
EMITENT:     MINISTERUL SĂNĂTĂŢII 

----------

    *) Aprobat de <LLNK 12010  1223 501201   0 40>Ordinul nr. 1.223 din 16 septembrie 2010, publicat în Monitorul Oficial al României, Partea I, nr. 723 din 29 octombrie 2010.

    Acest ghid a fost redactat de către un colectiv de specialişti*) din Societatea de Neurologie din România şi din Societatea Alzheimer, a fost aprobat în adunarea generală a Societăţii de Neurologie din România în data de 12 mai 2007 şi a fost agreat de către Asociatia Psihiatrică Română şi Societatea de Medicină Legală din România.

--------

    *) Colectivul de redactare a ghidului:

    Ovidiu Băjenaru*1), Bogdan O. Popescu*1), Cătălina Tudose*2)

---------

    *1) - Catedra de Neurologie S.U.U.B., Facultatea de Medicină, U.M.F. "Carol Davila".

    *2) - Catedra de Psihiatrie, Facultatea de Medicina, U.M.F. "Carol Davila "

    In urma dezbaterilor din Adunarea generala a Societatii de Neurologie din 15 mai 2009, s-au adoptat cu unanimitate de voturi modificările impuse de actualizarea acestui ghid, care se regăsesc în forma prezentă.

    # Criteriile McKeith pentru diagnosticul demenţei cu corpi Lewy au fost modificate faţă de varianta publicată iniţial a ghidului, în acord cu o variantă revizuită mai recentă a acestor criterii.

    GHID DE DIAGNOSTIC ŞI TRATAMENT ÎN DEMENŢE

    Marea majoritate a demenţelor constituie o clasă de afecţiuni neurodegenerative caracterizate prin alterarea persistentă şi progresivă a funcţiilor cognitive, cu evoluţie către invaliditate şi moarte prematură. Din punct de vedere semiologic însă, demenţa reprezintă un sindrom clinic caracterizat printr-o deteriorare cognitivă globală, care implică un declin faţă de nivelul anterior de funcţionare şi care asociază o gama larga de simptome psihice, psihologice si comportamentale. Funcţiile cognitive afectate în mod obişnuit în demenţe sunt: memoria, capacitatea de invatare, atentia, orientarea, calculul, limbajul, gandirea si judecata. Aceste tulburări ale funcţiilor cognitive sunt uneori precedate şi aproape întotdeauna însoţite de tulburari ale controlului emoţional, modificari ale personalităţii, sau simptome psihiatrice (apatie, depresie, tulburări psihotice) şi tulburări comportamentale.

    Demenţele sunt afecţiuni frecvente, incidenţa celor degenerative crescând cu vârsta, astfel încât peste 65 de ani circa 10% din populaţie este afectată.

    Din punct de vedere al etiologiei, demenţele reprezintă un grup heterogen de afecţiuni neurologice sau sistemice cu afectare a sistemului nervos central, însă trebuie precizat că formele de departe cele mai întâlnite sunt (1): demenţa de tip Alzheimer, demenţa vasculară, demenţa din α-sinucleinopatii (demenţele cu corpi Lewy şi demenţa asociată bolii Parkinson) şi formele mixte (de exemplu boala Alzheimer asociată cu boală cerebro-vasculară sau boală Alzheimer asociată cu demenţă cu corpi Lewy). Celelalte forme de demenţă (alte boli neurodegenerative care asociază demenţă, boli inflamatorii/infecţioase, boli metabolice, boli neoplazice) sunt rare, reprezentând sub 10% din numărul cazurilor de demenţă. Cu toate acestea, respectarea protocolului de diagnostic şi identificarea etiologiei sunt esenţiale, întrucât anumite forme de demenţă (de exemplu din hipotiroidism sau deficitul de tiamină, sau cele care maschează afecţiuni psihiatrice, cum ar fi tulburari depresive majore, sindroame de dependenţă faţă de substanţe) sunt reversibile cu un tratament adecvat, ca şi alte afecţiuni neurologice grave care prezintă un un tablou clinic de demenţă (de exemplu tumori maligne, hidrocefalie internă normotensivă, hematoame cronice intracraniene sau SIDA) care implică tratamente curative sau paleative specifice.

    Tabelul 1 prezintă cele mai importante afecţiuni care se manifestă clinic prin demenţă.

    Tabelul 1. Tipuri de demenţă (clasificare etiologică şi evolutivă).

*T*

┌──────────────────────────┬────────────────────┬──────────────────────────────┐

│Demenţe permanente şi     │Demenţe permanente  │Demenţe parţial sau complet   │

│progresive                │de obicei           │reversibile                   │

│                          │neprogresive        │                              │

├──────────────────────────┼────────────────────┼──────────────────────────────┤

│Boala Alzheimer           │Demenţa post-       │Demenţele toxice şi medicamen-│

│                          │traumatică          │toase (alcoolul, monoxid de   │

│                          │                    │carbon, plumb, mercur, mangan,│

│                          │                    │pesticide, trihexifenidil,    │

│                          │                    │barbiturice, antidepresive    │

│                          │                    │triciclice, litiu, digitala,  │

│                          │                    │cocaina, etc.)                │

├──────────────────────────┼────────────────────┼──────────────────────────────┤

│Demenţa vasculară         │Demenţa post-anoxică│Demenţele cauzate de infecţii │

│(multiinfarct, infarct    │                    │(meningite, encefalite,       │

│strategic, boala          │                    │tuberculoză, parazitoze,      │

│Binswanger, CADASIL, etc.)│                    │neuroborelioza)               │

├──────────────────────────┼────────────────────┼──────────────────────────────┤

│Demenţa asociată bolii    │                    │Hidrocefalia internă          │

│Parkinson                 │                    │normotensivă                  │

├──────────────────────────┼────────────────────┼──────────────────────────────┤

│Demenţa cu corpi Lewy     │                    │Hematomul subdural            │

├──────────────────────────┼────────────────────┼──────────────────────────────┤

│Forme mixte*)             │                    │Tumorile cerebrale            │

├──────────────────────────┼────────────────────┼──────────────────────────────┤

│Boala Huntington          │                    │Boala Wilson                  │

├──────────────────────────┼────────────────────┼──────────────────────────────┤

│Demenţa fronto-temporală  │                    │Afecţiunile metabolice        │

│                          │                    │(insuficienţă renală cronică, │

│                          │                    │demenţa de dializă,           │

│                          │                    │insuficienţă hepatică,        │

│                          │                    │hipoglicemia cronică)         │

├──────────────────────────┼────────────────────┼──────────────────────────────┤

│Boala Hallervorden-Spatz  │                    │Afecţiunile endocrine         │

│                          │                    │(hipotiroidia, sindromul      │

│                          │                    │Cushing)                      │

├──────────────────────────┼────────────────────┼──────────────────────────────┤

│Paralizia supranucleară   │                    │Afecţiunile autoimune (LES    │

│progresivă                │                    │cu vasculită asociată)        │

├──────────────────────────┼────────────────────┼──────────────────────────────┤

│Scleroza multiplă         │                    │Afecţiuni carenţiale          │

│                          │                    │(sindromul Wernicke-Korsakov, │

│                          │                    │pelagra, carenţa de viatmină  │

│                          │                    │B12 şi folat)                 │

├──────────────────────────┼────────────────────┼──────────────────────────────┤

│Complexul SIDA-demenţă    │                    │Sindroame paraneoplazice      │

│                          │                    │(encefalita limbică)          │

├──────────────────────────┼────────────────────┼──────────────────────────────┤

│Neurosifilisul (Paralizia │                    │                              │

│generalizată progresivă)  │                    │                              │

├──────────────────────────┼────────────────────┼──────────────────────────────┤

│Boala Creutzfeldt-Jakob   │                    │                              │

└──────────────────────────┴────────────────────┴──────────────────────────────┘

*ST*

----------

    * Cea mai frecventă formă mixtă este boala Alzheimer asociată cu boală cerebrovasculară, urmată de asocierea boală Alzheimer cu demenţa cu corpi Lewy

    Pentru practica medicală curentă considerăm utilă şi clasificarea de mai jos care se referă la orientarea diagnosticului, funcţie de datele clinice şi explorările uzuale obţinute la examenul clinic curent la patul bolnavului sau în cabinetul de consultaţii (modificat după 2):

    I. Boli în care demenţa este asociată cu semne clinice şi de laborator ale altor afecţiuni medicale:

    A. Infecţia HIV / SIDA

    B. Afecţiuni endocrine: hipotiroidism, sd. Cushing, hipopituitarism

    C. Carenţe nutriţionale: sd. Wernicke-Korsakov, degenerescenţa combinată subacută (carenţa de vit. B12), pelagra

    D. Meningoencefalite cronice: paralizia generala progresiva, sifilisul meningo-vascular, criptococcoza

    E. Degenerescenţa hepato-lenticulară familială (b. Wilson) şi dobândită

    F. Intoxicaţii cronice (inclusiv statusul după intoxicaţie cu CO)

    G. Hipoglicemia sau hipoxia prelungită

    H. Encefalita limbică paraneoplazică

    I. Expunera la metale grele: As, Bi, Au, Mn, Hg

    J. Demenţa dialitică (rara în prezent, datorita evolutiei tehnologiilor de dializă)

    II. Boli în care demenţa este asociată cu alte semne neurologice, dar fără alte afecţiuni medicale evidente:

    A. Invariabil asociate cu alte semne neurologice:

    1. Boala Huntington

    2. Scleroza multiplă, boala Schilder, adreno-leucodistrofia şi alte boli înrudite care afectează mielina SNC

    3. Lipidozele

    4. Epilepsia mioclonică

    5. B. Creutzfeldt-Jacob (clasică şi noua variantă), boala Gerstmann Strausler-Scheinker (demenţele mioclonice, prionice)

    6. Degenerescenţa cerebro-cerebeloasă

    7. Degenerescenţele cortico-bazale

    8. Demenţa cu paraplegie spastică

    9. Paralizia supranucleara progresivă (PSP)

    10. Boala Parkinson

    11. Scleroza laterală amiotrofică şi complexul Parkinson-SLA-demenţă

    12. Alte boli metabolice ereditare rar

    B. Adesea asociate cu alte semne neurologice:

    1. Infarcte cerebrale multiple (trombotice si/sau embolice) si b. Binswanger

    2. Tumorile (primare/secundare) sau abcesele cerebrale

    3. Leziuni după traumatisme cranio-cerebrale (de regulă tipuri de leziuni insoţite de diferite forme de sângerare cerebrală)

    4. Boala difuză cu corpi Lewy

    5. Hidrocefaliile comunicante normotensive sau hidrocefaliile obstructive

    6. Leucoencefalita multifocală progresivă (LEMP)

    7. Boala Marchiafava - Bignami

    8. Granulomatozele şi vasculitele cerebrale

    9. Encefalitele virale

    III. Boli în care de obicei demenţa este singura manifestare evidentă a unei afecţiuni neurologice sau medicale:

    A. Boala Alzheimer

    B. Unele cazuri de SIDA

    C. Demenţele fronto-temporale şi cele de lob frontal

    D. Boli degenerative nespecificate

    Ghidul de faţă îşi propune ca obiectiv să standardizeze în România diagnosticul şi tratamentul celor mai întâlnite forme de demenţă (boala Alzheimer, demenţa vasculară şi mixtă, demenţa asociată bolii Parkinson, demenţa cu corpi Lewy, demenţa fronto-temporală) şi se bazează pe studii clinice care respectă principiile medicinei bazate pe dovezi cât şi pe ghidurile Federaţiei Europene a Societăţilor de Neurologie (EFNS) şi Academiei Americane de Neurologie (3-5).

    Gradele de recomandare a metodelor diagnostice şi terapeutice folosite în acest ghid sunt:

    - de nivel A (folositor/eficace sau nefolositor/ineficace) - necesită cel puţin un studiu de clasă I sau două studii de clasă II);

    - de nivel B (probabil folositor/eficace sau probabil nefolositor/ineficace)

    - necesită cel puţin un studiu de clasă II sau multe studii convingătoare de clasă III;

    - de nivel C (posibil folositor/eficace sau posibil nefolositor/ineficace) necesită cel puţin două studii de clasă III.

    Din punct de vedere metodologic, atunci când foarte multe studii au stabilit un grad de recomandare agreat de către ghidurile european şi american, nu au mai fost citate studiile iniţiale ci numai aceste ghiduri. În schimb, dacă recomandarea din ghidul de faţă se bazează pe studii clinice recente care respectă principiile medicinei bazate pe dovezi, au fost citate studiile în cauză.

    DIAGNOSTICUL DEMENŢEI ŞI DIAGNOSTICUL DIFERENŢIAL AL DEMENŢELOR

    Potrivit consensului internaţional curent, criteriile diagnosticului de demenţă (6), indiferent de cauza care o produce, sunt (DSM IV - TR)

    1. Dezvoltarea mai multor deficite cognitive, dintre care obligatoriu:

    a. Afectarea memoriei (scăderea capacităţii de a învăţa informaţii noi sau de a evoca informaţii învăţate anterior)

    şi

    b. Cel puţin una dintre următoarele:

    i. Afazie (tulburare de limbaj)

    ii. Apraxie (afectarea abilităţii de a executa activităţi motorii într-o anume secvenţă şi care servesc unui scop, în lipsa afectării funcţiei motorii)

    iii. Agnozie (incapacitatea de a recunoaşte sau identifica obiecte în lipsa afectării funcţiilor senzoriale)

    iv. Perturbarea funcţionării excutive (planificare, organizare, secvenţializare, abstractizare).

    2. Deficitele cognitive menţionate mai sus reprezintă un declin faţă de nivelul anterior de funcţionare şi cauzează, fiecare, afectarea semnificativă a funcţionării sociale sau ocupaţionale

    3. Deficitele cognitive menţionate mai sus nu apar exclusiv în cursul unui episod de delirium.

    4. Criterii de diagnostic specifice se adaugă pentru stabilirea diferitelor etiologii ale demenţei.

    5. Afectarea memoriei trebuie obligatoriu să fie prezentă însă uneori poate să nu fie simptomul predominant.

    6. Pentru a se putea stabili diagnosticul de demenţă, deliriumul*) şi orice alt tip de tulburare confuzională trebuie exclusă prin diagnostic diferenţial.

----------

    *) Atragem atentia asupra faptului că delirium-ul şi demenţa sunt două entităţi clinice complet diferite, care nu trebuie confundate, dar care pot fi adesea şi asociate.

    Întrucât este important să se facă diagnosticul diferenţial al demenţei şi de a încadra tulburările cognitive în categoriile diagnostice corespunzătoare, deşi nu este obiectivul principal al ghidului de faţă, se recomandă folosirea diagnosticului de tulburare cognitivă uşoară conform criteriilor Petersen (7), şi anume:

    I. Acuze ale bolnavului legate de alterarea memoriei.

    II. Activităţi zilnice normale, fără afectarea activităţii sociale sau profesionale.

    III. Funcţie cognitivă în general normală.

    IV. Scăderea obiectivă a performanţelor mnestice caracteristice vârstei bolnavului (evidenţiată prin teste neuropsihologice).

    V. Absenţa demenţei.

    Mentionam ca tulburarea cognitiva usoara are mai multe forme, functie de tipul de disfunctie cognitiva implicat (forma monodomeniu amnestica sau non-mnestica, forma cu domenii multiple cu sau fara afectare mnestica). Desi nu exista o corelatie certa, identificarea corecta a formei clinice de tulburare cognitiva usoara este importanta ca factor de prognostic al formei de dementa catre care poate evolua (boala Alzheimer, dementa vasculara, dementa asociata bolii Parkinson, boala difuza cu corpi Lewy, dementa fronto-temporala, etc.). Un fapt de extrema importanta practica este acela ca studiile populationale au aratat ca numai cca. 30-50% dintre pacientii cu tulburare cognitiva usoara evolueaza spre o forma de dementa, motiv pentru care în prezent nu exista o indicatie terapeutica specifica acestei tulburari cognitive. Studiile în curs au ca scop identificarea unor markeri clinici, imagistici, neuropsihologici si/ sau biologici care sa creasca gradul de predictie a evolutiei catre o forma de dementa sau nu, si care astfel sa permita introducerea cat mai precoce a unei forme de tratament cu efect de modificare a evolutiei bolii care sa intarzie sau ideal, sa previna evolutia catre dementa.

    Diagnosticul diferenţial al demenţelor se bazează pe examenul clinic şi pe investigaţii suplimentare.

    Ar fi de dorit sa se poată realiza abordarea multidiciplinară a oricărui pacient cu tulburări cognitive la nivelul unor servicii specializate - centre ale memoriei, în cadrul cărora o echipă multidiciplinară să realizeze o evaluare complexă în vedera stabilirii corecte a diagnosticului.

    Stabilirea diagnosticului pozitiv şi iniţierea tratamentului trebuie să fie făcută de către un medic specialist cu capacitate de expertiză în diagnostic (medici neuorologi, psihiatri, psihogeriatri).

    Funcţie de taloul clinic dominant, de faza evolutiva si de specialitatea medicului curant examinările se pot face într-o ordine diferită, dar în final evaluarea diagnostică a unui pacient cu sindrom demeţial trebuie sa cuprindă:

    1. Istoricul şi anamenza - cu insistenţă asupra modalităţii de debut, antecedente, evidentierea factorilor de risc; obligatoriu trebuie să includă, pe lângă interviul cu pacientul respectiv, discuţia cu familia acestuia, eventual cu alte persoane care pot furniza date comparative despre nivelul premorbid de funcţionare cognitivă ca şi evoluţia în timp a simptomelor acestuia (grad de recomandare de nivel A).

    2. Examinarea cognitivă clinică şi a stării de sănătate mintală care trebuie să cuprindă examinarea atenţiei si a capacităţii de concentrare, evaluarea capacităţii de orientare, a memoriei de scurtă şi lungă durată, a praxiei, limbajului şi funcţiilor de execuţie. Principalele entităţi clinice de care sindromul demenţial ar trebui diferenţiat sunt depresia, delirium-ul, sindromul de dependenţă faţă de substante. Apoi se va stabli cadrul nosologic mai larg, respectiv tipul de demenţă, încercându-se stablirea etiologiei sindromului.

    3. Examenul clinic general este obligatoriu, poate pune în evidenţă semne care să orienteze către diagnsoticul unei afecţiuni generale care se însoţeşte de demenţă (de exemplu o tumoră malignă, o afecţiune metabolică, SIDA, hipotiroidism, anemie severă, etc.).

    4. Examenul neurologic este obligatoriu, poate decela semne neurologice specifice care să orienteze diagnosticul către boli neurologice primare care se asociază cu demenţă (de exemplu boala Wilson, boala Creutzfeldt-Jacob). De asemenea, examenul neurologic este foarte important pentru a deosebi o demenţă de tip Alzheimer de o demenţă vasculară.

    5. Examenul psihiatric poate depista tulburări non cognitive: simptome psihiatrice şi de comportament adeseori prezente din primele stadii evolutive, incluzând depresia şi fenomene psihotice, stări confuzionale, episoade obsesive, anxietate, iritabilitate, dezinhibiţie, agitaţie, în scopul asigurării unui management optim al bolii.

    6. Examenul neuropsihologic, trebuie să facă parte din examinare în mod obligatoriu în cazurile de demenţă usoară sau probabilă, cu aplicarea de teste pentru aprecierea deficitului cognitiv ca şi scale specifice pentru evaluarea depresiei (uneori depresia poate mima o demenţă sau se poate asocia unei demenţe). Dintre aceste teste, este recomandabil să se efectueze MMSE (Mini Mental State Examination) ca şi testul de desenare a ceasului de către medicul care stabileşte diagnosticul. Alte teste sunt facultative, urmând să fie efectuate în funcţie de specificul situaţiei în centre specializate cum ar trebuis sa fie Centrele Memoriei. De asemenea investigaţii neuropsihologice speciale tebuiesc aplicate la persoanele cu dificultăţi de învăţare instalate anterior îmbolnăvirii de demenţă. Pentru tulburările psihiatrice (de dipoziţie, perceptuale şi de gândire) şi de comportament cel mai utilizat este inventarul neuropsihiatric (neuropsychiatric inventory, NPI). Evaluarea funcţiei cognitive prin teste neuropsihologice este extrem de importantă pentru diagnostic, având un grad de recomandare de nivel A. Evaluarea activităţilor zilnice prin chestionare specifice (de exemplu chestionarul activităţilor zilnice funcţionale sau echivalente) este esenţială pentru diagnostic, având de asemenea un grad de recomandare de nivel A.

    Prin chestionarele neuropsihologice (dar în egală măsură şi printr-o anamneză minuţioasă şi un examen clinic complet şi atent) se poate diferenţia demenţa de tip cortical, în care predomină tulburarea de memorie, afectarea limbajului şi praxiei, de demenţa de tip subcortical, caracterizată prin bradifrenie şi tulburări de comportament, cu modificarea structurii de personalitate. Boala Alzheimer se manifestă întotdeauna clinic ca o demenţă de tip cortical, demenţa vasculară se poate manifesta atât cortical cât şi subcortical, în timp ce demenţele din afecţiunile metabolice, endocrine şi infecţioase sunt de tip subcortical.

    7. Analize de laborator, şi anume obligatoriu cele uzuale, cum sunt hemoleucogramă, uree, creatinină, VSH, glicemie, transaminaze; se recomandă de asemenea, efectuarea ionogramei şi investigarea funcţiei tiroidiene (TSH). Acestea au în principal rolul de a identifica afecţiunile metabolice. În cazuri selecţionate de anamneză şi examen clinic, pot fi necesare analize specifice, cum ar fi teste serologice pentru boli infecţioase (de exemplu SIDA, sifilis, borelioză, encefalita herpetică, etc.), teste imunologice (de exemplu pentru diagnosticul vasculitelor, a lupusului sistemic, etc.), probe toxicologice (pentru identificarea intoxicaţiilor cu metale grele), teste genetice (pentru identificarea bolii Alzheimer precoce familiale, a demenţei fronto-temporale, a CADASIL, care au la origine mutaţii genetice), alte dozări (de exemplu nivelul seric de vitamină B12 sau homocisteină) sau alte teste specifice.

    8. Examenul lichidului cefalorahidian (biochimic şi al celularităţii) este indicat în cazuri selecţionate de diagnostic diferenţial. În boala Alzheimer peptidul Aβ42 are un nivel scăzut iar proteina tau un nivel crescut în LCR comparativ cu subiecţii non-demenţi de aceeaşi vârstă (8). Dozarea acestor markeri în LCR are un grad de recomandare de nivel B, însă are un preţ crescut şi nu este încă o metodă disponibilă în ţara noastră. În cazul suspiciunii de boală Creutzfeldt-Jakob (demenţă rapid prograsivă asociată cu mioclonii), dozarea în LCR a proteinei 14-3-3 este importantă pentru diagnostic, având un grad de recomandare de nivel B.

    9. Investigaţiile neuroimagistice ar trebui sa faca parte dintr-un diagnostic complet fiind util în special pentru excluderea altor patologii cerebrale şi pentru a ajuta la stabilirea diagnosticului de demenţă. Ar fi de dorit efectuarea cel putin a unei tomografii computerizate cerebrale fără contrast (grad de recomandare de nivel A). În cazuri selecţionate poate fi necesară rezonanţa magnetică cerebrală (grad de recomandare de nivel A), sau examinări imagistice cu contrast. În cazuri selecţionate poate fi necesară pentru diagnosticul etiologic al demenţei şi SPECT cerebral (diagnostic diferenţial între demenţă de tip Alzheimer şi demenţă vasculară), însă SPECT cerebral nu trebuie utilizată niciodată ca unică investigaţie imagistică, având un grad de recomandare de nivel B în acest sens (pentru probabil nefolositor în comparaţie cu CT sau RMN). Investigaţia imagistică are în principal rolul de a exclude alte patologii cerebrale pentru a ajuta la stabilirea tipului de tulburare (spre exemplu tumorile cerebrale, complexul SIDA-demenţă,etc.) cât şi de a sprijini diagnosticul tipului de demenţă neurodegenerativă (de exemplu în boala Alzheimer, atrofia cerebrală predominantă la nivelul hipocampului şi a lobului temporal, în demenţa fronto-temporală atrofia cerebrală predominantă la nivelul lobilor frontali şi temporali, în demenţa vasculară evidenţierea leziunilor vasculare şi a tipului acestora, etc.). Sunt însă şi situaţii în care simptomatologia este clinic evidentă pentru boala Alzheimer dar CT-ul nu este modificat pentru vârsta pacientului. Deasemenea investigaţiile neuroimgistice nu sunt absolut necesare pentru diagnosticul bolii Alzheimer efectuat într-un stadiu deja avansat al bolii, cu manifestări clinice severe.

    10. Examenul electroencefalografic (EEG) poate fi necesar uneori, în cazuri selecţionate, aducând informaţii necesare diagnosticului etiologic al demenţei (spre exemplu în suspiciunea de boală Creutzfeldt-Jakob sau de encefalite). Examenul EEG are un grad de recomandare de nivel B.

    11. Biopsia cerebrală poate fi necesară numai în cazuri rare, selecţionate cu mare grijă, în care diagnosticul etiologic nu poate fi stabilit prin alte proceduri. Aceasta trebuie să se efectueze în centre de neurochirurgie cu experienţă, numai la recomandarea neurologului sau psihiatrului curant si cu acordul scris al familiei sau reprezentantului legal al bolnavului.

    Pentru diagnosticul bolii Alzheimer (4,5) trebuie folosite fie criteriile DSM-IV-TR fie criteriile NINCDS-ADRDA (National Institute of Neurologic, Communicative Disorders and Stroke-Alzheimer's disease and related Disorders Association). Pentru diagnosticul demenţei vasculare (4,5) trebuie folosite scala ischemică Hachinski sau criteriile NINDS-AIRENS (National Institute of Neurological Disorders and Stroke - Association Internationale pour la Recherche et l'Enseignement en Neurosciences). Pentru diagnosticul demenţei cu corpi Lewy se recomandă folosirea criteriilor McKeith. Pentru diagnosticul demenţei fronto-temporale se recomandă folosirea criteriilor grupurilor din Lund şi Manchester. Toate criteriile de diagnostic se referă la demenţe "probabile" întrucât diagnosticul de certitudine pentru demenţe rămâne neuropatologic.

    Criteriile NINCDS-ADRDA pentru diagnosticul de boală Alzheimer probabilă (9):

    I. Criterii pentru diagnosticul clinic de boală Alzheimer probabilă:

    a. Demenţă diagnosticată prin examen clinic şi documentată prin testul MMSE, scala de demenţă Blessed sau alt test similar şi confirmată prin examen neuropsihologic;

    b. Deficite în două sau mai multe arii cognitive;

    c. Caracter progresiv al afectării memoriei şi altor funcţii cognitive;

    d. Stare de conştienţă nealterată;

    e. Debut între 40 şi 90 de ani, de obicei după vârsta de 65 de ani;

    f. Absenţa bolilor sistemice sau altor boli neuropsihiatrice care să fie responsabile pentru deficitele cognitive.

    II. Diagnosticul de boală Alzheimer probabilă este susţinut de:

    a. Deterioarea progresivă a funcţiilor cognitive, şi anume a limbajului (afazie), a executării secvenţiale a actelor motorii (apraxie), a percepţiilor şi interpretării acestora (agnozie);

    b. Afectarea activităţilor zilnice şi apariţia tulburărilor de comportament;

    c. Istoric familial de demenţă, mai ales confirmat neuropatologic;

    d. Teste de laborator după cum urmează:

    i. Examen LCR normal

    ii. Traseu EEG normal sau cu modificări nespecifice (procent crescut de unde lente)

    iii. Atrofie cerebrală progresivă observată prin examinări de imagerie cerebrală repetate.

    III. Alte caracteristici care susţin diagnosticul de boală Alzheimer probabilă numai dacă celelalte cauze de demenţă au fost excluse:

    a. Platouri în cursul progresiei bolii;

    b. Prezenţa de simptome asociate cum sunt: depresia, insomnia, incontinenţa, idei delirante, halucinaţii, agitaţie cu paroxisme verbale, emoţionale sau motorii, tulburări sexuale şi pierdere ponderală;

    c. Prezenţa altor semne şi simptome neurologice la unii pacienţi, mai ales în fazele avansate de boală, inclusiv semne motorii ca hipertonia, mioclonusul sau tulburarea de mers;

    d. CT cerebral normal pentru vârsta respectivă.

    IV. Caracteristici care fac dubitabil diagnosticul de boală Alzheimer probabilă:

    a. Debut brusc al simptomatologiei;

    b. Semne neurologice focale cum sunt hemipareza, tulburarea de sensibilitate obiectivă, afectarea câmpului vizual, tulburarea de coordonare, apărute precoce în cursul evoluţiei bolii;

    c. Crizele epileptice sau tulburarea de mers apărute precoce în cursul evoluţiei bolii.

    Având în vedere o multitudine de studii recente, atât clinice cât şi de laborator, prin care s-a demonstrat că boala Alzheimer se asociază frecvent cu factori de risc vasculari, în ultima vreme este folosit din ce în ce mai autoritar diagnosticul de boală Alzheimer asociată cu boală cerebrovasculară, care tinde să înlocuiască treptat formula diagnostică anterioară de demenţă mixtă (degenerativă şi vasculară). Ghidul de faţă propune acceptarea ambelor formule diagnostice, cu acelaşi sens. Întrucât nu au fost clar acceptate criteriile de diagnostic pentru boala Alzheimer asociată boală cerebrovasculară, ghidul de faţă recomandă folosirea acestui diagnostic în condiţiile în care se respectă criteriile de diagnostic de boală Alzheimer iar imagistica cerebrală structurală identifică leziuni vasculare cerebrale sau în condiţiile în care un pacient cu boală Alzheimer diagnosticată suferă un accident vascular cerebral.

    Criteriile NINDS-AIRENS pentru diagnosticul de demenţă vasculară probabilă (10):

    I. Criterii pentru diagnosticul clinic de demenţă vasculară probabilă:

    a. Demenţă definită printr-un declin cognitiv faţă de un nivel anterior şi manifestă prin afectarea memoriei şi a minim două alte arii cognitive (orientare, atenţie, limbaj, integrare vizual-spaţială, funcţie executivă, control motor, praxie), evidenţiată prin examen clinic şi documentată prin teste neuropsihologice; deficitele trebuie să fie suficient de severe încât să interfere cu activităţile zilnice dincolo de deficitele neurologice majore determinate de accidentele vasculare cerebrale (de exemplu deficitul motor);

    Criterii de excludere de diagnostic: alterarea stării de conştienţă, delirium, psihoză, afazie severă, deficit senzorial şi motor major, care să împiedice testarea neuropsihologică. De asemenea sunt excluse cazurile cu afecţiuni sistemice sau alte afecţiuni neurologice cu demenţă (de exemplu boală Alzheimer) care pot fi responsabile pentru deficitele cognitive.

    b. Boală cerebrovasculară, definită prin prezenţa semnelor neurologice focale evidenţiate prin examenul clinic neurologic, cum sunt hemipareza, pareza facială centrală, semnul Babinski, tulburarea de sensibilitate, hemianopsia, dizartria, prezente sub forma semiologică de sindrom neurovascular (cu sau fără istoric clinic de accident vascular cerebral) şi dovadă imagistică de boală cerebrovasculară (CT sau IRM cerebral), sub forma infarctelor cerebrale multiple în teritoriul vaselor mari, a unui singur infarct situat strategic (girus angular, talamus, parteabazală a emisferului cerebral, teritoriul arterei cerebrale posterioare sau teritoriul arterei cerebrale anterioare), a lacunelor multiple la nivelul ganglionilor bazali sau substanţei albe, a leziunilor extensive la nivelul substanţei albe periventriculare sau a oricăror combinaţii de asemenea leziuni.

    c. O relaţie de cauză-efect între demenţă şi boala cerebrovasculară, manifestată printr-una dintre următoarele variante: 1. debutul demenţei în interval de 3 luni de la un accident vascular cerebral; 2. deteriorare abruptă sau fluctuantă a funcţiilor cognitive sau progresie "în trepte" a deficitelor cognitive.

    II. Caracteristici care susţin diagnosticul de demenţă vasculară probabilă:

    a. Apariţia precoce a unie tulburări de mers (mers cu paşi mici, magnetic, apraxic-ataxic sau de tip parkinsonian);

    b. Istoric de afectare a stabilităţii şi posturii, cu apariţia căderilor frecvente, neprovocate;

    c. Tulburări micţionale, cu necesitatea imperioasă de a urina, polaikiurie şi alte simptome neexplicate de o afecţiune urologică;

    d. Sindrom psudobulbar;

    e. Modificări ale structurii de personalitate şi ale afectului, abulie, depresie, incontinenţă emoţională şi alte deficite de tip subcortical, inclusiv retard psihomotor şi sindrom disexecutiv.

    III. Caracteristici care fac dubitabil diagnosticul de demenţă vasculară probabilă:

    a. Debut precoce al tulburării mnestice şi agravare progresivă a acesteia şi a altor tulburări cognitive (afazie, agnozie, apraxie) în lipsa unor leziuni corespunzătoare evidenţiate prin imagerie cerebrală;

    b. Absenţa semnelor focale neurologice, cu excepţia afectării în ariile cognitive;

    c. Absenţa leziunilor cerebrovasculare caracteristice la examenele imagistice cerebrale (CT sau IRM).

    Criteriile McKeith revizuite pentru diagnoticul de demenţă cu corpi Lewy probabilă (11):

    I. Criteriul esenţial necesar pentru diagnosticul demenţei cu corpi Lewy posibile sau probabile:

    a. Demenţa definită ca un declin cognitiv progresiv suficient de important pentru a interfera cu activitatea socială sau cu ocupaţia obişnuită.

    b. Afectarea proeminentă sau persistentă a memoriei poate să nu apară neapărat în fazele iniţiale ale bolii dar devine evidentă odată cu progresia acesteia.

    c. Deficite de atenţie, de funcţie executivă, de integrare vizual-spaţială pot fi proeminente.

    II. Manifestări clinice esenţiale (două dintre următoarele manifestări clinice sunt obligatorii pentru diagnosticul de demenţă cu corpi Lewy probabilă, unul pentru diagnosticul de demenţă cu corpi Lewy posibilă):

    a. Tulburare cognitivă fluctuantă cu variaţii pronunţate ale atenţiei şi ale nivelului stării de conştienţă;

    b. Halucinaţii vizuale recurente bine formate şi detaliate;

    c. Semne clinice spontane de parkinsonism.

    III. Manifestări clinice sugestive (Dacă una sau mai multe dintre acestea sunt prezente împreună cu una sau mai multe manifestări clinice esenţiale, diagnosticul de demenţă cu corpi Lewy probabilă poate fi stabilit. Diagnosticul de demenţă cu corpi Lewy probabilă nu poate fi stabilit numai pe baza manifestărilor clinice sugestive):

    a. Tulburare de comportament a somnului REM (RBD);

    b. Sensibilitate severă la neuroleptice;

    c. Semnal redus al transportorului de dopamină la nivelul ganglionilor bazali evidenţiat prin SPECT sau PET.

    IV. Manifestări clinice care sprijină diagnosticul de demenţă cu corpi Lewy (de obicei prezente dar care nu au specificitate diagnostică):

    a. Căderi repetate şi sincope;

    b. Pierderi ale stării de conştienţă tranzitorii, neexplicate

    c. Disfuncţie autonomă severă, de ex. hipotensiune ortostatică, incontinenţă urinară

    d. Halucinaţii de alte tipuri decât vizuale

    e. Delir sistematizat

    f. Depresie

    g. Relativă prezervare a structurilor de la nivelul lobului temporal medial (examen IRM sau CT)

    h. Scăderea generalizată a captării SPECT/PET de perfuzie, cu activitate occipitală redusă

    i. Scintigrafie miocardică cu captare anormală (redusă) de MIBG

    j. Unde lente proeminente pe EEG cu unde ascuţite tranzitorii temporale.

    V. Diagnosticul de demenţă cu corpi Lewy este mai puţin probabilă

    a. În prezenţa bolii cerebrovasculare atestate prin semne clinice focale sau prin imagerie cerebrală

    b. În prezenţa oricărei alte afecţiuni sitemice sau cerebrale care ar putea să fie răspunzătoare în parte sau în totalitate pentru tabloul clinic

    c. Dacă parkinsonismul apare de abia în stadiul de demenţă severă.

    VI. Secvenţa temporală a simptomelor

    Demenţa cu corpi Lewy trebuie diagosticată atunci când demenţa apare înaintea parkinsonismului sau simultan cu acesta (dacă parkinsonismul este prezent). Termenul de demenţă asociată bolii Parkinson trebuie folosit pentru a descrie demenţa care apare în contextul unei boli Parkinson cunoscute. În activitatea practică trebuie folosit termenul care este cel mai potrivit situaţiei clinice şi termeni generici cum ar fi cel de boală cu corpi Lewy pot fi adesea utili. În activitatea de cercetare, când trebuie făcută distincţia între demenţa cu corpi Lewy şi demenţa asociată bolii Parkinson, se continuă recomandarea regulii de maxim 1 an între debutul parkinsonismului şi debutul demenţei (în cazul demenţei cu corpi Lewy). În studiile clinico-patologice sau clinice, ambele fenotipuri clinice pot fi considerate împreună în categorii cum sunt boala cu corpi Lewy sau α-sinucleinopatii.

    Criteriile grupurilor din Lund şi Machester pentru diagnosticul de demenţă fronto-temporală probabilă (12):

    I. Manifestări clinice esenţiale pentru diagnosticul de demenţă fronto-temporală probabilă:

    Tulburarea de comportament

    - debut insidios şi progresie lentă;

    - pierdere precoce în evoluţie a respectului de sine (neglijarea igienei personale, etc.);

    - pierdere precoce în evoluţie a comportamentului normal în societate (pierderea tactului social, infracţiuni, cum ar fi furtul din magazine, etc.);

    - semne precoce de dezinhibiţie (impulsuri sexuale neinhibate, comportament violent, glume nepotrivite, etc.);

    - rigiditate mentală, inflexibilitate;

    - hiperoralitate (modificări de dietă, consum excesiv de alimente, manii alimentare, fumat sau consum de alcool excesive, explorare orală a obiectelor, etc.);

    - comportament stereotip şi perseverent (plimbare excesivă, gesturi manieriste repetate ca bătăi din palme, cântat, dansat, preocupare excesivă şi rituală pentru îmbrăcat, tezaurizare a diferitelor obiecte, folosire a toaletei, etc.);

    - comportament de utilizare (explorare excesivă şi continuă a obiectelor din mediul înconjurător);

    - tulburare de atenţie, impulsivitate;

    - lipsa criticii acţiunilor proprii, lipsa conştientizării bolii.

    Tulburarea afectivă

    - depresie, anxietate, sentimentalism exagerat, idei fixe şi suicidare, delir (precoce şi trecătoare);

    - ipohondrie, preocupări somatice bizare (precoce şi trecătoare);

    - indiferenţă emoţională, apatie, lipsa empatiei şi simpatiei;

    - amimie (lipsă de spontaneitate, inerţie).

    Tulburarea de limbaj

    - reducere progresivă a limbajului spontan şi a vocabularului ("economie" în exprimare, lipsă de spontaneitate);

    - stereotipii verbale (repetarea unui repertoriu modest de cuvinte, fraze sau locuţiuni);

    - ecolalie cu perseverare;

    - mutism (în stadiul tardiv).

    Orientarea spaţială şi praxia sunt conservate

    Semne clinice la examenul neurologic

    - reflexe primitive (precoce);

    - incontinenţă (precoce);

    - akinezie, rigiditate, tremor (tardiv);

    - hipotensiune arterială cu valori oscilante.

    Investigaţii paraclinice şi neuropsihologice

    - traseu electroencefalografic normal;

    - imagerie cerebrală (structurală şi funcţională) - modificări predominant la nivelul lobilor frontali şi temporali (anterior);

    - alterarea testelor neuropsihologice "de lob frontal", în lipsa amneziei, afaziei severe sau tulburării de percepţie spaţială.

    II. Caracteristici care susţin diagnosticul de demenţă fronto-temporală probabilă:

    - Debut înainte de 65 de ani;

    - Istoric familial pentru o afecţiune similară la o rudă de gradul I;

    - Pareze de nervi bulbari, deficit motor, amiotrofii, fasciculaţii (boală de neuron motor).

    III. Elemente de excludere a diagnosticului de demenţă fronto-temporală probabilă:

    - Debut abrupt al simptomatologiei, de tip ictal;

    - Traumatism cranio-cerebral premergător debutului simptomatologiei;

    - Amnezie severă precoce;

    - Dezorientare paţială precoce, cu rătăcirea pacientului în medii familiare, localizare deficitară a obiectelor;

    - Apraxie severă precoce;

    - Limbaj logoclonic cu pierderea şirului gândirii;

    - Mioclonii;

    - Deficite cortico-bulbare şi spinale;

    - Ataxie cerebeloasă;

    - Coreo-atetoză;

    - Modificări patologice precoce şi severe ale traseului electroencefalografic;

    - Modificări la imageria cerebrală (leziuni multiple evidenţiate prin CT sau IRM sau modificări structurale sau funcţionale la nivelul girusului postcentral);

    - Teste paraclinice sau de laborator care să pledeze pentru diagnosticul altei afecţiuni neurologice sau inflamatorii (scleroză multiplă, sifilis, SIDA, encefalită herpetică, etc.).

    IV. Elemente de excludere relativă a diagnosticului de demenţă fronto-temporală probabilă:

    - Istoric tipic de alcoolism cronic;

    - Hipertensiune arterială cu valori susţinut crescute;

    - Istoric de boală vasculară (angină pectorală, claudicaţie, etc.).

    TRATAMENTUL DEMENŢELOR

    1. Terapia medicamentoasă a simptomelor cognitive

    Boala Alzheimer

    Numai specialiştii cu expertiză diagnostică pot iniţia tratamentul medicamentos - psihiatri, neurologi, psihogeriatri. Tratamentul specific al bolii Alzheimer trebuie iniţiat odată cu diagnosticarea cazului. Acesta se va stabili în funcţie de stadiul evolutiv al bolii:

    a) Boala Alzheimer - forme uşoare (scor MMSE 20-26):

    ● Inhibitorii de colinesteraze reprezintă medicaţia de primă alegere

    - unul dintre următorii:

    i. Donepezil - doză zilnică 5-10 mg

    ii. Rivastigmină - doza zilnică 6-12 mg

    iii. Galantamină - doza zilnică 16-24 mg

    Luând în considerare beneficiile terapeutice şi profilurile de siguranţă, toţi cei trei inhibitori de colinesteraze enumeraţi beneficiază de un grad de recomandare de nivel A pentru tratamentul bolii Alzheimer recent diagnosticate (2,4).

    În stadiile incipiente în care inhibitorul de colinesterază nu este tolerat poate fi recomandată memantina.

    b) Boala Alzheimer - forme moderate (scor MMSE 11-19) - sunt indicaţi inhibitorii de colinesteraze, asociaţi sau nu cu memantină (vezi mai jos) sau, ca alternativă, memantină în monoterapie.

    ● Pentru pacienţii care evoluează de la forma uşoară la cea moderată (scor MMSE 14-20) se poate adăuga memantina (doză zilnică 10-20 mg) la tratamentul cu inhibitori de acetil colinesterază, mai ales atunci când boala are o evoluţie rapid progresivă. Memantina poate fi folosită în această situaţie şi în monoterapie, ca alternativă la terapia de combinaţie.

    ● Formele moderate de boală Alzheimer (scor MMSE 10-14) ar trebui tratate cu o combinaţie de inhibitor de acetilcolinesterază şi memantina (doză zilnică 10-20 mg).

    Tratamentul cu memantină şi respectiv cu memantină şi inhibitor de colinesteraze beneficiază de un grad de recomandare de nivel A pentru formele moderate de boală Alzheimer (2).

    c) Boala Alzheimer - forme grave (scor MMSE 3-10):

    ● Memantina reprezintă medicaţia de primă alegere (doză zilnică 10-20 mg).

    ● Donepezilul reprezintă medicaţia de a doua alegere, în caz de intoleranţă sau lipsă de răspuns la memantină.

    ● Pentru formele grave de boală Alzheimer (scor MMSE 5-10), terapia combinată cu memantină şi inhibitor de colinesteraze este recomandată în cazul în care răspunsul clinic la memantină nu este satisfăcător. Atât memantina cât şi asocierea de memantină cu donepezil beneficiază de un grad de recomandare de nivel A pentru formele grave de boală Alzheimer (2).

    ● Inhibitorii de colinesteraze se utilizează ca terapie pe termen lung.

    Se recomandă continuarea tratamentului în stadiile severe de demenţă doar dacă medicul specialist, în colaborare cu medicul de familie şi cu familia, observă menţinerea unui beneficiu. Când pacienţii în stadii terminale de demnţă şi-au pierdut funcţionalitatea aproape total şi nu mai prezintă nici o îmbunptpţire funcţională sau cognitivă în urma tratamentului, medicul specialist poate decide oprirea tratamentului.

    ● Trebuie evitate întreruperile terapiei;tratamentul pentru demenţă trebuie continuat în timpul unor boli acute sau în timpul unor spitalizări. Dacă este absolut necesară întreruperea tratamentului se recomandă reînceperea lui în cel mai scurt timp. Deşi medicamentele pentru demenţă sunt în general bine toleratede pacienţii cu comorbiditate somatică, se vor face modificările necesare la pacienţii cu boli hepatice sau renale.

    ● În caz de apariţie a efectelor adverse sau de lipsă de răspuns la terapie se poate opta pentru înlocuirea unui preparat cu altul din aceeaşi clasă

    ● În cazul scăderii scorului MMSE sub 10, tratamentul cu inhibitor de colinesterază nu trebuie întrerupt.

    d) Boala Alzheimer - alte medicamente antidemenţiale care se pot administra:

    ● Cerebrolysin - poate fi utilizat în forme uşoare sau medii de boală, în monoterapie dacă medicaţia de primă şi a doua alegere nu poate fi utilizată din cauza efectelor adverse sau în asociere dacă nu se obţine un răspuns clinic satisfăcător cu medicaţia de primă sau a doua alegere. Mai multe studii randomizate, dublu-orb, placebo-controlate au demonstrat eficienţa Cerebrolysinului în boala Alzheimer uşoară şi moderată prin ameliorarea tulburării cognitive şi impresiei clinice globale, după 6 luni de administrare îm doză de 10 ml/zi (12-14).

    ● Extractul standardizat de Ginkgo biloba Egb761 (şi nu suplimentele alimentare cu Ginkgo biloba, care conţin şi componente chimice ce pot determina uneori reacţii adverse semnificative sau interacţiuni medicamentoase importante, în special cu anticoagulantele) - poate fi utilizat în formele uşoare de boală, dacă s-au încercat diferiţi inhibitori de colinesterază fără răspuns clinic satisfăcător, ca medicaţie de a doua alegere şi în formele medii de boală, ca medicaţie de a treia alegere. Studii clinice randomizate, dublu-orb, placebo-controlate au arătat că extractul standardizat de Ginkgo biloba Egb761 este eficient în ameliorarea simptomelor cognitive în boala Alzheimer uşoară şi moderată (16, 17). În plus, există un studiu clinic de amploare în desfăşurare care urmăreşte eficacitatea acestui tratament în prevenţia apariţia demenţei la persoane cu tulburări de memorie (18).

    ● Tratamentul factorilor de risc - se recomandă tratamentul factorilor de risc vasculari la pacienţii cu boală Alzheimer sau cu boală Alzheimer asociată cu boală cerebro-vasculară (antiagregant, antihipertensive, statine,etc.).

    ● Pacienţii diagnosticaţi recent trebuie evaluaţi după 2 luni pentru a se determina tolerabilitatea şi apoi monitorizaţi la cel puţin 6 luni. Evaluările ulterioare sunt necesare pentru a monitoriza efectele cogntive, funcţionale şi comportamentale (incluzând stabilizarea sau încetinirea evoluţiei), eventualele efecte adverse sau comorbidităţi soamtice, psihice, neurologice.

    Demenţele vasculare

    a) Se recomandă tratamentul de prevenţie secundară a accidentelor vasculare cerebrale de toate tipurile, pentru a limita deteriorarea cognitivă în continuare a acestor pacienţi (antiagregante, statine, antihipertensive,etc.).

    b) Inhibitorii de colinesteraze. Pentru pacienţii cu demenţe vasculare pot fi folosiţi donepezilul (5-10 mg doză zilnică), rivastigmina (6-12 mg doză zilnică) sau galantamina (16-24 mg doză zilnică). Aceştia vor fi asociaţi tratamentului de prevenţie secundară. Donepezilul beneficiază de cele mai multe studii, cu un grad de recomandare de nivel B pentru demenţa vasculară uşoară sau moderată (3).

    c) Pentru boala Alzheimer asociată cu boală cerebrovasculară se recomandă folosirea galantaminei (16-24 mg doză zilnică), conform unui studiu randomizat, dublu-orb, placebo-controlat (19). Va fi asociată tratamentului de prevenţie secundară.

    d) Memantina (10-20 mg doză zilnică) se recomandă ca medicaţie de a doua alegere în demenţele vasculare, asociată tratamentului de prevenţie secundară. Două studii randomizate, dublu-orb, placebo-controlate au demonstrat că memantina ameliorează tulburarea cognitivă şi tulburarea de comportament a pacienţilor cu demenţă vasculară (20, 21).

    e) Extractul standardizat de Ginkgo biloba Egb761 (şi nu suplimentele alimentare cu Ginkgo biloba, care conţin şi componente chimice ce pot determina uneori reacţii adverse semnificative sau interacţiuni medicamentoase importante, în special cu anticoagulantele) poate fi recomandat în asociere cu terapia de prevenţie secundară, ca medicaţie de a treia alegere, atunci când inhibitorii de colinesteraze şi memantina nu au fost eficace sau au generat efecte adverse (22).

    Alfa-sinucleinopatiile (demenţa cu corpi Lewy şi demenţa asociată bolii Parkinson)

    a) Rivastigmina (doză zilnică de 6-12 mg) este medicaţia de primă alegere. Rivastigmina beneficiază de grad de recomandare de nivel A pentru demenţa din alfa-sinucleinopatii (3).

    b) Donepezilul (doză zilnică de 5-10 mg) poate fi recomandat ca medicaţie de a doua alegere, atunci când rivastigmina nu este eficace sau produce efecte adverse. Donepezilul beneficiază de un grad de recomandare de nivel B pentru demenţa asociată bolii Parkinson (5).

    Demenţa fronto-temporală

    a) Inhibitorii de colinesteraze nu şi-au dovedit eficienţa în demenţa fronto-temporală (grad de recomandare de nivel C pentru ineficacitate).

    b) Antidepresivele, în special inhibitorii de recaptare a serotoninei, pot fi recomandaţi în demenţa fronto-temporală, deşi nu sunt suficiente studii care să stabilească un grad de recomandare (23).

    Demenţe de alte etiologii

    În funcţie de etiologie, se recomandă terapie specifică (spre exemplu compensarea funcţiei tiroidiene în hipotiroidii, administrarea de vitamină B12 în deficitul de vitamină B12, tratament chelator de cupru în boala Wilson, tratament antibiotic în sifilis, etc.).

    2. Terapia medicamentoasă a simptomelor non-cognitive

    Evaluarea simptomatologiei non-cognitive, respectiv a simtomelor psihiatrice şi comportamentale (BPSD- Behavioral and Psychological Symtpms of Dementia) din demenţe ca şi monitorizarea tratamentelor cu medicaţie psihotropă ar trebui să se facă de către personal specializat în domeniul psihiatriei sau psiho-geriatriei.

    Tratamentul medicamentos al tulburărilor non-cognitive se recomandă numai în situaţiile în care abordările non-farmacologice nu sunt posibile sau nu au fost eficiente.

    Pentru persoanele cu demenţă Alzheimer în orice etapă evolutivă: uşoară, moderată sau severă care prezintă simptomatologie non-cognitivă şi comportamentală intensă sau cu un potenţial de periculozitate crescut o recomandare importantă este aceea de administrare a unui inhibitor de acetilcolinesterază, mai ales dacă abordările non-farmacologice nu au fost posibile sau au fost ineficiente.

    Alegerea medicaţiei psihotrope, mai ales a celei antipsihotice trebuie făcută în urma unei analize individuale, cu consultarea familiei sau a îngrijitorilor privind posibilele beneficii sau riscuri ale tratamentului.

    Tratamentul trebuie să fie limitat, revizuit regulat, îndreptat asupra unor simptome ţintă care trebue identificate, determinate sub raport cantitativ, iar schimbările acestora trebuie evaluate la intervale regulate.

    a) Pentru agitaţia pacienţilor cu demenţă, se recomandă ca medicaţie de primă alegere trazodona (26). Ca medicaţie de a doua alegere pentru agitaţie, în cazul în care cea de primă alegere nu e eficientă sau generează reacţii adverse, se pot folosi antiepilepticele ca valproatul (27) sau carbamazepina (28). Ele pot fi folosite ca monoterapie sau în asociaţie cu un antipsihotic atipic. Benzodiazepinele recomandate sunt lorazepam sau oxazepam. De evitat Diazepamul, mai ales dacă este folosit în mod cronic, putând produce dezinhibiţie sau stări confuzionale, cu accentuarea stării de agitaţie. El se poate totuşi folosi în stările de agitaţie acută. Buspirona este un agent anxiolitic nebenzodiazepinic care poate fi eficient mai ales în stările de agitaţie cu anxietate. Propranololul poate fi util la unii pacienţi cu comportament agresiv. Inhibitorii selectivi ai recaptării serotoninei pot de asemenea ameliora agitaţia.

    b) În cazul simptomelor psihotice (de exemplu halucinaţii, idei delirante, etc) se recomandă administrarea de antipsihotice, începând cu doză mică, care se creşte treptat la nevoie. Sunt recomandate antipsihoticele atipice, şi numai ocazional cele convenţionale:

    - Risperidona (doză zilnică 0,5-2 mg) este medicaţia de primă alegere (24).

    - Quetiapină, ziprasidon, zyprexa şi clozapină pot fi recomandate ca medicaţie de a doua alegere (25), în anumite cazuri, luându-se în considerare posibilele efecte adverse specifice fiecărui preparat.

    - Haloperidolul poate fi recomandat ca medicaţie de a doua alegere (25), doar în cazul în care neurolepticele atipice nu au fost eficiente sau nu sunt disponibile. În acest caz se vor monitoriza posibilele complicaţii ale tratamentului (cardiovasculare, sindroame parkinsoniene, etc.). Ocazional feneomenele psihotice pot fi ameliorate de inhibitori aselectivi ai recaptării serotoninei (SSRI)

    Comportamentul violent ar trebui controlat fără prescrierea unor doze mari sau a unor combinaţii de medicamente. Se recomandă utilizarea celei mai mici doze care se dovedeşte eficientă.

    - În cazul simptomelor psihotice asociate α-sinucleinopatiilor se pot recomanda clozapină sau quetiapină, luându-se în considerare posibilele efecte adverse specifice fiecărui preparat. Clozapina beneficiază de un grad de recomandare de nivel B pentru această situaţie iar quetiapina de nivel C (5). Nu sunt recomandate neurolepticele clasice deoarece ele pot provoca reacţii adverse speciale, cu accentuarea intensităţii fenomenelor halucinatorii şi agravarea tulburărilor de tip extrapiramidal.

    Antiphihoticele, chiar şi cele atipice, trebuie administrate cu grijă, întrucât pot determina efecte adverse semnificative (nivel de evidenţă A).

    Pentru Pacienţii cu demenţă cu corpi Lewy care prezintă simptomatologie non-cognitivă importantă, cu tulburări comportamentale severe, se recomandă un inhibitor de acetilcolinesterază.

    De asemenea pacienţii cu demenţă vasculară, în orice etapă evolutivă, care prezintă tulburări psihiatrice şi comportamentale beneficiază de tratament cu un inhibitor de acetilcolinesterază.

    c) Pacienţii cu demenţă care asociază şi depresie se recomandă să fie trataţi cu inhibitori selectivi de recaptare a serotoninei. Ca medicaţie de a doua alegere pot fi folosite antidepresive cu caracer dual (venlafaxina, mirtazapina sau trazodona). Sunt de evitat antidepresivele triciclice datorită efectelor anticolinergice. Existenţa hiperintensităţilor subcorticale sau a imaginilor lacunare se corelează cu un răspuns terapeutic slab la antidepresive ca şi posibilitatea apariţiei confuziei.

    d) Apatia, de tratat numai atunci când este deosebit de severă. Problematică de tratat cu psihostimulante. Unele antidepresive tip SSRI fluoxetină) pot avea efecte activatoare; de asemenea inhibitorii de acetilcolinesterază pot ameliora apatia.

    e) Insomnia pacienţilor cu demenţă poate fi rezolvată cu medicaţie antidepresivă sedativă, şi în primul rând trazodonă, ca şi cu hipnotice sedative non-benzodiazepinice zolpidem (29) sau zapoplon(30). Acestea trebuie asociate măsurilor de igienă a somnului cu scopul reducerii dozelor şi a folosirii pe timp limitat a medicaţiei.

    f) Comportament sexual agresiv, de obicei la bărbaţi se pot recomanda agenţi estrogenici (medroxiprogesteron)

    3. Terapia nemedicamentoasă

    În combinaţie cu terapia medicamentoasă specifică, persoanele suferinde de demenţă ar trebui să beneficieze de servicii medicale integrate, care să le asigure: îngrijirea primară, îngrijirea la domiciliu, servicii speciale de zi, îngrijre specializată în cămin spital, îngrijrie intermediară şi de recuperare, îngrijre în cadrul spitalelor generale, servicii specializate de sănătate mintală, incluzând echipe comunitare de evalaure a sănătăţii mintale, servicii de evaluare a memoriei, terapii psihologice şi de îngrijrie la domiciliu.

    Persoanelor cu demenţă - forme uşoară şi medie, li se recomandă programe structurate de stimulare cognitivă, asigurate de personal medical şi social cu pregătire şi calificare corespunzătoare.

    Persoanele cu demenţă care prezintă simptomatologie psihiatrică şi comportamentală, ar trebui să fie evaluate, printr-o analiză comporamentală şi funcţională condusă de profesionişti cu abilităţi specifice, pentru a se identifica factorii care ar fi putut genera, agrava sau ameliora tulburările de comportament. Dintre aceştia de reţinut ar fi evaluarea unei dureri, care adesea determină schimbări neaşteptate comportamentale

    Pacienţilor care prezintă şi agitaţie, indiferent de tipul sau severitatea dementei ai trebui să li se ofere accesul la interventii specifice în concordantă cu preferinţele, abilităţile şi deprinderile personale, cu istoria lor de viaţă. Aceste abordări includ: terapia memoriei (amintiri), exerciţii psihomotorii, stimularea multisenzorială, alte forme de terapie socială, ocupaţională, prin muzică, dans.

    Pentru persoanele cu demenţă care au depresie şi/sau anxietate, terapia cognitiv-comporamentală cu implicarea activă a îngrijitorilor poate fi eficientă.

    În formele medii şi grave, pacienţii cu demenţă au nevoie de supraveghere şi îngrijire permanentă din partea familiei sau a unui îngirjitor specializat (drept la însoţitor).

    În fazele evolutive severe, pacienţii cu demenţă se recomandă a fi spitalizaţi în instituţii medicale specilizate pentru îngijirea terminală a pacienţilor cu demenţă, pe durată nelimitată, din cauza totalei dependenţe fizice şi psihice şi a multiplelor complicaţii medicale care survin în această etapă finală a bolii.

    O revizuire sistematica a diagnosticului şi tratamentului distoniei primare (idiopatice) şi a sindroamelor distonie-plus: Raportul Grupului de Lucru al EFNS/MDS-ES (2006)

    Cuvinte cheie: clasificare, diagnostic, distonie, genetică, tratament.

    Scopul acestui ghid este de a sintetiza datele din literatură şi de a elabora recomandări bazate pe dovezi pentru distonia primara si distonia-plus. Distonia primara si distonia-plus sunt afecţiuni cronice si adesea invalidante, cu un spectru clinic larg, prezente mai ales la persoane tinere. S-a efectuat o cercetare computerizata a sintezelor din bazele de date MEDLINE si EMBASE (1966-1967 februarie 2005). Au fost adunate citarile relevante din Libraria Cochrane. Diagnosticul şi clasificarea distoniei sunt de mare importanţă pentru managementul adecvat, informarea prognostica şi consilierea genetică ale pacienţilor. Se sugereaza avizul expertului. Testarea genetică pentru gena DYT-1 impreuna cu consilierea genetică sunt recomandate la pacienţii cu distonie primară cu debut al bolii sub vârsta de 30 de ani şi la cei care au o ruda afectata cu boala debutata precoce. Rezultatul pozitiv al testarii genetice pentru distonie (de ex. DYT-1) nu este suficient pentru stabilirea diagnosticului de distonie. Pacienţii cu mioclonii trebuie testaţi pentru gena xi-sarcoglican (DYT-11). Fiecare pacient cu distonie cu debut precoce, fără un diagnostic alternativ, trebuie să primească un test cu levo-dopa. Imagistica cerebrala nu este necesara de rutina la pacientul adult care prezintă un diagnostic cert de distonie primară, în schimb este necesara la populaţia pediatrica. Toxina botulinică de tip A (sau de tip B dacă există rezistenţă la tipul A) poate fi privita ca prima linie de tratament pentru distonia craniană primara (cu excepţia distoniei oromandibulare) sau pentru distonia cervicală si poate fi eficace în crampa scriitorului. Nu există date actuale care să compare direct eficacitatea clinica şi siguranţa toxinei botulinice tip A(BTA) cu cea de tip B(BT-B). Stimularea cerebrală profundă (DBS) a globului palid este considerata o opţiune bună de tratament, mai ales în distonia generalizată sau cervicală, după ce medicaţia sau toxina botulinică nu au adus o ameliorare adecvată. Denervarea periferică selectivă este o procedură sigură, indicată exclusiv în distonia cervicală. Administrarea de baclofen intratecal poate fi indicată pacientilor la care distonia secundară se combină cu spasticitate. Eficacitatea şi tolerabilitatea absolute şi relative ale medicaţiei din distonie, inclusiv ale anticolinergicelor şi antidopaminergicelor, nu sunt indeajuns studiate şi nu se pot face recomandări bazate pe dovezi care să ghideze prescrierea acestor medicamente.

    Obiective

    Obiectivul acestui Grup de Lucru a fost de a revizui literatura cu privire la diagnosticul şi tratamentul distoniei primare şi ale distoniei-plus şi de a elabora recomandări bazate pe dovezi în aceste privinţe.

    Introducere

    Distonia se caracterizează prin contracţii musculare susţinute, ce cauzează frecvent mişcări de torsiune repetitive sau posturi anormale [1,2]. Deşi este considerată o afecţiune rară, este probabil subdiagnosticată sau nediagnosticată din cauza lipsei criteriilor clinice specifice. Un studiu recent care a evaluat capacitatea neurologilor cu diferite nivele de experienţă în domeniul tulburărilor de mişcare de a recunoaşte o distonie focală cu debut la adult a demonstrat un important dezacord în privinţa diagnosticului, mai ales la examinatorii cu mai putina experienţă [3].

    Prevalenţa distoniei este greu de evaluat. Pe baza celor mai bune estimari de prevalenţa disponibile, prevalenta distoniei primare este de 11,1:100000 persoane pentru cazurile cu debut precoce la persoanele de naţionalitate iudaică Ashkenazi din zona New-York-ului, 60:100000 locuitori pentru cazurile cu debut tardiv din nordul Angliei si de 300:100000 persoane pentru cazurile cu debut tardiv din populaţia peste 50 de ani a Italiei [4].

    Distonia primară şi distonia-plus sunt boli cronice, adesea invalidante, cu un spectru clinic larg, mai ales la persoanele tinere. Domeniile de interes particular sunt diagnosticul diferenţial cu alte tulburari de mişcare, diagnosticul etiologic, tratamentul medicamentos, interventiile chirurgicale şi consilierea genetică.

    Strategia de căutare

    S-a efectuat o cercetare computerizata a bazelor de date MEDLINE si EMBASE (1966 - februarie 2005), utilizand o combinatie de cuvinte din text si de termeni MeSH: "distonie", "blefarospasm", "torticolis", "crampa scriitorului", "sindrom Meige", "disfonie" si "sensibilitate si specificitate" sau "diagnostic", si "studiu clinic" sau "alocare randomizata" sau "utilizare terapeutică" limitate la studiile la om. Au fost evaluate Libraria Cochrane si listele de referinţe ale tuturor articolelor primare şi de sinteză cunoscute, pentru identificarea citărilor importante. Nu s-au aplicat restricţii legate de limba în care au fost scrise studiile. Studiile de diagnostic, testele diagnostice şi diferitele tratamente pentru pacienţii cu distonie au fost evaluate şi clasificate pe nivele A-C, în conformitate cu recomandările EFNS pentru grupurile de lucru ştiinţifice [5]. Acolo unde au existat doar dovezi de clasa IV dar s-a putut ajunge la un consens, s-au propus indicaţii de bună practică medicală.

    Metoda de atingere a consensului

    Rezultatele căutarii în literatură au fost trimise prin e-mail fiecărui membru al Grupului de Lucru pentru comentarii. Preşedintele Grupului de Lucru a elaborat o primă variantă de manuscris, bazată pe rezultatele evaluărilor şi sintezelor datelor din literatură şi pe comentariile membrilor comisiei. Acest document şi recomandările au fost discutate de membrii Grupului de Lucru, până la atingerea unui consens, în cadrul întâlnirii care a avut loc la Milano în 11-12 februarie 2005.

    Rezultate

    Diagnostic

    Căutarea diagnosticului de distonie în literatura de specialitate a evidenţiat absenţa unor ghiduri sau revizuiri sistematice ale subiectului. Au fost identificate două articole de consens [1,6], două rapoarte a unor seminarii sau grupuri de lucru [7,8], 69 de studii primare asupra diagnosticului clinic şi 292 studii primare destinate acurateţii diagnostice a diverselor teste de laborator. Dintre studiile primare, au fost identificate 6 studii de cohortă, 23 de studii caz-control, 3 studii transversale şi 37 serii de cazuri clinice.

    Clasificare

    Clasificarea distoniei se bazează pe 3 criterii: (a) etiologie; (b) vârsta la debutul simptomelor; (c) distribuţia regiunilor corpului afectate (tabelul 1). Clasificarea etiologica delimiteaza distonia primară (idiopatică), în care distonia este singurul semn clinic, fără alte cauze exogene sau boli ereditare sau degenerative identificabile de formele non-primare, în care distonia este de obicei doar unul dintre semnele clinice. Distonia-plus este definită ca distonie combinată cu alte tulburări de mişcare, de exemplu mioclonii sau

    Tabelul 1. Clasificarea distoniilor bazată pe 3 axe

    Dupa cauza (etiologic)

    Primare (idiopatice): distonia este singurul semn clinic si nu exista o cauza exogena identificabila, sau alta boala mostenita sau degenerativa. Ex.: distonia DYT-1

    Distonia plus: distonia este un semn clinic dominant, dar se asociaza cu ale anomalii motorii.

    Nu sunt dovezi de neurodegenerare. Ex.: distonia mioclonica DYT -11

    Heredo-degenative: distonia este un semn proeminent alaturi de alte caracteristici neurologice ale tulburarilor neurodegenerative. Ex.: boala Wilson

    Secundare: distonia este un simptom intr-o conditie neurologica bine identificata, precum leziunile cerebrale focale, expunerea la medicamente sau chimicale. Ex.: distonia datorata unei tumori cebrale, distonia perioadei off din boala Parkinson

    Paroxistice: distonia apare în episoade scurte, intre care totul este normal. Aceste tulburari sunt clasificate ca idiopatice (adesea apar cazuri familiale, dar uneori si cazuri sporadice) sau simptomatice - determinate de o mare varietate de cauze. Se cunosc trei forme principale functie de factorul trigger. în diskinezia paroxistica kinesigena (PKD, DYT-9) atacurile sunt induse de o miscare brusca; în distonia paroxistica indusa de efort (PED) de eforturi comune ca mersul, inotul, iar în forma non-kinesigena (PNKD, DYT-8) de alcool, cafea, ceai, etc. S-a mai descris o forma familiala complexa cu PNKD si spasticitate (DYT-10).

    Dupa varsta de debut

    Debut precoce: (definit variabil intre </= 20 - 30 ani): de obicei incepe la picior sau brat, apoi frecvent progreseaza si implica si alte membre si trunchiul.

    Debut tardiv: de obicei debuteaza la gat (incluzand laringele), la muschii cranieni sau la un brat. Tinde sa ramana localizatacu restrictie a progresiei catre muschii adiacenti.

    Dupa distributia anatomica:

    Focala: o singura regiune a corpului (ex.: crampa scriitorului, blrfarospasm)

    Segmentala: regiuni anatomice aflate în contiguitate( ex.: cranial si cervical, cervical si membrul superior)

    Multifocala: regiuni anatomice aflate în non-contiguitate (membru superior si membru inferior, cranial si membru superior)

    Generalizata: ambele membre inferioare si cel putin inca o alta zona a corpului (de obicei unul sau ambele brate)

    Hemidistonia: jumatate a corpului (de obicei secundara unei leziuni structurale în ggl. bazali de partea contralaterala)

    parkinsonism. Distonia paroxistică este caracterizată de episoade scurte de distonie cu intervale de normalitate intre ele. Distonia primară si distonia-plus, fie ele sporadice sau familiale, sunt considerate boli de origine genetică în majoritatea cazurilor. Manifestările clinice ale distoniei reprezintă o combinaţie de mişcări şi posturi distonice care creează o postura de torsiune sustinuta (distonia de torsiune). Posturile distonice pot precede apariţia mişcărilor distonice şi în cazuri rare pot persista fără ca aceste mişcări să apară (distonie fixă) [9]. Distonia are anumite manifestări specifice care pot fi recunoscute la examenul clinic. Viteza contracţiilor din mişcările distonice poate fi lentă sau rapidă, însă în momentul maxim al mişcării, ea este susţinută. Contracţiile au aproape întotdeauna un caracter direcţional sau de asumare a unei posturi stabil. Distonia se agravează în cursul mişcărilor voluntare şi poate apărea numai în cazul unor actiuni voluntare specifice (distonie specifica unei actiuni)[10] sau poate fi ameliorată temporar de actiuni voluntare sau gesturi specifice (gesturi antagoniste, denumite si trucuri senzoriale) [11,12]. Frecvent apare fenomenul de "over-flow" ce constă în extinderea mişcărilor distonice la alte părţi ale corpului în momentul activării segmentului afectat. Distonia manifestată ca şi tremor poate precede apariţia posturilor cert anormale. Două articole au fost dedicate posibilităţii de diferenţiere clinică între formele primare şi non-primare de distonie [13,14]. Comitetul a considerat că dovezile provenite din aceste studii (ambele de nivel IV) nu permit utilizarea criteriilor lor ca şi indicatori pentru o clasificare etiologică.

    Recomandări şi indicatii de bună practică medicală

    (1) Diagnosticul şi clasificarea distoniei sunt foarte importante pentru managementul adecvat, informaţia prognostică, consilierea genetică şi tratament (indicaţie de bună practică medicală).

    (2) Lipsa testelor diagnostice specifice face necesară opinia unui expert în domeniu. Îndrumarea catre un specialist în tulburări de mişcare creşte acurateţea diagnosticului [3] (indicatie de bună practică medicală).

    (3) Distonia si distonia-plus pot fi diagnosticate doar pe baza examenului neurologic, dar variatele forme etiologice de boli neurodegenerative si distonii secundare nu pot fi diferentiate doar pe baza examinării neurologice (indicaţie de bună practică medicală).

    Utilizarea testelor genetice în diagnostic şi consiliere

    Doar gena DYT-1 a fost identificată pentru formele primare de distonie [15]. Distonia DYT-1 apare tipic în copilărie si incepe la nivelul unui membru, progresand treptat catre o formă generalizată. Totusi sunt descrise multe exceptii de la aceasta prezentare tipica. Alte fenotipuri de distonie primară au fost descrise: DYT-2, DYT-4, DYT-6, DYT-7 şi DYT-13 [16].

    Corelaţiile genotip-fenotip au fost examinate în distonia DYT-1 si a fost publicat un studiu de clasa II [17]. Testarea DYT-1 are o specificitate de până la 100% la pacientii cu distonie cu istoric familial pozitiv şi care prezintă constant mişcări şi posturi torsionale sau direcţionale. Aceasta a dus la recomandarea ca investigarea genetică să se realizeze numai la pacienţii cu astfel de manifestări [17,18]; aceste dovezi au fost totusi obţinute de la populaţia iudaică Ashkenazi americană şi nu se aplică în mod necesar şi în cazul populaţiei de origine vest-europeană [19]. Pentru pacientii cu distonie de torsiune primară, vârsta la debut sub 30 de ani, debutul la un membru şi istoricul familial pozitiv sunt cei 3 predictori cruciali ai acurateţei diagnostice a testării genetice pentru DYT-1 [19-21] (dovada de clasa a III-a). Au fost descrişi purtători asimptomatici ai mutaţiei genetice DYT-1; penetranţa distoniei DYT-1 este considerată în jur de 30%.

    Au fost descrise patru mari sindroame distonie-plus. Cea mai frecventă formă este distonia responsivă la levo-dopa, care este legată de gena DYT-5 (GCH1; GTP-ciclohidrolaza I). Această este o boala tratabilă şi adesea nediagnosticata, pentru care trebuie făcut efortul de asigurare a unui diagnostic corect. Fenotipul clasic constă într-o distonie cu debut in copilărie, uneori cu sindrom parkinsonian asociat şi cu răspuns susţinut la doze mici de levo-dopa, cu fluctuaţii diurne, pacientii fiind mai putin afectati dimineata şi mai mult în cursul serii [22]. Totuşi, au fost descrise mai multe forme atipice şi mai multe mutaţii distincte [23] (a se vedea baza de date a lui N. Blau şi B. Thony: http://www.bh4.org/biomdbl.html). Dacă testarea genetică pentru gena GCH-1 este negativă, trebuie luate în considerare mutaţiile parkinei, deoarece cele două boli sunt uneori dificil de diferenţiat [24]. Nu există nici o dovadă care să sustina ghiduri de testare genetică. S-a propus efectuarea unui test terapeutic si diagnostic cu levo-dopa [25] (clasa IV) sau efectuarea testelor auxiliare de diagnostic. Testul de încăcare cu fenilalanină şi dozarea în LCR a metaboliţilor dopaminei şi a pterinei pot fi complementare pentru diagnostic [26-28], dar nu există dovezi clare cu privire la valoarea lor predictivă. Astfel, se pastreaza recomandarea ca toţi pacienţii cu distonie cu debut precoce fără un diagnostic alternativ să efectueze un test la Levo-dopa.

    Distonia mioclonică este caracterizată prin debut în copilărie; simptomele iniţiale constau de obicei în clonii rapide şi distonie ce afectează în principal gâtul şi membrele superioare, cu o afectare predominanta musculaturii proximale si progresie lenta [29]. Miocloniile şi distonia sunt ameliorate impresionant prin ingestia de alcool pentru multi dar nu toti pacienţii [30]. Când aspectul fenotipic este caracteristic şi transmiterea este de tip dominant, peste 50 % din pacienţi au mutaţia genei DYT-11 (gena pentru xi-sarcoglican) [31-34].

    Gena pentru DYT-12 (ATP1A3) este afectată în distonia cu parkinsonism cu debut rapid, care este o boala rară cu debut în copilărie şi la adultul tânăr, când pacienţii dezvoltă distonie, bradikinezie, instabilitate posturală, dizartrie şi disfagie dealungul unei perioade de câteva ore la câtea săptămâni [35].

    A fost identificată o genă pentru PNKD-"paroxismal non kinesigenic dystonia" numită DYT-8. Această boală este caracterizată prin episoade de coreo-distonie ce durează mai multe ore şi sunt induse de cafea, ceai, alcool şi oboseală [36]. Au fost descrise cazuri sporadice dar şi cazuri familiale cu frecvenţă mai mare şi transmitere autozomal dominantă [37]. În toate cazurile de PNKD cu fenotip tipic au fost descrise mutaţii în gena regulatorului 1 al miofibrilogenezei (MR-1) [38-40].

    Recomandări şi indicaţii de bună practică medicală

    (1) testarea genetică pentru DYT-1 şi consiliereagenetică sunt recomandate la pacienţii cu distonie primară şi debut sub vârsta de 30 ani [20] (nivel B).

    (2) la pacienţii cu distonie primară cu debut peste vârsta de 30 ani testarea genetică pentru DYT-1 poate fi făcută dacă în istoricul familial există o persoană cu distonie cu debut precoce [20,21] (nivel B).

    (3) testarea pentru DYT-1 în scop diagnostic nu este recomandată la pacienţii cu debut al distoniei peste vârsta de 30 ani şi care au fie distonie cranio-cervicală focală, fie cei care nu au în istoric o rudă cu distonie cu debut precoce [20,21] (nivel B).

    (4) testarea pentru gena DYT-1 nu este recomandată la pacienţii asimptomatici incluzând aici persoanele cu vârsta peste 18 ani care sunt rude cu un pacient cu distonie familială. Testarea genetică pozitivă pentru distonie DYT-1 nu este suficientă pentru diagnosticul de distonie decât dacă este simptomatic [20,41] (nivel B).

    (5) un test diagnostic cu Levo-dopa trebuie încercat la toţi pacienţii cu distonie cu debut precoce şi care nu au un diagnostic alternativ [25] (indicaţie de bună practică medicală).

    (6) Pacienţii cu mioclonii ce afectează braţele sau gâtul trebuie testaţi pentru gena DYT-11 mai ales dacă au un istoric familial pozitiv de transmitere autozomal dominantă [31] (indicaţie de bună practică medicală).

    (7) Testarea genetică pentru gena PNKD (DYT-8) nu este disponibilă în mod curent dar poate deveni o posibilitate în viitorul apropiat (indicaţie de bună practică medicală).

    Utilizarea studiilor electrofiziologice în diagnosticul şi clasificarea distoniei

    Diverse tehnici electrofiziologice pot fi folosite în documentarea anomaliilor funcţionale şi pot fi de folos în diagnosticul diferenţial, evaluarea fiziopatologiei şi direcţionarea injectărilor cu toxină botulinică (BoNT). Studiul electromiografic de suprafaţă arată co-contracţia între muşchii cu funcţii antagoniste fenomenul de "overflow" în muşchii care nu participă în mişcarea distonică şi configuraţia anormală a pattern-ului trifazic al mişcărilor balistice [42-46]. Studiile reflexelor spinale şi ale trunchiului arată o excitabilitate crescută a interneuronilr spinali şi din trunchiul cerebral, care este fie limitată la zona afectată fie este extinsă în arii adiacente în distonia focală [47-51]. Studiile efectuate prin stimulare magnetică transcraniană-TMS au arătat scăderea inhibiţiei intracorticale, scăderea duratei de linişte şi recrutare crescută, anormală a potenţialelor evocate motorii prin creşterea intensităţii stimulării şi al gradului de contracţie musculară [52-54]. Anomaliile testelor neurofiziologice efectuate pentru excitabilitate corticală au fost raportate la purtătorii de genă DYT-1 simptomatici cât şi asipmtomatici; spre deosebire de excitabilitatea corticală, anomaliile de excitabilitate spinală au fost găsite doar la pacienţii simptomatici. Toate studiile neurofiziologice în distonie sunt studii de clasa IV fiind studii efectuate în condiţii de caz control fără randomizare.

    Recomandări şi indicaţii de bună practică medicală

    (1) testarea electrofiziologică nu este recomandată de rutină pentru diagnosticul sau clasificarea distoniei; totuşi pot fi folosite la pacienţii la care manifestările clinice sunt insuficiente pentru a pune diagnosticul de distonie [43,46] (indicaţie de bună practică medicală).

    Utilizarea imagisticii cerebrale pentru diagnosticul pozitiv de distonie

    Majoritatea autorilor sunt de acord că studiile de imagistică prin rezonanţă magnetică cerebrală convenţionale sau structurale au aspect normal. Întradevăr un IRM normal poate fi un argument în plus că distonia este primară. Un studiu IRM convenţional de clasa IV a arătat anomalii bilaterale de semnal T2 în nucleii lenticulari în distonia cervicală primară; aceste anomalii au fost evidenţiate doar prin calcularea valorilor T2 şi nu au fost observate anomalii de semnal la inspecţia vizuală a imaginilor pe secvenţa T2. Prin ecosonografie transcraniană au fost demonstrate hipersonorităţi în nucleii lenticulari, predominant în globus pallidus contralateral la pacienţii cu debut tardiv al unei distonii focale [56] (clasa IV).

    Prin studii cu functional IRM au fost descoperite aspecte importante pentru înţelegerea mecanismelor distoniilor primare sau secundare. Studii de clasa IV efectuate pe serii de pacienţi cu blefarospasm [57], crampa scriitorului [58,59] şi alte distonii focale ale braţului [60] au demonstrat că diverse structuri profunde şi arii corticale pot fi activate în distonia primară. Examinări prin morfometrie bazată pe voxeli au arătat o creştere în densitatea sau volumul unor arii diferite cum ar fi cerebelul, ganglionii bazali şi cortexul somato-senzitiv primar [61,62]; aceste modificări au fost interpretate ca fiind modificări de neuroplasticitate secundare utilizării frecvente.

    Tomografia cu emisie de pozitroni cu diverşi trasori au evidenţiat informaţii privind ariile cu un metabolism anormal în diferite tipuri de distonie în condiţii fiziologice diferite (în timpul mişcărilor involuntare sau în timpul somnului); informaţii care aduc în prim plan rolul cerebelului şi al structurilor subcorticale vs. ariile corticale în fiziopatologia distoniei [63,64] (clasa IV). În prezent pentru a diferenţia între o distonie- plus de către pacienţii cu parkinsonism şi distonie secundară se poate efectua imagistică prin SPECT folosind liganzi pentru transportatorul dopaminei; aceată metodă este mult mai ieftină decât PET-ul şi are o disponibilitate mare. Pacienţii cu distonie dopa-resonsivă prezintă un aspect normal la SPECT, pe când pacienţii cu boală Parkinson cu debut precoce prezintă o reducere a captării ligandului în corpul striat [65] (clasa IV).

    Recomandări şi indicaţii de bună practică medicală

    (1) imagistica SNC nu este necesară în mod curent la un pacient cu o suspiciune mare de distonie primară, deoarece la aceşti pacienţi imagistica cerebrală nu prezintă modificări [66] (indicaţie de bună practică medicală).

    (2) Imagistica cerebrală structurală este necesară pentru screening-ul diferitelor forme de distonie secundară, în special în populaţia pediatrică datorită unui spectru clinic larg al distoniei la aceşti pacienţi [67] (indicaţie de bună practică medicală).

    (3) IRM este de preferat examenului prin tomografie computerizată cu excepţia, cazurilor când se suspicionează calcificări ale creierului (indicaţie de bună practică medicală).

    (4) Nu este nici o dovadă că metodele imagistice sofisticate (morfometrie bazată pe voxeli, DWI, FMRI) au vreun rol în diagnosticul sau clasificarea distoniei (indicaţie de bună practică medicală).

    Tratament

    Toxina botulinică

    Tratamentul cu toxină botulinică-BoNT a fost recomandat pentru blefarospasm, disfonia spasmodică prin adducţia corzilor vocale, distonia oromandibular ă şi distonia cervicală printr-o declaraţie de consens a Institutului Naţional de Sănătate (National Institutes of Health) [68]. Tratmentul cu BoNT pentru distonia cervicală a fost analizat în patru review-uri Cochrane. Primul review a evaluat tratamentul cu BoNT-A şi a inclus rezultate din 13 studii randomizate Placebo controlate care au inclus 680 de pacienţi urmăriţi pe o perioadă medie de 6-16 săptămâni. Toate aceste studii au raportat un beneficiu prin administrarea unei singure injectări de BoNT-A dar nu a produs dovezi privind eficacitatea pe termen lung. Urmărind pacienţii trataţi anterior cu BoNT-A s-a observat că eficienţa injectărilor s-a menţinut pe termen lung la majoritatea pacienţilor. Cele mai frecvente reacţii adverse secundare BoNT au fost disfagia, uscăciunea gâtului, durere la locul de injectare şi odinofagie sau uscăciunea gurii. Majoritatea acestor reacţii adverse au fost minime sau moderate; nu au fost observate efecte adverse majore sau anomalii de laborator în urma injectării BoNT-A [69].

    Al doilea review a evaluat serotipul B al BoNT şi a inclus 308 pacienţi urmăriţi pe o perioadă de 16 săptămâni (3 studii multicentrice efectuate în SUA). Toţi pacienţii înainte de a fi incluşi în acest studiu au primit anterior acestor studii injectări cu BoNT-A. O singură injectare cu BoNT-B la aceşti pacienţi a dus la îmbunătăţirea simptomatologiei distoniei cervicale [70]; o concluzie similară a fost exprimată într-un alt review care a evaluat aceste 3 studii [71].

    Al treilea review a comparat injectarea cu BoNT-A vs. BoNT-B dar nu există nici un rezultat preliminar al acestui studiu [72], astfel nu există dovezi privind eficacitatea clinică şi siguranţa comparării celor două serotipuri.

    Ultimul review a analizat un studiu randomizat care a comparat BoNT-A şi trihexifenidilul la 66 de pacienţi cu distonie cervicală şi a evidenţiat superioritatea BoNT-A [73].

    Pentru evidenţierea eficacităţii BoNT-A pentru tratamentul blefarospasmului un review Cochrane a fost început, însă autorii nu au găsit studii randomizate controlate de calitate care să demonstreze eficienţa utilizării BoNT-A la aceşti pacienţi [74]. Un review efectuat asupra 55 de studii deschise efectuate pe 4340 de pacienţi din 28 de ţări a raportat o rată de succes al toxinei botulinice serotip A în tratamentul blefarospasmului de aproximativ 90% [75].

    În cazul distoniei laringiene un review Cochrane efectuat asupra unui studiu randomizat nu a putut extrage o concluzie privind eficienţa tratamentului cu BoNT la aceşti pacienţi pentru toate subtipurile de disfonie spasmodică [76].

    O meta-analiză recentă [77] a analizat eficacitatea BoNT-A la pacienţii cu crampa scriitorului şi a inclus trei studii de clasa III care au demonstrat eficienţa injectării de toxină botulinică.

    Un studiu randomizat de clasa II-a a comparat costurile şi eficienţa administrării de toxină botulinică la domiciliul pacienţilor, de către asistente instruite special în acest scop faţă de administrarea de rutină practicată de către personalul medical dintr-o cliniă de specialitate. Pacienţii incluşi în studiu aveau diferite forme de distonie: torticolis spasmodic, blefarospasm, distonii segmentare, hemidistonie sau distonie generalizată. Studiul a demonstrat că administrarea la domiciliul pacienţilor a toxinei botulinice de către asistent special instruite a fost la fel de eficientă şi sigură ca şi administrarea prin servicul standard spitalicesc; în plus pacienţii au preferat acest regim de injectare. Deşi costurile National Health System au fost mai mari pentru grupul care a efectuat injectări la domiciliu, costurile globale au fost mai mici decât prin regimul clasic intraspitalicesc. [78].

    Recomandări şi indicaţii de bună practică medicală

    (1) Toxina botulinică serotip A (sau serotip B dacă pacientul are rezistenţă la seotilul A) reprezintă prima linie de tratament pentru distonia cranială (cu excepţia distoniei oro-mandibulare) şi pentru distonia cervicală [74,75] (Nivel A).

    (2) Din cauza numărului crescut de pacienţi care necesită administrări frecvente de toxină botulinică sarcina efectuării injectarilor se poate transfera asistentelor special instruite pentru acest tratament cu excepţia cazurilor complexe în care este necesar ghidaj electromiografic pentru efectuarea injectărilor [78] (Nivel B).

    (3) BoNT-a poate fi un tratament la pacienţii cu crampa scriitorului [77] (Nivel C).

    Alte tratamente: un singur review este disponibil pentru evaluarea altor tipuri de tratamente simptomatice [78].

    Medicaţia anticolinergică

    Două mici studii de clasa III au evaluat rolul trihexifenidilului comparativ cu placebo la pacienţii cu distonie cu debut în copilărie sau distonii secundare [79,80]. Acestea au arătat un beneficiu de-a lungul unei perioade scurte de nouă luni de urmărire [80] şi după 2,4 ani de urmărire [79]. Spre deosebire de aceste studii, un studiu transversal efectuat la pacienţii cu distonie cu debut cranial la adult [81] nu a demonstrat nici o diferenţă între anticolinergicele centrale, periferice şi placebo la pacienţii cu distonie cervicală. Un studiu retrospectiv de clasa IV efectuat la la pacienţii cu distonie cu debut tardiv [82] nu a demonstrat nici un beneficiu în urma administrării de anticolinergice la aceşti pacienţi şi a concluzionat că numai o minoritate din pacienţi a răspuns la tratament.

    Recomandări şi indicaţii de bună practică medicală

    (1) Eficacitatea absolută şi comparativă şi tolerabilitatea anticolinergicelor în tratatmentul distoniei nu este bine documentată la adulţi şi nu există nici o dovadă de eficienţă a acestor medicamente la adulţi; astfel nu se poate face nici o recomandare cu privire la acest tratament (indicaţie de bună practică medicală).

    Tratament antiepileptic

    Două studii randomizate transversale, dublu orb placebo-controlate ce au testat eficacitatea gamma-vinyl GABA (şase pacienţi) şi acidului valproic (cinci pacienţi) au fost efectuate. Aceste studii au fost considerate nereprezentative din cauza numărului mic de pacienţi (clasa IV) [83,84]. Toate celelalte studi sunt reprezentate de serii de cazuri ce au evaluat efectele benzodiazepineor sau carbamazepinei în distonie.

    Recomandări şi indicaţii de bună practică medicală

    (1) Nu există dovezi care să susţină administrarea acestui tip de tratament (indicaţie de bună practică medicală)

    Medicamente anti-dopaminergice

    Nu există studii controlate care să evidenţieze efectul acestui tip de tratament. Studii de clasa IV au raportat un beneficiu simptomatic după adminstrarea de neuroleptice clasice cum ar fi Haloperidolul sau Pimozida [77,85].

    Tetrabenazina şi-a dovedit eficienţa într-un studiu randomizat dublu-orb care a fost considerat de clasa IV din cauza numărului mic de pacienţi incluşi [86]. Eficacitatea acestui medicament a fost demonstrată din nou în serii de cazuri mari (clasa IV) de pacienţi cu diverse tulburări de mişcare incluzând distonia urmăriţi retrospectiv timp de 6,6 ano [87]. Toate studiile disponibile sunt tot de clasa IV ceea ce face insuficientă evaluarea efectului tetrabenazinei. Risperidona a fost evaluată în două studii de clasa IV la pacienţi cu duverse forme de distonie şi nu a dovedit nici un efect benefic. În mod asemănător un studiu de clasa IV care a folosit tiapridalul şi trei studii care au folosit clozapina nu au demonstrat nici un beneficiu.

    Recomandări şi indicaţii de bună practică medicală

    (1) Nu există nici o dovadă că medicaţia anti-dopaminergică are vreun beneficiu în tratamentul distoniilor (indicaţie de bună practică medicală).

    Tratamentul Dopaminergic

    Levo-Dopa reprezintă tratamentul de elecţie pentru distonia responsivă la dopamină. Nu există dovezi care să susţină folosirea Levo-Dopei la pacienţii cu alte tipuri de distonie. Pacientul cu distonie responsivă la dopamină prezintă de obicei un beneficiu pe termen lung în urma acestui tratament cu cele mai mici doze de levo-dopa posibile. Dozele la care răspund aceşti pacienţi variază considerabil: pe când unii pacienţi au nevoie de doze mici, alţii au nevoie de suplimentarea dozelor. Un studiu efectuat la pacienţii cu distonie responsivă la levo-dopa a arătat ca nu există nici o diferenţă între beneficiul pe termen lung şi cel pe termen scurt [88]. Multe studii necontrolate au arătat un beneficiu simptomatic pentru reducerea sindromului parkinsonian şi a distoniei cu doze ce au variat de la 100 mg/zi [89] până la 750 mg/zi [90]. O serie de cazuri ce a investigat efectul levo-dopa la 20 pacienţi cu distonie responsivă la levo-dopa a arătat un beneficiu simptomatic la o doză medie de 343,3 mg/zi la pacienţii cu diskinezii şi la cei fără diskinezii la o doză medie de 189,1 mg/zi; a fost observată în plus o relaţie invers proporţională între doza de levo-dopa şi durata tratamentului [91].

    Recomandări şi indicaţii de bună practică medicală

    (1) La un pacient cu distonie responsivă la levo-dopa este necesară iniţierea tratamentului cronic cu acest medicament şi ajustarea dozelor până la obţinerea unui beneficiu simptomatic [91] (indicaţie de bună practică medicală).

    Alte medicamente

    Un studiu de clasa I a evaluat efectul acut al nabilonului (agonist de receptor canabinoid) dar nu a arătat nici un beneficiu la pacienţii cu distonie [92]. Alte studii de clasa IV au evaluat efectulalcoolului, lidocainei, difenhidramină, L-Triptofan, tizanidină sau estrogeni fără vreun beneficiu semnificativ.

    Tratamentul chirurgical poate fi împătţit în următoarele categorii: DBS-deep brain stimulation, miotomie/denervare periferică selectivă, administrarea de baclofen intratecal, proceduri neurochirurgicale prin cateter de radiofrecvenţă şi alte tehnici experimentale.

    Stimularea cerebrală profundă

    Stimularea cerebrală profundă a talamusului sau globului palid a fost folosită la diverşi pacienţi cu forme diferite de boală, în special la cei la care tratamentul edicamentos nu şi-a mai atins eficacitatea. În prezent există un consens în care se afirmă că pacienţii cu distonie generalizată (formă famialiala/sporadică) şi cei cu distonie cervicală complexă sunt principaliii candidaţi pentru o eventuală intervenţie chirurgicală pentru stimularea cerebrală profundă [93]. DBS a fost aprobat de către FDA pentru tratamentul distoniei numai în cazuri grave în care este necesară reducerea simptomelor distoniei cu scop "umanitar" si are indicatie aprobata în Uniunea Europeana. Toate studiile publicate până în prezent pentru această tehnică în distonie sunt de clasa IV cu excepţia unui studiu recent de clasa III efectuat la pacienţi cu distonie generalizată [94]. După DBS a fost observată o secvenţă specifică în evoluţia distoniei: în primele ore sau zile este ameliorat tremorul distoni,miocloniile şi contracţiile fazice, pe când postura distonică (care are un caracter tonic) se ameliorează după o perioadă lungă de tratament de săptămâni [94-97].

    Distonia primară vs. distonia secundară

    După stimularea cerebrală profundă la pacienţii cu distonie primară a fost observată o rată de ameliorare de 40-90% folosind scalele curente de severitate a distonie; în cazul distoniei secundare rata de ameliorare este mult mai mică [93,98].

    Ţintele tratamentului cu DBS

    Globus pallidus-partea internă (GPi) este considerat ţinta principală pentru DBS; pe lângă această locaţie au fost luate în considerare alte ţinte cum ar fi talamusul ventro-lateral pentru distonia secundară. O altă ţintă invocată a fost nucleul subtalamic, insă din cauza numărului mic de date despre acest subiect nu se pot face recomandări de stimulare cerebrală profundă în afară de Gpi.

    Distonia generalizată

    Cele mai semnificative rezultate au fost obţinute folosind DBS pentru populaţia pediatrică cu distonie generalizată DYT-1, cu o ameliorare simtomatică obţinută la 40% până la 90 % din cazuri [99]. Deasmenea la pacienţii adulţi cu distonie generalizată fără genotip DYT-1 a fost observată o rată asemănătoare de ameliorare simptomatică [95-97]. Pentru a investiga beneficiul DBS asupra GPi bilateral la pacienţii cu distonie generalizată a fost efectuat un studiu de clasa III în Franţa, multicentric cu evaluare de tip orb a rezultatelor clinice [94]. Procentul mediu de ameliorarea a scorului obţinut prin scara Burke-Fahn-Marsden după stimularea cerebrală profundă în GPi bilateral a fost de 54% şi reducerea scorului de dizabilitatea a fost de 44%.

    Distonia cervicală

    DBS pentru GPi a fost luată în considerare la pacienţii cu distonie cervicală care nu erau candidaţi ideali pentru procedur de denervare periferică: pacienţii cu tremor distonic al capului şi mioclonii, antecolis, laterocolis, retrocolis şi combinaţii de mişcări şi posturi distonice complexe. Evaluarea post-operatorie a fost făcută folosind scara " Toronto Western Spasmodic Torticolis Rating Scale"-TWSTRS. La 1-2 doi ani ameliorarea scorului de severitate a fost în medie de 50 până la 70%, scorul de dizabilitate s-a micşorat cu 60-70% şi scorul de durere a scăzut cu 50-60% [98,100,101]. Pentru stimularea cronică se folosesc valori mai mari ale amplitudinii şi voltajului undei de stimulare dacât în boala Parkinson ceea ce înseamnă un consum mai mare de energie şi o viaţă mai scurtă a bateriilor care trebuiesc inlocuite la doi ani sau chiar mai repede. Pierderea puterii bateriei este urmată de reapariţia unor simtome severe de distonie ce necesită adesea evaluare de urgenţă. Au apărut trei probleme legate de siguranţa acestor dispozitive: complicaţii legate de intervenţia chirurgicală, efecte adverse induse de stimularea creierului şi disfuncţionalităţi ale aparaturii de stimulare.

    Recomandări şi indicaţii de bună practică medicală

    (1) Stimularea cerebrală profundă a globului palid reprezintă o opţiune terapeutică la pacienţii cu distonie cervicală sau generalizată după ce tratamentul medicamentos sau injectarea de toxină botulinică nu mai reuşesc să controleze simptomele bolii. DBS este considerată o opţiune de tratament de linia a doua pentru distonie generalizată dar nu şi pentru distonie caervicală pentru că aceasta beneficiază de tehnici chirurgicale alternative. Această procedură necesită personal specializat şi nu este lipsită de efecte adverse [94,98] (indicaţie de bună practică medicală).

    Miotomia şi procedurile selective de denervare periferică

    Institutul National de Excelenţă Clinică din Marea Britanie a elaborat în 2004 un ghid privind tratamentul cu denervare periferică selectivă în distonia cervicală [102]. Denervarea periferică selectivă nu este echivalentă cu rizotomia intradurală care are o rată crescută de complicaţii. Denervarea selectivă periferică se practică la pacienţii cu distonie cervicală la care medicaţia sau injectarea de toxină botulinică nu mai ameliorează simtomatologia sau la pacienţii care sunt non-respondenţi la BoNT. Dacă este necesar se pot efectua miotomii concomitent cu procedura de denervare periferică. Un pacient care are mişcări distonice importante fazice sau tonice sau care are tremor distonic al capului nu este un candidat pentru proceduri de denervare. La unii pacienţi denervarea periferică selectivă poate reprezenta o alternativă la injectarea de toxină botulinică. La o privire de ansamblu o treime până la două treimi din pacienţii trataţi au avut un beneficiu simptomatic pe termen lung, procent care a ajuns în unele studii până la 90% [103] însă nu este clar cum a fost facută urmărirea pacienţilor în acest ultim studiu. Denervarea la nivelul C2 produce invariabil senzaţie de amorţealăde-a lungul traiectului nervului occipital mare imediat în perioada post-operatorie. Pacientul trebuie informat despre această senzaţie de amorţeală; în cazuri rare poate apărea durere neuropată la acest nivel. Unele studii au raportat cazuri în care pacienţii au prezentat tulburări de deglutiţie secundar denervării. La 1-2% din pacienţi a apărut paralizia musculaturii neafectate de distonie în special la nivelul muşchiului trapez. Trebuie avut în vedere faptul că poate apărea un fenomen de re-inervare care necesită din nou tratament chirurgical.

    Recomandări şi indicaţii de bună practică medicală

    (1) Denervarea periferică selectivă reprezintă o procedură sigură cu efecte adverse minime şi rare indicată exclusiv în distonia cervicală. Această procedură necesită prezenţa de personal specializat [102] (nivel C).

    Administrarea intratecală de baclofen

    Baclofenul administrat intratecal a fost folosit la pacienţii cu simtomatologie severă de distonie generalizată, de acest tratament au beneficiat în special pacienţii care asociază spasticitate importantă. Numărul de proceduri folosite a scăzut mult de cănd au fost raportate primele cazuri de stimulare cerebrală profundă. Toate studiile în acest domeniu au fost de clasa IV şi nu s-a folosit nici o scară standardizată de caracterizare a distoniei, din cauza acestor motive datele sunt greu de analizat. Studii controlate au fost realizate doar pentru a selecţiona pacienţii pentru această procedură. Nu există studii care să compare această procedură cu alte metode de tratament şi în general rezultatele au fost variabile între diferitele centre. Riscul chirurgical este mic însă reacţiile adverse sunt date de medicaţia folosită, infecţii şi probleme ale aparaturii folosite. Administrarea de baclofen intratecal pentru distonie necesită reumpleri frecvente ale pompei şi vizite de urmărire frecvente.

    Recomandări şi indicaţii de bună practică medicală

    (1) Nu există date care să indice acest tratament în distonia primară. Această procedură este indicată la pacienţii cu distonie secundară care asociază spasticitate importantă [104] (indicaţie de bună practică medicală).

    Leziuni cerebrale prin radiofrecvenţă

    Până de curând tratamentul chirurgical preferat la pacienţii cu distonie generalizată refractară şi severă consta în ablaţia unilaterală sau bilaterală sterotaxică prin cateter de radiofrecvenţă a talamusului sau globului palid. Literatura dedicată acestui subiect are erori metodologice importante şi sunt puţine date disponibile care să compare beneficiul talamotomiei versus palidotomie [105,106]. Un studiu retrospectiv efectuat asupra a 32 de pacienţi cu distonie primară sau secundară a demonstrat că pacienţii cu distonie primară care au efectuat palidotomie au avut un prognostic mai bun faâă de pacienţii cu distonie primară care au beneficiat de talamotomie [107]. Pacienţii cu distonie secundară au prezentat o ameliorare moderată a simptomatologiei indiferent de procedura efectuată.

    Recomandări şi indicaţii de bună practică medicală

    (1) Ablaţia prin cateter de radiofrecventă este în mod curent contraindicată la pacienţii cu distonie din cauza riscului chirurgical crescut şi a incidenţei mari a efectelor secundare negative (indicaţie de bună practică medicală). Interesul în prezent este indreptat spre procedurile de DBS bilateral datorită riscului mai mic.

    Proceduri rare, abandonate şi experimentale de tratament

    Rizotomia anterioară intradurală a reprezentat ceam mai utilizată tehnică chirurgicală în tratamentul distoniei cervicale până la apariţia denervării periferice [108,109]. Au fost folosite diverse variante tehnice ale procedurii de bază. Procedura de bază era neselectivă şi avea o rată crescută de complicaţii iar aceste variante tehnice se foloseau pentru a izola şi denerva doar musculatura afectată de distonie. Atât rata de succes cât şi numarul de complicaţii variază mult în literatura de specialitate [110].Efectele negative constau în disfagie, slăbiciunea gâtului, fistule cefalorahidiene şi infecţii. Slăbiciune sau apariţia unui gât instabil au apărut la aproximativ 40% din pacienţi după rizotomie bilaterală iar disfagia tranzitorie la aproximativ 30% din pacienţi. A fost incercată decompresiunea microvasculară a nervului accesor pentru tratamentul distoniei cervical după acelaşi principiu ca şi decompresiunea nervului facial pentru tratamentul hemispasmului facial [111]. Datele fiziopatologice nu demonstrază implicarea compresiunii microvasculare în patologia distoniei cervicale.

    Recomandări şi indicaţii de bună practică medicală

    (1) Rizotomia intradurală a fost înlocuită prin ramisectomie selectivă sau proceduri de nenervare selectivă şi miotomie. Rizotomia intradurală nu este o tehnică recomandată în tratamentul distoniei cervicale

    (2) Decompresiunea microvasculară a nervului accesor nu este recomandată pentru tratamentul distoniei cervicale.

    Autorii doresc să mulţumească Dr Antonio E. Elia care a făcut munca de căutare în literatură.

    O analiză bazată pe dovezi, cu indicaţii de bună practică medicală.

    Directivele EFNS pentru managementul sclerozei laterale amiotrofice:

    Deşi este una dintre cele mai devastatoare boli, exista puţine modalităţi de diagnosticare şi tratament al pacienţilor cu scleroză laterală amiotrofică (SLA). În ciuda faptului că nu există o terapie specifică, diagnosticul corect şi timpuriu precum şi iniţierea tratamentului specific, simptomatic poate avea o influenţă majoră asupra calităţii vieţii pacientului şi poate creşte supravieţuirea.

    Acest document propune o abordare clinică optimă a SLA, ultimele cercetări în acest domeniu fiind făcute în primavara anului 2005. Recomandările unanime sunt făcute în acord cu îndrumările regulamentare ale EFNS. Acolo unde nu există evidenţe concrete dar există un consens clar, am hotărât ca acestea să reprezinte indicaţii de practică clinică corectă. Pacienţii suspectaţi de SLA trebuie examinaţi cât de curând posibil de un neurolog cu experienţă. Boala trebuie diagnosticată precoce şi anumite investigaţii trebuie efectuate cu prioritate.

    Pacientul trebuie informat despre diagnostic de către un consultant care cunoaşte bine atât pacientul cât şi boala. După diagnosticare pacientul şi persoanele înrudite acestuia trebuie să primească sprijin din partea unei echipe multidisciplinare de îngrijire. Medicaţia cu riluzol trebuie iniţiată precoce.

    Gastrostoma endoscopică percutană trebuie efectuată timpuriu şi este asociată cu îmbunătăţirea nutriţiei. Acesta operaţiune este însă primejdioasă la pacienţii cu capacitate vitală sub 50%. Ventilaţia non-invazivă cu presiune pozitivă îmbunătăteşte supravieţuirea şi calitatea vieţii dar este puţin folosită. Pe tot parcursul bolii, toate eforturile trebuie făcute pentru a menţine autonomia pacientului. Anticiparea indicaţiilor pentru îngrijirea paliativă în ultimul stadiu al bolii este importantă şi trebuie discutată amplu, din timp, cu pacientul şi persoanele înrudite respectând fondul social şi cultural al pacientului.

    Introducere

    Screloza laterală amiotrofică (SLA), deasemenea cunoscută ca boala neuronului motor este un sindrom fatal caracterizat de instalarea simptomelor şi semnelor de degenerare a neuronilor motori centrali (NMC) şi periferici (NMP), ce conduce la scăderea progresivă a forţei musculare la nivelul musculaturii bulbare, a membrelor, toracale şi abdominale.

    Alte funcţii cerebrale incuzând oculomotricitatea şi funcţiile sfincteriene sunt cruţate deşi acestea pot fi alterate în unele cazuri. Deteriorarea cognitivă apare în 20-50% din cazuri şi 3-5% din pacienţi dezvoltă demenţă de obicei de tip fronto-temporal (Abrahams et al., 1996). Decesul datorat insuficienţei respiratorii survine în medie la 2-4 ani de la debut, doar o mică parte din pacienţi pot supravieţui pentru o decadă sau mai mult (Forcegren et al., 1983). Vârsta medie de debut este de 47-52 de ani în cazurile familiale (SLAF) şi 58-63 ani în cazurile sporadice (SLAS) (Haverkamp et al., 1995). Riscul de a dezvolta SLA este de aproximativ 1:1000 (aproape jumătate din riscul de dezvolta scleroză multiplă), sexul masculin, vârsta înaintată şi predispoziţia ereditară fiind principalii factori de risc (Bobowik and Brody, 1973). În dignosticarea şi supravegherea pacienţilor cu SLA este important de luat în considerare că SLA este un sindrom heterogen care se suprapune cu o serie de alte boli (fig. 1; Ince et al., 1998; Brugman et al., 2005). Această analiză sistematică analizează dovezile privind diagnosticul şi supravegherea clinică a pacienţilor cu SLA. Scopul a fost să stabilească ghiduri bazate pe dovezi, centrate pe pacient şi persoana care îl îngrijeşte, având ca ţintă secundară identificarea domeniilor unde este necesară cercetare suplimentară.

    Fig. 1. Ilustrarea schematică a relaţiei între SLA şi alte sindroame de neuron motor şi neuropatii motorii. În partea stângă sunt reprezentate sindroamele ce presupun afectarea neuronului motor periferic (NMP) şi /sau axonii motori periferici. În partea dreaptă sunt reprezentate sindroamele de neuron motor central, ce implică afectarea tractului corticospinal/corticobulbar. Sunt reprezentate mutaţiile genelor implicate în aceste sindroame. În prezent există 44 de gene implicate în apariţia sindroamelor de neuron motor şi a neuropatiilor. CMT= Charcot-Marie-Tooth, HMN= neuropatii motorii ereditare distale, PMA= atrofie spinală progresivă, ALS=SLA, PLS=sindrom de scleroză laterală primitivă, HSP= paraplegie spastică ereditară

    Metode

    Doi cercetători au selectat datele bibliografice potenţial relevante, independent. Au fost analizate: the Cochrane Central Register of Controlled Trials (CENTRAL) (The Cochrane Library până în prezent); MEDLINE-OVID (Ianuarie 1966 până în prezent); MEDLINE-ProQuest; MEDLINE-EIFL; EMBASE-OVID (Ianuarie 1990 până în prezent); Science Citation Index (ISI); The National Research Register; Oxford Centre for Evidenced-based Medicine; American Speech Language Hearing Association (ASHA); the World Federation of Neurology ALS Page of reviews of published research; the Oxford Textbook of Palliative Medicine, and the UK Department of Health National Research Register (http://www.update-software. com/National/). Deasemenea au fost studiate bazele de date neurologice naţionale (http://www.alsa.org şi http://www.alsod.org) şi colecţiile personale de recomandări precum şi registrul articolelor de referinta. Nu au existat constrângeri în ceea ce priveste limba sau statusul publicaţiilor. Orice neînţelegere, la orice nivel al analizelor, a fost rezolvată prin discuţii.

    Rezultate

    Au existat zece obiective în ceea ce priveşte managementul SLA. În continuare va fi prezentată o versiune prescurtată a raportului. Întregul raport cu toate tabelele şi recomandările este disponibil numai la http://www.efns.org că tabele S1-S7. Ghidurile au fost redactate în conformitate cu criteriile EFNS (Brainin et al., 2004) iar nivelul de evidenţă şi de recomandare este în concordanţă cu acestea. Acolo unde nu au existat dovezi suficiente dar s-a ajuns la un consens, recomandarile au fost considerate indicaţii de practică clinică corectă.

    1. Diagnosticul SLA/BNM

    Diagnosticarea SLA în cazul în care pacientul prezintă o simptomatologie clară şi pe o perioadă îndelungată de timp nu este o problemă, însă diagnosticul precoce al bolii în cazul în care pacientul prezintă doar semne neurologice focale la nivelul a una sau două regiuni (la nivel bulbar, membre superioare, trunchi, membre inferioare) poate fi dificil şi depinde de prezenţa altor tulburări precum şi de o serie de investigaţii (Wilbourn, 1998; Meininger, 1999). Intervalul de timp mediu de la debutul simptomatologiei şi până la diagnosticul SLA este de 13-18 luni (Chio, 1999). Întârzierea diagnosticării poate fi o consecinţă a faptului că simptomele timpurii sunt de obicei intermitente, nespecifice şi pot fi negate sau uneori neobservate de către pacient. Trei studii au aratat că cele mai multe întârzieri în diagnosticarea SLA apar defapt, după ce pacientul a fost consultat de un neurolog (Chio, 1999). Există patru motive convingatoare pentru a diagnostica boala cât mai curând posibil:

    Din motive psihologice, deoarece pe măsură ce progresează simptomatologia motorize, aceasta determină anxietate şi discomfort alterând viaţa socială şi profesională a pacientului; din motive etnice, pacientul îşi poate plănui mai bine restul vieţii; din motive economice, deoarece pacienţii pornesc într-un tur prin sistemul sanitar fiind supuşi unei serii de investigaţii inutile (costisitoare); din motive neurologice având în vedere că este necesară iniţierea tratamentului de neuroprotecţie înainte de apariţia disfuncţiei şi pierderii neuronale. Deşi nu există evidenţe solide în ceea ce priveşte cinetica pierderii neuronale în SLA, este rezonabil să admitem faptul că iniţierea precoce a tratamentului determină un efect mai bun de neuroprotecţie (Bromberg, 1999). Studiile experimentale pe modele animale şi umane cu mutaţia genei SOD1 indică faptul că pierderea neuronilor motori este precedată de o perioadă de disfuncţie celulară (Aggarwal si Nicholson, 2002). Atât pe modelele experimentale animale cât şi umane, efectul riluzolului pe creşterea supravieţuirii este cu atât mai mare, cu cât tratamentul este iniţiat mai precoce. Deasemenea, administrarea precoce a medicaţiei poate avea şi un profund efect psihologic asupra pacientului şi aparţinătorilor.

    Obiectivul acestui ghid este ca diagnosticul să fie corect şi să fie făcut cât mai curând posibil. Deoarece nici o investigaţie nu este specifică, diagnosticul trebuie să fie făcut pe baza simptomatologiei, a unui examen clinic amănunţit, studiilor electrodiagnostice, neuroimagisticii şi analizelor de laborator (tabelele 1 si 2, Lima et al., 2003). Trebuie făcut cu grijă un diagnostic diferenţial cu boli care pot mima SLA (Tabel S1; Evangelista et al., 1996; Traynor et al., 2000). În practica clinic, 2-8% din cazurile aparente de SLA au un alt diagnostic, boală care poate fi tratată în jumătate din cazuri (Belsh şi Schiffman, 1990; Davenport et al., 1996; Taynor et al., 2000). Evoluţia simptomelor atipice sau o evoluţie nefavorabilă a pacientului sunt cele mai importante "steguleţe roşii", acestea sugerând că diagnosticul poate fi eronat (Traynor et al., 2000). Criteriile revizuite El Escorial sunt criterii de diagnostic folosite în cercetare, în studiile clinice (Tabelul 3, adaptat după Brooks et al., 2000).

    Aceste criterii sunt prea restrictive pentru a fi utilizate în practica clinică şi sunt necorespunzătoare în cazul în care obiectivul este un diagnostic precoce (Ross et al., 1998). În practica clinică nu este recomandat ca diagnosticul de SLA să fie comunicat pacientului ca fiind precis, probabil sau posibil. Clinicianul trebuie să decidă dacă un pacient are sau nu SLA chiar şi în absenţa unor semne clare de NMC şi NMP (Leigh et al., 2003).

    Indicatii de practică clinică corectă

    1. Diagnosticarea trebuie făcută cât mai precoce. Pacienţii la care se suspectează SLA trebuie consultaţi cu prioritate de un neurolog cu experienţă.

    2. Toate cazurile noi în care se suspectează diagnosticul de SLA trebuie fie investigaţi prin examene clinice şi paraclinice detaliate (Tabelele 1 si 2)

    3. În unele cazuri pot fi necesare investigaţii suplimentare (Tabelul 2)

    4. Repetarea investigaţiilor poate fi necesară în cazul în care seria de teste iniţiale nu pune diagnosticul.

    5. Este recomandată revizuirea diagnosticului în cazul în care nu există dovada progresiei bolii sau pacientul dezvoltă simptome atipice.

    Tabel 1. Criterii de diagnostic în SLA

    Diagnosticul SLA necesită prezenţa (criterii pozitive)

      Semnelor de NMP (inclusiv caracteristicile EMG la nivelul musculaturii neafectate)

      Semnelor de NMC

      Progresia simptomelor şi semnelor

    Diagnosticul SLA necesită absenţa: (diagnostic prin excludere)

      Semnelor senzitive

      Tulburărilor sfincteriene

      Tulburărilor vizuale

      Disfuncţiei autonome

      Disfuncţiei ganglionilor bazali

      Demenţei de tip Alzheimer

      Sindroamelor ce 'mimeaza' SLA

    Diagnosticul SLA este sprijinit de:

      Fasciculaţii într-una sau mai multe regiuni

      Modificări neurogene la EMG

      Viteze de conducere nervoasă senzitive şi motorii normale

      Absenţa blocului de conducere

    Tabel 2. Diagnosticul SLA/BNM: investigaţii recomandate

│               │Creatinină                               │  IV │  X  │       │

│               │Electroliţi (Na, K, Cl,Ca,PO4)           │  IV │  X  │       │

│               │Glicemie                                 │  IV │     │   X   │

│               │Angiotensin convertaza                   │  IV │     │   X   │

│               │Lactat                                   │  IV │     │   X   │

│               │Hexoaminidaza A si B                     │  IV │     │   X   │

│               │Anticorpi anti-gangliozid GM-1           │  IV │     │   X   │

│               │Anticorpi anti-Hu, anti-MAG              │  IV │     │   X   │

│               │FR, ANA, anti-ADN                        │  IV │     │   X   │

│               │Anti-AChR, anti-MUSK                     │  IV │     │   X   │

│               │Serologie (Borrelia, virusi inclusiv HIV │  IV │     │   X   │

│LCR            │Analiza ADN (pentru detalii vezi fig. 1) │  IV │     │   X   │

│               │Celularitate                             │  IV │     │   X   │

│               │Citologie                                │  IV │     │       │

│               │Proteinorahie                            │  IV │     │   X   │

│               │Glicorahie, lactat                       │  IV │     │   X   │

│Urina          │Electroforeza proteinelor inclusiv       │  IV │     │   X   │

│               │Index IgG                                │  IV │     │   X   │

│               │Serologie (Borellia, virusi)             │  IV │     │   X   │

│               │Anticorpi gangliozidici                  │  IV │     │   X   │

│               │Cadmiu                                   │  IV │     │   X   │

│Neurofiziologie│Plumb (secretie pe 24 ore)               │ III │  X  │   X   │

│               │Mercur                                   │ III │  X  │       │

│               │Mangan                                   │  IV │     │   X   │

│Radiologie     │Imunelectroforeză urinară                │  IV │  X  │       │

│               │EMG                                      │  IV │  X  │       │

│               │Viteze de conducere nervoasă             │  IV │     │   X   │

│Biopsie        │Potenţiale evocate motorii               │ III │     │   X   │

│               │RMN,CT (cerebral, cervical,              │  IV │     │   X   │

│               │toracic, lombar)                         │  IV │     │   X   │

│               │Radiografie cord-pulmon                  │  IV │     │   X   │

│               │Mamografie                               │     │     │       │

│               │Musculară                                │     │     │       │

│               │De nerv                                  │     │     │       │

│               │Maduva osoasă                            │     │     │       │

│               │Ganglioni limfatici                      │     │     │       │

└───────────────┴─────────────────────────────────────────┴─────┴─────┴───────┘

    Tabelul 3. Criteriile El Escorial revizuite, pentru diagnosticul SLA

*T*

┌──────────────────────────────────────────────────────────┐

│                                                          │

│SLA clinic definită                                       │

│Semne şi simptome de NMP şi NMC în trei regiuni.          │

│                                                          │

│SLA clinic definită-sprijinită pe date paraclinice        │

│Semne şi simptome de NMP şi NMC într-o regiune şi prezenţa│

│unei mutaţii genetice                                     │

│                                                          │

│SLA probabilă clinic                                      │

│Semne şi simptome de NMP şi NMC în două regiuni, cu unele │

│semne de NMC rostral de cele de NMP                       │

│                                                          │

│SLA probabilă clinic-sprijinită pe date paraclinice       │

│Semne de NMC în una sau mai multe regiuni şi semnele de   │

│NMP definite prin EMG în cel puţin 2 regiuni              │

│                                                          │

│SLA posibilă clinic                                       │

│Semne şi simptome de NMP şi NMC într-o regiune, sau       │

│Semne de NMC în cel puţin două regiuni, sau               │

│Semne şi simptome de NMP şi NMC în două regiuni, fără     │

│semne de NMC rostral de cele de NMP                       │

└──────────────────────────────────────────────────────────┘

*ST*

    2. Comunicarea diagnosticului.

    Comunicarea diagnosticului atât pacientului cât şi familiei este o sarcină destul de grea pentru clinician şi dacă nu este îndeplinită adecvat poate avea efecte devastatoare asupra pacientului cât şi a relaţiei medic-pacient (Lind et al.,1996). Studiul altor boli fatale (Damian si Tattersall, 1991; Doyle, 1996; Davies si Hopkins, 1997) a demonstrat avantajele utilizării unor tehnici speciale (Tabelul 4). Sondajele efectuate în cazul pacienţilor cu SLA şi a însoţitorilor acestora au demonstrat că modul în care este comunicat diagnosticul este mai puţin decât satisfăcător în jumătate din cazuri (Borasio et al., 1998., McCluskey et al,. 2004). O performanţă mai bună în acest caz este atribuită unei comunicări eficiente precum şi unui timp mai îndelungat petrecut de către medic cu pacientul şi este corelată cu o satisfacţie crescută a pacientului/insoţitorului (McCluskey et al,. 2004). Un sondaj efectuat în centrele medicale de SLA a aratat că medicii din 44% din centre petrec de obicei 30 de minute sau chiar mai puţin pentru a discuta diagnosticul (Borasio et al., 2001a). O expunere insensibilă a diagnosticului poate afecta adaptarea psihologică a pacientului. (Ackerman si Oliver, 1997)

    Indicaţii de practică clinică corectă

    1. Diagnosticul trebuie comunicat de către un consilier care cunoaşte bine pacientul.

    2. Medicul trebuie să înceapă consultaţia prin a întreba pacientul ceea ce ştie deja sau bănuieşte.

    3. Trebuie respectată condiţia socială şi culturală a pacientului, chestionând pacientul dacă acesta doreşte să primească informaţii sau doreşte ca acestea să fie comunicate unui membru al familiei.

    4. Medicul trebuie să comunice diagnosticul pacientului şi să discute treptat implicaţiile acestuia, să verifice dacă pacientul înţelege ceea ce i se spune, să reacţioneze adecvat la replicile pacientului.

    5. Diagnosticul trebuie întotdeauna comunicat personal şi niciodată prin poşta sau prin telefon, cu acordarea unui timp suficient (cel putin 45-60 minute).

    6. Este necesara furnizarea materialelor imprimate despre boală, despre organizaţii care oferă sprijin şi despre site-uri informative pe internet. Opţional o scrisoare sau bandă înregistrată audio care sintetizează ceea ce medicul a discutat cu pacientul poate fi foarte folositoare pentru pacient şi familie.

    7. Asigurarea pacientului că acesta precum şi familia acestuia, nu sunt pe cont propriu (abandonaţi) şi vor fi sprijiniţi de o echipă specializată în îngrijirea pacienţilor cu SLA (acolo unde este disponibilă) cu vizite periodice la neurolog şi programarea la vizite ulterioare care se va face înainte de sfârşitul consultaţiei, ideal în 2-4 saptămani (sau mai devreme dacă este necesar).

    8. Vor fi evitate următoarele: ascunderea diagnosticului; furnizarea unor informaţii insuficiente; expunerea insensibilă a informaţiilor; neîncrederea în speranţa de mai bine.

    Discuţia cu pacientul trebuie să aibă loc într-un spatiu liniştit, fără întreruperi.

    Tabelul 4. Cum ar trebui medicul să aducă la cunostinţă pacientului diagnosticul de SLA- modificat de Miller et al., 1999

*T*

┌───────────────┬─────────────────────────────────────────────────────────────┐

│Tema           │Recomandări                                                  │

├───────────────┼─────────────────────────────────────────────────────────────┤

│Locaţia        │Linistită, comfortabilă, intimă                              │

│               │În persoană, faţă în faţă                                    │

│               │Acordarea perioadei de timp necesare (45-60 minute)          │

│               │Timp sufucient pentru a asigura pacientul că nu există grabă,│

│               │fară întreruperi                                             │

│               │Medicul va avea contact vizual cu pacientul şi va sta aproape│

│               │de pacient                                                   │

│Participanţi   │Cunoasteţi pacientul înainte de întâlnire, inclusiv familia, │

│               │situaţia socială şi emoţională, istoricul bolii şi toate     │

│               │rezultatele relevante ale investigaţiilor.                   │

│               │Trebuie să fie prezentă toată reţeaua de îngrijire a         │

│               │pacientului (rude), deasemenea trebuie să fie prezent un     │

│               │specialist în îngrijiri medicale.                            │

│Ce este spus   │Aflaţi ceea ce pacientul ştie deja despre această boală      │

│               │Asiguraţi-vă cât de mult vrea să ştie pacientul despre SLA şi│

│               │informaţi pacientul în concordanţă cu acest lucru.           │

│               │Avertizaţi pacientul că urmează o veste proastă.             │

│               │Folosiţi termenii corecţi pentru a defini SLA, în nici un caz│

│               │că reprezintă "uzură a neuronilor motori"                    │

│               │Explicaţi anatomia bolii (scheme simple)                     │

│               │Dacă pacienţii vor să afle cursul bolii, fiţi sinceri asupra │

│               │progresiei bolii şi asupra prognosticului, dar acordaţi o    │

│               │perioadă mai lungă de timp şi recunoasteţi limita oricarei   │

│               │predicţii                                                    │

│               │Nu există tratament, simptomatologia tinde să se             │

│               │înrăutateasca iar prognosticul este foarte variabil          │

│               │Unii pacienţi supravietuiesc 5-10 ani sau mai mult           │

│Incurajarea    │Observaţi reacţia pacientului şi permiteţi-i exprimarea      │

│               │emoţiilor                                                    │

│               │Sintetizaţi discuţia verbal, în scris sau/şi pe o bandă      │

│               │înregistrată                                                 │

│               │Acordaţi timp suficient întrebărilor                         │

│               │Luaţi în seamă că aceasta este o veste devastatoare şi redaţi│

│               │pacientului speranţa că există cercetări în domeniu, studii  │

│               │clinice şi o variabilitate a bolii                           │

│               │Explicaţi că există tratament pentru complicaţiile bolii     │

│               │Asiguraţi pacientul că vor fi luate toate măsurile necesare  │

│               │pentru a-l menţine într-o stare cât mai bună, iar în ceea ce │

│               │priveşte tratamentul decizia îi va fi respectată             │

│               │Asiguraţi-vă că pacientul va fi îngrijit în continuare şi nu │

│               │va fi abandonat                                              │

│Cum se spune   │Informaţi pacientul asupra grupurilor de sprijin pentru      │

│               │pacienţi (oferiţi detalii de contact şi pliante)             │

│               │Informaţi pacientul asupra tratamentului neuroprotector      │

│               │(riluzol) şi asupra cercetărilor în desfăşurare              │

│Limbajul       │Discutaţi oportunitatea de a participa la tratamente care    │

│               │sunt în cerecetare (dacă sunt disponibile)                   │

│               │Luaţi în seama dorinţa pacientului de a mai avea şi o a doua │

│               │opinie                                                       │

│               │Într-o manieră emoţională: caldă, grijulie, cu empatie,      │

│               │respect                                                      │

│               │Fiţi oneşti, compătimitori dar nu sentimentali               │

│               │Daţi vestea treptat, permiteţi-i pacientului să înteleagă    │

│               │ceea ce i se spune                                           │

│               │Veţi alege cu grijă cuvinte simple, însă directe; fără       │

│               │eufemisme sau limbaj medical                                 │

└───────────────┴─────────────────────────────────────────────────────────────┘

    3. Ingrijirea multidisciplinară în management-ul SLA

    Clinicile multidisciplinare specializate asigură asistenţă medicală secundară şi terţiară pacienţilor cu SLA. Aceste servicii includ o gamă largă de profesionişti în domeniu cu experienţă în SLA. În cazul ideal, aceste clinici asigură servicii atât de diagnostic cât şi de management şi facilitează continuitatea îngrijirilor prin asigurarea legăturilor între medicul ce asigură asistenţă medicală primară şi serviciile bazate pe comunitate (Chio et al., 2001; Howard and Orrell, 2002; Leigh et al., 2003; Traynor et al., 2003). Intensitatea îngrijirilor trebuie lasată la latitudinea pacientului. Pacienţii care apelează la îngrijiri în clinici multidisciplinare specializate sunt mai tineri şi au avut simptomatologie pentru o perioadă mai lungă de timp decât aceia care nu o fac (Lee et al., 1995; Traynor et al., 2003). Comparaţia între cohortele de pacienţi bazate pe clinică şi cele bazate pe populaţie a confirmat diferenţele (Lee et al., 1995; Traynor et al., 2003). Însă un beneficiu independent asupra supravieţuirii a fost identificat în două studii, acesta fiind independent faţa de alţi factori de prognostic precum vârsta, durata bolii, debutul bulbar al bolii şi rata progresiei bolii (Taynor st al., 2003; Chio et al., 2004a).

    Este important faptul că pacienţii care apelează la o astfel de clinică multidisciplinară au mai puţine internări în spital şi o perioada mai scurtă a internării decât cei care apelează la clinici nespecializate (Chio et al., 2004a). Folosirea ventilaţiei non-invazive, o atenţie crescută asupra nutriţiei şi îndrumarea pacienţilor către servicii de îngrijire paliativă contribuie probabil la o creştere a supravieţuirii în cazul pacienţilor care se adresează clinicilor multidisciplinare specializate (Leigh et al., 2003; Traynor et al.,).

    Indicaţii de practică clinică corectă

    1. Asistenţa medicală multidisciplinară trebuie să fie disponibilă pentru pacienţii diagnosticaţi cu SLA deoarece îngrijirea într-o clinică multidisciplinară îmbunătăţeşte asistenţa medicală şi poate creşte supravieţuirea.

    2. Următorii specialişti trebuie să facă parte sau să fie disponibili imediat în echipa multidisciplinară: neurolog, pneumolog, gastroenterolog, medici de recuperare medicală, consilier social, terapeut ocupaţional, logoped, asistent specializat, dietetician, psiholog, dentist.

    3. Vizitele clinice trebuie programate la 2-3 luni sau mai frecvent dacă este necesar, mai ales în prima jumătate a anului în care boala a fost diagnosticată şi în stadiile avansate ale bolii. Pacienţii cu boală lent progresivă pot fi consultaţi o dată sau de două ori pe an.

    4. Este important ca între vizite, echipa ce asigură sprijin medical pacientului să menţină legatura periodică cu pacientul sau rudele acestuia (ex prin telefon, poştă sau poşta electronică).

    5. Ideal este, ca încă de la început, pacientul să fie urmărit de un singur neurolog care să lucreze în strânsă legatură cu medicul de asistenţă primară (medic de familie).

    6. Canalele eficiente de comunicare şi coordonare între echipa multidisciplinară, echipa de asistenţă medicală primară, cea de îngrijire paliativă şi serviciile comunitare sunt esenţiale.

    4. Tratamentul neuroprotector

    În prezent doar riluzolul, un presupus antagonist al eliberării de glutamat a arătat întârzierea cursului bolii în două studii de clasa I (Bensimin et al., 1994; Lacomblez et al., 1996; Cohrane review by Miller et al., 2002).

    Pacienţii cu stadii incipiente de boală (cu suspiciune sau posibilitate de SLA conform cu criteriile El Escorial) nu au fost incluşi. Administrarea orală de 100 mg riluzol pe zi prelungeşte supravieţuirea cu aproximativ 3 luni după 18 luni de tratament. A existat clar un efect de doză. În practica clinic, studiile retrospective de faza IV din 3 baze de date clinice arată că beneficiul asupra supravieţuirii (pe tot parcursul bolii) se poate extinde de la aproximativ 6 luni pană la 20 de luni, însă aceste estimări sunt aproape sigur supuse controverselor statistice (Brooks et al., 2001; Turner et al., 2002; Traynor et al., 1003b). Acest medicament este sigur, cu câteva efecte secundare serioase. Au fost publicate ghiduri pentru monitorizare(http://www.nice.org.uk/search.aspx?search-mode=simple&ss=ALS). Deşi pacienţii cu atrofie musculară spinală progresivă (AMP) sau scleroză laterală primară (SLP) nu au fost incluşi în studiile clinice cu riluzol, studiile legate de patologie şi genetica arată că unele cazuri de AMP şi SLP se încadrează în sindromul SLA (fig. 1; Andersen et al., 2003; Brugman et al., 2005). Riluzolul are efect redus în stadiile avansate ale SLA şi încă nu este clar momentul în care tratamentul trebuie oprit. O serie de noi medicamente au fost testate în SLA însă cu rezultate negative (Tabelul 5).

    Indicaţii de practică clinică corectă

    1. Pacienţilor cu SLA trebuie să li se recomande tratamentul cu riluzol 50 mg de două ori pe zi (Clasa IA)

    2. Pacienţii aflaţi în tratament cu riluzol necesită monitorizare regulată pentru siguranţa (Clasa IA).

    3. Tratamentul cu riluzol trebuie inţiat cât mai precoce după ce pacientul a fost informat de diagnostic luând în considerare beneficiile terapeutice şi potenţialele probleme de siguranţa (Clasa IA). Efectele terapeutice precum şi potenţialele efecte secundare trebuie discutate cu pacientul şi cu cei care îi asigură îngrijirea.

    4. Tratamentul cu riluzol trebuie luat în considerare la pacienţii cu AMP şi SLP care au o rudă de gradul I cu SLA.

    5. Ca regulă general, pacienţii cu AMP sporadică, SLP sporadică sau PSH, nu trebuie trataţi cu riluzol.

    6. Indiferent de predispoziţia familială, tuturor pacienţilor cu boală de neuron motor simptomatică, care prezintă mutaţia genei SOD1 trebuie să li se recomande tratamentul cu riluzol.

    7. În prezent există dovezi insuficiente pentru a recomanda tratamentul cu vitamine, testosteron, antioxidanţi, coenzima Q10, gingko biloba, terapie intravenoasă cu iumnoglobuline, ciclosporină, interferoni, copaxone, ceftriaxonă, minociclină, VEGF, celule stem.

    Tabelul 5. Rezumatul celor mai importante studii terapeutice controlate în SLA

    Studii complete

      N-acetylcysteina*)

----------

    *) Nu au fost observate beneficii terapeutice.

      Brain-derived neurotrophic factor (BDNF)*)

----------

    *) Nu au fost observate beneficii terapeutice.

      Branched-chain amino acids*)

----------

    *) Nu au fost observate beneficii terapeutice.

      Celecoxib*)

----------

    *) Nu au fost observate beneficii terapeutice.

      Ciliary neurotrophic factor (CNTF)*) (doua studii)

----------

    *) Nu au fost observate beneficii terapeutice.

      Creatina*) (trei studii)

----------

    *) Nu au fost observate beneficii terapeutice.

      Ciclosporin*)

----------

    *) Nu au fost observate beneficii terapeutice.

      Dextromethorphan*)

----------

    *) Nu au fost observate beneficii terapeutice.

      Gabapentin*)

----------

    *) Nu au fost observate beneficii terapeutice.

      Glial-derived neurotrophic factor (GDNF)*)

----------

    *) Nu au fost observate beneficii terapeutice.

      Indinavir*)

----------

    *) Nu au fost observate beneficii terapeutice.

      Interferon beta-1a*)

----------

    *) Nu au fost observate beneficii terapeutice.

      Insulin-like growth factor (IGF-1)*)

----------

    *) Nu au fost observate beneficii terapeutice.

      Lamotrigina*) (two trials)

----------

    *) Nu au fost observate beneficii terapeutice.

      Iradierea limfatica*)

----------

    *) Nu au fost observate beneficii terapeutice.

      Nimodipina*)

----------

    *) Nu au fost observate beneficii terapeutice.

      ONO-2506*)

----------

    *) Nu au fost observate beneficii terapeutice.

      Pentoxifillin*)

----------

    *) Nu au fost observate beneficii terapeutice.

      Riluzol

      Selegilina*)

----------

    *) Nu au fost observate beneficii terapeutice.

      TCH-346*)

----------

    *) Nu au fost observate beneficii terapeutice.

      Topiramat*)

----------

    *) Nu au fost observate beneficii terapeutice.

      Verapamil*)

----------

    *) Nu au fost observate beneficii terapeutice.

      Vitamina E*) (doua studii)

----------

    *) Nu au fost observate beneficii terapeutice.

      Xaliproden*)

----------

    *) Nu au fost observate beneficii terapeutice.

    Studii de faza II/III în desfăşurare (vara 2005)

      Arimoclomol

      Ceftriaxona

      Polipeptidul IGF-1

      Minociclina

    Studii de faza III ce sunt planificate sau luate în considerare

      AEOL 10150

      Celastrol

      Coenzima Q10

      Copaxone

      IGF-1 - viral delivery

      Memantin

      Inhibitori de NAALADaza

      Nimesulida

      Scriptaid

      Sodium phenylbutyrate

      Talampanel

      Tamoxifen

      Thalidomida

      Trehalose

    5. Tratamentul simptomatic

    Ţinta tratamentului simptomatic este să îmbunătăţească calitatea vieţii pacienţilor şi a celor care îi îngrijesc. Simptomele trebuie tratate pe măsură ce ele devin evidente şi invalidante.

    Sialoreea

    Sialoreea (secreţia excesivă de salivă) este un simptom invalidant din punct de vedere social. Aceasta rezultă din faptul că există mai degrabă o tulburare de a manevra saliva, decât o producţie în exces a acesteia. Sialoreea este tratabilă, însă cele mai multe dovezi provin din studii făcute în alte boli. De obicei este folosită amitriptilina cu o eficienţă rezonabilă şi cost scăzut (Forshew and Bromberg,2003). Doze administrate per os nu mai mult de 25-50 mg de 2-3 ori pe zi sunt de obicei suficiente.

    Picături de atropină pot fi administrate sublingual. Un studiu de clasa IV făcut pe 7 pacienţi cu boală Parkinson au demonstrat scăderea producţiei de salivă (Hyson et al., 2002). În cazul pacienţilor cu SLA se recomandă empiric 0,26-0,75 mg de trei ori pe zi (Leigh at al., 2003).

    Glycopyrrolat-ul (în forma nebulizată sau iv) s-a arătat a fi eficace în cazul pacienţilor cu paralizie cerebrală sau anomalii de dezvoltare într-un studiu de clasa I (Mier et al., 2000), însă nu există sudii în ceea ce priveşte pacienţii cu SLA.

    Hioscina (scopolamina) poate fi administrată oral sau sub formă de plasturi transdermici. Două studii de clasa IV (Talmi et al., 1989,1990) au arătat reducerea fluxului salivar cu scopolamină transdermic (1,5 mg la 3 zile), iar pacienţii cu scurgere de salivă excesivă pot necesita doi plasturi transdermici.

    Benztropina a demonstrat într-un studiu de clasa I la pacienţii cu tulburări de dezvoltare o scădere a scurgerii salivei de până la 70% (Camp-Bruno et al., 1989).

    O alternativă la medicaţia anticolinergică o reprezintă toxina botulinică: într-un studiu de clasa IV la pacienţii cu SLA, Giess si colab., 2000 au arătat reducerea sialoreei prin injectarea toxinei botulinice de tip A la nivelul glandelor salivare. Efectul acesteia a scăzut în câteva luni şi a fost necesară administrarea repetată. Studii cu rezultate similare au fost făcute şi în cazul pacienţilor cu alte boli neurologice (Porta et al., 2001; Dogu et al., 2004) însă au fost raportate efecte secundare serioase (Tan et al., 2001, Winterholler et al., 2001). Nu există studii în ceea ce priveşte utilizarea toxinei botulinice de tip B.

    O altă alternativă o reprezintă intervenţiile radiologice. Trei studii de clasa IV la pacienţii cu SLA au arătat rezultate satisfacătoare în tratamentul scurgerii de salivă prin iradierea externă a glandei parotide precum şi submandibulare (Andersen et al., 2001; Harriman et al., 2001; Stalpers and Moser, 2002). Doze mici de radiaţii paliative într-o singură şedinţă de 7-8 Gy pe glanda parotidă este o procedură rapidă, simplă, sigură şi necostisitoare pentru a reduce scurgerea de saliva la pacienţii cu SLA.

    Intervenţiile chirurgicale cum ar fi nervectomia transtimpanică, ligaturarea ductelor parotide şi relocarea şi excizia glandei submandibulare au avut rezultate satisfacatoare la copii cu exces de salivă (Burton, 1991; Hockstein et al., 2004). Studii de caz sugerează o eficacitate mai mică la pacienţii cu SLA cu secreţie crescută de mucus gros şi efecte secundare cum ar fi dislocarea mandibulei şi inflamaţia articulatiei (Janzen et al., 1988; Winterholler et al., 2001).

    Indicaţii de practică clinică corectă

    1. Tratamentul sialoreei în SLA se va face cu hioscina oral sau transdermic, picături de atropină, gycopyrrolat sau amitriptilină.

    2. Pacienţilor li se va asigura un dispozitiv mecanic portabil de sucţiune.

    3. Injectarea toxinei botulinice la nivelul glandei parotide poate fi încercată, însă nu există date suficiente pentru siguranţa şi eficacitatea acesteia pe termen lung şi este încă considerată o manevra experimentală.

    4. Iradierea glandelor salivare poate fi încercată atunci când eşuează tratamentul farmacologic.

    5. Intervenţiile chirurgicale nu sunt recomandate.

    Secreţiile bronşice

    Curăţarea secreţiilor trenante poate fi dificilă pentru pacientul cu insuficienţă respiratorie determinând o mare suferintă pentru pacient. Mucoasa cavităţii nazale, laringelui, traheei, căile aeriene bronhice şi plămânul contribuie la existenţa unui flux constant de fluide seroase şi în special mucoase. Stimularea receptorilor colinergici produce secreţii fine seroase în timp ce stimularea receptorilor beta-adrenergici produce secreţii groase, bogate în mucus şi proteine. Un dispozitiv portabil de sucţiune al secreţiilor este foarte folositor pentru a îndeparta secreţiile din căile aeriene superioare (si excesul de saliva de la nivelul cavităţii bucale). Însă îndepărtarea secreţiilor din căile aeriene inferioare este greu de îndeplinit. Tratamentul cu mucolitice cum ar fi guaifenesina sau N-acetilcisteina, un antagonist al receptorilor beta (cum ar fi metoprololul sau propranololul) şi/sau un bronhodilatator precum ipatropiumul şi/sau teofilina sau chiar furosemidul poate fi de valoare însă nu există studii controlate în SLA (Newall et al., 1996). Dispozitivele mecanice de asistare a tusei (insuflator/exuflator) comparativ cu măştile faciale, au fost foarte eficiente la pacienţii cu SLA, în studii necontrolate (Hanayama et al., 1997; Sancho et al., 2004).

    Indicaţii de practică clinică corectă

    1. Învătaţi pacientul şi pe cei care îl îngrijesc tehnica asistării mişcărilor expiratorii folosind un manual de asistenţă a actului de tuse (poate fi făcut şi de un terapeut).

    2. Asiguraţi-i pacientului un dispozitiv portabil de sucţiune a secreţiilor precum şi un umidificator de cameră.

    3. Luaţi în considerare folosirea unui agent mucolitic precum N-acetilcisteina 200-400 mg de două ori pe zi.

    4. Dacă aceste măsuri nu sunt suficiente, încercaţi cu un nebulizator cu soluţie salină si antagonist de beta receptor şi/sau cu bronhodilatator anti-colinergic şi/sau mucolitic şi/sau furosemid în combinaţie.

    5. Folosirea unui insulator/exuflator mecanic poate fi folositor mai ales în cazul în care există o infecţie acută de căi aeriene.

    6. Miotomia cricofaringiană poate fi de ajutor în cazuri rare în care există episoade frecvente de spasme cricofaringiene şi secreţii bronşice severe.

    Labilitatea emoţională pseudobulbară

    Semnele pseudobulbare cum ar fi plânsul patologic, râsul sau căscatul pot invalida pacientul din punct de vedere social. Labilitatea emoţională apare în cel puţin 50% dintre pacienţii cu SLA şi poate apărea la acei pacienţi care nu prezintă simptome motorii bulbare (Gallagher,1989). Ocazional izbucnirile emoţionale sunt mult mai supărătoare pentru rude şi personalul de îngrijire decât pentru pacient şi tratamentul poate să nu fie necesar. Un studiu randomizat, controlat pentru o combinaţie de dextrometorphan şi quinidina a arătat că aceasta este eficientă în îmbunătăţirea labilităţii emoţionale şi a calităţii vieţii (Brooks et al., 2004). Efectele secundare au apărut la 89% dintre pacienţi şi 24% dintre pacienţi au urmat tratamentul intermitent pe parcursul studiului cu durată de 4 saptămâni.

    Fluvoxamina (Iannaccone and Ferini-Strambi, 1996), amitriptilina, citalopramul şi chiar dopamina şi litiul au fost testate, cu efecte satisfăcătoare în alte boli neurologice (Schiffer et al., 1985; Andersen et al., 1993). Se pare că nu există un avantaj pentru un anume tratament aşa că trebuie luată în considerare tolerabilitatea, siguranţa şi costul.

    Indicaţii de practică clinică corectă

    1. Informaţi pacientul şi rudele acestuia despre faptul că labilitatea emoţională nu este un semn al tulburării dispoziţiei ci este datorată unei leziuni organice la nivelul creierului (Poeck, 1996).

    2. Va fi tratată numai labilitatea emoţională supărătoare. Dacă tratamentul este considerat necesar este suficientă administrarea unui antidepresiv precum amitriptilina, fluvoxamina sau citalopram.

    3. O combinaţie de dextrometorphan şi chinidina s-a aratat a fi eficientă într-un studiu de clasa IA, dar trebuie acumulată experienţă asupra efectelor pe termen lung şi tolerabilitate.

    Crampele

    Crampele pot fi un simptom precoce şi supărător în SLA, în special înainte ca pacientul să adoarmă. Studiile de clasa I cu chinină sulfat şi vitamina E (Connolly et al., 1992; Dener et al., 2002) la pacienţii cu crampe la nivelul membrelor inferioare, dar fără SLA, au arătat un efect pozitiv al chininei. În mod empiric masajul, exerciţiul fizic (efectuat seara), hidroterapia, Mg 2+, carbamazepina, diazepamul, fenitoinul, verapamilul, gabapentinul pot diminua crampele musculare.

    Indicaţii de practică clinică corectă

    1. Crampele din SLA vor fi tratate cu fizioterapie, exerciţiu fizic şi/sau hidroterapie

    2. Dacă este necesar crampele din SLA vor fi tratate cu chinina sulfat.

    3. Mg2+, carbamazepina, fenitoinul, verapamilul, gabapentinul reprezintă o alternativă.

    Spasticitatea

    Spasticitatea poate fi un simptom incomfortabil la pacienţii cu SLA. Terapia fizică este vitală şi ajută la reducerea spasticităţii conform studiilor de clasa II B (Drory et al., 2001). Alte modalităţi precum hidroterapia, căldura, frigul, ultrasunetele, stimularea electrică şi în cazuri rare chirurgia, pot fi folosite deşi nu exista studii controlate în ceea ce priveşte folosirea acestor metode în SLA. Într-un studiu de clasa III în care au fost înrolaţi 20 de pacienţi cu leziuni la nivelul măduvei spinale cervicale, folosirea hidroterapiei în bazine încălzite, de trei ori pe săptămână a determinat o scădere semnificativă a severităţii spasticităţii şi o reducere a dozei zilnice de baclofen (Kesiktas et al., 2004). Crioterapia muşchilor faciali a redus spasticitatea şi a facilitat îngrijirea dentară în cazul a 24 de pacienţi cu paralizie cerebrală (dos Santos and Oliveira, 2004). Într-un studiu mic, baclofenul administrat oral (până la 80 mg zilnic) a arătat un efect nesemnificativ în cazul spasticităţii din SLA (Norris et al., 1979).

    Baclofenul administrat intratecal în cazul a doi pacienţi cu SLA ce prezentau spasticitate refractară la tratament a fost mult mai eficient decât administrat oral şi a îmbunatăţit cu mult calitatea vieţii pacientului (Marquardt and Seifer, 2002). Alte tratamente nu au fost testate oficial în SLA, dar în practica clinică gabapentinul (900-2400 mg/zi), tizanidina (6-24 mg/zi), memantina (10-60 mg/zi), dantrolenul (25-100 mg/zi) şi diazepamul (10-30 mg/zi) au fost folosite având şi rezultate.

    În studii de caz toxina botulinică de tip A a fost folosită cu succes în tratamentul trismusului şi al stridorului (Winterholler et al., 2002).

    Indicaţii de practică clinică corectă

    1. Terapia fizică trebuie să fie disponibilă în mod regulat în cazurile în care există spasticitate semnificativă.

    2. Hidroterapia cu exerciţii în bazine încălzite cu apă caldă până la 32-34 grade şi crioterapia trebuie luate în considerare.

    3. Se poate încerca medicaţie antispastică precum baclofenul şi tiazinidina.

    Depresia, anxietatea şi insomnia

    Depresia precum şi insomnia apar frecvent în toate stadiile bolii la pacienţii cu SLA (Dengler,1999). Anxietatea poate deveni marcată când apare insuficienţa respiratorie. Cele 4 antidepresive cel mai frecvent folosite în SLA sunt amitriptilina, sertralina, fluoxetina şi paroxetina. Amitriptilina are cel mai bun efect terapeutic şi cele mai mici costuri. Pentru insomnie în cazul pacienţilor cu SLA cele mai folosite sunt amitriptilina şi zolpidemul (Foreshew and Bromberg, 2003). Nu există studii sistematice în ceea ce priveşte anxioliticele în SLA, dar diazepamul oral şi lorazepamul sublingual sunt folositoare.

    Indicaţii de practică clinică corectă

    1. Tratamentul depresiei în SLA se va face cu un antidepresiv adecvat, ex. Amitriptilină sau un SSRI.

    2. Tratamentul insomniei se va face cu amitriptilină sau un hipnotic adecvat (ex. zolpidem, difenhidramina).

    3. Tratamentul anxietaţii se va face cu bupropion sau benzodiazepine cum ar fi diazepamul tablete sau supozitoare, temesta tablete de 0,5 mg de 2-3 ori pe zi sau lorazepam sublingual.

    Durerea

    Durerea apare frecvent în SLA. Unele forme familiale SLA includ durere de tip neuropatic. Nu există tratament specific şi trebuie urmate principiile acceptate. Pot fi folosite opioidele în conformitate cu ghidurile WHO-1990, atunci când medicaţia non-narcotică eşuează (Miller,2001). Tratamentul se începe cu analgezice simple cum ar fi paracetamolul, urmat de opioide simple precum tramadolul, apoi opioide puternice precum morfina sau ketobemidon. Folosirea opioidelor poate fi adecvată când non-narcoticele eşuează şi are avantajul că diminuă dispneea şi anxietatea, însă constipaţia poate deveni o problemă.

    Indicaţii de practică clinică corectă

    Tratati durerea din SLA conform ghidurilor acceptate.

    Tromboza venoasă

    Pacienţii cu paralizii ale membrelor inferioare au un risc crescut de a face tromboza venoasă.

    Indicaţii de practică clinică corectă

    Pot fi folosite fizioterapia, ridicarea membrelor, şosetele compresive. Nu este recomandat tratamentul profilactic cu anticoagulante.

    6. Testarea genetică şi consilierea

    În populaţii diferite frecvenţa formei familiale de SLA este raportată ca fiind de 5-10% din toate cazurile de SLA (Tabelul 6) dar poate fi subestimată dintr-o serie de motive (Tabel S2). În prezent au fost decoperite ca fiind implicate în apariţia SLA (Fig 1 si 2), mutaţiile genei SOD1, VAPB, SETX si ALSIN. În prezent mutaţiile la nivelul ultimelor trei gene menţionate sunt foarte rare şi analizarea acestora se face în scopuri pur ştiinţifice.

    Începând cu anul 1993 s-au descoperit 119 mutaţii ale genei SOD1 cu 5 modalităţi de transmitere (Fig 2; http://www.ALSOD.org; Andersen et al., 2003).

    Cea mai frecventă mutaţie este D90A care în cele mai multe ţări este cu transmisie recesivă, cu un fenotip cu caracter lent progresiv (Andersen et al., 1996). 12 până la 23% dintre formele familiale de SLA şi 2-7% dintre formele sporadice de SLA prezintă o mutaţie SOD1 (Tabel 7). Trebuie subliniat faptul că penetranţa diminuată a bolii nu este rară şi că mutaţia SOD1 poate fi găsită şi în cazurile aparent sporadice de SLA (Tabelul S3 si S4; Jones et al., 1995). Un test diagnostic la ADN-SOD1 grăbeşte procesul de diagnostic şi poate fi de ajutor pacienţilor cu caracteristici atipice (Andersen et al., 2003) precum şi pentru furnizarea unor informaţii despre prognosticul bolii (Tabelul S5 si S6; Andersen et al., 1996). Testarea genetică pre-simptomatica (predictivă) trebuie făcută numai rudelor de sânge de gradul I ale pacienţilor ce prezintă mutaţia genei SOD1, testarea fiind făcută strict voluntarilor. Sunt necesar precauţii suplimentare în cazul formei familiale de SLA unde mutaţia este asociată cu o penetranţă scăzută a bolii (Tabel S3) sau cu un prognostic variabil (Tabel S5), înainte de a efectua testarea pre-simptomatică.

    Tabel 6. Frecvenţa formei familiale de SLA în câteva studii epidemiologice

*T*

┌────────────────┬──────┬────┬────┬────────────────────────────┐

│Zona de studiu  │  %   │n   │Anul│Bibliografie                │

│                │forma │    │    │                            │

│                │fami- │    │    │                            │

│                │liala │    │    │                            │

│                │de SLA│    │    │                            │

├────────────────┼──────┼────┼────┼────────────────────────────┤

│Germania        │13,5  │ 251│1959│Haberlandt (1959)           │

│Finlanda        │11.6  │  36│1983│Murros and Fogelholm (1983).│

│centrala        │9.5   │1200│1995│Haverkamp et al. (1995)     │

│SUA             │8.6   │ 140│2000│Thijs et al. (2000)         │

│Belgia          │5.8   │  52│1974│Murray et al. (1974)        │

│Nova Scotia,    │5.6   │  89│1984│Gunnarsson and Palm (1984)  │

│Canada          │5.0   │ 580│1988│Li et al. (1988)            │

│Warmland,       │4.9   │ 668│1978│Rosen (1978)                │

│Suedia          │4.7   │ 128│1983│Forsgren et al. (1983)      │

│Anglia          │4.4   │ 182│1983│Giagheddu et al. (1983)     │

│SUA             │2.7   │ 186│1989│Hojer-Pedersen et al. (1989)│

│Suedia de nord  │1.2   │  84│1996│Fong et al. (1996)          │

│Sardinia, Italia│0.8   │ 255│1977│Jokelainen (1977)           │

│Jutland,        │      │    │    │                            │

│Danemarca       │      │    │    │                            │

│Hong Kong       │      │    │    │                            │

│Finlanda        │      │    │    │                            │

└────────────────┴──────┴────┴────┴────────────────────────────┘

*ST*

    Tabelul 7. Frecvenţa mutaţiilor genei CuZn-SOD (SOD1) în SLA

*T*

┌───────────────────────────────────────────────────────────────────────────┐

│In formele sporadice de SLA                                                │

│7.3% (3/41) în Italia (Corrado L. et al., personal communication June 2005)│

│7% (4/56) în Scotia (Jones et al., 1995)                                   │

│6% (3/48) în Italia (Gellera, 2001)                                        │

│4% (14/355) în Scandinavia (Andersen et al., 1997)                         │

│3% (5/175) în UK (Shaw et al., 1998)                                       │

│3% (5/155) în Anglia (Jackson et al., 1997)                                │

│1.2% (1/87) în Spania (Garcia-Redondo et al., 2002)                        │

│0% (0/225) în Italia (Battistini et al., 2005)                             │

│                                                                           │

│În formele familiale de SLA                                                │

│23.5% (12/51) în Scandinavia (Andersen et al., 1997)                       │

│23.5% (68/290) în SUA (Cudkowicz et al., 1997)                             │

│21% (8/38) în UK (Shaw et al., 1998)                                       │

│19.7% (14/71) în UK (Orrell et al., 1997)                                  │

│18% (2/11) în Spania (Garcia-Redondo et al., 2002)                         │

│18% (7/39) în Italia (Battistini et al., 2005)                             │

│14.3% (10/70) în Francta (Boukaftane et al., 1998)                         │

│12% (9/75) în Germania (Niemann et al., 2004)                              │

└───────────────────────────────────────────────────────────────────────────┘

*ST*

    Fară clasificarea dispoziţiei ereditare:7,2% (148/2045) în America de Nord (Andersen et al., 2003)

    Indicaţii de practică clinică corectă

    1. Analiza clinică a ADN pentru mutaţia genei SOD 1 trebuie efectuată în cazurile în care există istoric clar de SLA sau în cazurile sporadice de SLA cu fenotipul caracteristic al mutaţiei D90A

    2. Analiza clinică a ADN pentru mutaţia genei SOD1 nu trebuie efectuată în cazurile de SLA sporadică cu un fenotip clasic tipic.

    3. Înainte de recoltarea sângelui pentru analiza ADN, pacientul trebuie să primească consiliere genetică. Acordaţi pacientului timp pentru a lua în considerare toate oportunităţile. Analiza ADN nu trebuie facută fără consimţământul pacientului.

    4. Testarea genetică pre-simtomatică trebuie efectuată la rudele adulte de sânge de gradul I ale pacienţilor cu o mutaţie a genei SOD1 cunoscută. Testarea trebuie făcută numai pe baza voluntariatului (Tabelul S7).

    5. Rezultatul analizei ADN efectuate asupra pacienţilor şi a rudelor acestora ca parte a unui proiect de cercetare nu trebuie folosite în practică clinică sau relatate unei rude neafectate. Deasemenea rezultatele trebuie ţinute într-un dosar separat, nu în fişa medicală a pacientului.

    Fig. 2 Diferite tipuri de transmitere genetică în SLA. Este important de ştiut că în multe familii cu SLA există o transmitere cu penetranţă scăzută a bolii. Unele cazuri diagnosticate ca SLAS sunt defapt forme de SLAF cu penetranţă foarte scazută, transmitere recesivă sau transmitere oligogenică prin modalităţi complexe care nu sunt pe deplin înţelese. CuZn-SOD=cupru-zinc-superoxiddismutaza.

--------------

    NOTĂ(CTCE)

    Figura 2 se găseşte în Monitorul Oficial al României, Partea I, nr. 723 bis din 29 octombrie 2010, la pagina 771, (a se vedea imaginea asociată).

    7. Ventilaţia non- invazivă şi invazivă la pacienţii cu SLA.

    Insuficienţa respiratorie la pacienţii cu SLA este determinată în principal de paralizia musculaturii respiratorii sau bulbare şi poate fi agravată de aspiraţie şi bronho-pneumonie (Howard and Orrell, 2002). Unii pacienţi se prezintă cu paralizie toracică şi insuficienţă respiratorie (Tabel 8). Capacitatea vitală (CV) este unul dintre testele cele mai larg disponibile pentru evaluarea funcţiei muşchilor respiratori şi trebuie măsurată regulat în paralel cu evaluarea simptomelor sugestive pentru insuficienţa respiratorie (Leigh et al.,2003). Presiunea de aspiraţie nazală (PAN) poate fi un predictor mult mai precis al insuficienţei respiratorii decât CV, dar nici CV nici PAN nu sunt factori de predicţie sensibili pentru insuficienţa respiratorie cu implicare bulbară severă (Lyall et al.,2001). Oximetria nocturnă poate identifica hipoventilaţia pe parcursul nopţii şi se poate monitoriza şi la domiciliu. Anomaliile la nivelul schimburilor gazoase sanguine (creşterea PCO2) sunt în general depistate în stadiu avansat.

    Ventilaţia noninvazivă cu presiune pozitivă (VNIPP) şi ventilaţia mecanică invazivă prin traheostoma (VT) sunt folosite pentru a uşura simptomele respiratorii, a îmbunătăţi calitatea vieţii şi a prelungi supravieţuirea. Nu există dovezi clare în ceea ce priveşte momentul sau criteriile de folosire a VNIPP sau VT la pacienţii cu SLA (Tabelul 9). Folosirea ventilaţiei mecanice variază de la o ţară la alta în funcţie de diferenţele culturale şi etnice (Miller et al 1999., Bourke and Gibson.,2004). Posibilitatea de a alege ventilaţia depinde de simptomele legate de hipoventilaţie şi simptomele date de obstrucţia căilor aeriene superioare, secreţiile bronşice şi de factori precum disponibilitatea, costul sau preferinţa pacientului.

    VNIPP a devenit terapia iniţială preferată pentru a uşura simptomatologia respiratorie la pacienţii cu SLA înaintea VT (Miller et al., 1999; Annane et al., 2000; Leigh et al.,2003; Bourke and Gibson 2004). Este de obicei folosită iniţial pentru suport nocturn intermitent pentru a diminua simptomele hipoventilatiei nocturne (Tabelul 8).

    Studii observaţionale sugerează că VNIPP îmbunătaţeşte supravieţuirea şi calitatea vieţii (Bourke et al., 2003). Management-ul secreţiilor este un factor major în succesul VNIPP (Leigh et al., 2003, vezi secţiunea secreţiile bronşice).

    Pe masură ce scade forţa musculaturii respiratorii VNIPP devine de obicei necesară şi pe parcursul zilei şi pacienţii pot deveni dependenţi de ventilaţia continuă. Pacienţii ce nu pot folosi VNIPP ar trebui informaţi de faza terminală a bolii în care pot folosi VT, de azile şi de îngrijirea paliativă. Pacienţii cu pareză flască a musculaturii faciale pot avea dificultăţi în folosirea VNIPP, însă această metodă trebuie propusă pacienţilor cu pareză bulbară de tip central şi cu atrofii uşoare.

    VT poate fi propusă atunci când tratamentul cu VNIPP nu mai este eficient datorită progresiei bolii sau când pacientul nu poate coopera pentru VNIPP din cauza pierderii tonusului bulbar şi a dificultăţii de a evacua secreţiile (Fig. 3; Miller et al.,1999). VT poate prelungi supravieţuirea cu mulţi ani şi poate fi convenabilă pentru unii pacienţi şi pentru cei care oferă asistenţă medicală şi în aceste cazuri, poate îmbunătăţi calitatea vieţii pacienţilor, deşi unii pacienţi devin incapabili de a comunica, într-un status de 'locked-in' (Leigh et al.,2003). Totuşi, VT la domiciliu este costisitoare şi are un impact semnificativ emoţional şi social asupra pacienţilor şi a însoţitorilor (Cazzolli and Oppenheimer, 1996., Miller et al., 1999). Avantajele şi inconvenientele sunt sintetizate în tabelul 10. O problemă dificilă este oprirea suportului ventilator. Dimorfina administrată parenteral, o benzodiazepină şi un antiemetic trebuie folosite când pacientul decide îndepărtarea suportului ventilator (Miller et al., 1999). Pentru tratamentul simptomatic al dispneei, cu opioide şi/sau oxigen, există evidenţe de clasa IA în cazul cancerului sau bolii pulmonare obstructive cronice (Jennings et al., 2002; Bruera et al., 2003) însă nu există studii controlate în cazul SLA.

*T*

   ┌────────────┐                     ┌─────────────────┐

   │Diagnosticul│                     │Semne şi simptome│

   │  SLA/BNM   ├────────────────────►│   respiratorii  │

   └────┬────┬──┘                     └────────┬────────┘

        │    │                                 │

        │    │                                 ▼

        │    │                          ┌────────────────────┐

        │    └─────────────────────────►│Opţiuni de tratament│

        │                               └───┬────┬───────────┘

        │                                   │    │

        │              ┌────────────────────┘    │

        │              │                         ▼

        │              │                ┌─────────────────┐

        │              │                │  Iniţiere VNIPP │

        │              │                └────────┬────────┘

        │              │                         │

        │              │                         ▼

        │              │             ┌───────────────────────┐

        ▼              │             │                       │

   ┌────────────────┐  │     ┌───────┴──────┐           ┌────┴─────┐

   │   Disfuncţie   ├──┼────►│VNIPP nu poate│           │ Declinul │

   │ bulbară severă │  │     │fi tolerată   │           │  VNIPP   │

   └──┬───────────┬─┘  │     └──┬───┬───────┘           └────┬─────┘

      │           │    │        │   │                        │

      │  ┌────────┼────┘        │   │                        │

      │  │        │             │   │                        ▼

      │  │  ┌─────┼─────────────┘   │       ┌─────────────────────────────────┐

      │  │  │     │                 │       │● pCO(2) < 50 mm Hg              │

      │  │  │  ┌──┼─────────────────┼───────┤● pO(2) = 65 mm Hg şi FiO(2) < 30│

      │  │  │  │  │                 │       │pentru cel puţin 10 h            │

      │  │  │  │  │                 │       └─────────────┬───────────────────┘

      │  │  │  │  └───────────┐     │                     │

      │  │  │  │              │     │                     │

      ▼  ▼  ▼  ▼              ▼     ▼                     │

   ┌─────────────┐        ┌───────────────────┐           │

   │  Îngrijire  │  sau   │Ventilaţie invazivă│           │

   │  paliativă  │◄───────┤ prin traheostomă  │◄──────────┘

   └─────────────┘        └───────────────────┘

    Fig. 3 Managementul tulburărilor respiratorii în SLA.

    Indicaţii de practică clinică corectă

    1. Simptomele şi semnele de insuficienţă respiratorie (inclusiv simptomele de hipoventilaţie nocturnă) trebuie verificate la fiecare vizită la medic.

    2. CV este cel mai disponibil şi practic test pentru monitorizarea funcţiei respiratorii. Dacă este posibil CV trebuie măsurată în decubit, în şezut şi în ortostatism.

    3. PAN poate fi folosită pentru monitorizarea forţei musculaturii respiratorii, mai ales în cazul pacienţilor cu afectare bulbară care nu pot efectua cu acurateţe CV.

    4. Oximetria nocturnă, disponibilă la domiciliu este recomandată pacienţilor cu simptome de hipoventilaţie nocturnă.

    5. Semnele şi simptomele de insuficienţă respiratorie trebuie să determine iniţierea discuţiilor despre toate posibilităţile de tratament cum ar fi VNIPP, VT şi despre faza terminală a bolii. Discuţiile începute într-un stadiu precoce al bolii permit o mai bună planificare a intervenţiilor terapeutice. Pacientul trebuie informat asupra caracterului temporar al VNIPP (care este în principal direcţionat spre îmbunătăţirea calităţii vieţii decât spre prelungirea supravieţuirii (contrar cu VT). Asigurarea asistenţei medicale trebuie adaptată la necesităţile pacientului, în continuă schimbare pe parcursul bolii.

    6. VNIPP trebuie luată în considerare înaintea VT la pacienţii cu insuficienţă respiratorie.

    7. VT poate să prelungească supravieţuirea cu mai multe luni şi poate să îmbunătăţească calitatea vieţii pacientului, dar are un impact major asupra însoţitorilor, şi va fi luată în considerare numai după discutarea cu pacientul şi însoţitorii acestuia a argumentelor pro şi contra.

    8. VT neplanificată (de urgenţă) trebuie evitată până la discutarea în prealabil a problemelor ce ţin de ultima fază a bolii şi de îngrijirea paliativă.

    9. Oxigenoterapia trebuie evitată deoarece poate exacerba retenţia de CO(2) şi uscăciunea gurii.

    10. Tratamentul medicamentos al dispneei intermitente:

    - în cazul episoadelor scurte: calmarea anxietăţii, tratament cu lorazepam 0,5-2,5 mg sublingual

    - în cazul episoadelor lungi de dispnee (>30 minute): se va administra morfina.

    11. Tratamentul medical al dispneei cronice: se începe cu morfina 2,5 mg administrată oral de 4-6 ori pe zi. În cazul dispneei severe se va administra morfina subcutan sau intravenos. Se începe cu 0,5 mg/h şi se titrează.

    Tabelul 8. Semne şi simptome de insuficienţă respiratorie la pacienţii cu SLA

┌──────────────────────────────────────┬─────────────────────────────────────┐

│Simptome                              │             Semne                   │

├──────────────────────────────────────┼─────────────────────────────────────┤

│Dispnee la încercarea de a vorbi      │Tahipnee                             │

│Ortopneea                             │Folosirea musculaturii respiratorii  │

│Trezirile nocturne frecvente          │auxiliare                            │

│Somnolenţa diurnă excesivă            │Mişcări paroxistice ale abdomenului  │

│Fatigabilitate diurnă                 │Scăderea mişcărilor toracice         │

│Dificultatea de a elimina secreţiile  │Tuse uşoară                          │

│Cefalee la trezire                    │Transpiraţie                         │

│Nicturie                              │Tahicardie                           │

│Depresie                              │Scădere în greutate                  │

│Apetit scăzut                         │Confuzie, halucinaţii, ameţeală      │

│Scăderea capacitaţii de concentrare   │Edem papilar (rar)                   │

│şi/sau a memoriei                     │Sincopa                              │

│                                      │Uscăciunea gurii                     │

└──────────────────────────────────────┴─────────────────────────────────────┘

    Tabelul 9. Criteriile propuse pentru VNIPP (modificate după Leigh et al., 2003)

┌───────────────────────────────────────────────────────────────────────────┐

│1. Simptome legate de epuizarea musculaturii respiratorii, cel puţin unul  │

│   dintre următoarele:                                                     │

│A Dispnee                                                                  │

│B Ortopnee                                                                 │

│C Tulburări de somn ce nu apar din cauza durerii                           │

│D Cefalee în cursul dimineţii                                              │

│E Scăderea capacităţii de concentrare                                      │

│F Pierderea apetitului                                                     │

│G Somnolenţa diurnă excesivă (ESS>9)                                       │

│2. Semne şi simptome de epuizare a musculaturii respiratorii               │

│  (CV fortata<80% sau SNP<40 cm H(2)O)                                     │

│3. Existenţa a uneia dintre urmatoarele:                                   │

│A Desaturare nocturnă semnificativă evidenţiată prin oximetrie nocturnă,   │

│  sau                                                                      │

│B Gazele sanguine în cursul dimineţii pCO(2)>6,5 Kpa                       │

└───────────────────────────────────────────────────────────────────────────┘

    Tabelul 10. Avantajele şi dezavantajele ventilaţiei invazive prin traheostoma

┌────────────────────────────────────────────────────────┐

│    1. Avantaje                                         │

│Previne aspiraţia                                       │

│Interfaţă ventilator-pacient mai sigură                 │

│Capacitatea de a asigura presiuni mai mari de ventilaţie│

│    2. Dezavantaje                                      │

│Generează mai multe secreţii                            │

│Tulburări de deglutiţie                                 │

│Creşte posibilitatea de aspiraţie                       │

│Risc crescut de infecţii                                │

│Fistula traheoesofagiană                                │

│Stenoza traheală şi traheomalacie                       │

│Costurile                                               │

│Asistenta medicală pe 24 ore                            │

└────────────────────────────────────────────────────────┘

    8. Nutriţia enterală la pacienţii cu SLA

    Management-ul iniţial al disfagiei la pacienţii cu SLA presupune consiliere asupra dietei, modificarea consistenţei alimentelor şi lichidelor (amestecarea alimentelor, adăugarea de agenţi care diminuă consistenţa lichidelor), prescrierea suplimentelor alimentare bogate în proteine şi calorii precum şi educarea pacientului şi a celor care îi oferă îngrijire în ceea ce priveşte tehnicile de înghiţire şi hrănire, cum ar fi înghiţitul supraglotic şi modificările posturale (Miller et al., 1999; Desport et al., 2000; Heffernan et al., 2004). Flectarea gâtului înainte şi inghiţitul în acest timp pentru a proteja căile aeriene (manevra de ascundere a bărbiei) poate fi folositoare. Unii pacienţi care au dificultăţi la înghiţirea apei plate pot folosi apa carbogazoasă sau lichide reci sau calde. În mod empiric, acesta este în mod particular cazul pacienţilor cu disfagie spastică. Aportul suficient de lichide este de asemenea important pentru a îmbunătăţi exprimarea, pentru a menţine o igiena orală corespunzătoare şi pentru a reduce riscul de constipaţie. Pe masură ce disfagia progresează aceste măsuri devin ineficiente şi este necesară introducerea unui tub pentru hrănire.

    Trei proceduri preîntâmpină necesitatea pentru intervenţii chirurgicale majore şi anestezie generală: gastrostoma endoscopică percutană (GEP), gastrostoma radiologică percutană (GRP sau GIR, gastrostoma introdusă radiologic) şi sonda nazo-gastrică. GEP este procedura standard pentru nutriţie enterală în SLA şi este disponibilă la scara largă (Despot et al., 2000; Heffernan et al., 2004).

    Procedura necesită sedare uşoară şi este, din această cauză, primejdioasă la pacienţii cu disfuncţie respiratorie şi/sau într-un stadiu avansat al bolii (Miller et al., 1999; Despot et al., 2000; Heffernan., 2004). Ventilaţia non-invazivă pe parcursul procedurii PEG poate fi convenabilă în cazul pacienţilor cu SLA, care prezintă şi tulburare respiratorie (Heffernan et al., 2004). Momentul în care se practică GEP, este în principal bazat pe simptomatologie, statusul nutriţional şi funcţia respiratorie (Miller et al 1999; Heffernan et al., 2004). Pentru a minimaliza riscurile, datele existente sugerează că GEP trebuie să fie efectuată înainte că CV să scadă sub 50% din valoarea prezisă (Mathus-Vliegen et al., 1994).

    GRP este o alternativă nouă la GEP la pacienţi cu SLA (Chio et al., 2004b; Heffernan et al.,2004; Shaw et al.,2004). Un avantaj major al GRP este acela că nu necesită sedare astfel fiind mult mai potrivită la pacienţi cu tulburare respiratorie sau aflaţi într-o stare alterată. Rata de suces al procedurii este mai mare decât în cazul GEP (Thoron et al.,2002; Chio et al., 2004B). Însă aceasta procedură, nu este disponibilă la scară largă şi este mai puţin documentată decât GEP.

    Introducerea SNG este o procedură minoră şi non-invazivă care poate fi efectuată în cazul tuturor pacienţilor cu SLA însă prezintă numeroase dezavantaje care îi limitează uzul (Scott and Austin,1994; Heffernan et al.,2004). Prezenta SNG duce la creşterea secreţiilor orofaringiene şi este asociată cu disconfort nazofaringian, durere şi chiar ulceraţie.

    Indicţii de practică clinică corectă

    1. Disfuncţia bulbară şi statusul nutriţional, sau cel puţin greutatea corporală trebuie verificate la fiecare vizită.

    2. Pacientul şi soţul/soţia acestuia trebuie îndrumaţi către un dietetician îndată ce a apărut disfagia. Un terapeut specializat poate sfătui pacientul în ceea ce priveşte tehnicile de înghiţire.

    3. Momentul potrivit pentru GEP/GRP depinde de o abordare individuală luându-se în considerare simptomatologia bulbară, malnutriţia (scadere în greutate mai mult de 10%), funcţia respiratorie şi starea generală a pacientului. Totuşi intervenţia precoce este recomandată.

    4. Când GEP este recomandată, pacientul şi insoţitorii acestuia trebuie informaţi despre: (i) beneficiile şi riscurile procedurii; (ii) faptul că se va hrăni pe cale bucală atâta timp cât este posibil; (iii) faptul că GEP efectuată în stadii avansate ale bolii poate creşte riscul procedurii.

    5. Gastrostoma radiologică percutană (GRP ;GIR) este o alternativă corespunzatoare la GEP. Aceasta procedură poate fi folosită că alternativă la GEP în cazul în care aceasta este primejdioasă.

    6. Tuburile cu diametrul relativ mare (Ex.18-22 Charriere) sunt recomandate atât în cazul GEP cât şi în cazul GRP pentru a preveni obstrucţia tubului.

    7. Tratamentul profilactic cu antibiotice în ziua intervenţiei poate reduce riscul de infecţie.

    8. SNG poate fi folosită pentru alimentaţia pe termen scurt când GRP sau GEP nu sunt adecvate.

    9. Comunicarea în cazul pacienţilor cu SLA.

    Cele mai mari dificultăţi în comunicare la pacienţii cu SLA sunt rezultatul dizartriei progresive, limbajul ramânând intact însă uneori pot apare şi tulburări de limbaj mai ales la pacienţii cu tulburare cognitivă de tip frontal. Aceasta debutează cu scăderea fluenţei verbale, în cazuri rare ducând la mutism, scăderea abilităţii de a silabisi, dificultate în găsirea cuvintelor şi înţelegerea unor construcţii lexicale complexe (Bak and Hoges, 2004). În cazul altor pacienţi aceste deficienţe sunt subtile şi apar numai în cazul testărilor formale (Cobble,1998). Tulburarea de limbaj poate avea efecte dăunătoare asupra calităţii vieţii pacientului şi asupra celor din jur şi poate face managementul clinic al pacientului, dificil (Cobble 1998; Murphy, 2004).

    Limbajul trebuie evaluat periodic de un logoped. Scopul managementu-lui tulburărilor de comunicare la pacienţi cu SLA este să optimizeze eficacitatea comunicării pentru cât mai mult timp şi să se concentreze nu numai asupra pacientului ci şi asupra comunicării personale de la partener la partener.

    Când dizartria progresează utilizarea unui sistem de comunicare alternativă este necesară.

    Tratamentele de protezare (ridcarea palatului şi/sau augmentarea palatină cu proteza) pot fi folositoare în reducerea vocii nazonate şi îmbunătăţirea articulării.

    Pentru pacienţii ventilaţi, dispozitivele de comunicare de înaltă tehnologie sunt folositoare.

    Interfeţele computer -creier, metodele EEG & EP (SCP) prin dispozitive de traducere pot fi folosite ca noi modalităţi de comunicare.

    Indicaţii de practică clinică corectă

    1. Este recomandată evaluarea periodică (la fiecare 3-6 luni) a comunicării de către un logoped.

    2. Folosirea unor sisteme de comunicare potrivite (începând de la tabele cu cifre şi cuvinte, până la sintetizatorii computerizaţi) trebuie să fie asigurată.

    9. Ingrijirea paliativă şi în stadiul terminal

    Abordarea îngrijirii paliative trebuie înglobată într-un plan de asistenţă medicală pentru pacient şi cei din jur, încă de la momentul diagnosticului (Borasio etal., 2001b; recomandare de clasa III). Îndrumarea precoce a pacientului spre o echipă specializată în asistenţă medicală paliativă este de obicei adecvată.

    Îngrijirea paliativă în comunitate sau prin intermediul unităţilor specializate poate continua într-un parteneriat cu asistenţa medicală multidisciplinară neurologică.

    Scopul asistenţei paliative este să crească calitatea vieţii pacientului şi a familiei acestuia prin ameliorarea simptomatologiei, precum şi de a asigura suportul emoţional, psihologic şi spiritual dacă este necesar, îndepărtând obstacolele către un sfârşit liniştit şi sprijinind familia îndurerată (Oliver et al., 2000). Alte aspecte ale asistenţei medicale în stadiul terminal al bolii au fost dezbătute în sectiunile 5,7,8 şi 9.

    Indicaţii de practică clinică corectă

    1. Oricând este posibil, oferiţi pacientului informaţii despre îngrijirea paliativă şi îndrumaţi-l pe parcursul bolii către o echipă specializată în domeniu.

    2. Deschideţi discuţia despre deciziile din stadiul terminal al bolii de fiecare dată când pacientul doreşte acest lucru

    3. Discutaţi opţiunile în ceea ce priveşte suportul respirator şi problemele ce apar în stadiul terminal al bolii, în cazul în care pacientul a prezentat dispnee, alte simptome de hipoventilaţie (Tabelul 8) sau CV forţată <50%.

    4. Informaţi pacientul asupra situaţiei legale şi a deciziilor ce trebuie luate precum şi despre numirea unui împuternicit.

    5. Rediscutaţi cu pacientul despre modalităţile de menţinere în viaţă la fiecare 6 luni.

    6. Indrumarea precoce a pacientului către unităţi specializate în îngrijirea pacientului sau către echipe specializate în îngrijiri la domiciliu, înainte de stadiul terminal al SLA.

    7. Luaţi în considerare importanţa problemelor spirituale în ceea ce priveşte calitatea vieţii şi opţiunile de tratament.

    8. Pentru tratamentul simptomatic al dispneei şi/sau durerii rezistente folosiţi opioizi sau combinaţii ale acestora cu benzodiazepine dacă pacientul prezintă şi anxietate. Titrarea dozelor în pofida simptomatologiei clinice, nu va avea aproape niciodată ca rezultat depresie respiratorie ameninţătoare de viaţă (Sykes and Thorns, 2003, recomandare de clasa IA).

    9. Pentru tratarea oboselii şi confuziei datorate hipercapniei din stadiile terminale, pot fi folosite neuroleptice (clorpromazina 12,5 mg la 4-12 ore po, iv, ir).

    10. Se va folosi oxigenoterapie doar dacă este prezenta hipoxia.

    Evoluţia ulterioară

    Fiind un sindrom cu incidenţă scăzută şi supravieţuire scurtă, cele mai multe recomandări sunt indicaţii de practică clinică corectă bazate pe consensul experţilor în domeniu. Sunt de preferat studiile clinice randomizate dublu-orb şi acestea sunt necesare urgent pentru a îmbunătăţi managementul SLA.

    Recomandări de cercetare

    1. Sunt necesare studii suplimentare pentru a depista mijloace de diagnostic specifice, mai ales în ceea ce priveşte legătura cu mielopatia cervicală, miozita cu incluziuni şi neuropatiile motorii.

    2. Nu există date în ceea ce priveşte efectul clinicilor multidisciplinare asupra calităţii vieţii sau a povarei asupra asistenţei medicale.

    3. Sunt necesare studii suplimentare pentru a confirma beneficiile clinicilor multidisciplinare şi care să identifice factorii care influenţează rezultatul.

    4. Studii suplimentare sunt necesare pentru a optimiza tratamentul simptomatic, în special tratamentul crampelor musculare, sialoreei şi al secreţiilor bronşice.

    5. Sunt necesare urgent criterii mai riguroase pentru folosirea GEP si GRP, VNIPP şi VT.

    6. Studii suplimentare care să evalueze efectele GEP/GRP, dispozitivelor de asistare a tusei şi suportului ventilator asupra calităţii vieţii şi supravieţuirii.

    7. Sunt necesare studii suplimentare care să evalueze tulburarea de limbaj şi tratamentul acesteia la pacienţii cu SLA.

    8. Sunt necesare studii asupra impactului medico-economic al multor proceduri costisitoare (VNIPP, VP, dispozitive de asistare a tusei, echipamente avansate de comunicare)

    Aceste ghiduri vor fi actualizate când va fi necesar, dar în nici un caz în mai puţin de 3 ani de la publicare

    Conflicte de interes.

    Ghidurile prezente au fost redactate fără sprijin financiar extern. Nici unul dintre autori nu a raportat existenţa conflictelor de interes.

    Material suplimentar

    Următorul material este diponibil online la http:// www. Blackwell-synergy.com

    Tabelul S1 Bolile care pot mima SLA/BNM

    Tabelul S2 Factori care influenteaza reprezentarea cazurilor de SLA familială.

    Tabelul S3 Penetranta bolii în cazul SLA asociată cu mutaţia genei SOD1

    Tabelul S4 Mutaţia genei SOD1 raportată în cazurile de SLA aparent sporadică.

    Tabelul S5 Timpul de supravieţuire în cazul mutaţiei genei SOD1 (fără ventilaţie artificială; het, heterozigoti; hom, homozigoti)

    Tabelul S6 Mutaţia genei SOD1 asociată cu trăsături atipice pentru SLA (sindromul de durere neuropatică, tulburări ale vezicii urinare)

    Tabelul S7 Ghidurile pentru testarea genetică presimptomatică în SLA.

    Cuvinte cheie: cancer, investigatie, neurologie, paraneoplazic, tratament

    Sindroamele neurologice paraneoplazice (PNS) reprezintă efectele la distanţă ale cancerului asupra sistemului nervos. Prezentul raport reprezintă o prezentare generală a managementului PNS clasice ca encefalita limbică paraneoplazică, neuronopatia senzorială subacută, degenerescenţa cerebeloasă paraneoplazică, mioclonusul-opsoclonusul paraneoplazic, sindromul miastenic Lambert-Eaton şi hiperexcitabilitatea nervoasă periferică paraneoplazică. Miastenia gravis şi neuropatiile paraproteinemice nu sunt incluse în acest raport. Nu au fost posibile recomandări bazate pe dovezi dar s-a ajuns la un consens privind reguli de bună practică medicală. Sunt indicate investigaţiile urgente, în special în sindroamele ce afectează sistemul nervos central, astfel încât să poată fi posibil un tratament cât mai precoce al tumorii si să poată fi prevenite distrucţia neuronală progresivă şi deficitele neurologice ireversibile. Anticorpii onconeuronali sunt de mare importanţă în investigarea PNS şi sunt utili în depistarea tumorii subiacente. PDG-PET este folositoare atunci când screening-ul radiologic tumoral iniţial a fost negativ. Detecţia şi tratamentul precoce al tumorii par să ofere cea mai mare sansă pentru stabilizarea PNS. Terapia imună nu are de obicei nici un efect sau are un efect moderat asupra sindroamelor ce implică sistemul nervos central insă acest tip de terapie este benefică pentru PNS ce afectează jonctiunea neuromusculară.

    Toti pacientii cu PNS ar trebui sa primească tratament simptomatic.

    Introducere

    Sindroamele neurologice paraneoplazice (PNS) au fost iniţial definite ca sindroame neurologice de cauză necunoscută care de obicei antedatează diagnosticul unui cancer care stă la baza acestui sindrom şi care nu este de obicei evident clinic. In ultimele două decade, s-a descoperit că multe dintre PNS sunt asociate cu anticorpi impotriva unor antigene neuronale exprimate de tumoră (anticorpi onconeuronali) ceea ce a sugerat ca unele dintre SNP sunt mediate imun. PNS sunt rare si apar la <1% din pacienţii cu cancer. Diagnosticul şi tratamentul PNS sunt importante intrucât deficitul neurologic cauzat de aceste sindroame este de obicei sever iar diagnosticul corect poate duce la descoperirea unei tumori mici cu şansă de vindecare.

Tabelul 1: Sindroame neurologice paraneoplazice şi tratamentul lor

*T*

*Font 9*

┌────────────────────┬─────────────┬──────────────┬───────┬───────────────┬───────────────┐

│Sindrom             │Tumori       │Anticorpi     │Răspuns│Răspuns la     │Răspuns la     │

│paraneoplazic       │asociate     │onconeurali   │la     │terapia        │terapia        │

│                    │frecvent     │              │terapia│imunologică    │tumorală       │

│                    │             │              │simpto-│               │               │

│                    │             │              │matică │               │               │

├────────────────────┼─────────────┼──────────────┼───────┼───────────────┼───────────────┤

│Encefalită limbică  │SCLC         │Hu            │Da     │Variabil.      │Da, pacienţii  │

│                    │Cancer       │Ma2           │       │Pacienţii Ma2  │se stabilizează│

│                    │testicular   │CV2/CRMP5     │       │pozitivi şi cei│frecvent dacă  │

│                    │Cancer de sân│Amfifizină    │       │fără anticorpi │se efectuează  │

│                    │Boală        │VGKC, dar nu  │       │onconeurali par│tratament      │

│                    │Hodgkin's    │sunt specifici│       │să răspundă cel│precoce        │

│                    │Timom        │ptr.          │       │mai bine       │               │

│                    │             │paraneoplazie │       │               │               │

├────────────────────┼─────────────┼──────────────┼───────┼───────────────┼───────────────┤

│Neuronopatie        │SCLC         │Hu            │Da     │Rar            │Da, în special │

│senzorială subacută │Cancer de sân│CV2/CRMP5     │       │               │în cazul       │

│                    │Cancer       │              │       │               │tratamentului  │

│                    │ovarian      │              │       │               │precoce        │

│                    │Sarcoame     │              │       │               │               │

│                    │Boală        │              │       │               │               │

│                    │Hodgkin's    │              │       │               │               │

├────────────────────┼─────────────┼──────────────┼───────┼───────────────┼───────────────┤

│Degeneresccenţă     │Cancer       │Yo            │Da     │Rar            │Da, în special │

│cerebeloasă         │ovarian      │Hu            │       │               │în boala       │

│                    │Cancer de sân│Tr            │       │               │Hodgkins       │

│                    │SCLC         │CV2/CRMP5     │       │               │               │

│                    │Boală        │VGCC, dar nu  │       │               │               │

│                    │Hodgkin's    │sunt specifici│       │               │               │

│                    │             │ptr           │       │               │               │

│                    │             │paraneoplazie │       │               │               │

├────────────────────┼─────────────┼──────────────┼───────┼───────────────┼───────────────┤

│Opsoclonus-mioclonus│Cancer       │Ri            │Da     │Ocazional la   │Da             │

│                    │pulmonar     │Hu            │       │adulţi         │               │

│                    │Cancer de sân│Ma2           │       │Frecvent la    │               │

│                    │Cancere în   │Amfifizină    │       │copii          │               │

│                    │sfera        │De obicei,    │       │               │               │

│                    │ginecologică │nici unul, în │       │               │               │

│                    │Melanom      │special la    │       │               │               │

│                    │Histiocitom  │copii         │       │               │               │

│                    │Neuroblastom │              │       │               │               │

│                    │la copii     │              │       │               │               │

├────────────────────┼─────────────┼──────────────┼───────┼───────────────┼───────────────┤

│Sindrom miastenic   │SCLC         │VGCC, dar nu  │Da     │Da             │Da             │

│Lambert-Eaton       │             │sunt specifici│       │               │               │

│                    │             │ptr.          │       │               │               │

│                    │             │paraneoplazie │       │               │               │

├────────────────────┼─────────────┼──────────────┼───────┼───────────────┼───────────────┤

│Hiperexcitabilitatea│Timom        │VGKC, dar nu  │Da     │Da             │Da             │

│nervoasă periferică │SCLC         │sunt specifici│       │               │               │

│                    │Non-SCLC     │ptr.          │       │               │               │

│                    │Boală        │paraneoplazie │       │               │               │

│                    │Hodgkin's    │              │       │               │               │

│                    │Plasmocitom  │              │       │               │               │

├────────────────────┴─────────────┴──────────────┴───────┴───────────────┴───────────────┤

│SCLC, cancer pulmonar cu celule mici                                                     │

└─────────────────────────────────────────────────────────────────────────────────────────┘

*ST*

    Recent, criterii de diagnostic pentru PNS au fost publicate de Paraneoplastic Neurological Syndromes Euronetwork. În acest document grupul de lucru EFNS, ca parte a Paraneoplastic Neurological Syndromes Euronetwork, a enuntat principii generale pentru managementul PNS clasice.

    Metode

    Grupul de lucru a luat in considerare diferite sindroame paraneoplazice si a decis să se concentreze asupra celor clasice [1]: Encefalita limbică paraneoplazică (PLE), neuronopatia senzorială subacută (SSN), degenerescenţa cerebeloasă paraneoplazică (PCD), opsoclonusul-mioclonusul paraneoplazic (POM), sindromul miastenic Lambert-Eaton (LEMS), hiperexcitabilitatea nervoasă periferică paraneoplazică (PPNH) (Tabelul 1). Miastenia gravis nu a fost inclusă si va fi discutată ulterior pe larg impreună cu sindromul miastenic Lambert-Eaton si hiperexcitabilitatea nervoasă periferică intr-un raport separat al grupului de lucru privind tratamentul bolilor neuromusculare.Neuropatiile paraproteinemice au fost prezentate anterior intr-un raport al unui grup de lucru EFNS. Retinopatia paraneoplazică si dermatomiozita nu au fost incluse în acest raport. Strategiile de cercetare au inclus literatură in limba engleză din bazele de date: Cochrane, MedLine şi PubMed (data ultimei căutări a fost 15 decembrie 2004). Printre cuvintele cheie utilizate pentru căutare au fost: "encefalită limbică", "neuronopatie senzorială", "ataxie cerebeloasă", "mioclonus-opsoclonus", "sindrom miastenic Lambert-Eaton", "neuromiotomie" în combinaţie cu "investigaţie" şi "terapie". Toate dovezile găsite au fost clasificate în clasa IV - rapoarte de cazuri, serii de cazuri şi opiniile experţilor [3]. Astfel, nu putem avea nici o recomandare de nivel A,B sau C [3]. Oricum, prin consens au fost stabilite reguli de buna practică medicală.

    Encefalita limbică paraneoplazică

    Manifestări clinice

    Encefalita limbică paraneoplazică se caracterizează printr-un debut acut sau subacut al unor simptome ce sugerează afectarea sistemului limbic. Pacienţii pot dezvolta pierderi de scurtă durată ale memoriei sau amnezie, pot deveni dezorientaţi sau pot dezvolta psihoze cu halucinaţii vizuale sau auditive sau obsesii cu idei paranoide. În mod obişnuit 

pot să apară confuzie, depresie şi anxietate. Aproximativ 50% dintre pacienţi prezintă crize generalizate sau parţiale complexe. La majoritatea pacienţilor, simptomele antedatează, în medie cu 3-5 luni, diagnosticul unei tumori. Encefalita limbică paraneoplazică este preferenţial asociată cu: cancerul pulmonar cu celule mici (SCLC) (40%), tumorile germinative primare testiculare (20%), cancerul de sân (8%), limfomul Hodgkin's, timoamele şi teratoamele imature [4].

    Investigaţii

    La pacienţii cu PLE apar modificări pe imaginile de rezonanţă magnetică (IRM) în aproximativ 60% din cazuri, procentul putând fi cu mult mai mare dacă sunt achiziţionate şi secvenţe FLAIR. Cele mai evidente modificări IRM sunt la nivelul secvenţelor coronale şi în mod tipic constau în hiperintensitaţi anormale de semnal pe secvenţele T2 la nivelul unuia sau ambilor lobi temporali mediali.

    Pe secvenţele T1 aria limbică temporală poate fi hipointensă şi atrofică şi rar poate apărea iin hipersemnal când se foloseşte substanta de contrast [5]. În absenţa modificărilor pe IRM, examinarea FDG-PET ar trebui să arate o activitate crescută a trasorului la nivelul lobilor temporali mediali, ceea ce poate să reflecte stadiul acut al procesului inflamator [6]. La 45% din pacienţi, EEG arată modificări epileptice la nivelului lobilor temporali, dar la majoritatea pacienţilor apar unde lente la nivel temporal unilateral sau bilateral.

    Examenul lichidului cefalorahidian arată modificări inflamatorii (ex: pleiocitoză şi benzi oligoclonale) la aproximativ 60% dintre pacienţi.

    La 60% dintre pacienţii cu PLE pot fi găsiţi anticorpi onconeuronali în lichidul cefalorahidian şi în ser. Cei mai frecvenţi anticorpi onconeuronali sunt: anti-Hu, anti-Ma2 (cu sau fără anti-Ma1), anti-CV2/CRMP5 şi anti-amfifizină. 78% dintre pacienţii cu PLE şi anticorpi anti-Hu au simptome sugestive pentru disfuncţii în alte zone ale sistemului nervos decât sistemul limbic. De fapt, PLE poate fi afecţiunea de debut sau predominantă la pacienţii cu encefalomielită paraneoplazică (PEM) sau cu sindrom "anti-Hu". Aceşti pacienţi au de obicei peste 40 de ani iar tumora subiacentă este cancerul pulmonar cu celule mici.

    Pacienţii ce prezintă doar anticorpi Ma2 sunt de obicei bărbaţi, cu vârsta sub 40 de ani şi se prezintă cu simptome ce sugerează disfuncţii ale diencefalului sau ale porţiunii superioare a trunchiului cerebral. Examinarea prin IRM poate arăta leziuni la nivelul lobilor temporali mediali, hipotalamusului, ganglionilor bazali, talamusului sau coliculilor cvadrigemeni superiori [7]. Anticorpii CV2/CRMP5 sunt detectaţi la pacienţii cu timoame sau cancer pulmonar cu celule mici [8]. Anticorpii VGKC pot fi asociaţi cu PLE şi timoame sau cu encefalita limbică non-paraneoplazică [9-11].

    Pacienţii cu vârsta peste 40 de ani, fumători, ce prezintă anticorpi Hu trebuie să fie investigaţi pentru depistarea unui cancer pulmonar cu celule mici. De asemenea, pacienţii anti-Hu pozitivi pot avea tumori extratoracice, dar acestea pot fi considerate responsabile pentru prezenţa PLE numai atunci când exprimă antigene Hu [12]. Absenţa anticorpilor Hu nu exclude prezenţa cancerului pulmonar cu celule mici. La pacienţii cu vârsta peste 40 de ani, fără anticorpi onconeurali, cele mai frecvent asociate tumori sunt cancerul de sân, cancerul pulmonar altul decât cel cu celule mici şi timoamele. Mijloacele imagistice utilizate pentru a detecta cancerul pulmonar cu celule mici includ tomografia computerizată toracică de înaltă rezoluţie (CT) şi PDG-PET, dacă la CT nu s-au găsit modificări [13-14]. O atenţie specială trebuie acordată ganglionilor mediastinali anormali. Bronhoscopia nu arată de obicei modificări. La bărbaţii cu vârsta sub 40 de ani prezenţa anticorpilor Ma2 sugerează prezenţa cancerului testicular care trebuie evaluat ultrasonografic.

    Tratament

    Abordarea ce oferă cea mai mare ameliorare şi stabilizare a simptomelor neurologice constă în detecţia şi tratamentul precoce al tumorii subiacente. La bărbaţii ce au doar anticorpi Ma2 şi prezintă un risc crescut de a avea cancer testicular (prezenţa calcificărilor şi testicul necoborât) este indicată de elecţie orhidectomia şi examinările seriate ale testiculelor pentru a exclude un carcinom in situ.

    Abundenţa dovezilor că PLE este mediată imun a dus la utilizarea terapiei imunologice. Nu există dovezi referitor la care terapie imunologică ar trebui folosită. Pacienţii sunt de obicei trataţi cu una sau mai multe din următoarele: imunoglobuline administrate intravenos, plasmafereză, corticoterapie [4].

    Pacienţii cu PLE fără anticorpi onconeuronali sau cu anticorpi Ma2 (cu sau fără Ma1) par să răspundă mai bine la terapia imunologică [4]. Terapia simptomatică la pacienţii cu PLE se adresează crizelor epileptice şi simptomelor din sfera psihiatrică.

    Neuronopatia senzitiva subacută (SSN)

    Manifestări clinice

    Deşi s-a raportat prezenţa mai multor neuropatii in context paraneoplazic, numai SSN este considerată a fi un sindrom neurologic paraneoplazic clasic [1]. SSN este asociată în 70-80% din cazuri cu cancerul pulmonar cu celule mici, dar poate apărea şi la pacienţii cu cancer de sân, cancer ovarian, sarcoame şi boală Hodgkin's [15]. SSN precede manifestările clinice evidente ale cancerului subiacent în medie cu 4,5 luni. Debutul SSN este de obicei subacut şi rapid progresiv pe parcursul mai multor săptămâni, ulterior se ajunge la o fază de platou. Distribuţia este frecvent multifocală şi asimetrică.

    Simptomele constau în durere şi parestezii [12]. Membrele superioare sunt afectate de obicei încă de la debut sau sunt aproape invariabil implicate pe parcursul evoluţiei. Tulburarea de sensibilitate, afectând in special sensibilitatea profundă, duce de obicei la ataxie senzorială severă iar reflexele osteotendionoase sunt absente. Pot apărea tulburări de sensibilitate şi la nivelul feţei, toracelui şi abdomenului.

    Mulţi dintre pacienţi devin imobilizaţi la pat dar au fost raportate şi cazuri în care evoluţia a fost foarte lentă [16]. SSN apare la 74% dintre pacienţii cu encefalomielită paraneoplazică fiind manifestarea predominantă în 50-60% din cazuri şi singura manifestare în 24% din cazuri [12]. Poate apărea frecvent neuropatie autonomică manifestată prin pseudo-ocluzii la nivelul tractului digestiv.

    Investigaţii

    La analiza lichidului cefalorahidian pot apărea concentraţii ridicate de proteine, pleiocitoză şi uneori benzi oligoclonale.

    Marca electrofiziologică este o alterare severă şi difuză a potenţialelor de acţiune electrice nervoase senzoriale care sunt fie absente fie mult reduse [17]. Vitezele de conducere motorii pot fi uşor modificate. De obicei nu este nevoie de biopsie nervoasă, dar aceasta poate fi uneori de ajutor în diferenţierea SSN de mononeuropatiile multiple datorate vasculitelor.

    Anticorpii Hu sunt cel mai frecvent asociaţi cu SSN. Specificitatea lor estimată în diagnosticul cancerului la pacienţii cu suspiciune de SSN este de 99%, dar sensibilitatea este de 82% [19]. Absenţa anticorpilor Hu nu exclude prezenţa unui cancer subiacent. În neuropatiile periferice pot fi prezenţi şi anticorpii CV2/CRMP5 [20]. În această situaţie neuropatia este de obicei senzitiva sau senzitivo-motorie, membrele superioare fiind mai puţin frecvent implicate, dar se poate asocia frecvent ataxie cerebeloasă [8-21]. Pattern-ul electrofiziologic este axonal sau mixt axonal şi demielinizant. Cancerul pulmonar cu celule mici, tumorile neuroendocrine şi timoamele sunt de obicei asociate cu anticorpi CV2/CRMP5. Atunci când tomografia computerizată toracică de înaltă rezoluţie nu arată modificări se recomandă efectuarea FDG-PET [13,14].

    Tratament

    Într-un studiu retrospectiv pe 200 de pacienţi cu PEM/SSN, tratamentul tumorii a fost un predictor independent al ameliorării şi stabilizării afecţiunii neurologice [12] ceea ce sugerează că diagnosticul precoce al cancerului reprezintă cel mai important mod de stabilizare a simptomelor neurologice.

    Deşi analize ocazionale arată că pacienţii cu SSN şi anticorpi Hu pot beneficia de pe urma terpiei imunosupresive, serii mai largi nu au arătat un beneficiu clar al imunoglobulinelor administrate intravenos,corticoterapiei, plasmaferezei sau ciclofosfamidei, administrate singure sau în combinaţii [22]. Tratementul simptomatic se adresează durerii neuropatice, ataxiei senzoriale şi manifestărilor autonomice (ex: hipotensiunea ortostatică).

    Degenerescenţa cerebeloasă paraneoplazică (PCD)

    Manifestări clinice

    Degenerescenţa cerebeloasă paraneoplazică se caracterizează prin instalarea subacută a unei disfuncţii pancerebeloase severe. Semnele cerebeloase debutează de obicei cu ataxia mersului şi progresează pe parcursul mai mulor săptămâni sau luni către ataxie de obicei simetrică a trunchiului şi membrelor, cu dizartrie şi nistagmus[23].Ocazional simptomatologia se instalează brusc, în mai puţin de câteva ore sau zile. Vertijul este obişnuit şi mulţi pacienţi se plâng de diplopie. Deficitul cerebelos de obicei se stabilizează dar pacienţii sunt intens afectaţi şi cei mai mulţi devin imobilizaţi la pat în primele trei luni de la diagnostic. PCD este asociată cu precădere cu cancerul ovarian, cancerul de sân, cancerul pulmonar cu celule mici şi boala Hodgkin's.

    Investigaţii

    Examinarea prin rezonanţă magnetică cerebrală nu arată modificări în stadiile precoce, ulterior, în stadiile tardive poate demonsta atrofie cerebeloasă. Analiza lichidului cefalorahidian arată semne inflamatorii fără prezenţa celulelor neoplazice (ex: pleiocitoză şi benzi oligoclonale) la aproximativ 60% dintre pacienţii cu PCD.

    Cel mai frecvent asociaţi cu PCD sunt anticorpii Yo. Aceşti pacienţi sunt in majoritate femei cu o medie de vârstă de 61 de ani. Cancerele asociate sunt cel de ovar, cel de sân şi cele din sfera ginecologică. Pacienţii cu anticorpi Hu, spre deosebire de cei ce prezintă anticorpi Yo, au mai frecvent cancer pulmonar cu celule mici, sunt în egală măsură femei sau bărbaţi şi prezintă de obicei alte manifestări neurologice datorate encefomielitei paraneoplazice [12]. Neuropatia apare la 60% dintre pacienţii cu PCD şi anticorpi CV2/CRMP5 [8,21], acest tip de anticorpi apărând la aproximativ 7% dintre pacienţii cu PCD [24]. Cei cu anticorpi CV2/CRMP5 sunt in majoritate bărbaţi (70%) cu o medie de vârstă de 62 de ani. Cel mai frecvent asociat este cancerul pulmonar cu celule mici (60%).

    Anticorpii Tr sunt specifici pacienţilor cu PCD şi boală Hodgkin's, care este al treilea cancer ca frecvenţă ce se ascociază cu PCD, după cel pulmonar cu celule mici şi cel ovarian. Spre deosebire de ceilalţi anticorpi, cei Tr dispar de obicei după tratamentul tumorii sau, la unii pacienţi, sunt găsiţi numai în lichidul cefalorahidian [25].

    Anticorpii Ri sunt observaţi în principal la pacienţii cu ataxie cerebeloasă şi opsoclonus-mioclonus paraneoplazic. Cancerele asociate sunt cel de sân şi de plamân. Au fost raportate câteva cazuri de PCD la pacienţi cu anticorpi anti amfifizină, Ma2, Zic4, mGluR1 sau VGCC [1,26,27]. Absenţa anticorpilor onconeurali nu exclude diagnosticul de PCD, numai 50% dintre pacienţii cu PCD prezentând astfel de anticorpi [24].

    Dacă se suspectează un cancer pulmonar cu celule mici trebuie efectuată o tomografie computerizată toracică de înaltă rezoluţie. O atenţie specială trebuie acordată ganglionilor mediastinali anormali. Bronhoscopia nu arată de obicei modificări. Utilizarea FDG-PET ar trebui rezervată pacienţilor cu anticorpi onconeurali la care imagistica convenţională nu a depistat tumora subiacentă [13,14]. La pacienţii fără anticorpi onconeurali sensibilitatea şi specificitatea FDG-PET sunt scăzute.

    Dacă se suspectează o tumoră în sfera ginecologică sunt recomandate o examinare atentă a regiunii mamare şi pelvine, mamografie şi tomografie computerizată pelvină. Dacă, cu ajutorul acestor explorări nu se găseşte nici o malignitate atunci sunt justificate explorarea chirurgicală şi anexectomia, în special la femeile în perioada postmenopauză ce au anticorpi Yo [23].

    Tratament

    Tratamentul tumorii subiacente are cele mai mari şanse de a stabiliza acest sindrom [27]. Terapia imunologică este rareori eficientă, dar sunt raportate câteva cazuri de ameliorări la pacienţi ce au primit imunoglobuline administrate intravenos, steroizi sau plasmafereză [22,29,30]. Pacienţii cu anticorpi anti-Tr şi boală Hodgkin au şanse mai mari de ameliorare decât cei cu alte tipuri de anticorpi [25]. Pentru cei cu anticorpi Yo, prognosticul este mai rezervat în cazul cancerului ovarian şi mai bun în cazul cancerului de sân [31]. Prognosticul este de asemenea mai bun la pacienţii fără anticorpi onconeurali faţă de cei cu anticorpi Hu [24]. Tratamentul simptomatic al ataxiei cerebeloase include neuroreabilitare cu terapie logopedică si reeducarea deglutitiei.

    Administrarea de propranolol sau medicamente antiepileptice duce la îmbunătaţiri modeste.

    Opsoclonusul-mioclonusul paraneoplazic (POM)

    Manifestări clinice

    Opsoclonusul reprezintă mişcarea involuntară a ochilor în orice direcţie. Nu se remite la întuneric şi nici la închiderea ochilor şi poate apărea intermitent, sau in cazurile mai severe poate fi permanent. În POM, opsoclonusul este deseori acompaniat de semne cerebeloase ca ataxia mersului şi mioclonusul membrelor, constituind aşa-numitul sindrom "dancing eyes - dancind feet" şi de encefalopatie [32-34]. În contrast cu celelalte sindroame paraneoplazice evoluţia POM este fluctuentă, cu remisiuni şi recăderi [32-35].

    La copii, cea mai frecvent asociată tumoră este neuroblastomul [36-37]. La adulţi, sindromul se asociază frecvent cancerului pulmonar, cancerului de sân sau cancerelor din sfera ginecologică (ovar, uter) [38-40]. Sunt menţionate în literatură şi cazuri singulare de asociere cu alte tipuri de cancer: melanom [41] şi histiocitom fibros malign [42].

    Investigaţii

    Examinările RM au aspect normal dar analiza lichidului cefalorahidian poate să arate pleiocitoză uşoară şi nivel crescut de proteine. Majoritatea copiilor [43,44] şi adulţilor nu prezintă un anticorp onconeural bine definit [38-45]. La pacientii la care totuşi se găsesc anticorpi acestia sunt de obicei anti-Hu, anti-amfifizină, anti-Ri sau anti-Ma2 [38,46-48].

    La copii ar trebui să fie căutat un neuroblastom ocult cu ajutorul CT sau RM toracic şi abdominal, determinărilor de catecolamine urinare (VMA şi HVA) şi imagisticii ce foloseşte metaiodobenzilguanida [49]. Atunci când nu se depistează nici o tumoră evaluarea ar trebui repetată după câteva luni [50].

    Tratament

    Tratamentul tumorii este cel mai eficient tratament [38]. La copii, POM se poate ameliora după administrarea de hormon adrenocorticotrop, steroizi sau imunoglobuline, dar frecvent persistă semne ale CNS [36,50,51]. Spre deosebire de opsoclonusul-mioclonusul idiopatic, în cel paraneoplazic nu s-au demonstrat beneficii clare ale terapiei imunologice [38]. În câteva cazuri s-au descris ameliorări după administrarea de steroizi, ciclofosfamidă, azatioprină, imunoglobuline i.v., plasmafereză sau plasmafiltrare cu coloană de proteine A [35, 52-54]. Tratamentul simptomatic al nistagmusului şi oscilopsiei include utilizarea medicamentelor antiepileptice, a baclofenului sau a propranololului [34]. Mioclonusul poate fi tratat cu medicamente anti-epileptice.

    Sindromul miastenic Lambert-Eaton

    Manifestări clinice

    La mai mult de 90% din pacienţi, la debut apare deficit motor crural proximal. Slabiciunea musculară se poate extinde ulterior şi la alţi muşchi scheletici în sens caudo-cranial, dar foarte rar duce la necesitatea folosirii suportului ventilator. Ptoza şi oftalmoplegia tind să fie mai atenuate decât în miastenia gravis [54]. Disfuncţia autonomă se caracterizează prin prezenţa uscăciunii gurii, uscăciunii ochilor, vederii înceţoşate, impotenţei, constipaţiei, disfuncţiei sudoripare şi a hipotensiunii ortostatice [55]. Disfuncţia autonomă este în majoritatea cazurilor uşoară-moderată, în contrast cu alte SSN/PEM în care această disfuncţie este sever dizabilitantă. În cazuri rare, pacienţii cu LEMS şi cancer pulmonar cu celule mici dezvoltă PCD [24-28].

    Investigaţii

    Studiile electrofiziologice arată o amplitudine redusă a potenţialului de acţiune muscular după stimulare nervoasă cu o scădere de peste 10% atunci când se folosteşte stimularea cu frecvenţe mici (3Hz) şi cu o creştere de peste 100% după contracţia musculară voluntară maximă pentru o perioadă de 15 secunde. Stimularea cu frecvenţe înalte >20Hz produce o creştere importantă, dar este dureroasă şi de obicei nu este necesară. Anticorpii anti VGCC de tip P/Q sunt prezenţi în ser la peste 85% din pacienţi [56]. Aceşti anticorpi apar în ambele forme de LEMS, cu sau fară prezenţa cancerului pulmonar cu celule mici. S-au găsit în ser şi anticorpi VGCC de tip N, dar contribuţia lor la slabiciunea musculară sau disfuncţia autonomică este probabil mică; nu sunt folosiţi în scop diagnostic.

    La jumătate dintre pacienţii cu LEMS va fi diagnosticat cancerul pulmonar cu celule mici în mai puţin de doi ani. Un studiu retrospectiv pe 77 de pacienţi cu LEMS a arătat că pacienţii fumători (actuali sau foşti), HLA-B8 negativi au avut o şansă de 69% de a dezvolta cancer pulmonar cu celule mici.

    În contrast, nici unul dintre cei 24 de pacienţi, care nu au fumat niciodată şi erau HLA-B8-pozitivi, nu au dezvoltat acest tip de cancer [57]. Oricum, se recomandă ca toţi pacienţii să fie examinaţi prin tomografie computerizată toracică de înaltă rezoluţie, bronhoscopie atunci când este cazul şi, dacă tomografia nu arată modificări, prin PDG-PET. Acest protocol de investigaţie este important în mod special pentru pacienţii cu risc crescut (fumători, HLA-B8 negativi). Pacienţii ar trebui urmăriţi pentru o perioadă de 4 ani prin efectuarea tomografiilor la fiecare 6 luni.

    Tratament

    La pacienţii cu cancer pulmonar cu celule mici este importantă terapia oncologică. Rezultatele desprinse dintr-un studiu retrospectiv pe o serie mică de pacienţii arată că după tratamentul specific al tumorii, sindromul neurologic s+a remis în 6-12 luni [58]. Un pacient la care s-au efectuat rezecţie locală şi radioterapie nu a avut recăderi timp de 12 ani. Chimioterapia, care este prima opţiune de tratament, are efect imunosupresiv în LEMS. S-a demonstrat că prezenţa LEMS la pacienţii cu cacncer pulmonar cu celule mici creşte supravieţuirea [59]. Tratamentul simptomatic constă în administrarea de 3,4-diaminopiridină [60] şi dacă se adaugă şi piridostigmină se poate obţine un efect terapeutic adiţional. Dacă această terapie nu este suficientă pot fi luate în considerare steroizii, azatioprina, plasmafereza şi imunoglobulinele administrate intravenos.

    Hiperexcitabilitatea nervoasă periferică paraneoplazică (PPNH)

    Manifestări clinice

    Cea mai obişnuită formă de hiperexcitabilitate nervoasă periferică (PNH) (numită şi neuromiotonie sau sindrom Isaacs) este autoimună şi este cauzată de obicei de anticorpii VGKC [61]. PPNH apare la până la 25% din pacienţi şi poate antedata detecţia tumorii cu până la 4 ani [62]. Într-un studiu pe 60 de pacienţi, şapte (12%) au avut timom şi miastenia gravis, doi (3%) au avut timom fără a avea şi miastenia gravis, patru (7%) au avut cancer pulmonar cu celule mici şi unul (2%) a avut adenocarcinom pulmonar [62].

    PPNH poate să apară şi la pacienţii cu boală Hodgkin's [63,64] sau la cei cu plasmocitom [65].

    Caracteristica hiperexcitabilităţii nervoase periferice este hiperactivitatea spontană şi continuă a muşchilor scheletici, de obicei sub formă de mioclonii şi crampe dureroase uneori acompaniate de variate combinaţii de rigiditate, pseudomiotonie, pseudotetanie şi slăbiciune [66].

    Aproximativ 33% din pacienţi au şi tulburări de sensibilitate şi până la 50% au hiperhidroză sugerând afectarea sistemului nervos autonom. Poate fi afecatat şi sistemul nervos central, cu apariţia tulburărilor de personalitate, insomniei, psihozei cu idei iluzorii, halucinaţiilor şi disfuncţiei autonomice (Sindromul Morvan's).

    Investigaţii

    Electromiografia este utilă în confirmarea diagnosticului de hiperexcitabilitate nervoasă periferică şi în excluderea altor cauze de hiperactivitate musculară continuă ca sindromul "stiff" al membrelor. Studiul conducerii nervoase poate să evidenţieze o neuropatie periferică subiacentă [62,66].

    Nu există nici un anticorp care să indice dacă hiperexcitabilitatea nervoasă periferică este de origine paraneoplazică. Anticorpii VGKC sunt prezenţi la 35% dintre pacienţii cu hieprexcitabilitate nervoasă periferică dobândită, acest procent crescând la 80% la cei cu timoame [61]. Aceşti anticorpi sunt prezenţi şi la cei cu PLE şi timom fără PNH şi la cei cu encefalită limbică non-paraneoplazică [9-11].

    Anticorpii Hu pot fi de ajutor în cazul în care un pacient cu PPNH a avut cancer pulmonar cu celule mici [67]. Căutarea paraproteinelor în ser şi urină poate ajuta la identificarea plasmocitoamelor [65].

    Este indicat examenul computer tomografic mediastinal cu contrast întrucât până la 15% din pacienţi au un timom, uneori în absenţa miasteniei gravis sau a anticorpilor AchR [62]. Este utilă şi efectuarea unuei examinări tomografice toracice de înaltă rezoluţie întrucât aproximativ 10% din pacienţii cu PNH au cancer pulmonar cu celule mici sau adenocarcinom pulmonar [62].

    Examinarea CT poate de asemenea identifica pacienţii cu boală Hodgkins [63,64]. PDG-PET este investigaţia de elecţie atunci când există suspiciunea unei malignităţi dar investigaţiile iniţiale nu o detectează. La cei ce au risc crescut de cancer pulmonar este indicată urmărirea pe o perioadă de până la 4 ani [62].

    Tratament

    PPNH se ameliorează de obicei sau se poate chiar remite după tratamentul oncologic adecvat [63,65-67].

    Observaţia că majoritatea cazurilor de PPNH sunt autoimune a dus la încercarea administrării medicamentelor imunomodulatoare, inclusiv la câţiva pacienţi cu timoame [66,68] ale căror simptome erau dizabilitante sau refractare la terapia simptomatică.

    Plasmafereza produce de obicei o ameliorare clinic semnificativă ce durează în medie 6 săptămâni şi este însoţită de o scădere a activitaţii electromiografice [66] şi de o scădere a titrurilor de anticorpi VGKC [69].

    Experienţa sugerează că şi imunoglobulinele administrate intravenos pot ajuta [70] deşi s-a raportat agravarea PNH la un pacient după administrarea lor şi eficienţă inferioară plasmaferezei la altul [72].

    Prin analogie cu LEMS, anumiţi pacienţi cu PPNH refractară la alte forme de tratament pot beneficia de şedinţe repetate de terapie imunomodulatorie la fiecare 6-8 săptămâni.

    Prednisolonul, cu sau fără azatioprină, a fost util la unii pacienţi cu PNH autoimună [66,73], inclusiv la câţiva pacienţi cu PPNH asociată timomului a căror simptomatologie nu s-a îmbunătăţit după timectomie [66].

    Toate formele de hiperexcitabilitate nervoasă periferică, inclusiv cele paraneoplazice, se ameliorează de obicei după tratamentul simptomatic cu medicamente anti-epileptice [66].

    Recomadări de bună practică medicală

    ● Pacienţii cu PNS prezintă de obicei simptome neurologice înainte de detecţia tumorii subiacente. Anticorpii onconeurali ar trebui să fie căutaţi seriat la pacienţii cu suspiciune de PNS. Anticorpii sunt importanţi pentru diagnosticul şi localizarea tumorii.

    ● Sunt importante investigaţiile radiologice pentru detecţia tumorii (ex: examinarea tomografică de înaltă rezoluţie pentru cancerul pulmonar cu celule mici), dar acestea ar trebui urmate de PDG-PET dacă nu se găseşte tumora.

    ● Pacienţii trebuie urmăriţi la intervale regulate, de exemplu la fiecare 6 luni pe o perioadă de până la 4 ani, cu scopul de a detecta tumora atunci când screening-ul iniţial a fost negativ.

    ● Cea mai de succes abordare în vederea stabilizării PNS este detecţia şi tratamentul precoce al tumorii subiacente. Aceasta presupune colaborarea cu oncologi, pneumologi, ginecologi sau pediatri, în funcţie de tipul tumorii asociate.

    ● Terapia imunologică (steroizi, plasmafereză, imunoglobuline administrate intravenos) nu are de obicei nici un efect sau are un efect modest în PLE, SSN şi PCD.

    ● Copiii cu POM pot răspunde bine la terapie imunologică; la adulţii cu POM însă, nu există dovezi clare ale eficienţei acestei terapii.

    ● Terapia imunologică la pacienţii cu LEMS sau PPNH duce la ameliorarea simptomatologiei.

    ● Toţi pacienţii cu PNS ar trebui să beneficieze de tratament simptomatic.

    Sindroamele neurologice paraneoplazice (PNS) reprezintă efectele la distanţă ale cancerului asupra sistemului nervos. Prezentul raport reprezintă o prezentare generală a managementului PNS clasice ca encefalita limbică paraneoplazică, neuronopatia senzorială subacută, degenerescenţa cerebeloasă paraneoplazică, mioclonusul-opsoclonusul paraneoplazic, sindromul miastenic Lambert-Eaton şi hiperexcitabilitatea nervoasă periferică paraneoplazică. Miastenia gravis şi neuropatiile paraproteinemice nu sunt incluse în acest raport. Nu au fost posibile recomandări bazate pe dovezi dar s-a ajuns la un consens privind reguli de bună practică medicală. Sunt indicate investigaţiile urgente, în special în sindroamele ce afectează sistemul nervos central, astfel încât să poată fi posibil un tratament cât mai precoce al tumorii si să poată fi prevenite distrucţia neuronală progresivă şi deficitele neurologice ireversibile. Anticorpii onconeuronali sunt de mare importanţă în investigarea PNS şi sunt utili în depistarea tumorii subiacente. PDG-PET este folositoare atunci când screening-ul radiologic tumoral iniţial a fost negativ. Detecţia şi tratamentul precoce al tumorii par să ofere cea mai mare sansă pentru stabilizarea PNS. Terapia imună nu are de obicei nici un efect sau are un efect moderat asupra sindroamelor ce implică sistemul nervos central insă acest tip de terapie este benefică pentru PNS ce afectează jonctiunea neuromusculară.

    Toti pacientii cu PNS ar trebui sa primească tratament simptomatic.

    Introducere

    Sindroamele neurologice paraneoplazice (PNS) au fost iniţial definite ca sindroame neurologice de cauză necunoscută care de obicei antedatează diagnosticul unui cancer care stă la baza acestui sindrom şi care nu este de obicei evident clinic. In ultimele două decade, s-a descoperit că multe dintre PNS sunt asociate cu anticorpi impotriva unor antigene neuronale exprimate de tumoră (anticorpi onconeuronali) ceea ce a sugerat ca unele dintre SNP sunt mediate imun. PNS sunt rare si apar la <1% din pacienţii cu cancer. Diagnosticul şi tratamentul PNS sunt importante intrucât deficitul neurologic cauzat de aceste sindroame este de obicei sever iar diagnosticul corect poate duce la descoperirea unei tumori mici cu şansă de vindecare.

Tabelul 1: Sindroame neurologice paraneoplazice şi tratamentul lor

*T*

*Font 9*

┌────────────────────┬─────────────┬──────────────┬───────┬───────────────┬───────────────┐

│Sindrom             │Tumori       │Anticorpi     │Răspuns│Răspuns la     │Răspuns la     │

│paraneoplazic       │asociate     │onconeurali   │la     │terapia        │terapia        │

│                    │frecvent     │              │terapia│imunologică    │tumorală       │

│                    │             │              │simpto-│               │               │

│                    │             │              │matică │               │               │

├────────────────────┼─────────────┼──────────────┼───────┼───────────────┼───────────────┤

│Encefalită limbică  │SCLC         │Hu            │Da     │Variabil.      │Da, pacienţii  │

│                    │Cancer       │Ma2           │       │Pacienţii Ma2  │se stabilizează│

│                    │testicular   │CV2/CRMP5     │       │pozitivi şi cei│frecvent dacă  │

│                    │Cancer de sân│Amfifizină    │       │fără anticorpi │se efectuează  │

│                    │Boală        │VGKC, dar nu  │       │onconeurali par│tratament      │

│                    │Hodgkin's    │sunt specifici│       │să răspundă cel│precoce        │

│                    │Timom        │ptr.          │       │mai bine       │               │

│                    │             │paraneoplazie │       │               │               │

├────────────────────┼─────────────┼──────────────┼───────┼───────────────┼───────────────┤

│Neuronopatie        │SCLC         │Hu            │Da     │Rar            │Da, în special │

│senzorială subacută │Cancer de sân│CV2/CRMP5     │       │               │în cazul       │

│                    │Cancer       │              │       │               │tratamentului  │

│                    │ovarian      │              │       │               │precoce        │

│                    │Sarcoame     │              │       │               │               │

│                    │Boală        │              │       │               │               │

│                    │Hodgkin's    │              │       │               │               │

├────────────────────┼─────────────┼──────────────┼───────┼───────────────┼───────────────┤

│Degeneresccenţă     │Cancer       │Yo            │Da     │Rar            │Da, în special │

│cerebeloasă         │ovarian      │Hu            │       │               │în boala       │

│                    │Cancer de sân│Tr            │       │               │Hodgkins       │

│                    │SCLC         │CV2/CRMP5     │       │               │               │

│                    │Boală        │VGCC, dar nu  │       │               │               │

│                    │Hodgkin's    │sunt specifici│       │               │               │

│                    │             │ptr           │       │               │               │

│                    │             │paraneoplazie │       │               │               │

├────────────────────┼─────────────┼──────────────┼───────┼───────────────┼───────────────┤

│Opsoclonus-mioclonus│Cancer       │Ri            │Da     │Ocazional la   │Da             │

│                    │pulmonar     │Hu            │       │adulţi         │               │

│                    │Cancer de sân│Ma2           │       │Frecvent la    │               │

│                    │Cancere în   │Amfifizină    │       │copii          │               │

│                    │sfera        │De obicei,    │       │               │               │

│                    │ginecologică │nici unul, în │       │               │               │

│                    │Melanom      │special la    │       │               │               │

│                    │Histiocitom  │copii         │       │               │               │

│                    │Neuroblastom │              │       │               │               │

│                    │la copii     │              │       │               │               │

├────────────────────┼─────────────┼──────────────┼───────┼───────────────┼───────────────┤

│Sindrom miastenic   │SCLC         │VGCC, dar nu  │Da     │Da             │Da             │

│Lambert-Eaton       │             │sunt specifici│       │               │               │

│                    │             │ptr.          │       │               │               │

│                    │             │paraneoplazie │       │               │               │

├────────────────────┼─────────────┼──────────────┼───────┼───────────────┼───────────────┤

│Hiperexcitabilitatea│Timom        │VGKC, dar nu  │Da     │Da             │Da             │

│nervoasă periferică │SCLC         │sunt specifici│       │               │               │

│                    │Non-SCLC     │ptr.          │       │               │               │

│                    │Boală        │paraneoplazie │       │               │               │

│                    │Hodgkin's    │              │       │               │               │

│                    │Plasmocitom  │              │       │               │               │

├────────────────────┴─────────────┴──────────────┴───────┴───────────────┴───────────────┤

│SCLC, cancer pulmonar cu celule mici                                                     │

└─────────────────────────────────────────────────────────────────────────────────────────┘

*ST*

    Recent, criterii de diagnostic pentru PNS au fost publicate de Paraneoplastic Neurological Syndromes Euronetwork. În acest document grupul de lucru EFNS, ca parte a Paraneoplastic Neurological Syndromes Euronetwork, a enuntat principii generale pentru managementul PNS clasice.

    Metode

    Grupul de lucru a luat in considerare diferite sindroame paraneoplazice si a decis să se concentreze asupra celor clasice [1]: Encefalita limbică paraneoplazică (PLE), neuronopatia senzorială subacută (SSN), degenerescenţa cerebeloasă paraneoplazică (PCD), opsoclonusul-mioclonusul paraneoplazic (POM), sindromul miastenic Lambert-Eaton (LEMS), hiperexcitabilitatea nervoasă periferică paraneoplazică (PPNH) (Tabelul 1). Miastenia gravis nu a fost inclusă si va fi discutată ulterior pe larg impreună cu sindromul miastenic Lambert-Eaton si hiperexcitabilitatea nervoasă periferică intr-un raport separat al grupului de lucru privind tratamentul bolilor neuromusculare.Neuropatiile paraproteinemice au fost prezentate anterior intr-un raport al unui grup de lucru EFNS. Retinopatia paraneoplazică si dermatomiozita nu au fost incluse în acest raport. Strategiile de cercetare au inclus literatură in limba engleză din bazele de date: Cochrane, MedLine şi PubMed (data ultimei căutări a fost 15 decembrie 2004). Printre cuvintele cheie utilizate pentru căutare au fost: "encefalită limbică", "neuronopatie senzorială", "ataxie cerebeloasă", "mioclonus-opsoclonus", "sindrom miastenic Lambert-Eaton", "neuromiotomie" în combinaţie cu "investigaţie" şi "terapie". Toate dovezile găsite au fost clasificate în clasa IV - rapoarte de cazuri, serii de cazuri şi opiniile experţilor [3]. Astfel, nu putem avea nici o recomandare de nivel A,B sau C [3]. Oricum, prin consens au fost stabilite reguli de buna practică medicală.

    Encefalita limbică paraneoplazică

    Manifestări clinice

    Encefalita limbică paraneoplazică se caracterizează printr-un debut acut sau subacut al unor simptome ce sugerează afectarea sistemului limbic. Pacienţii pot dezvolta pierderi de scurtă durată ale memoriei sau amnezie, pot deveni dezorientaţi sau pot dezvolta psihoze cu halucinaţii vizuale sau auditive sau obsesii cu idei paranoide. În mod obişnuit

 pot să apară confuzie, depresie şi anxietate. Aproximativ 50% dintre pacienţi prezintă crize generalizate sau parţiale complexe. La majoritatea pacienţilor, simptomele antedatează, în medie cu 3-5 luni, diagnosticul unei tumori. Encefalita limbică paraneoplazică este preferenţial asociată cu: cancerul pulmonar cu celule mici (SCLC) (40%), tumorile germinative primare testiculare (20%), cancerul de sân (8%), limfomul Hodgkin's, timoamele şi teratoamele imature [4].

    Investigaţii

    La pacienţii cu PLE apar modificări pe imaginile de rezonanţă magnetică (IRM) în aproximativ 60% din cazuri, procentul putând fi cu mult mai mare dacă sunt achiziţionate şi secvenţe FLAIR. Cele mai evidente modificări IRM sunt la nivelul secvenţelor coronale şi în mod tipic constau în hiperintensitaţi anormale de semnal pe secvenţele T2 la nivelul unuia sau ambilor lobi temporali mediali.

    Pe secvenţele T1 aria limbică temporală poate fi hipointensă şi atrofică şi rar poate apărea iin hipersemnal când se foloseşte substanta de contrast [5]. În absenţa modificărilor pe IRM, examinarea FDG-PET ar trebui să arate o activitate crescută a trasorului la nivelul lobilor temporali mediali, ceea ce poate să reflecte stadiul acut al procesului inflamator [6]. La 45% din pacienţi, EEG arată modificări epileptice la nivelului lobilor temporali, dar la majoritatea pacienţilor apar unde lente la nivel temporal unilateral sau bilateral.

    Examenul lichidului cefalorahidian arată modificări inflamatorii (ex: pleiocitoză şi benzi oligoclonale) la aproximativ 60% dintre pacienţi.

    La 60% dintre pacienţii cu PLE pot fi găsiţi anticorpi onconeuronali în lichidul cefalorahidian şi în ser. Cei mai frecvenţi anticorpi onconeuronali sunt: anti-Hu, anti-Ma2 (cu sau fără anti-Ma1), anti-CV2/CRMP5 şi anti-amfifizină. 78% dintre pacienţii cu PLE şi anticorpi anti-Hu au simptome sugestive pentru disfuncţii în alte zone ale sistemului nervos decât sistemul limbic. De fapt, PLE poate fi afecţiunea de debut sau predominantă la pacienţii cu encefalomielită paraneoplazică (PEM) sau cu sindrom "anti-Hu". Aceşti pacienţi au de obicei peste 40 de ani iar tumora subiacentă este cancerul pulmonar cu celule mici.

    Pacienţii ce prezintă doar anticorpi Ma2 sunt de obicei bărbaţi, cu vârsta sub 40 de ani şi se prezintă cu simptome ce sugerează disfuncţii ale diencefalului sau ale porţiunii superioare a trunchiului cerebral. Examinarea prin IRM poate arăta leziuni la nivelul lobilor temporali mediali, hipotalamusului, ganglionilor bazali, talamusului sau coliculilor cvadrigemeni superiori [7]. Anticorpii CV2/CRMP5 sunt detectaţi la pacienţii cu timoame sau cancer pulmonar cu celule mici [8]. Anticorpii VGKC pot fi asociaţi cu PLE şi timoame sau cu encefalita limbică non-paraneoplazică [9-11].

    Pacienţii cu vârsta peste 40 de ani, fumători, ce prezintă anticorpi Hu trebuie să fie investigaţi pentru depistarea unui cancer pulmonar cu celule mici. De asemenea, pacienţii anti-Hu pozitivi pot avea tumori extratoracice, dar acestea pot fi considerate responsabile pentru prezenţa PLE numai atunci când exprimă antigene Hu [12]. Absenţa anticorpilor Hu nu exclude prezenţa cancerului pulmonar cu celule mici. La pacienţii cu vârsta peste 40 de ani, fără anticorpi onconeurali, cele mai frecvent asociate tumori sunt cancerul de sân, cancerul pulmonar altul decât cel cu celule mici şi timoamele. Mijloacele imagistice utilizate pentru a detecta cancerul pulmonar cu celule mici includ tomografia computerizată toracică de înaltă rezoluţie (CT) şi PDG-PET, dacă la CT nu s-au găsit modificări [13-14]. O atenţie specială trebuie acordată ganglionilor mediastinali anormali. Bronhoscopia nu arată de obicei modificări. La bărbaţii cu vârsta sub 40 de ani prezenţa anticorpilor Ma2 sugerează prezenţa cancerului testicular care trebuie evaluat ultrasonografic.

    Tratament

    Abordarea ce oferă cea mai mare ameliorare şi stabilizare a simptomelor neurologice constă în detecţia şi tratamentul precoce al tumorii subiacente. La bărbaţii ce au doar anticorpi Ma2 şi prezintă un risc crescut de a avea cancer testicular (prezenţa calcificărilor şi testicul necoborât) este indicată de elecţie orhidectomia şi examinările seriate ale testiculelor pentru a exclude un carcinom in situ.

    Abundenţa dovezilor că PLE este mediată imun a dus la utilizarea terapiei imunologice. Nu există dovezi referitor la care terapie imunologică ar trebui folosită. Pacienţii sunt de obicei trataţi cu una sau mai multe din următoarele: imunoglobuline administrate intravenos, plasmafereză, corticoterapie [4].

    Pacienţii cu PLE fără anticorpi onconeuronali sau cu anticorpi Ma2 (cu sau fără Ma1) par să răspundă mai bine la terapia imunologică [4]. Terapia simptomatică la pacienţii cu PLE se adresează crizelor epileptice şi simptomelor din sfera psihiatrică.

    Neuronopatia senzitiva subacută (SSN)

    Manifestări clinice

    Deşi s-a raportat prezenţa mai multor neuropatii in context paraneoplazic, numai SSN este considerată a fi un sindrom neurologic paraneoplazic clasic [1]. SSN este asociată în 70-80% din cazuri cu cancerul pulmonar cu celule mici, dar poate apărea şi la pacienţii cu cancer de sân, cancer ovarian, sarcoame şi boală Hodgkin's [15]. SSN precede manifestările clinice evidente ale cancerului subiacent în medie cu 4,5 luni. Debutul SSN este de obicei subacut şi rapid progresiv pe parcursul mai multor săptămâni, ulterior se ajunge la o fază de platou. Distribuţia este frecvent multifocală şi asimetrică.

    Simptomele constau în durere şi parestezii [12]. Membrele superioare sunt afectate de obicei încă de la debut sau sunt aproape invariabil implicate pe parcursul evoluţiei. Tulburarea de sensibilitate, afectând in special sensibilitatea profundă, duce de obicei la ataxie senzorială severă iar reflexele osteotendionoase sunt absente. Pot apărea tulburări de sensibilitate şi la nivelul feţei, toracelui şi abdomenului.

    Mulţi dintre pacienţi devin imobilizaţi la pat dar au fost raportate şi cazuri în care evoluţia a fost foarte lentă [16]. SSN apare la 74% dintre pacienţii cu encefalomielită paraneoplazică fiind manifestarea predominantă în 50-60% din cazuri şi singura manifestare în 24% din cazuri [12]. Poate apărea frecvent neuropatie autonomică manifestată prin pseudo-ocluzii la nivelul tractului digestiv.

    Investigaţii

    La analiza lichidului cefalorahidian pot apărea concentraţii ridicate de proteine, pleiocitoză şi uneori benzi oligoclonale.

    Marca electrofiziologică este o alterare severă şi difuză a potenţialelor de acţiune electrice nervoase senzoriale care sunt fie absente fie mult reduse [17]. Vitezele de conducere motorii pot fi uşor modificate. De obicei nu este nevoie de biopsie nervoasă, dar aceasta poate fi uneori de ajutor în diferenţierea SSN de mononeuropatiile multiple datorate vasculitelor.

    Anticorpii Hu sunt cel mai frecvent asociaţi cu SSN. Specificitatea lor estimată în diagnosticul cancerului la pacienţii cu suspiciune de SSN este de 99%, dar sensibilitatea este de 82% [19]. Absenţa anticorpilor Hu nu exclude prezenţa unui cancer subiacent. În neuropatiile periferice pot fi prezenţi şi anticorpii CV2/CRMP5 [20]. În această situaţie neuropatia este de obicei senzitiva sau senzitivo-motorie, membrele superioare fiind mai puţin frecvent implicate, dar se poate asocia frecvent ataxie cerebeloasă [8-21]. Pattern-ul electrofiziologic este axonal sau mixt axonal şi demielinizant. Cancerul pulmonar cu celule mici, tumorile neuroendocrine şi timoamele sunt de obicei asociate cu anticorpi CV2/CRMP5. Atunci când tomografia computerizată toracică de înaltă rezoluţie nu arată modificări se recomandă efectuarea FDG-PET [13,14].

    Tratament

    Într-un studiu retrospectiv pe 200 de pacienţi cu PEM/SSN, tratamentul tumorii a fost un predictor independent al ameliorării şi stabilizării afecţiunii neurologice [12] ceea ce sugerează că diagnosticul precoce al cancerului reprezintă cel mai important mod de stabilizare a simptomelor neurologice.

    Deşi analize ocazionale arată că pacienţii cu SSN şi anticorpi Hu pot beneficia de pe urma terpiei imunosupresive, serii mai largi nu au arătat un beneficiu clar al imunoglobulinelor administrate intravenos,corticoterapiei, plasmaferezei sau ciclofosfamidei, administrate singure sau în combinaţii [22]. Tratementul simptomatic se adresează durerii neuropatice, ataxiei senzoriale şi manifestărilor autonomice (ex: hipotensiunea ortostatică).

    Degenerescenţa cerebeloasă paraneoplazică (PCD)

    Manifestări clinice

    Degenerescenţa cerebeloasă paraneoplazică se caracterizează prin instalarea subacută a unei disfuncţii pancerebeloase severe. Semnele cerebeloase debutează de obicei cu ataxia mersului şi progresează pe parcursul mai mulor săptămâni sau luni către ataxie de obicei simetrică a trunchiului şi membrelor, cu dizartrie şi nistagmus[23].Ocazional simptomatologia se instalează brusc, în mai puţin de câteva ore sau zile. Vertijul este obişnuit şi mulţi pacienţi se plâng de diplopie. Deficitul cerebelos de obicei se stabilizează dar pacienţii sunt intens afectaţi şi cei mai mulţi devin imobilizaţi la pat în primele trei luni de la diagnostic. PCD este asociată cu precădere cu cancerul ovarian, cancerul de sân, cancerul pulmonar cu celule mici şi boala Hodgkin's.

    Investigaţii

    Examinarea prin rezonanţă magnetică cerebrală nu arată modificări în stadiile precoce, ulterior, în stadiile tardive poate demonsta atrofie cerebeloasă. Analiza lichidului cefalorahidian arată semne inflamatorii fără prezenţa celulelor neoplazice (ex: pleiocitoză şi benzi oligoclonale) la aproximativ 60% dintre pacienţii cu PCD.

    Cel mai frecvent asociaţi cu PCD sunt anticorpii Yo. Aceşti pacienţi sunt in majoritate femei cu o medie de vârstă de 61 de ani. Cancerele asociate sunt cel de ovar, cel de sân şi cele din sfera ginecologică. Pacienţii cu anticorpi Hu, spre deosebire de cei ce prezintă anticorpi Yo, au mai frecvent cancer pulmonar cu celule mici, sunt în egală măsură femei sau bărbaţi şi prezintă de obicei alte manifestări neurologice datorate encefomielitei paraneoplazice [12]. Neuropatia apare la 60% dintre pacienţii cu PCD şi anticorpi CV2/CRMP5 [8,21], acest tip de anticorpi apărând la aproximativ 7% dintre pacienţii cu PCD [24]. Cei cu anticorpi CV2/CRMP5 sunt in majoritate bărbaţi (70%) cu o medie de vârstă de 62 de ani. Cel mai frecvent asociat este cancerul pulmonar cu celule mici (60%).

    Anticorpii Tr sunt specifici pacienţilor cu PCD şi boală Hodgkin's, care este al treilea cancer ca frecvenţă ce se ascociază cu PCD, după cel pulmonar cu celule mici şi cel ovarian. Spre deosebire de ceilalţi anticorpi, cei Tr dispar de obicei după tratamentul tumorii sau, la unii pacienţi, sunt găsiţi numai în lichidul cefalorahidian [25].

    Anticorpii Ri sunt observaţi în principal la pacienţii cu ataxie cerebeloasă şi opsoclonus-mioclonus paraneoplazic. Cancerele asociate sunt cel de sân şi de plamân. Au fost raportate câteva cazuri de PCD la pacienţi cu anticorpi anti amfifizină, Ma2, Zic4, mGluR1 sau VGCC [1,26,27]. Absenţa anticorpilor onconeurali nu exclude diagnosticul de PCD, numai 50% dintre pacienţii cu PCD prezentând astfel de anticorpi [24].

    Dacă se suspectează un cancer pulmonar cu celule mici trebuie efectuată o tomografie computerizată toracică de înaltă rezoluţie. O atenţie specială trebuie acordată ganglionilor mediastinali anormali. Bronhoscopia nu arată de obicei modificări. Utilizarea FDG-PET ar trebui rezervată pacienţilor cu anticorpi onconeurali la care imagistica convenţională nu a depistat tumora subiacentă [13,14]. La pacienţii fără anticorpi onconeurali sensibilitatea şi specificitatea FDG-PET sunt scăzute.

    Dacă se suspectează o tumoră în sfera ginecologică sunt recomandate o examinare atentă a regiunii mamare şi pelvine, mamografie şi tomografie computerizată pelvină. Dacă, cu ajutorul acestor explorări nu se găseşte nici o malignitate atunci sunt justificate explorarea chirurgicală şi anexectomia, în special la femeile în perioada postmenopauză ce au anticorpi Yo [23].

    Tratament

    Tratamentul tumorii subiacente are cele mai mari şanse de a stabiliza acest sindrom [27]. Terapia imunologică este rareori eficientă, dar sunt raportate câteva cazuri de ameliorări la pacienţi ce au primit imunoglobuline administrate intravenos, steroizi sau plasmafereză [22,29,30]. Pacienţii cu anticorpi anti-Tr şi boală Hodgkin au şanse mai mari de ameliorare decât cei cu alte tipuri de anticorpi [25]. Pentru cei cu anticorpi Yo, prognosticul este mai rezervat în cazul cancerului ovarian şi mai bun în cazul cancerului de sân [31]. Prognosticul este de asemenea mai bun la pacienţii fără anticorpi onconeurali faţă de cei cu anticorpi Hu [24]. Tratamentul simptomatic al ataxiei cerebeloase include neuroreabilitare cu terapie logopedică si reeducarea deglutitiei.

    Administrarea de propranolol sau medicamente antiepileptice duce la îmbunătaţiri modeste.

    Opsoclonusul-mioclonusul paraneoplazic (POM)

    Manifestări clinice

    Opsoclonusul reprezintă mişcarea involuntară a ochilor în orice direcţie. Nu se remite la întuneric şi nici la închiderea ochilor şi poate apărea intermitent, sau in cazurile mai severe poate fi permanent. În POM, opsoclonusul este deseori acompaniat de semne cerebeloase ca ataxia mersului şi mioclonusul membrelor, constituind aşa-numitul sindrom "dancing eyes - dancind feet" şi de encefalopatie [32-34]. În contrast cu celelalte sindroame paraneoplazice evoluţia POM este fluctuentă, cu remisiuni şi recăderi [32-35].

    La copii, cea mai frecvent asociată tumoră este neuroblastomul [36-37]. La adulţi, sindromul se asociază frecvent cancerului pulmonar, cancerului de sân sau cancerelor din sfera ginecologică (ovar, uter) [38-40]. Sunt menţionate în literatură şi cazuri singulare de asociere cu alte tipuri de cancer: melanom [41] şi histiocitom fibros malign [42].

    Investigaţii

    Examinările RM au aspect normal dar analiza lichidului cefalorahidian poate să arate pleiocitoză uşoară şi nivel crescut de proteine. Majoritatea copiilor [43,44] şi adulţilor nu prezintă un anticorp onconeural bine definit [38-45]. La pacientii la care totuşi se găsesc anticorpi acestia sunt de obicei anti-Hu, anti-amfifizină, anti-Ri sau anti-Ma2 [38,46-48].

    La copii ar trebui să fie căutat un neuroblastom ocult cu ajutorul CT sau RM toracic şi abdominal, determinărilor de catecolamine urinare (VMA şi HVA) şi imagisticii ce foloseşte metaiodobenzilguanida [49]. Atunci când nu se depistează nici o tumoră evaluarea ar trebui repetată după câteva luni [50].

    Tratament

    Tratamentul tumorii este cel mai eficient tratament [38]. La copii, POM se poate ameliora după administrarea de hormon adrenocorticotrop, steroizi sau imunoglobuline, dar frecvent persistă semne ale CNS [36,50,51]. Spre deosebire de opsoclonusul-mioclonusul idiopatic, în cel paraneoplazic nu s-au demonstrat beneficii clare ale terapiei imunologice [38]. În câteva cazuri s-au descris ameliorări după administrarea de steroizi, ciclofosfamidă, azatioprină, imunoglobuline i.v., plasmafereză sau plasmafiltrare cu coloană de proteine A [35, 52-54]. Tratamentul simptomatic al nistagmusului şi oscilopsiei include utilizarea medicamentelor antiepileptice, a baclofenului sau a propranololului [34]. Mioclonusul poate fi tratat cu medicamente anti-epileptice.

    Sindromul miastenic Lambert-Eaton

    Manifestări clinice

    La mai mult de 90% din pacienţi, la debut apare deficit motor crural proximal. Slabiciunea musculară se poate extinde ulterior şi la alţi muşchi scheletici în sens caudo-cranial, dar foarte rar duce la necesitatea folosirii suportului ventilator. Ptoza şi oftalmoplegia tind să fie mai atenuate decât în miastenia gravis [54]. Disfuncţia autonomă se caracterizează prin prezenţa uscăciunii gurii, uscăciunii ochilor, vederii înceţoşate, impotenţei, constipaţiei, disfuncţiei sudoripare şi a hipotensiunii ortostatice [55]. Disfuncţia autonomă este în majoritatea cazurilor uşoară-moderată, în contrast cu alte SSN/PEM în care această disfuncţie este sever dizabilitantă. În cazuri rare, pacienţii cu LEMS şi cancer pulmonar cu celule mici dezvoltă PCD [24-28].

    Investigaţii

    Studiile electrofiziologice arată o amplitudine redusă a potenţialului de acţiune muscular după stimulare nervoasă cu o scădere de peste 10% atunci când se folosteşte stimularea cu frecvenţe mici (3Hz) şi cu o creştere de peste 100% după contracţia musculară voluntară maximă pentru o perioadă de 15 secunde. Stimularea cu frecvenţe înalte >20Hz produce o creştere importantă, dar este dureroasă şi de obicei nu este necesară. Anticorpii anti VGCC de tip P/Q sunt prezenţi în ser la peste 85% din pacienţi [56]. Aceşti anticorpi apar în ambele forme de LEMS, cu sau fară prezenţa cancerului pulmonar cu celule mici. S-au găsit în ser şi anticorpi VGCC de tip N, dar contribuţia lor la slabiciunea musculară sau disfuncţia autonomică este probabil mică; nu sunt folosiţi în scop diagnostic.

    La jumătate dintre pacienţii cu LEMS va fi diagnosticat cancerul pulmonar cu celule mici în mai puţin de doi ani. Un studiu retrospectiv pe 77 de pacienţi cu LEMS a arătat că pacienţii fumători (actuali sau foşti), HLA-B8 negativi au avut o şansă de 69% de a dezvolta cancer pulmonar cu celule mici.

    În contrast, nici unul dintre cei 24 de pacienţi, care nu au fumat niciodată şi erau HLA-B8-pozitivi, nu au dezvoltat acest tip de cancer [57]. Oricum, se recomandă ca toţi pacienţii să fie examinaţi prin tomografie computerizată toracică de înaltă rezoluţie, bronhoscopie atunci când este cazul şi, dacă tomografia nu arată modificări, prin PDG-PET. Acest protocol de investigaţie este important în mod special pentru pacienţii cu risc crescut (fumători, HLA-B8 negativi). Pacienţii ar trebui urmăriţi pentru o perioadă de 4 ani prin efectuarea tomografiilor la fiecare 6 luni.

    Tratament

    La pacienţii cu cancer pulmonar cu celule mici este importantă terapia oncologică. Rezultatele desprinse dintr-un studiu retrospectiv pe o serie mică de pacienţii arată că după tratamentul specific al tumorii, sindromul neurologic s+a remis în 6-12 luni [58]. Un pacient la care s-au efectuat rezecţie locală şi radioterapie nu a avut recăderi timp de 12 ani. Chimioterapia, care este prima opţiune de tratament, are efect imunosupresiv în LEMS. S-a demonstrat că prezenţa LEMS la pacienţii cu cacncer pulmonar cu celule mici creşte supravieţuirea [59]. Tratamentul simptomatic constă în administrarea de 3,4-diaminopiridină [60] şi dacă se adaugă şi piridostigmină se poate obţine un efect terapeutic adiţional. Dacă această terapie nu este suficientă pot fi luate în considerare steroizii, azatioprina, plasmafereza şi imunoglobulinele administrate intravenos.

    Hiperexcitabilitatea nervoasă periferică paraneoplazică (PPNH)

    Manifestări clinice

    Cea mai obişnuită formă de hiperexcitabilitate nervoasă periferică (PNH) (numită şi neuromiotonie sau sindrom Isaacs) este autoimună şi este cauzată de obicei de anticorpii VGKC [61]. PPNH apare la până la 25% din pacienţi şi poate antedata detecţia tumorii cu până la 4 ani [62]. Într-un studiu pe 60 de pacienţi, şapte (12%) au avut timom şi miastenia gravis, doi (3%) au avut timom fără a avea şi miastenia gravis, patru (7%) au avut cancer pulmonar cu celule mici şi unul (2%) a avut adenocarcinom pulmonar [62].

    PPNH poate să apară şi la pacienţii cu boală Hodgkin's [63,64] sau la cei cu plasmocitom [65].

    Caracteristica hiperexcitabilităţii nervoase periferice este hiperactivitatea spontană şi continuă a muşchilor scheletici, de obicei sub formă de mioclonii şi crampe dureroase uneori acompaniate de variate combinaţii de rigiditate, pseudomiotonie, pseudotetanie şi slăbiciune [66].

    Aproximativ 33% din pacienţi au şi tulburări de sensibilitate şi până la 50% au hiperhidroză sugerând afectarea sistemului nervos autonom. Poate fi afecatat şi sistemul nervos central, cu apariţia tulburărilor de personalitate, insomniei, psihozei cu idei iluzorii, halucinaţiilor şi disfuncţiei autonomice (Sindromul Morvan's).

    Investigaţii

    Electromiografia este utilă în confirmarea diagnosticului de hiperexcitabilitate nervoasă periferică şi în excluderea altor cauze de hiperactivitate musculară continuă ca sindromul "stiff" al membrelor. Studiul conducerii nervoase poate să evidenţieze o neuropatie periferică subiacentă [62,66].

    Nu există nici un anticorp care să indice dacă hiperexcitabilitatea nervoasă periferică este de origine paraneoplazică. Anticorpii VGKC sunt prezenţi la 35% dintre pacienţii cu hieprexcitabilitate nervoasă periferică dobândită, acest procent crescând la 80% la cei cu timoame [61]. Aceşti anticorpi sunt prezenţi şi la cei cu PLE şi timom fără PNH şi la cei cu encefalită limbică non-paraneoplazică [9-11].

    Anticorpii Hu pot fi de ajutor în cazul în care un pacient cu PPNH a avut cancer pulmonar cu celule mici [67]. Căutarea paraproteinelor în ser şi urină poate ajuta la identificarea plasmocitoamelor [65].

    Este indicat examenul computer tomografic mediastinal cu contrast întrucât până la 15% din pacienţi au un timom, uneori în absenţa miasteniei gravis sau a anticorpilor AchR [62]. Este utilă şi efectuarea unuei examinări tomografice toracice de înaltă rezoluţie întrucât aproximativ 10% din pacienţii cu PNH au cancer pulmonar cu celule mici sau adenocarcinom pulmonar [62].

    Examinarea CT poate de asemenea identifica pacienţii cu boală Hodgkins [63,64]. PDG-PET este investigaţia de elecţie atunci când există suspiciunea unei malignităţi dar investigaţiile iniţiale nu o detectează. La cei ce au risc crescut de cancer pulmonar este indicată urmărirea pe o perioadă de până la 4 ani [62].

    Tratament

    PPNH se ameliorează de obicei sau se poate chiar remite după tratamentul oncologic adecvat [63,65-67].

    Observaţia că majoritatea cazurilor de PPNH sunt autoimune a dus la încercarea administrării medicamentelor imunomodulatoare, inclusiv la câţiva pacienţi cu timoame [66,68] ale căror simptome erau dizabilitante sau refractare la terapia simptomatică.

    Plasmafereza produce de obicei o ameliorare clinic semnificativă ce durează în medie 6 săptămâni şi este însoţită de o scădere a activitaţii electromiografice [66] şi de o scădere a titrurilor de anticorpi VGKC [69].

    Experienţa sugerează că şi imunoglobulinele administrate intravenos pot ajuta [70] deşi s-a raportat agravarea PNH la un pacient după administrarea lor şi eficienţă inferioară plasmaferezei la altul [72].

    Prin analogie cu LEMS, anumiţi pacienţi cu PPNH refractară la alte forme de tratament pot beneficia de şedinţe repetate de terapie imunomodulatorie la fiecare 6-8 săptămâni.

    Prednisolonul, cu sau fără azatioprină, a fost util la unii pacienţi cu PNH autoimună [66,73], inclusiv la câţiva pacienţi cu PPNH asociată timomului a căror simptomatologie nu s-a îmbunătăţit după timectomie [66].

    Toate formele de hiperexcitabilitate nervoasă periferică, inclusiv cele paraneoplazice, se ameliorează de obicei după tratamentul simptomatic cu medicamente anti-epileptice [66].

    Recomadări de bună practică medicală

    ● Pacienţii cu PNS prezintă de obicei simptome neurologice înainte de detecţia tumorii subiacente. Anticorpii onconeurali ar trebui să fie căutaţi seriat la pacienţii cu suspiciune de PNS. Anticorpii sunt importanţi pentru diagnosticul şi localizarea tumorii.

    ● Sunt importante investigaţiile radiologice pentru detecţia tumorii (ex: examinarea tomografică de înaltă rezoluţie pentru cancerul pulmonar cu celule mici), dar acestea ar trebui urmate de PDG-PET dacă nu se găseşte tumora.

    ● Pacienţii trebuie urmăriţi la intervale regulate, de exemplu la fiecare 6 luni pe o perioadă de până la 4 ani, cu scopul de a detecta tumora atunci când screening-ul iniţial a fost negativ.

    ● Cea mai de succes abordare în vederea stabilizării PNS este detecţia şi tratamentul precoce al tumorii subiacente. Aceasta presupune colaborarea cu oncologi, pneumologi, ginecologi sau pediatri, în funcţie de tipul tumorii asociate.

    ● Terapia imunologică (steroizi, plasmafereză, imunoglobuline administrate intravenos) nu are de obicei nici un efect sau are un efect modest în PLE, SSN şi PCD.

    ● Copiii cu POM pot răspunde bine la terapie imunologică; la adulţii cu POM însă, nu există dovezi clare ale eficienţei acestei terapii.

    ● Terapia imunologică la pacienţii cu LEMS sau PPNH duce la ameliorarea simptomatologiei.

    ● Toţi pacienţii cu PNS ar trebui să beneficieze de tratament simptomatic.

    Cuvinte cheie:

    EEG, potenţiale evocate, recomandări (ghiduri), sensibilitate musculară, neuroimagistică, investigaţii neurofiziologice, cefalee non-acută.

    Utilizarea examinărilor instrumentale la pacienţii cu cefalee variază în limite largi. Pentru a stabili utilitatea lor, cele mai comune proceduri instrumentale au fost evaluate, pe baza dovezilor din literatură, de către Un Grup de Lucru EFNS (TF) referitor la testele neurofiziologice şi procedurile imagistice la pacienţii cu cefalee non-acută. Concluziile Grupului de Lucru referitoare la fiecare tehnică sunt exprimate în următoarele recomandări pentru uzul clinic.

    1. Electroencefalograma interictală (EEG) nu este indicată de rutină pentru evaluarea diagnostică a pacienţilor cu cefalee. EEG interictală este însă recomandată dacă istoricul clinic sugerează un posibil diagnostic de epilepsie (diagnostic diferenţial). EEG ictală ar putea fi utilă la anumiţi pacienţi cu migrenă hemiplegică şi bazilară.

    2. Înregistrarea potenţialelor evocate nu este recomandată pentru diagnosticul afecţiunilor cefalalgice.

    3. Nu există dovezi care să justifice recomandarea testelor funcţiei autonome pentru evaluarea clinică de rutină a pacienţilor cu cefalee.

    4. Palparea manuală a muşchilor pericranieni, cu o presiune standardizată de palpare, poate fi recomandată pentru a împărţi pacienţii în grupuri, dar nu pentru diagnostic. Algometria bazată pe presiune şi electromiografia (EMG) nu pot fi recomandate ca teste clinice de diagnostic.

    5. La pacienţii adulţi şi copii, cu migrenă, fără modificări recente ale aspectului atacurilor, fără istoric de crize epileptice şi fără alte semne sau simptome neurologice de focar, utilizarea de rutină a tehnicilor neuroimagistice nu este justificată. La pacienţii cu un aspect atipic al cefaleei, cu istoric de crize epileptice şi/sau cu semne sau simptome neurologice de focar imagistica prin rezonanţă magnetică nucleară (RMN) poate fi indicată.

    6. Dacă episoadele dureroase pot fi incadrate într-una din categoriile clasificării standard a cefaleei [Societatea Internaţională a Cefaleei IHS], efectuarea tomografiei cu emisie de pozitroni (PET) sau a tomografiei computerizate cu emisie de fotoni (SPECT) nu are, în general, valoare diagnostică suplimentară.

    7. Examinările circulaţiei cerebrale şi metabolismului cerebral, prin tehnici de imagistică nucleară, pot fi efectuate la subgrupuri de pacienţi cu cefalee pentru diagnostic şi evaluare a complicaţiilor, atunci când pacienţii au atacuri neobişnuit de severe sau atunci când aspectul sau severitatea atacurilor s-au schimbat.

    8. Examinarea Doppler transcraniană nu este folositoare pentru diagnosticul cefaleei.

    Deşi multe din examinările descrise au o valoare mică sau nu au valoare în practica clinică, cele mai multe au un vast potenţial pentru explorările viitoare privind fiziopatologia cefaleei şi efectele tratamentului farmacologic.

    Introducere

    Cele mai importante instrumente în diagnosticul şi tratamentul afecţiunilor cefalalgice sunt, fără îndoială, examinarea clinică neurologică atentă şi investigarea detaliată a istoricului pacientului şi a simptomatologiei.

    Aplicând criteriile de diagnostic ale Societăţii Internaţionale de Cefalee (Clasificarea IHS, 1988), poate fi formulat un diagnostic probabil care duce la un tratament adecvat. Totuşi, în multe cazuri, în special atunci când cefaleea este atipică cu caracteristici clinice schimbătoare sau când este un simptom al unei alte boli primare, neurologii consideră necesar să suplimenteze evaluarea clinică a pacientului cu teste paraclinice.

    Diagnosticul diferenţial al cefaleei acute (ex: cefaleea primară thunderclap) versus cefalee simptomatică are mai multe dificultăţi şi investigaţiile neuroimagistice sunt obligatorii. Acest raport reprezintă o analiză critică a literaturii de specialitate referitoare la utilizarea testelor neurofiziologice şi a procedurilor neuroimagistice la pacienţii cu cefalee non-acută. Alături de aprecierea utilităţii clinice a acestor teste şi proceduri în scop diagnostic, am încercat să conturăm ghiduri pentru utilizarea lor, aşa cum au încercat şi diferiţi autori (Silberstein, 2000; Lewis et al.,2002). Dintre toate tehnicile disponibile, neuroimagistica, în special rezonanţa magnetică nucleară (RMN), este metoda paraclinică de testare cea mai potrivită şi avantajoasă din punct de vedere cost-eficienţă la pacienţii cu cefalee, cu cea mai mare rată de diagnostic. În final, luăm în considerare potenţiala utilizare a acestor metode în studiile de cercetare asupra cefaleei. O analiză extensivă a principalelor referinţe din literatură, împreună cu o actualizare a celor mai importante contribuţii privind patogeneza cefaleei primare aduse de studiile de neurofiziologie, este publicată în altă parte (Friberg et al., 2003)

    Scopuri şi metode

    Intenţia evaluării informaţiilor şi alcătuirii acestui document a fost de a formula recomandări care să ajute medicii să facă cele mai potrivite alegeri referitoare la utilizarea testelor instrumentale la pacienţii cu cefalee non-acută. Au fost evaluate analizele dovezilor clinice publicate (din 1988 până în 2002).

    Datele din literatură publicate anterior Clasificării IHS (1988) au fost analizate cu deosebită atenţie întrucât aceste studii au aplicat diferite criterii de diagnostic pentru cefalee. Aceste recomandări au fost formulate în conformitate cu criteriile EFNS (Hughes et al., 2001) iar nivelul de evidenţă şi gradul de recomandare au fost exprimate în conformitate cu această referinţă.

    Principalele dovezi pentru diferite tehnici

    Electroencefalografia

    Utilitatea electroencefalografiei (EEG) în diagnosticul cefaleei este dezbătută.

    Deşi studii EEG timpurii referitoare la migrenă au evidenţiat înregistrări frecvent anormale, autori contemporani le-au criticat pe cele mai multe dintre ele din cauza unor variate omisiuni metodologice şi defecte (Sand, 1991).

    Societatea Americană de Neurologie concluzionează " EEG nu este utilă pentru evaluarea de rutină a pacienţilor cu cefalee (recomandare)", admiţând insă că EEG poate fi utilizată la pacienţii cu cefalee şi simptome asociate ce sugerează o afecţiune epileptică (Rosenberg et al., 1995).

    Electroencefalografia este cea mai bună tehnică de laborator în susţinerea diagnosticului clinic de epilepsie, având o sensibilitate bună (80-90% în înregistrări seriate) şi o specificitate bună (rate fals pozitive la 0,2-3,5% din subiecţii sănătoşi) (Walcyak and Jazakar, 1998). Are de asemenea un rol important în evaluarea altor afecţiuni focale sau difuze ale sistemului nervos central (CNS).

    Analiza cantitativă a frecvenţei EEG (QEEG), cu sau fără mapping topografic, este o metodă mai obiectivă decât interpretarea EEG convenţională, deşi există un număr de posibile capcane metodologice care ar trebui evitate. Utilizarea QEEG este în general recomandată numai împreună cu interpretarea vizuală a EEG de către un observator experimentat (Nuwer, 1997).

    Potenţialele evocate

    Potenţialele evocate (EPs) sunt potenţiale EEG corticale asociate temporal unui stimul senzorial specific.

    Deşi toţi stimulii senzoriali contribuie la activitatea EEG generală, EPs nu pot fi identificate pe EEG normală din cauză că nu sunt separabile de activitatea EEG în desfăşurare. Totuşi, atunci când este posibilă definirea temporală clară a stimulului (ex: în cazul unui debut brusc), scurte înregistrări ale EEG post-stimul pot fi mediate. Orice activitate care nu este corelată temporal cu stimulul dispare în urma medierii, în timp ce răspunsul EEG la stimulul rspectiv rămâne. În acest mod, răspunsul cortical la stimuli foarte specifici poate fi investigat în detaliu spaţial şi temporal.

    În migrenă, multă atenţie a fost acordată stimulilor vizuali, ceea ce nu este surprinzător, dată fiind prezenţa aurei vizuale şi a fotofobiei în această afecţiune. EPs au făcut posibilă documentarea excitabilităţii corticale, a fenomenelor de habituare şi "gating" (control de poarta) în migrenă (Ambrosini et al., 2003).

    Răspunsurile reflexe

    S-au utilizat diferite tehnici electrofiziologice pentru a urmări reflexele polisinaptice la pacienţii cu cefalee. Reflexul de clipit (BR) şi reflexul cornean (CR) constau în închiderea bilaterală a pleoapelor ca răspuns la un stimul, de obicei, în condiţii de laborator, stimularea electrică a nervului supraorbital. Reflexul de clipit constă în trei componente: o componentă precoce ipsilaterală (R1), o componentă tardivă bilaterală (R2) şi o componentă foarte tardivă bilaterală (R3). Natura precisă a R1 şi R2 este încă dezbătută, R3 fiind considerată o componentă nociceptivă.

    Reflexul cornean este alcătuit din două componente bilaterale tardive simetrice, probabil echivalente componentei R2.

    La pacienţii cu cefalee au fost descrise mai multe anomalii ale reflexelor de clipit si cornean, dar datele care să ateste specificitatea şi sensibilitatea acestor teste (Sandrini et al., 1991, 2002, 2003; Proietti Cecchini et al., 2003) sunt insuficiente. Supresia exteroceptivă (ES) a activităţii muşchilor masticatori este un reflex trigemino-trigeminal ce constă în inhibiţia bifazică (ES1 şi ES2) a contracţiei voluntare (de durată variabilă) ce apare bilateral ca răspuns la stimuli exteroceptivi variaţi.

    Efectul inhibitor este mediat de interneuroni localizaţi în formaţiunea reticulată propriobulbară şi pontină, în apropierea nucleului motor al nervului trigemen de fiecare parte. Literatura de specialitate conţine date contradictorii referitoare la anomaliile ES la pacienţii cu cefalee tensională (Schoenen şi Bendtsen, 2000).

    Reflexele de flexie la stimuli nociceptivi (NFRs), evocate la nivelul muşchiului biceps femural prin stimularea electrică a nervului sural, sunt considerate un instrument folositor pentru studierea sistemului de control al durerii la oameni, dar au fost făcute numai câteva studii referitoare la NFR la pacienţii cu cefalee (Sandrini et al., 1993).

    Teste ale funcţiei autonome

    Sistemul nervos vegetativ ("autonomic nervous system" - ANS) constă din trei părţi: sistemul nervos simpatic, sistemul nervos parasimpatic şi sistemul nervos enteric. Fiecare din acestea este divizat în subsisteme în funcţie de organul efector inervat de neuronii terminali.

    Neuronii "simpatici" şi "parasimpatici" sunt de fapt definiţi mai degrabă pe baza unor criterii anatomice decât a unora funcţionale; de aceea, neuronii aferenţi ce inervează organele viscerale nu sunt numiţi simpatici sau parasimpatici, ci viscerali (Janig şi McLachlan, 1999; Janig, 2003a). Când luăm în considerare rolul ANS în diferitele tipuri de cefalee trebuie să avem în minte trei întrebări (Janig, 2003b):

    1. Este ANS implicat în generarea şi menţinerea durerii. Ipoteze privind mecanismele unei posibile implicări a sistemului nervos simpatic in generarea şi menţinerea durerii au fost formulate şi testate în modele experimentale umane şi animale. (Janig, 1999; Janig şi Baron, 2001, 2002).

    2. Disfuncţiile funcţionale autonome asociate diferitelor tipuri de cefalee sunt consecinţa, şi prin urmare secundare, cefaleei? Această întrebare s-a născut în urma observaţiei că orice durere este însoţită de reacţii autonome care se bazează pe căi reflexe centrale nevraxiale si pe integrarea centrală a sistemelor nociceptive cu sistemele vegetative. În condiţii biologice normale, astfel de reacţii vegetative sunt în primul rând protective pentru organism, dar această situaţie s-ar putea să nu fie adevărată şi în cazul unor condiţii biopatologice.

    3. Cefaleea si disfuncţiile autonome sunt evenimente paralele şi prin urmare consecinţa unei posibile disfuncţii centrale? Dacă sunt, atunci ar putea fi utilă evaluarea disfuncţiilor sistemului autonom în încercarea elucidării unor modificări fiziopatologice centrale care ar putea sta la baza atât a cefaleei cât şi a disfuncţiilor autonome.

    Diagnosticul şi managementul tulburărilor autonome sunt strâns dependente de procedurile de testare utilizate (Mathias şi Bannister, 1999).

    Tehnicile neurofiziologice au relevat câteva tulburări autonomice în cefaleea primară şi în particular în cefaleea de tip cluster (Saunte et al., 1983; Salvesen et al., 1988), dar importanţa clinică a acestor descoperiri rămâne să fie stabilită (Schoenen şi Thomsen, 2000).

    Evaluarea sensibilităţii musculaturii pericraniene

    Cefaleea tensională (TTH) a fost divizată în două subgrupuri în clasificarea IHS, pentru a aprecia relevanţa fiziopatologică a musculaturii pericraniene în această afecţiune.

    Această subdivizare a fost impusă de anumite observaţii clinice că o mare parte din pacienţii cu TTH au tensiune crescută, sensibilitate dureroasă şi contractură la nivelul muşchilor gâtului şi umerilor, în timp ce un grup mai restrîns, dar mult mai dificil de tratat, nu prezintă această sensibilitate musculară.

    Clasificarea IHS nu a impus metode diagnostice specifice şi, la timpul respectiv, nu au fost stabilite bazele ştiinţifice ale acestei subdivizări. Deşi de atunci au fost efectuate câteva studii (Schoenen et al., 1991; Jensen et al., 1993, 1994; Jensen şi Rasmussen, 1996), rămâne în continuare neclar dacă mecanismele fiziopatologice ale cefaleei sunt diferite în aceste două subgrupuri. Demonstrarea sensibilităţii musculare a fost un subiect larg dezbătut având în vedere dificultatea comparaţiei rezultatelor unor observatori diferiţi. Un studiu metodologic relativ recent a arătat că palparea manuală este o metodă simplă şi de încredere în studierea sensibilităţii dureroase miofasciale în practica clinică, plecând de la premiza unei intensităţi controlate a presiunii aplicate. (Bendtsen et al., 1995).

    Înregistrarea pragului presiunii dureroase (PPT) este deasemenea recomandată în clasificarea IHS (1988), deşi nu sunt specificate metodologia de utilizat şi nici locul de examinare.

    Algometria bazată pe presiune, care nu necesită abilităţi specifice şi nu are nici cerinţe tehnice particulare, este o metodă uşoară şi sigură pentru uzul clinic. Metoda PPT, ca o evaluare cantitativă a durerii, poate fi efectuată fie într-un punct dureros localizat, fie într-un punct fix la toţi subiecţii indiferent de rezultalele palpării. Studii anterioare au demonstrat ca această ultimă metodă oferă rezultate de încredere şi reproductibile în cazul aceluiaşi subiect, însă variind considerabil când este luată în discuţie comparaţia între mai mulţi subiecţi (Jensen et al.,1993).

    Neuroimagistica

    Examinările radiologice sunt adesea luate în calcul la pacienţii cu cefalee. Cei mai mulţi din cei care suferă de cefalee şi se adresează unui centru medical se tem de posibilitatea unei afecţiuni severe şi solicită adeseori investigaţii radiologice. Cum examinarea radiologică nu este în mod particular invazivă sau inconfortabilă şi este utilă în detecţia unei patologii intracraniene pragul solicitării acesteia este foarte scăzut.

    Totuşi, când se decide efectuarea sau nu a unei evaluări radiologice trebuie luată în considerare probabilitatea detecţiei unei patologii subiacente la pacienţii cu cefalee (Mitchell et al., 1993). În literatura medicală studiile care au utilizat tehnici radiologice la pacienţii cu cefalee pot fi împărţite în trei categorii.

    Prima, studiile care investighează etiologia şi mecanismele fiziopatologice ale cefaleei; a doua, studii concentrate asupra sechelelor patologice ale cefaleei; a treia, studii asupra rolului tehnicilor radiologice in evaluarea pacienţilor cu cefalee. Cum obiectivul lucrării de faţă este acela de a oferi un ghid referitor la utilitatea metodelor radiologice in evaluarea cefaleei la pacienţii cu examen neurologic normal am luat in considerare un subset de studii din cea de a treia categorie.

    A fost analizată literatura de specialitate cu scopul stabilirii unor recomandări privind utilizarea pe viitor a metodelor radiologice la pacienţii cu cefalee (Frishberg, 1994) şi până la momentul actual sunt anumite limitări. Deşi este necesară efectuarea unor studii specific orientate asupra acestui subiect, din datele existente pot fi trase câteva concluzii (Frishberg, 1994).

    Utilizarea tehnicilor roentgen convenţionale (radiografii de craniu) în evaluarea pacienţilor cu cefalee nu este utilă, având în vedere că patologia subiacentă cefaleei la aceşti subiecţi este localizată în interiorul craniului şi prin urmare nu este detectabilă prin astfel de mijloace. Angiografia cu substracţie digitală (DSA) este o procedură invazivă asociată cu o morbiditate şi mortalitate semnificativă.

    DSA pare a fi superioară altor tehnici radiologice în detectarea malformaţiilor arterio-venoase intracraniene (AVMs) şi fistulelor. Totuşi, este relativ rar ca una din aceste condiţii să fie cauza cefaleei şi, mai mult, anumite leziuni de acest tip sunt deasemnea vizibile folosind tehnici non-invazive [cum ar fi tomografia computerizată (CT) sau RMN]. De aceea nu este recomandată utilizarea DSA în screening-ul pentru afectare intracraniană la pacienţii cu cefalee.

    Atât CT cât şi RMN pot fi efectuate cu sau fără administrare intravenoasă de substanţă de contrast. RMN este mai sensibilă în detectarea unei afectări intracraniene în comparaţie cu CT, iar sensibilitatea ambelor tehnici creşte atunci când se utilizează agenţi de contrast administraţi pe cale intravenoasă.

    Depistarea unei hemoragii intracraniene recente este uşor de făcut cu ajutorul unui CT. Totuşi s-a demonstrat că RMN este cel puţin la fel de sensibil în detectarea hemoragiei în spaţiul subarahnoidian, dacă se folosesc secvenţe adecvate precum FLAIR ("fluid attended inversion recovery") (Noguchi et al., 1997). Recent, RMN funcţională cerebrală (fRMN) a permis studii foarte interesante ale timpului de perfuzie cerebrală, difuziei moleculare a apei şi activării corticale cerebrale.

    Totuşi, aceste tehnici şi aplicaţia lor practică sunt încă în stadiu de evoluţie.

    Măsura în care acestea pot fi folosite în examinarea pacienţilor cu cefalee nu este clară, deşi s-ar putea dovedi utile în diferenţierea dintre leziunea ischemică şi aură prelungită a migrenei la anumiţi pacienţi în timpul atacurilor migrenoase. (Ay et al., 1999).

    SPECT şi PET

    Tomografia computerizată cu emisie de fotoni (SPECT) ţi tomografia cu emisie de pozitroni (PET) sunt metode de imagistică nucleară (De Deyn et al., 1997), amândouă necesitând administrarea de trasor radioactiv.

    Metoda SPECT implică evaluarea radiaţiei emise prin intermediul unei camere gamma ale cărei capete de captare sau colimatoare se deplasează în jurul capului subiectului în timpul achiziţiei semnalului. Deoarece camerele SPECT sunt versatile, mai puţin costisitoare şi procedura în întregul ei mai ieftină decât o metodă PET, tehnica SPECT este utilizată îm majoritatea spitalelor mari.

    Tipul de SPECT cerebral efectuat cel mai frecvent relevă modificările fluxului sangvin cerebral regional (rCBF). Prin administrarea inhalatorie sau i.v. de Xe^133 este posibilă cuantificarea rCBF, deşi în detrimentul rezoluţiei spaţiale (Croft, 1990). Aprecierea rCBF cu ajutorul radionuclizilor marcaţi cu Tc^99m sunt cea mai utilizată în practică deoarece trasorul Tc^99m este larg răspândit în toate departamentele de medicină nucleară.

    Evaluarea rCBF prin SPECT poate furniza informaţii despre modificările acute în perfuzia regională ce apar adeseori în relaţie cu simptomele neurologice asociate fazei de aură a migrenei (Friberg, 1999; Friberg et al., 2003). Mai mult, SPECT în combinaţie cu examinarea Doppler transcranian (TCD) poate furniza informaţii privind schimbările în diametrul arterelor intracraniene de calibru mai mare. (Friberg et al., 1991).

    Tomografia cu emisie de pozitroni este o tehnică greoaie şi mai scumpă decât SPECT. Cu excepţia radiotrasorului marcat cu F^18 [t(1/2)=110 min] majoritatea izotopilor utilizaţi în PET au timp de degradare foarte scurt. De aceea PET necesită ciclotron local şi unitate activă de producţie radiochimică (Saha et al., 1992). Izotopii cu emitere de pozitroni precum C^11, O^15 şi F^18 sunt în mod natural încorporaţi în molecule biologic active. Aceasta a facilitat sinteza unui număr mare de trasori marcaţi radioactiv destinaţi pentru PET, cum ar fi liganzi receptor-specifici şi markeri de metabolism. Totuşi doar o mică parte din aceştia sunt utilizaţi în practica clinică.

    Datorită costului ridicat al creării şi menţinerii unei unităţi PET disponibilitatea acestei tehnici este limitată. Majoritatea ţărilor din Europa beneficiază de un număr redus de centre cu acces la PET, localizate în spitale universitare.

    Examinarea Doppler transcraniană

    Principiul Doppler este utilizat în medicină în modul următor: un semnal ultrasunet este transmis în organism iar ulterior se captează modificările în frecvenţa sunetului ce apar datorită reflexiei sau împrăştierii de către elementele sangvine aflate în mişcare.

    Acurateţea înregistrării velocităţilor TCD este influenţată de unghiul expunerii la ultrasunete care, la rândul său, este determinat de tehnica adoptată şi de anatomia locală a vaselor. Presupunând că unghiul expunerii este constant, velocitatea (V) este dependentă de volumul fluxului (F) prin vas şi de aria transversală a vasului (A), conform formulei F = V x A. Ca urmare va fi influenţată de factori care modifică CBF, diametrul vaselor sau ambele.

    Efectuarea simultană de TCD şi de măsurători ale rCBF poate contribui la determinarea modificărilor vasculare la pacienţii cu cefalee, ţinând cont că fiecare vas cerebral irigă un volum tisular cerebral definit (Dahl et al., 1990). TCD este utilizată în principal în evaluarea reactivităţii vasculare în migrenă (Friberg et al., 2003).

    Recomandări şi ghiduri

    Electroencefalograma

    EEG de rutină cu interpretare vizuală standard

    EEG interictală nu este indicată de rutină în evaluarea diagnostică a pacienţilor cu cefalee. EEG interictală este indicată numai atunci când istoricul clinic sugerează un posibil diagnostic de epilepsie, de ex. în cazul: (i) episoade neobişnuit de scurte de cefalee; (ii) simptome neobişnuite ale aurei (ex. senzaţii gastrice/olfactive, imagini vizuale circulare); (iii) cefalee asociată cu aure sau fenomene aura-like neobişnuit de scurte; (iv) cefalee asociată cu deficite neurologice severe; şi (v) alţi factori de risc pentru epilepsie.

    EEG ictală este indicată în timpul episoadelor ce sugerează aură complicată şi în timpul episoadelor de aură asociată cu alterarea conştienţei sau confuzie.

    Metode EEG cantitative (analiză de frecvenţă cu sau fără mapping topografic)

    Metodele EEG cantitative nu sunt indicate de rutină în evaluarea diagnostică a pacienţilor cu cefalee.

    Analiza cantitativă a frecvenţei EEG trebuie întodeauna înregistrată împreună cu datele EEG neprocesate şi interpretată de către un medic antrenat pentru a fi evitate erorile de interpretare ale artefactelor tehnice, fluctuaţiilor normale ale statusului şi variatelor ritmuri fiziologice.

    Analiza răspunsului la stimulare luminoasa

    Răspunsul la stimularea fotică poate fi exagerat la pacienţii cu migrenă şi cefalee tensională în comparaţie cu subiecţii fără cefalee. Specificitatea acestei metode nu este încă suficient documentată. Nu sunt suficiente dovezi care să ateste că metodele de stimulare vizuală care se folosesc în mod curent pot distinge cu acurateţe fie între pacienţii cu cefalee primară migrenoasă şi non-migrenoasă, fie între pacienţii cu cefalee primară şi cei fără cefalee.

    Aceste recomandări se bazează pe un nivel de dovezi de clasa II şi gradul de recomandare este B.

    Potenţiale evocate

    Datele din literatură, adesea controversate, au eşuat în a demonstra utilitatea EPs ca metodă de diagnostic în migrenă. Rezultatele raportate până în prezent vor trebui confirmate înainte ca potenţialele evocate vizuale (VEPs) să fie recomandate în diagnosticul migrenei (nu sunt suficiente date referitoare la alte tipuri de cefalee). În concluzie, nu recomandăm folosirea EP în diagnosticul cefaleei.

    Aceste recomandări se bazează pe un nivel de dovezi de clasa II, dar literatura conţine date controversate si semnificaţia clinică a modificărilor este puţin înţeleasă. Gradul de recomandare este B.

    Răspunsurile reflexe

    Majoritatea tehnicilor de investigare neurofiziologică au doar utilitate limitată în diagnosticul cefaleei. Sunt necesare cercetări în populaţii largi pentru a stabili care markeri electrofiziologici pot fi relevanţi în practica clinică.

    Aceste recomandări se bazează pe dovezi de clasa IV în privinţa reflexului de flexie la stimuli nociceptivi (studii deschise) si de clasa III în priinţa reflexului cornean si de clipire. Gradul de recomandare este C şi, respectiv, B.

    Referitor la supresia exteroceptivă a activităţii muşchilor masticatori câteva studii oarbe (clasa III) nu au confirmat concluziile investigaţiilor anterioare: gradul de recomandare este C.

    Teste ale funcţiei autonome

    Studiile funcţiilor autonome în migrenă şi cefaleea de tip cluster au fost concentrate în majoritatea cazurilor asupra sistemelor autonome ce inervează organe ţintă specifice care, anatomic şi funcţional, nu sunt în mod necesar legate de presupusa origine vegetativa a durerii. Parametrii autonomici sunt influenţaţi de caracteristicile răspunsului organului efector. Prin urmare nu există dovezi clare care să justifice recomandarea utilizării testelor funcţiilor autonome în examinarea de rutină a pacienţilor cu cefalee.

    Aceste recomandări se bazează pe un nivel de dovezi de clasa IV şi gradul recomandării este C.

    Teste clinice, PPT si EMG (cu referire în special la TTH)

    Sensibilitatea dureroasă la palparea manuală este cel mai sensibil şi specific test la pacienţii cu TTH şi de aceea este recomandată ca test de rutină, spre deosebire de EMG si PPTs. Totuşi, această palpare manuală este nespecifică şi nu poate fi utilizată pentru diferenţierea între diferitele tipuri de cefalee primară sau secundară coexistente.

    Aceste recomandări se bazează pe un nivel de dovezi de clasa IV şi gradul recomandării este C (puţine studii oarbe, majoritatea implicând subiecţi voluntari sănătoşi).

    Neuroimagistica

    În situaţiile în care se impune evaluarea neuroimagistică, trebuie utilizată metoda cea mai sensibilă, prin urmare în aceste cazuri recomandăm recurgerea la RMN şinu la CT.

    Gradul de recomandare este C, având în vedere că majoritatea studiilor sunt non-analitice şi, deşi există câteva studii clinice randomizate, parte din ele nu sunt direct relevante pentru aceste recomandări (clasa IV).

    Recomandările noastre specifice sunt:

    1. La pacienţii adulţi sau copii cu migrenă, fără modificări recente ale pattern-ului tabloului clinic, fara istoric de crize epileptice şi fără semne sau simptome neurologice de focar, utilizarea de rutină a neuroimagisticii nu se impune.

    2. La pacienţii cu aspecte clinice atipice ale cefaleei, istoric de crize epileptice şi/sau semne sau simptome neurologice sau afecţiuni simptomatice precum tumori, sindromul imunodeficienţei dobândite (SIDA) şi neurofibromatoză, explorarea prin RMN poate fi indicată (indicaţia trebuie evaluată de la caz la caz).

    SPECT şi PET

    Dacă atacurile pot fi încadrate conform clasificării standard a cefaleei (IHS), evaluarea prin SPECT sau PET de obicei nu are în general valoare diagnostică suplimentară.

    Metodele imagistice nucleare referitoare la circulaţia cerebrală şi metabolismul cerebral pot fi efectuate la subgrupuri de pacienţi cu cefalee în vederea diagnosticului şi evaluării complicaţiilor. rCBF poate avea o utilitate particulară la pacienţii care nu se încadrează pe deplin într-o categorie a clasificării standard (IHS), care prezintă atacuri neobişnuit de severe, sau la care tipul sau severitatea atacurilor a suferit modificări. Înregistrarea rCBF ar trebui efectuată atât în timpul unui episod dureros (dacă este posibil înregistrări repetate) cât şi interictal (la un interval >5 zile după un atac). Măsurătorile cantitative ale rCBF sunt preferabile imaginilor de distribuţie.

    Aceste recomandări se bazează pe un nivel de dovezi de clasa IV, i.e. majoritatea studiilor sunt rapoarte de cazuri sau serii de cazuri, şi de aceea gradul de recomandare este C.Sunt dovezi insuficiente pentru a face recomandări specifice.

    Examinarea Doppler transcraniană

    Examinarea Doppler transcraniană nu este utilă în diagnosticul cefaleei. Totuşi, este o modalitate de evaluare non-invazivă cu rezoluţie temporală excelentă care se dovedeşte utilă în aprecierea aspectelor vasculare are fiziopatologiei cefaleei si a efectelor vasculare ale medicaţiei anti-cefalee.

    Informaţiile obţinute prin această metodă sunt mai uşor de interpretat dacă se fac comparaţii prin alaturarea datelor in paralel ( "side-to-side" ) sau dacă se combină cu măsurători ale rCBF.

    Aceste recomandări se bazează pe un nivel de dovezi de clasa IV şi gradul recomandării este C.

    Notă

    În timp ce lucrarea prezentă era dată spre tipărire, a fost publicată noua Clasificare a sindroamelor cefalalgice a International Headache Society (Cephalalgia 2004, vol. 24, Suppl. 1). Această referinţă de bază include criterii clinice si instrumentale pentru diferenţierea între cefaleea primară şi secundară iar consultarea ei este imperios recomandată.

    Prezentul ghid şi recomandările incluse au intenţia de a oferi cititorului informaţii bazate pe dovezile existente în literatură cu privire la utilitatea evaluării instrumentale în cefaleea non-acută; este clar totuşi că judecata clinică unui caz este responsabilitatea fiecărui medic în parte.

    Această lucrare de sinteză are la bază un număr vast de publicaţii, chiar dacă numai referinţele cheie au putut fi incluse. Următoarele articole furnizează liste de referinţe exhaustive:

    - Friberg L, Sandrini G, Janig W et al. (2003). Instrumental investigations in primary headache. An updated review and new perspectives. Funct Neurol 8:27-44

    - Sandrini G, Friberg L, Schoenen J, Nappi G (2003). Exploring pathophysiology of headache. Cephalalgia 23(suppl 1):1-52

                              -------

    Cuvinte cheie:

    Sindromul durerii regionale complexe, stimulare cerebrală profundă, sindromul postchirurgical (failed back surgery syndrome), stimularea cortexului motor, durere neuropatică, terapie prin neurostimulare, stimularea repetitivă magnetică transcraniană, stimularea măduvei spinării, stimulare electrică nervoasă transcutanată

    Ameliorarea farmacologică a durerii neuropatice este deseori insuficientă. Neurostimularea electrică este eficientă în durerea neuropatică cronică şi în alte afecţiuni neurologice. Federaţia Europeană a Societăţilor Neurologice (EFNS) a înfiinţat un Grup de Lucru pentru a evalua datele referitoare la aceste tehnici şi pentru a formula recomandări relevante. Am cercetat literatura dintre anii 1968 şi 2006, căutând date despre neurostimulare în durerea neuropatică şi am clasificat studiile conform schemei EFNS de nivele de evidenţă a intervenţiilor terapeutice. Stimularea măduvei spinării (SCS) este eficientă în sindromul postchirurgical (failed back surgery syndrome) (FBSS) şi în sindromul durerii regionale complexe (CRPS) de tipul I (nivel de recomandare B). Stimularea electrică nervoasă transcutanată de înaltă frecvenţă (TENS) poate fi mai bună decât placebo (nivel de recomandare C), dar mai putin eficientă decât electro-acupunctura (nivel B). Un anumit tip de stimulare repetitivă magnetică transcraniană (SMTr) prezintă o eficienţă tranzitorie în durerile neuropatice centrale şi periferice (nivel B). Stimularea cortexului motor (MCS) este eficientă în durerea post accident vascular cerebral şi în durerea facială. Stimularea cerebrala profunda (DBS, deep brain stimulation) ar trebui aplicată numai în centrele cu experienţă. Dovezile pentru stimulările periferice implantate sunt inadecvate. TENS şi rTMS nu sunt invazive şi sunt potrivite ca intervenţii preliminare sau complementare. Studii controlate ulterioare sunt justificate pentru SCS şi în alte afecţiuni decât sindromul postchirurgical sau CRPS şi deasemenea, pentru MCS şi DBS. Aceste tehnici de implant cronic oferă în general o ameliorare satisfăcătoare a durerii în cazul multor pacienţi, inclusiv în cazul acelora rezistenţi la medicaţie sau la alte mijloace.

    Context şi obiective

    Deşi cercetarea farmaceutică face eforturi majore în domeniul durerii neuropatice, la un număr considerabil de pacienţi nu se obţine o ameliorare suficientă a durerii doar cu terapie medicamentoasă. În viaţa reală, un nivel suficient de uşurare a durerii este probabil acela, care permite pacientului să ducă o viaţă de o calitate acceptabilă. În studiile despre durere bazate pe dovezi, sunt consideraţi în mod uzual 'respondenţi' la tratament acei pacienţi care raportează o ameliorare a durerii cu mai mult de 50%. Avand în vedere această observaţie, cele mai recente analize si Ghidurile Federaţiei Europene a Societăţilor Neurologice (EFNS) arată că numai 30-40% dintre pacienţii cu durere cronică neuropatică ating acest procent de ameliorare prin terapie medicamentoasă [1,2]. Totuşi, regula de 50% este din ce în ce mai controversată pentru că, la mulţi dintre pacienţi markerii obiectivi ai ameliorării durerii pot co-exista cu nivele nominale de ameliorare pe scalele de evaluare a durerii mult sub 50% [3,4]. S-a propus astfel ca o reducere semnificativă clinic a durerii cronice în studiile placebo controlate să fie o descreştere cu 2 puncte sau cu 30% pe o scală numerică între 0-10 [5].

    Tratamentele complementare care sunt inofensive, cum ar fi terapiile fizicale şi psihologice, sunt aplicate deseori. Deşi îi pot ajuta să reziste, ele nu sunt deseori suficiente pentru pacienţii cu dureri severe. Printre alternative un număr de câteva tehnici chirurgicale uzuale înainte, care aveau scopul de a uşura durerea neuropatică (cum ar fi neurotomiile), au fost acum abandonate.

    Terapia prin neurostimulare se foloseşte din ce în ce mai mult fie ca substitut al tehnicilor chirurgicale fie adiţional la terapia medicală actuală, în cazul câtorva afecţiuni ce includ boala Parkinson, distoniile, tulburarea obsesiv-compulsivă şi durerea refractară. Există studii în desfăşurare privind eficienţa neurostimulării în alte afecţiuni ca tulburările de motilitate (movement disorders), afectiuni psihiatrice, epilepsie şi migrenă.

    Tehnicile de neurostimulare propuse pentru tratarea durerii sunt: stimularea electrică nervoasă transcutanată (TENS), stimularea nervoasă periferică (PNS), stimularea rădăcinei nervoase (NRS), stimularea măduvei spinării (SCS), stimularea cerebrală profundă (DBS), stimularea epidurală a cortexului motor (MCS) şi stimularea repetitivă magnetică transcraniană (rTMS). Aceste tehnici sunt foarte diferite ca grad de invazivitate, structuri stimulate şi indicaţii, dar sunt toate ajustabile şi reversibile.

    Grupul nostru de lucru a încercat să furnizeze neurologului recomandări bazate pe dovezi care ar putea ajuta să determine când anume un pacient cu durere neuropatică ar trebui să încerce o procedură neurostimulatoare. Pentru a furniza o înţelegere mai bună, rezultatele sunt precedate de o descriere a procedurii şi a presupusului mod de acţiune.

    Metode de cercetare

    Membrii Grupului de Lucru au fost împărţiţi în subgrupuri şi au fost însărcinaţi cu cercetarea procedurilor specifice de neurostimulare, câte două persoane desfăşurând o cercetare independentă pentru fiecare procedură. S-a implementat o abordare bifazică a literaturii de specialitate. Iniţial s-au căutat analize sistematice în bazele de date MEDLINE, EMBASE şi Cochrane, de la data înfiinţării până în Mai 2006. Căutările detaliate sunt listate în Anexa 1. Tratate recente cunoscute autorilor au fost de asemenea studiate pentru referinţe relevante. Aceste analize sistematice şi tratate, s-au folosit pentru a identifica literatura primară. Ulterior, cu ajutorul datelor obţinute, s-a desfăşurat o cercetare actualizată a studiilor primare (studii controlate randomizate, studii controlate nerandomizate, studii comparative observaţionale şi serii de cazuri). Studiile identificate prin această cercetare s-au adăugat dovezilor pentru fiecare procedură de neurostimulare.

    Au fost incluse toate formele de studii, exceptând raporturile de caz şi seriile de cazuri foarte mici (<8). Mai mult, am exclus acele serii de cazuri cu indicaţii multiple fără rezultate separate raportate. Fiecare dintre cele două persoane responsabile de cercetarea unei anumite proceduri a efectuat selecţia studiilor. Pentru fiecare indicaţie, au fost menţionate numărul şi tipul studiilor şi un sumar al eficacităţii şi reacţiilor adverse. Unde a existat mai mult de o analiză sistematică sau publicaţie iniţială pe aceeaşi serie de pacienţi, am extras cea mai cuprinzătoare analiză. Dovezile au fost notate şi s-a formulat o recomandare pentru fiecare indicaţie, în conformitate cu regulile EFNS [6]. Lista completă de referinţe ale tuturor studiilor evaluate poate fi consultată în Anexa 2 (Material suplimentar).

    Rezultate

    Stimulările periferice (TENS, PNS şi NRS)

    Derivată din tradiţia populară, noţiunea conform căreia frecarea unei zone dureroase alină durerea a găsit suport ştiinţific în teoria controlului intrării propusă de Melzack şi Wall [7]. De atunci, stimulările electrice pentru ameliorarea durerii s-au extins în toată lumea. Cea mai cunoscută tehnică este TENS. Electrozi de suprafaţă sunt aplicaţi pe aria dureroasă sau pe nervul care o inervează şi apoi se foloseşte stimulare de înaltă frecvenţă şi intensitate scăzută (sub pragul de durere), pentru a produce o activare intensă a aferenţelor Aβ şi parestezii care acoperă aria dureroasă. O abordare complet diferită este aceea a folosirii stimulilor de frecvenţă joasă şi intensitate mare, care provoacă senzaţii dureroase (această tehnică este numită 'acupuncture-like' sau - când sunt utilizaţi electrozi cu ace - 'electroacupunctură'). În ambele cazuri, sesiunile de stimulare cu durată variabilă (deseori 20-30 minute) sunt repetate la intervale variabile. Pentru că ameliorarea durerii este imediată dar de scurtă durată, mulţi pacienţi folosesc un stimulator portabil, care poate fi purtat câteva ore sau pornit în cazul agravărilor intermitente. Pentru a oferi o stimulare mai stabilă şi mai eficientă, electrozii pot fi implantaţi percutanat pentru a face contact cu nervul (de obicei nervii principali ai membrelor dar şi ramurile nervilor trigemen sau occipital), şi conectaţi subcutanat la o unitate de stimulare (PNS). Pentru a acoperi zonele dureroase inaccesibile de la suprafaţă, cum ar fi viscerele pelvine, un conductor pentru SCS poate fi implantat profund, la ieşirea rădăcinii din maduva spinarii (NRS) sau în cavitatea lui Meckel, pentru a stimula ganglionul Gasser.

    În cazul tuturor acestor tehnici, când curenţii sunt aplicaţi cu frecvenţă înaltă şi intensitate joasă, mecanismul acceptat este acela al inhibiţiei homotopice exercitată prin aferenţele de dimensiuni mari din tracturile spinotalamice. Nu are importanţă din punct de vedere practic dacă această inhibiţie este exercitată predominant pe terminaţiile presinaptice sau pe neuroni de ordin II, dacă implică circuite lungi, sau dacă este mai eficientă pe neuronii laminei I sau laminei V. Este important să ştim că inhibiţia este strict homotopică (adică stimularea fibrelor mari trebuie să genereze parestezii care să acopere întreaga zonă dureroasă) şi că ameliorarea durerii încetează repede după finalul stimulării. Cea mai puţin folosită tehnică de stimulare cu frecvenţă joasă şi intensitate ridicată (acupuncture-like) se presupune că activează, printr-un circuit lung, sistemele antinociceptive; Efectul analgezic se presupune că este mediat şi de sistemul opioid, pentru că este, cel puţin parţial, naloxon-reversibil [8.9]. Astfel, teoretic, această tehnică poate fi eficientă şi în cazul durerii centrale. Este important de reţinut că stimularea periferică trebuie să fie dureroasă, poate fi heterotopică şi are efecte de lungă durată. Indicaţiile principale sunt stabilite mai puţin in funcţie de diagnostic şi mai degrabă din raţiuni terapeutice. În stimularea electrică nervoasă trancutanată standard, durerea trebuie restrânsă la o zonă relativ mică sau la un teritoriu inervat de un nerv relativ accesibil. Altă condiţie importantă se referă la conservarea funcţiei fibrelor Aβ: pacienţii cu pierderi severe ale acestor fibre (uşor de evaluat prin senzaţiile evocate TENS) nu sunt potriviţi pentru acest tip de terapie. În sfârşit, din cauză că stimulările transcutanate sunt virtual inofensive (exceptând posibile interferenţe cu pacemaker-ele cardiace), TENS este folosită deseori ca suport adiţional la medicamente sau la alte terapii fizicale, într-o gamă largă de boli. În schimb, stimularea nervoasă periferică şi stimularea rădăcinii nervoase au indicaţii mai restrânse şi sunt folosite pentru pacienţii rezistenţi tratamentul medicamentos.

    Dovezile identificate

    În timp ce există multe studii controlate şi meta-analize privind durerea nociceptivă, căutările despre durerea neuropatică au avut rezultate dezamăgitoare. Am identificat o analiză sistematică în serviciile ambulatorii pentru durerea cronică [10], care analiza 38 de studii controlate randomizate (doar două studii analizau durerile neuropatice) şi am ajuns la concluzia clară că efectul TENS de ameliorare a durerii creşte odată cu doza (durata sesiunii x frecvenţa sesiunilor x durata totală).

    Analiza noastră privitoare la stimularea electrică nervoasă transcutanată în durerea neuropatică (Tabel 1) a scos la iveală nouă studii controlate (clasele II-IV) care, deşi nu analizau exclusiv durerea neuropatică, ne-au permis să extragem date despre aproximativ 200 de pacienţi cu durere identificată ca fiind de origine neuropatică. Patru studii analizau neuropatia diabetică dureroasă: un studiu de clasa II a arătat că stimularea la frecvenţă foarte înaltă a muşchilor membrilor inferioare este mai eficientă decât TENS standard [11]; celelalte (toate de clasă III) au arătat că TENS de frecvenţă joasă sau tehnica acupuncture- like sunt mai eficiente decât stimularea simulată [12-14]. Două studii de clasa III au analizat mononeuropatiile periferice: ambele au găsit că TENS standard este mai bună decât placebo [15,16]. Un mic studiu controlat, randomizat, a arătat că la pacienţii cu nevralgie post-herpetică (PHN) TENS convenţională are un efect scăzut în timp ce electroacupunctura are efecte mult mai bune [17]. Un studiu crossover, cu puţini pacienţi (clasa III) a arătat că, la cei cu radiculopatie cervicală dureroasă, TENS standard aplicată în regiunea cervicală are efecte mai bune decât placebo, dar că o TENS cu variaţie aleatorie a frecvenţei era superioară (Tabel 1) [18]. În ce priveşte PNS, am găsit 6 studii clinice (nici unul controlat randomizat), cu 202 pacienţi cu diferite tipuri de neuropatii periferice sau dureri mixte. Aceste studii, niciunul controlat adecvat, au raportat o rată de succes medie de 60%. În ce priveşte NRS, am găsit doar două studii de clasa IV pe pacienţi cu dureri pelvine sau cistită interstiţială (Tabel 1).

    Recomandări

    Nu putem trage nici o concluzie în cazul PNS şi NRS. Chiar şi pentru TENS, este dificil să emitem recomandări concluzive. Numărul total de pacienţi cu dureri neuropatice identificate a fost în jur de 200, cu boli, comparatori şi rezultate care au variat considerabil de la studiu la studiu. Parametrii de stimulare variază de asemenea considerabil în studii, folosind unde pulsate diferite şi o gamă variată de frecvenţe, fără a mai menţiona numărul şi durata sesiunilor.

    În concluzie, TENS standard de frecvenţă înaltă este posibil mai bună decât placebo (nivel C), deşi probabil inferioară tehnicii acupuncture-like sau stimulării electrice de alt tip (nivel B).

    Stimularea măduvei spinării

    Această tehnică constă în introducerea electrozilor în spaţiul epidural posterior al măduvei toracice sau cervicale, ipsilateral cu durerea (dacă este unilaterală) şi la un nivel rostro-caudal adecvat pentru a provoca parastezii corespondente topografic, parestezii ce reprezinta condiţii premergătoare ale succesului stimulării (dar nu îl garantează). Cateterul sau electrozii cu fir pot fi introduşi percutanat sub anestezie locală sau generală; sistemele de electrozi placă ('chirurgicali') necesită operaţie deschisă dar pot fi mai eficienţi. Puterea este furnizată printr-un generator de puls implantat (IPG).

    Introducerea SCS a urmat teoriei porţii de control [7] a 'transmiterii durerii', dar SCS nu are o simplă acţiune antinociceptivă. Ea poate modula elementele spontane şi evocate ale durerii neuropatice, inclusiv allodinia, are o acţiune antiischemică şi cardiacă şi periferică, şi are şi alte efecte autonome, inclusiv normalizarea manifestărilor autonome în sindroamele durerii regionale complexe (CRPS). Contribuţiile relative ale acţiunilor locale segmentale asupra măduvei spinării şi efectele asupra circuitelor lungi nu au fost încă elucidate. Se ştie că efectul SCS este mediat de fibrele aferente bine mielinizate Aβ, ale căror colaterale urcă în coloanele dorsale. În timp ce pierderea senzorială datorată axonopatiei distale sau leziunilor nervului periferic nu este un criteriu de excludere, integritatea coloanelor dorsale este probabil necesară [19].

    Selecţia pacienţilor se bazează în principal pe diagnostic. Se ştie că SCS poate fi eficientă în mai multe sindroame dureroase ischemice şi specific neuropate. Teste adiţionale pot fi folositoare pentru a confirma indicaţiile SCS, cum ar fi potenţialele evocate somatosenzoriale (SEP-uri) [19], în timp ce răspunsul la TENS nu pare a fi un ghid de încredere.

    Stimularea de probă prin conductoare externalizate este larg folosită: va identifica pacienţii care nu tolerează senzaţia produsă de SCS şi pe aceia la care nu poate fi obţinută stimularea adecvată. Totuşi, această testare nu poate garanta succesul pe termen lung în durerea neuropatică.

    Dovezile identificate

    Am identificat un număr de analize sistematice şi meta-analize [20-22] şi câteva analize narative, dar detaliate [23-25]. Majoritatea analizelor sistematice, ca şi studiile primare, până la ora actuală s-au concentrat pe pacienţii cu sindrom postchirurgical (failed back surgery syndrome FBSS) sau cu sindromul durerii regionale complexe (CRPS). În ce priveşte FBSS există două studii controlate randomizate de clasă II, primul arătând că SCS este mai eficientă decât reintervenţia chirurgicală [26] şi al doilea că este mai eficientă decât terapia medicală convenţională singulară [27,28]. În aceste studii, respondenţii (ameliorare a durerii cu > 50%) la SCS au fost 47-48% vs 9-12% la loul comparativ, la 6-24 luni. Din datele extrase din seriile de cazuri, ce cuprind 3307 de pacienţi cu FBSS, proporţia respondenţilor a fost de 62%.

    În CRPS tip I rezultatele şi nivelurile de evidenţă sunt de asemenea bune, cu un singur studiu controlat randomizat de clasă II ce compară SCS cu îngrijirea convenţională [29,30]. În acest studiu, SCS a redus scorul vizual analog cu o medie de 2,6 cm la 6 luni şi 1,7 cm la 5 ani mai mult decât cei din lotul comparativ. În datele extrase din seriile de cazuri (n=561) cu CRPS I şi II, proporţia respondenţilor a fost de 67%. Atât studiile controlate randomizate cât şi cazurile serie au consemnat îmbunătăţiri semnificative în capacitatea funcţională şi în calitatea vieţii. Dintr-o analiză de siguranţă a SCS referitoare la toate indicaţiile, efectele nedorite au fost cu precădere disfuncţii ale aparatul stimulator: migrarea conductorului (13,2%), ruperea conductorului (9,1%) şi alte probleme minore de hardware [20]. De asemenea complicaţiile medicale au fost minore şi niciodată ameninţătoare de viaţă, de obicei fiind rezolvate, ca şi problemele hardware, prin înlăturarea dispozitivului. Rata generală de infecţie a fost de 3,4%.

    Efectul SCS a fost de asemenea studiat în cazul multor altor afecţiuni.

    Am găsit dovezi pozitive în seriile de cazuri pentru CRPS II, leziuni nervoase periferice, neuropatia diabetică, nevralgia post-herpetică, leziunea plexului brahial, amputări (durere la nivelul bontului şi la nivelul membrului fantomă) şi leziuni parţiale ale măduvei spinării, şi dovezi negative în cazul durerii centrale de origine cerebrală, avulsiei rădăcinii nervoase şi secţiunii medulare complete. În orice caz, toate rapoartele sunt de clasă IV, neputând să tragem astfel, nici o concluzie clară. Eficienţa şi siguranţa rezultatelor SCS sunt detaliate per indicaţie în Tabelul 2.

    Recomandări

    Am găsit dovezi de nivel B cu privire la eficienţa SCS în FBSS şi CRPS I.

    Există de asemenea dovezi disponibile pentru CRPS II, leziunile nervoase periferice, neuropatia diabetică, nevralgia postherpetică, leziunile plexului brahial, amputaţii (durere la nivelul bontului şi durere la nivelul membrului fantomă) şi leziuni parţiale ale măduvei spinării, dar sunt necesare studii comparative de confirmare înainte ca SCS să poată fi recomandată fără rezerve în aceste afecţiuni.

    Stimularea cerebrală profundă

    Stimularea cerebrală profundă în tratamentul durerilor cronice refractare a precedat teoria porţii de control în transmisia durerii [31]. Ţintele cerebrale profunde folosite actualmente includ talamusul senzorial (ventral posterior) şi substanţa cenuşie periventriculară (PVG) contralaterală durerii (dacă durerea este unilaterală), sau bilaterală dacă este indicat.

    Ambele locaţii au fost ţintele stimulării cerebrale profunde cu scop analgezic timp de trei decenii [32,33]. După o localizare precisă a ţintelor folosind rezonanţa magnetică nucleară, tomografia stereotactică computerizată şi co-înregistrarea hărţii cerebrale (co-registration of brain atlas), un electrod este inserat stereotactic subcortical, sub anestezie locală. Electrozii sunt conectaţi la un generator de puls implantat subcutanat (IPG), plasat la nivel toracic sau abdominal.

    Mecanismele prin care DBS uşurează durerea rămân neclare. Experimentele pe animale au demonstrat că stimularea talamică a atenuat durerea prin dezaferentare, cel mai probabil prin căile descendente talamo-corticofugale. Efectele autonomice ale stimulării substanţei cenuşii periventriculare sunt în curs de cercetare, demonstrându-se pâna acum la oameni o corelaţie pozitivă între eficacitatea analgezică şi magnitudinea reducerii tensiunii arteriale [34]. Se presupune că stimularea substanţei cenuşii periventriculare anterioare produce analgezie non-opioid dependentă (apreciată prin comportamentul de cooperare pasivă) în timp ce stimularea substanţei cenuşii periventriculare dorsale produce analgezie opioid-dependentă de tip "luptă sau fugi" şi efecte autonomice asociate. Efectul frecvenţei (frecvenţele joase de 5-50 Hz fiind analgezice şi frecvenţele înalte >70Hz provocând durere) sugerează un model dinamic prin care oscilaţiile sincrone modulează percepţia durerii.

    Ca şi în cazul oricărei tehnici de neurostimulare implantate, ce are ca scop ameliorarea durerii, selecţia pacienţilor este o provocare majoră.

    Stimularea de probă prin conductoare externalizate poate identifica persoanele la care DBS nu este eficientă sau este puţin tolerată [35,36]. Totuşi, stimulările de probă de succes nu au avut rezultate pe termen lung în aproape jumătate din cazuri.

    Contraindicaţiile includ boală psihiatrică, coagulopatie incorectabilă şi ventriculomegalie care împiedică tranziţia directă a electrozilor către ţinta chirurgicală [37].

    Dovezile identificate

    Am identificat mai multe analize şi o meta-analiză [37], care concluzionează că DBS este mai eficientă în durerea nociceptivă decât în cea neuropatică (63% vs 47% rezultate pozitive pe termen lung). La pacienţii cu durere neuropatică s-au observat rate moderat mai mari de succes în cazul în care pacienţii aveau leziuni periferice (durere la nivelul membrelor fantomă, radiculopatii, plexopatii şi neuropatii) [37]. Am identificat un număr de studii primare, pentru 623 de pacienţi şi o rată medie de succes pe termen lung de 46% (Tabel 3). Totuşi, majoritatea studiilor au fost de clasă IV. Dintre acestea, două studii (Tabel 4) ţinteau talamusul somatosenzorial sau PAG/PVG, folosind standardele actuale RMN în localizarea ţintei şi actualele dispozitive DBS: unul dintre studii, pe 15 pacienţi cu durere centrală post-accident vascular cerebral (CPSP- central post-stroke pain), consideră DBS de succes (uşurarea durerii cu > 30%) la 67% dintre pacienţii urmăriţi pe termen lung [36%]; celelalte, pe 21 de pacienţi cu durere neuropatică de diferite etiologii, au concluzionat că DBS are eficienţă scăzută, cu doar 24% dintre pacienţi menţionând o ameliorare pe termen lung (dacă au fost dispuşi să folosească DBS timp de 5 ani), nici unul dintre aceşti pacienţi neavând CPSP [38]. Alt studiu, comparând eficienţa SCS, DBS (ţintind talamusul) şi MCS la 45 de pacienţi cu CPSP, a raportat succesul DBS în doar 25% dintre cazuri [39]. Celelalte studii erau mai vechi de 10 ani şi aveau obiective variate; rezultatele lor sunt grupate în funcţie de indicaţia clinică în Tabelul 5 şi per ţintă de stimulare în Tabelul 6.

    Recomandări

    Pentru folosirea DBS există puţine probe pozitive în ce priveşte durerea neuropatică periferică, incluzând durerea după amputare şi durerea facială (opinia experţilor necesită studii de confirmare). În CPSP, rezultatele DBS sunt echivoce şi necesită studii comparative.

    Stimularea cortexului motor

    În ultimii 10 ani, MCS a apărut ca un instrument promiţător pentru tratamentul pacienţilor cu durere rezistentă la medicamente. Această tehnică presupune implantarea electrozilor epidurali suprajacent ariei motorii. Electrozii se introduc de obicei printr-o craniotomie frontoparietală (40x50mm) deasupra zonei centrale, sub anestezie generală, sau printr-o simplă zonă circulară de mici dimensiuni, sub anestezie locală.

    Craniotomia minimizează riscul de hematom epidural şi face mai uşoară folosirea tehnicilor electrofiziologice pentru localizarea sulcusului central, de obicei cu SEP-uri concomitente cu 'neuronavigarea' ghidată prin rezonanţă magnetică nucleară.

    Stimularea corticală intraoperatorie cu evaluare clinică sau cu înregistrări EMG pot ajuta la determinarea poziţiei electrozilor. Unul sau doi electrozi cvadripolari sunt implantaţi peste reprezentarea motorie a zonei dureroase, fie paralel fie ortogonal faţă de şanţul central. Electrodul este conectat la un generator de puls implantat (IPG) subcutan. Parametrii de stimulare sunt optimizaţi postoperator, menţinând intensitatea sub pragul motor, şi stimularea este de obicei setată pe modul ciclic (perioade alternative de on şi off).

    Mecanismul de acţiune a MCS rămâne ipotetic. Tsubokawa şi colab. [40] au arătat că MCS atenuează la pisici hiperactivitatea talamică anormală după secţionarea tracturilor spinotalamice ghidată tomografic, şi au considerat că un asemenea efect implică activarea retrogadă a cortexului somatosenzorial prin axoni cortico-corticali [41]. Totuşi, tomografia cu emisie de pozitroni (PET) şi SEP-urile nu au arătat o activare semnificativă a cortexului somatosenzorial în timpul MCS, în timp ce o activare focală puternică s-a observat în talamus, insulă, joncţiunea cingulară-orbitofrontală şi la nivelul trunchiului cerebral [42,43], sugerând că ameliorarea durerii indusă de MCS poate fi legată de (i) activarea descendentă a sistemelor de control al durerii plecând de la cortexul motor la talamus, şi posibil la nucleii motori ai trunchiului cerebral şi de (ii) diminuarea reacţiilor afective la durere prin activarea cortexului cingular anterior, orbitofrontal [43]. Ambele ipoteze au fost susţinute recent de studiile pe animale şi pe oameni [44-46]. Faptul că multe regiuni activate prin MCS conţin cantităţi mari de receptori opioizi sugerează că efectele MCS de lungă durată pot implica de asemenea secreţia de opioizi endogeni.

    Pacienţii eligibili trebuie să fie rezistenţi sau intoleranţi la principalele medicamente utilizate în durerea neuropatică [1,2]. Anumite studii includ sesiuni preoperatorii de stimulare magnetică transcraniană, metodă ce se presupune că prezice rezultatul MCS (vezi Stimularea repetitivă magnetică transcraniană). Unii dintre candidaţii la MCS au suferit deja un eşec la alte proceduri neurochirurgicale, cum ar fi radicelectomia (leziune DREZ), cordotomia anterolaterală, chirurgia nervului trigemen sau SCS.

    Dovezile identificate

    Cercetarea noastră nu a descoperit nici o analiză sistematică sau meta-analiză, dar a găsit un număr relativ mare de studii (majoritatea serii de cazuri) despre CPSP şi durerea facială neuropată. Pentru CPSP am selectat 143 pacienţi diferiţi din 20 de serii de cazuri: rata medie a succesului a fost de aproximativ 50%. Rezultate puţin mai bune (60% respondenţi, bazat pe 60 de pacienţi din 8 serii) s-au obţinut referitor la durerea facială neuropatică, centrală sau periferică. Majoritatea acestor serii de cazuri au fost de clasă IV. Două studii pot fi incluse în clasa III, pentru că au dispus de un comparator (rezultatele altor tratamente, chirurgicale sau farmaceutice) iar evaluarea rezultatelor şi tratamentului au fost disociate: Katayama et al. [39] au avut o rată de succes de 48% la pacienţii cu CPSP iar Nuti et al. [4] o rată de succes de 52% la 31 de pacienţi cu durere neuropatică de diferite origini, majoritatea CPSP. Una dintre aceste lucrări a furnizat rezultatele urmăririi pe termen lung până la 4 ani [4]. Despre durerea la nivelul membrelor fantomă, leziunile plexului brahial, leziunile trunchiurilor nervoase, leziunile măduvei spinării sau CRPS, am găsit doar raporturi de cazuri. Majoritatea evenimentelor adverse nedorite obişnuite s-au referit la anumite nefuncţionări ale aparatului stimulator (ex. descărcarea neaşteptată a bateriei). Au fost de asemenea raportate crize epileptice, infecţia rănilor, sepsisul, hematomul extradural şi durerea indusă de MCS. Aproximativ 20% dintre pacienţi au suferit una sau mai multe complicaţii, în general de natură benignă. Detaliile cercetării cu rezumatul beneficiilor/reacţiilor adverse se găsesc în Tabelele 7 şi 8.

    Recomandări

    Există nivel C de evidenţă (două studii convingătoare de clasă III, 15-20 serii convergente de clasă IV) că MCS este utilă în cazul a 50-60% dintre pacienţii cu CPSP şi durere facială neuropată centrală sau periferică, cu risc scăzut de complicaţii medicale. Dovezile referitoare la alte afecţiuni sunt insuficiente.

    Stimularea repetitivă magnetică transcraniană (rTMS)

    Folosirea rTMS la pacienţii cu durere cronică este menită să producă efecte analgezice prin intermediul unei stimulări corticale noninvazive [47].

    Stimularea se produce prin aplicarea pe scalp, deasupra unei regiuni corticale ţintă, a unei bobine ce aparţine unui stimulator magnetic. O stimulare focală folosind o buclă cu formă de 8 este obligatorie. Intensitatea stimulării se exprimă ca procentaj al pragului motor al unui muşchi relaxat din teritoriul dureros. Stimularea se produce imediat sub acest prag motor. Frecvenţa şi numărul total de pulsuri depind de protocolul fiecărui studiu. O singură sesiune ar trebui să dureze cel puţin 20 de minute şi să includă cel puţin 1000 pulsuri. Sesiunile zilnice pot fi repetate timp de una sau mai multe săptămâni. Nu există durere indusă şi nu este nevoie de anestezie sau de internare în timpul tratamentului. Raţionamentul este acelaşi ca în cazul MCS implantat.

    Stimularea se crede că activează anumite fibre care traversează cortexul motor şi se proiectează către structuri implicate în procesarea durerii neuropate (componente emoţionale sau senzorial-discriminative). Metoda este neinvazivă şi poate fi aplicată oricărui pacient rezistent la medicamente, cu durere cronică neuropatică, care poate fi eligibil pentru implantarea stimulatorului cortical. Din moment ce efectele clinice sunt mai degrabă modeste şi de scurtă durată după o singură sesiune de stimulare, această metodă nu poate fi considerată o terapie, doar dacă sesiunile sunt repetate mai multe zile sau săptămâni.

    Dovezile identificate

    Am identificat anumite analize, nici una sistematică şi 14 studii controlate care au folosit stimularea "aparentă" în grupuri intersectate sau paralele, 280 de pacienţi cu durere neuropatică definită (CPSP, leziuni ale măduvei spinării, leziuni ale nervului trigemen, plexului brahial sau leziuni ale nervilor membrelor, durere la nivelul membrelor fantomă şi CRPS II).

    Eficienţa, depinde de cele mai multe ori de parametrii de stimulare, mai degrabă decât de variatele condiţii ale durerii. Există un consens derivat din două studii randomizate, controlate, la pacienţii cu CPSP sau diferite leziuni nervoase periferice, care arată că rTMS a cortexului motor primar, aplicată la frecvenţă joasă (1 Hz sau mai puţin), este ineficientă (clasa II) [48,49]. Stimulările focale cu rată înaltă (5-20 Hz), de durată lungă (cel puţin 1000 de pulsuri) şi probabil sesiunile repetate, induc ameliorarea durerii (>30%) pentru aproximativ 50% dintre pacienţi (clasa II/III) [50-52]. Efectul începe câteva zile mai târziu şi durează puţin, mai puţin de o săptămână după o singură sesiune. Alt aspect important este acela că răspunsul pozitiv la rTMS de frecvenţă înaltă prezice probabil un rezultat pozitiv al MCS epidurală cronică (clasa II) [49].

    Nu există suficiente dovezi pentru alte indicaţii sau tehnici, inclusiv stimularea magnetică a cortexului dorsolateral prefrontal sau a cortexului parietal, precum şi stimularea transcraniană directă prin curent. Eficienţa şi siguranţa stimulării magnetice transcraniane sunt detaliate în Tabelele 9 şi 10.

    Recomandări

    Există dovezi de nivel moderat că rTMS a cortexului motor, folosind o buclă în formă de opt şi frecvenţă înaltă (5-20 Hz) induce o ameliorare semnificativă a durerii în CPSP şi alte dureri neuropatice (nivel B). Totuşi, pentru că efectul este modest şi de scurtă durată, rTMS nu trebuie folosită ca tratament singular în durerea cronică neuropatică. Poate fi propusă pentru dureri de scurtă durată sau pentru identificarea candidaţilor potriviţi la implanturile epidurale (MCS). Prin contrast, în aceleaşi condiţii de durere, rTMS de frecvenţă joasă este probabil ineficientă (nivel B).

    Comentarii generale

    Majoritatea studiilor privind procedurile de neurostimulare pentru ameliorarea durerii nu au corespuns cerinţelor medicinei bazate pe dovezi, deseori din cauza dificultăţii de a folosi un comparator adecvat pentru aceste stimulări. Recomandări de nivel B au putut fi emise totuşi pentru anumite proceduri în durerea de anumite origini. Fireşte, anumite proceduri neurostimulatoare sunt relativ noi, astfel că dovezile disponibile nu sunt consolidate încă şi ar fi prematur să tragem concluzii negative (Fig 1).

    Stimulările periferice s-au folosit foarte puţin în durerea neuropatică.

    Stimulările acupuncture-like sunt probabil mai eficiente decât TENS de înaltă frecvenţă, dar nu avem dovezi clare. Spre deosebire de alte câteva proceduri de neurostimulare, TENS este extrem de uşor de aplicat şi lipsită de orice fel de risc. De aceea TENS este atât de folosită la pacienţii cu durere acută şi cronică, deşi este posibil ca ameliorarea să se datoreze unui efect placebo. Acest lucru poate fi adevărat şi în cazul pacienţilor cu durere neuropatică. SCS beneficiază de studii controlate randomizate de clasă II. Eficienţa sa a fost demonstrată până acum în două afecţiuni, care nu sunt "cu certitudine neuropatice": FBSS şi CRPS tip I.

    Durerea în FBSS este deseori mixtă şi este dificil de delimitat componenta neuropatică, iar CRPS I este încă o durere 'presupus neuropatică'.

    Stimularea măduvei spinării, DBS şi MCS sunt folosite în mod tipic când alte tratamente au eşuat. Acest context trebuie luat în considerare atunci când sunt emise recomandări.

    Noi am analizat doar dovezile publicate. Mii de stimulatori sunt implantaţi în fiecare an şi numai o mică parte apare în studiile publicate. Lipsa dovezilor nu înseamnă lipsa efectului, iar dovezilor de nivel scăzut (cazurile serie) trebuie să li se acorde o anumită credibilitate. Pentru anumite indicaţii au existat multe descoperiri "pozitive" în cazurile serie, uneori pe perioade lungi de timp. Mai mult, întregul domeniu a fost caracterizat pe larg ca fiind foarte dependent de procentul de 50% de ameliorare a durerii ca indicator al succesului, după ambele stimulări, test şi definitivă, ceea ce poate distorsiona adevăratul tablou.

    Altele au găsit că o reducere cu 30% nivelului de durere este un succes clinic [5], şi că factorii post-schimbare a intensităţii durerii sunt de asemenea relevanţi.

    Deşi nu este o terapie nouă, DBS s-a schimbat considerabil în ultimii 10 ani, concomitent cu progresele în tehnologia stimulatoarelor şi tehnicilor neuroimagistice, ducând la o eficienţă crescută şi la complicaţii reduse. DBS trebuie implementată în centre cu experienţă, specializate, folosind scale prestabilite de evaluare a rezultatelor iar ulterior aceste rezultate ar trebui publicate. În timp ce eficienţa în CPSP este controversată, DBS apare ca fiind mai promiţătoare în durerea la nivelul membrelor fantomă şi în durerea neuropatică trigeminală.

    Stimularea cortexului motor este folositoare în CPSP şi în durerea facială centrală sau periferică. În mod interesant, proporţia rezultatelor bune şi excelente creşte considerabil la pacienţii cu durere facială în comparaţie cu alte clase. Motivul nu a fost încă stabilit. Candidaţii pentru MCS au durere neuropatică rezistentă la medicamente şi deseori la alte intervenţii. În vederea dezvoltării potenţiale a acestei metode, este foarte important ca studiile de tip dublu-orb placebo-controlate să crească nivelul dovezilor, mai ales pentru că MCS, nepercepută de pacient, permite un placebo perfect.

    În ce priveşte TENS, eficienţa rTMS pare a creşte odată cu doza: cu cât este mai înaltă frecvenţa, cu cât cresc durata sesiunii şi numărul sesiunilor, tinde să producă rezultate mai bune. Pentru că efectele clinice sunt mai degrabă modeste şi de scurtă durată, rTMS nu poate fi considerată o metodă terapeutică pe termen lung, doar dacă sesiunile de stimulare sunt repetate pe parcursul mai multor zile sau săptămâni. Actualmente, rTMS poate fi propusă ca test terapeutic noninvaziv pre-operator pentru pacienţii cu durere cronică rezistentă la medicamente care sunt candidaţi la MCS implantat cronic chirurgical.

    În ce priveşte riscurile (detaliate în Tabele), TENS şi rTMS sunt virtual inofensve. SCS, DBS şi MCS pot avea efecte adverse în proporţie mare (până la 20% din cei cu MCS şi 40% din cei cu SCS întâmpină una sau mai multe complicaţii). Totuşi, majoritatea sunt simple migrări ale conductorului sau descărcări ale bateriei, care nu produc rău fizic şi se pot rezolva de obicei.

    Adevăratele efecte negative sunt puţine, de obicei infectarea rănii (3,4% la cei cu SCS, 7,3% la cei cu DBS şi 2,2% la cei cu MCS) şi sunt cazuri foarte rare - de obicei cazuri singulare - meningită aseptică, parapareză tranzitorie, hematom epidural, crize epileptice şi reacţii cutanate, niciuna punând viaţa în pericol. Cercetarea noastră a descoperit doar un caz de moarte pre-operatorie în urmă cu 20 de ani [53]. Într-adevăr, unul dintre motivele pentru folosirea terapiei de neurostimulare este acela că aplicarea curenţilor electrici de intensitate joasă nu este asociată cu nici unul dintre efectele secundare provocate de medicamente.

    În sfârşit, credem că terapia prin neurostimulare se va dovedi folositoare pentru indicaţii mai largi decât cele sugerate de cercetarea noastră.

    Sperăm că studiile viitoare să fie proiectate luând în considerare cerinţele medicinei bazate pe dovezi.

    Deşi este dificil să se găsească un placebo credibil pentru terapia prin neurostimulare, cercetătorii pot compara procedurile cu alte tipuri de tratamente. Mai mult, recomandăm investigatorilor să acorde atenţie definiţiilor de diagnostic, criteriilor de includere, evaluării "în orb" a rezultatelor şi impactului asupra variabilelor legate de pacient cum ar fi calitatea vieţii şi activităţile zilnice.

    Declaraţia conflictelor de interese

    RST are un contract de consultanţă cu Medtronic, în calitate de expert în Politica Îngrijirilor Medicale şi Designul Testelor Clinice. PH, LGL, JPL şi BS au primit onorariu din partea Medtronic pentru conferinţe sau comitete de consultanţă. Ceilalţi autori nu au nimic de declarat.

    Tabelul 1. Sumar privind eficienţa şi siguranţa stimulărilor periferice (TENS, PNS, NRS)

*T*

*Font 8*

─────────────────────────────────────────────────────────────────────────────────────────────────────────

  Tehnica/        Dovezi          Nr.       Sumar          Sumar                   Ran Cla-

 afectiunea     disponibile       paci     privind        privind   Comparator Orb dom sa    Comentarii

                                  enti    eficienta       efectele                     EFNS

                                                          adverse

─────────────────────────────────────────────────────────────────────────────────────────────────────────

 TENS/ durere  O metaanaliza       -   Nu exista dovezi; Practic    Variate    Da  Da   I

 cronica       [10] ce analizeaza      dar este clar ca  fara

               38 RCTs, doar doua      efectul creste cu efecte

               privitoare la           doza (durata      adverse

               durerea                 sesiunii x

               neuropatica:            frecventa

               Thorsteinsson           sesiunilor x

               1977 si Rutgers         durata totala)

               1988 [16,17]

─────────────────────────────────────────────────────────────────────────────────────────────────────────

 TENS/NeP      Reichstein          25  TENS              Practic    Stimularea Da  Da   II  Reichstein

 neuropatie    2005 [11]               comparata cu      fara       musculara               [11] nu are

 diabetica                             stimularea        efecte        cu                   placebo,

 dureroasa                             musculara HF:     adverse    frecventa               TENS este

                                       25% succes cu                 inalta                 de departe

                                       TENS si 69% cu                                       mai inefici

                                       HF                                                   enta decat

                                                                                            stimularea

                                                                                            musculara

                                                                                            HF

─────────────────────────────────────────────────────────────────────────────────────────────────────────

 Neuropatie    Forst 2004 [14]     19  LF TENS a         Practic               Da  Da   III

 diabetica                             redus VAS cu      fara       Placebo

                                       23%, diferenta    efecte

                                       semnificativa     adverse

                                       fata de placebo

─────────────────────────────────────────────────────────────────────────────────────────────────────────

 Neuropatie    Hamza 2000          50  PENS              Practic    Stimularea     Da   III Crossover

 diabetica     [13]                    dureroasa a       fara       simulata                cu un

 dureroasa                             redus VAS cu      efecte                             comparator

                                       60%, diferenta    adverse                            inadecvat

                                       semnificativa                                        (ace fara

                                       fata de                                              curent)

                                       stimularea

                                       simulata, si a

                                       imbunatatit QoL

─────────────────────────────────────────────────────────────────────────────────────────────────────────

 Neuropatie    Kumar 1997          35  LF TENS cu        Practic    Stimularea     Da  III  Stimulare

 diabetica     [12]                    stimulare         fara       simulata                simulata

                                       bifazica          efecte                             inadecvata

                                       exponential       adverse                            si

                                       descrescatoare a                                     raportarea

                                       fost semnificativ                                    ameliorarii

                                       mai eficienta                                        tuturor

                                       decat stimularea                                     simptomelor

                                       simulata în

                                       reducerea

                                       simptomelor

                                       neuropatiei

─────────────────────────────────────────────────────────────────────────────────────────────────────────

 Neuropatie    Cheing 2005         19  Semnificativ mai  Practic               Da  Da   II

 traumatica;   [15]                    bine decat        fara       Placebo

                                       placebo           efecte

                                                         adverse

─────────────────────────────────────────────────────────────────────────────────────────────────────────

 Radiculopatie Bloodworth          11  TENS aleator si   Practic    Placebo    Da  Da   III Putini

               2004 [18]               TENS in           fara       si TENS                 pacienti si

                                       regiunea          efecte     random                  crossover

                                       cervicala         adverse

                                       posterioara au

                                       fost semnificativ

                                       mai bune decat

                                       placebo, cu RTENS

                                       mai buna decat

                                       TENS

─────────────────────────────────────────────────────────────────────────────────────────────────────────

 Durere de     CT Tulgar 1991      8   La doi nu s-a     Practic    Patru      Da  Nu   IV  Putini

 etiologie     (control intern)        obtinut o         fara       moduri de               pacienti

 mixta                                 ameliorare        efecte     stimulare               care au ales

                                       suficienta a      adverse    TENS                    modul de

                                       durerii; La unul                                     stimulare

                                       s-a obtinut                                          TENS

                                       ameliorarea de                                       preferat

                                       durata a durerii;

                                       la trei a fost

                                       superioara TENS

                                       cu "salve ", la

                                       unul TENS

                                       modulata cu

                                       frecventa inalta,

                                       la unul TENS

                                       modulata cu

                                       frecventa joasa

─────────────────────────────────────────────────────────────────────────────────────────────────────────

 PHN           RCT Rutgers        cat                    Practic    Acupun-    Vezi

               1988 [17]          iva                    fara       ctura      McQua

                                                         efecte                y et

                                                         adverse               al.

                                                                               1997

                                                                               [10]

─────────────────────────────────────────────────────────────────────────────────────────────────────────

 Neuropatie    RCT                 24  Semnificativ mai  Practic    Placebo    Da  Da  III

 periferica    Thorsteinsson           bine decat        fara

               1977 [16]               placebo           efecte

                                                         adverse

─────────────────────────────────────────────────────────────────────────────────────────────────────────

 PNS/ NeP      Fara metaanalize,                         Uneori     Fara       Nu  Nu  IV-   Documente

               fara RCTs           52  De succes la 47   necesi-                       fara  foarte

  CRPS II      Buschmann 1999      35  De succes la 15   tatea                         sufi- putine si

 Periferic (n) Nashold 1982        22  De succes la 13   reoperarii                    ci-   foarte

 Post          Law 1980            37  De succes la 18                                 ente  vechi, se

 traumatic     Picaza 1977         33  De succes la 8                                  do-   pare ca

 Mixt (variat) Campbell 1976       23  De succes la 20                                 vezi  aceasta

 Mixt (variat) Picaza 1975                                                             ptr.  tehnica nu

                                                                                       orice  devine

Radiculopatie                                                                          reco-  populara

 periferica                        20  De succes la 121                                man-

 (n),                              2   (60%)                                           dare

 Amputatie

 Total

─────────────────────────────────────────────────────────────────────────────────────────────────────────

 NRS/ NeP      Fara metaanalize,                         Uneori     Fara       Nu  Nu  IV -

               fara                                      necesi-                       fara

  Durere       RCTs                36  De succes la 16   tatea                         sufi

 neuropatica   CT Everaert                               reoperarii                    cien

 pelvina       2001                                                                    te

 Cistita                           33  Imbunatatire                                    do-

 interstitiala  Whitmore 2003,         semnificativa                                   vezi

                fara control                                                           ptr.

                                                                                       orice

                                                                                       reco-

                                                                                       man-

                                                                                       dare

─────────────────────────────────────────────────────────────────────────────────────────────────────────

 TENS, stimulare electrica nervoasa transcutanata; LF TENS, TENS cu intensitate inalta si frecventa

 joasa, asa numita acupuncture-like; PNS, stimulare nervoasa periferica cu electrozi implantati; NRS,

 stimularea radacinii nervoase cu electrozi implantati; QoL, calitatea vietii; CT, studiu controlat; HF,

 frecventa inalta; PENS, stimulare electrica nervoasa percutanata, VAS - scala vizuala analoga.

─────────────────────────────────────────────────────────────────────────────────────────────────────────

*ST*

    Tabelul 2. Sumar privind eficienţa şi siguranţa stimulării măduvei spinării (SCS)

*T*

*Font 8*

────────────────────────────────────────────────────────────────────────────────────────────────────

 Indicatia     Volumul            Cla   Sumar privind    Sumar

               dovezilor [nr      sa    eficacitatea     privind            Grad     Comentarii

               de studii (nr.     EFNS                   efectele           EFNS

               de pacienti)]                             adverse

────────────────────────────────────────────────────────────────────────────────────────────────────

 FBSS          Analiza             II  RCTs              Cele mai                  PROCES

               sistematica si          Ameliorarea       comune                    S study:

               meta-analiza            durerii > 50%:    complicatii au            Protocolul

               Taylor et al.           SCS 9/24 (37,5%)  fost:                     studiului

               2005 [21]               vs. reop. 3/26    Migrarea                  publicat

               si Cameron              (11,5%) (P=0,475) electrozilor              [27]

               2004 [20]               la 2 ani          361/2753                  Prima

               [1 RCT (60)]            SCS 24/48 (48%)   (13,2%)                   prezentar

               (SCS vs.                vs. CMM 4/52      Infectia                  e orala la

               reoperare)              (9%) P<0,0001 la  100/2972                  EFIC

               [1 studiu de            6 luni            (3,4%)                    Istanbul,

               cohorta (44)]           Utilizarea        Ruperea firelor           sept 2006

               [72 serii de            opioidelor:       250/2753                  Rezultatel

               cazuri (2956)]          SCS 3/23 vs.      (9,1%)                    e finale

               Noi studii              reop. 11/16       Defect                    publicate

               primare                 (P=0,0005) la 2   hardware                  [28]

               [1 RCT (100)]           ani               80/2753 (2,9%)

               (SCS vs.                SCS 25/48 (50%)   Terminarea

               CMM)                    vs. CMM 31/52     bateriei 35/2107

               "PROCESS"               (70%) (P=0,058)   (1,6%)

               Kumar et al.            la 6 luni         Stimulare

               (2005, 2007)            Serii de cazuri   nedorita

               [27,28]                 Ameliorarea       65/2753 (2,4%)

               [ 6 serii de            durerii > 50%:    "Majoritatea

               cazuri (361)]           62% (95% CI: 56-  complicatiilor nu

               Kumar et al.            72) Dizabilitate  au fost

               2006;                   Analiza           amenintatoare

               North et al.            rezultatelor      de viata si s-au

               2005i&ii [26];          cumulate din doua rezolvat de

               Spincemaille            serii de cazuri   obicei prin

               et al. 2005;            arata             indepartarea

               Van Buyten              imbunatatirea ODI dispozitivului".

               et al, 2003;            dupa SCS, la o    In ansamblu,

               May et al.              urmarire medie de 43% din

               2002                    6 luni            pacienti au

                                       Calitatea vietii  prezentat una

                                       Analiza           sau mai multe

                                       rezultatelor      complicatii

                                       cumulate din doua

                                       serii de cazuri

                                       arata o

                                       imbunatatire

                                       semnificativa a

                                       SIP dupa SCS, la

                                       o urmarire medie

                                       de 6 luni

────────────────────────────────────────────────────────────────────────────────────────────────────

 Failed neck   Nu au fost                                Ca si FBSS

 surgery       gasite dovezi

 syndrome

────────────────────────────────────────────────────────────────────────────────────────────────────

 CRPS          Analiza                                   Ca si FBSS          CR

               sistematica/       Ti   RCT (la 6 luni,   In ansamblu,        PS

               meta-analiza       pul  la 12 luni si la  33% din             tip

               Taylor et al.       I:  5 ani)            pacienti au         I: B

               2006 si            II   Schimbarea        prezentat una       CR

               Cameron            Ti-  durerii conform   sau mai multe       PS

               2004 [20,21]       pul  VAS:              complicatii         tip

               [1 RCT (54)]       II:  SCS+terapie                           II: D

               - CRPS tip I       IV   fizicala - 2,4

               In ansamblu             (SD 2,5) vs.

               [25 de serii            terapie fizicala:

               de cazuri               0,2 (1,6)

               (500)] (12              P<0,0001 la 6

               serii de                luni

               cazuri pentru           Calitatea vietii:

               tipul I, 8 serii        (EQ-5D)L - 2,7

               de cazuri               (SD 2,8) vs 0,4

               pentru tipul II,        (1,8) P<0,001 la

               5 serii de              6 luni

               cazuri pentru           Serii de cazuri:

               tipul I si II)          Ameliorarea

               Noi studii              durerii ≥ 50:

               primare                 67% (95% CI:

               Urmarirea pe            51-74)

               5 ani în RCT            Dizabilitate: 3/3

               Kembler et              studii au aratat

               al. 2006 [30]           o imbunatatire

               [2 serii de             semnificativa a

               cazuri (61)]            capacitatii

               Kumar et.               functionale dupa

               Al. 2006;               SCS

               Harke et                Calitatea vietii:

               al. 2005                2/2 studii au

                                       aratat o

                                       imbunatatire

                                       semnificativa a

                                       HRQoL dupa SCS

                                       Cateva dovezi ca

                                       gradul de

                                       ameliorare a

                                       durerii la

                                       pacientii cu CRPS

                                       tip II > la cei

                                       cu CRPS tip I

────────────────────────────────────────────────────────────────────────────────────────────────────

 Leziuni       O serie de          IV  85% bine si       Fara rezultate       D    Evaluare

 nervoase      cazuri                  excelent la ≥ 2   individualizate.          NRS, a

 periferice    retrospectiva            ani              Parapareza                durerii,

               din doua                                  temporara la 1/692        activitatii

               centre                                    (toate seriile)           si consumul ui

               [n=152]                                                             de analgezice

               Lazorthes et

               al. 1995

────────────────────────────────────────────────────────────────────────────────────────────────────

 Neuropatie    O serie             IV  Ameliorarea       Migrarea firelor     D    VAS +

 diabetica     prospectiva         IV  durerii           la 2/8                    McGill

               de cazuri               >50% ameliorare   Infectii                  prospective

               [n=8]                   a durerii la 6/8  superficiale la           Evaluare

               Tesfaye et              la 14 luni (6/7:   2/8                      separatea

               al. 1996;               un pacient a      Reactii cutanate          elementel

               Daousi et al.           murit la 2 luni)   la 1/8                   or durerii

               2004                    >50% ameliorare                             Pastrarea

               O serie de              la 5/6 la 3 ani                             fibrelor

               cazuri mixte            (durere                                     lungi (simt

               restrospectiv           permanenta si                               vibrator si

               a [n=14]                exacerbari)                                 mioartroki

               Kumar et al.            >50% ameliorare                             netic) a

               2006                    la 4/4 la 7 ani                             fost

                                       (exacerbari)                                esentiala

                                       Toleranta la efor                           Cinci

                                       Crescuta cu 150%                            obiective

                                       la 6/6                                      ale

                                       Ameliorarea                                 studiului

                                       durerii                                     Existenta

                                       >50% ameliorare                             unui al

                                       la 12/14 "pe                                treilea

                                       termen lung"                                evaluator

                                                                                   Urmarire

                                                                                   pe termen

                                                                                   lung

                                                                                   neclara

────────────────────────────────────────────────────────────────────────────────────────────────────

 Alte          O serie mixta       IV  Ameliorarea       Nu au fost           D

 neuropatii    de cazuri               durerii           raportate

 periferice    retrospectiva           >50% ameliorare   separat

               [n=23]                  la 10/23 (43,5%)

               Kim et al.              la un an

               2001

────────────────────────────────────────────────────────────────────────────────────────────────────

 Nevralgie     Patru serii de      IV  Ameliorarea       Ruperea firelor      D    Succesul

 post-         cazuri                  durerii           la unul                   variaza

 herpetica     retrospective           Semnificativa pe  Receptor defect           intre serii

               (3 mixte)               termen lung la    la unul                   din cauza

               [10;28;8;4              38/50 (rezultate  Fire inlocuite la         raportarii

               (50)]                   cumulate)         trei pentru a             separate

               Kumar et al.            Medicatie         imbunatati                a rezultatelor

               2006                    intrerupta la     acoperirea

               Harke et al.            21/31

               2002                    Opiozi intrerupti

               Meglio et al.           la 18/19

               1989

               Sanchez-

               Ledesma et

               al. 1989

────────────────────────────────────────────────────────────────────────────────────────────────────

 Nevralgie     Nu au fost

 intercostala  gasite dovezi

               referitoare la

               acest

               diagnostic

────────────────────────────────────────────────────────────────────────────────────────────────────

 Avulsia/      Doua serii          IV  Ameliorarea       Absente sau          D    Diferite metode

 Leziunea      retrospective           durerii           neraportate               de clasificare

 plexului      de cazuri (2            Ameliorare        separat                   Dovada avulsiei

 brahial       mixte) [8; 8            semnificativa la                            complete a unor

               (16)]                   8/16                                         radacini

               Simpson et                                                           nervoase

               al. 2003                                                             specifice

               Hood;                                                                relevante

               Siegfried                                                           nu a existat

               1984                                                                intotdeauna

────────────────────────────────────────────────────────────────────────────────────────────────────

 Durere post   Trei serii          IV  Durere fantoma    Infectie 1,6%        D    Durerea fantoma

 amputatie     retrospective           Ameliorare        Revizuiri                 si durerea

 (la nivelul   de cazuri [25;          semnificativa la  chirurgicale 31%          la nivelul

 membrului     9; 61 (95)]             7/14                                        bontului nu

 fantoma       Lazorthes et            Durere la nivelul                           au fost

 sau           al. 1995;               bontului                                    intotdeauna

 bontului)     Simpson                 Ameliorare                                  diferentiate

               1991                    semnificativa la

               Krainick +              5/9

               Thoden                  Durere mixta -

               1989;                   nespecificat daca

               Krainick et             la nivelul bontului

               al. 1975                sau fantoma

                                       Seria Krainick's

                                       56% din 61 au

                                       avut o ameliorare

                                       > 50% (precoce),

                                       scazand la 43%

                                       (tardiv)- corelat cu

                                       reducerea dozelor

                                       de medicatie

                                       Lazorthes: 60%

                                       din 25 bine sau

                                       excelent pe

                                       termen lung (≥ 2

                                       ani)

────────────────────────────────────────────────────────────────────────────────────────────────────

 Durere        Dovezi              IV  Ameliorarea       Nementionate/        D    Detalii

 faciala       insuficiente            durerii           nu au fost                despre

 (trigeminop   Cinci serii             a) leziune        raportate                 gradul

 atica)        retrospective           spinala:in        separat în patru          leziunii

 Durere        de cazuri (4            ansamblu          studii                    nespecific

 centrala de   mixte) [19;             ameliorare a      Meningita                 ate

 origine       11; 101; 9; 35          durerii pe termen aseptica 1/9              intotdeau

 spinala       (175)] Kumar            incompleta: 11/33 Infectii                  na

               et al. 2006;            ameliorare        superficiale 1/9          Succes

               Barolat et al.          semnificativa     Dislocarea                mai mare

               1998;                   completa: 0/11    electrozilor 1/9          in leziuni

               Lazorthes et            ameliorare                                  clinic

               al. 1995;               semnificativa                               incomplete

               Cioni et al.            b) MS:                                      Succesul

               1995;                   ameliorarea                                 se coreleaza

               Meglio et al.           durerii pe                                  cu tulburarile

               1989;                   termen lung la                              de sensibilitate:

               Tasker et al.           cinci masuratori                            cu cat afectarea

               1992                    ale rezultatelor                            sensibilitatii

                                       la 15/19 (Kumar)                            a fost mai mica

                                       functia                                     cu atat au fost

                                       intestinala/                                mai bune

                                       sfincteriana                                rezultatele

                                       ameliorata la

                                       16/28

                                       imbunatatirea

                                       mersului la 15/19

                                       (fara detalii)

                                       c) mixta incl

                                       traume chirurgie

                                       oncologica, viral

                                       etc: 34%

                                       bine/excelent

                                       la ≥ 2 ani

                                       (Lazorthes;

                                       n=101).

                                       Ameliorarea

                                       durerii,

                                       administrarea de

                                       analgetice si

                                       activitate

────────────────────────────────────────────────────────────────────────────────────────────────────

 Durere        Doua serii de       IV  Ameliorarea       Nementionate/        D

 centrala de   cazuri                  durerii           nu au fost

 origine       retrospective           Semnificativa la  raportate

 cerebrala     (1 mixta) [45;          6/55              separat

               10 (55)]                > 60% reducere a

               Katayama et             VAS la 3/45

               al. 2001;

               Simpson

               1991 [39]

────────────────────────────────────────────────────────────────────────────────────────────────────

 CMM, management medical conventional; ODI, Oswestry Disability Index; SIP, profil al impactului

 bolii; VAS, scala vizuala analoaga; HRQoL, calitatea vietii raportata la sanatate; NRS, scala de

 evaluare numerica; MS, scleroza multipla.

────────────────────────────────────────────────────────────────────────────────────────────────────

*ST*

    Tabelul 3. Sumarul studiilor referitoare la stimularea cerebrala profunda

*T*

*Font 9*

────────────────────────────────────────────────────────────────────────────────────────────

   Studiul           Tipul        Nr de             Nr. la care s-a    Urmarire       Clasa

                     studiului    pacienti la       dovedit eficienta  Timp           EFNS

                     Serii de     care s-a facut    pe termen lung     (luni);

                     cazuri       implantarea         (%)              Interval

                     prospective                                       (medie)

────────────────────────────────────────────────────────────────────────────────────────────

 Richardson & Akil                     30                 18(60)          1-46         IV

 (1977) [33]

────────────────────────────────────────────────────────────────────────────────────────────

 Plotkin (1980)                        10                  40              36          IV

────────────────────────────────────────────────────────────────────────────────────────────

 Shulman et al.

 (1982)                                24                  11 (46)        (>24)        IV

────────────────────────────────────────────────────────────────────────────────────────────

 Young et al.

 (1985)                                48                  35 (73)        2-60 (20)    IV

────────────────────────────────────────────────────────────────────────────────────────────

 Hasobuchi (1986)                     122                  94 (77)        24-168       IV

────────────────────────────────────────────────────────────────────────────────────────────

 Levy et al. (1987)                   141                  42 (12)        24-168

 [53]                                                                      (80)        IV

────────────────────────────────────────────────────────────────────────────────────────────

 Siegfried (1987)                      89                  38 (43)         <24         IV

────────────────────────────────────────────────────────────────────────────────────────────

 Gybels et al.

 (1993)                                36                  11 (31)          48         IV

────────────────────────────────────────────────────────────────────────────────────────────

 Kumar et al.

 (1997) [12]                           68                  42 (62)        6-180 (78)   IV

────────────────────────────────────────────────────────────────────────────────────────────

 Katayama et al.

 (2001) [39]                           45                  11 (25)           N/A       III

────────────────────────────────────────────────────────────────────────────────────────────

 Hamani et al.

 (2006) [38]                           21                   5 (24)        2-108 (24)   IV

────────────────────────────────────────────────────────────────────────────────────────────

 Owen et al. (2006)

 [35]                                  34                   12 (35)        1-44 (19)   IV

────────────────────────────────────────────────────────────────────────────────────────────

*ST*

    Tabelul 4. Sumar al eficientei si sigurantei stimularii cerebrale profunde in functie de indicatie, conform celor mai recente si aplicabile studii

*T*

*Font 9*

──────────────────────────────────────────────────────────────────────────────────────

    Indicatie              Volumul      Clasa       Sumar al        Sumar al

                           dovezilor:   EFNS       eficientei       sigurantei

                           nr. de                     (%)

                           studii (nr.

                           de pacienti)

──────────────────────────────────────────────────────────────────────────────────────

 Durere post-amputatie       2 (5;1)      IV     100; 100         Nu sunt indicate

 (fantoma si la nivelul                                           complicatii

 bontului)                                                        specifice: patru

──────────────────────────────────────────────────────────────────infectii la nivelul

 Post - AVC                  2 (16;8)     IV       69; 0          inciziei, doua

──────────────────────────────────────────────────────────────────rupturi ale firelor,

 Durere faciala                                                   o criza epileptica

 (trigeminopatica)           2 (4;4)      IV       100; 25        intraoperator, o

──────────────────────────────────────────────────────────────────eroziune la

 Cefalalgie, fara a                                               nivelul gaurii de

 include durerea                                                  trepan

 trigeminopatica             2 (3;1)      IV       100; N/A

──────────────────────────────────────────────────────────────────

 Durere centrala de

 origine spinala             2 (2;4)      IV         0; 25

──────────────────────────────────────────────────────────────────

 Durerea dat. sclerozei

 multiple                     1 (2)       IV           50

──────────────────────────────────────────────────────────────────

 Altele si traume             2 (4;1)     IV         75; 100

──────────────────────────────────────────────────────────────────────────────────────

  Pentru evaluarea durerii s-a folosit cel putin o VAS (scala vizuala analoaga);

 MPQ (Chestionarul McGill referitor la durere); N1T (N al unui studiu); HRQoL,

 calitatea vietii referitoare la sanatate; NRS, scla de evaluare numerica; Sunt

 prezentate aici doar rezultatele pe o VAS ce arata o imbunatatire peste 50%.

──────────────────────────────────────────────────────────────────────────────────────

*ST*

    Tabelul 5. Sumar al eficientei si sigurantei stimularii cerebrale profunde in functie de indicatie, conform altor studii mai vechi (dupa Bittar et al. 2005) [37]

*T*

────────────────────────────────────────────────────────────────────────────────

     Indicatie             Volumul      Succesul      Succesul    Procentul

                           dovezilor    stimularii    stimularii  succesului pe

                           (nr. de      initiale      cronice     termen lung

                           pacienti)

────────────────────────────────────────────────────────────────────────────────

 Durere post amputatie

 (fantoma, la nivelul

 bontului)                      9            7             4           44

────────────────────────────────────────────────────────────────────────────────

 Durere post AVC               45            24           14           31

────────────────────────────────────────────────────────────────────────────────

 FBSS                          59            54           46           78

────────────────────────────────────────────────────────────────────────────────

 Leziuni ale nervilor

 periferici                    44            36           31           70

────────────────────────────────────────────────────────────────────────────────

 Nevralgie post-

 herpetica                     11             6            4           36

────────────────────────────────────────────────────────────────────────────────

 Nevralgie intercostala         4             3            1           25

────────────────────────────────────────────────────────────────────────────────

 Avulsia/Leziunea

 plexului brahial              12             9            6           50

────────────────────────────────────────────────────────────────────────────────

 Durerea din neoplazii         23            19           15           65

────────────────────────────────────────────────────────────────────────────────

 Durerea faciala

 (trigeminopatica)             32            21           12           38

────────────────────────────────────────────────────────────────────────────────

 Durere centrala de

 origine spinala               47            28           20           43

────────────────────────────────────────────────────────────────────────────────

 Altele                        35            28           22           63

────────────────────────────────────────────────────────────────────────────────

*ST*

    Tabelul 6. Sumar al eficientei si tintelor anatomice, conform altor studii mai vechi (dupa Bitter et al. 2005 [5])

*T*

────────────────────────────────────────────────────────────────

  Localizarea        Volumul      Numarul        Procentul

  anatomica          dovezilor    succeselor     de succes

    a DBS            (nr. de      pe termen

                     pacienti)    lung

────────────────────────────────────────────────────────────────

 PVG                    148          117              79

────────────────────────────────────────────────────────────────

 PVG si

 ST sau IC               55           48              87

────────────────────────────────────────────────────────────────

 ST                     100           58              58

────────────────────────────────────────────────────────────────

 ST sau IC               16           6               38

────────────────────────────────────────────────────────────────

 PVG, substanta cenusie periventriculara; ST, talamusul

 senzitiv; IC, capsula interna.

*ST*

    Tabelul 7. Sumar al eficientei si sigurantei MCS în CPSP

*T*

*Font 8*

───────────────────────────────────────────────────────────────────────────────────────────────────────

 Indicatie   Volumul            Clasa       Sumar al             Sumar al

             dovezilor:         EFNS       eficientei           sigurantei             Comentarii

             nr. de                            (%)                adverse

             studii (nr.

             de pacienti)

───────────────────────────────────────────────────────────────────────────────────────────────────────

 CPSP        Analize           Toate    Serii de           Cele mai              Multe duplicari

             sistematice sau   de       cazuri (8-45       multe,                de pacienti si

             meta-analize nici clasa    cazuri)            complicatii           reinterventii,

             una               IV       Ameliorarea        comune:               ceea ce face

             Studii primare    (doar    satisfacatoare     26%                   dificil de

             (1991-2006)       daca     a durerii (≥       (terminarea           calculat nr

             Nici un RCT       nu       50%)               bateriei,             total de cazuri.

             [20 de serii de   este     raportata la 0-    crize                 Rapoartele cu

             cazuri, cu multe  indicat  100% din           epileptice,           date duplicate

             suprapuneri (143  altfel)  cazuri (toate      infectii la           au fost

             de pacienti ce nu          seriile)           nivelul               cumulate.

             se suprapun)]     III      In seriile de      inciziei si           Eficienta

             Rasche et al.              cazuri cu n >      sepsis)               datorata

             2006,                      de 20 de           Durere                raspunsului

             Nuti et al.                cazuri             indusa de             preoperator la

             2005 [4]          III      ameliorarea        MCS                   medicamente?

             (+ Mertens et al.          satisfacatoare     Durere                (Yamamoto

             1999                       a durerii la       fantoma               1997, n=28)

             + G-Larrea et al.          48-52% din         Hematom               Eficienta

             1999) [43]                 pacienti           extradural            referitoare la

             Saitoh et al.                                 Crize                 tlburarile de

             2003                                          epileptice            sensibilitate?

             (+ Saitoh et al.                              Disfunctii            (Druot 2002,

             2001)                                         hardware              n=11)

             Fukaya et al.                                 In                    Eficienta

             2003                                          ansamblu,             referitoare la

             + Katayama et al.                             20% dintre            simptomele

             2001 [39]                                     pacienti au           motorii?

             + Katayama et al.                             prezentat             (Katayama

             1998                                          una sau               1998, n=31)

             + Yamamoto et al.                             mai multe

             1997                                          complicatii,

             Nguyen et al.                                 in general

             2000                                          de natura

             + Nguyen et al.                               benigna

             2000

             + Nguyen et al.

             1999

             + Nguyen et al.

             1997

             Nandi et al. 2002

             Carroll et al.

             2000

             Fujii et al. 1997

             Katayama et al.

             1994

             Tsubokawa et al.

             1993

             + Tsubokawa et al.

             1991

             Drouot et al.

             2002

───────────────────────────────────────────────────────────────────────────────────────────────────────

    CPSP, durere centrala post AVC; MCS, stimularea cortexului motor.

*ST*

    Tabelul 8. Sumar al eficientei si sigurantei stimularii cortexului motor in durerea faciala

*T*

*Font 8*

───────────────────────────────────────────────────────────────────────────────────────────────────────

 Indicatie   Volumul            Clasa       Sumar al             Sumar al

             dovezilor:         EFNS       eficientei           efectelor              Comentarii

             nr. de                                              adverse

             studii (nr.

             de pacienti)

───────────────────────────────────────────────────────────────────────────────────────────────────────

 Durere      Analize           Toate    Serii de cazuri    Cele mai              Multe

 faciala     sistematice si    de       Ameliorarea        multe,                duplicari de

             meta-analize:     clasa    satisfacatoare     complicatii           pacienti si

             Niciuna           IV       a durerii          comune: 26%           reinterventii,

             Studii primare             (≥50%)             (terminarea           ceea ce

             (1991-2006) Nici           raportata la 43-   bateriei, crize       face dificil

             un RCT                     100% din           epileptice,           de calculat

             Serii de cazuri            cazuri (toate      infectii la           nr total de

             (60 pac)                   seriile)           nivelul inciziei,     cazuri.

             Rasche et al.              Toate seriile      sepsis)               Rapoartele

             2006 (3/50)                cu cu n < 20 de    Durere indusa         cu date

             Brown Ptiliss              cazuri             de MCS                duplicate au

             2005 (10/60)               Procentul          Hematom               fost

             Nuti et al. 2005           mediu al           extradural            cumulate.

             [4] (5/60)                 pacientilor cu     Crize                 Serii mici

             Drouot et al.              ameliorare         epileptice            dar uneori

             2002 (15)                  satisfacatoare     Disfunctii            urmarire de

             Nguyen et al.              a durerii: 66%     hardware              lunga

             2000a (12/83)                                 In ansamblu,          durata: 72 m

             + Nguyen et al.                               20% din

             2000b                                         pacienti au

             +Nguyen et al.                                prezentat una

              1999                                         sau mai multe

             +Nguyen et al.                                complicatii, in

             1997 (7/100)                                  general de

             Ebel et al. 1996                              natura

             (7/43)                                        benigna.

             Katayama et al.

             1994 (3/66)

             Meyersonl 1993

             (5/100)

───────────────────────────────────────────────────────────────────────────────────────────────────────

  MCS, stimularea cortexului motor

*ST*

    Tabelul 9. Sumar al eficientei si sigurantei rTMS, stimularea cortexului motor primar, 1Hz sau mai putin

*T*

*Font 8*

─────────────────────────────────────────────────────────────────────────────────────────────────────────

 Indicatie   Volumul            Clasa       Sumar al             Sumar al

             dovezilor:         EFNS       eficientei           efectelor      Grad    Comentarii

             nr. de                                              adverse       EFNS

             studii (nr.

             de pacienti)

─────────────────────────────────────────────────────────────────────────────────────────────────────────

 AVC         Noi studii                 Fara eficienta     Nu au fost            B  Fara efect

 (n=32),     primare                    Ameliorarea        raportate                semnificativ

 Leziuni ale Trei studii                durerii ≥          complicatii              comparativ

 maduvei     "shamcontrolled"    II     30%: 5%                                     cu stimularea

 spinarii    Toate               II     (ameliorare                                 simulata

 (n=4),      negative (59 p.)   III     medie a

 Leziunea    Lefaucheur et              durerii: 4%)

 nervului    al. 2001a

 trigemen    Andre-Obadia

 (n=1),      et al. 2006

 Leziunea    Irlbacher et

 plexului    al. 2006

 brahial sau

 a unui nerv

 al

 membrelor

 (n=8),

 Durere la

 nivelul

 membrului

 fantoma

 (n=14)

─────────────────────────────────────────────────────────────────────────────────────────────────────────

*ST*

    Tabelul 10. Sumar al eficientei si sigurantei rTMS, stimularea cortexului motor primar, 5Hz sau mai mult

*T*

*Font 8*

─────────────────────────────────────────────────────────────────────────────────────────────────────────

 Indicatie   Volumul           Clasa      Sumar al             Sumar al

             dovezilor:         EFNS      eficientei          efectelor   Grad    Comentarii

             nr. de                                            adverse    EFNS

             studii (nr.

             de pacienti)

─────────────────────────────────────────────────────────────────────────────────────────────────────────

 AVC (n=98), CRPS (n=10)              Ameliorarea durerii ≥  Nu au fost    B   Nici un efect semnifica-

 Leziuni ale Studii                   30%: 46% (ameliorare   raportate         tiv comparativ cu

 maduvei     primare noi              medie a durerii: 26%)  complicatii       stimularea simulata

 spinarii    [11 studii               104 respondenti/ 206                     in cazul dispozitivului

 (n=24),     "shamcontrolled"         pacienti. Eficienta in                   circular (Rollnik et al.

 Leziuni ale (281 p.)]                functie de indicatie:                     2002) sau 5Hz-rTMS

 nervului    Studii                   idem ptr AVC vs.                         (Irlbacher et al. 2006)

 trigemen    pozitive (228       II   leziune a nerv                            si < 1000 de pulsuri

 (n=60),     p.)                      trigemen (Lefaucheur                      per sesiune (Rollnik

 Leziunea    Lefaucheur          II   et al. 2004; Khedr et                     et al. 2002;

 plexului    et al. 2001a             al. 2005) sau leziune                     Irlbacher et al. 2006)

 brahial sau Lefaucheur          II   a plexului brahial                       Ameliorare superioara

 a unui nerv et al. 2001b             (Lefaucheur et al.                       a durerii in cazul

 al          Lefaucheur          III  2004); superioara ptr                    sesiunilor repetate

 membrelor   et al. 2004a        II   AVC talamic vs. AVC                      (Khedr et al.

 (n=36),     Pleger et al.       II   de trunchi cerebral                      2005) sau stimularii

             2004                     (Lefaucheur et al.                       ariilor corticale

             Khedr et al.        II   2004); rezultate mai                     adiacente

             2005                     slabe ptr leziuni ale                    (Lefaucheur et al.

             Hirayama et         II   maduvei spinarii                         2006b)

             al. 2006                 (Lefaucheur et al.                       Durata ameliorarii

             Lefaucheur               2004)                                    durerii: < o sapt.

             et al. 2006a             CRPS: fara diferenta                     dupa o singura

             Lefaucheur               semnificativa fata de                    sesiune; aprox doua

             et al. 2006b             celelalte cauze (Pleger                  sapt. dupa o sapt de

                                      et al. 2004)                             stimulare

─────────────────────────────────────────────────────────────────────────────────────────────────────────

 AVC (n=20), Studii

 Leziuni ale negative (53

 maduvei     p.):               III

 spinarii    Rollnik et al.

 (n=6),      2002                II

 Leziuni     Andre

 ale         Obadia et          III

 nervului    al. 2006

 trigemen    Irlbacher et

 (n=1),      al. 2006

 Leziunea

 plexului

 brahial

 sau a unui

 nerv al

 membrelor

 (n=8),

 Durere la

 nivelul

 membrului

 fantoma

 (n=15)

 CRPS (n=2),

 nonneuropatica

 (n=1)

─────────────────────────────────────────────────────────────────────────────────────────────────────────

    rTMS, stimulare magnetica transcraniana repetitiva; CRPS, sindromul durerii regionale complexe.

*ST*

    Materiale suplimentare

    Următoarele materiale suplimentare sunt disponibile pentru acest articol:

    Anexa 1 - Strategii de cercetare pentru SCS

    Anexa 2 - Lista completă a studiilor

    Acest material este disponibil ca parte a articolului online la:

    http://www.blackwell-synergy.com/doi/abs/10.1111/j.1468-1331.2007.01916.x

    (Acest link vă va duce la extrasul articolului).

    Notă: Blackwell Publishing nu este responsabil pentru conţinutul sau funcţionalitatea niciunui material suplimentar al autorilor. Orice probleme (altele decât material lipsă) trebuie adresate autorului corespunzător al articolului.

Bibliografie

    1. Finnerup NB, Otto M, McQuay HJ, et al. Algorithm for neuropathic pain treatment: an evidence based proposal. Pain 2005; 118: 289-305.

    2. Attal N, Cruccu G, Haanpaa M, et al. EFNS guidelines on pharmacological treatment of neuropathic pain. European Journal of Neurology 2006; 13: 1153-1169.

    3. Cruccu G, Anand P, Attal N, et al. EFNS guidelines on neuropathic pain assessment. European Journal of Neurology 2004; 11: 153-162.

    4. Nuti C, Peyron R, Garcia-Larrea L, et al. Motor cortex stimulation for refractory neuropathic pain: four year outcome andpredictors of efficacy. Pain 2005; 118: 43-52.

    5. Farrar JT, Young JP Jr, LaMoreaux L, et al. Clinical importance of change în chronic pain intensity measured on an 11-point numerical pain rating scale. Pain 2001; 94:149-158.

    6. Brainin M, Barnes M, Baron JC, et al. Guideline Standards Subcommittee of the EFNS Scientific Committee.Guidance for the preparation of neurological management guidelines by EFNS scientific task forces - revised recommendations. European Journal of Neurology 2004; 11: 577-581.

    7. Melzack R, Wall PD. Pain mechanisms: a new theory.Science (NY) 1965; 150: 971-979.

    8. Fukazawa Y, Maeda T, Hamabe W, et al. Activation of spinal anti-analgesic system following electroacupuncture stimulation în rats. Journal of Pharmacological Science 2005; 99: 408-414.

    9. Zhang GG, Yu C, Lee W, et al. Involvement of peripheral opioid mechanisms in electro-acupuncture analgesia. Explore (NY) 2005; 1: 365-371.

    10. McQuay HJ, Moore RA, Eccleston C, et al. Systematic review of outpatient services for chronic pain control. Health Technology Assessment 1997; 1: 1-135.

    11. Reichstein L, Labrenz S, Ziegler D, et al. Effective treatment of symptomatic diabetic polyneuropathy by highfrequency external muscle stimulation. Diabetologia 2005; 48: 824-828.

    12. Kumar D, Marshall HJ. Diabetic peripheral neuropathy: amelioration of pain with transcutaneous electrostimulation.Diabetes Care 1997; 20: 1702-1705.

    13. Hamza MA, White PF, Craig WF, et al. Percutaneous electrical nerve stimulation: a novel analgesic therapy for diabetic neuropathic pain. Diabetes Care 2000; 23: 365-370.

    14. Forst T, Nguyen M, Forst S, et al. Impact of low frequency transcutaneous electrical nerve stimulation on symptomatic diabetic neuropathy using the new salutaris device. Diabetes, Nutrition and Metabolism 2004; 17: 163-168.

    15. Cheing GL, Luk ML. Transcutaneous electrical nerve stimulation for neuropathic pain. The Journal of Hand Surgery 2005; 30: 50-55.

    16. Thorsteinsson G, Stonnington HH, Stillwell GK, et al.Transcutaneous electrical stimulation: a double-blind trial of its efficacy for pain. Archives of Physical Medcine and Rehabilitation 1977; 58: 8-13.

    17. Rutgers MJ, Van Romunde LKJ, Osman PO. A small randomized comparative trial of acupuncture versus transcutaneous electrical neurostimulation în postherpetic neuralgia. Pain Clinic 1988; 2: 87-89.

    18. Bloodworth DM, Nguyen BN, Garver W, et al. Comparison of stochastic vs. conventional transcutaneous electrical stimulation for pain modulation în patients with electromyographically documented radiculopathy. American Journal of Physical Medicine and Rehabilitation 2004; 83: 584-591.

    19. Sindou MP, Mertens P, Bendavid U, et al. Predictive value of somatosensory evoked potentials for long-lasting pain relief after spinal cord stimulation: practical use for patient selection. Neurosurgery 2003; 52: 1374-1383.

    20. Cameron T. Safety and efficacy of spinal cord stimulation for the treatment of chronic pain: a 20-year literature review. Journal of Neurosurgery 2004; 100(3 Suppl. Spine): 254-267.

    21. Taylor RS, Van Buyten JP, Buchser E. Systematic review and meta-analysis of the effectiveness of spinal cord stimulation în the management of failed back surgery syndrome. Spine 2005; 30: 152-160.

    22. Taylor RS, Van Buyten JP, Buchser E. Spinal cord stimulation for complex regional pain syndrome: a systematic review of the clinical and cost effectiveness literature and assessment of prognostic factors. European Journal of Pain 2006; 10: 91-101.

    23. Simpson BA. Spinal cord stimulation. Pain Reviews 1994; 1: 199-230.

    24. Simpson BA. Spinal cord and brain stimulation. In: Wall PD, Melzack R, eds. Textbook of Pain, 4th edn. London: Churchill Livingstone, 1999: 1253-1381.

    25. Simpson BA, Meyerson BA, Linderoth B. Spinal cord and brain stimulation. In: McMahon SB, Koltzenburg M, eds.Wall and Melzack's Textbook of Pain, 5th edn. Elsevier Churchill Livingstone, 2006: 563-582.

    26. North RB, Kidd DH, Farrokhi F, et al. Spinal cord stimulation versus repeated lumbosacral spine surgery for chronic pain: a randomized, controlled trial. Neurosurgery 2005; 56: 98-106.

    27. Kumar K, North R, Taylor R, et al. Spinal cord stimulation versus conventional medical management: a prospective, randomised, controlled, multicentre study of patients with failed back surgery syndrome (PROCESS study). Neuromodulation 2005; 8: 213-218.

    28. Kumar K, Taylor RS, Jacques L, et al. Spinal cord stimulation versus conventional medical management for neuropathic pain: a multicentre randomised controlled trial în patients with failed back surgery syndrome. Pain 2007; accepted for publication.

    29. Kemler MA, Barendse GAM, Van Kleef M, et al. Spinal cord stimulation in patients with chronic reflex sympathetic dystrophy. The New England Journal of Medicine 2000; 343: 618-624.

    30. Kemler MA, de Vet HC, Barendse GA, et al. Spinal cord stimulation for chronic reflex sympathetic dystrophy -five-year follow-up. The New England Journal of Medicine 2006; 354: 2394-2396.

    31. Heath RG, Mickle WA. Evaluation of seven years'experience with depth electrode studies în human patients. In: Ramey ER, O'Doherty DS, eds. Electrical Studies on the Unanesthetized Brain. New York: Paul B. Hoeber, 1960: 214-247.

    32. Hosobuchi Y, Adams JE, Rutkin B. Chronic thalamic stimulation for the control of facial anesthesia dolorosa. Archives of Neurology 1973; 29: 158-161.

    33. Richardson DE, Akil H. Long term results of periventricular gray self-stimulation. Neurosurgery 1977; 1: 199-202.

    34. Green AL, Wang S, Owen SL, et al. Stimulating the human midbrain to reveal the link between pain and blood pressure. Pain 2006; 124: 349-359.

    35. Owen SL, Green AL, Nandi D, et al. Deep brain stimulation for neuropathic pain. Neuromodulation 2006; 9: 100-106.

    36. Owen SL, Green AL, Stein JF, et al. Deep brain stimulation for the alleviation of post-stroke neuropathic pain. Pain 2006; 120: 202-206.

    37. Bittar RG, Kar-Purkayastha I, Owen SL, et al. Deep brain stimulation for pain relief: a meta-analysis. Journal of Clinical Neuroscience 2005; 12: 515-519.

    38. Hamani C, Schwalb JM, Rezai AR. Deep brain stimulation for chronic neuropathic pain: long-term outcome and the incidence of insertional effect. Pain 2006; 125: 188-196.

    39. Katayama Y, Yamamoto T, Kobayashi K, et al. Motor cortex stimulation for poststroke pain: comparison of spinal cord and thalamic stimulation. Stereotactic Functional Neurosurgery 2001; 77: 183-186.

    40. Tsubokawa T, Katayama Y, Yamamoto T, et al. Treatment of thalamic pain by chronic motor cortex stimulation. Pacing and Clinical Electrophysiology 1991; 14: 131-134.

    41. Tsubokawa T, Katayama Y, Yamamoto T, et al. Chronic motor cortex stimulation in patients with thalamic pain. Journal of Neurosurgery 1993; 78: 393-401.

    42. Peyron R, Garcia-Larrea L, Deiber MP, et al. Electrical stimulation of precentral cortical area în the treatment of central pain: electrophysiological and PET study. Pain 1995; 62: 275-286.

    43. Garcia-Larrea L, Peyron R, Mertens P, et al. Electrical stimulation of motor cortex for pain control: a combined PET-scan and electrophysiological study. Pain 1999; 83: 259-273.

    44. Rusina R, Vaculin S, Yamamotova A, et al. The effect of motor cortex stimulation in deafferentated rats. Neuro Endocrinology Letters 2005; 26: 283-288.

    45. Senapati AK, Huntington PJ, Peng YB. Spinal dorsal horn neuron response to mechanical stimuli is decreased by electrical stimulation of the primary motor cortex. Brain Research 2005; 1036: 173-179.

    46. Peyron R, Faillenot I, Mertens P, et al. Motor cortex stimulation în neuropathic pain. Correlations between analgesiceffect and hemodynamic changes în the brain. A PET study. Neuroimage 2007; 34: 310-321.

    47. Lefaucheur JP. The use of repetitive transcranial magnetic stimulation (rTMS) in chronic neuropathic pain. Neurophysiologie Clinique 2006; 36: 117-124.

    48. Lefaucheur JP, Drouot X, Keravel Y, et al. Pain relief induced by repetitive transcranial magnetic stimulation of precentral cortex. Neuroreport 2001; 12: 2963-2965.

    49. Andre-Obadia N, Peyron R, Mertens P, et al. Transcranial magnetic stimulation for pain control. Doubleblind study of different frequencies against placebo, and correlation with motor cortex stimulation efficacy. Clinical Neurophysiology 2006; 117: 1536-1544.

    50. Khedr EM, Kotb H, Kamel NF, et al. Longlasting antalgic effects of daily sessions of repetitive transcranial magnetic stimulation în central and peripheral neuropathic pain. Journal of Neurology, Neurosurgery and Psychiatry 2005; 76: 833-838.

    51. Lefaucheur JP, Drouot X, Nguyen JP. Interventional neurophysiology for pain control: duration of pain relief following repetitive transcranial magnetic stimulation of the motor cortex. Neurophysiologie Clinique 2001; 31: 247-252.

    52. Lefaucheur JP, Drouot X, Menard-Lefaucheur I, et al. Neurogenic pain relief by repetitive transcranial magnetic cortical stimulation depends on the origin and the site of pain. Journal of Neurology, Neurosurgery and Psychiatry 2004; 75: 612-616.

    53. Levy RM, Lamb S, Adams JE. Treatment of chronic pain by deep brain stimulation: long term follow-up and review of the literature. Neurosurgery 1987; 21: 885-893.

                               -------

GHID din 16 septembrie 2010
de practică medicală pentru specialitatea neurologie*) - "Ghidul European Federation of Neurological Societies/Peripheral Nerve Society pentru managementul neuropatiei motorii multifocale" - Anexa 8

EMITENT:     MINISTERUL SĂNĂTĂŢII 

PUBLICAT ÎN: MONITORUL OFICIAL nr. 723 bis din 29 octombrie 2010 

----------

    *) Aprobat de <LLNK 12010  1223 501201   0 40>Ordinul nr. 1.223 din 16 septembrie 2010, publicat în Monitorul Oficial al României, Partea I, nr. 723 din 29 octombrie 2010.

    I. N. van Schaik*a), P. Bouche*b), I. Illa*c), J-M. Leger*b), P. Van den Bergh*d), D. R. Cornblath*e), E. M. A. Evers*f), R. D. M. Hadden*g), R. A. C. Hughes*h), C. L. Koski*i), E. Nobile-Orazio*j), J. Pollard*k), C. Sommer*l) and P. A. van Doorn*m)

    *a) Department of Neurology, Academic medical Center, University of Amsterdam, Amsterdam, The Netherlands; *b) Department of Neurology, Hopital de la Salpetriere, Paris, France; *c) Department of Neurology, Hospital Sta Creu i Sant Pau, Universitat Autonoma de Barcelona, Barcelona, Spain; *d) Department of Neurology, Cliniques universitaires St-Luc, Universite catholique de Louvain, Brussels, Belgium; *e) Department of Neurology, Johns Hopkins University School of Medicine, Baltimore, MD, USA; *f) Guillain-Barre' Syndrome Support Group, Leicester, UK; *g) Department of Neurology, Charing Cross Hospital, London, UK; *h) Department of Neurology, Guy's, King's and St Thomas_ School of Medicine, London, UK; *i) Department of Neurology, University of Maryland, School of Medicine, Baltimore, MD, USA; *j) Department of Neurological Sciences Dino Ferrari Center, University of Milan IRCCS Humanitas Clinical Institute, Milan, Italy; *k) Department of Medicine, University of Sydney, Sydney, Australia; *l) Department of Neurology, University of Wurzburg, Wurzburg, Germany; and *m) Department of Neurology, Erasmus Medical Center, Rotterdam, The Netherlands

    În ultimii ani, au fost propuse câteva criterii de diagnostic pentru neuropatia motorie multifocală (MMN) iar beneficiile administrării intravenoase a imunoglobulinelor (IgIV) şi a altor tratamente imunomodulatorii au fost demonstrate în câteva studii clinice cu sau fara lot de control. Acestea au avut ca obiective prezentarea unor ghiduri pentru definirea, modul de investigare şi tratamentul neuropatiei motorii multifocale. Experţii în domeniu şi un reprezentant al pacienţilor au luat în considerare bibliografia extrasă din MEDLINE şi Cochrane Library, în anul 2004 şi au făcut propuneri care au fost acceptate în mod iterativ. Comitetul a ajuns la concluzia că indicaţiile de practică clinică corectă să definească criteriile clinice şi electrofiziologice pentru neuropatia motorie multifocală, iar investigaţiile necesare trebuie luate în considerare. Principalele recomandări ca indicaţii de practică clinică corectă au fost: (i) administrarea IgIV (2g/Kg administrate pe parcursul a 2-5 zile) trebuie considerata ca tratament de primă intenţie (nivel A de recomandare) atunci când dizabilitatea este suficient de severă pentru a justifica tratamentul. (ii) Corticoizii nu sunt recomandaţi (indicaţie de practică clinică corectă). (iii) dacă tratamentul cu IgIV este eficient, trebuie luată în considerare administrarea repetată a acestuia (nivel C de recomandare). Frecvenţa de administrare a IgIV trebuie să fie ghidată după răspunsul individual (indicaţii de bună practică clinică - "good practice points"). Regimul tipic de tratament este de 1g/Kg corp la fiecare 2-4 săptămâni sau 2g/Kg administrate la fiecare 4-8 săptămâni (indicaţii de practică clinică corectă). (iv) dacă tratamentul cu IgIV nu este sau este insuficient eficient trebuie luat în considerare tratamentul imunosupresor. Ciclofosfamida, ciclosporina, azatioprina, interferon beta 1a şi rituximabul se pot folosii în tratamentul neuropatiei motorii multifocale (indicaţii de practică clinică corectă ), (v) datorita toxicitaţii sale, ciclofosfamida este mai putin utilizată.

    Obiective

    Obiectivele sunt de a construi ghiduri pentru definirea, diagnosticul şi tratamentul neuropatiei motorii multifocale (NMM) pe baza dovezilor existente şi pe consens acolo unde nu există dovezi adecvate.

    Istoric

    A fost raportată prezenţa pacienţiilor cu neuropatie pur motorie, asimetrică, cu blocuri de conducere multifocale (BC), încă din 1986 [1-3]. Pestronk şi colabolatorii, a introdus pentru prima dată termenul de neuropatie motorie multifocală şi a subliniat ascocierea acesteia cu anticorpi anti gangliozidaza GM1, de tip IgM şi răspunsul la tratamentul imunomodulator. Diagnosticul NMM se bazează pe caracteristicile clinice, de laborator şi electrofiziologice [5-8]. Au fost propuse câteva criterii de diagnostic pentru această neuropatie [9-11]. Aceste criterii includ: scăderea forţei musculare, lent progresivă, asimetrică, predominant distală, fără tulburare obiectivă de sensibilitate în teritoriul de distribuţie a doi sau trei nervi periferici, şi absenţa semnelor de neuron motor central. Trăsătura caracteristică a bolii este reprezentată de prezenta blocurilor de conducere, multifocale (BC) la testarea electromiografică, în afara locurilor obisnuite de compresie ale nervului [5,12-15]. BC reprezintă o scăderea a ampitudinii sau ariei (sau ambele) potenţialului de acţiune muscular combinat (CMAP) obţinut prin stimularea nervilor motori proximal versus distal în absenţa dispersiei temporale anormale /sau în prezenţa numai a unei anomalii focale a dispersiei temporale [7,12,16]. Gradul de scădere a ampitudinii şi/sau ariei CMAP necesar pentru a determina BC reprezintă o problema ce necesită a fi dezbătută. În aceste ghiduri sunt prezentate criteriile clinice şi electrofiziologice de diagnostic bazate pe criteriile publicate şi pe consensul făcut de către comitetul de lucru.

    Neuropatia motorie multifocală reprezintă o boală tratabilă. Câteva studii necontrolate, analizate în 'Cochrane systematic review' [26] au demonstrat efectul benefic al terapiei imunomodulatorii [4,17-25]. Patru studii clinice, şi acestea analizate în 'Cochrane systematic review' [31] au arătat că tratamentul cu doze mari de imunoglobuline administrate intravenos (IgIV) este eficient în NMM fiind considerat tratament standard [27-30]. Toate aceste dovezi au permis anumite afirmaţii bazate pe dovezi în ceea ce priveşte tratamentul.

    Strategia de cercetare

    A fost cerecetată baza de date MEDLINE din 1980 până în 24 iunie 2004 pentru articole despre neuropatia motorie multifocală ('multifocal motor neuropathy') şi diagnosticul acesteia ('diagnosis') sau tratamentul ('treatment') sau ghiduri ('guidelines') însă bazele de date personale ale membrilor comitetului de lucru nu au fost utile.

    Metode de a ajunge la un consens

    Echipe formate din membrii comitetului de lucru au schiţat enunţuri despre definiţia, diagnosticul şi tratamentul NMM, toate acestea fiind luate în considerare la o întâlnire în septembrie 2004. Dovezile au fost clasificate în clase de evidenţă de la I la IV iar recomandările ca nivel de la A la C, conform schemei agreate de EFNS [32]. Când au existat doar evidenţe de clasa IV dar membrii comitetului de lucru au ajuns la un consens, acestea au fost considerate indicaţii de practică clinică corectă. Toate aceste propuneri au fost anlizate şi comparate într-un singur document care ulterior a fost analizat în repetate rânduri până ce s-a ajuns la un consens.

    Rezultate

    Criterii de diagnostic

    Comitetul de lucru a formulat propriile criterii de diagnostic bazate pe criteriile publicate anterior [5-11]. Criteriile clinice sunt prezentate în tabelul 1. Trasăturile clinice caracteristice sunt reprezentate de scăderea de forţă musculară fără tulburare obiectivă de sensibilitate, cu instalare progresivă, asimetrică, cu implicarea a două sau mai multe teritorii nervoase şi absenţa semnelor de neuron motor central. Au fost propuse criterii clinice suplimentare: nu mai mult de opt regiuni periferice afectate, scadere de forţă musculară predominant la membrele superioare, reflexe osteotendinoase absente sau diminuate, vârsta de debut între 20 şi 65 ani [6]. Aceste caracteristici suplimentare au fost asociate cu o frecvenţă crescută de răspuns la tratamentul cu imunoglobuline însă este neclar dacă acestea au influenţat acurateţea diagnosticului, iar absenţa unora dintre aceste trasături este obişnuită la pacienţii care dealtfel prezintă neuropatie motorie multifocală tipică [8]. Comitetul de lucru a decis să nu includă în criterii limita de vârstă. Prezenta blocului de conducere nervoasă reprezintă trăsătura definitorie a bolii.

    Primele lucrări ştiinţifice definesc BC ca o reducere cu 20-30% a amplitudinii sau ariei şi durata CMAP distal nu este cu 15% mai mare faţă de normal. Într-una dintre lucrările ştiintifice principale în ceea ce priveşte criteriile de diagnostic a NMM gradul blocului de conducere nervoasă a fost definit ca putând fi sigur sau probabil, iar într-o alta ca fiind sigur, probabil sau posibil [9-11]. Există doar evidenţe de clasa IV în ceea ce priveşte aceste probleme. Cu toate acestea comitetul de lucru a considerat că indicaţiile de practică clinică corectă să definească criteriile clinice şi electrofiziologice pentru NMM (tabelele 1 şi 2).

    Tabelul 1. Criteriile clinice de diagnostic pentru NMM

*T*

┌──────────────────────────────────────────────────────────────────────────────┐

│Criterii majore (ambele sunt obligatorii)                                     │

│                                                                              │

│   1. Scădere progresivă de forţă musculară la nivelul membrelor, asimetrică, │

│      sau afectare motorie cu distribuţie teritorială în cel puţin două       │

│      teritorii nervoase, cu durată mai mare de o lună (a).                   │

│                                                                              │

│   2. Nu pot fi obiectivate tulburări de sensibiltate cu excepţia unor        │

│      tulburări uşoare de sensibilitate vibratorie la nivelul membrelor       │

│      inferioare                                                              │

│                                                                              │

│Criterii clinice de susţinere a diagnosticului                                │

│                                                                              │

│   3. Afectare predominant la nivelul membrelor superioare (b)                │

│                                                                              │

│   4. Reflexe osteotendinoase diminuate sau absente la nivelul extremităţilor │

│      afectate (c)                                                            │

│                                                                              │

│   5. Absenţa afectării nervilor cranieni (d)                                 │

│                                                                              │

│   6. Crampe şi fasciculaţii la nivelul extremităţilor afectate               │

│                                                                              │

│Criterii de excludere                                                         │

│                                                                              │

│   7. Semne de neuron motor central                                           │

│                                                                              │

│   8. Afectare bulbară marcată                                                │

│                                                                              │

│   9. Tulburări de sensibilitate marcate, ce implică mai mult decât tulburare │

│      sensibilitate vibratorie la nivelul membrelor inferioare                │

│                                                                              │

│  10. Scădere de forţă musculară, simetrică, difuză pe parcursul primelor     │

│      saptămâni                                                               │

│                                                                              │

│  11. Analize de laborator: proteinorahie>1g/l                                │

│                                                                              │

└──────────────────────────────────────────────────────────────────────────────┘

*ST*

    (a) De obicei mai mult de 6 luni. (b) la debut, afectarea predominant definită a membrelor inferioare se întâlneste în aproximativ 10% din cazuri. (c) s-a raportat prezenţa refelexelor osteotendinoase uşor mai vii, în principal la nivelul membrului afectat şi nu exclud diagnosticul de NMM. (d) s-a reportat prezenţa parezei de nerv XI

    Tabelul 2. Criteriile electrofiziologice pentru blocul de conducere (a)

*T*

┌──────────────────────────────────────────────────────────────────────────────┐

│                                                                              │

│  1. BC motor sigur: reducerea ariei negative CMAP la stimularea proximală    │

│     faţă de cea distală cu cel puţin 50% indiferent de lungimea segmentului  │

│     nervos (median, ulnar, peronier). Amplitudinea negativă a CMAP la        │

│     stimularea părţii distale a segmentului cu BC trebuie să fie cu > 20%    │

│     faţă de limita inferioară a normalului şi >1 mV (vârful negativ de bază) │

│     şi creşterea duratei vârfului negativ CMAP proximal trebuie să fie ≤30%  │

│                                                                              │

│  2. BC motor probabil: reducerea ariei negative CMAP cu cel puţin 30% pe un  │

│     traiect nervos intins de la nivelul membrului superior cu o creştere a   │

│     duratei vârfului negativ CMAP proximal ≤ 30%; sau reducerea ariei        │

│     negative CMAP cu cel puţin 50% (la fel ca în cazul BC sigur) cu o        │

│     creştere a duratei vârfului negativ CMAP proximal >30%                   │

│                                                                              │

│  3. Conducere nervoasă senzitivă normală la nivelul membrelor superioare la  │

│     care există BC şi amplitudinea potenţialului de acţiune nervoasă senzitiv│

│     normală (vezi criterii de excludere)                                     │

│                                                                              │

└──────────────────────────────────────────────────────────────────────────────┘

*ST*

    (a) Dovada pentru existenţa blocului de conducere trebuie găsită în afara zonelor obişnuite de încarccerare.

    Investigaţiile necesare pentru NMM

    Bazându-ne pe consensul experţilor, pentru a lua în considerare diagnosticul de NMM, trebuie făcut diagnostic diferenţial pentru orice scădere progresivă de forţă musculară la nivelul membrelor, asimetrică fără o tulburare obiectivă de sensibilitate şi fără semne sau simptome de implicare a neuronului motor central. NMM trebuie diferenţiată de boala de neuron motor, neuropatii de încarcerare, neuropatii ereditare, sindrom LewisSumner şi polineuropatia demielinizantă inflamatorie cronică în varianta motorie [1,3,9,33-43]. Examenul clinic şi testele electrofiziologice sunt obligatorii pentru întrunirea criteriilor de diagnostic pentru NMM. Alte investigaţii ce pot susţine diagnosticul de NMM sunt examenul LCR cu o proteinorahie >1g/l, prezenţa anticorpilor anti gangliozidază GM1 [46-48] şi creşterea intensităţii în secvenţele ponderate T2 la examenul IRM, la nivelul plexului brahial [6,9,22]. Examenul LCR, prezenţa anticorpilor anti gangliozidază GM1 şi examinarea prin IRM a plexului brahial nu sunt necesare în cazul în care se îndeplinesc criteriile clinice şi electrofiziologice de diagnostic. Biopsia nervoasă nu se efectuează de rutină în NMM dar este utilă în determinarea unei cauze alternative [47,48]. EMG-ul cu ac, detecţia paraproteinelor urinare şi serice prin imunofixare[49], explorarea funcţiei tiroidiene [50], a creatin kinazei [6,20], analiza citologică a LCR şi proteinorahia [6,51] sunt investigaţii utile pentru a determina prezenţa unor afecţiuni concomitente sau pentru a exclude alte cauze posibile. Aceasta listă nu este completă, investigaţii suplimentare fiind necesare în funcţie de constatările clinice.

    Tratamentul NMM

    Există foarte puţine opţiuni de tratament în ceea ce priveşte NMM. Spre deosebire de CIDP, NMM nu răspunde de obicei la administrarea de steroizi, plasmafereza, acestea pot să agraveze boala[7,53-54]. Eficacitatea IgIV a fost demonstrată într-o serie de studii deschise, necontrolate. S-au efectuat patru studii dublu-orb controlate în ceea ce priveşte tratamentul cu IgIV în NMM [27-30]. Aceste patru studii au inclus un număr de 45 pacienţi cu NMM şi au fost prezentate sumar în 'Cochrane systematic review' [31].

    Tratamentul cu IgIV este superior faţă de placebo în ceea ce priveşte îmbunătăţirea forţei musculare la pacienţii cu NMM (NNT 1,4; 95% CI 1,1-1,8). Deoarece scaderea de forţă musculară reprezintă singura cauză a dizabilităţii la pacienţii cu NMM, este de aşteptat ca în cazul pacienţilor la care forţa musculară se îmbunătăţeste după tratamentul cu IgIV să se amelioreze şi dizabilitatea. Într-un studiu larg, retrospectiv prezenţa anticorpilor anti gangliozidată GM1 şi a blocului de conducere nervoasă au fost corelate cu un răspuns favorabil la administrarea de IgIV [6]. În aproximativ o treime din pacienţi remisiunea prelungita(>12 luni) a fost obţinută doar prin tratament cu IgIV, aproximativ o jumătate dintre pacienţi au necesitat cure repetate de IgIV şi dintre aceştia jumatate au necesitat tratament suplimentar imunosupresor [25]. Eficienţa scade pe parcursul tratamentului prelungit, chiar şi în cazul administrării unor doze crescute, probabil datorită degenerescenţei axonale continue [55,56]. Însă, într-un studiu retrospectiv, tratamentul cu doze mai mari de IgIV decât cele de întreţinere (1,6-2 g/Kg corp pe parcursul a 4-5 zile) a determinat apariţia reinervării, a scăzut numarul BC şi a prevenit degenerescenţa axonală cu până la 12 ani, în cazul a zece pacienţi [57].

    Studii necontrolate sugerează un efect benefic al ciclofosfamidei [4,17,18,20-22], interferonului beta 1a [23,24] şi azatioprinei [19,25]. Există dovezi controversate în ceea ce priveşte tratamentul cu rituximab [58,59]. Ciclofosfamida nu a fost recomandată de către grupul de experţi deoarece există preocupări în ceea ce priveşte toxicitatea acesteia şi lipsa dovezilor de eficacitate în tratamentul NMM [10].

    Recomandări şi indicaţii de practică clinică corectă

    Criterii de diagnostic (indicaţii de practică clinică corectă)

    1. Clinic: trebuie întrunite două criterii majore şi toate criteriile de excludere (tabelul 1)

    2. Diagnosticul electrofiziologic: BC probabil sau sigur la nivelul a cel puţin doi nervi (tabelul 2)

    3. Criterii de susţinere a diagnosticului: anticorpi anti-GM1, IRM, LCR şi răspunsul la tratament

    4. Categorii: NMM sigură sau probabilă (tabelul 4)

    Tabelul 3. Criterii de susţinere

*T*

┌──────────────────────────────────────────────────────────────────────────────┐

│   1. Titruri crescute de anticorpi anti-GM1 IgM (nivel A de recomandare)     │

│                                                                              │

│   2. Imagistica prin rezonanţă magnetică evidenţiază priza de contrast       │

│      gadolinofilă şi/sau hipertrofia plexului brahial (indicaţii de bună     │

│      practică clinică )                                                      │

│                                                                              │

│   3. Îmbunătăţirea clinică după administrarea IgIV (indicaţii de bună        │

│      practică clinică )                                                      │

│                                                                              │

└──────────────────────────────────────────────────────────────────────────────┘

*ST*

    Tabelul 4. Forme de NMM

*T*

┌──────────────────────────────────────────────────────────────────────────────┐

│ NMM sigură                                                                   │

│                                                                              │

│ Criteriile clinice 1,2 şi 7-11 şi criteriile elecrofiziologice 1 şi 3 la     │

│ nivelul unui nerv                                                            │

│                                                                              │

│ NMM probabilă                                                                │

│                                                                              │

│ Criteriile clinice 1,2 şi 7-11 şi criteriile elecrofiziologice 2 şi 3 la     │

│ nivelul a două teritorii nervoase                                            │

│                                                                              │

│ Criteriile clinice 1,2 şi 7-11 şi criteriile elecrofiziologice 2 şi 3 la     │

│ nivelul unui nerv, sau cel puţin un criteriu de susţinere 1-3 (tabelul 3)    │

│                                                                              │

└──────────────────────────────────────────────────────────────────────────────┘

*ST*

    Investigatii pentru sustinerea diagnosticului (indicatii de practică clinică corectă)

    1. Examinarea clinică şi testele electrofiziologice trebuie efectuate la toţi pacienţii

    2. Determinarea anticorpilor anti glicozidază GM1, IRM a plexului brahial, examinarea LCR trebuie luate în considerare la anumiţi pacienţi

    3. Investigaţiile necesare pentru a diagnostica o boală concomitentă sau pentru a exclude alte cauze posibile trebuie efectuate însă alegerea acestora se face în funcţie de circumstanţele individuale

    Tratament

    1. Tratamentul cu IgIV (2g/Kg corp timp de 2-5 zile) este de elecţie (nivel A de recomandare) atunci când dizabilitatea este suficient de severă încât să justifice tratamentul.

    2. Corticosteroizii nu sunt recomandaţii (indicaţie de bună practică clinică).

    3. Dacă tratamentul iniţial cu IgIV este eficient, în cazul unora dintre pacienţi se pot administra cure repetate (nivel C de recomandare). Frecvenţa administrării tratamentului de întreţinere cu IgIV depinde de răspunsul terapeutic (indicaţie de practică clinică corectă). Regimul tipic de tratament este de 1g/Kg corp la fiecare 2-4 săptămâni sau 2 g/Kg corp o dată la 1-2 luni (indicaţie de practică clinică corectă).

    4. Dacă tratamentul cu IgIV nu este eficient se va lua în considerare tratamentul imunosupresor. Ciclofosfamida, ciclosporina, azatioprina, interferonul beta 1a sau rituximabul reprezintă o alternativă (indicaţie de bună practică clinică).

    5. Datorită toxicităţii ciclofosfamida reprezintă o alternativă mai puţin oportună (indicaţie de bună practică clinică).

    Conflicte de interes

    Următorii autori au raportat conflicte de interes: RAC Hughes niciunul personal, burse de cercetare şi onorarii oferite de Bayer, Biogen-Idec, Schering-LFB şi Kedrion, D Cornblath onorarii personale oferite de Aventis Behring and Baxter, C Koski onorarii oferite de American Red Cross, Baxter, Bayer, ZLB-Behring, JM Leger niciunul personal, burse de cercetare şi onorarii oferite de Biogen-Idec, Baxter, Laboratoire Francais du Biofractionnement (LFB), Octapharma, E Nobile-Orazio onorarii personale oferite de Kedrion, Grifols, Baxter, LFB (a fost desemnat de Kedrion şi Baxter să ofere opinia unui expert Ministerului de Sănătate Italian în ceea ce priveşte folosirea IgIV în neuropatiile disimune, J Pollard burse de cercetare oferite de Biogen-Idec, Schering, P van Doorn niciunul personal, burse de cercetare şi onorarii oferite de Baxter and Bayer. Ceilalţi autori nu au nimic de declarat.

    Anexa: Ghiduri

    Scopul ghidurilor

    Acest ghid a fost efectuat de catre membrii comitetului de lucru al EFNS care sunt deasemenea si membrii ai Peripheral Nerve Societiey. Au participat deasemenea si membri non-europeni pe baza recomandarilor facute de comitetul director al Peripheral Nerve Societiey. Comitetul de lucru a adoptat metodele si schema de clasificare EFNS (vezi tabelele). Cand au existat doar evidente de clasa IV, consensul a fost exprimat ca indicatie de practica clinica corecta(32). Scopul ghidului EFNS de management neurologic, este de a furniza indrumari bazate pe dovezi în ceea ce priveste aspectele importante în managementul bolii neurologice, pentru neurologi si alti specialisti implicati în asistenta medicala. Acest ghid furnizeaza viziunea unui comitet de lucru, expert în domeniu, numit de catre comitetul stiintific al EFNS. Acest ghid reprezinta o analiza nobila a standardelor minime necesare pentru indrumarea practicii medicale pe baza celor mai bune dovezi disponibile. Acest ghid nu intentioneaza sa aiba implicatii legale în cazuri individuale (Brainin et al. 2004). Acest ghid nu intentioneaza sa aiba implicatii în ceea ce priveste rambursarea.

    Tabel 1. Schema de clasificare a dovezilor pentru o interventie terapeutica.

*T*

┌──────────────────────────────────────────────────────────────────────────────┐

│ Clasa I: Un studiu clinic de capacitate adecvata, prospectiv, randomizat,    │

│ controlat, cu evaluarea mascata a rezultatului pe o populatie reprezentativa │

│ sau o evaluare sistematica de capacitate adecvata a studiilor clinice        │

│ prospective cu evaluarea mascata a rezultatului pe o populatie reprezentativa│

│ Cerintele sunt urmatoarele:                                                  │

│  a. Ascunderea randomizarii                                                  │

│  b. Rezultatele primare sunt clar definite                                   │

│  c. Criteriile de includere/excludere sunt clar definite                     │

│  d. Justificare adecvata pentru cei retrasi si o incrucisare cu numere       │

│     suficient de scazute pentru avea un potential minim de abatere           │

│  e. Caracteristicile de baza, relevante sunt prezentate si sunt substantial  │

│     echivalente intre grupurile de tratament sau exista o ajustare statistica│

│     potrivita în ceea ce priveste diferentele.                               │

│ Clasa II: studiu prospectiv de cohorta grup-pereche intr-o populatie         │

│ reprezentativa cu evaluarea mascata a rezultatului ce intruneste criteriile  │

│ a-e de mai sus sau un studiu randomizat, controlat intro populatie           │

│ reprezentativa care nu indeplineste unul din criteriile a-e.                 │

│                                                                              │

│ Clasa III : Toate celelate studii controlate (inclusiv grupuri de control cu │

│ o istorie naturala bine definite sau pacienti care isi asigura propriul      │

│ control) intr-o populatie reprezentativa unde evaluarea rezultatului se face │

│ independent de tratamentul pacientilor                                       │

│                                                                              │

│ Clasa IV: Dovezi din studii necontrolate, serii de cazuri, rapoarte de cazuri│

│ sau opiniile expertilor                                                      │

│                                                                              │

│ Definitii pentru nivelele de recomandare                                     │

│ Nivel A: (stabilit ca fiind eficient, ineficient, sau daunator) necesita     │

│ cel putin un studiu de clasa I convingator sau cel putin doua studii de      │

│ clasa II consistente, convingatoare                                          │

│ Nivel B: (stabilit ca fiind probabil eficient, ineficient, sau daunator)     │

│ necesita cel putin un studiu de clasa II convingator sau dovezi              │

│ covarsitoare de clasa III                                                    │

│ Nivel C: (stabilit ca fiind posibil eficient, ineficient, sau daunator)      │

│ necesita cel putin doua studii convingatoare de clasa III                    │

└──────────────────────────────────────────────────────────────────────────────┘

*ST*

    Tabel 2. Schema de clasificare a dovezilor pentru o masura diagnostica

*T*

┌──────────────────────────────────────────────────────────────────────────────┐

│ Clasa I: Un studiu prospectiv pe un spectru larg de persoane suferind de     │

│ boala suspectata, folosind un 'standard de aur' pentru definirea cazului,    │

│ unde testul este aplicat intr-o evaluare oarba, si permitand evaluarea       │

│ testelor potrivite pentru acuratetea diagnosticului                          │

│                                                                              │

│ Clasa II: Un studiu prospectiv, cu un spectru ingust de persoane, cu boala   │

│ suspectata, sau un studiu retrospectiv bine proiectat pe un spectru larg de  │

│ persoane cu o boala suspectata (prin-un 'standard de aur') comparate cu un   │

│ spectru larg de cazuri control unde testul este aplicat intr-o evaluare oarba│

│ si permite evaluarea testelor potrivite pentru acuratetea diahnosticului     │

│                                                                              │

│ Clasa III: Dovezi furnizate de un studiu retrospectiv în care fie perosanele │

│ cu boala stabilita, fie grupul de control, se incadreaza intr-un spectru     │

│ ingust, si unde testul se aplica intr-o evaluare oarba                       │

│                                                                              │

│ Clasa IV: Dovezi din studii necontrolate, serii de cazuri, rapoaarte de      │

│ aczuri sau opiniile expertilor                                               │

│                                                                              │

│ Definitii pentru nivele de recomandare                                       │

│ Nivel A: (stabilit ca fiind folositor/predictiv sau nefolositor/predictiv)   │

│ necesita cel putin un studiu de clasa I convingator sau cel putin doua studii│

│ de clasa II consistente, convingatoare                                       │

│ Nivel B: (stabilit ca fiind probabil folositor/predictiv sau nefolositor/    │

│ predictiv) necesita cel putin un studiu de clasa II convingator sau dovezi   │

│ covarsitoare de clasa III                                                    │

│ Nivel C: (stabilit ca fiind posibil folositor/predictiv sau nefolositor/     │

│ predictiv) necesita cel putin doua studii convingatoare de clasa III         │

└──────────────────────────────────────────────────────────────────────────────┘

*ST*

                                    -------
GHID din 16 septembrie 2010
de practică medicală pentru specialitatea neurologie*) - "Ghid de diagnostic şi tratament în boala Parkinson" - Anexa 9

EMITENT:     MINISTERUL SĂNĂTĂŢII 

PUBLICAT ÎN: MONITORUL OFICIAL nr. 723 bis din 29 octombrie 2010 

----------

    *) Aprobat de <LLNK 12010  1223 501201   0 40>Ordinul nr. 1.223 din 16 septembrie 2010, publicat în Monitorul Oficial al României, Partea I, nr. 723 din 29 octombrie 2010.

    SOCIETATEA DE NEUROLOGIE DIN ROMÂNIA

    Acest ghid a fost redactat la propunerea adunarii generale a Societatii de Neurologie din Romania de catre un grup de lucru desemnat de aceasta, alcatuit din Prof. Dr. Ovidiu Băjenaru, Prof. Dr. Lăcrămioara Perju-Dumbravă, Conf. Dr. Cristina Tiu si Sef lucrari Dr. Bogdan Ovidiu Popescu. Proiectul redactat de catre acest grup de lucru a fost initial publicat în Revista Romana de Neurologie si distribuit spre analiza tuturor membrilor SNR, care l-au analizat ulterior în dezbatere publica si l-au aprobat prin vot în unanimitate în Adunarea generala a Societatii de Neurologie din Romania din mai 2005. Aceasta forma a ghidului, publicata în volumul de Ghiduri de practica medicala ale SNR în 2005, a fost ulterior aprobata de catre Colegiul Medicilor din Romania în anul 2006.

    In Adunarea generala a Societatii de Neurologie din Romania din mai 2009, in concordanta cu evolutia cunostintelor stiintifice si modificarile corespunzatoare din ghidurile similare internationale, în particular cu cele aprobate de catre Federatia Societatilor de Neurologie din Europa ( EFNS ), s-au dezbatut public si aprobat prin consens modificarile din forma actuala a ghidului, în varianta prezentata mai jos.

    SOCIETATEA DE NEUROLOGIE DIN ROMANIA

    GHID DE DIAGNOSTIC ŞI TRATAMENT ÎN BOALA PARKINSON

    O. Băjenaru, Lăcrămioara Perju-Dumbravă, Cristina Tiu, B. O. Popescu

    PARKINSONISMUL ŞI DIAGNOSTICUL BOLII PARKINSON

    Boala Parkinson este a doua boală neurodegenerativă ca frecvenţă după boala Alzheimer. Ca regulă generală, vârsta de debut a bolii este între 40 şi 70 ani, cu un vârf în decada a 6-a de vârstă, având o prevalenţă de circa 1% la vârsta de 65 ani şi de 3,5% la 85 ani.

    Sindromul parkinsonian, definitoriu din punct de vedere clinic pentru diagnostic, se poate întâlni în boala Parkinson primară şi o serie de sindroame Parkinson-plus (sindroame parkinsoniene atipice). Studiile genetice din ultimii ani au identificat până în prezent 10 forme diferite monogenice de boală Parkinson, motiv pentru care cei mai mulţi specialişti în domeniu preferă termenul de boala Parkinson primară în locul celui de boala Parkinson idiopatică (încă larg utilizat).

    Parkinsonismul se caracterizează clinic prin orice combinaţie între tremor de repaus (cu frecvenţa de 4-7 cicli/s), bradi/hipokinezie, rigiditate musculară, posturi în flexie şi fenomenede blocaj motor ("freezing").

    Convenţional, categoriile de boli în care apare parkinsonismul, se pot clasifica în:

    ● Boala Parkinson primară

    ● Sindroame Parkinson-plus (parkinsonism atipic)

     - Paralizia supranucleară progresivă

     - Atrofia multisistemică

     - Sindromul Shy-Drager

     - Degenerescenţa strio-nigrică

     - Atrofia olivo-ponto-cerebeloasă

     - Boala difuză cu corp Lewy

     - Degenerescenţă corticobazală

    ● Parkinsonismul din alte boli heredodegenerative (în care acest sindrom nu este trăsătură clinică primară)

     - Demenţa frontotemporală cu parkinsonism

     - Sindromul "overlap" Alzheimer-Parkinson

     - Sindromul Parkinson-SLA-demenţă Guam

     - Boala Huntington - varianta rigidă

     - Boala Hallervorden-Spatz

    ● Parkinsonism secundar (consecinţă a unei leziuni cerebrale dobândite)

    Toxic:

     - MPTP (metil-4-fenil-tetrahidropirinina)

     - Mangan

     - Monoxid de carbon

    Indus medicamentos:

     - Neuroleptic

     - Metoclopramid, proclorperazină

     - Rezerpină

     - Valproat

     - Blocanţi ai canalelor de calciu

    Vascular:

     - Lacune multiple în ganglionii bazali

     - Boala Binswanger

     - Hidrocefalii

     - Traumatisme cranio-cerebrale

     - Tumori

     - Degenerescenţa cronică hepatocerebrală

     - Boala Wilson

    Boli infecţioase:

     - Parkinsonismul postencefalitic

     - Boala Creutzfeldt-Jakob

     - Infecţia HIV/SIDA

    Din punct de vedere etiopatogenic, boala Parkinson primară este consecinţa unui proces degenerativ neuronal difuz al sistemului nervos central, în care primele leziuni apar în trunchiul cerebral inferior şi care, progresând, determină la un moment dat o degenerescenţă şi a celulelor dopaminergice din substanţa neagră mezencefalică (pars compacta), suficient de mare pentru a dezorganiza sistemul de control al activităţii motorii de la nivelul ganglionilor bazali. În acest proces sunt afectate atât calea directă cât şi, mai ales, cea indirectă de la nivelul circuitelor cortico-strio-palidale, cu implicarea (dezinhibiţia) nucleului subtalamic Luys, având drept consecinţă o exacerbare a fenomenelor inhibitorii în circuitul palido-talamocortical. Fenomenele degenerative celulare care conduc la aceste modificări funcţionale sunt determinate de alterări structurale ale unor proteine celulare, în unele cazuri printrun defect genetic demonstrat (ex. a-sinucleina, parkin, ubiquitin-carboxi-terminal-hidrolaza, DJ-1), alteori printr-un posibil factor toxic care conduce printr-o serie de verigi patogenice moleculare (incomplet identificate până în prezent, dar în care stress-ul oxidativ joacă un rol important), la moartea celulară prin apoptoză.

    Prezenţa leziunilor degenerative în mod constant şi în alte structuri neuronale decât în substanţa neagră pars compacta explică de ce boala Parkinson primară, deşi este definită printr-un tablou clinic caracteristic care afectează comportamentul motor, se însoţeşte şi de alte tulburări neurologice (tulburări cognitive, alterări ale somnului, tulburări vegetative ş.a.).

    Boala Parkinson primară este o afecţiune cu evoluţie progresivă, care începe cu mulţi ani înaintea debutului clinic şi care are o evoluţie continuă după aceea în următorii cca. 15 ani sau mai mult. Viteza de progresie este variabilă de la pacient la pacient.

    Semnele clinice majore ale parkinsonismului sunt:

    ● tremorul de repaus cu o frecvenţă de 4-7 cicli/s.

    ● hipokinezia, definită ca o dificultate în iniţierea actelor motorii, mai evidentă atunci când este necesară trecerea de la un anumit tip de mişcare la altul (care adesea nu se poate face decât după o perioadă de blocaj motor) şi care determină un aspect global de "sărăcire" a complexităţii comportamentului motor; forma extremă a hipokineziei este akinezia.

    ● bradikinezia, definită ca o scădere a vitezei de realizare a mişcărilor (lentoare); deoarece diferenţierea clinică a hipokineziei de bradikinezie este uneori dificil de realizat, ele reprezentând caracteristici ale actului motor care se întrepătrund în mare măsură, în practica clinică se foloseşte adesea doar termenul de bradikinezie, cu sens mai larg (care include de fapt şi caracteristicile hipokineziei - v. scala UPDRS).

    ● rigiditatea musculară caracteristică parkinsonismului, cu fenomenul de roată dinţată.

    ● postura în flexie şi mersul cu paşi mici, cu viteză variabilă, uneori cu fenomene de freezing şi căderi frecvente.

    Alte semne clinice sugestive pentru parkinsonism (facies hipomimic, micrografie, hipofonie, diminuarea mişcărilor automate, postura caracteristică a mâinii ş.a.) sunt sugestive pentru diagnostic, în particular în formele clinice de debut, dar numai dacă se asociază unuia sau mai multor semne majore.

    Un aspect extrem de important este acela că debutul clinic al bolii Parkinson este de regulă unilateral, iar, în timp, semnele clinice se extind şi se agravează şi controlateral (astfel încât fie un debut de sindrom parkinsonian simetric, fie un parkinsonism care în timp rămâne unilateral, ridică serios problema unei alte etiologii).

    Examenele paraclinice uzuale, în particular imagistica convenţională (tomodensitometrie, IRM), nu pun de regulă în evidenţă modificări caracteristice bolii Parkinson, dar ele trebuie obligatoriu efectuate pentru stabilirea diagnosticului iniţial, deoarece sunt extrem de utile pentru excluderea altor afecţiuni care se includ în diagnosticul diferenţial (procese expansive intracraniene, leziuni vasculare, alte boli neurodegenerative ş.a.). În ultimii ani, se folosesc din ce în ce mai multe metode radioizotopice specifice, dar nu în practica clinică de rutină, ci atunci când examenul clinic şI explorările uzuale nu reuşesc să certifice diagnosticul pozitiv, respectiv PET cu 18F-fluorodopa şi mai ales SPECT cu beta-CIT. Aceste metode radioizotopice sunt greu accesibile în prezent în ţara noastră.

    Pentru diagnosticul pozitiv al bolii Parkinson , Societatea de Neurologie din România recomandă criteriile "UK Parkinson's Disease Society Brain Bank Clinical Diagnostic Criteria ", unanim acceptate în prezent pe plan internaţional:

    ● Criterii de confirmare

    - Bradikinezie

    si cel putin unul dintre:

    - Rigiditate musculară

    - Tremor cu frecvenţa de 4-6 Hz

    - Instabilitate posturală (ne-cauzată de o disfuncţie primară vizuala, vestibularăcerebeloasă sau proprioceptivă)

    ● Criterii de susţinere

    (cel putin 3, pentru BP definita )

    - debut unilateral

    - tremor de repaus

    - evoluţie progresivă

    - asimetrie persistentă ( mai accetuat pe partea de debut )

    - răspuns excelent la l-DOPA

    - coree severă indusă de l-DOPA

    - responsivitate le l-DOPA cel putin 5 ani

    - evoluţie clinică >/= 10 ani

    ● Criterii de excludere

    - AVC repetate cu sd. parkinsonian treptat evolutiv

    - Istoric de TCC repetate

    - Istoric definit de encefalită

    - Crize oculogire

    - Tratament neuroleptic la debutul simptomelor

    - Remisiune susţinută

    - Simptome strict unilaterale dupa 3 ani

    - Paralizie supranucleara a privirii

    - Semne cerebeloase

    - Afectare vegetativă severă precoce

    - Demenţa severă precoce cu tulburări de limbaj, memorie şi de praxie

    - Semn Babinski

    - CT: tumoră cerebrală/hidrocefalie comunicantă

    - Răspuns negativ la doze mari de levodopa

    (dacă se exclude un sd. de malabsorbţie)

    - Expunere la MPTP

    DIAGNOSTICUL DIFERENŢIAL CU PARKINSONISMUL ATIPIC

    1. Atrofia multisistemică este o sinucleinopatie care afectează mai multe sisteme: nigrostriat, cerebelul şi sistemul vegetativ, având drept manifestări clinice tablourile clasice de degenerescenţă strio-nigrică (manifestată prin parkinsonism neresponsiv sau puţin responsiv la levodopa), ataxie olivo-ponto-cerebeloasă non-familială şi sindrom Shy-Drager. Aceste manifestări clinice pot să apară izolat sau în asociere între ele în oricare combinaţie. Examenul IRM poate pune în evidenţă modificări caracteristice acestei afecţiuni.

    2. Boala difuză cu corpi Lewy este o entitate care face parte din spectrul de afecţiuni înrudite cu boala Parkinson, care asociază tabloului parkinsonian tulburări cognitive cu evoluţii spre demenţă cu apariţie precoce (spre deosebire de boala Parkinson primară în care demenţa poate să apară după mai mulţi ani de evoluţie clinică), tulburări comportamentale, frecvent halucinaţii vizuale, fluctuaţii ale semnelor clinice, tulburări semnificative de somn.

    3. Paralizia supranucleară progresivă (boala Steele-Richardson-Olszewsky) asociază tulburări de echilibru şi căderi frecvente precoce, tendinţa la retropulsiune, distonie axială, anomalii oculomotorii (abolirea precoce a nistagmusului optokinetic, abolirea precoce a mişcărilor conjugate reflexe - în particular verticale în jos, cu păstrarea mai îndelungată a mişcărilor conjugate voluntare).

    4. Degenerescenţa cortico-bazală asociază sindromului parkinsonian manifestări de tip cortical: apraxie, tulburări senzitive corticale, mişcări involuntare secundare tulburărilor de percepţie corticală a schemei corporale.

    Din punct de vedere etiopatogenic unele dintre aceste afecţiuni sunt sinucleinopatii (boala Parkinson, atrofia multisistemică), altele sunt tauopatii (paralizia supranucleară progresivă, degenerescenţa cortico-bazală).

    Un test important, deşi nu patognomonic, în diagnosticul diferenţial al parkinsonismului, îl constituie proba la levodopa, care determină întotdeauna o ameliorare semnificativă a simptomalogiei în boala Parkinson primară. Uneori însă ameliorări ale simptomalogiei pot să apară inconstant, dar înşelător şi în unele forme de parkinsonism atipic (în particular în atrofia multisistemică).

    O dată stabilit diagnosticul de boală Parkinson este recomandabil să se facă şi o evaluare cantitativă a severităţii bolii, ceea ce va permite o supraveghere mai riguroasă atât a evoluţiei, cât şi a răspunsului terapeutic.

    Există în prezent 2 tipuri principale de scale de evaluare: o categorie realizează o măsurare cantitativă a modificărilor neurologice şi a impactului acestora asupra calităţii vieţii zilnice (scala UPDRS), iar o a doua categorie realizează o evaluare globală funcţională a gradului de severitate a bolii (scala Hoehn & Yahr modificată ş.a.).

    Diagnosticul de boală Parkinson poate fi suspicionat de medicul de medicină primară, dar certificarea sa trebuie să aparţină medicului neurolog (specialist sau primar). Pentru aceasta nu este absolut necesară internarea pacientului, medicul neurolog din ambulatoriu având competenţa necesară; internarea într-o secţie de neurologie se impune doar dacă în serviciul ambulatoriu nu există toate dotările necesare pentru realizarea unui diagnostic diferenţial şi pozitiv corect, sau dacă există alte probleme medicale (comorbiditate, răspuns terapeutic inadecvat ş.a.) care necesită competenţa neurologului de spital.

    O dată diagnosticul pozitiv realizat şi după ce s-a stabilit o schemă terapeutică optimă, pacientul cu boală Parkinson poate rămâne în urmărirea medicului de familie, urmând ca acesta să îl trimită spre medicul neurolog atunci când apar modificări în evoluţia bolii care implică o reevaluare (agravarea simptomalogiei, apariţia unor complicaţii legate de boala Parkinson şi tratamentul ei, sau probleme de comorbiditate etc.).

    TRATAMENTUL BOLII PARKINSON

    Opţiunile terapeutice existente în prezent pot fi clasificate după cum urmează:

    A. dopaminergice - forme de terapie care cresc transmiterea dopaminergică prin:

     a. creşterea concentraţiei dopaminei sinaptice (levodopa);

     b. utilizarea de agonişti dopaminergici (ergolinici sau nonergolinici, având selectivitate diferită pentru subtipurile de receptori de dopamină);

     c. creşterea eliberării de dopamină în fanta sinaptică;

     d. blocarea recaptării de dopamină;

     e. inhibiţia degradării dopaminei (inhibitorii de monoaminoxidază, MAO şi inhibitorii de catecol-O-metil-transferază);

    B. nondopaminergice - prin anticolinergice şi medicamente care modifică activitatea sinaptică a altor neurotransmiţători (serotonină, glutamat, noradrenalina, GABA).

    C. neuroprotectoare - unele dintre medicamentele de mai sus, pot avea, cel puţin teoretic, şi efecte neuroprotectoare.

    D. terapii medicamentoase în dezvoltare (nu vor fi comentate în acest ghid decât cel mult tangenţial, deoarece nu sunt înregistrate oficial pentru practica medicală curentă).

    E. intervenţii chirurgicale

     a. ablative (cu tendinţa de a fi din ce în ce mai puţin utilizate).

     b. stimulare cerebrală profundă (din ce în ce mai mult folosită, cu rezultate promiţătoare).

     c. de transplant celular (doar în studii de cercetare experimentală şi clinică).

    Dintre posibilităţile terapeutice menţionate mai sus, în prezent în ţara noastră sunt accesibile următoarele forme:

    Terapia cu inhibitor selectiv MAO-B (selegilina, rasagilina)

    Selegilina are efecte simptomatice antiparkinsoniene demonstrate, dar inferioare levodopei şi agoniştilor dopaminergici. Efectele sale neuroprotectoare, presupuse teoretic, nu au fost validate în studiile clinice pe termen lung. Selegilina este administrată în doză de 10 mg/zi (5 mg de 2 ori pe zi) şi este în general bine tolerată ca monoterapie. Faţă de această doză optimă, nu se recomandă creşterea dozei, deoarece cantităţI mai mari de selegilină au efecte inhibitorii şi asupra MAO-A, influenţând metabolizarea şi a altor monoamine cerebrale, ceea ce nu este de dorit. Metaboliţii amfetaminici ai selegilinei pot induce insomnie, motiv pentru care, de obicei, medicamentul nu este indicat a fi administrat seara. Pe parcursul evoluţiei bolii, când selegilina este combinată cu levodopa, mai ales la vârstnici, se pot dezvolta efecte secundare dopaminergice (diskinezie şi tulburări psihice). Pentru a le evita, se indică utili zarea de doze reduse. O menţiune aparte trebuie făcută cu privire la interacţiunile medicamentoase cu risc de reacţii adverse severe în cazul asocierii selegilinei cu meperidina şI cu inhibitorii selectivi de recaptare a serotoninei (antidepresive care în afara acestei asocieri pot fi folosite la parkinsonieni).

    Rasagilina este un inhibitor de MAO-B dezvoltat ulterior selegilinei care are efect simptomatic similar selegilinei (Parkinson Study Group 2002) dar în plus conferă un declin funcţional mai lent, ceea ce sugerează un efect neuroprotector (Olanow et al., 2009).

    Terapia cu agonişti dopaminergici

    Studiile clinice cu agonişti dopaminergici, în special nonergolinici, arată că iniţierea tratamentului cu agonişti dopaminergici, în special nonergolinici (pramipexol, ropinirol, rotigotină) pe lângă efectul potenţial neuroprotector (nedemonstrat clinic, ci numai experimental şi presupus datorită modificărilor imagistice radioizotopice din unele studii clinice) permite amânarea cu luni/ani a introducerii levodopa. Pe parcursul evoluţiei bolii, asocierea agoniştilor dopaminergici cu preparatele de levodopa ameliorează funcţia motorie şi permite reducerea dozelor de levodopa.

    Pentru pacienţii cu boala Parkinson în stadiile 1 şi 2 (Hoehn & Yahr), monoterapia cu agonist dopaminergic cu viaţă plasmatică îndelungată sau cu eliberare prelungită poate determina efecte antiparkinsoniene motorii comparabile cu cele obţinute prin administrarea de levodopa cu o durată de 3-5 ani (pentru unii pacienţi chiar mai mult timp) şi mai ales reduce semnificativ riscul complicaţiilor motorii (care sunt determinate de stimularea dopaminergică pulsatilă, discontinuă, produsă de medicamente cu timp de înjumătăţire scurt, precum levodopa). Din acest motiv, agoniştii dopaminergici au în principal rolul de a contracara efectele pe termen lung ale terapiei cu levodopa. Ei nu necesită pentru activitate conversia în terminaţiile presinaptice ale neuronilor nigrici, scurtcircuitând astfel neuronii degeneraţi, acţionând direct asupra receptorilor dopaminici. Astfel, agoniştii dopaminergici pot continua să fie eficienţi şi în boala Parkinson avansată, atunci când complementul normal de neuroni nigrostriatali dopaminici este substanţial distrus.

    Mulţi dintre agoniştii dopaminergici au o durată de acţiune mult mai lungă şi clinic mai relevantă decât răspunsul de "scurtă durată" obţinut în terapia cu levodopa, fiind posibilă ţintirea, cu medicamente selective, a subpopulaţiilor certe de receptori dopaminergici. Aceasta contrastează cu stimularea generalizată, dar pulsatilă, a receptorilor dopaminergici realizată de administrarea de levodopa.

    De menţionat faptul că agoniştii dopaminergici nu sunt metabolizaţi pe căi oxidative. Din acest motiv, ei nu generează metaboliţi radicali liberi oxidativi cu potenţial toxic. Levodopa, în schimb, este supusă atât dezaminării oxidative cât şi autooxidării, având o contribuţie potenţială la stresul oxidativ (presupusă doar în unele condiţii experimentale diferite biologic de condiţiile în vivo), dar nedemonstrată în studiile clinice.

    În concluzie, argumentele pentru iniţierea terapiei antiparkinsoniene cu agonişti dopaminergici sunt următoarele:

    ● în stadiile precoce ale bolii Parkinson, agoniştii dopaminergici au un efect antiparkinsonian comparabil cu levodopa, dar reduc riscul de complicaţii motorii comparativ cu levodopa;

    ● pacienţii pot fi capabili să menţină monoterapia cu agonist dopaminergic câţiva ani;

    ● pe parcursul evoluţiei bolii, suplimentarea cu levodopa furnizează beneficii comparabile cu monoterapia cu levodopa, dar cu reducerea riscului de complicaţii motorii;

    ● efecte potenţial neuroprotectoare.

    Introducerea în tratament a unui agonist dopaminergic este în strânsă corelaţie cu:

    ● vechimea bolii Parkinson,

    ● forma de manifestare clinică,

    ● evoluţia anterioară (cu sau fără tratament).

    Decizia privind alegerea agentului medicamentos este individuală şi trebuie să ţină seama de vârstă şi de costul tratamentului. Vârsta indicată este sub 65-70 de ani, atât pentru utilizarea agoniştilor dopaminergici ca terapie de primă intenţie cât şi în utilizarea lor ca terapie adjuvantă. Aceasta rezultă din faptul că, la vârstnici, agoniştii dopaminergici pot avea efecte nedorite asupra SNC (îndeosebi fenomene halucinatorii şi somnolenţă diurnă). Iniţial, dozele de agonist dopaminergic trebuie să fie mici, creşterea lor urmând să se facă progresiv. Dacă dozajul iniţial al agonistului dopaminergic este extrem de agresiv, se pot declanşa efecte adverse consecutive, intolerabile. În consecinţă, pacientul poate renunţa la terapie, argumentând "intoleranţa" la agentul introdus. Totodată, dozajul inadecvat al agonistului dopaminergic nu va putea controla simptomatologia şi va crea falsa impresie a lipsei de eficienţă a agentului introdus. Agoniştii dopaminergici de ultimă generaţie, cu eliberare controlată, au avantajul unei titrări mai rapide.

    Cele mai frecvente efecte secundare ale agoniştilor dopaminergici sunt cele mediate de stimularea receptorilor dopaminergici:

    ● greaţă,

    ● vărsături,

    ● hipotensiune ortostatică,

    ● vise strălucitoare, colorate,

    ● psihoză (cu halucinaţii şi iluzii),

    ● tendinţa la adormire bruscă în timpul zilei.

    Diskineziile pot să apară şi la tratamentul cu agonişti dopaminergici, dar majoritatea au un potenţial redus de a induce mişcări coreice şi distonice, în comparaţie cu levodopa. Nu există dovezi evidente că efectele adverse legate de stimularea dopaminergică diferă între diferiţii agonişti dopaminergici când sunt utilizaţi în doze echipotente.

    Clasa de derivaţi de tip ergolinic (derivaţi de secară cornută), care include bromocriptina şi cabergolina, este asociată cu un spectru de sindroame inflamatoare şi fibrotice (pulmonare, retroperitoneale, ş.a.). Complicaţia pleuro-pulmonară în cadrul terapiei pe termen lung cu un agonist dopaminergic de tip ergolinic are o incidenţă estimată la 2-6%. În urma întreruperii medicaţiei, în majoritatea cazurilor, se poate produce rezoluţia simptomatologiei. La pacienţii la care regresia simptomelor este incompletă, simptomele definitive pot crea deficienţe respiratorii. Aceste efecte adverse au făcut ca agoniştii de tip ergolinic să nu mai fie prescrişi în mod curent.

    Eficienţa agoniştilor dopaminergici scade în timp. În medie, după 1-2 ani de monoterapie, e posibil ca simptomele parkinsoniene să nu mai poată fi controlate satisfăcător, devenind necesară introducerea levodopei. Înainte de a introduce tratamentul cu levodopa, e preferabil să se maximizeze efectul obţinut cu agonistul dopaminergic instituit.

    Se sugerează că e bine ca tratamentul cu levodopa să fie întârziat cât mai mult posibil la pacienţii mai tineri, dacă necesităţile funcţionale impuse de activitatea socio-profesională o permit, iar atunci când devine necesară introducerea levodopa, aceasta să se facă gradat şi cu doze mici.

    Terapia combinată permite obţinerea unor efecte antiparkinsoniene adecvate cu doze minime de levodopa. În acest fel, doza cumulativă de levodopa şi riscul dezvoltării complica-ţiilor motorii sunt reduse, fără a se compromite nivelul controlului parkinsonian.

    Dacă introducerea agonistului dopaminergic se face după iniţierea terapiei cu levodopa, doza de levodopa poate fi redusă în timp. Anticipând efectele adverse ale levodopa, dacă se reduce doza de levodopa de la începutul administrării terapiei combinate şi tratamentul cu agonist dopaminergic se iniţiază cu doze mici, efectele antiparkinsoniene pot fi minime. Din acest motiv, atitudinea cea mai benefică este de a amâna reducerea dozei de levodopa, până la apariţia efectelor adverse, care în majoritatea cazurilor sunt reprezentate de accentuarea diskineziilor (tabelul 1).

    Tabelul 1. Motive de eşec al tratamentului cu un agonist dopaminergic

*T*

┌──────────────────────────────────┬───────────────────────────────────────────┐

│ Atitudine                        │ Efect                                     │

├──────────────────────────────────┼───────────────────────────────────────────┤

│ Iniţierea terapiei               │                                           │

│ cu doze mari de AD               │ Efecte adverse intolerabile               │

├──────────────────────────────────┼───────────────────────────────────────────┤

│ Doze de întreţinere              │ Lipsa controlului asupra                  │

│ subterapeutice                   │ simptomatologiei                          │

├──────────────────────────────────┼───────────────────────────────────────────┤

│Reducerea prematură a             │ Lipsa controlului asupra                  │

│dozelor de levodopa               │ simptomatologiei                          │

├──────────────────────────────────┼───────────────────────────────────────────┤

│                                  │                                           │

└──────────────────────────────────┴───────────────────────────────────────────┘

*ST*

    Terapia cu agenţi anticolinergici

    Agenţii anticolinergici exercită efect mai ales asupra tremorului. Din acest motiv pot fi utilizaţi la pacienţii tineri cu BP (în general sub 60 de ani), la care aspectul clinic este dominat de tremor şi funcţiile cognitive sunt intacte. Medicamentele anticolinergice influenţează mai puţin rigiditatea, akinezia, tulburările de mers sau modificările reflexelor posturale. Dozele zilnice obişnuite de trihexifenidil (Romparkin) şi de biperiden (Akineton) sunt de 4-8 mg/zi. Foarte rar, creşterea acestor doze este benefică.

    Efectele adverse cele mai importante sunt: tulburările de memorie, confuzia, halucinaţiile, sedarea, disforia. Deşi ele apar mai ales la persoanele vârstnice, o serie de studii atestă faptul că şi pacienţii tineri fără tulburări cognitive evidente pot prezenta disfuncţii neuropsihiatrice în timpul tratamentului cu medicamente anticolinergice. Din aceste motive, mai ales la pacienţii vârstnici, la care este recomandabil să se evite pe cât posibil aceste medicamente, înainte de începerea tratamentului sunt considerate utile evaluarea cognitivă, consemnarea antecedentelor psihiatrice, determinarea presiunii arteriale în clino- şi ortostatism.

    Efectele adverse periferice ale anticolinergicelor sunt: uscăciunea gurii, tulburări de vedere, constipaţie, greţuri, retenţie urinară, tulburări de deglutiţie, tahicardie, urticarie şi rash-uri alergice, reacţii de fotosensibilitate, cauzând arsuri şi roşeaţă la expuneri la soare minime.

    Agenţii anticolinergici sunt contraindicaţi la pacienţii cu glaucom cu unghi închis. Pacienţii cu glaucom cu unghi deschis trebuie examinaţi regulat din punct de vedere oftalmologic.

    La pacienţii cu hipertrofie de prostată, administrarea agenţilor anticolinergi poate determina apariţia retenţiei urinare, iar la pacienţii vârstnici sau la cei cu deteriorare cognitivă poate determina stări confuzive.

    La pacienţii cu astm bronşic sau bronhopneumopatie cronică obstructivă, anticolinergicele pot creşte vâscozitatea secreţiilor bronşice, agravând dificultăţile respiratorii.

    La pacienţii cu tahicardie, disritmii cardiace, hipotensiune, hipertensiune, hipertiroidism, boală coronariană sau insuficienţă cardiacă congestivă, anticolinergicele trebuie utilizate cu atenţie.

    Agenţii anticolinergici trebuie utilizaţi cu precauţie la pacienţii cu ulcer gastric, reflux esofagian sau hernie hiatală asociată cu esofagită de reflux, deoarece aceste medicamente pot prelungi timpul de evacuare gastrică, diminua motilitatea gastrică şi reduce presiunea sfincterului esofagian inferior.

    Folosirea anticolinergicelor necesită precauţie şi la pacienţii cu scaune diareice, deoarece acestea pot reprezenta un semn posibil de obstrucţie intestinală incompletă. Aceeaşi precauţie trebuie avută şi la pacienţii cu colită ulcerativă moderată.

    În concluzie, datorită numeroaselor efecte adverse asociate utilizării medicaţiei anticolinergice, aceasta este tot mai puţin utilizată, mai ales la pacienţii vârstnici.

    În cazul în care a fost utilizată, în momentul deciziei de retragere a terapiei anticolinergice, aceasta trebuie făcută treptat. În felul acesta se evită efectele de sevraj şi de exacerbare acută a semnelor parkinsoniene, chiar şi la pacienţii care par să nu reacţioneze clinic.

    Terapia cu amantadină

    Amantadina este eficace în special în ceea ce priveşte reducerea rigidităţii şi bradikineziei, fiind utilizată în tratamentul pacienţilor cu boala Parkinson la debut, pentru a amâna tratamentul cu levodopa şi în ideea unei posibilităţI de a furniza efecte neuroprotectoare. În plus, este demonstrat astăzi că amantadina este un medicament foarte util în prevenţia şi tratamentul diskineziilor induse de levodopa. Mecanismele de acţiune ale amantadinei, multă vreme incomplet cunoscute, constau în creşterea eliberării de dopamină din terminaţiile presinaptice, efecte anticolinergice (deşI evidenţiate doar în vitro la doze mult mai mari decât cele terapeutice) şi mai ales efect de antagonizare a receptorilor pentru glutamat de tip NMDA. În comparaţie cu anticolinergicele, amantadina s-a dovedit mai eficientă în ceea ce priveşte reducerea rigidităţii şi a akineziei, dar mai puţin eficientă în efectul asupra tremorului.

    Tratamentul se iniţiază cu doze de 100 mg zilnic timp de o săptămână, urmat de creşterea dozei. Doza medie la adult este de 100 mg de 2 ori pe zi. Dozele mai mari nu par să aducă beneficii suplimentare şi cresc posibilitatea efectelor adverse, mai ales riscul disfuncţiilor cognitive. Întreruperea tratamentului cu amantadină se face treptat, pentru a evita agravarea simptomelor parkinsoniene.

    Cele mai frecvente efecte adverse sunt: greaţă, anorexie, nervozitate, fatigabilitate, depresie, iritabilitate, insomnie, psihoze, anxietate, confuzie, tulburări de memorie, halucinaţii. Confuzia, halucinaţiile, insomnia şi coşmarurile pot determina întreruperea tratamentului cu amantadină. Ele se manifestă mai frecvent la pacienţii vârstnici, dar pot apărea la orice vârstă.

    Efectele adverse periferice includ livedo reticularis şI edeme la nivelul gleznei. Ele sunt rar suficient de severe pentru a determina întreruperea tratamentului.

    Alte reacţii adverse, mai puţin frecvente, includ crize epileptice, insuficienţă cardiacă congestivă, hipotensiune ortostatică, edeme, leucopenie, dermatită, fotosensibilitate, gură uscată, rash, retenţie urinară, constipaţie şi vomă. Se pare că uscăciunea gurii, tulburările de vedere şi retenţia urinară sunt legate de efectele periferice anticolinergice ale amantadinei.

    Toxicitatea SNC apare mai probabil când amantadina este utilizată în asociere cu alte medicamente antiparkinsoniene. Unii pacienţi pot prezenta o agravare dramatică a simptomatologiei parkinsoniene la întreruperea tratamentului cu amantadină. Aceasta poate apărea chiar dacă nu s-a evidenţiat nici un beneficiu clinic. Din aceste motive, tratamentul cu amantadină trebuie întrerupt treptat.

    În timpul tratamentului cu amantadină trebuie urmărită apariţia oricăror reacţii adverse în special din partea SNC (confuzie, tulburări de memorie, halucinaţii, ameţeli, depresie) şi orice afectare renală. Folosirea amantadinei necesită precauţie la pacienţii vârstnici şi la cei cu istoric de insuficienţă cardiacă congestivă, afecţiuni renale, boli hepatice, tulburări psihice, dermatită eczematoidă recurentă, crize epileptice.

    În asociere cu anticolinergice, amantadina poate determina augmentarea efectelor adverse anticolinergice.

    Terapia cu levodopa

    Cea mai mare parte a pacienţilor parkinsonieni prezintă la administrarea de levodopa o ameliorare iniţială stabilă a simptomatologiei. În funcţie de inhibitorul de decarboxilază conţinut, există două categorii de produse de levodopa, sub diverse prezentări posologice unitare sau galenice (de ex. forme cu eliberare controlată). Astfel, asocierea benserazidă + levodopa în proporţie de 1/4 se găseşte în preparatul Madopar. Acesta este disponibil în doze de 12,5/50, 25/100 şi 50/ 200 mg (prima cifră reprezentând doza de benserazidă, a doua cifră reprezentând doza de levodopa). Există şi o formă dispersabilă de Madopar (25mg benserazidă/100 mg levodopa) şi o formă cu eliberare controlată: Madopar HBS (Hydrodynamically Balanced System - 50 mg benserazidă/ 200 mg levodopa). Asocierea levodopa + carbidopa se găseşte în posologii de 25/100 şi 25/250 (prima cifră reprezentând doza de carbidopa, a doua reprezentând doza de levodopa, în preparate ca Nakom, Sinemet, Zimox).

    Administrarea lor se poate iniţia cu doze de 50 mg levodopa p.o, de 3 ori pe zi, înainte de mese. Doza se va creşte treptat la 100 mg de 3 ori pe zi după 1-2 săptămâni, în funcţie de răspuns. Trebuie acordată o atenţie sporită ajustării dozelor. Creşterea bruscă a dozelor poate produce complicaţii neuropsihiatrice, în timp ce scăderea bruscă poate să ducă la un sindrom akinetic rigid acut, cu probleme îngrijorătoare de tipul imobilităţii şI riscul precipitării sindromului neuroleptic malign-like. De obicei, nu există diferenţe între preparatele de levodopa. La unii pacienţi sunt necesare doze mari pentru a controla corespunzător simptomele. Creşterea dozei totale zilnice şi a frecvenţei administrării lor este necesară, în evoluţie, la majoritatea pacienţilor.

    Reacţiile adverse produse de levodopa sunt dependente de doză şi reversibile. Cele mai frecvente sunt manifestările gastrointestinale: greaţă, vărsături şi anorexie. Levodopa poate produce de asemenea hipotensiune ortostatică, precum şI reacţii adverse cardiovasculare mai puţin frecvente ca: palpitaţii, tahicardie, disritmii şi creşteri ale valorilor tensiunii arteriale. Din punct de vedere biochimic, rar se pot înregistra efecte hematologice, de regulă moderate: leucopenie, granulocitopenie, trombocitopenie, anemie hemolitică, scăderea hemoglobinei şi hematocritului, creşteri tranzitorii ale transaminazelor, fosfatazei alcaline, ureei şi creatininei. Datorită faptului că levodopa interacţionează semnificativ cu aminoacizii alimentari atât în mecanismul de absorbţie intestinală cât şi în cel de străbatere a barierei hematoencefalice, la unii pacienţi, eficacitatea sa poate scădea. Astfel, dacă răspunsul terapeutic al pacientului se deteriorează în mod regulat după mese, acesta trebuie sfătuit să reducă ingestia de proteine la mesele din timpul zilei, concentrându-le la masa de seară. De asemenea, în măsura în care este tolerată, administrarea levodopei e indicat să se facă cu o oră înainte sau după masă. De asemenea, suplimentarea cantităţii de piridoxină (vitamina B6) în regimul de alimentaţie reduce eficacitatea levodopei.

    Greaţa, efect secundar frecvent întâlnit mai ales la începutul terapiei cu levodopa (sau alt agent dopaminergic precum agoniştii de receptori), urmată uneori de vărsături, poate fi evitată prin administrarea de domperidonă, un antagonist de receptor dopaminergic periferic (care nu trece bariera hematoencefalică, fiind lipsit astfel de efecte centrale), în doze de 10-20 mg, cu 30 de minute înaintea ingerării preparatului de levodopa.

    Levodopa necesită o urmărire atentă la pacienţii cu: hiperfuncţie tiroidiană, glaucom cu unghi îngust netratat, disritmii post-infarct de miocard, istoric de ulcer gastric, osteomalacie, psihoză, astm bronşic sau emfizem pulmonar, boli severe cardiovasculare, pulmonare, renale, hepatice sau endocrine.

    Cele mai serioase interacţiuni ale levodopei apar în combinaţia cu inhibitorii MAO (cu excepţia inhibitorilor selectivi MAO-B), existând riscul crizelor hipertensive.

    Levodopa poate potenţa efectele simpaticomimeticelor, motiv pentru care administrarea concomitentă impune pe lângă o supraveghere atentă şi reducerea dozelor agentului simpaticomimetic.

    Antipsihoticele clasice (fenotiazine, butirofenone etc.) scad eficacitatea levodopei, deoarece sunt antagonişti ai receptorilor dopaminergici, în general neselectivi sau cu o oarecare selectivitate chiar asupra receptorilor de tip D2. Dintre antipsihoticele atipice, numai clozapina şi quetiapina şi-au demonstrat utilitatea la pacienţii cu boala Parkinson, deoarece au efecte antipsihotice importante (extrem de importante la pacienţii care fac complicaţii psihiatrice de acest fel) fără să agraveze simptomatologia parkinsoniană. Alte neuroleptice atipice precum olanzapina şi risperidona pot agrava simptomatologia parkinsoniană, aşa cum au demonstrat analizele studiilor clinice realizate până în prezent.

    Cele mai importante probleme pe care le ridică tratamentul cu levodopa în timp sunt reprezentate însă de fluctuaţiile motorii (şi non-motorii) şi diskineziile induse de această substanţă.

    Complicaţiile motorii în boala Parkinson se pot astfel clasifica după cum urmează:

    În relaţie cu tratamentul:

    ● Fluctuaţiile motorii

    - fenomenul "wearing-off"

    - fenomenul "on-off"

    - fenomenul "delayed-on"

    - fenomenul "no-on" (eşec de doză)

    ● Diskinezii

    - de vârf de doză

    - difazice

    - distonia perioadei "off"

    De asemenea, există o serie de alte efecte secundare dopaminergice motorii care nu se încadrează în categoria diskineziilor şi fluctuaţiilor motorii - ţinând seama de mecanismul lor de producere - dar care, clinic, se pot suprapune peste acestea (mişcări coreice, stereotipii motorii, mioclonii, distonie, akatisie); diferenţierea nu este numai teoretică, fiind importantă şi din punctul de vedere al soluţiilor medicale de corectare a lor (vezi mai jos subcapitolul privind tratamentul pacienţilor cu boala Parkinson avansată).

    Rezultă de aici că trebuie diferenţiate complicaţiile bolii induse de tratamentul dopaminergic de manifestarile datorate extensiei leziunilor degenerative şi la alte structuri neuronale din trunchiul cerebral, în procesul evolutiv natural al bolii. Mai mult decât atât, experţii în domeniu sunt de acord astăzi că şi alte complicaţii non-motorii care apar în timp la pacienţii trataţi cu levodopa sunt echivalente din punct de vedere patogenic cu fluctuaţiile motorii; este vorba despre fluctuaţii non-motorii, în relaţie cu levodopa: durerea, akatisia, depresia, anxietatea, panica, disfonia, tulburari vegetative.

    Analiza retroactivă a experienţei internaţionale acumulate de la introducerea în terapie a levodopei, în urmă cu peste 40 ani, şi până în prezent a putut pune în evidenţă o serie de factori de risc pentru apariţia complicaţiilor motorii şi nonmotorii, dintre care un rol major îl au:

    ● durata bolii: cu cât este mai îndelungată, cu atât riscul de apariţie a fluctuaţiilor şi diskineziilor este mai mare;

    ● doze zilnice de levodopa (> 300-600 mg);

    ● severitatea bolii: cu cât este mai mare la debut, cu atât riscul este mai mare;

    ● debutul precoce al b. Parkinson (40-47 ani).

    Baza fiziopatologică a fluctuaţiilor de tip wearing-off şI on-off este determinată de procesul de degenerescenţă continuă a terminaţiilor dopaminergice nigrostriate care, în timp, scad din ce în ce mai mult capacitatea de stocare a levodopei şI transformarea ei la acest nivel în dopamină, astfel că, la un moment dat, durata efectului clinic al unei doze de levodopa se apropie din ce în ce mai mult de particularităţile farmacologice ale acesteia, respectiv de timpul de înjumătăţire în circulaţie, care este în jur de 2,5 ore. În schimb, fluctuaţiile de tip delayed-on şi noon sunt determinate de tulburările de motilitate digestivă, manifestate prin prelungirea timpului de evacuare gastrică, ceea ce antrenează o întârziere şi o scădere importantă a absorbţiei medicamentului administrat oral.

    Diskineziile induse de levodopa recunosc o cu totul altă fiziopatologie, ele fiind consecinţa unor alterări metabolice neuronale şi de transmisie sinaptică extrem de complexe, care afectează şi alte sisteme de neurotransmiţători (în particular cele glutamatergice şi enkefalinergice) şI modifică sistemele de semnalizare normală la nivelul circuitelor, direct şi mai ales indirect, de la nivelul conexiunilor strio-palido-talamo-corticale.

    Toate aceste modificări structurale şi funcţionale responsabile de apariţia fluctuaţiilor şi diskineziilor recunosc drept cauză majoră stimularea discontinuă, pulsatilă, produsă de agenţii dopaminergici cu timp scurt de viaţă plasmatică, precum levodopa standard.

    Terapia cu inhibitorii de catecol-O-metiltransferază (COMT)

    Inhibiţia COMT împiedică degradarea levodopei după absorbţia intestinală, ameliorând penetrarea acesteia prin bariera hematoencefalică. Totodată, creşte timpul de înjumătăţire a levodopei şi prelungeşte efectul său clinic. Datorită acestor proprietăţi ale inhibitorilor COMT, administrarea lor concomitentă cu levodopa determină creşterea concentraţiilor de levodopa dintre doze. Nivelurile de levodopa sunt menţinute la valori medii, reducându-se astfel vârfurile nivelurilor maxime. În felul acesta, curba nivelurilor plasmatice de levodopa devine mai netedă, mai plană, iar disponibilitatea levodopa este mărită şi continuă, comparativ cu disponibilitatea levodopa în monoterapie. S-a constatat clinic şi experimental că obţinerea unei astfel de concentraţii plasmatice care să se apropie de o stimulare dopaminergică cât mai continuă se poate realiza prin administrare a cel puţin 4 prize de levodopa asociată cu entacapone.

    Entacapone reprezintă inhibitorul COMT (I-COMT) de elecţie. Entacapone se administrează în doze de 200 mg cu fiecare doză de levodopa, fără a depăşi o doză zilnică totală de 1600 mg. Efectele adverse asociate sunt în primul rând dopaminergice (diskinezie, diaree, greţuri, vărsături, hipotensiune şi probleme neuropsihiatrice). Ele reflectă creşterea disponibilităţii de levodopa la nivel cerebral şi tind să apară în primele zile ale tratamentului cu I-COMT, putând fi în general controlate prin scăderea dozei de levodopa cu aproximativ 15-30%.

    Preparatul de levodopa care asociază în acelaşi comprimat levodopa+carbidopa+entacapone se numeşte Stalevo, acesta demonstrând aceeaşi eficienţă clinică ca şi în cazul asocierii între un preparat de levodopa standard (+ inhibitor de decarboxilază) şi entacapone.

    În caz de agravare a diskineziilor, după introducerea inhibitorului COMT se poate recurge la:

    ● reducerea uneia sau a tuturor dozelor zilnice de levodopa;

    ● scăderea numărului de doze zilnice de levodopa (creşterea intervalului dintre doze, dar nu la peste 6 ore);

    ● ambele metode de mai sus.

    Un efect secundar care apare în terapia cu inhibitor COMT este modificarea culorii urinei (portocaliu), prin acumularea unui metabolit. Aceasta poate fi o sursă de îngrijorare pentru pacienţi, motiv pentru care aceştia trebuie, în prealabil, informaţi.

    Strategiile terapeutice în boala Parkinson sunt diferite, în funcţie de stadiul evolutiv al bolii şi relaţia temporală cu momentul stabilirii pentru prima dată a diagnosticului de boală Parkinson.

    A. TRATAMENTUL ÎN BOALA PARKINSON RECENT DIAGNOSTICATĂ

    După stabilirea diagnosticului pozitiv de boală Parkinson, se impune ca medicul neurolog să explice detaliat pacientului natura şi evoluţia bolii, care sunt posibilităţile terapeutice existente (insistând asupra faptului că în prezent o astfel de boală neurodegenerativă nu poate fi vindecată, dar există un tratament patogenic şi simptomatic care poate ameliora semnificativ, din punct de vedere în special motor, performanţele pacientului şi calitatea vieţii sale zilnice pe termen îndelungat), care sunt posibilele complicaţii ale medicamentelor utilizate (riscul de complicaţii motorii şi non-motorii la medicamentele dopaminergice, în particular la levodopa, care în acelaşi timp este cel mai eficient medicament cunoscut, sub aspectul ameliorării motorii) şi faptul că, sub tratament, boala va continua să evolueze, dar că această evoluţie are o rapiditate de evoluţie diferită de la individ la individ şi că, prin prisma rezultatelor studiilor clinice, unele dintre medicamentele utiizate pot încetini, dar nu pot opri, această evoluţie, şi în acelaşi timp pot scădea riscul de apariţie a complicaţiilor motorii (fără ca aceste medicamente să aibă eficacitatea simptomatică a levodopei, sub aspect motor).

    În cazul depistării unei forme juvenile de boală Parkinson, trebuie insistat asupra decelării şi a unor alte semne neurologice, în special fenomene distonice. De asemenea, diagnosticul de formă juvenilă de boală Parkinson trebuie să ne determine să insistăm în anamneză asupra existenţei eventuale şi a unor alte cazuri de boală în aceeaşi familie, şansa de a ne afla în faţa unei forme genetice cunoscute, mai rare, de boală Parkinson, fiind mai mare. Într-o astfel de situaţie se poate recurge la efectuarea de teste genetice de laborator (inexistente în prezent în ţara noastră).

    O dată diagnosticul de boala Parkinson stabilit, trebuie ca medicul să insiste ca pacientul să înţeleagă că scopul major al terapiei antiparkinsoniene actuale este acela de ameliorare semnificativă a invalidităţii motorii şi a calităţii vieţii zilnice (chiar dacă nu dispar toate semnele clinice ale bolii, care oricum în timp se vor accentua mai mult sau mai puţin lent) şi de întârziere a complicaţiilor motorii şi nonmotorii (legate de însuşi tratamentul dopaminergic şi/sau evoluţia naturală a bolii).

    Tratamentul bolii Parkinson recent diagnosticate şi cu debut clinic recent

    În aceste condiţii, în situaţia pacientului tânăr (sub 65 de ani) recent diagnosticat cu boală Parkinson, ţinând seama de riscul său crescut ca, în timp, să dezvolte complicaţii motorii şi nonmotorii medicamentoase, se poate recurge la:

    a. Terapie monodrog cu un inhibitor de MAO-B (rasagilină sau, mai puţin recomandabil, selegilină, nivel de recomandare A, Horstink et al., 2006), cu efecte simptomatice mai reduse decât cele ale levodopei şi agoniştilor dopaminergici dar cu administrare convenabilă, o dată pe zi şi cu posibil efect de modificare favorabila a evolutiei bolii pentru rasagilină (Olanow et al., 2009). Terapia monodrog cu inhibitor de MAO-B este de preferat mai ales dacă simptomatologia nu interferă deocamdată cu funcţionalitatea vieţii zilnice.

    b. Terapie monodrog cu un agonist dopaminergic (pramipexol standard sau cu eliberare prelungita, ropinirol standard sau cu eliberare prelungită, rotigotină - toate cu nivel de recomandare A (Horstink et al., 2006, Rascol şi Perez-Lloret, 2009) sau, posibil dar mai puţin recomandabil din cauza reacţiilor adverse, bromocriptină - nivel de recomandare B), cu un risc mai scăzut pentru dezvoltarea ulterioară a complicaţiilor motorii decât levodopa (evidenţe de nivel A) dar cu efecte simptomatice mai reduse decât levodopa (Horstink et al., 2006). Se recomanda în prezent evitarea agonistilor dopaminergici ergolinici ( derivati din secara cornuta ) datorita riscului rar dar demonstrat semnificativ statistic de complicatii fibrotice severe ( valvulopatii cardiace, fibroza pulmonara, fibroza retroperitoneala, s.a. ).

    c. Terapie monodrog cu amantadină sau, mai puţin recomandabil din cauza reacţiilor adverse, anticolinergic (nivel de recomandare B), cu efecte simptomatice mai reduse decât cele ale levodopei (Horstink et al., 2006).

    d. Terapie monodrog cu levodopa (asociată cu un inhibitor de decarboxilază) - nivel de recomandare A (Horstink et al., 2006) - dacă situaţia socio-profesional ă impune o ameliorare motorie rapidă care nu permite o perioadă lungă de titrare cu agonist dopaminergic. Dintre toate variantele terapeutice, levodopa are cele mai importante efecte benefice simptomatice însă asociază cel mai mare risc de dezvoltare a complicaţiilor motorii.

    În cazul pacienţilor peste 65 de ani terapia se începe, de regulă, direct cu levodopa (asociată cu un inhibitor de decarboxilază) în monoterapie.

    Niciuna dintre recomandările de mai sus nu este absolut obligatorie în relaţie cu vârsta, oricare dintre opţinui fiind corectă dacă există argumente individuale medicale, economice şi/sau sociale şi nu există contraindicaţii.

    Tratamentul bolii Parkinson recent diagnosticate dar într-un stadiu mai avansat de evoluţie

    Se începe tratamentul cu rasagilină, agonist dopaminergic sau levodopa (asociată cu un inhibitor de decarboxilază), urmărindu-se ameliorarea simptomelor parkinsoniene prin creşterea progresivă a dozelor şi asocieri între medicamente, dacă este nevoie (vezi mai jos, "Tratamentul bolii Parkinson avansate").

    Terapia cu levodopa se poate institui precoce şI dacă celelalte alternative terapeutice menţionate mai sus nu sunt suficient de eficiente (dar numai dacă schemele de titrare au fost corect respectate până la atingerea dozelor recunoscute ca având eficacitate clinică) sau dacă induc reacţii secundare greu de tolerat.

    În particular pentru tremorul parkinsonian, studiile clinice au demonstrat o eficacitate semnificativă a dozelor chiar mai mici decât cele necesare ameliorării celorlalte simptome parkinsoniene, pentru pramipexol şi ropinirol; de asemenea, opinia unor experţi este că pentru tremor poate fi adesea util propranololul în doze de 40-120 mg/zi (evident doar dacă nu sunt alte contraindicaţii de asociere a unui betablocant, determinate de comorbiditate). Cu toate astea, studiile care au analizat terapia cu beta-blocante pentru tremor în boala Parkinson sunt inconcludente din punctul de vedere al medicinei bazate pe dovezi (Crosby et al., 2003).

    B. TRATAMENTUL ÎN BOALA PARKINSON AVANSATĂ

    Tratamentul bolii Parkinson este prin definiţie un tip de terapie bazat pe asocieri multiple de medicamente în stadiile mai avansate de evoluţie, care necesită de la o etapă la alta reevaluare şi individualizare.

    Pe măsură ce boala progresează în timp, tulburările motorii în special, dar şi celelalte simptome parkinsoniene se agravează şi vor afecta calitatea vieţii zilnice şi independenţa pacientului pentru efectuarea activităţilor curente. O a doua mare problemă care se ridică la majoritatea acestor pacienţI este apariţia complicaţiilor medicamentoase induse de medicaţia dopaminergică, în mod particular de levodopa.

    De aceea, pe de o parte se impune introducerea la un moment dat a tratamentului cu levodopa (dacă nu a fost introdus chiar de la început), deoarece acest medicament este în prezent cel mai eficient din punct de vedere al controlului simptomatologiei motorii, dar, pe de altă parte, creşte riscul de apariţie a fluctuaţiilor motorii şi non-motorii precum şi a diskineziilor induse de levodopa (v. mai sus factorii de risc şI mecanismele acestor complicaţii, a căror cunoaştere ghidează modul de conducere a tratamentului, care trebuie să fie strict individualizat).

    Pentru pacienţii trataţi iniţial cu inhibitor de MAO-B, anticolinergice sau amantadină sau o combinaţie între aceste medicamente, când tulburările motorii se agravează si au impact functional negativ, se va introduce fie un agonist dopaminergic, fie levodopa (Punct bun practic, Horstink et al., 2006). Alegerea între adăugarea de agonist dopamnergic şi levodopa se face punând în balanţă necesitatea ameliorării simptomelor motorii (mai importantă pentru levodopa) cu riscul de dezvoltare a complicaţiilor motorii (mai redus pentru agoniştii dopaminergici). Astfel, în acest stadiu, agoniştii dopaminergici ar fi preferabili pentru pacienţii mai tineri şi levodopa pentru pacienţii mai vârstnici.

    Pentru pacienţii trataţi iniţial cu un agonist dopaminergic, diminuarea răspunsului terapeutic impune iniţial creşterea progresivă a dozelor acelui medicament până la restabilirea controlului simptomatologiei (dacă nu apar reacţii secundare semnificative) - Punct bun practic, Horstink et al., 2006, dar fără a depăşi dozele maxime recomandate (4,5 mg pantru pramipexol, 24mg pentru ropinirol şi, respectiv, 16 mg pentru rotigotină). Este posibilă de asemenea şi opţiunea schimbării agonistului dopaminergic (nivel de recomandare C, Horstink et al., 2006), care se face de pe o zi pe alta, respectând echivalenţele de doze (Thobois, 2006).

    Dacă nu se obţine un răspuns terapeutic optim se asociază levodopa (asociată cu un inhibitor de decarboxilază) la cele mai mici doze eficiente (Punct bun practic, Horstink et al., 2006). Dacă după această asociere răspunsul terapeutic devine suboptimal se asociază la schema deja existentă inhibitor de COMT (entacapone), câte un comprimat de 200 mg la fiecare priză de levodopa, ulterior urmând a se ajusta doza de levodopa dacă apar diskinezii medicamentoase (nivel de recomandare A, Deane et al., 2004). Dacă se obţine un răspuns stabil sub asocierea de mai sus, comprimatele de levodopa asociată cu un inhibitor de decarboxilază şi de entacapone se pot înlocui cu câte un comprimat de Stalevo (levodopa asociat cu carbidopa şi entacapone), la doze echivalente de levodopa; pe perioada ajustării dozelor este însă preferabil să se folosească însă separat comprimate de levodopa şi de entacapone.

    O altă variantă posibilă de suplimentare a tratamentului pentru bolnavul aflat deja în tratament cu agonist dopaminergic este asocierea de rasagilină (Punct bun practic).

    Dacă în oricare dintre etapele de mai sus apar fluctuaţii motorii şi non-motorii şi/sau diskinezii medicamentoase, se tentează reducerea dozei de levodopa sau divizarea ei în mai multe doze (fiecare doză fiind de preferat însoţită de 200 mg de entacapone) şi creşterea dozei sau schimbarea agonistului dopamnergic. Pentru tratamentul dikneziilor este de preferat şi asocierea amantadinei (antiparkinsonian moderat dar cu efecte importante de reducere a diskineziilor - nivel de recomandare A, Snow et al., 2000, Luginger et al., 2000).

    Pentru pacienţii trataţi iniţial cu levodopa, la care simptomatologia se agravează, se asociază entacapone, după principiile de mai sus (Punct bun practic, Deane et al., 2004). Dacă răspunsul terapeutic devine insuficient, se asociază un agonist dopaminergic, după principiile prezentate mai sus, cu eventuala reducere a dozelor zilnice totale de levodopa (Punct bun practic, Horstink et al., 2006). şi în această situaţie asocierea amantadinei este utilă în prevenţia diskineziilor (nivel de recomandare A, Snow et al., 2000, Luginger et al., 2000).

    Pentru pacienţii cu boala Parkinson în stadiu avansat în care apar fluctuaţii motorii şi/sau non-motorii asociate sau nu cu diskinezii se păstrează asocierea medicamentoasă bazată pe levodopa asociată cu inhibitor de decarboxilază şi entacapone, cu agonist dopamnergic, eventual şi cu rasagilină sau selegilină şi se tentează ajustarea dozelor şi ajustarea orarului de administrare a medicamentelor. În acest stadiu, dacă răspunsul terapeutic nu este satisfăcător, există indicaţia majoră de a se recurge la tratamentul chirurgical (vezi mai jos) sau la instituirea tratamentului cu gel intestinal cu levodopa/carbidopa (Duodopa), cu administrare continuă în cursul zilei pe dispozitiv cu sondă enterală instalată laparoscopic (Punct bun practic, Devos et al., 2009). Această manevră va fi efectuată doar în clinici universitare de neurologie care au competenţa necesară dobândită în urma unei instruiri dedicate.

    Uneori se pot observa situaţii în care, deşi pacientul are o schemă terapeutică complexă şi completă, corect utilizată, poate să apară o agravare semnificativă a simptomatologiei parkinsoniene ca expresie a instalării unei rezistenţe terapeutice. În această situaţie se recomandă fie înlocuirea preparatului de levodopa utilizat cu o formă orală dispersibilă de levodopa, fie, cel mai bine, administrarea parenterală a unui agonist dopaminergic (apomorfina - neînregistrată în ţara noastră deocamdată) pentru un interval de timp limitat, după care adesea se observă reapariţia răspunsului terapeutic adecvat la reinstituirea tratamentului anterior (nivel de recomandare C, Horstink et al., 2006).

    Din păcate, mai ales la pacienţii cu boală Parkinson care evoluează de mulţi ani, chiar sub un regim medicamentos corect condus de-a lungul anilor, vor apărea într-o proporţie importantă complicaţiile motorii şi non-motorii, atât cele induse de medicaţie, cât şi cele datorate extensiei leziunilor degenerative la nivelul SNC, în special în trunchiul cerebral. Trebuie menţionat faptul că aceste ultime complicaţii motorii (în special tulburările de iniţiere a mersului, de blocaj motor, tulburările de echilibru şi căderile frecvente) nu sunt ameliorate semnificativ de nici o formă de tratament medicamentos sau chirurgical.

    Pentru pacienţii cu boală Parkinson şi depresie asociată se asociază fie un antidepresiv triciclic (Punct bun practic, Horstink et al., 2006), cu supraveghere cardiologică dat fiind riscul de cardiotoxicitate, fie un inhibitor selectiv de recaptare a serotoninei (Punct bun practic, Horstink et al., 2006) - este total contraindicată însă asocierea acestuia din urmă cu un inhibitor de MAO-B (rasagilină sau selegilină). Asocierea altor antidepresive se poate face individualizat în cazuri bine justificate, nefiind înregistrate pentru depresia din boala Parkinson dar nici contraindicate. Agoniştii dopaminergici (pramipexol şi ropinirol) par să amelioreze nu numai simptomele motorii dar şi depresia la pacienţi cu boală Parkinson (Leentjens et al., 2009, Rektorova et al., 2008).

    Pentru pacienţii cu boală Parkinson şi demenţă asociată se folosesc inhibitori de colinesteraze, de elecţie fiind rivastigmina (nivel de recomandare A) dar putându-se folosi, în cazul în care rivastigmina nu este tolerată, şi donepezilul (nivel de recomandare C) sau galantamina (nivel de recomandare C) - Horstink et al., 2006. În acelaşi timp, trebuie eliminate din schema de tratament medicamentele care pot agrava simptomele cognitive (anitcolinergice, amantadină, antidepresive triciclice, oxibutinină, benzodiazepine).

    Pentru pacienţii cu boală Parkinson care dezvoltă tulburări psihotice se foloseşte de elecţie clozapina (nivel de recomandare A, Parkinson Study Group, 1999), în doze de 25-100 mg/zi, cu monitorizarea strictă a hemoleucogramei, întrucât poate induce într-un procent mic (0,38%) de cazuri lecuopenie cu agranulocitoza (Honigfeld et al., 1998). O altă alternativă este folosirea quetiapinei (nivel de recomandare B, Miyasaki et al., 2006). Alte psihotice sunt contraindicate, fie din cauza efectelor lor de agravare a parkinsonismului (chiar şi pentru unele neuroleptice atipice), fie pentru că nu există studii de eficacitate, toleranţă şi profil de siguranţă la pacienţii cu boală Parkinson. Se pot folosi şi inhibitorii de colinesterază - rivastigmina (nivel de recomandare B) sau donepezilul (nivel de recomandare C, Horstink et al., 2006).

    Pentru pacienţii cu boală Parkinson şi tulburări ale somnului, disomnia parkinsoniană poate fi parţial prevenită prin utilizarea medicaţiei antiparkinsoniene (în particular levodopa cu eliberare controlată, levodopa asociată cu inhibitor de decarboxilază şi inhibitor de COMT sau agonişti dopaminergici cu eliberare controlată). Pentru somnolenţa diurnă (determinată de modificări patogenice legate de însuşi procesul neurodegenerativ dar şi de unele medicamente antiparkinsoniene, sedative şi antidepresive) se pot recomanda substanţe stimulante precum suplimentarea de cofeină, medicamente vigilizante (metilfenidat 5-10 mg/zi sau modafinil 100-200 mg/zi - încă neînregistrate în România). Tulburarea comportamentală a somnului REM este ameliorată prin administrarea, înainte de culcare, a unei prize unice de clonazepam ( 0,5-1 mg).

    Pentru ameliorarea tulburărilor motorii şi non-motorii induse de levodopa, tratamentul trebuie strict individualizat, având însă în vedere unele recomandări ale experţilor în domeniu (Jankovic JJ, 2002), modificate şi adaptate la posibilităţile actuale şi de perspectivă imediată din ţara noastră (unde nu este menţionat nivelul de recomandare este vorba de opinia experţilor):

    1. Tratamentul fluctuaţiilor din boala Parkinson

    a. pentru fenomenul de deteriorare de sfârşit de doză ("wearing- off"):

    ● creşterea frecvenţei dozelor de levodopa (Punct bun practic, Horstink et al., 2006)

    ● utilizarea de preparate de levodopa cu eliberare controlată (nivel de recomandare C, Horstink et al., 2006)

    ● utilizarea agoniştilor dopaminergici (pramipexol sau ropinirol, nivel de recomandare A, Horstink et al., 2006)

    ● asocierea inhibitorilor de MAO-B (nivel de recomandare A, Horstink et al., 2006)

    ● asocierea inhibitorilor de COMT (nivel de recomandare A, Horstink et al., 2006)

    ● utilizarea apomorfinei

    ● tratament chirurgical

    b. pentru răspunsul de tip "delayed-on/no-on":

    ● administrarea medicaţiei înainte de masă

    ● reducerea cantităţii de proteine din alimentaţie

    ■ asocierea de domperidone 10 - 30 mg/zi (10 mg cu 20-30 min inaintea meselor principale)

    ● utilizarea de antiacide

    ● folosirea formelor lichide, dispersibile de levodopa (nivel de recomandare C, Horstink et al., 2006)

    ● utilizarea apomorfinei

    c. pentru fenomenele de "off" (motorii şi non-motorii):

    ● creşterea dozelor şi frecvenţei administrării de levodopa (Punct bun practic, Horstink et al., 2006)

    ● administrarea înainte de mese

    ● folosirea formelor lichide, dispersibile de levodopa

    ● utilizarea apomorfinei

    ● tratament chirurgical - stimularea cerebrală profundă la nivelul nucleului subtalamic (nivel de recomandare B, Horstink et al., 2006)

    d. pentru fenomenele de "on-off":

    ● folosirea agoniştilor dopaminergici

    ● folosirea medicaţiei dopaminergice parenterale (apomorfina) sau a formelor de infuzie continuă cu levodopa (duodopa)

    e. pentru fenomenul de "freezing" (care nu întotdeauna este determinat de terapia cu levodopa):

    ● creşterea dozelor de levodopa

    ● folosirea agoniştilor dopaminergici

    ● folosirea inhibitorilor de MAO-B

    ● reeducare funcţională a mersului

    ● tratament chirurgical

    2. Tratamentul diskineziilor din boala Parkinson

    a. pentru diskinezia de vârf de doză:

    ● reducerea fiecărei doze de levodopa (nivel de recomandare C, Horstink et al., 2006)

    ● utilizarea agoniştilor dopaminergici, cu scăderea dozelor de levodopa

    ● utilizarea amantadinei (nivel de recomandare A, Horstink et al., 2006)

    ● utilizarea clozapinei (nivel de recomandare A, Horstink et al., 2006)

    ● utilizarea antagoniştilor de glutamat (doar în studii clinice)

    ● utilizarea toxinei botulinice

    ● tratament chirurgical - stimularea cerebrală profundă la nivelul nucleului subtalamic (nivel de recomandare B, Horstink et al., 2006)

    b. pentru diskineziile difazice:

    ● creşterea fiecărei doze de levodopa

    ● utilizarea agoniştilor dopaminergici

    ● utilizarea toxinei botulinice

    ● tratament chirurgical

    3. Tratamentul efectelor secundare proprii induse de levodopa

    a. periferice:

    ● greaţă, vărsături, anorexie:

    - domperidone (nivel de recomandare B, Horstink et al., 2006)

    - hidroxizin, ciclizină

    - ondansetron

    - suplimentarea dozelor de carbidopa (inexistentă în prezent în România ca medicament separat de preparatele cu levodopa)

    - eliminarea medicaţiei anticolinergice

    ● hipotensiune ortostatică:

    - midodrină (nivel de recomandare A, Jankovic et al., 1993, Low et al., 1997)

    - fludrocortizon (Punct bun practic, Hoehn, 1975)

    - suplimentarea clorurii de sodiu în alimentaţie

    - suplimentarea dozelor de carbidopa (inexistentă în prezent în România ca medicament separat de preparatele cu levodopa)

    - utilizarea ciorapilor elastici medicali

    b. centrale:

    ● coree, stereotipii:

    - reducerea dozelor de levodopa

    - reducerea sau excluderea eventualelor anticolinergice

    - introducerea amantadinei

    - asocierea yohimbinei

    - asocierea de antagonişti de glutamat

    - tratament chirurgical

    ● distonie (nu întotdeauna determinată de levodopa, uneori face parte din tabloul bolii înseşi):

    - reducerea dozelor de levodopa (dacă distonia apare ca manifestare a diskineziei difazice, se creşte doza)

    - preparate de levodopa cu eliberare controlată

    - utilizarea de anticolinergice

    - utilizarea de antidepresive triciclice

    - utilizarea baclofenului, tizanidinei sau mexiletinei

    - utilizarea de agonişti dopaminergici

    - litiu (sub controlul riguros al litemiei)

    - utilizarea toxinei botulinice

    - tratament chirurgical

    ● mioclonusul (nu întotdeauna este determinat de levodopa)

    - reducerea dozelor de levodopa

    - utilizarea clonazepamului

    - utilizarea valproatului

    ● akathisia (nu întotdeauna este determinat de levodopa)

    - utilizarea anxioliticelor

    - utilizarea propranololului

    ● halucinaţiile (determinate de levodopa sau alte medicamente sau stări comorbide)

    - reducerea dozelor de levodopa

    - utilizarea clozapinei

    - utilizarea ondansetronei

    TRATAMENTUL CHIRURGICAL

    Tratamentele chirurgicale prezente şi posibile în boala Parkinson constau în:

    ● Leziuni ablative şi/sau stimulare cerebrală profundă la nivelul talamusului, globus pallidus intern, nucleu subtalamic.

    ● Transplantul de mezencefal fetal uman, mezencefal fetal porcin, alte surse (celule stem sau celule din corpul carotidian), cu sau fără factori trofici.

    Pentru boala Parkinson, tratamentul chirurgical de elecţie practicat astăzi este stimularea cerebrală profundă la nivelul nucleului subtalamic, care este considerat superior celorlalte tipuri de intervenţii (opinia experţilor). Tratamentul chirurgical trebuie rezervat pacienţilor mai tineri, cu complicaţii motorii severe, cu complicaţii motorii severe (perioade prelungite de "off", diskinezii) care nu mai pot fi controlaţi corespunzător prin metode farmacologice, care sunt levodopa-responsivi şi care nu prezintă afectare cognitivă şi psihologică. De asemenea, acesta trebuie efectuat numai în clinici specializate în care există echipe medicale complexe (neurolog, neurochirurg, neurofiziolog, neuroimagist, neuropsiholog ş.a.) cu multă experienţă atestată în acest tip de terapie şi în care rata de succes este mare şi complicaţiile sunt reduse. Efectul antiparkinsonian al stimulării subtalamice poate fi spectaculos, unii pacienţi putând renunţa complet la tratamentul cu levodopa, la alţii fiind posibilă reducerea semnificativă a dozei zilnice totale şi a numărului de doze de levodopa. Efectul asupra semnelor axiale ca vorbirea, instabilitatea posturală şi freezing-ul nu este însă evident. Pentru ameliorarea perioadelor de "off" şi a diskineziilor, stimularea nucleului subtalamic beneficiază de un nivel de recomandare B (Horstink et al., 2006).

    O analiză recentă a eficacităţii şi a raportului risc/beneficiu realizată de Movement Disorders Society cu privire la diferitele procedee chirurgicale utilizate în boala Parkinson a arătat că în prezent există tendinţa de a se face din ce în ce mai rar intervenţii lezionale (fie şi foarte selective) deoarece efectele lor benefice iniţiale dispar în timp şi, mai mult, favorizează apariţia diskineziilor (extrem de greu de controlat terapeutic ulterior), că intervenţiile de transplant celular rămân deocamdată doar rezervate studiilor clinice (se impun în prezent o serie de clarificări în principal de ordin biologic în acest domeniu), în timp ce intervenţiile de stimulare cerebrală profundă bilaterală (cu respectarea extrem de riguroasă a indicaţiilor şi contraindicaţiilor), mai ales asupra nucleului subtalamic, rămân deocamdată singurele a căror indicaţie pare să se menţină, acestea fiind din ce în ce mai mult folosite, deşi se pun în discuţie o serie de efecte adverse, cum ar fi tulburarea cognitivă şi modificările comportamentale (Benabid et al., 2009).

    O. Bajenaru, R. Tanasescu, C. Tiu, S. Petrescu, F.A. Antochi, C.D. Popescu, D. Marinescu, Gh. Iana - în numele Grupului de lucru al SNR pentru scleroza multiplă

    Scleroza multiplă (SM) este cea mai frecventă afecţiune neurologică a adultului tânăr care determină invalidităţi majore, cel puţin în ţările Europei şi Americii de Nord (1,2). În ţara noastră se estimează că această boală are o prevalenţă de cca. 35-40 la 100.000 locuitori, aşa cum rezultă dintr-o serie de evaluări epidemiologice efectuate în anii '80, a căror analiză sistematică a fost realizată ultima dată în urmă cu peste 10 ani de către Prof. Dr. I. Stamatoiu şi colab. (3).

    Este o boală care debutează la adultul tânăr (20- 40 ani), si este de 2-3 ori mai frecventă la femei decât la bărbaţi. Ca dispunere geografică predomină în regiunile nordice, prevalenţa mergând de la 1 la 100.000 locuitori în zonele ecuatoriale la 80 la 100.000 locuitori în nordul Europei şi Americii de Nord (1,2).

    Scleroza multiplă este o afecţiune cronică a sistemului nervos central (SNC), caracterizată prin episoade de inflamaţie şi demielinizare focală cu localizări multiple diseminate în timp (având cel mai probabil la bază mecanisme autoimune îndreptate împotriva proteinelor mielinei, mediate de limfocitele T şi declanşate de factori exogeni încă incomplet elucidaţi, la care se asociază un proces de degenerescenţă şi o funcţie oligodendrocitară anormală) şi printr-un proces de degenerescenţă axonală (care se desfăşoară în paralel, având însă o evoluţie progresivă) la o persoană cu susceptibilitate genetică pentru boală. În prezent nu se poate stabili cu certitudine dacă leziunile inflamatoare reprezintă procesul patogenic primar, iar degenerescenţa axonală este secundară, sau dacă leziunile caracteristice bolii sunt cele neurodegenerative, în timp ce procesele inflamatoare sunt doar epifenomene, sau dacă ambele tipuri de leziuni sunt primare şi au o evoluţie relativ independentă, dar intercondiţionată. Din punct de vedere al corelaţiilor între aceste procese patogenice şi clinică, episodele de inflamaţie/demielinizare focală se manifestă prin puseele clinice (recăderi urmate cel mai adesea de remisiuni, cel puţin în prima parte a evoluţiei bolii la majoritatea pacienţilor), în timp ce degenerescenţa axonală este cauza majoră a invalidităţ ii progresive şi ireversibile, fiind procesul dominant în formele progresive de boală (primară şi secundară), dar prezent încă din stadiile cele mai precoce în toate formele cunoscute ale afecţiunii (inclusiv în forma cu recăderi şi remisiuni) (2,4).

    FIZIOPATOLOGIE

    Argumentele în favoarea componentei patogenice autoimune a SM includ incidenţa crescută la femei, asocierea cu anumite antigene de histocompatibilitate (în special HLA DR), agregarea familială a cazurilor şi asocierea altor boli autoimune la pacienţi sau la rudele acestora şi, nu în ultimul rând, răspunsul favorabil la tratamentul imunomodulator sau imunosupresor. Condiţia obligatorie şi necesară pentru a se produce atacul inflamator/imun asupra structurilor SNC este o modificare complexă, focală la nivelul barierei hematoencefalice care duce la modificarea permeabilităţii acesteia, permiţând astfel pasajul din circulaţia sistemică în parenchimul SNC al mediatorilor celulari ai atacului imun (limfocite T sensibilizate) (1-4).

    Consecinţa inflamaţiei şi baza fiziopatologică a puseelor clinice de SM sunt reprezentate de procesul de demielinizare cu perturbarea transmiterii impulsului nervos la nivelul fibrelor nervoase afectate, la care se adaugă suferinţa neuronală axonală şi glială (în principal oligodendrocitară) în grade variate. Demielinizarea se constituie clinic în leziuni localizate oriunde la nivelul substanţei albe a SNC (dar şi a fibrelor mielinizate care traversează substanţ a cenuşie, inclusiv scoarţa cerebrală şi ganglionii bazali) şi aflate în diferite stadii de evoluţie, care pot coexista cu focare de remielinizare incompletă, disfuncţională, şi al căror stadiu final este cicatricea astroglială (de unde provine termenul mai vechi de "scleroză în plăci", dar şi cel actual de "scleroză multiplă") (1-4).

    DIAGNOSTIC CLINIC ŞI CLASIFICĂRI

    A. Criterii de diagnostic

    Diagnosticul de SM se bazează pe asocierea de semne clinice şi paraclinice, întrucât nu există un singur semn clinic sau rezultat de investigaţie cu valoare patognomonică.

    ● În prezent diagnosticul de scleroza multipla este stabilit folosind criteriile Mc Donald (publicate în 2001) revizuite în 2005 de catre un comitet de experti reuniti în Amsterdam (5,6). Baza diagnosticului rσmâne obiectivarea diseminσrii în timp si spatiu a leziunilor cu caracter inflamator. Criteriile Mc Donald nu pot fi aplicate decat în conditiile evaluarii clinice a pacientului. Majoritatea expertilor ce au participat la intalnirea de la Amsterdam au fost reticenti în a stabili diagnosticul în lipsa unor evidente clinice, chiar daca examenul RMN evidentiaza o patologie compatibila, cel putin pana cand aceasta schema va fi evaluata în mod prospectiv.

    Manifestările clinice cele mai sugestive pentru diagnosticul de scleroză multiplă pot fi grupate după cum urmează (2,4):

    a. anomalii senzitive

    ● parestezii, adesea sub formă de amorţeli

    ● dureri

    ● semnul Lhermitte

    b. anomalii motorii

    ● deficit motor de tip piramidal

    ● spasticitate

    ● contracţii spastice (în flexie, în extensie)

    c. anomalii vizuale

    ● nevrită optică (pierderea monoculară a vederii, însoţită eventual de durere şi scotom central)

    d. anomalii cerebeloase

    ● ataxie, incoordonare

    ● tremor cerebelos (asociat uneori cu tremor postural)

    ● dizartrie cerebeloasă

    e. anomalii ale funcţiilor trunchiului cerebral

    ● diplopie

    ● dizartrie, disfagie, disfonie

    ● parestezii la nivelul feţei

    ● pareză facială

    ● oftalmoplegie internucleară

    ● nevralgie trigeminală

    ● vertij

    f. alte anomalii (mai rare la debutul bolii)

    ● crize paroxistice (cu durata de secunde/minute, dar care apar repetat timp de mai multe săptămâni pentru a avea semnificaţie de puseu SM)

    ● anomalii vezicale

    ● disfuncţii sexuale

    ● tulburări cognitive

    Un atac (puseu, recădere) este definit ca o tulburare neurologică sugestivă pentru SM (relatare subiectivă sau observaţie obiectivă), cu durata de minimum 24 ore, în absenţa febrei. Trebuie excluse pseudoatacurile sau episoadele paroxistice singulare. Se consideră prin conventie durata de 30 de zile ca interval minim de timp între două pusee diferite.

    Sunt posibile 3 variante de diagnostic:

    1. SM certă

    2. SM posibilă: pacient cu tablou clinic sugestiv pentru diagnosticul de SM, care nu a fost complet evaluat sau a cărui evaluare întruneşte o parte, dar nu toate criteriile necesare pentru diagnostic.

    3. SM absentă.

    Modificările LCR sugestive pentru diagnosticul de SM sunt: pleiocitoză moderată sub 50/mmc, discretă hiperproteinorahie, dar sub 0,8 g/l, cantitate crescută de IgG cu un index mai mare de 0,7 (faţă de cantităţile de IgG şi albumină din ser), distribuţie oligoclonală a IgG la electroforeză în gel de agaroză în LCR, nu si in ser. Deşi sugestive în context clinic, aceste modificări nu sunt patognomonice pentru SM. în noile criterii revizuite, analiza LCR nu mai constituie o necesitate pentru a stabili diagnosticul, dar prezenţa modificărilor LCR creste nivelul de "confort" pentru diagnostic în cazul unui pacient cu boala progresiva de la debut.

    Măsurarea potenţialelor evocate, în special a celor vizuale, poate evidenţia o alungire semnificativă a anumitor unde bine definite. în SM, examinarea electrofiziologica arata cresterea latentei undei P 100 de partea ochiului afectat (valoare peste 120 msec), cu o usoara scadere a amplitudinii acesteia, forma undei fiind relativ bine pastrata. Anomaliile PEV pot fi tranzitorii, in sensul ca amplitudinea raspunsului poate reveni la normal odata cu recapatarea vederii, insa modificarea latentei undei este permanenta, ceea ce serveste diagnosticului retrospectiv al unei nevrite optice subclinice sau ignorate în contextul sclerozei multiple.

    Valoarea lor are o importanţă mai mare la pacienţii la care manifestările clinice sugerează diagnosticul de SM, dar la care examenul RMN cerebral este normal (pentru afectarea nervilor optici, spre deosebire de celelalte structuri encefalice, sensibilitatea potenţialelor evocate vizuale este mai mare decât examenul RMN realizat cu aparatură aflată în uzul clinic curent) sau la cei la care primele manifestări sunt de tip mielitic.

    Criteriile Barkhof de diagnostic prin RM Sunt criterii cu valoare predictivă, ce se aplică pacienţilor care se prezintă pentru prima oară la neurolog, având sindroame clinice izolate, sugestive pentru diagnosticul de SM (7).

    Întrunirea a 3 dintre urmatoarele 4 criterii are valoare predictivă pentru instalarea la un pacient a SM definite clinic ("IRM pozitiv pentru SM"):

    ● 1 leziune cerebrala sau spinala Gd-captanta sau 9 leziuni T2 hiperintense cerebrale si/sau spinale daca nu exista nici o leziune Gd-captanta

    ● 1 sau mai multe leziuni cerebrale infratentoriale sau spinale

    ● 1 sau mai multe leziuni juxtacorticale

    ● 3 sau mai multe leziuni periventriculare

    Nota: Leziunile spinale individuale pot contribui impreuna cu leziunile individuale cerebrale la atingerea numarului de leziuni T2 cerute.

    ● Criteriile RMN incluse în criteriile Mc Donald - 2001, sunt cele propuse de Barkhof, modificate de Tintore, pentru a evidentia diseminarea în spatiu si timp (7,8)

    ● Noile criterii, revizuite, au schimbat recomandarile de utilizare a criteriilor de diseminare în timp si de asemeni includ leziunile maduvei spinarii în criteriile imagistice (6)

    ● Modificarile facute setului de criterii elaborat în 2001 au intrunit un larg consens, bazandu-se pe evidentierea diseminarii în timp si în spatiu, dar intr-o maniera ierarhica, astfel demonstrarea riguroasa a diseminarii in timp poate fi mai importanta decat cea a diseminarii în spatiu. (6)

    ● Criteriile RMN de diseminare în timp a leziunilor

    ● Comitetul International pentru diagnosticul sclerozei multiple intrunit la Amsterdam în 2005 a stabilit urmatoarele criterii pentru diseminarea in timp, astfel:

    - O nouă leziune T2 care apare la orice moment, comparat cu un scan de referinţă, ce este achiziţionat în cel putin 30 de zile de la debutul clinic al evenimentului neurologic initial;

    - Detectia unei leziuni captante de gadolinium, după cel puţin trei luni de la debutul clinic al evenimentului initial, dacă nu are aceeaşi localizare cu cea ce a cauzat evenimentul iniţial.

    ● Criteriile RMN de diseminare în spatiu

    ● Pentru diseminarea în spaţiu din punct de vedere imagistic se menţin criteriile Barkhof si Tintore, dar sunt încorporate leziunile măduvei spinării, astfel:

     - Prezenţa a trei din următoarele:

     1. Cel puţin o leziune captantă de Gd sau nouă leziuni T2 hiperintense, dacă nu există nici o leziune captantă

     2. Cel puţin o leziune infratentorial

     3. Cel puţin o leziune juxtacorticală (implică afectrea fibrelor arcuate, în U, subcorticale)

     4. Cel puţin trei leziuni periventriculare.

    - Leziunile luate în calcul trebuie sa masoare minimum 3 mm.

    - O leziune a măduvei spinării poate fi considerată echivalentă pentru o leziune infratentorială, dar nu pentru o leziune juxtacorticală sau periventriculară. O leziune captantă a măduvei spinării poate fi considerată echivalentă cu o leziune captantă la nivel cerebral, iar leziunile de la nivelul măduvei pot contribui alături de cele cerebrale la contabilizarea numărului de leziuni T2.

    ● Leziunile măduvei spinării trebuie să fie focale pentru a fi considerate in diagnosticul SM (leziunile difuze ale maduvei spinării apar în SM, in special în formele progresive, dar aceste modificări nu sunt încorporate în criteriile de diagnostic).

    ● Apariţia a noi tehnologii va fi de folos pentru a stabili diagnosticul, cu certitudine şi mai devreme, astfel:

    ● - se pot vizualiza leziunile intracorticale, prin utilizarea unui câmp magnetic mai puternic,

    ● - se poate analiza "substanţa albă aparent normală" şi "substanţa cenuşie aparent normală" ( evidenţa leziunilor oculte) prin tehnici speciale:

    ●    * transfer de magnetizare,

    ●    * imagini de difuzie

    ●    * spectroscopie

    (necesare pentru a face diagnosticul diferenţial cu alte boli demielinizante de exemplu cu: encefalomielita acută diseminată, neuromielita optică)

    Tabelul 1. Criteriile de diagnostic McDonald revizuite 2005 [dupa (6): Polman et al. Diagnostic Criteria for Multiple Sclerosis: 2005 Revisions to the "McDonald" Criteria. Ann Neurol. (2005) 58:840-846]

*T*

┌────┬───────────────────────────────────────────┬────────────────────────────┐

│Nr. │                                           │Date adiţionale necesare    │

│crt.│  Prezentare clinică                       │diagnosticului de scleroză  │

│    │                                           │multiplă                    │

├────┼───────────────────────────────────────────┼────────────────────────────┤

│ 1. │>=2 pusee; semne clinice obiective pentru  │Nici una                    │

│    │>= leziuni                                 │                            │

├────┼───────────────────────────────────────────┼────────────────────────────┤

│ 2. │>= 2 pusee; semne clinice obiective pentru │Diseminarea în spaţiu,      │

│    │1 leziune                                  │demonstrată prin:           │

│    │                                           │1. RM sau                   │

│    │                                           │2. >= 2 leziuni sugestive   │

│    │                                           │la ex. RM + LCR pozitiv,    │

│    │                                           │ sau                        │

│    │                                           │3. se aşteaptă alte pusee   │

│    │                                           │clinice cu alte localizări  │

├────┼───────────────────────────────────────────┼────────────────────────────┤

│ 3. │1 puseu; semne clinice obiective pentru >= │Diseminarea în timp,        │

│    │2 leziuni                                  │demonstrată prin:           │

│    │                                           │                            │

│    │                                           │1. RM sau                   │

│    │                                           │2. Al doilea puseu          │

├────┼───────────────────────────────────────────┼────────────────────────────┤

│ 4. │1 puseu; semne clinice obiective pentru 1  │Diseminarea în spaţiu,      │

│    │leziune (prezentarea monosimptomatică;     │demonstrată prin:           │

│    │sd. izolat clinic)                         │                            │

│    │                                           │1. RM sau                   │

│    │                                           │2. >= 2 leziuni sugestive   │

│    │                                           │la ex. RM + LCR pozitiv     │

│    │                                           │ şi                         │

│    │                                           │Diseminarea în timp,        │

│    │                                           │demonstrată prin:           │

│    │                                           │                            │

│    │                                           │1. RM sau                   │

│    │                                           │2. Al doilea puseu          │

├────┼───────────────────────────────────────────┼────────────────────────────┤

│ 5. │Progresie neurologică insidioasă sugestivă │Progresie a bolii timp de 1 │

│    │pentru SM                                  │an (documentata retrospectiv│

│    │                                           │sau prospectiv)             │

│    │                                           │                            │

│    │                                           │SI                          │

│    │                                           │                            │

│    │                                           │2 din urmatoarele:          │

│    │                                           │                            │

│    │                                           │a.RM pozitiv (9 leziuni T2  │

│    │                                           │sau                         │

│    │                                           │>=4 leziuni T2 si PEV       │

│    │                                           │modificate)                 │

│    │                                           │                            │

│    │                                           │b.RM medular pozitiv (>=2   │

│    │                                           │leziuni focale)             │

│    │                                           │                            │

│    │                                           │c.LCR pozitiv               │

└────┴───────────────────────────────────────────┴────────────────────────────┘

*ST*

    Criteriile revizuite Mc Donald pun accentul pe obiectivarea clinica a leziunilor si ofera evidenta diseminarii în timp si spatiu. Criteriile utilizeaza examene paraclinice suportive, pentru a grabi stabilirea diagnosticul si pentru a elimina diagnostice fals-pozitive sau fals-negative. Ele pun accent asupra specificitatii si mai putin a sensibilitatii metodelor de diagnostic, precum si a necesitatii de a elimina conceptul de: "cea mai buna explicatie pentru diagnostic pentru clinica". Totodata, ele "liberalizeaza" realizarea anumitor criterii paraclice (IRM si LCR) considerate anterior absolut necesare.

    Diagnosticul diferenţial

    O serie de afecţiuni foarte diverse pretează adesea la confuzii cu SM. De aceea, etapa de diagnostic diferenţ ial este extrem de importantă. În acest sens trebuie luate în discuţie cel puţin următoarele tipuri de maladii:

    A. Boli considerate a fi variante ale SM

    ● scleroză concentrică Balo

    ● demielinizarea subpială diseminată

    ● neuromielită optică

    ● variantă Marburg a SM acute

    ● SM pseudotumorală

    ● leucoencefalopatia lacunară concentrică

    ● scleroză mielinoclastică difuză (boala Schilder)

    B. Boli care seamănă clinic cu SM

    ● alte boli inflamatoare (infecţioase şi non-infecţioase)

    - encefalitele/encefalomielitele postinfecţioase (postvaccinale)

    - encefalomielită acută diseminată (ADEM)

    - leucoencefalită acută hemoragică

    - mielită acută transversă

    - infecţii spirochetale (neuroborelioza, sifilis)

    - infecţii cu retrovirusuri (HIV-1, HTLV-1)

    - infecţii cu virusuri herpetice

    - metastaze septice

    - infecţii cu Chlamydia pneumoniae

    - bruceloză

    - meningită cronică

    - boala Behγet

    - sarcoidoză

    - lupusul eritematos diseminat şi alte boli de colagen

    - sindromul antifosfolipidic

    - sindroame paraneoplazice

    ● tulburări metabolice şi endocrine:

    - disfuncţii tiroidiene

    - deficitul de vitamină B12

    - deficitul de vitamină E

    - deficitul de folaţi

    - homocisteinemia

    - mielinoliză osmotică (mielinoliză centrală pontină)

    ● boli genetice şi neurodegenerative

    - leucodistrofiile (în particular adrenoleucodistrofia)

    - ataxiile primare

    - sindromul malformaţiilor cerebrovasculare

    - vasculopatia cerebroretiniană hereditară

    - bolile enzimatice lizozomale

    - bolile peroxizomale

    - boala Wilson

    - boala neuronului motor

    ● boli neoplazice

    - limfomul intravascular (angioendoteliomatoza neoplazică)

    - metastazele din SNC

    - tumori cerebrale primare

    ● anomalii structurale cranio-cerebrale şi ale coloanei vertebrale

    - chisturi arahnoidiene

    - arahnoidite

    - malformaţia Arnold Chiari

    - discopatiile vertebrale

    - siringomielia/siringobulbia

    ● boli toxice

    - leucoencefalopatia postchimioterapie

    - leziuni de iradiere

    - nevrita subacută mielo-optică (toxicitatea la clioquinol)

    - intoxicaţia cu tricloretilen

    C. Boli sau anomalii structurale ale căror modificări RMN seamănă cu cele din SM

    ● leucoencefalita multifocală progresivă (LEMP)

    ● cele mai multe dintre bolile inflamatoare de mai sus şi leucodistrofiiile

    ● boala de vase mici (cel mai adesea determinată de HTA cronică) cu diferitele ei forme anatomo-clinice: lacunarism cerebral, boală Binswanger

    ● embolii cerebrale multiple

    ● migrenă

    ● vasculite ale SNC

    ● leucomalacia periventriculară

    ● CADASIL

    ● lărgirea spaţiilor Virchow-Robin (în afecţiunile de mai sus, în îmbătrânirea normală sau izolat)

    Criterii de improbabilitate a diagnosticului

    Prezenţa oricăruia dintre următoarele criterii nu exclude diagnosticul de SM, dar îl face foarte improbabil şi impune investigaţii suplimentare de diagnostic diferenţial:

    1. antecedente heredo-colaterale de suferinţă neurologică

    2. debut la sub 15 sau peste 55 de ani

    3. simptome şi semne sugestive pentru leziune unică a sistemului nervos

    4. leziune spinală cu nivel clinic cert

    5. sd. spinal pur (fără afectare supraspinală)

    6. semne de afectare de neuron motor periferic

    7. tablou clinic pur psihiatric

    8. tablou clinic de hemiplegie

    9. boală continuu progresivă de la debut

    10. absenţa benzilor oligoclonale în LCR

    B. Clasificarea formelor de SM funcţie de evoluţia clinică

    ● Forma recurent-remisivă (SMRR)

    Se caracterizează prin pusee clinic certe, cu recuperare clinică completă sau incompletă (cu sechele). Unele pusee pot să nu aibă deloc recuperare clinică. Între pusee, deficitele neurologice se datorează acumulării sechelelor, fără progresie clinică.

    Recidivă (recurenţă, recăderea sau puseul): semne clinice noi sau reapariţia celor anterioare, cu durată de minim 24 de ore. Recidivele tipice se instalează de obicei în câteva zile, durează câteva săptămâni/ luni şi apoi sunt urmate de remisiune. Dintre posibilele variante clinice menţionate mai sus, 3 tipuri de recăderi sunt aproape tipice în SM: nevrita optică, mielopatia (adesea manifestată doar prin sindrom senzitiv cu nivel superior, la care se asociază în formele mai severe deficit motor de tip paraparetic, mai rar tetraparetic, cu tulburări de mers şi instabilitate) şi anomalii de trunchi cerebral.

    Remisunea: recuperarea completă sau parţială (cu deficite reziduale), dar caracterizată prin lipsă de progresie a semnelor clinice.

    După mai multe recăderi, cei mai mulţi pacienţi pot prezenta unele deficite reziduale, precum: reducere moderată a acuităţii vizuale la un ochi, diplopie, imperfecţiuni ale mişcărilor conjugate ale globilor oculari, prezenţa reflexelor patologice caracteristice sindromului piramidal, dificultăţi de mers, scăderea sensibilităţii proprioceptive la membrele inferioare (în particular cea vibratorie), disurie.

    Forma recurent-remisivă de SM (SMRR) este cea mai frecventă formă clinică (60-70% cazuri); ea apare mai frecvent la femei (F:B = 1,8) şi debutează cel mai adesea în jurul vârstei de 30 ani.

    ● Forma secundar progresivă (SMSP)

    Se caracterizează prin recuperare parţială după pusee şi progresie continuă întreruptă sau nu de pusee, ocazional cu faze de platou. Reprezintă transformarea tipului recurent-remisiv, după în medie 10 ani de evoluţie. Unele caracteristici ale formelor de SMRR pot identifica riscul crescut al anumitor pacienţi de a evolua către o formă de SMSP: vârsta mai înaintată la debut (peste 35 ani) şi debutul cu determinări multiple (în special cu tulburări motorii şi sfincteriene); mai mult de două recăderi în primul an; creşterea frecvenţei recăderilor în ultimii ani de evoluţie a bolii; remisiune slabă după recăderi; atingerea unui scor EDSS > 3,5 la un moment dat al evoluţiei; scor EDSS > 3 după primii 3 ani de evoluţie; deficite moderate de tip piramidal; prezenţa unui mare număr de leziuni la examenul IRM. în sfarsit, s-a constatat ca eticheta de SM benigna (pacienti cu boala evoluind de peste 10 ani si care au EDSS 2) este temporara de cele mai multe ori, deoarece 50-70% din pacientii considerati a apartine acestei entitati dezvolta faza secundar progresiva.

    ● Forma primar progresivă (SMPP)

    Se caracterizează prin progresie continuă de la debut, ocazional cu faze de platou şi ameliorări minore, temporare. Acestă formă are distribuţie relativ egală între sexe, debutează în jurul vârstei de 40 ani şi afectează mai frecvent şi mai sever, încă de la debut, măduva spinării.

    ● Forma progresivă cu recurenţe (SMPR)

    Caracterizată prin progresie continuă de la debut, dar cu episoade acute de agravare a tabloului clinic, cu sau fără recuperare completă. Este de fapt o formă particulară în care poate evolua forma primar progresivă, dar importantă din punct de vedere terapeutic (v. mai jos).

    În funcţie de severitatea clinică, se mai descriu, ca forme particulare de SM, o variantă malignă (formă rapid progresivă, cu invaliditate severă sau deces în timp relativ scurt de la debut) şi una benignă (mai mult o apreciere prognostică decât o formă clinică propriu-zisă, diagnosticată atunci când la peste 10 ani de la debut nu există agravare clinică sau nu s-a depăşit scorul EDSS de 3).

    După stabilirea diagnosticului pozitiv de scleroză multiplă şi a formei sale evolutive, astăzi este obligatoriu pentru orice medic neurolog, să facă evaluarea gradului de invaliditate a pacientului conform scorului EDSS (Kurtzke Expanded Disability Status Scale), această evaluare fiind necesară atât pentru aprecierea prognosticului evolutiv al pacientului, dar cel puţin în egală măsură pentru că reprezintă un criteriu important în stabilirea unei conduite terapeutice optime.

    ● Sindromul clinic izolat ("Clinically Isolated Syndrome", CIS)

    Sindromul Clinic Izolat se defineste un prim episod neurologic care dureaza cel putin 24 de ore, avind substrat inflamator/demielinizant la nivelul SNC. CIS poate fi monofocal (un singur semn sau symptom neurologic -ex. nevrita optica- datorat unei singure leziuni SNC) sau multifocal (mai multe semne sau simptome neurologice -ex. nevrita optica insotita de hemipareza- datorate mai multor leziuni SNC) (9-11).

    Pacienţii cu sindrom clinic izolat ( CIS ) pot dezvolta SM clinic definită (SMCD); majoritatea pacienţilor cu CIS evaluaţi prin RMN lunar au dezvoltat SM îndeplinind criteriile Mc Donald în următoarele 3 luni de la evaluarea iniţială.

    Forme clinice mai frecvente de CIS sunt: nevrita optică retrobulbară, mielita, oftalmoplegia internucleară, parapareza, simptome sensitive, diplopie, dizartrie, hemipareza, crize comiţiale, semnul Lhermitte. Studii clinice au arătat că pacienţii cu CIS se prezintă cu nevrită optică în 21% dintre cazuri, semne de tracturi lungi in 46% dintre cazuri, 10% cu semne de trunchi si 23% cu afectare multifocală.

    Pacienţii cu CIS manifestat ca nevrită optică retrobulbară sau mielită transversă au un risc specific ( ca forme de CIS ) de a evolua spre SMCD în functie de elementele de context clinic si demografic specifice pacientului respectiv. Astfel, risc crescut de evolutie spre SMCD pentru nevrita optica vor avea adultii tineri, femeile, cei cu nevrita optica unilaterala, durere oculara si papila optica normala, in timp ce nevrita optica aparuta la copii, barbati, localizata bilateral, nedureroasa si insotita de edem papilar va avea un risc mai mic de evolutie spre SMCD. In ceea ce priveste mielita transversa, risc crescut de conversie spre SMCD vor avea pacientii cu mielita transversa incomplete, simptome asimetrice si leziune spinala mai mica si fara edem, iar risc scazut pacientii cu mielita transversa completa, simptome simetrice, multisegmentara si insotita de edem.

    Elementul important de apreciere a riscului de conversie spre SMCD în cazul unui CIS este aspectul IRM. în cazul nevritei optice, normalitatea RMN se asociaza cu un risc de a face SMCD de 22%, în timp ce prezenta semnelor RMN creste riscul la 56%. CIS insotit de semne RMN sugestive pentru SM fac 83% SMDC la 10 ani, în timp ce CIS fara modificari RMN sugestive de SM doar 11% SMDC la 10 ani.

    Diagnosticul diferential al CIS. Ocazional CIS, având chiar şi modificări RMN asemănătoare celor din SM, poate fi manifestarea de debut a altor boli: LES, sindrom de anticorpi antifosfolipidici (APS), sindromul Sjogren etc. De aceea, se impun pentru diagnosticul diferenţial teste serologice specifice ( ANA, C3, C4, anticorpi antifosfolipidici - deşi nici acestea nu sunt discriminative deoarece pozitivitatea unora dintre ele (ANA) este intâlnită şi în SM) sau ex. LCR imunologice (benzile oligoclonale în l.c.r. ± expansiunea intratecală clonală a limfocitelor B). Pentru diferenţiere se recomandă urmărire clinică şi radiologică conform criteriilor de diseminare în timp şi spaţiu revizuite si elucidarea prin examene specifice clinice şi paraclinice a altor manifestări care ar sugera diagnostice alternative.

    Privind diseminarea în timp şi spatiu IRM, au fost propuse noi criterii (Swanton, 2007) care simplifică DIS (prezenţa a ??1 leziune T2 în 2 regiuni - periventricular, juxtacortical, infratentorial, spinal) şi cresc flexibilitatea precizării DIT (presupun apariţia unei singure noi leziuni T2, fără necesitatea prizei de Gd, faţă de RMN baseline realizat oricând fata de CIS, dar ele necesită a fi validate pe termen lung înainte de a fi adoptate.

    Tratamentul precoce al SM initiat în stadiul de CIS are ca si scop scăderea activităţii inflamatorii şi reducerea afectării axonale - prezentă frecvent încă din stadiile timpurii ale bolii. Tratamentul imunomodulator în stadiul de CIS se iniţiază (dupa demonstrarea diseminarii sub-clinice RMN si eventual a profilului oligoclonalal IgG în LCR, acestea în ABSENTA altor afectiuni ce ar putea fi responsabile de tabloul clinic) conform criteriilor Multiple Sclerosis Consortium Group (2004, 2008) de initiere a terapiei imunomodulatoare în stadiul de CIS: simptome clinice cu impact funcţional care nu regresează suficient după două luni de la tratamentul cu corticoizi; incărcătura lezională (IRM cerebral) cu mai mult de 6 leziuni; noi leziuni inflamatorii RMN (priza de Gd sau creştere număr leziuni T2) demonstrată cu ajutorul unei noi examinări RMN peste şase luni de la CIS (22,23).

    In prezent exista mai multe studii de faza III care au demonstrat eficacitatea tratamentului imunomodulator în a scadea rata de conversie a CIS la SM CD: CHAMPS (Avonex), BENEFIT (Betaferon, Betaseron), PRECISE (Copaxone), ETOMS (Rebif). Medicamentele imunomodulatoare ce se pot prescrie la pacientii cu CIS sunt listate mai jos (in functie de stadiul inregistrarii).

    In ceea ce priveste reevaluarea periodica a pacientilor cu CIS, conform Ghidului Platformei Europene pentru SM (EMSP), exista recomandarea facultativa ca CIS sa beneficieze de supraveghere clinica si imagistica mai frecventa ca SM CD, aceasta avind ca scop determinarea cat mai precoce a elementelor c ear semnala conversia CIS la SM (24).

    ● Neuromielita Optica (boala Devic)

    Dintre afectiunile considerate pana de curand variante de scleroza multipla neuromielita optica ( NMO, boala Devic ) constituie o entitate aparte (12). Odata cu progresele în domeniul imunologic si histo-patologic s-au definit noi criterii de diagnostic. Este o afectiune rara, inflamatorie demielinizanta, idiopatica, cu mecanism autoimun, caracterizata prin nevrita optica bilaterala si dezvoltarea subsecventa a mielitei transverse intr-un interval de cateva zile sau saptamani. Raportul femei:barbati (9:1) este mai crescut comparativ cu cel din scleroza multipla (2:1). Boala Devic poate fi monofazica, adica avand un singur episod urmat de remisiune permanenta. Cercetarile au dovedit insa ca mai mult de 85% din cazurile de neuromielita optica (NMO) au o evolutie cu recaderi, exprimata prin atacuri recurente de nevrita optica sau de mielita transversa. Acestea survin în aproximativ 55% din cazuri în primul an si in 90% în primii 5 ani. Evolutia secundar progresiva este neobisnuita. Aspectul RM al maduvei spinarii reprezinta cea mai importanta metoda de a stabili diagnosticul de NMO: la debutul mielitei acute examenul RM releva o leziune hiperintensa T2 ce se extinde de-a lungul a mai mult de trei segmente vertebrale, atunci este foarte probabil ca pacientul are o boala ce apartine spectrului de boli al NMO. Leziunea ocupa aproape toata aria transversa a maduvei, se poate extinde de-a lungul mai multor segmente vertebrale (pana la 15 segmente), cu edem al maduvei si poate capta Gd, variabil. Antigenul tinta în NMO este canalul de apa aquaporina-4, iar markerul specific al bolii este prezenta anticorpilor IgG impotriva canalului de apa AQ4, marker ce este 73% sensibil si 90% specific pentru diagnosticul definit de NMO. Prezenta anticorpilor IgG antiAQ4 are rol atat în confirmarea diagnosticului de NMO cat si în aprecierea prognosticului, prezenta lor fiind un indiciu pentru posibile recaderi. Criteriile revizuite de diagnostic (Clinica Mayo, 2006) impun prezenta a 2 criterii absolute si a cel putin 2 din cele 3 criterii suportive (12):

    Criterii absolute: 1. nevrita optica; 2. mielita transversa. Criterii

    suportive: 1. leziune spinala contigua cu lungime de mai mult de 3 segmente vertebrale, vizibila la examenul IRM spinal; 2. IRM cerebral la debut ce nu indeplineste criteriile pentru scleroza multipla; 3. test pozitiv al anticorpilor impotriva AQP-4.

    Aceste criterii sunt 99% sensibile si 90% specifice în a diferentia NMO de SM ce debuteaza cu nevrita optica sau sindrom mielitic. în 2008, la WCTRIMS (Montreal) a fost propus ca nou criteriu absolut excluderea unei afectiuni imunologice (ex. LES, Sd Sjogren, sindromul de anticorpi antifosfolipidici) care ar putea explica clinica si imagistica. Acest criteriu NU exclude asocierea, rara, a celor doua entitati (NMO si boala autoimuna). Sustinerea acestei asocieri necesita insa documentare sustinuta.

    Odata cu dezvoltarea testului de identificare a anticorpilor specifici NMO-IgG, spectrul tulburarilor reunite sub denumirea de boala Devic s-a extins. In prezent, se descriu urmatoarele forme clinice:

    ● 1. Boala Devic standard (completa) care respecta toate criteriile de diagnostic: prezenta simultana sau afectarea consecutiva a nervilor optici a maduvei spinarii cu status pozitiv al anticorpilor impotriva canalului de apa AQP-4, iar în absenta anticorpilor vor fi utilizate aspectele clinice si radiologice pentru a stabili diagnosticul;

    ● 2. Forme limitate (incomplete) de boala Devic: evenimente repetate de nevrita optica sau mielita acuta transversa cu status pozitiv al anticorpilor impotriva canalului de apa AQP-4;3. Nevrita optica sau mielita acuta asociata cu boli sistemice autoimune (lupus eritematos sistemic, sindrom Sjogreen, sindrom de anticorpi antifosfolipidici, s.a); 4. Nevrita optica sau mielita asociata cu leziuni specifice în anumite zone ale substantei cerebrale - cum ar fi hipotalamusul, nucleii periventriculari sau trunchiul cerebral.

    TRATAMENT

    Deoarece, în pofida volumului enorm de cercetări făcut în ultimii 10-15 ani cu scopul de a elucida etiologia SM, cunoştinţele noastre actuale sunt încă destul de departe de a preciza o cauză a acestei maladii, nu există încă un tratament etiologic care să determine vindecarea afecţiunii. Cunoaşterea lanţului complex de evenimente patogenice, în continuă dezvoltare, a putut însă să stea la baza dezvoltării unor posibilităţi terapeutice care, în anumite condiţii (formă evolutivă, momentul introducerii terapiei), cresc şansele unei bune părţi dintre pacienţi de a li se modifica evoluţia naturală a bolii, în sensul alungirii distanţei dintre recăderi, a scurtării duratei şi diminuării severităţii puseului, a reducerii acumulării de leziuni cerebrale (obiectivată imagistic prin IRM), întârzierii virajului spre formă secundar progresivă a SMRR şi uneori a încetinirii invalidării neurologice (v. mai jos). În prezent, posibilităţile terapeutice pe care le avem la dispoziţie se pot grupa în următoarele categorii (14-18, 22-24):

    A. Tratamente care modifică evoluţia bolii

    A.1. Imunomodulator

    A.2. Imunosupresor

    B. Tratamentul puseului

    C. Tratamentul simptomatic şi recuperator

    Recomandarile de tratament se bazeaza pe datele curente de eficacitate provenind din studii clinice, acestea stind la baza inregistrarii de catre diferitele autoritati medicale a diferitelor produse. Aceste date se clasifica în "Nivele de evidenta" în functie de tipologia s complexitatea metodologica a studiului clinic (Tabel 2).

    Tabel 2. Nivele de Recomandare în functie de tipul de studiu clinic modificat dupa (14)

    Nivel de Recomandare:

    A - stabilit ca efectiv / inefectiv / nociv - în functie de parametru si populatie (necesita cel putin 1 studiu Clasa I sau 2 studii concludente Clasa II)

    B - probabil ca efectiv / inefectiv / nociv - în functie de parametru si populatie (necesita cel putin 1 studiu de Clasa II sau 3 studii Clasa III concludente)

    C - posibil ca efectiv / inefectiv / nociv - în functie de parametru si populatie (necesita cel putin 2 studii concludente Clasa III)

    U - nedovedit (dovezi insuficiente sau neconcludente)

    Incadrarea tipurilor de studii în Clase:

    Clasa I - studiu clinic prospectiv, randomizat, controlat, cu evaluare "mascata" a parametrilor de evolutie, în o populatie reprezentativa. Necesita: a. Definirea clara a parametrilor urmariti de evaluare a evolutiei ("primary outcome"); b. definirea clara a criteriilor de includere/excludere; c. numarul de pacienti "dropouts" sau "crossover" sa fie suficient de mic pentru a avea un impact de influenta (bias) potential minim asupra rezultatelor; d. caracteristicile la baseline sunt echivalente intre diferitele grupuri de tratament, sau prin ajustarea statistica a diferentelor

    Clasa II: Studiu prospectiv de cohorta în o populatie reprezentativa, cu evaluare "mascata" a parametrilor de evolutie, care indeplineste criteriile a-d de mai sus, SAU studiu clinic randomizat in o populatie reprezentativa caruia ii lipseste unul dintre criteriile a-d.

    Clasa III: oricare alt studiu controlat (incluzind studii de istorie naturala bine definita ale populatiei martor, sau pacientii ca fiind propriul grup control) în o populatie reprezentativa, în care evaluarea evolutiei este independenta de tratamentul pacientului.

    Clasa IV: studii necontrolate, serii de cazuri, prezentari de cazuri, sau opinia expertilor.

    A. Tratamente care modifică evoluţia bolii

    În prezent, pe plan internaţional sunt acceptate ca fiind medicamente care modifică evoluţia bolii următoarele:

    a. imunomodulatoare:

    - interferonul beta 1a (REBIF), cu administrare s.c. 3 doze pe săptămână

    - interferonul beta 1a (AVONEX), cu administrare i.m. 1 doză pe săptămână

    - interferonul beta 1b (BETAFERON, EXTAVIA), cu administrare s.c. 1 doză la 2 zile

    - glatiramerul acetat (COPAXONE) cu administrare s.c. câte 1 doză în fiecare zi

    b. anticorpi monoclonali:

    - natalizumab ( TYSABRI ) cu administrare în piv, 1 cură la 4 săptămâni

    c. imunosupresoare: - mitoxantrona (Novantrone)

    Alte forme de tratament imunomodulator sau imunosupresor care pot fi folosite în tratamentul sclerozei multiple în situaţii particulare (v. mai jos) nu sunt încadrate şi înregistrate de către autorităţile naţionale şi internaţionale, în concordanţă cu rezultatele studiilor clinice desfăşurate până în prezent, ca agenţi care modifică evoluţia bolii.

    Datorită proprietăţilor complexe, care privesc atât beneficiile terapeutice cât şi reacţiile secundare şi limitele de utilizare ale medicamentelor de mai sus, experţii în domeniu au stabilit o serie de principii care să ghideze folosirea lor, adoptate în forme specifice de unele societăţi naţionale de scleroză multiplă precum cele din SUA (NMSS), Canada, Austria, Germania, Elveţia, care sunt formulate după cum urmează (adaptate de Societatea de Neurologie din România la particularităţile ţării noastre):

    ● evaluarea diagnostică şi stabilirea indicaţiilor terapeutice trebuie făcută numai de către medici neurologi cu experienţă în îngrijirea pacienţilor cu scleroză multiplă (de preferat în centre medicale specializate, acolo unde acestea există!);

    ● iniţierea terapiei cu un imunomodulator este recomandată cât mai curând după stabilirea diagnosticului de certitudine conform criteriilor McDonald de scleroză multiplă având evoluţie cu recurenţe, şi poate fi luată în discuţie la pacienţi selectionaţi după criterii suplimentare (v. mai jos) - pacienţii care au suferit un prim puseu care au risc crescut pentru a dezvolta scleroză multiplă;

    ● accesul pacienţilor nu trebuie limitat de frecvenţa recăderilor, vârstă şi nivel de disabilitatate (însă în limitele pentru care sunt înregistrate de către autorităţile naţionale indicaţiile şi contraindicaţiile fiecărui tip de medicament);

    ● pacientul trebuie să fie de acord cu supravegherea medicală pe termen lung;

    ● pacientului trebuie să i se explice în detaliu avantajele, dar şi limitele şi riscurile unui astfel de tratament;

    ● medicul curant trebuie să monitorizeze posibilele reacţii adverse;

    ● toate preparatele medicamentoase demonstrate ca fiind modificatoare ale evoluţiei bolii trebuie să fie accesibile, astfel încât decizia de a folosi unul sau altul dintre medicamente să se facă strict individualizat pe criterii medicale; există unele studii clinice care au demonstrat că pentru unele dintre aceste medicamente există un efect doză/beneficiu statistic semnificativ, ceea ce însă nu exclude individualizarea tratamentului;

    ● tratamentul nu trebuie oprit atâta timp cât asiguratorul evaluează că poate acoperi cheltuielile legate de tratament;

    ● terapia trebuie continuată timp îndelungat, nedefinit, cu excepţia următoarelor circumstanţe (oprirea tratamentului poate conduce la o revenire a activităţii bolii ca înainte de tratament):

    - apare o lipsă clară a beneficiului terapeutic,

    - apar efecte secundare intolerabile,

    - date noi pun în evidenţă alte raţiuni de încetare a tratamentului,

    - devin accesibile forme terapeutice mai bune;

    ● se recomandă că toate aceste forme terapeutice să fie incluse în programe terapeutice acoperite financiar de un terţ (sistem de asigurări de sănătate), astfel încât medicul şi pacientul să determine împreună, pe o bază individuală, medicaţia cea mai adecvată;

    ● trecerea de la un medicament la altul este permisă şi trebuie să fie posibilă dacă există o raţiune medicală pentru a o face (v. mai sus);

    ● terapia imunosupresoare cu mitoxantronă poate fi luată în discuţie doar la pacienţi selectaţi riguros, care fac o formă de boală agresivă cu recăderi cu evoluţie netă spre agravare sau la cei care nu răspund la imunomodulatoare;

    ● cele mai multe condiţii medicale concurente nu contraindică folosirea medicamentelor imunomodulatoare;

    ● nici una dintre formele de terapie de mai sus nu este aprobată pentru a fi folosită de către femei care doresc o sarcină, sunt însărcinate sau alăptează.

    A.1. Tratamentul imunomodulator

    1. Criterii de indicare a tratamentului imunomodulator: diagnostic de certitudine de SM, formă recurent-remisivă sau formă secundar progresivă (această din urmă formă având indicaţia înregistrată doar pentru unele dintre medicamentele menţionate mai sus); sindrom clinic izolat (CIS) (acesta are indicaţia înregistrată doar pentru unele dintre medicamentele menţionate).

    Studii recente au demonstrat faptul ca initierea cat mai rapida a terapiei imunomodulatoare (in stadiul de CIS) poate reduce dizabilitatea pe termen scurt si lung (9-11,23).

    2. Contraindicaţii ale tratamentului imunomodulator:

    ● lipsa criteriilor de certitudine a diagnosticului de SM

    ● SM formă primar-progresivă

    ● tulburări psihiatrice, în special depresia medie sau severă (pentru interferon)

    ● sarcină în evoluţie

    ● alte afecţiuni: afecţiuni hematologice grave, afecţiuni hepatice grave, neoplazii

    ● intoleranţă la unul dintre medicamentele imunomodulatoare

    Esecul terapeutic din punct de vedere clinic la o forma de tratament imunomodulator a fost initial definit ca 2 sau 3 recăderi în 6 luni sau cel puţin 4 recăderi într-un an. Puseele singure sunt insa un criteriu mai putin specific, pierderea unui punct EDSS la 6 luni având o specificitate mai mare pentru lipsa de răspuns la tratament.

    Interferonul-Beta

    Indicaţii:

    1. formă recurent-remisivă a SM (la pacienţi cu recidive clinice): (Nivel de Recomandare A) (14)

    2. formă secundar progresivă a SM (la pacienţi cu recidive clinice) doar pentru interferonul beta 1b, iar în cazul interferonului beta 1a cu administrare s.c. de 3 ori pe săptămână, doar în cazul formei de SMSP cu recăderi (Nivel de Recomandare A); în formă fără recidive, eficacitatea interferonului-beta este incertă (Nivel de Recomandare U) (14)

    3. sindroame clinice izolate cu mare risc de a se converti în SM certă (indicaţie înregistrată în prezent pentru Avonex, Betaferon, Extavia şi Copaxone - Nivel de Recomandare A; pentru Rebif exista în derulare studii clinice avansate pentru această indicaţie) (23,25).

    Efecte:

    1. scade frecvenţa puseelor (măsurate clinic sau prin IRM) (Nivel de Recomandare A) (14);

    2. scade severitatea bolii (apreciată ca "încărcare" de leziuni în secvenţa T2 a examenului IRM) (Nivel de Recomandare A) (14);

    3. încetineşte rata de progresie a invalidităţii (Nivel de Recomandare B) (14).

    Eficacitatea ar putea fi mai mare la pacienţi cu boală la debut sau la cei cu pusee frecvente.

    Preparate, doze şi cale de administrare:

    Interferon beta-1b (Betaferon, Betaseron, Extavia):

    ● studiile clinice au demonstrat eficienţa sa clinică pentru SMRR cu scor EDSS = 0-5,5 şi pentru SMSP cu scor EDSS ≤ 6,5

    ● 25 mcg (8 milioane UI) subcutan o dată la 2 zile

    - este înregistrat la pacienţii cu SM după vârsta de 12 ani

    Interferon beta-1a (Avonex)

    ● studiile clinice au demonstrat eficienţa sa clinică pentru SMRR cu scor EDSS = 0-5,0

    ● 30 mcg (6 milioane UI) intramuscular o dată pe săptămână

    - este inregistrat la pacientii cu SM dupa varsta de 12 ani

    Interferon beta-1a (Rebif)

    ● studiile clinice au demonstrat eficienţa sa clinică pentru SMRR cu scor EDSS = 0-5,0

    ● 44 mcg subcutan de 3 ori pe săptămână (se recomandă ca începerea tratamentului să se facă în prima lună cu 22 mcg subcutan de 3 ori pe săptămână, pentru a minimiza efectele secundare inerente iniţial)

    - este inregistrat la pacientii cu SM dupa varsta de 12 ani

    Calea de administrare nu influenţează fundamental eficacitatea tratamentului, dar poate influenţa profilul reacţiilor adverse (Nivel de Recomandare B) (14); în schimb, există rezultate din mai multe studii clinice care demonstrează existenţa unei relaţii doză/efect şi mai ales o creştere a eficacităţii în relaţie cu frecvenţa dozelor, ceea ce pare să favorizeze administrarea unor doze mai mari şi mai frecvente (Nivel de Recomandare B) (14,19). Aceste consideraţii sunt însă orientative şi nu exclud nici unul dintre preparatele medicamentoase a căror eficacitate clinică faţă de placebo a fost dovedită prin studii clinice (toate cele 3 medicamente au evidenţe de tip I A în acest sens), în cele din urmă criteriul fundamental în conduita terapeutică fiind individualizarea tratamentului în cadrul indicaţiilor admise şi înregistrate la Agenţia Naţională a Medicamentului, în funcţie în primul rând de eficacitatea sa; trebuie avute în vedere şi intensitatea reacţiilor secundare şi complianţa pacientului.

    Apariţia anticorpilor la interferon beta este mai frecventă cu folosirea interferonului tip 1b decât cu tipul 1a, şi la doze mai mari (ceea ce de fapt din punct de vedere biologic este de aşteptat), dar semnificaţia lor clinică este incertă deoarece studiile au demonstrat că, în timp, nivelul titrului seric de anticorpi are tendinţ a să scadă, chiar semnificativ pe măsură ce tratamentul continuă să se desfăşoare neschimbat şi că medicamentele care sunt mai eficiente clinic au şi imunogenitate mai mare, neexistând o relaţie statistică absoluta între prezenţa anticorpilor şi eficacitatea clinică (criteriul major care de fapt primează în modul de realizare a tratamentului). Evaluarea nivelului de anticorpi este justificată a fi luată în discuţie doar în cazuri individuale particulare în care la un moment dat se constată o scădere obiectivă a eficacităţii clinice a unei anumite forme de interferon beta.

    În alte condiţii, recomandarea actuală a experţilor în domeniu este că nu se justifică titrarea de rutină, sistematică, a anticorpilor la interferonul beta, indiferent de tipul său, ceea ce constituie si recomandarea Societatii de Neurologie din Romania ( la fel ca si în recomandarile actuale ale American Academy of Neurology ).

    Privind anticorpii neutralizanti ai interferonului beta, Ghidul EFNS ( al carui punct de vedere nu este si al actualului Ghid al Societatii de Neurologie din Romania, deoarece presupune costuri mari nejustificate de certitudinea semnificatiei clinice si nici de modul în care aceste rezultate pot influenta decizia terapeutica ) are urmatoarele recomandari: 1. trebuie realizat screening pentru anticorpi ce se leaga de IFN beta (biding antibodies BABs) anterior dozarii anticorpilor neutralizanti (neutralizing antibodies NABs) (recomandare de nivel A); 2. Masurarea BABs si a NABs trebuiesc facute în laboratoare speciale (recomandare de nivel A); 3. Testarea pentru NABs trebuie efectuata în primele 24 luni de terapie cu IFN beta (recomandare de nivel A); 4. Daca sunt detectati NABs atunci dozarea lor trebuie repetata dupa 3-6 luni (recomandare de nivel A); 5. Terapia cu IFN-beta trebuie intrerupta la cei cu titruri crescute de NABs, mai ales daca se mentin la o noua dozare (recomandare de nivel A), daca eficienta medicamentului a scazut semnificativ fata de raspunsul terapeutic initial (26)

    Glatiramer acetat

    ● studiile clinice au demonstrat eficienţa sa clinică pentru SMRR cu scor EDSS de 0-5,0

    ● are ca efecte:

    1. scăderea frecvenţei puseelor (măsurate clinic sau prin IRM) (Nivel de Recomandare A) (14)

    2. scăderea severităţii bolii (apreciată ca "încărcare" de leziuni în secvenţa T2 a examenului IRM) (Nivel de Recomandare A) (14)

    3. încetinirea ratei de progresie a invalidităţii (Nivel de Recomandare C) (14)

    Spre deosebire de interferonul beta, glatiramerul acetat poate fi folosit la pacienţii cu depresie deoarece nu induce, de regulă, o astfel de reacţie secundară.

    Dacă însă, la un moment dat în cursul tratamentului (precoce sau tardiv), apar reacţii urticariene extinse se recomandă oprirea glatiramerului acetat şi înlocuirea cu un alt imunomodulator (inclusiv o formă de interferon beta).

    Nu există dovezi certe asupra eficacităţii sale în formele progresive de SM.

    Preparatul Copaxone se administrează în doze de 20 mg zilnic, subcutan.

    Imunoglobulinele g administrate intravenos reprezintă o altă formă de tratament imunomodulator, neînregistrată oficial de nici o autoritate naţională sau internaţională în domeniul terapeuticii ca modificatoare a evoluţiei bolii; de aceea pot fi indicate la pacienţi doar în situaţii particulare, cu asumarea de către medicul curant a responsabilităţii indicaţiei, posibil justificată când nici una dintre formele de tratament imunomodulator aprobate şi înregistrate ca atare de către autoritatea naţională (ANM şi MS) nu poate fi folosită din motive medicale obiective. În particular, această terapie poate scădea riscul recidivelor în primele 3-6 luni postpartum (perioada de risc crescut) în forma SMRR (scad frecvenţa puseelor şi numărul leziunilor ce captează gadolinium la IRM) (Nivel de Recomandare C) (14); există de asemenea rezultate ale unor studii care, în situaţii particulare, ar putea justifica utilizarea lor în forma secundar progresivă (beneficii mici în ameliorarea tabloului clinic şi scăderea progresiei bolii comparativ cu placebo) (Nivel de Recomandare C) (14).

    Urmărirea evoluţiei sub tratament a pacienţilor cu SM aflaţi sub o formă de tratament imunomodulator este recomandabil a se face prin:

    ● examen clinic o dată la 3 luni (sau ori de câte ori evoluţia clinică o impune)

    ● evaluarea scorului EDSS anual (sau ori de câte ori evoluţia clinică o impune)

    ● evidenţa anuală a numărului de recăderi clinice

    ● examen IRM cerebral anual (cel puţin în primii 2 ani de tratament, apoi doar atunci când există argumente medicale care să justifice indicaţia).

    Eşecul tratamentului imunomodulator (27) (v. definiţia de mai sus a eşecului terapeutic), progresia continuă a bolii sau reacţii adverse severe - în aceste condiţii se iau în considerare:

    - întreruperea tratamentului imunomodulator

    - schimbarea medicamentului imunomodulator

    - asocierea altor medicamente simptomatice

    - asocierea corticoterapiei de scurtă durată

    - administrarea unui medicament imunosupresor.

    ● natalizumab (Tysabri) este un anticorp monoclonal umanizat dirijat importiva α4-integrinei, un component al antigenului leucocitar VLA-4. Natalizumab-ul actioneaza blocand pătrunderea celulelor imune în parenchimul SNC (20-23).

    Aprobat în tratamentul SM în Comunitatea Europeana din iulie 2006, natalizumab-ul reduce activitatea bolii masurata atat clinic (frecventa puseelor) cat si radiologic (leziunile care fixeaza Gd sau leziunile T2 noi) (Nivel de Recomandare A) (20-24). Natalizumab-ul amelioreaza parametrii de masura a dizabilitatii (progresia EDSS si incarcatura lezionala IRM (hiperintensitati T2 si hipointensitati T1) (Nivel de Recomandare A) (20).

    Natalizumabul este inregistrat ca monoterapie în SM recurent remitenta - forma foarte activa, pentru urmatoarele grupuri de pacienti avand varsta de cel putin 18 ani:

    - pacienti cu SM recurent remitenta cu 2 sau mai multe pusee producind dizabilitate pe parcursul unui an, si una sau mai multe leziuni captante de gadolinium sau o crestere semnificativa a incarcaturii lezionale T2 comparativ cu o examinare IRM anterioara.

    - pacienti cu activitate a bolii importanta desi se afla sub tratament imunomodulator: cel putin un puseu în ultimile 12 luni sub tratament si cel putin 9 leziuni hiperintense T2 la IRM cerebrala sau cel putin o leziune gadolinofila (raspuns suboptim la terapie cu interferon beta sau glatiramer acetat).

    Nu este clarificat efectul natalizumab în SM-SP (nivel U), si de aceea nu este recomandat a fi utilizat în aceasta forma (20).

    Natalizumab-ul se administrează prin perfuzie i.v. o dată pe lună, intrun centru medical specializat în tratamentul SM.

    In cazuri rare (risc 1/1000 persoane tratate un timp mediu de 17.9 luni) exista riscul ca la pacientii tratati cu natalizumab sa apara leucoencefalita multifocala progresiva (LEMP) (20,21,24). Aceasta afectiune datorata infectiei cu virusul JC apare de obicei pe parcursul tratamentului, dupa ce mai multe perfuzii lunare au fost realizate. De aceea, pacientii tratati cu natalizumab necesita evaluare în centru specializat, periodic sau pentru orice agravare sub tratament.

    Având în vedere riscul de infectii cu oportunisti, inclusiv cu virusul JC, expertii recomanda un numar de masuri care sa scada acest risc (34,35). Acestea cuprind trei directii, care vor fi detaliate mai jos: 1.selectarea corecta a pacientului; 2. teste pre-tratament; 3. perioada de "washout" dupa terapiile imunomodulatoare sau imunosupresoare anterioare (34,35).

    1. Astfel, în afara criteriilor de selectie pentru tratament care tin de activitatea bolii enumerate mai sus, pacientul selectat pentru tratament trebuie sa fie imunocompetent, cu o hemo-leucograma normala, iar prezenta infectiilor trebuie exclusa. Prezenta datelor anamnestice de malignitati hematologice sau infectie HIV contraindica tratamentul cu natalizumab. Pacientul trebuie informat cu privire la riscurile si beneficiile tratamentului cu natalizumab, inclusiv asupra riscului de infectii cu oportunisti.

    2. Inainte de inceperea tratamentului, trebuie revazute criteriile diagnostice pentru SM si trebuie realizat un examen IRM. Acesta are ca si scop obtinerea unei examinari de referinta inainte inceperii tratamentului, cat mai ales excluderea altor entitati ce ar putea fi responsabile de "leziuni atipice" cerebrale si ar putea mima SM. în general, examenul hematologic sanguin standard este suficient inaintea initierii tratamentului, insa în cazuri selectate pot fi realizate si dozari ale limfocitelor CD4 si CD8.

    3. Daca pacientul a fost anterior tratat cu IFN-β sau glatiramer acetat, natalizumab-ul poate fi administrat numai dupa un interval liber de 14 zile de la aceste tratamente. Daca pacientul a fost anterior tratat cu imunosupresoare, intervalul de timp liber de tratament pana la prima administrare de natalizumab trebuie sa fie 3 luni (pentru imunosupresoarele echivalente cu azatioprina) si de 6 luni dupa tratamentul cu mitoxantrona sau ciclofosfamida.

    Odata ce tratamentul cu natalizumab a fost initiat, pacientii trebuie reevaluati periodic, în principiu o data la 3 luni interval, în cadrul centrului specializat în diagnosticul si tratamentul SM. în cadrul evaluarii clinice, o atentie speciala trebuie acordata functiilor cognitive si neuropsihologice: prezenta unor simptome ca afazia, apraxia, cecitatea corticala trebuie sa reprezinte elemente clinice de alarma privind posibila existenta a LEMP. în cazul în care aceasta este suspectata pe baze clinice sau radiologice, tratamentul cu natalizumab necesita a fi intrerupt si o evaluare imagistica (IRM) si biologica ( punctie lombara pentru investigarea prin realizarea PCR de ADN viral a eventualei infectii cu virusul JC in LCR ). Daca, în pofida suspiciunii ferme de LEMP, examenul PCR este negativ, biopsia cerebrala trebuie luata în discutie.

    Daca, pe parcursul tratamentului cu natalizumab, pacientul prezinta o agravare clinica, trebuie clarificat de catre specialistul neurolog daca aceasta este compatibila cu un puseu. în cazul în care este vorba de puseu în cadrul SM, acesta va fi tratat cu corticoizi iv ca un puseu obisnuit în cadrul bolii cunoscute (SM).

    Deoarce exista data recente care sugereaza, în cazuri rare, o posibilitate a aparitiei puseului inflamator la inceperea tratamentului cu natalizumab, se recomanda ca pacientul ce va fi tratat cu natalizumab sa se afle în afara unei recaderi la debutul acestui tratament (28). Astfel, daca pacientul candidat la tratamentul cu natalizumab a prezentat recent recadere în cadrul SM, este recomandat ca aceasta sa fie tratata conform protocolului de tratament al puseului (corticoizi iv) inainte de inceperea tratamentului cu natalizumab (29).

    La 6% dintre pacientii tratati cu natalizumab pot aprea anticorpi neutralizanti, iar titrul acestora poate persista (21). Prezenta acestor anticorpi sar asocia cu o eficacitate mai mica a tratamentului si cu aparitia reactiilor adverse legate de perfuzie. în contextul actual logistic al tarii noastre, recomandarea prezentului ghid este aceea de a realiza teste pentru anticorpii neutralizanti pentru natalizumab numai în cazul în care exista o eficacitate scazuta a tratamentului (recaderi ale bolii la pacientul tratat).

    De la inregistrarea sa, noi date privind eficacitatea si profilul de siguranta completeaza în mod constant aspectele privind raportul risc-beneficiu pentru natalizumab (20). Exista, în prezent, în curs mai multe programe de farmacovigilenta si de management al profilului de risc în Comunitatea Europeana si SUA, care contribuie la completarea datelor privind acest medicament. Medicii implicati în prescrierea tratamentului cu natalizumab trebuie sa revada periodic noile date de farmacovigilenta si monitorizare clinicofarmacologica pentru aceasta terapie (24).

    Aceste studii de urmarire de mare anvergura vor clarifica în viitor:

    - incidenta, factorii de risc si metodele de diagnostic precoce ale LEMP la pacientii tratati cu natalizumab în monoterapie;

    - stabilirea unor predictori ai raspunsului terapeutic la natalizumab;

    - stabilirea perioadei optime si necesare de tratament;

    - evaluarea terapiilor adaptate dupa oprirea tratamentului cu natalizumab (din motive de intoleranta sau lipsa de raspuns);

    - evaluarea metodelor optime de definire a statutului de imunocompetent inainte si în timpul terapiei cu natalizumab;

    - relatia raspunsului la tratament cu prezenta anticorpilor neutralizanti, frecventa si efectelor lor clinice, validarea unor metode de testare pentru acestia.

    Nu exista în prezent modalitatea de a prezice care dintre pacientii tratati cu natalizumab se afla la risc pentru a dezvolta LEMP, în afara celor cu un grad de imunodepresie. Deasemenea, în lipsa unor teste care ar determina aparitia LEMP în stadii incipiente, vigilenta clinica este elementul recomandat pentru a diferentia simptomatologia apartinind LEMP de cea în cadrul SM (30-35).

    Testarea de rutina pentru ADN viral JC în lichidul cefalorahidian al pacientilor cu SM nu se justifica (30-32).

    Testarea PCR pentru ADN viral JC este considerata a avea o specificitate apropiata de 100%, insa o sensibilitate de doar 60-80%; de aceea, în cazul in care LEMP este suspectata pe baze clinice si radiologice si primul PCR de ADN viral este negativ, se recomanda repetarea acestuia în evolutie. Uneori, PCR pentru virusul JC poate fi pozitiv în LCR-ul pacientilor cu SM în absenta LEMP, de aceea diagnosticul de LEMP nu poate fi precizat decat prin coroborarea criteriilor clinice, radiologice si biologice (32). Tratamentul LEMP implica folosirea plasmaferezei pentru eliminarea natalizumabului (metoda care ar putea duce si la eliminarea anticorpilor antivirali scazind astfel reactia imuna la prezenta virusului; totusi, în cazurile raportate prezenta anticorpilor anti-virus JC in titru mare nu este protectiva impotriva infectiei); recunoasterea si tratamentul cu corticoizi al sindromului de reconstituitie imuna, daca el exista (complicatie care poate aparea la oprirea tratamentului imunosupresor la pacientul imondeprimat); tratamentul cu corticoizi iv si imunoglobuline iv. (33). Acestea trebuie realizate numai sub supraveghere în centru specializat.

    A.2. Tratamentul imunosupresor

    Indicaţii: în forma secundar progresivă a SM sau în cazul eşecului tratamentului imunomodulator.

    Mitoxantrona este în prezent singurul imunosupresor demonstrat şi înregistrat oficial de către FDA în SUA (şi de către alte autorităţi naţionale) ca modificator al evoluţiei SM; acest imunosupresor scade frecvenţa puseelor şi/sau invaliditatea clinică şi ameliorează aspectul RMN al leziunilor în formele foarte active de SM recurentă, SM secundar progresivă şi SM progresiv-recurentă (Nivel de Recomandare B), dar cu riscul reacţiilor adverse importante hematologice şi al cardiotoxicităţii severe. În general însă, dacă indicaţia terapeutică şi evaluarea clinică şi biologică sunt riguros realizate, mitoxantrona este un medicament bine tolerat. Doza este de 12 mg/m² suprafata corporala, intravenos o dată la 3 luni, cu o doză maximă cumulativă de 140 mg/m², sub monitorizarea atentă (începând din perioada pre-tratament pentru stabilirea indicaţiei!) a funcţiei cardiace, hemogramei şi funcţiei hepatice (în total 8-12 doze în 2-3 ani) (24).

    Alte tratamente imunosupresoare nu au demonstrat până în prezent prin studii controlate, eficacitatea în sensul modificării favorabile a evoluţiei SM. De aceea, ele pot fi folosite doar în cazuri individuale în care medicul curant îşi asumă responsabilitatea indicaţiei şi a supravegherii siguranţei şi eficacităţii tratamentului.

    Azatioprina în doze de 100-200 mg/zi scade modest rata recurenţelor SM, fără a influenţa semnificativ progresia bolii (Nivel de Recomandare C) (14). Nu se recomandă utilizarea ei de rutină în această boală, fiind un medicament de linia a doua. Este utilizat si ca medicaţie de asociere la un regim de bază de interferon beta sau glatiramer acetat, fără însă ca această utilizare să se bazeze pe evidenţe de clasa I sau II.

    Metotrexatul în administrare orală în doze cuprinse între 7,5 şi 20 mg o dată pe săptămână ar putea influenţa favorabil evoluţia bolii în formele progresive de SM (ameliorează modest afectarea la nivelul membrelor superioare la pacienţii care folosesc căruciorul, fără a influenţa totuşi scorul EDSS sau leziunile vizibile în secvenţa T2 a examinării IRM) (Nivel de Recomandare C) (14). Este utilizat adesea ca medicaţie de asociere la un regim de bază de interferon beta sau glatiramer acetat, fără însă ca această utilizare să se bazeze pe evidenţe de clasa I sau II.

    Ciclofosfamida în administrare i.v. ar putea fi utilă la pacienţi tineri cu forme active progresive de SM, în puls-terapie repetată lunar (perfuzie unică cu 800 mg/m² sau mai mult, până la o scădere controlabilă a numărului total de leucocite). Problema majoră a unei astfel de terapii este profilul de siguranţă, la fiecare administrare apărând greaţă, anorexie, căderea părului; pe termen lung, riscul major este metaplazia şi eventual apariţia neoplaziilor de mucoasă vezicală. Administrarea orală a ciclofosfamidei nu este recomandată deoarece pe termen lung este grevată de un risc crescut de apariţie a altor neoplasme, ceea ce nu s-a observat până în prezent la pacienţii trataţi pe cale i.v. De asemenea, există frecvent o afectare a funcţiei testiculare şi ovariene (inducţia la femeile tinere a menopauzei precoce). Administrată în puls-terapie, ciclofosfamida nu modifică evoluţia SM progresive.

    Cladribina scade captarea de gadoliniu a leziunilor IRM, atât în forma recurentă cât şi în cea progresivă a SM (Nivel de Recomandare A) (14). Date recente dintr-un studiu de faza III (CLARITY) sugereaza o reducere cu aproximativ 50% a ratei puseelor comparative cu placebo. Avantajul faptului ca este vorba de o terapie orala trebuie modulat de necesitatea urmaririi pe termen lung pentru efecte adverse potentiale.

    Fingolimodul (FTY720) reprezinta o alta medicatie orala de viitor, cu rezultate promitatoare in studiile preliminare. Studii de faza II sunt în desfasurare, existind, ca si în cazul cladribinei, necesitatea monitorizarii pe termen lung în privinta aprecierii profilului de siguranta.

   Teriflunomidul si Laquinimodul sunt alte preparate orale aflate în curs de studiu clinic.

    Ciclosporina are un efect benefic modest asupra evoluţiei formei progresive de SM, ce este net

depăşit de reacţiile sale adverse severe (în special nefrotoxicitate).

    Alte terapii:

    ● mycophenolat-ul mofetil: datele actuale sunt inca insuficiente pentru a justifica folosirea sa in afara unor protocoale de studii sau în cazuri individuale.

    ● linomid - imunomodulator ce prezintă un grad de eficacitate în SM progresivă; dar induce un risc crescut de infarct miocardic; nu are inca inregistrata oficial indicatia pentru tratamentul sclerozei multiple.

    ● schimbul plasmatic - eficacitate minimă în SM progresivă; ar putea fi utilă în tratamentul episoadelor acute severe de demielinizare la pacienţi fără invalidare anterioară; uneori poate fi folosită cu succes, în cazuri individuale la pacienţii aflaţi sub o terapie cu un imunomodulator care fac un nou puseu neresponsiv la corticoterapie.

    ● iradierea limfoidă totală sau iradierea corporală totală cu doze mici urmată de transplant de măduvă hematogenă desi scade progresia clinică şi activitatea RM a leziunilor, nu este indicata in mod curent deoarece realizarea ei este grevata de riscul complicatiilor infectioase, percum si de necesitatea efectuarii sale în faze de activitate a bolii (forma RR) pentru care exista si alte terapii (v. mai sus).

    B. Tratamentul puseului

    Glucocorticoizii reprezintă indicaţia majoră de tratament al recăderilor în orice formă clinico-evolutivă de scleroză multiplă, în doze mari administrate i.v. (Nivel de Recomandare A) În acest mod este demonstrat că tratamentul cortizonic ameliorează viteza de recuperare funcţională a pacienţilor, scăzând durata şi severitatea puseului şi numărul de leziuni captante de gadolinium la examenul IRM cerebral. Folosirea lor însă nu diminuează invaliditatea acumulată prin pusee repetate (Nivel de Recomandare B) (14).

    Preparate şi doze:

    1. Metilprednisolon în doze mari: 1 gr în p. i.v. în 1- 2 h zilnic timp de 3-5 zile.

    Cele mai multe protocoale întrerup apoi brusc corticoterapia. Există însă şi autori care recomandă scăderea progresivă ulterioară a dozelor cu prednison per os 60-80 mg/zi, 7 zile, cu scăderea a 10 mg la fiecare 4 zile, timp de 1 lună.

    2. Prednisolon oral - studii recente au arătat că şi dozele mari administrate per os ar avea eficacitate similară.

    3. Dexametazona - 8-12 mg p. i.v. la 8-12 ore timp de 3-7 zile, urmată de administrare orală.

    4. Prednison - 60-80 mg/zi 7 zile, cu scăderea a 10 mg la fiecare 4 zile, timp de 1 lună.

    Eficacitatea lor se manifestă doar pe termen scurt şi nu este influenţată semnificativ de tipul preparatului, doza sau calea de administrare (Nivel de Recomandare C) (14).

    Din punct de vedere al atitudinii terapeutice în functie de evolutia clinica a unui pacient cu SM RR tratat, scopul pastrarii sau schimbarii terapiei este acela de a controla cat mai bine activitatea bolii (22,23).

    Tratmentul neuromielitei optice (NMO)

    Tratamentul NMO implica folosirea corticoizilor IV în perioada de activitate a bolii, urmat de profilaxia recaderilor cu corticoizi po (12). Daca corticoizii IV sunt ineficienti, schimbul plasmatic (7 sedinte, ~55 ml/kg fiecare), sau, în cazuri individualizate, imunoglobulinele G iv. Nu exista date care sa sustina eficacitatea tratamentului imunomodulator din SM în prevenirea recurentelor NMO. Pentru preventia recaderilor, se poate folosi azatioprina (2.5-3 mg/kg/zi), singura sau in combinatie cu prednisonul administrat oral (1 mg/kg/zi). Rituximabul, anticorp monoclonal impotriva limfocitelor CD20, ar putea fi eficace în scaderea frecventei recaderilor în NMO. în functie de abordarea individuala, mai pot fi folosite imunosupresoarele (mitoxantrona, ciclofosfamida) (12).

    C. Tratamentul simptomatic şi recuperatoriu

    Tratamentul de recuperare si cel simptomatic reprezinta elemente capitale in cadrul managementului terapeutic al pacientului cu SM, si necesita a fi luate în considerare inca de la momentul diagnosticului. Societatea Romana de Neurologie adera la în totalitate la recomandarile privind tratamentul recuperatoriu al Platformei Europene pentru SM (36). Mai jos sunt listate cateva principii privind aspecte ale terapiei simptomatice si de recuperare privind pacientul cu SM.

    Tratamentul simptomatic şi recuperatoriu are ca scop general ameliorarea calităţii vieţii pacienţilor cu SM, cu menţinerea integrării lor sociale cât mai mult timp posibil. El este adaptat în funcţie de stadiul clinic al bolii şi de gradul de invalidare caracteristic fiecărui pacient şi se adresează diferenţiat fiecărui aspect clinic al bolii: invalidarea motorie, disfuncţia sfincteriană, dificultăţile de comunicare, afectarea cognitivă, disfuncţiile emoţionale etc.

    Obiectivele acestor măsuri sunt: prevenirea complicaţ iilor bolii, diminuarea handicapului şi limitarea dependenţei pacientului prin optimizarea utilizării resurselor fizice şi psihologice restante.

    Fizioterapia are ca scop: menţinerea stabilităţii posturale, conservarea şi ameliorarea motilităţii prin exerciţii regulate de cultură fizică medicală, prevenirea contracturilor, menţinerea unor posturi corecte, utilizarea corectă a ortezelor, bastoanelor etc., şi gimnastică respiratorie.

    Terapia ocupaţională se adresează tuturor activităţilor vieţii cotidiene a pacientului, având ca scop menţinerea acestuia angrenat în activităţi sociale şi independent, în îngrijirea propriei persoane, cât mai mult timp posibil. Necesită o echipă multidisciplinară, care să combine abordarea aspectelor motorii cu cele cognitive şi cu integrarea în viaţa pacientului a diferitelor dispozitive şi echipamente care îi asigură un grad crescut de independenţă la domiciliu şi în comunitate.

    Cele mai frecvente simptome asociate sclerozei multiple înregistrate la aceşti pacienţi sunt: tulburările sfincteriene şi de tranzit intestinal, oboseală cronică, spasticitatea şi contracţiile spastice, durerea, disfuncţiile cognitive, depresia, tremorul şi tulburările de echilibru, disfuncţiile sexuale, simptomele paroxistice şi tulburările motorii.

    Tulburările sfincteriene necesită un barem minim de investigaţii constând în anamneza obţinută de la pacient şi de la partenerul de viaţă, urofluxmetrie şi determinarea cantităţii de urină reziduală. Disfuncţiile vezicale la pacienţii cu scleroză multiplă pot avea mai multe forme, important de recunoscut, pentru a găsi soluţia terapeutică cea mai adecvată: vezică mică spastică (se ameliorează la oxibutinină, tolterodină), vezică mare flască (necesită drenaj mecanic fie prin autosondare intermitentă, fie prin sondă vezicală fixă) şi vezică neurogenă prin dissinergie între sfinctere şi detrusor (dificil de tratat, prin combinaţie între autosondare intermitentă şi anticolinergice, sau injectare de toxină botulinică).

    Tulburările de tranzit intestinal se pot manifesta prin constipaţie, incontinenţă fecală sau diaree. Se tratează prin modificarea tipului de alimentaţie (creşterea cantităţii de fibre vegetale în cazul constipaţiei sau, dimpotrivă, eliminarea alimentelor şi băuturilor care produc diaree etc.), folosirea medicamentelor şi manevrelor medicale adecvate (supozitoare, clisme, antidiareice - de la caz la caz) la care se asociază manevrele de îngijire şi igienă corespunzătoare.

    Oboseala cronică întâlnită la bolnavii cu SM poate fi primară (de mare intensitate, nu este declanşată de un factor precipitant, este adesea influenţată de căldură şi umiditate, nu dispare la repaus, apare adesea în cursul zilei şi se accentuează în prima parte a după-amiezei), secundară (determinată de o proastă igienă a somnului, de eforturile fizice mai mari decât normal implicite deficitului motor, de efectele secundare ale unor medicamente sau de prezenţa comorbidităţii), asociată unei depresii, determinată de o stare de decondiţionare fizică sau poate fi o oboseală normală. De aceea, pentru o atitudine terapeutică corectă, este esenţial să se stabilească tipul de oboseală (în care identificarea unei comorbidităţ i este extrem de importantă: sindrom anemic, disfuncţie tiroidiană, boli infecţioase intercurente, dar care în aceste cazuri pot avea o evoluţie severă etc.) şi să se facă un tratament adecvat în consecinţă. De asemenea se impun adesea modificări în stilul de viaţă, utilizarea tehnicilor celor mai potrivite aparţinând medicinei de recuperare, consiliere psihologică.

    Dintre medicamentele care pot fi utilizate în ameliorarea simptomatică a oboselii la pacienţii cu SM sunt recomandate: modafinilul (încă neînregistrat oficial în România; dozele recomandate sunt 100 mg/ zi iniţial apoi se creşte până la 200-400 mg/zi în priză unică dimineaţa), amantadină (100 mg de 2 ori pe zi), fluoxetină (20 mg o dată pe zi), 4 - aminopiridină (neînregistrată oficial în România), suplimentarea aportului de cafeină (dacă nu sunt contraindicaţii); uneori s-au observat ameliorări la antiinflamatoare nesteroidiene (neconfirmate prin studii controlate), în particular la aspirină.

    Spasticitatea cauzată la aceşti pacienţi de însăşi afectarea frecventă a căilor cortico-spinale poate fi uneori agravată de o recădere în evoluţia bolii, de o infecţie urinară, de tulburările de tranzit intestinal, de prezenţa escarelor, de tratament ortopedic inadecvat (orteze nepotrivite etc.), de îmbrăcăminte sau încălţăminte prea strâmte; o menţiune particulară trebuie făcută cu privire la faptul că, uneori, s-a observat că interferonul beta poate produce o accentuare tranzitorie a spasticităţii mai ales la pacienţii sensibili la căldură, dar care nu implică oprirea medicaţ iei, ci, la nevoie, asocierea de medicamente care scad spasticitatea şi/sau antiinflamatoare nesteroidiene. Tratamentul spasticităţii implică măsuri generale care au ca punct de plecare identificarea aspectelor mai sus menţionate, fizioterapie şi instituirea medicaţiei adecvate. Medicamentele care diminuă spasticitatea pot fi grupate în:

    ● medicamente de primă alegere: baclofen 20-100 mg/zi, tizanidină iniţial 2 mg/zi apoi se creşte lent până la maximum 16-20 mg/zi (cu prudenţă se pot folosi aceste două medicamente şi în asociere);

    ● medicamente de a doua alegere: benzodiazepine, gabapentină;

    ● medicamente de a treia alegere: toxină botulinică, clonidină, dantrolenum (cu prudenţă în tratamentul cronic datorită hepatotoxicităţii sale);

    ● alte medicamente cu utilizare limitată şi/ sau strict controlată (tetrahidrocanabinol, opioizi, fenotiazine, glucocorticoizi, ciproheptadnia), unele dintre acestea deocamdată doar în cadrul unor studii strict controlate conform regulilor de bună practică clinică.

    În caz de eşec, în cazuri individuale a căror indicaţ ie poate fi riguros justificată medical, se poate recurge şi la proceduri simptomatice chirurgicale (unele doar în cadrul unor studii clinice strict controlate conform regulilor de bună practică clinică):

    ● instalarea unei pompe cu baclofen;

    ● proceduri ablative periferice:

    - rizotomie posterioară

    - neurectomie periferică (blocuri nervoase cu fenol/alcool)

    - modificări ale inserţiilor tendinoase;

    ● proceduri ablative centrale:

    - cordotomie

    - mielotomie

    - proceduri stereotaxice

    ● instalarea de stimulatoare cerebeloase sau spinale.

    Disfuncţiile sexuale la pacienţii cu SM pot rezulta din localizarea leziunilor caracteristice bolii înseşi la nivel spinal şi/sau cerebral, se pot datora unor factori psihologici (în cadrul depresiei, anxietăţii), spasticităţ ii, oboselii, durerilor sau efectelor secundare ale unor medicamente. De aceea, identificarea atentă a cauzei acestor tulburări constituie calea principală pentru o abordare terapeutică specifică, adecvată. Dintre medicamentele care pot fi utile la bărbaţii cu SM aflaţi în astfel de situaţii se pot folosi: sildenafilul citrat, prostaglandina E1, papaverina injectabilă.

    Durerea este un simptom relativ comun la pacienţii cu SM. Poate fi acută sau cronică, profundă sau sub formă de arsură, cu localizare greu de delimitat sau segmentară; uneori, poate fi lancinantă şi când este localizată în teritoriul feţei poate fi chiar confundată cu o nevralgie esenţială de trigemen. Alteori, durerea nu este neurogenă, ea datorându-se unei infecţii de căi urinare inferioare, sau să fie o durere musculoscheletală indusă de spasticitate, imobilizare, de decubit, de un viciu de postură etc. Ca şi în cazul celorlalte simptome, şi în cazul durerii trebuie identificată exact cauza ei pentru a corecta condiţiile generatoare. Fiziokinetoterapia joacă un rol deosebit în tratamentul acestor simptome, procedeele specifice fiind adaptate de la caz la caz. Medicamentele folosite depind, de asemenea, de tipul de durere. În cazul durerii neurogene pot fi utilizate: gabapentina (până la maximum 3600 mg/zi), carbamazepina (400-1000 mg/zi), amitriptilina (50-75 mg/zi), nortriptilina (100- 150 mg/zi), valproatul (500-1500 mg/zi) sau alte medicamente antiepileptice care adesea au în spectrul lor terapeutic şi această indicaţie.

    Tremorul în SM se datorează în general afectării căilor cerebeloase şi a trunchiului cerebral, poate fi postural sau intenţional, uneori foarte invalidant şi poate avea orice localizare (membre, trunchi, extremitate cefalică). În general, tratamentul său este dificil şi cu eficacitate limitată. Se pot folosi dispozitive medicale (greutăţi, dispozitive speciale de asistenţă a mişcării, suporturi pentru membre etc.) specifice terapiei ocupaţionale şi de recuperare. Dintre medicamentele care pot fi indicate în această situaţie pot fi utilizate, de la caz la caz: propranololul, clonazepamul, primidona, ondansetrona, gabapentina, lamotrigina, carbamazepina, valproatul.

    Recuperarea vorbirii necesită o evaluare iniţială a funcţiei respiratorii şi a nervilor cranieni şi se adresează atât dizartriei cât şi performanţelor lingvistice. Dizartria se ameliorează prin gimnastică respiratorie însoţită de stimulare velofaringiană, rezonatorie şi articulatorie. Tulburările cognitiv-lingvistice necesită exerciţii lexicale şi semantice, atât orale cât şi scrise.

    Tulburările de deglutiţie sunt minore, dar frecvente în stadiile iniţiale ale bolii şi trebuie evaluate precoce pentru a preveni complicaţii ulterioare severe. Se utilizează tehnici de activare a reflexelor de masticaţie şi de deglutiţie, tehnici compensatorii şi posturi speciale.

    Simptomele paroxistice sunt reprezentate de un grup de manifestări (senzitive sau motorii) care apar brusc, se extind în câteva secunde, durează secundeminute, apar de mai multe ori în cursul unei zile şi nu lasă deficite reziduale. Se consideră că aceste manifestări sunt consecinţa unei transmiteri efaptice a impulsurilor nervoase la nivelul axonilor în zonele de demielinizare. Aceste simptome pot fi uneori declanşate de căldură, de stimuli senzitivi sau de anumite mişcări. Clinic, ele pot îmbrăca aspecte foarte diferite, precum: distonii paroxistice, spasme tonice, deficit motor tranzitoriu, miokimii faciale, singultus, parestezii paroxistice, semnul Lhermitte, nevralgii paroxistice, prurit paroxistic. Tratamentul simptomatic se poate face uneori în funcţie de tipul de simptom.

    Nu în ultimul rând, tulburările cognitive şi depresia reprezintă unele dintre cele mai dificile probleme de abordat la pacienţii cu scleroză multiplă.

    Tulburările cognitive, care pot evolua până la stadiul de demenţă multisclerotică, sunt în cea mai mare măsură consecinţa leziunilor primare de degenerescenţă axonală şi pierderii neuronale caracteristice însăşi progresiei bolii urmate de atrofia cerebrală. De aceea în momentul de faţă, cea mai importantă cale de prevenţie a acestor manifestări este utilizarea cât mai precoce şi mai susţinută a tera piei modificatoare a evoluţiei bolii (v. mai sus). Evaluarea lor implică examen clinic şi neuropsihologic periodic, precum şi examen RMN cerebral cu măsurarea riguroasă a unor indici de atrofie cerebrală precum şi o cooperare permanentă cu familia pacientului.

    Asociat tratamentului mai sus menţionat se recomandă o serie de măsuri de tratament psihologic.

    Abordarea neuropsihologică trebuie făcută de specialistul antrenat în problematica bolii, ţinând cont de nevoile emoţionale, cognitive şi sociale ale pacienţilor, care diferă în fiecare stadiu de boală, începând cu momentul diagnosticului.

    Depresia s-a observat la cel puţin jumătate dintre pacienţii cu scleroză multiplă, de obicei în stadiile precoce de boală, când invaliditatea fizică este mică sau aproape absentă. Asociat depresiei se pot observa o iritabilitate crescută, tulburări de somn, scăderea stimei faţă de sine. Tratamentul ideal constă în combinaţia între psihoterapie şi medicaţia antidepresivă.

    Din această din urmă categorie de medicamente se pot folosi cu bune rezultate antidepresivele triciclice (amitriptilina 25-75 mg/zi, nortriptilina 50- 150 mg/zi), având însă riscul cardiotoxicităţii în utilizarea pe timp îndelungat; inhibitorii de recaptare a serotoninei (fluoxetina 10-80 mg/zi, paroxetina 10- 50 mg/zi, sertralina 25-200 mg/ zi, citalopramul 10- 60 mg/zi), inhibitorii de recaptare a noradrenalinei şi serotoninei (venlafaxina 75-300 mg/zi administrată în două doze zilnice).

    În concluzie, sintetizând toate aspectele discutate mai sus, prin prisma datelor ştiinţifice actuale privind scleroza multiplă (afecţiune pentru care în mod particular toate normele privind diagnosticul şi tratamentul au un caracter istoric, limitat în timp, datorită multelor aspecte necunoscute încă, dar care vor fi descifrate o dată cu progresul rapid al cunoaşterii ştiinţifice) putem afirma în acest moment următoarele principii de diagnostic şi tratament:

    1. Diagnosticul pozitiv de scleroză multiplă se face în principal pe baza datelor clinice şi a aspectului IRM conform criteriilor stabilite de McDonald şi colab. si revizuite. Celelalte investigaţii paraclinice devin necesare doar dacă pe baza acestor date nu se poate stabili certitudinea de diagnostic şi pentru realizarea diagnosticului diferenţial.

    2. Stabilirea diagnosticului de SM certă implică stabilirea formei clinice şi a gradului de invalidare prin folosirea unor scale de evaluare specifice (EDSS).

    3. Tratamentul puseului de SM (recădere, recidivă) se face de elecţie cu doze mari de glucocorticoizi administrate i.v. pe termen scurt.

    4. Este demonstrat faptul ca initierea cat mai rapida a terapiei imunomodulatoare (in stadiul de CIS) poate reduce dizabilitatea pe termen scurt si lung.

    5. Toate cazurile de SMRR au indicaţie de tratament imunomodulator de lungă durată pe termen nelimitat.

    6. SM este o boală cronică, pe toată durata vieţii şi nu este cunoscută în prezent nici o raţiune de întrerupere a unui astfel de tratament, o dată început; dacă un anumit tip de tratament modificator al evoluţiei nu este tolerat sau eşuează, trebuie să se recurgă la o altă terapie cunoscută din aceeaşi categorie.

    7. Evoluţia pacienţilor trebuie să fie supravegheată clinic şi prin IRM. Modificările sau adăugirile la tratament trebuie începute înainte de pierderea ireversibilă a unei funcţii neurologice.

    8. Cazurile de SMSP necesită tratament agresiv precoce. Tratamentul instituit tardiv la aceşti pacienţi (mai mulţi ani de la virajul formei RR spre SP) aduce beneficii clinice mult mai mici.

    9. Nu este de aşteptat ca formele primar progresive de boală (SMPP) să răspundă semnificativ la un tratament modificator al evoluţiei bolii cunoscut în prezent.

    10. Tratamentul simptomatic şi recuperator este tot atât de important ca şi tratamentul modificator al evoluţiei bolii din perspectiva ameliorării calităţii vieţii zilnice a pacientului şi familiei sale.

    O. Bajenaru, R. Tanasescu, C. Tiu, S. Petrescu, F.A. Antochi, C.D. Popescu, D. Marinescu, Gh. Iana - în numele Grupului de lucru al SNR pentru scleroza multiplă

    Scleroza multiplă (SM) este cea mai frecventă afecţiune neurologică a adultului tânăr care determină invalidităţi majore, cel puţin în ţările Europei şi Americii de Nord (1,2). În ţara noastră se estimează că această boală are o prevalenţă de cca. 35-40 la 100.000 locuitori, aşa cum rezultă dintr-o serie de evaluări epidemiologice efectuate în anii '80, a căror analiză sistematică a fost realizată ultima dată în urmă cu peste 10 ani de către Prof. Dr. I. Stamatoiu şi colab. (3).

    Este o boală care debutează la adultul tânăr (20- 40 ani), si este de 2-3 ori mai frecventă la femei decât la bărbaţi. Ca dispunere geografică predomină în regiunile nordice, prevalenţa mergând de la 1 la 100.000 locuitori în zonele ecuatoriale la 80 la 100.000 locuitori în nordul Europei şi Americii de Nord (1,2).

    Scleroza multiplă este o afecţiune cronică a sistemului nervos central (SNC), caracterizată prin episoade de inflamaţie şi demielinizare focală cu localizări multiple diseminate în timp (având cel mai probabil la bază mecanisme autoimune îndreptate împotriva proteinelor mielinei, mediate de limfocitele T şi declanşate de factori exogeni încă incomplet elucidaţi, la care se asociază un proces de degenerescenţă şi o funcţie oligodendrocitară anormală) şi printr-un proces de degenerescenţă axonală (care se desfăşoară în paralel, având însă o evoluţie progresivă) la o persoană cu susceptibilitate genetică pentru boală. În prezent nu se poate stabili cu certitudine dacă leziunile inflamatoare reprezintă procesul patogenic primar, iar degenerescenţa axonală este secundară, sau dacă leziunile caracteristice bolii sunt cele neurodegenerative, în timp ce procesele inflamatoare sunt doar epifenomene, sau dacă ambele tipuri de leziuni sunt primare şi au o evoluţie relativ independentă, dar intercondiţionată. Din punct de vedere al corelaţiilor între aceste procese patogenice şi clinică, episodele de inflamaţie/demielinizare focală se manifestă prin puseele clinice (recăderi urmate cel mai adesea de remisiuni, cel puţin în prima parte a evoluţiei bolii la majoritatea pacienţilor), în timp ce degenerescenţa axonală este cauza majoră a invalidităţ ii progresive şi ireversibile, fiind procesul dominant în formele progresive de boală (primară şi secundară), dar prezent încă din stadiile cele mai precoce în toate formele cunoscute ale afecţiunii (inclusiv în forma cu recăderi şi remisiuni) (2,4).

    FIZIOPATOLOGIE

    Argumentele în favoarea componentei patogenice autoimune a SM includ incidenţa crescută la femei, asocierea cu anumite antigene de histocompatibilitate (în special HLA DR), agregarea familială a cazurilor şi asocierea altor boli autoimune la pacienţi sau la rudele acestora şi, nu în ultimul rând, răspunsul favorabil la tratamentul imunomodulator sau imunosupresor. Condiţia obligatorie şi necesară pentru a se produce atacul inflamator/imun asupra structurilor SNC este o modificare complexă, focală la nivelul barierei hematoencefalice care duce la modificarea permeabilităţii acesteia, permiţând astfel pasajul din circulaţia sistemică în parenchimul SNC al mediatorilor celulari ai atacului imun (limfocite T sensibilizate) (1-4).

    Consecinţa inflamaţiei şi baza fiziopatologică a puseelor clinice de SM sunt reprezentate de procesul de demielinizare cu perturbarea transmiterii impulsului nervos la nivelul fibrelor nervoase afectate, la care se adaugă suferinţa neuronală axonală şi glială (în principal oligodendrocitară) în grade variate. Demielinizarea se constituie clinic în leziuni localizate oriunde la nivelul substanţei albe a SNC (dar şi a fibrelor mielinizate care traversează substanţ a cenuşie, inclusiv scoarţa cerebrală şi ganglionii bazali) şi aflate în diferite stadii de evoluţie, care pot coexista cu focare de remielinizare incompletă, disfuncţională, şi al căror stadiu final este cicatricea astroglială (de unde provine termenul mai vechi de "scleroză în plăci", dar şi cel actual de "scleroză multiplă") (1-4).

    DIAGNOSTIC CLINIC ŞI CLASIFICĂRI

    A. Criterii de diagnostic

    Diagnosticul de SM se bazează pe asocierea de semne clinice şi paraclinice, întrucât nu există un singur semn clinic sau rezultat de investigaţie cu valoare patognomonică.

    ● În prezent diagnosticul de scleroza multipla este stabilit folosind criteriile Mc Donald (publicate în 2001) revizuite în 2005 de catre un comitet de experti reuniti în Amsterdam (5,6). Baza diagnosticului rσmâne obiectivarea diseminσrii în timp si spatiu a leziunilor cu caracter inflamator. Criteriile Mc Donald nu pot fi aplicate decat în conditiile evaluarii clinice a pacientului. Majoritatea expertilor ce au participat la intalnirea de la Amsterdam au fost reticenti în a stabili diagnosticul în lipsa unor evidente clinice, chiar daca examenul RMN evidentiaza o patologie compatibila, cel putin pana cand aceasta schema va fi evaluata în mod prospectiv.

    Manifestările clinice cele mai sugestive pentru diagnosticul de scleroză multiplă pot fi grupate după cum urmează (2,4):

    a. anomalii senzitive

    ● parestezii, adesea sub formă de amorţeli

    ● dureri

    ● semnul Lhermitte

    b. anomalii motorii

    ● deficit motor de tip piramidal

    ● spasticitate

    ● contracţii spastice (în flexie, în extensie)

    c. anomalii vizuale

    ● nevrită optică (pierderea monoculară a vederii, însoţită eventual de durere şi scotom central)

    d. anomalii cerebeloase

    ● ataxie, incoordonare

    ● tremor cerebelos (asociat uneori cu tremor postural)

    ● dizartrie cerebeloasă

    e. anomalii ale funcţiilor trunchiului cerebral

    ● diplopie

    ● dizartrie, disfagie, disfonie

    ● parestezii la nivelul feţei

    ● pareză facială

    ● oftalmoplegie internucleară

    ● nevralgie trigeminală

    ● vertij

    f. alte anomalii (mai rare la debutul bolii)

    ● crize paroxistice (cu durata de secunde/minute, dar care apar repetat timp de mai multe săptămâni pentru a avea semnificaţie de puseu SM)

    ● anomalii vezicale

    ● disfuncţii sexuale

    ● tulburări cognitive

    Un atac (puseu, recădere) este definit ca o tulburare neurologică sugestivă pentru SM (relatare subiectivă sau observaţie obiectivă), cu durata de minimum 24 ore, în absenţa febrei. Trebuie excluse pseudoatacurile sau episoadele paroxistice singulare. Se consideră prin conventie durata de 30 de zile ca interval minim de timp între două pusee diferite.

    Sunt posibile 3 variante de diagnostic:

    1. SM certă

    2. SM posibilă: pacient cu tablou clinic sugestiv pentru diagnosticul de SM, care nu a fost complet evaluat sau a cărui evaluare întruneşte o parte, dar nu toate criteriile necesare pentru diagnostic.

    3. SM absentă.

    Modificările LCR sugestive pentru diagnosticul de SM sunt: pleiocitoză moderată sub 50/mmc, discretă hiperproteinorahie, dar sub 0,8 g/l, cantitate crescută de IgG cu un index mai mare de 0,7 (faţă de cantităţile de IgG şi albumină din ser), distribuţie oligoclonală a IgG la electroforeză în gel de agaroză în LCR, nu si in ser. Deşi sugestive în context clinic, aceste modificări nu sunt patognomonice pentru SM. în noile criterii revizuite, analiza LCR nu mai constituie o necesitate pentru a stabili diagnosticul, dar prezenţa modificărilor LCR creste nivelul de "confort" pentru diagnostic în cazul unui pacient cu boala progresiva de la debut.

    Măsurarea potenţialelor evocate, în special a celor vizuale, poate evidenţia o alungire semnificativă a anumitor unde bine definite. în SM, examinarea electrofiziologica arata cresterea latentei undei P 100 de partea ochiului afectat (valoare peste 120 msec), cu o usoara scadere a amplitudinii acesteia, forma undei fiind relativ bine pastrata. Anomaliile PEV pot fi tranzitorii, in sensul ca amplitudinea raspunsului poate reveni la normal odata cu recapatarea vederii, insa modificarea latentei undei este permanenta, ceea ce serveste diagnosticului retrospectiv al unei nevrite optice subclinice sau ignorate în contextul sclerozei multiple.

    Valoarea lor are o importanţă mai mare la pacienţii la care manifestările clinice sugerează diagnosticul de SM, dar la care examenul RMN cerebral este normal (pentru afectarea nervilor optici, spre deosebire de celelalte structuri encefalice, sensibilitatea potenţialelor evocate vizuale este mai mare decât examenul RMN realizat cu aparatură aflată în uzul clinic curent) sau la cei la care primele manifestări sunt de tip mielitic.

    Criteriile Barkhof de diagnostic prin RM Sunt criterii cu valoare predictivă, ce se aplică pacienţilor care se prezintă pentru prima oară la neurolog, având sindroame clinice izolate, sugestive pentru diagnosticul de SM (7).

    Întrunirea a 3 dintre urmatoarele 4 criterii are valoare predictivă pentru instalarea la un pacient a SM definite clinic ("IRM pozitiv pentru SM"):

    ● 1 leziune cerebrala sau spinala Gd-captanta sau 9 leziuni T2 hiperintense cerebrale si/sau spinale daca nu exista nici o leziune Gd-captanta

    ● 1 sau mai multe leziuni cerebrale infratentoriale sau spinale

    ● 1 sau mai multe leziuni juxtacorticale

    ● 3 sau mai multe leziuni periventriculare

    Nota: Leziunile spinale individuale pot contribui impreuna cu leziunile individuale cerebrale la atingerea numarului de leziuni T2 cerute.

    ● Criteriile RMN incluse în criteriile Mc Donald - 2001, sunt cele propuse de Barkhof, modificate de Tintore, pentru a evidentia diseminarea în spatiu si timp (7,8)

    ● Noile criterii, revizuite, au schimbat recomandarile de utilizare a criteriilor de diseminare în timp si de asemeni includ leziunile maduvei spinarii în criteriile imagistice (6)

    ● Modificarile facute setului de criterii elaborat în 2001 au intrunit un larg consens, bazandu-se pe evidentierea diseminarii în timp si în spatiu, dar intr-o maniera ierarhica, astfel demonstrarea riguroasa a diseminarii in timp poate fi mai importanta decat cea a diseminarii în spatiu. (6)

    ● Criteriile RMN de diseminare în timp a leziunilor

    ● Comitetul International pentru diagnosticul sclerozei multiple intrunit la Amsterdam în 2005 a stabilit urmatoarele criterii pentru diseminarea in timp, astfel:

    - O nouă leziune T2 care apare la orice moment, comparat cu un scan de referinţă, ce este achiziţionat în cel putin 30 de zile de la debutul clinic al evenimentului neurologic initial;

    - Detectia unei leziuni captante de gadolinium, după cel puţin trei luni de la debutul clinic al evenimentului initial, dacă nu are aceeaşi localizare cu cea ce a cauzat evenimentul iniţial.

    ● Criteriile RMN de diseminare în spatiu

    ● Pentru diseminarea în spaţiu din punct de vedere imagistic se menţin criteriile Barkhof si Tintore, dar sunt încorporate leziunile măduvei spinării, astfel:

     - Prezenţa a trei din următoarele:

     1. Cel puţin o leziune captantă de Gd sau nouă leziuni T2 hiperintense, dacă nu există nici o leziune captantă

     2. Cel puţin o leziune infratentorial

     3. Cel puţin o leziune juxtacorticală (implică afectrea fibrelor arcuate, în U, subcorticale)

     4. Cel puţin trei leziuni periventriculare.

    - Leziunile luate în calcul trebuie sa masoare minimum 3 mm.

    - O leziune a măduvei spinării poate fi considerată echivalentă pentru o leziune infratentorială, dar nu pentru o leziune juxtacorticală sau periventriculară. O leziune captantă a măduvei spinării poate fi considerată echivalentă cu o leziune captantă la nivel cerebral, iar leziunile de la nivelul măduvei pot contribui alături de cele cerebrale la contabilizarea numărului de leziuni T2.

    ● Leziunile măduvei spinării trebuie să fie focale pentru a fi considerate in diagnosticul SM (leziunile difuze ale maduvei spinării apar în SM, in special în formele progresive, dar aceste modificări nu sunt încorporate în criteriile de diagnostic).

    ● Apariţia a noi tehnologii va fi de folos pentru a stabili diagnosticul, cu certitudine şi mai devreme, astfel:

    ● - se pot vizualiza leziunile intracorticale, prin utilizarea unui câmp magnetic mai puternic,

    ● - se poate analiza "substanţa albă aparent normală" şi "substanţa cenuşie aparent normală" ( evidenţa leziunilor oculte) prin tehnici speciale:

    ●    * transfer de magnetizare,

    ●    * imagini de difuzie

    ●    * spectroscopie

    (necesare pentru a face diagnosticul diferenţial cu alte boli demielinizante de exemplu cu: encefalomielita acută diseminată, neuromielita optică)

    Tabelul 1. Criteriile de diagnostic McDonald revizuite 2005 [dupa (6): Polman et al. Diagnostic Criteria for Multiple Sclerosis: 2005 Revisions to the "McDonald" Criteria. Ann Neurol. (2005) 58:840-846]

*T*

┌────┬───────────────────────────────────────────┬────────────────────────────┐

│Nr. │                                           │Date adiţionale necesare    │

│crt.│  Prezentare clinică                       │diagnosticului de scleroză  │

│    │                                           │multiplă                    │

├────┼───────────────────────────────────────────┼────────────────────────────┤

│ 1. │>=2 pusee; semne clinice obiective pentru  │Nici una                    │

│    │>= leziuni                                 │                            │

├────┼───────────────────────────────────────────┼────────────────────────────┤

│ 2. │>= 2 pusee; semne clinice obiective pentru │Diseminarea în spaţiu,      │

│    │1 leziune                                  │demonstrată prin:           │

│    │                                           │1. RM sau                   │

│    │                                           │2. >= 2 leziuni sugestive   │

│    │                                           │la ex. RM + LCR pozitiv,    │

│    │                                           │ sau                        │

│    │                                           │3. se aşteaptă alte pusee   │

│    │                                           │clinice cu alte localizări  │

├────┼───────────────────────────────────────────┼────────────────────────────┤

│ 3. │1 puseu; semne clinice obiective pentru >= │Diseminarea în timp,        │

│    │2 leziuni                                  │demonstrată prin:           │

│    │                                           │                            │

│    │                                           │1. RM sau                   │

│    │                                           │2. Al doilea puseu          │

├────┼───────────────────────────────────────────┼────────────────────────────┤

│ 4. │1 puseu; semne clinice obiective pentru 1  │Diseminarea în spaţiu,      │

│    │leziune (prezentarea monosimptomatică;     │demonstrată prin:           │

│    │sd. izolat clinic)                         │                            │

│    │                                           │1. RM sau                   │

│    │                                           │2. >= 2 leziuni sugestive   │

│    │                                           │la ex. RM + LCR pozitiv     │

│    │                                           │ şi                         │

│    │                                           │Diseminarea în timp,        │

│    │                                           │demonstrată prin:           │

│    │                                           │                            │

│    │                                           │1. RM sau                   │

│    │                                           │2. Al doilea puseu          │

├────┼───────────────────────────────────────────┼────────────────────────────┤

│ 5. │Progresie neurologică insidioasă sugestivă │Progresie a bolii timp de 1 │

│    │pentru SM                                  │an (documentata retrospectiv│

│    │                                           │sau prospectiv)             │

│    │                                           │                            │

│    │                                           │SI                          │

│    │                                           │                            │

│    │                                           │2 din urmatoarele:          │

│    │                                           │                            │

│    │                                           │a.RM pozitiv (9 leziuni T2  │

│    │                                           │sau                         │

│    │                                           │>=4 leziuni T2 si PEV       │

│    │                                           │modificate)                 │

│    │                                           │                            │

│    │                                           │b.RM medular pozitiv (>=2   │

│    │                                           │leziuni focale)             │

│    │                                           │                            │

│    │                                           │c.LCR pozitiv               │

└────┴───────────────────────────────────────────┴────────────────────────────┘

*ST*

    Criteriile revizuite Mc Donald pun accentul pe obiectivarea clinica a leziunilor si ofera evidenta diseminarii în timp si spatiu. Criteriile utilizeaza examene paraclinice suportive, pentru a grabi stabilirea diagnosticul si pentru a elimina diagnostice fals-pozitive sau fals-negative. Ele pun accent asupra specificitatii si mai putin a sensibilitatii metodelor de diagnostic, precum si a necesitatii de a elimina conceptul de: "cea mai buna explicatie pentru diagnostic pentru clinica". Totodata, ele "liberalizeaza" realizarea anumitor criterii paraclice (IRM si LCR) considerate anterior absolut necesare.

    Diagnosticul diferenţial

    O serie de afecţiuni foarte diverse pretează adesea la confuzii cu SM. De aceea, etapa de diagnostic diferenţ ial este extrem de importantă. În acest sens trebuie luate în discuţie cel puţin următoarele tipuri de maladii:

    A. Boli considerate a fi variante ale SM

    ● scleroză concentrică Balo

    ● demielinizarea subpială diseminată

    ● neuromielită optică

    ● variantă Marburg a SM acute

    ● SM pseudotumorală

    ● leucoencefalopatia lacunară concentrică

    ● scleroză mielinoclastică difuză (boala Schilder)

    B. Boli care seamănă clinic cu SM

    ● alte boli inflamatoare (infecţioase şi non-infecţioase)

    - encefalitele/encefalomielitele postinfecţioase (postvaccinale)

    - encefalomielită acută diseminată (ADEM)

    - leucoencefalită acută hemoragică

    - mielită acută transversă

    - infecţii spirochetale (neuroborelioza, sifilis)

    - infecţii cu retrovirusuri (HIV-1, HTLV-1)

    - infecţii cu virusuri herpetice

    - metastaze septice

    - infecţii cu Chlamydia pneumoniae

    - bruceloză

    - meningită cronică

    - boala Behγet

    - sarcoidoză

    - lupusul eritematos diseminat şi alte boli de colagen

    - sindromul antifosfolipidic

    - sindroame paraneoplazice

    ● tulburări metabolice şi endocrine:

    - disfuncţii tiroidiene

    - deficitul de vitamină B12

    - deficitul de vitamină E

    - deficitul de folaţi

    - homocisteinemia

    - mielinoliză osmotică (mielinoliză centrală pontină)

    ● boli genetice şi neurodegenerative

    - leucodistrofiile (în particular adrenoleucodistrofia)

    - ataxiile primare

    - sindromul malformaţiilor cerebrovasculare

    - vasculopatia cerebroretiniană hereditară

    - bolile enzimatice lizozomale

    - bolile peroxizomale

    - boala Wilson

    - boala neuronului motor

    ● boli neoplazice

    - limfomul intravascular (angioendoteliomatoza neoplazică)

    - metastazele din SNC

    - tumori cerebrale primare

    ● anomalii structurale cranio-cerebrale şi ale coloanei vertebrale

    - chisturi arahnoidiene

    - arahnoidite

    - malformaţia Arnold Chiari

    - discopatiile vertebrale

    - siringomielia/siringobulbia

    ● boli toxice

    - leucoencefalopatia postchimioterapie

    - leziuni de iradiere

    - nevrita subacută mielo-optică (toxicitatea la clioquinol)

    - intoxicaţia cu tricloretilen

    C. Boli sau anomalii structurale ale căror modificări RMN seamănă cu cele din SM

    ● leucoencefalita multifocală progresivă (LEMP)

    ● cele mai multe dintre bolile inflamatoare de mai sus şi leucodistrofiiile

    ● boala de vase mici (cel mai adesea determinată de HTA cronică) cu diferitele ei forme anatomo-clinice: lacunarism cerebral, boală Binswanger

    ● embolii cerebrale multiple

    ● migrenă

    ● vasculite ale SNC

    ● leucomalacia periventriculară

    ● CADASIL

    ● lărgirea spaţiilor Virchow-Robin (în afecţiunile de mai sus, în îmbătrânirea normală sau izolat)

    Criterii de improbabilitate a diagnosticului

    Prezenţa oricăruia dintre următoarele criterii nu exclude diagnosticul de SM, dar îl face foarte improbabil şi impune investigaţii suplimentare de diagnostic diferenţial:

    1. antecedente heredo-colaterale de suferinţă neurologică

    2. debut la sub 15 sau peste 55 de ani

    3. simptome şi semne sugestive pentru leziune unică a sistemului nervos

    4. leziune spinală cu nivel clinic cert

    5. sd. spinal pur (fără afectare supraspinală)

    6. semne de afectare de neuron motor periferic

    7. tablou clinic pur psihiatric

    8. tablou clinic de hemiplegie

    9. boală continuu progresivă de la debut

    10. absenţa benzilor oligoclonale în LCR

    B. Clasificarea formelor de SM funcţie de evoluţia clinică

    ● Forma recurent-remisivă (SMRR)

    Se caracterizează prin pusee clinic certe, cu recuperare clinică completă sau incompletă (cu sechele). Unele pusee pot să nu aibă deloc recuperare clinică. Între pusee, deficitele neurologice se datorează acumulării sechelelor, fără progresie clinică.

    Recidivă (recurenţă, recăderea sau puseul): semne clinice noi sau reapariţia celor anterioare, cu durată de minim 24 de ore. Recidivele tipice se instalează de obicei în câteva zile, durează câteva săptămâni/ luni şi apoi sunt urmate de remisiune. Dintre posibilele variante clinice menţionate mai sus, 3 tipuri de recăderi sunt aproape tipice în SM: nevrita optică, mielopatia (adesea manifestată doar prin sindrom senzitiv cu nivel superior, la care se asociază în formele mai severe deficit motor de tip paraparetic, mai rar tetraparetic, cu tulburări de mers şi instabilitate) şi anomalii de trunchi cerebral.

    Remisunea: recuperarea completă sau parţială (cu deficite reziduale), dar caracterizată prin lipsă de progresie a semnelor clinice.

    După mai multe recăderi, cei mai mulţi pacienţi pot prezenta unele deficite reziduale, precum: reducere moderată a acuităţii vizuale la un ochi, diplopie, imperfecţiuni ale mişcărilor conjugate ale globilor oculari, prezenţa reflexelor patologice caracteristice sindromului piramidal, dificultăţi de mers, scăderea sensibilităţii proprioceptive la membrele inferioare (în particular cea vibratorie), disurie.

    Forma recurent-remisivă de SM (SMRR) este cea mai frecventă formă clinică (60-70% cazuri); ea apare mai frecvent la femei (F:B = 1,8) şi debutează cel mai adesea în jurul vârstei de 30 ani.

    ● Forma secundar progresivă (SMSP)

    Se caracterizează prin recuperare parţială după pusee şi progresie continuă întreruptă sau nu de pusee, ocazional cu faze de platou. Reprezintă transformarea tipului recurent-remisiv, după în medie 10 ani de evoluţie. Unele caracteristici ale formelor de SMRR pot identifica riscul crescut al anumitor pacienţi de a evolua către o formă de SMSP: vârsta mai înaintată la debut (peste 35 ani) şi debutul cu determinări multiple (în special cu tulburări motorii şi sfincteriene); mai mult de două recăderi în primul an; creşterea frecvenţei recăderilor în ultimii ani de evoluţie a bolii; remisiune slabă după recăderi; atingerea unui scor EDSS > 3,5 la un moment dat al evoluţiei; scor EDSS > 3 după primii 3 ani de evoluţie; deficite moderate de tip piramidal; prezenţa unui mare număr de leziuni la examenul IRM. în sfarsit, s-a constatat ca eticheta de SM benigna (pacienti cu boala evoluind de peste 10 ani si care au EDSS 2) este temporara de cele mai multe ori, deoarece 50-70% din pacientii considerati a apartine acestei entitati dezvolta faza secundar progresiva.

    ● Forma primar progresivă (SMPP)

    Se caracterizează prin progresie continuă de la debut, ocazional cu faze de platou şi ameliorări minore, temporare. Acestă formă are distribuţie relativ egală între sexe, debutează în jurul vârstei de 40 ani şi afectează mai frecvent şi mai sever, încă de la debut, măduva spinării.

    ● Forma progresivă cu recurenţe (SMPR)

    Caracterizată prin progresie continuă de la debut, dar cu episoade acute de agravare a tabloului clinic, cu sau fără recuperare completă. Este de fapt o formă particulară în care poate evolua forma primar progresivă, dar importantă din punct de vedere terapeutic (v. mai jos).

    În funcţie de severitatea clinică, se mai descriu, ca forme particulare de SM, o variantă malignă (formă rapid progresivă, cu invaliditate severă sau deces în timp relativ scurt de la debut) şi una benignă (mai mult o apreciere prognostică decât o formă clinică propriu-zisă, diagnosticată atunci când la peste 10 ani de la debut nu există agravare clinică sau nu s-a depăşit scorul EDSS de 3).

    După stabilirea diagnosticului pozitiv de scleroză multiplă şi a formei sale evolutive, astăzi este obligatoriu pentru orice medic neurolog, să facă evaluarea gradului de invaliditate a pacientului conform scorului EDSS (Kurtzke Expanded Disability Status Scale), această evaluare fiind necesară atât pentru aprecierea prognosticului evolutiv al pacientului, dar cel puţin în egală măsură pentru că reprezintă un criteriu important în stabilirea unei conduite terapeutice optime.

    ● Sindromul clinic izolat ("Clinically Isolated Syndrome", CIS)

    Sindromul Clinic Izolat se defineste un prim episod neurologic care dureaza cel putin 24 de ore, avind substrat inflamator/demielinizant la nivelul SNC. CIS poate fi monofocal (un singur semn sau symptom neurologic -ex. nevrita optica- datorat unei singure leziuni SNC) sau multifocal (mai multe semne sau simptome neurologice -ex. nevrita optica insotita de hemipareza- datorate mai multor leziuni SNC) (9-11).

    Pacienţii cu sindrom clinic izolat ( CIS ) pot dezvolta SM clinic definită (SMCD); majoritatea pacienţilor cu CIS evaluaţi prin RMN lunar au dezvoltat SM îndeplinind criteriile Mc Donald în următoarele 3 luni de la evaluarea iniţială.

    Forme clinice mai frecvente de CIS sunt: nevrita optică retrobulbară, mielita, oftalmoplegia internucleară, parapareza, simptome sensitive, diplopie, dizartrie, hemipareza, crize comiţiale, semnul Lhermitte. Studii clinice au arătat că pacienţii cu CIS se prezintă cu nevrită optică în 21% dintre cazuri, semne de tracturi lungi in 46% dintre cazuri, 10% cu semne de trunchi si 23% cu afectare multifocală.

    Pacienţii cu CIS manifestat ca nevrită optică retrobulbară sau mielită transversă au un risc specific ( ca forme de CIS ) de a evolua spre SMCD în functie de elementele de context clinic si demografic specifice pacientului respectiv. Astfel, risc crescut de evolutie spre SMCD pentru nevrita optica vor avea adultii tineri, femeile, cei cu nevrita optica unilaterala, durere oculara si papila optica normala, in timp ce nevrita optica aparuta la copii, barbati, localizata bilateral, nedureroasa si insotita de edem papilar va avea un risc mai mic de evolutie spre SMCD. In ceea ce priveste mielita transversa, risc crescut de conversie spre SMCD vor avea pacientii cu mielita transversa incomplete, simptome asimetrice si leziune spinala mai mica si fara edem, iar risc scazut pacientii cu mielita transversa completa, simptome simetrice, multisegmentara si insotita de edem.

    Elementul important de apreciere a riscului de conversie spre SMCD în cazul unui CIS este aspectul IRM. în cazul nevritei optice, normalitatea RMN se asociaza cu un risc de a face SMCD de 22%, în timp ce prezenta semnelor RMN creste riscul la 56%. CIS insotit de semne RMN sugestive pentru SM fac 83% SMDC la 10 ani, în timp ce CIS fara modificari RMN sugestive de SM doar 11% SMDC la 10 ani.

    Diagnosticul diferential al CIS. Ocazional CIS, având chiar şi modificări RMN asemănătoare celor din SM, poate fi manifestarea de debut a altor boli: LES, sindrom de anticorpi antifosfolipidici (APS), sindromul Sjogren etc. De aceea, se impun pentru diagnosticul diferenţial teste serologice specifice ( ANA, C3, C4, anticorpi antifosfolipidici - deşi nici acestea nu sunt discriminative deoarece pozitivitatea unora dintre ele (ANA) este intâlnită şi în SM) sau ex. LCR imunologice (benzile oligoclonale în l.c.r. ± expansiunea intratecală clonală a limfocitelor B). Pentru diferenţiere se recomandă urmărire clinică şi radiologică conform criteriilor de diseminare în timp şi spaţiu revizuite si elucidarea prin examene specifice clinice şi paraclinice a altor manifestări care ar sugera diagnostice alternative.

    Privind diseminarea în timp şi spatiu IRM, au fost propuse noi criterii (Swanton, 2007) care simplifică DIS (prezenţa a ??1 leziune T2 în 2 regiuni - periventricular, juxtacortical, infratentorial, spinal) şi cresc flexibilitatea precizării DIT (presupun apariţia unei singure noi leziuni T2, fără necesitatea prizei de Gd, faţă de RMN baseline realizat oricând fata de CIS, dar ele necesită a fi validate pe termen lung înainte de a fi adoptate.

    Tratamentul precoce al SM initiat în stadiul de CIS are ca si scop scăderea activităţii inflamatorii şi reducerea afectării axonale - prezentă frecvent încă din stadiile timpurii ale bolii. Tratamentul imunomodulator în stadiul de CIS se iniţiază (dupa demonstrarea diseminarii sub-clinice RMN si eventual a profilului oligoclonalal IgG în LCR, acestea în ABSENTA altor afectiuni ce ar putea fi responsabile de tabloul clinic) conform criteriilor Multiple Sclerosis Consortium Group (2004, 2008) de initiere a terapiei imunomodulatoare în stadiul de CIS: simptome clinice cu impact funcţional care nu regresează suficient după două luni de la tratamentul cu corticoizi; incărcătura lezională (IRM cerebral) cu mai mult de 6 leziuni; noi leziuni inflamatorii RMN (priza de Gd sau creştere număr leziuni T2) demonstrată cu ajutorul unei noi examinări RMN peste şase luni de la CIS (22,23).

    In prezent exista mai multe studii de faza III care au demonstrat eficacitatea tratamentului imunomodulator în a scadea rata de conversie a CIS la SM CD: CHAMPS (Avonex), BENEFIT (Betaferon, Betaseron), PRECISE (Copaxone), ETOMS (Rebif). Medicamentele imunomodulatoare ce se pot prescrie la pacientii cu CIS sunt listate mai jos (in functie de stadiul inregistrarii).

    In ceea ce priveste reevaluarea periodica a pacientilor cu CIS, conform Ghidului Platformei Europene pentru SM (EMSP), exista recomandarea facultativa ca CIS sa beneficieze de supraveghere clinica si imagistica mai frecventa ca SM CD, aceasta avind ca scop determinarea cat mai precoce a elementelor c ear semnala conversia CIS la SM (24).

    ● Neuromielita Optica (boala Devic)

    Dintre afectiunile considerate pana de curand variante de scleroza multipla neuromielita optica ( NMO, boala Devic ) constituie o entitate aparte (12). Odata cu progresele în domeniul imunologic si histo-patologic s-au definit noi criterii de diagnostic. Este o afectiune rara, inflamatorie demielinizanta, idiopatica, cu mecanism autoimun, caracterizata prin nevrita optica bilaterala si dezvoltarea subsecventa a mielitei transverse intr-un interval de cateva zile sau saptamani. Raportul femei:barbati (9:1) este mai crescut comparativ cu cel din scleroza multipla (2:1). Boala Devic poate fi monofazica, adica avand un singur episod urmat de remisiune permanenta. Cercetarile au dovedit insa ca mai mult de 85% din cazurile de neuromielita optica (NMO) au o evolutie cu recaderi, exprimata prin atacuri recurente de nevrita optica sau de mielita transversa. Acestea survin în aproximativ 55% din cazuri în primul an si in 90% în primii 5 ani. Evolutia secundar progresiva este neobisnuita. Aspectul RM al maduvei spinarii reprezinta cea mai importanta metoda de a stabili diagnosticul de NMO: la debutul mielitei acute examenul RM releva o leziune hiperintensa T2 ce se extinde de-a lungul a mai mult de trei segmente vertebrale, atunci este foarte probabil ca pacientul are o boala ce apartine spectrului de boli al NMO. Leziunea ocupa aproape toata aria transversa a maduvei, se poate extinde de-a lungul mai multor segmente vertebrale (pana la 15 segmente), cu edem al maduvei si poate capta Gd, variabil. Antigenul tinta în NMO este canalul de apa aquaporina-4, iar markerul specific al bolii este prezenta anticorpilor IgG impotriva canalului de apa AQ4, marker ce este 73% sensibil si 90% specific pentru diagnosticul definit de NMO. Prezenta anticorpilor IgG antiAQ4 are rol atat în confirmarea diagnosticului de NMO cat si în aprecierea prognosticului, prezenta lor fiind un indiciu pentru posibile recaderi. Criteriile revizuite de diagnostic (Clinica Mayo, 2006) impun prezenta a 2 criterii absolute si a cel putin 2 din cele 3 criterii suportive (12):

    Criterii absolute: 1. nevrita optica; 2. mielita transversa. Criterii

    suportive: 1. leziune spinala contigua cu lungime de mai mult de 3 segmente vertebrale, vizibila la examenul IRM spinal; 2. IRM cerebral la debut ce nu indeplineste criteriile pentru scleroza multipla; 3. test pozitiv al anticorpilor impotriva AQP-4.

    Aceste criterii sunt 99% sensibile si 90% specifice în a diferentia NMO de SM ce debuteaza cu nevrita optica sau sindrom mielitic. în 2008, la WCTRIMS (Montreal) a fost propus ca nou criteriu absolut excluderea unei afectiuni imunologice (ex. LES, Sd Sjogren, sindromul de anticorpi antifosfolipidici) care ar putea explica clinica si imagistica. Acest criteriu NU exclude asocierea, rara, a celor doua entitati (NMO si boala autoimuna). Sustinerea acestei asocieri necesita insa documentare sustinuta.

    Odata cu dezvoltarea testului de identificare a anticorpilor specifici NMO-IgG, spectrul tulburarilor reunite sub denumirea de boala Devic s-a extins. In prezent, se descriu urmatoarele forme clinice:

    ● 1. Boala Devic standard (completa) care respecta toate criteriile de diagnostic: prezenta simultana sau afectarea consecutiva a nervilor optici a maduvei spinarii cu status pozitiv al anticorpilor impotriva canalului de apa AQP-4, iar în absenta anticorpilor vor fi utilizate aspectele clinice si radiologice pentru a stabili diagnosticul;

    ● 2. Forme limitate (incomplete) de boala Devic: evenimente repetate de nevrita optica sau mielita acuta transversa cu status pozitiv al anticorpilor impotriva canalului de apa AQP-4;3. Nevrita optica sau mielita acuta asociata cu boli sistemice autoimune (lupus eritematos sistemic, sindrom Sjogreen, sindrom de anticorpi antifosfolipidici, s.a); 4. Nevrita optica sau mielita asociata cu leziuni specifice în anumite zone ale substantei cerebrale - cum ar fi hipotalamusul, nucleii periventriculari sau trunchiul cerebral.

    TRATAMENT

    Deoarece, în pofida volumului enorm de cercetări făcut în ultimii 10-15 ani cu scopul de a elucida etiologia SM, cunoştinţele noastre actuale sunt încă destul de departe de a preciza o cauză a acestei maladii, nu există încă un tratament etiologic care să determine vindecarea afecţiunii. Cunoaşterea lanţului complex de evenimente patogenice, în continuă dezvoltare, a putut însă să stea la baza dezvoltării unor posibilităţi terapeutice care, în anumite condiţii (formă evolutivă, momentul introducerii terapiei), cresc şansele unei bune părţi dintre pacienţi de a li se modifica evoluţia naturală a bolii, în sensul alungirii distanţei dintre recăderi, a scurtării duratei şi diminuării severităţii puseului, a reducerii acumulării de leziuni cerebrale (obiectivată imagistic prin IRM), întârzierii virajului spre formă secundar progresivă a SMRR şi uneori a încetinirii invalidării neurologice (v. mai jos). În prezent, posibilităţile terapeutice pe care le avem la dispoziţie se pot grupa în următoarele categorii (14-18, 22-24):

    A. Tratamente care modifică evoluţia bolii

    A.1. Imunomodulator

    A.2. Imunosupresor

    B. Tratamentul puseului

    C. Tratamentul simptomatic şi recuperator

    Recomandarile de tratament se bazeaza pe datele curente de eficacitate provenind din studii clinice, acestea stind la baza inregistrarii de catre diferitele autoritati medicale a diferitelor produse. Aceste date se clasifica în "Nivele de evidenta" în functie de tipologia s complexitatea metodologica a studiului clinic (Tabel 2).

    Tabel 2. Nivele de Recomandare în functie de tipul de studiu clinic modificat dupa (14)

    Nivel de Recomandare:

    A - stabilit ca efectiv / inefectiv / nociv - în functie de parametru si populatie (necesita cel putin 1 studiu Clasa I sau 2 studii concludente Clasa II)

    B - probabil ca efectiv / inefectiv / nociv - în functie de parametru si populatie (necesita cel putin 1 studiu de Clasa II sau 3 studii Clasa III concludente)

    C - posibil ca efectiv / inefectiv / nociv - în functie de parametru si populatie (necesita cel putin 2 studii concludente Clasa III)

    U - nedovedit (dovezi insuficiente sau neconcludente)

    Incadrarea tipurilor de studii în Clase:

    Clasa I - studiu clinic prospectiv, randomizat, controlat, cu evaluare "mascata" a parametrilor de evolutie, în o populatie reprezentativa. Necesita: a. Definirea clara a parametrilor urmariti de evaluare a evolutiei ("primary outcome"); b. definirea clara a criteriilor de includere/excludere; c. numarul de pacienti "dropouts" sau "crossover" sa fie suficient de mic pentru a avea un impact de influenta (bias) potential minim asupra rezultatelor; d. caracteristicile la baseline sunt echivalente intre diferitele grupuri de tratament, sau prin ajustarea statistica a diferentelor

    Clasa II: Studiu prospectiv de cohorta în o populatie reprezentativa, cu evaluare "mascata" a parametrilor de evolutie, care indeplineste criteriile a-d de mai sus, SAU studiu clinic randomizat in o populatie reprezentativa caruia ii lipseste unul dintre criteriile a-d.

    Clasa III: oricare alt studiu controlat (incluzind studii de istorie naturala bine definita ale populatiei martor, sau pacientii ca fiind propriul grup control) în o populatie reprezentativa, în care evaluarea evolutiei este independenta de tratamentul pacientului.

    Clasa IV: studii necontrolate, serii de cazuri, prezentari de cazuri, sau opinia expertilor.

    A. Tratamente care modifică evoluţia bolii

    În prezent, pe plan internaţional sunt acceptate ca fiind medicamente care modifică evoluţia bolii următoarele:

    a. imunomodulatoare:

    - interferonul beta 1a (REBIF), cu administrare s.c. 3 doze pe săptămână

    - interferonul beta 1a (AVONEX), cu administrare i.m. 1 doză pe săptămână

    - interferonul beta 1b (BETAFERON, EXTAVIA), cu administrare s.c. 1 doză la 2 zile

    - glatiramerul acetat (COPAXONE) cu administrare s.c. câte 1 doză în fiecare zi

    b. anticorpi monoclonali:

    - natalizumab ( TYSABRI ) cu administrare în piv, 1 cură la 4 săptămâni

    c. imunosupresoare: - mitoxantrona (Novantrone)

    Alte forme de tratament imunomodulator sau imunosupresor care pot fi folosite în tratamentul sclerozei multiple în situaţii particulare (v. mai jos) nu sunt încadrate şi înregistrate de către autorităţile naţionale şi internaţionale, în concordanţă cu rezultatele studiilor clinice desfăşurate până în prezent, ca agenţi care modifică evoluţia bolii.

    Datorită proprietăţilor complexe, care privesc atât beneficiile terapeutice cât şi reacţiile secundare şi limitele de utilizare ale medicamentelor de mai sus, experţii în domeniu au stabilit o serie de principii care să ghideze folosirea lor, adoptate în forme specifice de unele societăţi naţionale de scleroză multiplă precum cele din SUA (NMSS), Canada, Austria, Germania, Elveţia, care sunt formulate după cum urmează (adaptate de Societatea de Neurologie din România la particularităţile ţării noastre):

    ● evaluarea diagnostică şi stabilirea indicaţiilor terapeutice trebuie făcută numai de către medici neurologi cu experienţă în îngrijirea pacienţilor cu scleroză multiplă (de preferat în centre medicale specializate, acolo unde acestea există!);

    ● iniţierea terapiei cu un imunomodulator este recomandată cât mai curând după stabilirea diagnosticului de certitudine conform criteriilor McDonald de scleroză multiplă având evoluţie cu recurenţe, şi poate fi luată în discuţie la pacienţi selectionaţi după criterii suplimentare (v. mai jos) - pacienţii care au suferit un prim puseu care au risc crescut pentru a dezvolta scleroză multiplă;

    ● accesul pacienţilor nu trebuie limitat de frecvenţa recăderilor, vârstă şi nivel de disabilitatate (însă în limitele pentru care sunt înregistrate de către autorităţile naţionale indicaţiile şi contraindicaţiile fiecărui tip de medicament);

    ● pacientul trebuie să fie de acord cu supravegherea medicală pe termen lung;

    ● pacientului trebuie să i se explice în detaliu avantajele, dar şi limitele şi riscurile unui astfel de tratament;

    ● medicul curant trebuie să monitorizeze posibilele reacţii adverse;

    ● toate preparatele medicamentoase demonstrate ca fiind modificatoare ale evoluţiei bolii trebuie să fie accesibile, astfel încât decizia de a folosi unul sau altul dintre medicamente să se facă strict individualizat pe criterii medicale; există unele studii clinice care au demonstrat că pentru unele dintre aceste medicamente există un efect doză/beneficiu statistic semnificativ, ceea ce însă nu exclude individualizarea tratamentului;

    ● tratamentul nu trebuie oprit atâta timp cât asiguratorul evaluează că poate acoperi cheltuielile legate de tratament;

    ● terapia trebuie continuată timp îndelungat, nedefinit, cu excepţia următoarelor circumstanţe (oprirea tratamentului poate conduce la o revenire a activităţii bolii ca înainte de tratament):

    - apare o lipsă clară a beneficiului terapeutic,

    - apar efecte secundare intolerabile,

    - date noi pun în evidenţă alte raţiuni de încetare a tratamentului,

    - devin accesibile forme terapeutice mai bune;

    ● se recomandă că toate aceste forme terapeutice să fie incluse în programe terapeutice acoperite financiar de un terţ (sistem de asigurări de sănătate), astfel încât medicul şi pacientul să determine împreună, pe o bază individuală, medicaţia cea mai adecvată;

    ● trecerea de la un medicament la altul este permisă şi trebuie să fie posibilă dacă există o raţiune medicală pentru a o face (v. mai sus);

    ● terapia imunosupresoare cu mitoxantronă poate fi luată în discuţie doar la pacienţi selectaţi riguros, care fac o formă de boală agresivă cu recăderi cu evoluţie netă spre agravare sau la cei care nu răspund la imunomodulatoare;

    ● cele mai multe condiţii medicale concurente nu contraindică folosirea medicamentelor imunomodulatoare;

    ● nici una dintre formele de terapie de mai sus nu este aprobată pentru a fi folosită de către femei care doresc o sarcină, sunt însărcinate sau alăptează.

    A.1. Tratamentul imunomodulator

    1. Criterii de indicare a tratamentului imunomodulator: diagnostic de certitudine de SM, formă recurent-remisivă sau formă secundar progresivă (această din urmă formă având indicaţia înregistrată doar pentru unele dintre medicamentele menţionate mai sus); sindrom clinic izolat (CIS) (acesta are indicaţia înregistrată doar pentru unele dintre medicamentele menţionate).

    Studii recente au demonstrat faptul ca initierea cat mai rapida a terapiei imunomodulatoare (in stadiul de CIS) poate reduce dizabilitatea pe termen scurt si lung (9-11,23).

    2. Contraindicaţii ale tratamentului imunomodulator:

    ● lipsa criteriilor de certitudine a diagnosticului de SM

    ● SM formă primar-progresivă

    ● tulburări psihiatrice, în special depresia medie sau severă (pentru interferon)

    ● sarcină în evoluţie

    ● alte afecţiuni: afecţiuni hematologice grave, afecţiuni hepatice grave, neoplazii

    ● intoleranţă la unul dintre medicamentele imunomodulatoare

    Esecul terapeutic din punct de vedere clinic la o forma de tratament imunomodulator a fost initial definit ca 2 sau 3 recăderi în 6 luni sau cel puţin 4 recăderi într-un an. Puseele singure sunt insa un criteriu mai putin specific, pierderea unui punct EDSS la 6 luni având o specificitate mai mare pentru lipsa de răspuns la tratament.

    Interferonul-Beta

    Indicaţii:

    1. formă recurent-remisivă a SM (la pacienţi cu recidive clinice): (Nivel de Recomandare A) (14)

    2. formă secundar progresivă a SM (la pacienţi cu recidive clinice) doar pentru interferonul beta 1b, iar în cazul interferonului beta 1a cu administrare s.c. de 3 ori pe săptămână, doar în cazul formei de SMSP cu recăderi (Nivel de Recomandare A); în formă fără recidive, eficacitatea interferonului-beta este incertă (Nivel de Recomandare U) (14)

    3. sindroame clinice izolate cu mare risc de a se converti în SM certă (indicaţie înregistrată în prezent pentru Avonex, Betaferon, Extavia şi Copaxone - Nivel de Recomandare A; pentru Rebif exista în derulare studii clinice avansate pentru această indicaţie) (23,25).

    Efecte:

    1. scade frecvenţa puseelor (măsurate clinic sau prin IRM) (Nivel de Recomandare A) (14);

    2. scade severitatea bolii (apreciată ca "încărcare" de leziuni în secvenţa T2 a examenului IRM) (Nivel de Recomandare A) (14);

    3. încetineşte rata de progresie a invalidităţii (Nivel de Recomandare B) (14).

    Eficacitatea ar putea fi mai mare la pacienţi cu boală la debut sau la cei cu pusee frecvente.

    Preparate, doze şi cale de administrare:

    Interferon beta-1b (Betaferon, Betaseron, Extavia):

    ● studiile clinice au demonstrat eficienţa sa clinică pentru SMRR cu scor EDSS = 0-5,5 şi pentru SMSP cu scor EDSS ≤ 6,5

    ● 25 mcg (8 milioane UI) subcutan o dată la 2 zile

    - este înregistrat la pacienţii cu SM după vârsta de 12 ani

    Interferon beta-1a (Avonex)

    ● studiile clinice au demonstrat eficienţa sa clinică pentru SMRR cu scor EDSS = 0-5,0

    ● 30 mcg (6 milioane UI) intramuscular o dată pe săptămână

    - este inregistrat la pacientii cu SM dupa varsta de 12 ani

    Interferon beta-1a (Rebif)

    ● studiile clinice au demonstrat eficienţa sa clinică pentru SMRR cu scor EDSS = 0-5,0

    ● 44 mcg subcutan de 3 ori pe săptămână (se recomandă ca începerea tratamentului să se facă în prima lună cu 22 mcg subcutan de 3 ori pe săptămână, pentru a minimiza efectele secundare inerente iniţial)

    - este inregistrat la pacientii cu SM dupa varsta de 12 ani

    Calea de administrare nu influenţează fundamental eficacitatea tratamentului, dar poate influenţa profilul reacţiilor adverse (Nivel de Recomandare B) (14); în schimb, există rezultate din mai multe studii clinice care demonstrează existenţa unei relaţii doză/efect şi mai ales o creştere a eficacităţii în relaţie cu frecvenţa dozelor, ceea ce pare să favorizeze administrarea unor doze mai mari şi mai frecvente (Nivel de Recomandare B) (14,19). Aceste consideraţii sunt însă orientative şi nu exclud nici unul dintre preparatele medicamentoase a căror eficacitate clinică faţă de placebo a fost dovedită prin studii clinice (toate cele 3 medicamente au evidenţe de tip I A în acest sens), în cele din urmă criteriul fundamental în conduita terapeutică fiind individualizarea tratamentului în cadrul indicaţiilor admise şi înregistrate la Agenţia Naţională a Medicamentului, în funcţie în primul rând de eficacitatea sa; trebuie avute în vedere şi intensitatea reacţiilor secundare şi complianţa pacientului.

    Apariţia anticorpilor la interferon beta este mai frecventă cu folosirea interferonului tip 1b decât cu tipul 1a, şi la doze mai mari (ceea ce de fapt din punct de vedere biologic este de aşteptat), dar semnificaţia lor clinică este incertă deoarece studiile au demonstrat că, în timp, nivelul titrului seric de anticorpi are tendinţ a să scadă, chiar semnificativ pe măsură ce tratamentul continuă să se desfăşoare neschimbat şi că medicamentele care sunt mai eficiente clinic au şi imunogenitate mai mare, neexistând o relaţie statistică absoluta între prezenţa anticorpilor şi eficacitatea clinică (criteriul major care de fapt primează în modul de realizare a tratamentului). Evaluarea nivelului de anticorpi este justificată a fi luată în discuţie doar în cazuri individuale particulare în care la un moment dat se constată o scădere obiectivă a eficacităţii clinice a unei anumite forme de interferon beta.

    În alte condiţii, recomandarea actuală a experţilor în domeniu este că nu se justifică titrarea de rutină, sistematică, a anticorpilor la interferonul beta, indiferent de tipul său, ceea ce constituie si recomandarea Societatii de Neurologie din Romania ( la fel ca si în recomandarile actuale ale American Academy of Neurology ).

    Privind anticorpii neutralizanti ai interferonului beta, Ghidul EFNS ( al carui punct de vedere nu este si al actualului Ghid al Societatii de Neurologie din Romania, deoarece presupune costuri mari nejustificate de certitudinea semnificatiei clinice si nici de modul în care aceste rezultate pot influenta decizia terapeutica ) are urmatoarele recomandari: 1. trebuie realizat screening pentru anticorpi ce se leaga de IFN beta (biding antibodies BABs) anterior dozarii anticorpilor neutralizanti (neutralizing antibodies NABs) (recomandare de nivel A); 2. Masurarea BABs si a NABs trebuiesc facute în laboratoare speciale (recomandare de nivel A); 3. Testarea pentru NABs trebuie efectuata în primele 24 luni de terapie cu IFN beta (recomandare de nivel A); 4. Daca sunt detectati NABs atunci dozarea lor trebuie repetata dupa 3-6 luni (recomandare de nivel A); 5. Terapia cu IFN-beta trebuie intrerupta la cei cu titruri crescute de NABs, mai ales daca se mentin la o noua dozare (recomandare de nivel A), daca eficienta medicamentului a scazut semnificativ fata de raspunsul terapeutic initial (26)

    Glatiramer acetat

    ● studiile clinice au demonstrat eficienţa sa clinică pentru SMRR cu scor EDSS de 0-5,0

    ● are ca efecte:

    1. scăderea frecvenţei puseelor (măsurate clinic sau prin IRM) (Nivel de Recomandare A) (14)

    2. scăderea severităţii bolii (apreciată ca "încărcare" de leziuni în secvenţa T2 a examenului IRM) (Nivel de Recomandare A) (14)

    3. încetinirea ratei de progresie a invalidităţii (Nivel de Recomandare C) (14)

    Spre deosebire de interferonul beta, glatiramerul acetat poate fi folosit la pacienţii cu depresie deoarece nu induce, de regulă, o astfel de reacţie secundară.

    Dacă însă, la un moment dat în cursul tratamentului (precoce sau tardiv), apar reacţii urticariene extinse se recomandă oprirea glatiramerului acetat şi înlocuirea cu un alt imunomodulator (inclusiv o formă de interferon beta).

    Nu există dovezi certe asupra eficacităţii sale în formele progresive de SM.

    Preparatul Copaxone se administrează în doze de 20 mg zilnic, subcutan.

    Imunoglobulinele g administrate intravenos reprezintă o altă formă de tratament imunomodulator, neînregistrată oficial de nici o autoritate naţională sau internaţională în domeniul terapeuticii ca modificatoare a evoluţiei bolii; de aceea pot fi indicate la pacienţi doar în situaţii particulare, cu asumarea de către medicul curant a responsabilităţii indicaţiei, posibil justificată când nici una dintre formele de tratament imunomodulator aprobate şi înregistrate ca atare de către autoritatea naţională (ANM şi MS) nu poate fi folosită din motive medicale obiective. În particular, această terapie poate scădea riscul recidivelor în primele 3-6 luni postpartum (perioada de risc crescut) în forma SMRR (scad frecvenţa puseelor şi numărul leziunilor ce captează gadolinium la IRM) (Nivel de Recomandare C) (14); există de asemenea rezultate ale unor studii care, în situaţii particulare, ar putea justifica utilizarea lor în forma secundar progresivă (beneficii mici în ameliorarea tabloului clinic şi scăderea progresiei bolii comparativ cu placebo) (Nivel de Recomandare C) (14).

    Urmărirea evoluţiei sub tratament a pacienţilor cu SM aflaţi sub o formă de tratament imunomodulator este recomandabil a se face prin:

    ● examen clinic o dată la 3 luni (sau ori de câte ori evoluţia clinică o impune)

    ● evaluarea scorului EDSS anual (sau ori de câte ori evoluţia clinică o impune)

    ● evidenţa anuală a numărului de recăderi clinice

    ● examen IRM cerebral anual (cel puţin în primii 2 ani de tratament, apoi doar atunci când există argumente medicale care să justifice indicaţia).

    Eşecul tratamentului imunomodulator (27) (v. definiţia de mai sus a eşecului terapeutic), progresia continuă a bolii sau reacţii adverse severe - în aceste condiţii se iau în considerare:

    - întreruperea tratamentului imunomodulator

    - schimbarea medicamentului imunomodulator

    - asocierea altor medicamente simptomatice

    - asocierea corticoterapiei de scurtă durată

    - administrarea unui medicament imunosupresor.

    ● natalizumab (Tysabri) este un anticorp monoclonal umanizat dirijat importiva α4-integrinei, un component al antigenului leucocitar VLA-4. Natalizumab-ul actioneaza blocand pătrunderea celulelor imune în parenchimul SNC (20-23).

    Aprobat în tratamentul SM în Comunitatea Europeana din iulie 2006, natalizumab-ul reduce activitatea bolii masurata atat clinic (frecventa puseelor) cat si radiologic (leziunile care fixeaza Gd sau leziunile T2 noi) (Nivel de Recomandare A) (20-24). Natalizumab-ul amelioreaza parametrii de masura a dizabilitatii (progresia EDSS si incarcatura lezionala IRM (hiperintensitati T2 si hipointensitati T1) (Nivel de Recomandare A) (20).

    Natalizumabul este inregistrat ca monoterapie în SM recurent remitenta - forma foarte activa, pentru urmatoarele grupuri de pacienti avand varsta de cel putin 18 ani:

    - pacienti cu SM recurent remitenta cu 2 sau mai multe pusee producind dizabilitate pe parcursul unui an, si una sau mai multe leziuni captante de gadolinium sau o crestere semnificativa a incarcaturii lezionale T2 comparativ cu o examinare IRM anterioara.

    - pacienti cu activitate a bolii importanta desi se afla sub tratament imunomodulator: cel putin un puseu în ultimile 12 luni sub tratament si cel putin 9 leziuni hiperintense T2 la IRM cerebrala sau cel putin o leziune gadolinofila (raspuns suboptim la terapie cu interferon beta sau glatiramer acetat).

    Nu este clarificat efectul natalizumab în SM-SP (nivel U), si de aceea nu este recomandat a fi utilizat în aceasta forma (20).

    Natalizumab-ul se administrează prin perfuzie i.v. o dată pe lună, intrun centru medical specializat în tratamentul SM.

    In cazuri rare (risc 1/1000 persoane tratate un timp mediu de 17.9 luni) exista riscul ca la pacientii tratati cu natalizumab sa apara leucoencefalita multifocala progresiva (LEMP) (20,21,24). Aceasta afectiune datorata infectiei cu virusul JC apare de obicei pe parcursul tratamentului, dupa ce mai multe perfuzii lunare au fost realizate. De aceea, pacientii tratati cu natalizumab necesita evaluare în centru specializat, periodic sau pentru orice agravare sub tratament.

    Având în vedere riscul de infectii cu oportunisti, inclusiv cu virusul JC, expertii recomanda un numar de masuri care sa scada acest risc (34,35). Acestea cuprind trei directii, care vor fi detaliate mai jos: 1.selectarea corecta a pacientului; 2. teste pre-tratament; 3. perioada de "washout" dupa terapiile imunomodulatoare sau imunosupresoare anterioare (34,35).

    1. Astfel, în afara criteriilor de selectie pentru tratament care tin de activitatea bolii enumerate mai sus, pacientul selectat pentru tratament trebuie sa fie imunocompetent, cu o hemo-leucograma normala, iar prezenta infectiilor trebuie exclusa. Prezenta datelor anamnestice de malignitati hematologice sau infectie HIV contraindica tratamentul cu natalizumab. Pacientul trebuie informat cu privire la riscurile si beneficiile tratamentului cu natalizumab, inclusiv asupra riscului de infectii cu oportunisti.

    2. Inainte de inceperea tratamentului, trebuie revazute criteriile diagnostice pentru SM si trebuie realizat un examen IRM. Acesta are ca si scop obtinerea unei examinari de referinta inainte inceperii tratamentului, cat mai ales excluderea altor entitati ce ar putea fi responsabile de "leziuni atipice" cerebrale si ar putea mima SM. în general, examenul hematologic sanguin standard este suficient inaintea initierii tratamentului, insa în cazuri selectate pot fi realizate si dozari ale limfocitelor CD4 si CD8.

    3. Daca pacientul a fost anterior tratat cu IFN-β sau glatiramer acetat, natalizumab-ul poate fi administrat numai dupa un interval liber de 14 zile de la aceste tratamente. Daca pacientul a fost anterior tratat cu imunosupresoare, intervalul de timp liber de tratament pana la prima administrare de natalizumab trebuie sa fie 3 luni (pentru imunosupresoarele echivalente cu azatioprina) si de 6 luni dupa tratamentul cu mitoxantrona sau ciclofosfamida.

    Odata ce tratamentul cu natalizumab a fost initiat, pacientii trebuie reevaluati periodic, în principiu o data la 3 luni interval, în cadrul centrului specializat în diagnosticul si tratamentul SM. în cadrul evaluarii clinice, o atentie speciala trebuie acordata functiilor cognitive si neuropsihologice: prezenta unor simptome ca afazia, apraxia, cecitatea corticala trebuie sa reprezinte elemente clinice de alarma privind posibila existenta a LEMP. în cazul în care aceasta este suspectata pe baze clinice sau radiologice, tratamentul cu natalizumab necesita a fi intrerupt si o evaluare imagistica (IRM) si biologica ( punctie lombara pentru investigarea prin realizarea PCR de ADN viral a eventualei infectii cu virusul JC in LCR ). Daca, în pofida suspiciunii ferme de LEMP, examenul PCR este negativ, biopsia cerebrala trebuie luata în discutie.

    Daca, pe parcursul tratamentului cu natalizumab, pacientul prezinta o agravare clinica, trebuie clarificat de catre specialistul neurolog daca aceasta este compatibila cu un puseu. în cazul în care este vorba de puseu în cadrul SM, acesta va fi tratat cu corticoizi iv ca un puseu obisnuit în cadrul bolii cunoscute (SM).

    Deoarce exista data recente care sugereaza, în cazuri rare, o posibilitate a aparitiei puseului inflamator la inceperea tratamentului cu natalizumab, se recomanda ca pacientul ce va fi tratat cu natalizumab sa se afle în afara unei recaderi la debutul acestui tratament (28). Astfel, daca pacientul candidat la tratamentul cu natalizumab a prezentat recent recadere în cadrul SM, este recomandat ca aceasta sa fie tratata conform protocolului de tratament al puseului (corticoizi iv) inainte de inceperea tratamentului cu natalizumab (29).

    La 6% dintre pacientii tratati cu natalizumab pot aprea anticorpi neutralizanti, iar titrul acestora poate persista (21). Prezenta acestor anticorpi sar asocia cu o eficacitate mai mica a tratamentului si cu aparitia reactiilor adverse legate de perfuzie. în contextul actual logistic al tarii noastre, recomandarea prezentului ghid este aceea de a realiza teste pentru anticorpii neutralizanti pentru natalizumab numai în cazul în care exista o eficacitate scazuta a tratamentului (recaderi ale bolii la pacientul tratat).

    De la inregistrarea sa, noi date privind eficacitatea si profilul de siguranta completeaza în mod constant aspectele privind raportul risc-beneficiu pentru natalizumab (20). Exista, în prezent, în curs mai multe programe de farmacovigilenta si de management al profilului de risc în Comunitatea Europeana si SUA, care contribuie la completarea datelor privind acest medicament. Medicii implicati în prescrierea tratamentului cu natalizumab trebuie sa revada periodic noile date de farmacovigilenta si monitorizare clinicofarmacologica pentru aceasta terapie (24).

    Aceste studii de urmarire de mare anvergura vor clarifica în viitor:

    - incidenta, factorii de risc si metodele de diagnostic precoce ale LEMP la pacientii tratati cu natalizumab în monoterapie;

    - stabilirea unor predictori ai raspunsului terapeutic la natalizumab;

    - stabilirea perioadei optime si necesare de tratament;

    - evaluarea terapiilor adaptate dupa oprirea tratamentului cu natalizumab (din motive de intoleranta sau lipsa de raspuns);

    - evaluarea metodelor optime de definire a statutului de imunocompetent inainte si în timpul terapiei cu natalizumab;

    - relatia raspunsului la tratament cu prezenta anticorpilor neutralizanti, frecventa si efectelor lor clinice, validarea unor metode de testare pentru acestia.

    Nu exista în prezent modalitatea de a prezice care dintre pacientii tratati cu natalizumab se afla la risc pentru a dezvolta LEMP, în afara celor cu un grad de imunodepresie. Deasemenea, în lipsa unor teste care ar determina aparitia LEMP în stadii incipiente, vigilenta clinica este elementul recomandat pentru a diferentia simptomatologia apartinind LEMP de cea în cadrul SM (30-35).

    Testarea de rutina pentru ADN viral JC în lichidul cefalorahidian al pacientilor cu SM nu se justifica (30-32).

    Testarea PCR pentru ADN viral JC este considerata a avea o specificitate apropiata de 100%, insa o sensibilitate de doar 60-80%; de aceea, în cazul in care LEMP este suspectata pe baze clinice si radiologice si primul PCR de ADN viral este negativ, se recomanda repetarea acestuia în evolutie. Uneori, PCR pentru virusul JC poate fi pozitiv în LCR-ul pacientilor cu SM în absenta LEMP, de aceea diagnosticul de LEMP nu poate fi precizat decat prin coroborarea criteriilor clinice, radiologice si biologice (32). Tratamentul LEMP implica folosirea plasmaferezei pentru eliminarea natalizumabului (metoda care ar putea duce si la eliminarea anticorpilor antivirali scazind astfel reactia imuna la prezenta virusului; totusi, în cazurile raportate prezenta anticorpilor anti-virus JC in titru mare nu este protectiva impotriva infectiei); recunoasterea si tratamentul cu corticoizi al sindromului de reconstituitie imuna, daca el exista (complicatie care poate aparea la oprirea tratamentului imunosupresor la pacientul imondeprimat); tratamentul cu corticoizi iv si imunoglobuline iv. (33). Acestea trebuie realizate numai sub supraveghere în centru specializat.

    A.2. Tratamentul imunosupresor

    Indicaţii: în forma secundar progresivă a SM sau în cazul eşecului tratamentului imunomodulator.

    Mitoxantrona este în prezent singurul imunosupresor demonstrat şi înregistrat oficial de către FDA în SUA (şi de către alte autorităţi naţionale) ca modificator al evoluţiei SM; acest imunosupresor scade frecvenţa puseelor şi/sau invaliditatea clinică şi ameliorează aspectul RMN al leziunilor în formele foarte active de SM recurentă, SM secundar progresivă şi SM progresiv-recurentă (Nivel de Recomandare B), dar cu riscul reacţiilor adverse importante hematologice şi al cardiotoxicităţii severe. În general însă, dacă indicaţia terapeutică şi evaluarea clinică şi biologică sunt riguros realizate, mitoxantrona este un medicament bine tolerat. Doza este de 12 mg/m² suprafata corporala, intravenos o dată la 3 luni, cu o doză maximă cumulativă de 140 mg/m², sub monitorizarea atentă (începând din perioada pre-tratament pentru stabilirea indicaţiei!) a funcţiei cardiace, hemogramei şi funcţiei hepatice (în total 8-12 doze în 2-3 ani) (24).

    Alte tratamente imunosupresoare nu au demonstrat până în prezent prin studii controlate, eficacitatea în sensul modificării favorabile a evoluţiei SM. De aceea, ele pot fi folosite doar în cazuri individuale în care medicul curant îşi asumă responsabilitatea indicaţiei şi a supravegherii siguranţei şi eficacităţii tratamentului.

    Azatioprina în doze de 100-200 mg/zi scade modest rata recurenţelor SM, fără a influenţa semnificativ progresia bolii (Nivel de Recomandare C) (14). Nu se recomandă utilizarea ei de rutină în această boală, fiind un medicament de linia a doua. Este utilizat si ca medicaţie de asociere la un regim de bază de interferon beta sau glatiramer acetat, fără însă ca această utilizare să se bazeze pe evidenţe de clasa I sau II.

    Metotrexatul în administrare orală în doze cuprinse între 7,5 şi 20 mg o dată pe săptămână ar putea influenţa favorabil evoluţia bolii în formele progresive de SM (ameliorează modest afectarea la nivelul membrelor superioare la pacienţii care folosesc căruciorul, fără a influenţa totuşi scorul EDSS sau leziunile vizibile în secvenţa T2 a examinării IRM) (Nivel de Recomandare C) (14). Este utilizat adesea ca medicaţie de asociere la un regim de bază de interferon beta sau glatiramer acetat, fără însă ca această utilizare să se bazeze pe evidenţe de clasa I sau II.

    Ciclofosfamida în administrare i.v. ar putea fi utilă la pacienţi tineri cu forme active progresive de SM, în puls-terapie repetată lunar (perfuzie unică cu 800 mg/m² sau mai mult, până la o scădere controlabilă a numărului total de leucocite). Problema majoră a unei astfel de terapii este profilul de siguranţă, la fiecare administrare apărând greaţă, anorexie, căderea părului; pe termen lung, riscul major este metaplazia şi eventual apariţia neoplaziilor de mucoasă vezicală. Administrarea orală a ciclofosfamidei nu este recomandată deoarece pe termen lung este grevată de un risc crescut de apariţie a altor neoplasme, ceea ce nu s-a observat până în prezent la pacienţii trataţi pe cale i.v. De asemenea, există frecvent o afectare a funcţiei testiculare şi ovariene (inducţia la femeile tinere a menopauzei precoce). Administrată în puls-terapie, ciclofosfamida nu modifică evoluţia SM progresive.

    Cladribina scade captarea de gadoliniu a leziunilor IRM, atât în forma recurentă cât şi în cea progresivă a SM (Nivel de Recomandare A) (14). Date recente dintr-un studiu de faza III (CLARITY) sugereaza o reducere cu aproximativ 50% a ratei puseelor comparative cu placebo. Avantajul faptului ca este vorba de o terapie orala trebuie modulat de necesitatea urmaririi pe termen lung pentru efecte adverse potentiale.

    Fingolimodul (FTY720) reprezinta o alta medicatie orala de viitor, cu rezultate promitatoare in studiile preliminare. Studii de faza II sunt în desfasurare, existind, ca si în cazul cladribinei, necesitatea monitorizarii pe termen lung în privinta aprecierii profilului de siguranta.

   Teriflunomidul si Laquinimodul sunt alte preparate orale aflate în curs de studiu clinic.

    Ciclosporina are un efect benefic modest asupra evoluţiei formei progresive de SM, ce este net

depăşit de reacţiile sale adverse severe (în special nefrotoxicitate).

    Alte terapii:

    ● mycophenolat-ul mofetil: datele actuale sunt inca insuficiente pentru a justifica folosirea sa in afara unor protocoale de studii sau în cazuri individuale.

    ● linomid - imunomodulator ce prezintă un grad de eficacitate în SM progresivă; dar induce un risc crescut de infarct miocardic; nu are inca inregistrata oficial indicatia pentru tratamentul sclerozei multiple.

    ● schimbul plasmatic - eficacitate minimă în SM progresivă; ar putea fi utilă în tratamentul episoadelor acute severe de demielinizare la pacienţi fără invalidare anterioară; uneori poate fi folosită cu succes, în cazuri individuale la pacienţii aflaţi sub o terapie cu un imunomodulator care fac un nou puseu neresponsiv la corticoterapie.

    ● iradierea limfoidă totală sau iradierea corporală totală cu doze mici urmată de transplant de măduvă hematogenă desi scade progresia clinică şi activitatea RM a leziunilor, nu este indicata in mod curent deoarece realizarea ei este grevata de riscul complicatiilor infectioase, percum si de necesitatea efectuarii sale în faze de activitate a bolii (forma RR) pentru care exista si alte terapii (v. mai sus).

    B. Tratamentul puseului

    Glucocorticoizii reprezintă indicaţia majoră de tratament al recăderilor în orice formă clinico-evolutivă de scleroză multiplă, în doze mari administrate i.v. (Nivel de Recomandare A) În acest mod este demonstrat că tratamentul cortizonic ameliorează viteza de recuperare funcţională a pacienţilor, scăzând durata şi severitatea puseului şi numărul de leziuni captante de gadolinium la examenul IRM cerebral. Folosirea lor însă nu diminuează invaliditatea acumulată prin pusee repetate (Nivel de Recomandare B) (14).

    Preparate şi doze:

    1. Metilprednisolon în doze mari: 1 gr în p. i.v. în 1- 2 h zilnic timp de 3-5 zile.

    Cele mai multe protocoale întrerup apoi brusc corticoterapia. Există însă şi autori care recomandă scăderea progresivă ulterioară a dozelor cu prednison per os 60-80 mg/zi, 7 zile, cu scăderea a 10 mg la fiecare 4 zile, timp de 1 lună.

    2. Prednisolon oral - studii recente au arătat că şi dozele mari administrate per os ar avea eficacitate similară.

    3. Dexametazona - 8-12 mg p. i.v. la 8-12 ore timp de 3-7 zile, urmată de administrare orală.

    4. Prednison - 60-80 mg/zi 7 zile, cu scăderea a 10 mg la fiecare 4 zile, timp de 1 lună.

    Eficacitatea lor se manifestă doar pe termen scurt şi nu este influenţată semnificativ de tipul preparatului, doza sau calea de administrare (Nivel de Recomandare C) (14).

    Din punct de vedere al atitudinii terapeutice în functie de evolutia clinica a unui pacient cu SM RR tratat, scopul pastrarii sau schimbarii terapiei este acela de a controla cat mai bine activitatea bolii (22,23).

    Tratmentul neuromielitei optice (NMO)

    Tratamentul NMO implica folosirea corticoizilor IV în perioada de activitate a bolii, urmat de profilaxia recaderilor cu corticoizi po (12). Daca corticoizii IV sunt ineficienti, schimbul plasmatic (7 sedinte, ~55 ml/kg fiecare), sau, în cazuri individualizate, imunoglobulinele G iv. Nu exista date care sa sustina eficacitatea tratamentului imunomodulator din SM în prevenirea recurentelor NMO. Pentru preventia recaderilor, se poate folosi azatioprina (2.5-3 mg/kg/zi), singura sau in combinatie cu prednisonul administrat oral (1 mg/kg/zi). Rituximabul, anticorp monoclonal impotriva limfocitelor CD20, ar putea fi eficace în scaderea frecventei recaderilor în NMO. în functie de abordarea individuala, mai pot fi folosite imunosupresoarele (mitoxantrona, ciclofosfamida) (12).

    C. Tratamentul simptomatic şi recuperatoriu

    Tratamentul de recuperare si cel simptomatic reprezinta elemente capitale in cadrul managementului terapeutic al pacientului cu SM, si necesita a fi luate în considerare inca de la momentul diagnosticului. Societatea Romana de Neurologie adera la în totalitate la recomandarile privind tratamentul recuperatoriu al Platformei Europene pentru SM (36). Mai jos sunt listate cateva principii privind aspecte ale terapiei simptomatice si de recuperare privind pacientul cu SM.

    Tratamentul simptomatic şi recuperatoriu are ca scop general ameliorarea calităţii vieţii pacienţilor cu SM, cu menţinerea integrării lor sociale cât mai mult timp posibil. El este adaptat în funcţie de stadiul clinic al bolii şi de gradul de invalidare caracteristic fiecărui pacient şi se adresează diferenţiat fiecărui aspect clinic al bolii: invalidarea motorie, disfuncţia sfincteriană, dificultăţile de comunicare, afectarea cognitivă, disfuncţiile emoţionale etc.

    Obiectivele acestor măsuri sunt: prevenirea complicaţ iilor bolii, diminuarea handicapului şi limitarea dependenţei pacientului prin optimizarea utilizării resurselor fizice şi psihologice restante.

    Fizioterapia are ca scop: menţinerea stabilităţii posturale, conservarea şi ameliorarea motilităţii prin exerciţii regulate de cultură fizică medicală, prevenirea contracturilor, menţinerea unor posturi corecte, utilizarea corectă a ortezelor, bastoanelor etc., şi gimnastică respiratorie.

    Terapia ocupaţională se adresează tuturor activităţilor vieţii cotidiene a pacientului, având ca scop menţinerea acestuia angrenat în activităţi sociale şi independent, în îngrijirea propriei persoane, cât mai mult timp posibil. Necesită o echipă multidisciplinară, care să combine abordarea aspectelor motorii cu cele cognitive şi cu integrarea în viaţa pacientului a diferitelor dispozitive şi echipamente care îi asigură un grad crescut de independenţă la domiciliu şi în comunitate.

    Cele mai frecvente simptome asociate sclerozei multiple înregistrate la aceşti pacienţi sunt: tulburările sfincteriene şi de tranzit intestinal, oboseală cronică, spasticitatea şi contracţiile spastice, durerea, disfuncţiile cognitive, depresia, tremorul şi tulburările de echilibru, disfuncţiile sexuale, simptomele paroxistice şi tulburările motorii.

    Tulburările sfincteriene necesită un barem minim de investigaţii constând în anamneza obţinută de la pacient şi de la partenerul de viaţă, urofluxmetrie şi determinarea cantităţii de urină reziduală. Disfuncţiile vezicale la pacienţii cu scleroză multiplă pot avea mai multe forme, important de recunoscut, pentru a găsi soluţia terapeutică cea mai adecvată: vezică mică spastică (se ameliorează la oxibutinină, tolterodină), vezică mare flască (necesită drenaj mecanic fie prin autosondare intermitentă, fie prin sondă vezicală fixă) şi vezică neurogenă prin dissinergie între sfinctere şi detrusor (dificil de tratat, prin combinaţie între autosondare intermitentă şi anticolinergice, sau injectare de toxină botulinică).

    Tulburările de tranzit intestinal se pot manifesta prin constipaţie, incontinenţă fecală sau diaree. Se tratează prin modificarea tipului de alimentaţie (creşterea cantităţii de fibre vegetale în cazul constipaţiei sau, dimpotrivă, eliminarea alimentelor şi băuturilor care produc diaree etc.), folosirea medicamentelor şi manevrelor medicale adecvate (supozitoare, clisme, antidiareice - de la caz la caz) la care se asociază manevrele de îngijire şi igienă corespunzătoare.

    Oboseala cronică întâlnită la bolnavii cu SM poate fi primară (de mare intensitate, nu este declanşată de un factor precipitant, este adesea influenţată de căldură şi umiditate, nu dispare la repaus, apare adesea în cursul zilei şi se accentuează în prima parte a după-amiezei), secundară (determinată de o proastă igienă a somnului, de eforturile fizice mai mari decât normal implicite deficitului motor, de efectele secundare ale unor medicamente sau de prezenţa comorbidităţii), asociată unei depresii, determinată de o stare de decondiţionare fizică sau poate fi o oboseală normală. De aceea, pentru o atitudine terapeutică corectă, este esenţial să se stabilească tipul de oboseală (în care identificarea unei comorbidităţ i este extrem de importantă: sindrom anemic, disfuncţie tiroidiană, boli infecţioase intercurente, dar care în aceste cazuri pot avea o evoluţie severă etc.) şi să se facă un tratament adecvat în consecinţă. De asemenea se impun adesea modificări în stilul de viaţă, utilizarea tehnicilor celor mai potrivite aparţinând medicinei de recuperare, consiliere psihologică.

    Dintre medicamentele care pot fi utilizate în ameliorarea simptomatică a oboselii la pacienţii cu SM sunt recomandate: modafinilul (încă neînregistrat oficial în România; dozele recomandate sunt 100 mg/ zi iniţial apoi se creşte până la 200-400 mg/zi în priză unică dimineaţa), amantadină (100 mg de 2 ori pe zi), fluoxetină (20 mg o dată pe zi), 4 - aminopiridină (neînregistrată oficial în România), suplimentarea aportului de cafeină (dacă nu sunt contraindicaţii); uneori s-au observat ameliorări la antiinflamatoare nesteroidiene (neconfirmate prin studii controlate), în particular la aspirină.

    Spasticitatea cauzată la aceşti pacienţi de însăşi afectarea frecventă a căilor cortico-spinale poate fi uneori agravată de o recădere în evoluţia bolii, de o infecţie urinară, de tulburările de tranzit intestinal, de prezenţa escarelor, de tratament ortopedic inadecvat (orteze nepotrivite etc.), de îmbrăcăminte sau încălţăminte prea strâmte; o menţiune particulară trebuie făcută cu privire la faptul că, uneori, s-a observat că interferonul beta poate produce o accentuare tranzitorie a spasticităţii mai ales la pacienţii sensibili la căldură, dar care nu implică oprirea medicaţ iei, ci, la nevoie, asocierea de medicamente care scad spasticitatea şi/sau antiinflamatoare nesteroidiene. Tratamentul spasticităţii implică măsuri generale care au ca punct de plecare identificarea aspectelor mai sus menţionate, fizioterapie şi instituirea medicaţiei adecvate. Medicamentele care diminuă spasticitatea pot fi grupate în:

    ● medicamente de primă alegere: baclofen 20-100 mg/zi, tizanidină iniţial 2 mg/zi apoi se creşte lent până la maximum 16-20 mg/zi (cu prudenţă se pot folosi aceste două medicamente şi în asociere);

    ● medicamente de a doua alegere: benzodiazepine, gabapentină;

    ● medicamente de a treia alegere: toxină botulinică, clonidină, dantrolenum (cu prudenţă în tratamentul cronic datorită hepatotoxicităţii sale);

    ● alte medicamente cu utilizare limitată şi/ sau strict controlată (tetrahidrocanabinol, opioizi, fenotiazine, glucocorticoizi, ciproheptadnia), unele dintre acestea deocamdată doar în cadrul unor studii strict controlate conform regulilor de bună practică clinică.

    În caz de eşec, în cazuri individuale a căror indicaţ ie poate fi riguros justificată medical, se poate recurge şi la proceduri simptomatice chirurgicale (unele doar în cadrul unor studii clinice strict controlate conform regulilor de bună practică clinică):

    ● instalarea unei pompe cu baclofen;

    ● proceduri ablative periferice:

    - rizotomie posterioară

    - neurectomie periferică (blocuri nervoase cu fenol/alcool)

    - modificări ale inserţiilor tendinoase;

    ● proceduri ablative centrale:

    - cordotomie

    - mielotomie

    - proceduri stereotaxice

    ● instalarea de stimulatoare cerebeloase sau spinale.

    Disfuncţiile sexuale la pacienţii cu SM pot rezulta din localizarea leziunilor caracteristice bolii înseşi la nivel spinal şi/sau cerebral, se pot datora unor factori psihologici (în cadrul depresiei, anxietăţii), spasticităţ ii, oboselii, durerilor sau efectelor secundare ale unor medicamente. De aceea, identificarea atentă a cauzei acestor tulburări constituie calea principală pentru o abordare terapeutică specifică, adecvată. Dintre medicamentele care pot fi utile la bărbaţii cu SM aflaţi în astfel de situaţii se pot folosi: sildenafilul citrat, prostaglandina E1, papaverina injectabilă.

    Durerea este un simptom relativ comun la pacienţii cu SM. Poate fi acută sau cronică, profundă sau sub formă de arsură, cu localizare greu de delimitat sau segmentară; uneori, poate fi lancinantă şi când este localizată în teritoriul feţei poate fi chiar confundată cu o nevralgie esenţială de trigemen. Alteori, durerea nu este neurogenă, ea datorându-se unei infecţii de căi urinare inferioare, sau să fie o durere musculoscheletală indusă de spasticitate, imobilizare, de decubit, de un viciu de postură etc. Ca şi în cazul celorlalte simptome, şi în cazul durerii trebuie identificată exact cauza ei pentru a corecta condiţiile generatoare. Fiziokinetoterapia joacă un rol deosebit în tratamentul acestor simptome, procedeele specifice fiind adaptate de la caz la caz. Medicamentele folosite depind, de asemenea, de tipul de durere. În cazul durerii neurogene pot fi utilizate: gabapentina (până la maximum 3600 mg/zi), carbamazepina (400-1000 mg/zi), amitriptilina (50-75 mg/zi), nortriptilina (100- 150 mg/zi), valproatul (500-1500 mg/zi) sau alte medicamente antiepileptice care adesea au în spectrul lor terapeutic şi această indicaţie.

    Tremorul în SM se datorează în general afectării căilor cerebeloase şi a trunchiului cerebral, poate fi postural sau intenţional, uneori foarte invalidant şi poate avea orice localizare (membre, trunchi, extremitate cefalică). În general, tratamentul său este dificil şi cu eficacitate limitată. Se pot folosi dispozitive medicale (greutăţi, dispozitive speciale de asistenţă a mişcării, suporturi pentru membre etc.) specifice terapiei ocupaţionale şi de recuperare. Dintre medicamentele care pot fi indicate în această situaţie pot fi utilizate, de la caz la caz: propranololul, clonazepamul, primidona, ondansetrona, gabapentina, lamotrigina, carbamazepina, valproatul.

    Recuperarea vorbirii necesită o evaluare iniţială a funcţiei respiratorii şi a nervilor cranieni şi se adresează atât dizartriei cât şi performanţelor lingvistice. Dizartria se ameliorează prin gimnastică respiratorie însoţită de stimulare velofaringiană, rezonatorie şi articulatorie. Tulburările cognitiv-lingvistice necesită exerciţii lexicale şi semantice, atât orale cât şi scrise.

    Tulburările de deglutiţie sunt minore, dar frecvente în stadiile iniţiale ale bolii şi trebuie evaluate precoce pentru a preveni complicaţii ulterioare severe. Se utilizează tehnici de activare a reflexelor de masticaţie şi de deglutiţie, tehnici compensatorii şi posturi speciale.

    Simptomele paroxistice sunt reprezentate de un grup de manifestări (senzitive sau motorii) care apar brusc, se extind în câteva secunde, durează secundeminute, apar de mai multe ori în cursul unei zile şi nu lasă deficite reziduale. Se consideră că aceste manifestări sunt consecinţa unei transmiteri efaptice a impulsurilor nervoase la nivelul axonilor în zonele de demielinizare. Aceste simptome pot fi uneori declanşate de căldură, de stimuli senzitivi sau de anumite mişcări. Clinic, ele pot îmbrăca aspecte foarte diferite, precum: distonii paroxistice, spasme tonice, deficit motor tranzitoriu, miokimii faciale, singultus, parestezii paroxistice, semnul Lhermitte, nevralgii paroxistice, prurit paroxistic. Tratamentul simptomatic se poate face uneori în funcţie de tipul de simptom.

    Nu în ultimul rând, tulburările cognitive şi depresia reprezintă unele dintre cele mai dificile probleme de abordat la pacienţii cu scleroză multiplă.

    Tulburările cognitive, care pot evolua până la stadiul de demenţă multisclerotică, sunt în cea mai mare măsură consecinţa leziunilor primare de degenerescenţă axonală şi pierderii neuronale caracteristice însăşi progresiei bolii urmate de atrofia cerebrală. De aceea în momentul de faţă, cea mai importantă cale de prevenţie a acestor manifestări este utilizarea cât mai precoce şi mai susţinută a tera piei modificatoare a evoluţiei bolii (v. mai sus). Evaluarea lor implică examen clinic şi neuropsihologic periodic, precum şi examen RMN cerebral cu măsurarea riguroasă a unor indici de atrofie cerebrală precum şi o cooperare permanentă cu familia pacientului.

    Asociat tratamentului mai sus menţionat se recomandă o serie de măsuri de tratament psihologic.

    Abordarea neuropsihologică trebuie făcută de specialistul antrenat în problematica bolii, ţinând cont de nevoile emoţionale, cognitive şi sociale ale pacienţilor, care diferă în fiecare stadiu de boală, începând cu momentul diagnosticului.

    Depresia s-a observat la cel puţin jumătate dintre pacienţii cu scleroză multiplă, de obicei în stadiile precoce de boală, când invaliditatea fizică este mică sau aproape absentă. Asociat depresiei se pot observa o iritabilitate crescută, tulburări de somn, scăderea stimei faţă de sine. Tratamentul ideal constă în combinaţia între psihoterapie şi medicaţia antidepresivă.

    Din această din urmă categorie de medicamente se pot folosi cu bune rezultate antidepresivele triciclice (amitriptilina 25-75 mg/zi, nortriptilina 50- 150 mg/zi), având însă riscul cardiotoxicităţii în utilizarea pe timp îndelungat; inhibitorii de recaptare a serotoninei (fluoxetina 10-80 mg/zi, paroxetina 10- 50 mg/zi, sertralina 25-200 mg/ zi, citalopramul 10- 60 mg/zi), inhibitorii de recaptare a noradrenalinei şi serotoninei (venlafaxina 75-300 mg/zi administrată în două doze zilnice).

    În concluzie, sintetizând toate aspectele discutate mai sus, prin prisma datelor ştiinţifice actuale privind scleroza multiplă (afecţiune pentru care în mod particular toate normele privind diagnosticul şi tratamentul au un caracter istoric, limitat în timp, datorită multelor aspecte necunoscute încă, dar care vor fi descifrate o dată cu progresul rapid al cunoaşterii ştiinţifice) putem afirma în acest moment următoarele principii de diagnostic şi tratament:

    1. Diagnosticul pozitiv de scleroză multiplă se face în principal pe baza datelor clinice şi a aspectului IRM conform criteriilor stabilite de McDonald şi colab. si revizuite. Celelalte investigaţii paraclinice devin necesare doar dacă pe baza acestor date nu se poate stabili certitudinea de diagnostic şi pentru realizarea diagnosticului diferenţial.

    2. Stabilirea diagnosticului de SM certă implică stabilirea formei clinice şi a gradului de invalidare prin folosirea unor scale de evaluare specifice (EDSS).

    3. Tratamentul puseului de SM (recădere, recidivă) se face de elecţie cu doze mari de glucocorticoizi administrate i.v. pe termen scurt.

    4. Este demonstrat faptul ca initierea cat mai rapida a terapiei imunomodulatoare (in stadiul de CIS) poate reduce dizabilitatea pe termen scurt si lung.

    5. Toate cazurile de SMRR au indicaţie de tratament imunomodulator de lungă durată pe termen nelimitat.

    6. SM este o boală cronică, pe toată durata vieţii şi nu este cunoscută în prezent nici o raţiune de întrerupere a unui astfel de tratament, o dată început; dacă un anumit tip de tratament modificator al evoluţiei nu este tolerat sau eşuează, trebuie să se recurgă la o altă terapie cunoscută din aceeaşi categorie.

    7. Evoluţia pacienţilor trebuie să fie supravegheată clinic şi prin IRM. Modificările sau adăugirile la tratament trebuie începute înainte de pierderea ireversibilă a unei funcţii neurologice.

    8. Cazurile de SMSP necesită tratament agresiv precoce. Tratamentul instituit tardiv la aceşti pacienţi (mai mulţi ani de la virajul formei RR spre SP) aduce beneficii clinice mult mai mici.

    9. Nu este de aşteptat ca formele primar progresive de boală (SMPP) să răspundă semnificativ la un tratament modificator al evoluţiei bolii cunoscut în prezent.

    10. Tratamentul simptomatic şi recuperator este tot atât de important ca şi tratamentul modificator al evoluţiei bolii din perspectiva ameliorării calităţii vieţii zilnice a pacientului şi familiei sale.

    Obiectivul Grupului de Lucru a fost de a elabora ghiduri bazate pe dovezi şi de a identifica eventualele controverse în tratarea pacienţilor cu metastaze cerebrale. Datele ştiinţifice au fost adunate prin consultarea Librăriei Cochrane, a bazelor de date bibliografice, a articolelor de sinteza şi a ghidurilor precedente elaborate de diverse societăţi şi organizaţii ştiinţifice. Atunci când tumora primară este necunoscută sau când imagistica cerebrală prin CT (computer tomografie)/IRM (imagistica prin rezonanta magnetica) arată aspect atipic, sunt necesare biopsia şi examenul histopatologic. Dexametazona este corticosteroidul de elecţie la pacientul cu metastaze cerebrale. Anticonvulsivantele nu trebuie prescrise profilactic. Tratamentul chirurgical se ia in considerare atunci când pacientii au până la trei metastaze cerebrale, prelungind supravietuirea atunci cand boala sistemica este absentă sau controlată iar statusul functional al pacientului este inalt. Radiochirurgia stereotaxică se poate efectua atunci când metastazele au un diametru maxim de 3-3,5 cm. Rolul radioterapiei cerebrale globale după chirurgie sau radiochirurgie este in dezbatere: în cazul în care cancerul sistemic este controlat/absent şi Scorul de Performanta Karnofsky este mai mare sau egal cu 70, radio-terapia cerebrala globala se poate fie temporiza, fie efectua precoce, cu fractionare conventionala pentru evitarea neurotoxicitatii tardive. Radioterapia cerebrala globala ca terapie unica reprezintă tratamentul de elecţie al pacienţilor cu o singura metastază cerebrală sau al celor cu metastaze cerebrale multiple care nu pot fi abordate chirurgical sau radiochirurgical. Chimioterapia poate fi tratamentul iniţial al pacienţilor cu metastaze cerebrale secundare unor tumori chimiosensibile.

    Introducere

    Metastazele cerebrale reprezintă o cauză importantă de morbiditate şi mortalitate a pacienţilor cu cancer. Metastazele cerebrale sunt mai frecvente decât tumorile cerebrale primare. Incidenţa lor a crescut în timp ca urmare a creşterii supravieţuirii globale in multe tipuri de cancer şi a detectiei crescute, datorate folosirii imagisticii prin rezonanţă magnetică (IRM). Metastazele cerebrale apar la 20-40% din pacienţii cu cancer, fiind simptomatice intravitam in aproximativ 60-75% din cazuri. La adult, tumorile primare cu potenţialul cel mai ridicat de a da metastaze cerebrale sunt localizate, in ordine descrescatoare, in plămân (minim 50%), săn (15-25%), piele (melanomul) (5-20%), colon-rect şi rinichi, dar în principiu orice tumoră malignă poate să dea metastaze cerebrale. Localizarea primara este necunoscuta in pana la 15% din pacienti. Metastazele cerebrale sunt diagnosticate mai frecvent la pacienţii cu tumori maligne cunoscute (prezentare metacronă). Mai rar (in pana la 30% din cazuri), metastazele cerebrale sunt descoperite fie la momentul diagnosticului tumorii primare (prezentare sincronă), fie înaintea descoperirii acesteia (prezentare precoce). Cei mai importanţi factori de prognostic favorabil sunt statusul functional crescut (fig 1), prezenta metastazei cerebrale unice, absenţa metastazelor sistemice, tumora primară controlată şi vărsta sub 60-65 ani [1,2]. Pe baza acestor factori, Grupul de Radioterapie Oncologica (S.U.A.) a identificat diferite subgrupuri de pacienţi cu prognostice diferite [Recursive Partitioning Analysis-RPA clasele I, II şi III] [1]. Funcţiile neurocognitive reprezintă de asemenea un factor de prognostic important [3,4]. Prognosticul este similar atat pentru pacientii cu tumora primara cunoscuta cat si pentru cei cu tumora necunoscuta [5].

    Strategia de căutare

    Pentru documentare s-au folosit urmatoarele baze de date: Librăria Cochrane actualizata la momentul cautarii; Medline-Ovid (din ianuarie 1966 până la data cautarii); Medline-ProQuest; Medline-EIFL; Embase-Ovid (din ianuarie 1990 până la data cautarii); CancerNet; Science Citation Index (ISI). S-au folosit cuvinte cheie specifice si sensibile şi combinaţii ale acestora, ca şi publicatiile in oricare dintre limbile tarilor reprezentate in Grupul de Lucru. Au mai fost utilizate ghidurile societăţilor ştiinţifice nationale si ale societăţilor si grupurilor de lucru europene multidisciplinare de neuro-oncologie (din Italia, Franţa, Olanda, Belgia, Germania şi Marea Britanie). În plus s-au trimis chestionare (prin e-mail) cu privire la atitudinile membrilor Grupului de Lucru asupra mai multor chestiuni critice, pentru a reflecta atat diferentele in situatiile naţionale (10 tari) cat si diferitele specializari ale membrilor (11 neurologi, un neuro-chirurg, un radioterapeut oncolog şi un oncolog medical).

    Metoda de atingere a consensului

    Datele ştiinţifice colectate din literatura au fost evaluate si clasificate conform Ghidurilor EFNS [6], iar recomandările au fost date conform aceluiaşi document. Atunci când nu au existat suficiente dovezi pentru a elabora recomandări de grad A-C, s-a dat o recomandare de "Bună Practică Medicală", cu conditia ca toti membrii grupului de lucru sa fie de acord cu ea. În orice stadiu al analizei rezultatelor si al elaborarii recomandarilor, diferentele de opinie au fost rezolvate prin discutare; daca ele au persistat, au fost consemnate ca atare in text.

    Rezultate

    Diagnostic

    Cele mai frecvente simptome de prezentare sunt cefaleea (40-50%), deficitele neurologice focale (30-40%%) şi crizele epileptice (15-20%). O mică parte din pacienţi au un debut acut al simptomelor asemanator unui AVC, cel mai adesea legat de o hemoragie intratumorală (melanom, coriocarcinom si carcinom renal). Pacientii cu metastaze cerebrale multiple şi/sau hipertensiune intracraniană pot prezenta alterarea stării mentale sau o tulburare cognitivă asemănătoare celor dintr-o encefalopatie metabolică. IRM cu substanţă de contrast este mai sensibila decât CT cu contrast (inclusiv cea cu administrare de contrast în doză dublă şi examinare întârziată) si decât IRM nativ in detectarea metastazelor cerebrale, mai ales a celor localizate în fosa posterioară sau de dimensiuni foarte mici [7] (recomandare de Clasa a II-a). Dozele duble sau triple de substanta de contrast pe baza de gadolinium sunt mai bune decat doza unica, însă creşterea dozelor poate duce la creşterea numărului de rezultate fals-pozitive [8] (recomandare de clasa a III-a).

    La examenul CT sau IRM, metastazele cerebrale nu au trasaturi patognomonice care sa le diferentieze de tumorile cerebrale primare (mai frecvent glioame maligne şi limfoame) sau de alte suferinte non-neoplazice (abcese, infecţii, boli demielinizante şi leziuni vasculare). Localizarea periferică, forma rotundă, captarea inelara cu edem perilezional important şi leziunile multiple sunt toate sugestive pentru boala metastatica; aceste caracteristici sunt utile dar nu si diagnostice, chiar si pentru pacientii cu un istoric pozitiv de cancer. Examenul IRM de difuzie poate fi util pentru diagnosticul diferential al leziunilor cerebrale cu captare inelara (aspect de restricţie de difuzie în abcese comparativ cu aspect fără restricţie de difuzie în glioblastoame chistice sau necrotice sau in metastaze cerebrale), însă aceste trasaturi sunt nespecifice [9,10] (recomandare de clasa a III-a). Pentru pacientii cu metastaze cerebrale confirmate histopatologic sau suspectate imagistic şi cu istoric negativ pentru cancer, CT toracic este mai sensibil decât radiografia pulmonară simplă in detectarea unei tumori pulmonare sincrone (mai frecvent un cancer non-celule mici) (recomandare de clasa a III-a). CT abdominal identifică ocazional un cancer nesuspicionat. Investigaţiile ulterioare sunt aproape intotdeauna lipsite de rezultate, in absenta unui istoric pozitiv al pacientului sau a semnelor sugestive pentru localizarea primara a bolii la examenul fizic [11] (recomandare de clasa a III-a). Tomografia cu emisie de pozitroni (PET) a intregului corp este o metodă sensibilă pentru detectarea unei tumori primare "probabile", prin vizualizarea unor focare de captare anormala, cel mai adesea în plămân [12] (recomandare de clasa a III-a), dar specificitatea in diferenţierea unei leziuni tumorale maligne de una benignă sau de o leziune inflamatorie este relativ mică.

    Tratamentul suportiv

    Majoritatea neurologilor folosesc dexametazona pentru controlul edemului cerebral, in mare parte datorita efectului sau mineralocorticoid minim şi a timpului de înjumătăţire lung. Dozele initiale sunt in general de 4-8 mg pe zi [13] (recomandare de clasa a II-a). Până la 75 % din pacienţii cu metastaze cerebrale prezintă o ameliorare neurologică marcată in primele 24-72 de ore de la iniţierea tratamentului cu dexametazonă. Orice alt corticosteroid este eficient dacă se administrează in doze echipotente. Efectele secundare ale administrării cronice de dexametazonă, inclusiv miopatia, sunt frecvente şi contribuie la invaliditate. Când este folosită ca singura formă de tratament, dexametazona produce o remisiune a simptomelor de aproximativ o lună şi creşte uşor supravieţuirea mediana la 4 la 6 săptămâni, comparativ cu pacienţii care nu primesc nici un tratament [14].

    Nevoia de tratament anticonvulsivant este certă pentru pacientii care au avut deja o criza convulsiva pana la momentul diagnosticului tumorii lor cerebrale. Deşi multi clinicieni prescriu de rutină tratament anticonvulsivant profilactic pacientilor cu metastaze cerebrale, dovezile (de clasa I) nu sustin aceasta practica. Subcomitetul pentru Standarde de Calitate al Academiei Americane de Neurologie (AAN) a emis un raport cu privire la profilaxia anticonvulsivanta la pacienţii cu tumori cerebrale nou diagnosticate, inclusiv metastaze cerebrale [15]. Capacitatea profilaxiei cu anticonvulsivante (fenitoin, fenobarbital, acid valproic) de a preveni o prima criza a fost investigata in 12 studii, fie studii randomizate controlate, fie studii de cohorta, însă nici unul nu a demonstrat eficacitatea acestei terapii. Pacienţii cu tumori cerebrale au avut extrem de frecvent nivele subterapeutice de anticonvulsivante, iar severitatea efetelor adverse a fost mai mare (20-40%) prin comparatie cu populaţia generală care primeşte antiepileptice, probabil datorita interacţiunilor medicamentoase (recomandare de clasa a II-a). Fenitoinul, carmabazepina şi fenobarbitalul stimulează sistemul citocromului P 450 şi astfel accelereaza metabolismul corticosteroizilor şi al chimioterapeuticelor de tip nitrozouree, paclitaxel, ciclofosfamidă, topotecan, irinotecan, tiothepa, adriamicină şi metotrexat, reducandu-le astfel eficienta. Rolul profilaxiei anticonvulsivante rămâne să fie investigat specific pe subgrupuri de pacienţi cu risc crescut de a dezvolta crize epileptice, cum ar fi cei cu melanom metastatic, leziuni hemoragice şi metastaze multiple. Pentru pacienţii care au suferit o intervenţie neurochirurgicală, eficacitatea profilaxiei nu a fost demonstrată [16] (recomandare de clasa a II-a); AAN recoamandă retragerea tratamentului antiepileptic la o săptămână de la intervenţia chirurgicală. Eficacitatea noilor antiepileptice (levetiracetam, topiramat, gabapentin, oxcarbazepin şi lamotrigin) în controlul crizelor epileptice nu a fost investigata extensiv.

    Tratamentul anticoagulant este terapia standard recomandata pacientilor cu tromboembolism venos acut si cancer. În terapia iniţiala, heparinele cu greutate moleculară mică (HGMM) sunt la fel de eficiente şi de sigure ca si heparina nefracţionată administrata intravenos [17] (recomandare de clasa I). HGMM sunt mai eficiente decât tratamentul anticoagulant oral (warfarin) în prevenţia recurentei tromboembolismului venos la pacientii cu cancer [18] (recomandare de clasa I). Durata tratamentului anticoagulant nu a fost specific investigată la pacientii cu cancer. Tratamentul profilactic, fie cu heparina nefracţionata, fie cu HGMM, reduce riscul de tromboembolism venos al pacienţilor cu cancer supuşi unor intervenţii chirurgicale majore (recomandare de clasa a II-a).

    Tratamentul metatazei cerebrale unice

    Tratamentul chirurgical

    Rezectia chirurgicala urmata de Radioterapie Cerebrala Globala (RCG) a fost comparata cu tratamentul doar prin RCG in 3 studii clinice randomizate [19-21]. Primele două studii au arătat un beneficiu in supravieţuirea pacienţilor care au primit tratamentul combinat (supravieţuire mediana de 9-10 luni vs. 3-6 luni). În studiul Patchell, pacienţii trataţi chirurgical au prezentat o rată mai mica de recidive locale (20% vs. 52 %) şi un timp mai lung de independenţă funcţională. Cel de al treilea studiu, care a inclus mai multi pacienţi cu boala sistemica activă şi cu indice Karnofsky scazut, nu a arătat nici un beneficiu prin adăugarea tratamentului chirurgical. Astfel, există dovezi de clasa I că beneficiul in termeni de supravieţuire al rezecţiei chirurgicale a metastazei cerebrale este limitat la subgrupul de pacienţi cu boala sistemica ce e controlată şi cu indice functional Karnofsky bun. Rezecţia chirurgicală permite majoritatii pacienţilor o ameliorare imediată a simptomatologiei de hipertensiune intracraniană, o diminuare a deficitelor neurologice focale şi a crizelor, ca şi posibilitatea reducerii rapide a dozelor de corticosteroid. Sistemele contemporane de ghidaj imagistic, ca IRM-ul functional preoperator si neuronavigaţia şi mapping-ul cortical intraoperatorii, permit rezecţia totala macroscopic a metastazelor cerebrale cu o morbiditate mai mica [22] (recomandare de clasa a IV-a). Rezecţia combinată a unei metastaze cerebrale unice si a carcinomului pulmonar sincron non-celule mici (in stadiile I şi II) se face din ce in ce mai frecvent, permitand o supravieţuire mediana de cel puţin 12 luni şi o supravieţuire la 5 ani a 10-30 % din pacienti [23] (recomandare de clasa a III-a). La pacienţi selecţionaţi cu recidivă locală a metastazei cerebrale unice şi status funcţional bun, reintervenţia chirurgicală permite o ameliorare a simptomelor neurologice şi o prelungire a supravieţuirii. [22] (recomandare de clasa a III-a).

    Radiochirurgia stereotaxică

    Radiochirurgia stereotaxică (RS) permite livrarea unei doze unice şi mari de radiaţie asupra unei ţinte de 3-3,5 cm diametru maxim, prin folosirea "gamma-knife" (surse de cobalt multiple) sau a acceleratorului linear (Linac) printr-un dispozitiv de stereotaxie. Reducerea rapidă a dozei de RS minimalizează riscul de lezare a ţesutului nervos normal înconjurător. Pacienţii nou diagnosticaţi cu metastaze cerebrale beneficiaza, prin aceasta metoda, de o scădere a simptomatologiei, de controlul tumorii locale (definit ca micşorare sau lipsă de creştere) la 1 an de aproximativ 80-90% şi de o supravieţuire mediana de 6-12 luni [24,25] (recomandare de clasa a II-a). Metastazele tumorilor radiorezistente, cum ar fi melanomul, carcinomul renal şi cancerul de colon, răspund la RS la fel de bine ca şi metastazele tumorilor radiosensibile. Radiochirurgia permite tratamentul metastazelor cerebrale cu aproape orice localizare. Tipul de procedură radiochirurgicală, gamma-knife sau Linac, nu are impact asupra rezultatelor [26]. Un studiu randomizat a arătat că RS combinata cu RCG (potentare radiochirurgicala) este superioara RCG singure în privinţa supravieţuirii [27] (recomandare de clasa a II-a). Supravieţuirea după radiochirurgie este comparabilă cu cea obtinută după chirurgia clasică [24, 25] (recomandare de clasa a II-a). RS este mai puţin invazivă decât chirurgia clasica şi poate fi realizată in regim ambulator, oferind astfel avantaje suplimentare de cost-eficienţă comparativ cu aceasta; pe de altă parte, pacienţii cu leziuni mari pot necesita tratament corticosteroid cronic. Radiochirurgia este eficientă pentru pacientii cu metastaze cerebrale recidivate după RCG convenţională [28] (recomandare de clasa a II-a). Radioterapia stereotaxică hipofracţionată poate fi o alternativă la RS.

    Complicaţiile acute (precoce) şi cronice (tardive) ale radiochirurgiei metastazelor cerebrale sunt relativ modeste [29]. Reacţiile acute (datorate edemului) apar la 7-10% din pacienţi, mai frecvent în primele 2 săptămâni de la tratament, şi includ cefalee, greaţă şi vărsături, înrăutăţirea deficitelor neurologice preexistente şi crize epileptice. Aceste reacţii sunt în general reversibile la tratamentul cu steroizi. Complicaţiile cronice constau in hemoragie şi radionecroză (1-17%), necesitând reintervenţie chirurgicală la pana la 4% dintre pacienţi. Progresia tumorală nu poate fi diferenţiată radiologic de creşterea tranzitorie a dimensiunilor leziunii iradiate, cu cresterea edemului cerebral şi a efectului de masă, cu sau fără radionecroză; FdG-PET (PET cu fluorodeoxiglucoza) [30] si spectroscopia IRM [31] pot furniza informatii aditionale.

    Tabelul 1. - Statusul Functional Karnofsky

*T*

    KPS 100   Normal; fără simptome; nu există dovezi de boală

    KPS 90    Poate desfasura o activitate normala; semne sau

              simptome minime de boală

    KPS       80 Poate desfasura o activitate normala cu efort; prezintă

              unele semne sau simptome de boală

    KPS 70    Se poate îngiji singur; nu poate desfasura o activitate

              normala sau să indeplineasca o muncă activă

    KPS 60    Are nevoie ocazională de ajutor, dar se poate îngriji de

              majoritatea nevoilor personale

    KPS 50    Are nevoie considerabilă de ajutor şi necesita îngrijiri

              medicale frecvente

    KPS 40    Diazbilitate; necesită îngrijire si asistenta de specialitate

    KPS 30    Dizabilitate severă; este indicata spitalizarea, deşi

              decesul nu este iminent

    KPS 20    Foarte bolnav; spitalizarea este necesară; are nevoie de

              tratament suportiv activ

    KPS 10    Muribund; Evoluţie rapidă spre deces

    KPS 0     Deces

*ST*

    RCG după chirurgie sau radiochirurgie (RCG adjuvantă)

    Necesitatea RCG adjuvante după rezecţia chirugicală completă sau radiochirurgie rămâne o problemă controversată; ratiunea ei ar fi aceea de a distruge depozitele metastatice microscopice situate la sediul tumoral original sau in locatii intracraniene la distanţă de acesta. Principalele argumente impotriva RCG constau în caracterul consumator de timp al terapiei fractionate, potenţialul neurotoxic pe termen lung şi disponibilitatea tratamentelor eficiente de salvare in cazul recidivei. RCG adjuvantă după rezecţia chirurgicală completă reduce semnificativ recidivele locale şi la distanţă în SNC (18% vs. 70%), fără a modifica supravieţuirea globala sau supravieţuirea cu independentă funcţionala [32] (recomandare de clasa I). Subsetul pacienţilor fără dovezi de boala extracraniană a prezentat un beneficiu modest pe supravieţuire prin adăugarea RCG [33]. RCG combinata cu radiochirugia îmbunătăţesc controlul local şi scad riscul aparitiei de noi metastaze cerebrale la distanţă, dar majoritatea studiilor (nerandomizate) sustin ideea că o combinaţie radiochirurgie-RCG nu amelioreaza supravieţuirea globală, cu excepţia pacienţilor fara dovezi de suferinta extracraniana [26] (recomandare de clasa a II-a). RCG poate da reacţii adverse precoce (oboseală, alopecie, disfuncţia trompei lui Eustachio) şi neurotoxicitate tardivă. Supravieţuitorii la distanţă în timp după RCG dezvoltă frecvent anomalii radiologice pe CT sau IRM cerebral, incluzând aici atrofie corticală, ventriculomegalie şi hipersemnalul T2 şi FLAIR (fluid-attenuated inversion recovery) al substanţei albe periventriculare. Până la 11% din pacienţi au simptome clinice de tip tulburari de memorie progresive până la demenţă, tulburari de mers de tip frontal şi incontinenţă urinară. Riscul de neurotoxicitate tardivă este mai mare prin folosirea schemelor de radioterapie hipofracţionată (fractiuni > 2 Gy) [34].

    Tratamentul exclusiv prin RCG

    Supravieţuirea mediana după folosirea exclusivă a RCG este de 3 până la 6 luni. Diferitele regimuri de fractionare a dozelor, variind de la 20 Gy într-o săptămână până la 50 Gy în 4 săptămâni, au dat rezultate comparabile [35,36] (dovada de clasa a II-a). În prima fază a tratamentului pot apărea greaţă, vomă, cefalee, febră şi o agravare tranzitorie a simptomelor neurologice.

    Tratamentul metastazelor cerebrale multiple

    Supravieţuirea mediana după folosirea exclusivă a RCG este de 2-6 luni, cu o buna ameliorare a simptomelor, incluzând aici cefaleea, deficitele motorii, stările confuzionale şi parezele de nervi cranieni. În general se recomandă cure hipofracţionate de radiaţii, cel mai frecvent 30 Gy în 10 şedinţe sau 20 Gy în 5 şedinţe. Pentru pacienţii cu factori de prognostic nefavorabil se recomandă frecvent doar îngrijire suportiva. Radiochirurgia reprezintă o alternativă a RCG pentru pacienţii cu pana la 3 metastaze cerebrale. RCG in combinatie cu radiochirurgia amelioreaza semnificativ independenta funcţionala dar nu si supravieţuirea pacienţilor cu 2 sau 3 leziuni cerebrale [27] (recomandare de clasa I). Dintre noile substante radiosensibilizante utilizate în asociere cu RCG standard, motexafin-gadolinium şi RSR 13 au demonstrat un beneficiu în prelungirea timpului de progresie neurologica/neurocognitiva pentru pacienţii cu metastaze cerebrale secundare cancerului pulmonar şi respectiv pentru aceia aflaţi în clasa II RPA [37,38] (recomandare de clasa a III-a). Când numărul de metastaze cerebrale este limitat (pana la 3), leziunile sunt accesibile iar pacientii sunt relativ tineri si in bună conditie neurologică, cu boala sistemica aflata sub control, rezecţia chirurgicală completa da rezultate comparabile cu acelea obtinute in tratamentul metastazei unice [39] (recomandare de clasa a III-a).

    Rolul chimioterapiei

    Chimiosensibilitatea este factorul critic ce determina răspunsul metastazelor cerebrale la agenţii chimioterapeutici [25]: metastazele cerebrale sunt adesea la fel de responsive ca şi tumora primara şi metastazele extracraniene; ratele mai mari de răspuns se inregistreaza la pacientii nou diagnosticati, "naivi" din punct de vedere chimioterapeutic. Rata de răspuns a cancerului cerebral şi sistemic scade odata cu cea de a doua si cea de a treia cura de chimioterapice. Răspunsul chimioterapeutic al metastazelor cerebrale secundare majoritatii tumorilor chimiosensibile (carcinom pulmonar cu celule mici, tumori cu celule germinative, limfoame) este de acelasi ordin cu cel observat după radioterapie. Necesitatea penetrarii barierei hemato-encefalice este factorul limitant atât pentru micrometastaze cât şi pentru agentii terapeutici moleculari tintiti. Combinarea radioterapiei cu chimioterapia poate îmbunătăţi rata de răspuns şi/sau supravieţuirea fără semne de progresie, dar nu si supravieţuirea globala [40-42] (recomandare de clasa I).

    Noi tratamente

    Noile terapii ale metastazelor cerebrale, limitate încă la faza de investigare, includ atât abordari locale cât şi sistemice.

    O metodă inovativă de iradiere locală post operatorie este Sistemul de Radioterapie Gliasite, ce constă în introducerea unui balon gonflabil, ce se umple cu o soluţie apoasă de Iod-125, în cavitatea de rezectie la momentul degajării tumorale. Doza livrată poate ajunge până la 60 Gy la 1 cm iar dispozitivul este extras după 3-6 zile de tratament. Un studiu multicentric de fază II finalizat în SUA asupra metastazelor cerebrale unice a aratat la analiza preliminara că procedura este relativ sigură şi ca rata de recidivă locala ar putea fi semnificativ redusa [43]. Un alt studiu clinic de chimioterapie locala, ce plaseaza polimeri biodegradabili impregnaţi cu BCNU în cavitatea de rezecţie tumorala, a fost început recent în SUA.

    Au fost dezvoltate noi medicamente citotoxice, cum ar fi temozolomid, fotemustin şi capecitabin, care se află încă în fază de investigare, singure sau in combinatie, in metastazele cerebrale datorate diferitor tipuri de tumori [25]. Dintre agentii moleculari tintiti, au fost raportate rezultate preliminarii încurajatoare ale tratamentului metastazelor cerebrale din cancerul pulmonar non-celule mici cu gefitinib (ZD 1839), un inhibitor oral al tirozin-kinazei asociate receptorului factorului de creştere epidermal [44]. În viitorul apropiat vor apărea şi vor fi supuşi studiilor clinice noi agenţi moleculari, ce vor avea drept ţinta mecanismele de angiogeneza şi/sau proliferare şi/sau invazie şi/sau apoptoza.

    Recomandări şi indicaţii de bună practică medicală

    Diagnosticul

    Atunci când apar simptome sau semne neurologice la un pacient cunoscut cu cancer sistemic, trebuie suspectata mereu prezenţa metastazelor cerebrale. Se recomanda efectuarea unei anamneze complete şi atente şi a unui examen clinic complet, îndreptate mai ales catre prezenţa/activitatea bolii sistemice şi evaluarea starii fizice generale (estimarea statusului functional). Toate aceste recomandari reprezinta indicatii de Buna Practica Medicala.

    CT (incluzând administrare de contrast în doză dublă şi examinare întârziată) este inferioara IRM, dar suficienta atunci când arată metastaze cerebrale multiple. IRM cu substanţă de contrast este indicată atunci când:

    a. Se iau în considerare chirurgia sau radiochirurgia pentru una sau două metastaze descoperite la examenul CT cu contrast, la pacienti cu Status Functional Karnofsky ≥ 70;

    b. CT cu substanţă de contrast este negativă dar anamneza este puternic sugestivă pentru prezenţa de metastaze cerebrale la un pacient cu boala malignă diagnosticată, şi

    c. CT nu este concludentă în excluderea leziunilor non-neoplazice (abcese, infecţii, boli demielinizante şi leziuni vasculare).

    Toate aceste recomandări sunt de nivel B. IRM cu secvenţă de difuzie este utila in diagnosticul leziunilor cu captare inelara (recomandare de nivel C). EEG este indicat pacienţilor care prezinta crize ce nu pot fi etichetate ca si crize epileptice (indicaţie de Buna Practica Medicala) (tabelul 1).

    Diagnosticul tisular (obtinut prin chirurgie stereotaxica sau deschisa) este indicat atunci când:

    i. Tumora primară este necunoscută;

    ii. Cancerul sistemic este bine controlat şi pacientul este un supravieţuitor de lungă durată;

    iii. Leziunile de la examenul IRM nu au aspect tipic de metastaze cerebrale;

    iv. Există suspiciunea clinică de abces cerebral (febră, sindrom meningeal)

    Aceste recomandări sunt de nivel B.

    Pentru pacienţii cu tumoră primară necunoscută, CT toracica/abdominala şi mamografia sunt recomandate de aproape toţi membrii Grupului de Lucru, dar evaluarea extensivă ulterioară nu este indicată în absenţa simptomelor specifice sau a indicaţiilor date de biopsia cerebrala (indicaţie de Buna Practica Medicala). FDG-PET poate fi utilă in detectarea tumorii primare (indicaţie de Buna Practica Medicala). Examenele histopatologice ale metastazei cerebrale pot furniza informatii valoroase, indicand un organ probabil de origine a metastazei şi ghidand planul de diagnostic tintit, ulterior: impregnarea imunohistochimică pentru detectia antigenelor cu specificitate tisulara/de organ/tumorala este utila in aceasta privinta (indicaţie de Buna Practica Medicala). Citologia lichidului cefalorahidian este necesară atunci când se suspectează coexistenta unei meningite carcinomatoase (indicaţie de Buna Practica Medicala).

    Tratamentul suportiv

    Dexametazona este corticosteroidul de elecţie şi administrarea ei de două ori pe zi este suficientă (indicaţie de Buna Practica Medicala). În majoritatea cazurilor, dozele initiale nu trebuie să depăşească 4-8 mg pe zi, dar pacienţii cu simptomatologie severă, incluzând aici alterarea stării de conştienţă sau alte semne de hipertensiune intracraniană, pot beneficia de doze de 16 mg pe zi sau chiar mai mult (recomandare de nivel B). Incercarea de reducere a dozei trebuie făcută in prima săptămână de la iniţierea tratamentului; dacă este posibil, steroizii trebuie eliminati in primele 2 săptamâni de la debutul tratamentului. Dacă intreruperea completa nu este posibila, trebuie păstrată cea mai mică doză posibilă. Pacienţii asimptomatici nu necesită administrare de corticosteroizi. Steroizii pot reduce efectele secundare acute ale radioterapiei. Toat acestea sunt recomandări de Buna Practica Medicala.

    Anticonvulsivantele nu trebuie prescrise profilactic (recomandare de nivel A). Pentru pacienţii care prezintă crize epileptice şi care necesita tratament concomitent cu chimioterapeutice, trebuie evitate antiepilepticele inductoare enzimatic (recomandare de nivel B).

    Pentru pacienţii cu tromboembolism venos, HGMM sunt eficiente şi bine tolerate, atât pentru tratamentul iniţial cât şi pentru profilaxia secundară (recomandare de nivel A). Tratamentul anticoagulant este recomandat pe o durată de 3 până la 6 luni (indicaţie de Buna Practica Medicala). Se recomanda totodata profilaxia pentru pacienţii programaţi pentru intervenţie chirurgicală (recomandare de nivel B).

    Tratamentul metastazei cerebrale unice

    Rezecţia chirurgicală trebuie luată în considerare la pacientii cu metastază cerebrală unică cu localizare accesibilă, mai ales atunci cand are dimensiuni mari, efect de masă important şi este prezentă hidrocefalia obstructivă (indicaţie de Buna Practica Medicala). Chirurgia se recomandă atunci când boala sistemica este controlată/absentă şi când Scorul Functional Karnofsky este ≥ 70 (recomandare de nivel A). Atunci când rezecţia combinata a metastazei cerebrale solitare şi a unui carcinom pulmonar non-celule mici (stadiul I şi II) este posibilă, tratamentul chirurgical al metastazei cerebrale trebuie efectuat primul, cu o întârziere maximă între cele două intervenţii chirurgicale de maximum 3 săptămâni (indicaţie de Buna Practica Medicala). Pacienţii cu boala sistemica diseminată dar controlabilă (de exemplu metastaze osoase datorate unui cancer mamar) sau cu tumoră primară radiorezistentă (melanom, carcinom renal, cancer de colon) pot beneficia de chirurgie(indicaţie de Buna Practica Medicala). Chirurgia recidivei este utila pentru pacienţi selecţionaţi (recomandare de nivel C).

    Radiochirurgia stereotaxică (RS) se ia in considerare pentru pacientii cu metastaze cu diametru ≤ 3-3,5 cm şi/sau localizate in arii corticale manifeste clinic, în ganglionii bazali, in trunchiul cerebral sau pentru cei cu alte comorbidităţi ce impiedica tratamentul chirurgical (recomandare de nivel B). Gamma-knife sau acceleratorul linear (Linac) au eficienţă egala (recomandare de nivel B). RS poate fi eficientă în tratamentul recidivelor după o radioterapie iniţială (recomandare de nivel B).

    Rolul RCG adjuvante după chirurgie sau radiochirurgie rămâne a fi clarificat. În cazul în care pacientul are boala sistemica controlată/absentă şi Scor Functional Karnofsky ≥ 70, se poate fie temporiza iniţial RCG, cu conditia unei supravegheri prin examene IRM frecvente (la fiecare 3-4 luni), fie se poate administra RCG fracţionata, cu doze de 1,8-2 Gy până la o doză totală de 40-55 Gy pentru a evita neurotoxicitatea tardivă (indicaţie de Buna Practica Medicala).

    RCG ca tratament unic este terapia de elecţie pentru pacienţii cu boala sistemica activă şi/sau status functional scăzut; trebuie folosite regimuri hipofracţionate, cum ar fi 30 Gy în 10 şedinţe sau 20 Gy în 5 şedinţe (recomandare de nivel B). Pentru pacientii vârstnici cu status functional slab, RCG poate sa nu se mai efectueze şi sa se instituie numai tratament suportiv (indicaţie de Buna Practica Medicala).

    Tratamentul metastazelor cerebrale multiple

    Pentru pacienţii cu până la 3 metastaze cerebrale, status functional bun (Karnofsky ≥ 70) şi boala sistemica controlată, RS reprezintă o alternativă la RCG (recomandare de nivel B), in timp ce rezecţia chirurgicală este o opţiune atunci când leziunile sunt localizate accesibil (recomandare de nivel C). Pentru pacienţii cu mai mult de 3 metastaze cerebrale, RCG cu regimuri hipofracţionate reprezinta tratamentul de elecţie (recomandare de nivel B). Pentru pacienţii imobilizaţi la pat se ia în considerare oprirea radioterapiei active şi restrangerea terapiei la ingrijiri suportive (indicaţie de Buna Practica Medicala).

    Chimioterapia

    Chimioterapia poate fi tratamentul iniţial pentru pacienţii cu metastaze cerebrale secundare unor tumori chimiosensibile, cum ar fi carcinomul pulmonar cu celule mici, limfoamele, tumorile cu celule germinative şi cancerul mamar, în special la pacienţii chimio-naivi sau dacă o schema eficienta de chimioterapie a tumorii primare este inca disponibila (indicaţie de Buna Practica Medicala). Radioterapia, cu sau fără chimioterapie, ramane tratamentul de elecţie al pacienţilor ce necesită paliaţia simptomelor neurologice (indicaţie de Buna Practica Medicala).

    Ghidurile vor fi revizuite şi adăugite cel putin la fiecare 2 ani.

    Conflicte de interese

    Nici un membru al Grupului de Lucru, inclusiv presedintele acestuia, nu au raportat conflicte de interese.

    Istoric: Migrena este una dintre cele mai invalidante afecţiuni neurologice cu un impact major asupra calitaţii vieţii pacienţilor.

    Obiective: elaborarea unor recomandări bazate pe dovezi sau pe opiniile experţilor în ceea ce priveste tratamentul medicamentos şi non-farmacologic în anumite sindroamele migrenoase, bazate pe cercetări în literatura şi pe consensul experţilor.

    Metode: toate sistemele bibliografice medicale disponibile au fost cerecetate penru o gamă de studii în ceea ce priveşte migrena cu şi fără aură precum şi sindroamele migrena-like. Concluziile acestor studii au fost evaluate în concordanţă cu recomandările EFNS ( European Federation of Neurological Societies) astfel rezultând recomandari de nivel A, B sau C şi indicaţii de practică clinică corectă.

    Recomandări: pentru tratamentul acut al atacurilor migrenoase sunt recomandate anitiinflamatoarele non-steriodiene (AINS) şi triptanii. Administrarea trebuie să urmeze conceptul de tratament stratificat. Inainte de administrarea AINS şi a triptanilor este recomandată administrarea orală de metoclopramid şi domperidon. În atacurile severe acidul acetilsalicilic administrat intravenos sau sumatriptanul administrat subcutan sunt de electie. Statusul migrenos poate fi tratat cu corticosteroizi, deşi aceştia nu s-au dovedit universal folositori, sau cu dihidroergotamină. Pentru profilaxia migrenei betablocantele (propranolol şi metoprolol), flunarizina, acidul valproic şi topiramatul sunt de prima alegere, însă pot fi folosite ca alternativă şi amitriptilina, naproxenul, extractul din radacina de brusture şi bisoprololul.

    Obiective

    Scopul acestor ghiduri este de a elabora recomandări bazate pe dovezi în ceea ce priveşte tratamentul medicamentos al atacurilor migrenoase precum şi în ceea ce priveşte tratamentul profilactic.

    Tratamentul non-farmacologic (terapie comportamentala) nu va fi inclus.

    Definiţiile urmăresc criteriile de diagnostic ale International Headache Society (IHS).

    Istoric

    A doua ediţie a clasificării IHS a furnizat o nouă subclasificare a diferitelor sindroame migrenoase [1]. Criteriile de bază pentru atacul migrenos au rămas neschimbate. însă diferitele sindroame migrenoase cu anumite trasături ale aurei au fost clasificate într-un nou sistem. Criteriile de diagnsotic pentru sindroamele migrenoase sunt publicate pe pagina de internet a IHS (http://www.i-h-s.org). Recomandările se bazează pe dovezi stiintifice rezultate în urma studiilor clinice şi pe consensul facut de experţii în domeniu, conform directivelor EFNS. Aspectele legale în ceea ce priveşte prescrierea anumitor tratamente şi disponibilitatea acestora în diferite ţări europene nu vor fi luate în considerare. Definirea nivelului de recomandare este în acord cu criteriile EFNS [2].

    Strategia de cercetare

    Cerecetarea în literatura în domeniu a fost facută folosindu-se bazele de date bibliografice MedLine, Science Citation Index, şi Cochrane Library; cuvintele cheie folosite fiind 'migrena' şi 'aura'(ultima cautare în Ianuarie 2009). Toate documentele publicate în engleză, franceză, germană au fost luate în considerare atunci când acestea au prezentat un studiu clinic controlat sau o serie de cazuri în ceea ce priveşte tratamentul a cel puţin cinci pacienţi. În plus, a fost luat în considerare un volum revizuit [3] şi recomandările germane de tratament pentru migrena [4].

    Metodele prin care s-a ajuns la un consens

    Toti autorii au făcut cercetării în literatura. Prima schiţă a manuscrisului a fost facută de preşedintele comietului de lucru. Toţi ceilalţi membrii ai comitetului au citit prima schiţă şi au discutat modificarea acesteia prin poşta electronică. O a două schiţă a fost redactată de către preşedinte şi rediscutată. Toate recomandările au fost aprobate de toţi membrii în unanimitate.

    Tratamentul medicamentos al atacului migrenos

    Câteva studii randomizate, placebo-controlate au fost publicate în ceea ce priveste management-ul acut al migrenei. În cele mai multe dintre aceste studii succesul tratamentului atacului migrenos a fost definit prin urmatoarele criterii [5]:

    ● Absenţa durerii după un interval de două ore

    ● Imbunataţirea cefaleei de la o formă moderată sau severă până la uşoara sau absentă după un interval de două ore [6]

    ● Eficaciate bună în două din trei atacuri

    ● Absenţa recurentelor în lipsa tratamentului medicamentos la 24 ore după tratament (asa numitul interval liber de durere).

    Analgezicele

    Analgezicele reprezintă medicaţie de elecţie în tratamentul atacurilor migrenoase uşoare- moderate. Dovada eficacitaţii acestora a fost obţinută în cel puţin un studiu pacebo-controlat, administrandu-se acid acetilsalicilic (ASA) 1000mg [7-10], ibuprofen 200-800 mg [8,10-12], diclofenac 50-100 mg [13-15], fenazonă 1000mg[16], metamizol 1000 mg [17], acid tolfenamic 200 mg [18], paracetamol 1000 mg [19]. În plus combinaţia fixă de ASA, paracetamol şi cafeina este eficientă în tratamentul migrenei acute şi este mult mai eficientă decât fiecare compus singur sau în combinaţie dar fără cafeina [20-22]. ASA administrată intravenos a fost mai eficientă decât ergotamina subcutan [23]; metamizolul intravenos a fost superior faţă de palcebo în migrena cu aură şi fără aură [24]. ASA-lizina în combinaţie cu metoclopramidul au eficienţă comparabilă cu sumatriptanul [9]. ASA efervescentă în doza de 1000 mg este probabil la fel de eficientă ca şi ibuprofenul în doză de 400 mg şi ca sumatriptanul în doza de 50 mg [10,25,26].

    De asemenea inhibitorii COX-2 au fost investigaţi în câteva studii clinice. Valdecoxibul 20-40 mg şi rofecoxibul 25-50 mg, ultimul ne mai fiind disponibil pe piaţa, şi-au arătat eficacitatea în tratamentul acut al migrenei [27-30]. În tabelul 1 este facuta o prezentare generală a anlgezicelor eficiente în tratamentul acut al migrenei. Pentru a prevenii apariţia cefaleei prin exces medicamentos, folosirea analgezicelor trebuie restrictionată la 15 zile pe luna iar cea a analgezicelor combinate la 10 zile pe lună.

    Tabelul 1. Analgezice folosite în tratamentul acut al migrenei, ce prezinta dovezi de eficienta în cel puţin un studiu, nivelul de recomandare tine seama atat de efectele secundare cât şi de consitenta studiilor

*T*

┌────────────────────┬────────────┬───────────┬────────────────────────────────┐

│     Substanţa      │  Doza, mg  │  Nivel de │           Comentarii           │

│                    │            │recomandare│                                │

├────────────────────┼────────────┼───────────┼────────────────────────────────┤

│Acid acetilsalicilic│1000 (oral) │     A     │Efecte adverse gasto-intestinale│

│(ASA)               │            │           │                                │

│ASA iv              │1000 (i.v)  │     A     │Risc de sangerare               │

│Ibuprofen           │200-800     │     A     │La fel ca la ASA                │

│Naproxen            │500-1000    │     A     │La fel ca la ASA                │

│Diclofenac          │50-100      │     A     │Inclusiv diclofenac-K           │

│Paracetamol         │1000 (oral) │     A     │Atentie în in onsuficienta      │

│                    │1000 (sup)  │     A     │renala şi hepatica              │

│ASA plus paracetamol│250 (oral)  │     A     │La fel ca la ASA şi paracetamol │

│plus cafeina        │200-250     │           │                                │

│Metamizol           │50          │           │                                │

│                    │1000 (oral, │     B     │Risc de agranulocitoza          │

│Fenazona            │i.v)        │     B     │Risc de hipotensiune            │

│Acid tolfenamic     │1000 (oral) │     B     │Vedeţi paracetamol              │

│                    │200 (oral)  │     B     │Efecte secundare ca la ASA      │

└────────────────────┴────────────┴───────────┴────────────────────────────────┘

*ST*

    Antiemeticele

    Folosirea antiemeticelor în atacurile migrenoase este recomandată pentru a trata greaţa şi vărsătura precum şi deaorece acestea îmbunătătesc absorţia analgezicelor [31-33], însă nu există studii prospective placebo-controlate randomizate pentru a susţine aceasta afirmaţie. Metoclopramidul are deasemenea un uşor efect analgezic când este administrat oral [34], însă o eficienţă mult mai mare atuni când este administrat intravenos [35].

    Nu există dovezi ca o combinaţie fixa între un antiemetic şi un analgezic este mult mai eficientă decât analgezicul singur. Metoclopramidul în doza de 20 mg este recomandat pentru adulţi şi adolescenţi, iar în cazul copiilor se foloseste domperidon 10 mg, datorită efectelor extrapiramidale ale metoclopramidului.

    Tabelul 2 prezintă antiemeticele recomandate în tratamentul atacului migrenos.

    Tabelul 2. Antiemeticele recomandate pentru tratamentul atacurilor migrenoase

*T*

┌─────────────┬─────────────────┬───────────┬──────────────────────────────────┐

│  Substanţa  │    Doza, mg     │  Nivel de │             Comentarii           │

│             │                 │recomandare│                                  │

├─────────────┼─────────────────┼───────────┼──────────────────────────────────┤

│Metoclopramid│10-20 (oral)     │     B     │Efecte secundare: dischinezii,    │

│             │20 (supozitoare) │           │contraindicat la copii şi în      │

│             │10(intramuscular,│           │sarcina;                          │

│             │intravenos,      │           │are şi efecte analgezice.         │

│             │subcutan)        │           │                                  │

│Domperidon   │20-30 (oral)     │     B     │Efecte secundare mai puţin severe │

│             │                 │           │decât metoclopramidul, poate fii  │

│             │                 │           │administrat la copii              │

└─────────────┴─────────────────┴───────────┴──────────────────────────────────┘

*ST*

    Alcaloizii de ergot

    Există doar câteva studii clinice randomizate, placebo-controlate în ceea ce priveşte eficacitatea alcaloizilor de ergot în tratamentul acut al migrenei [36]. În studii comparative triptanii au arătat o eficienţă superioară faţă de alcaloizii de ergot [37-40]. Avantajul alcaloizilor de ergot este reprezentat de rata de recurenţa scazută la unii pacienţi. De aceea uzul acestor compuşi trebuie restricţionat la pacienţii cu atacuri cu durată foarte lungă sau cu recurenţe frecvente. Singurul compus cu suficiente dovezi de eficienţă este tartratul de ergotamina şi dihidroergotamina 2 mg (oral şi respectiv supozitoare). Alcaloizii de ergot pot induce foarte rapid şi în doze mici cefalee prin exces medicamentos [41] asfel încât uzul lor ar trebui restricţionat la 10 zile pe luna. Efectele advese majore ale acestora sunt greaţă, varsatură, parestezii şi ergotism. Sunt contraindicaţi în bolile cardio şi cerebrovasculare, sindrom Raynaud, hipertensiune arterială, insuficientă renală, sarcină şi lactaţia.

    Triptanii (agonisti 5HT1B/1D)

    Agonistii de receptori 5HT 1B/1D şi anume sumatriptan, zolmitriptan, naratriptan, rizatriptan, almotriptan, eletriptan şi frovatriptan (enumeraţi în funcţie de anul în care s-au lansat pe piaţă), aşa-zişii triptani, reprezintă medicaţie antimigrenoasă şi nu va fi folosită în tratamentul altor tipuri de cefalee cu excepţia cefaleei în "ciorchine". Triptanii folosiţi în tratamentul migrenei sunt prezentaţi în tabelul 3. Eficacitatea triptanilor a fost demonstrată în trei studii largi placebo-controlate ale căror metaanalize au fost publicate [42,43]. Există studii comparative pentru sumatriptan [9,44] şi zolmitriptan [45] cu ASA şi metoclopramid. Triptanii au fost eficienţi in aproximativ 60% din cazurile neresponsive la AINS [46]. Sumatriptanul 6 mg administrat subcutan este mai eficient decât 1000 mg ASA administrate intravenos, însă are mai multe efecte secundare [47]. Triptanii pot fi eficienţi în orice moment pe parcursul atacului migrenos, însă există dovezi ca administrarea lor în faza iniţială a atacului le creşte eficienţa [48-52]. Este încă în dezbatere dacă administrarea lor după debutul alodiniei este mai puţin eficientă, însă studiile controlate randomizate nu arată o diferenţă în acest sens [52,54].

    Strategia de a se administra triptani precoce poate să ducă în cazul unor pacienţi la o folosire frecventă a acestora. Conform criteriilor IHS folosirea triptanilor este restricţionată la maximum 9 zile pe lună; în studii epidemiologice riscul de cronicizare devine semnificativ după administrarea triptanilor 12 zile pe lună [55]. Inducerea cefaleei prin exces medicamentos este posibilă în cazul tuturor triptanilor [41.56,57].

    O problema tipică în ceea ce priveşte tratamentul atacului migrenos este reprezentată de recurenţa cefaleei definita ca o cefalee agravată după un interval liber de durere sau durere uşoara obţinute prin tratament medicamentos, ce apare în 24 ore [58]. Aproximativ 15-40% ( în funcţie de eficienţa tratamentului) din pacienţii care sunt trataţi cu triptani oral prezintă o recurenţă. O a două doză de triptan este eficientă în cele mai multe cazuri [59]. Dacă prima doza de triptan nu este eficientă, o a două doză este inutilă. Combinarea unui triptan cu AINS (naproxen cu sumatriptan) reduce recurenţa cefaleei [60].

    Au fost raportate efecte adverse severe cum ar fi infarctul de miocard, aritmii cardiace, atac cerebral după administrarea sumatriptanului. Incidenţa acestor evenimente a fost de 1 la 1.000.000 [61,62]. Există raportări ale unor efecte adverse severe şi în cazul altor triptani şi pentru tartratul de ergotamină, însă toţi aceşti pacienţi care au fost raportaţi aveau contraindicaţii pentru administrarea de triptani, fiind diagnosticaţi în mod eronat cu migrenă. În studii populaţionale nu a putut fi evidenţiat un risc crescut de evenimente vasculare la pacienţii ce folosesc triptan comparativ cu populaţia sănătoasă [63,64]. Contraindicaţiile pentru folosirea triptanilor sunt: hipertensiunea arterială netratată, boala coronariană, boala Raynauld, istoric de accident vascular cerebral ischemic, sarcina, lactaţia, insuficienţă renală şi hepatică severă.

    Având în vedere siguranţa tratamentului, triptanii nu trebuie administraţi în timpul aurei migrenoase deşi nu s-au raportat efecte adverse severe în acest caz. Momentul oportun pentru administrarea acestora este la debutul cefaleei, aceştia nefiind eficienţi dacă sunt administraţi în timpul aurei înainte de apariţia cefaleei [65,66].

    Tabelul 3. Diferite tipuri de triptani folosiţi în tratamentul atacului migrenos (ordinea în funcţie de momentul apariţiei pe piaţă), nu toate dozele şi formele de administrare sunt disponibile în ţările europene.

*T*

┌────────────┬─────────────────────────┬─────┬─────────────────────────────────┐

│  Substanţa │        Doza, mg         │Nivel│            Comentarii           │

│            │                         │     │                                 │

├────────────┼─────────────────────────┼─────┼─────────────────────────────────┤

│Sumatiptan  │25,50,100 (oral inclusiv │  A  │100 mg sumatriptan este de       │

│            │cu eliberare prelungita) │     │refeinta pentru toţi triptanii   │

│            │25 (supozitoare)         │  A  │                                 │

│            │10,20 spray intranazal   │  A  │                                 │

│            │6 (suncutan)             │  A  │                                 │

│Zolmitriptan│2,5 (oral)               │  A  │                                 │

│            │2,5; 5 (spray intranazal)│  A  │                                 │

│Naratriptan │2,5 (oral)               │  A  │Eficacitate mai mică dar mai     │

│            │                         │     │îndelungată decât sumatriptanul  │

│Rizatriptan │10 (oral)                │  A  │                                 │

│Almotriptan │12,5 (oral)              │  A  │Probabil mai puţine efecte       │

│            │                         │     │adverse ca sumatriptanul         │

│Eletriptan  │20; 40 (oral)            │  A  │Se pot administa 80 mg dacă 40 mg│

│            │                         │     │nu sunt eficiente                │

│Frovatriptan│2,5 (oral)               │  A  │Eficacitate mai mică dar mai     │

│            │                         │     │lungă ca a sumatriptanului       │

└────────────┴─────────────────────────┴─────┴─────────────────────────────────┘

*ST*

    Comparaţie între triptani

    Există diferenţe minore între triptani însă acestea vor fi discutate pentru a vă putea ghida ce triptan trebuie ales în cazul fiecărui pacient. Un triptan poate fi eficient chiar dacă un altul a fost ineficient [67,68].

    Sumatriptanul administrat subcutan are cel mai rapid efect eficient, în aproximativ 10 minute [69]. Rizatriptanul şi eletriptanul administraţi oral necesită aproximativ 30 minute iar sumatriptanul oral, almotriptanul şi zolmitriptanul necesită aproximativ 45-60 minute până la instalarea efectului [42], iar naratriptanul şi frovatriptanul au nevoie de aproximativ 4 ore pentru a deveni eficienţi [70,71]. Zolmitriptanul spray intra-nazal are o durată mai scurtă până ce devine eficient decât zolmitriptanul administrat oral [72]. Nu există dovezi ca formulele administrate oral cum ar fi cele cu eliberare sau dizolvare rapidă [73] actionează mai rapid decât altele.

    Cel mai important parametru de eficacitate este reprezentat de dispariţia durerii la două ore, acest lucru fiind îndeplinit de către sumatriptan administrat subcutan în 80% din cazurile ce răspund la tratament [74]. Sumatriptanul spray intra-nazal are aceeaşi eficacitate ca şi cel administrat oral în doze de 50-100 mg administrarea doar a 25 mg având efecte secundare mai puţine dar fiind şi mai puţin eficient [42]. Sumatriptan supozitoare este aproape la fel de eficient ca cel administrat oral în doză de 50-100 mg şi este de elecţie în cazul pacienţilor care prezintă vărsături [75-77]. Naratriptanul şi frovatriptanul (2,5 mg) sunt mai puţin eficiente decât sumatriptanul 50-100 mg însă au efecte secundare mai putine,având şi cu un efect întârziat faţă de ceilalţi triptani. Rizatriptanul în doze de 10 mg este mai puţin eficient decât 100 mg sumatriptan. Zolmitriptanul oral în doze de 2,5-5 mg, almotriptanul în doză de 12,5 mg şi eletriptanul în doze de 40 mg au eficienţă şi efecte secundare similare [78-80]. Cea mai mare rată a recurenţei este observată în cazul sumatriptanului administrat subcutanat. Naratriptanul şi frovatriptanul au cele mai scăzute rate de recurenţă dar şi o rată scăzută de răspuns la începutul tratamentului. Frovatriptanul a fost comparat cu sumatriptanul dar ratele de recurenţă nu au fost făcute publice şi pune sub întrebare dacă întradevăr există o recurenţă scăzută. Se poate ca triptanii care au un timp de înjumătăţire mai lung să aibă şi o rată de recuenţă mult mai scăzută [81], deşi dacă frovatriptanul nu are o rată de recurenţă scazută acestă ipoteză nu poate fi susţinută. O altă problemă întâlnită în practica clinică este inconsistenţa eficacităţii. Aşadar eficacitatea în două din trei atacuri este privită ca fiind bună, rizatriptanul în combinaţie cu dexametazona se pare că este mult mai eficientă decât rizatriptanul singur, deşi aceasta combinaţie este asociată cu un risc crescut de reacţii adverse [82].

    Alte tratamente

    Există dovezi că tratamentul intravenos cu acid valproic în doza de 300-800 mg este eficient în tratamentul acut al atacurilor migrenoase [83,84], în mod similar există un studiu mai vechi pentru administrarea flunarizinei intravenos [85]. Însă nu există dovezi solide în acest sens. Tramadolul în combinaţie cu paracetamolul şi-au arătat deasemenea eficienţa în atacurile migrenoase [86], însă opioizii au o eficienţă scazută şi nu există studii controlate pentru acestea; opioizii şi tranchilizantele nu ar trebui folosiţi în tratamentul acut al migrenei.

    Profilaxia migrenei

    Agenţii farmacologici folosiţi în tratamentul profilactic al migrenei şi care au dovedit eficienţă şi tolerabilitate sunt betablocantele, blocantele de canale de calciu, antiepilepticele, AINS, antidepresivele şi combinaţiile medicamentoase. Folosirea acestora se bazează mai mult pe date empirice decât pe un concept fiziopatologic dovedit. Decizia de a introduce un tratament profilactic trebuie dicutată cu atenţie cu pacientul. Trebuie luate în considerare eficienţa tratamentului, efectele secundare ale acestuia, interacţiunile medicamentoase pentru fiecare pacient în parte. Nu există o indicaţie comun acceptată în ceea ce priveşte iniţierea tratamentului profilactic.

    În opinia Comitetului de lucru tratamentul profilactic al migrenei trebuie luat în considerare şi discutat cu pacientul atunci când:

    ● Caliatea vieţii, prezentarea la locul de muncă sau la şcoala sunt sever afectate

    ● Frecvenţa atacurilor în decursul unei luni este de cel puţin două sau mai multe

    ● Atacurile migrenoase nu răpund la tratamentul acut

    Profilaxia antimigrenoasă este considerată de succes atunci când frecvenţa atacurilor în decurs de o lună scade cu cel puţin 50% pe parcursul a trei luni. Pentru evaluarea răpunsului la tratament este extrem de folositor un jurnal al migrenei. În urmatoarele paragrafe sunt însumate câteva studii clinice placebo-controlate în ceea ce priveşte profilaxia migrenei. Medicaţia de primă intenţie este recomandată conform cu consensul Comitetului de lucru (tabelele 4,5 şi 6). Medicaţia recomandată ca fiind de alegere secundă sau terţiară, va fi folosită atunci când medicaţia de primă intenţie nu este eficientă, sau este contraindicată, sau comorbidităţile pacientului indică tratamentul cu medicaţie de alegere secundară sau terţiară.

    Tabelul 4. Substante recomandate pentru tratamentul profilactic la migrenei

*T*

┌─────────────────────────────────────────────────────────────────────┐

│          Substanţa                Doza zilnică (mg)       Nivel     │

├─────────────────────────────────────────────────────────────────────┤

│    Betablocante                                                     │

│Metoprolol                             50-200                A       │

│Propranolol                            40-240                A       │

│    Bocante de canale de calciu                                      │

│Flunarizine                            5-10                  A       │

│    Medicaţie antiepileptică                                         │

│Acid valproic                         500-1800               A       │

│Topiramate                             25-100                A       │

└─────────────────────────────────────────────────────────────────────┘

*ST*

    Tabelul 5. Tratamentul profilactic de alegere secundară ( dovezi de eficacitate, dar mai puţin eficiente şi cu reacţii adverse mai multe decât medicaţia din tabelul 6)

*T*

┌─────────────────────────────────────────────────────────────────────┐

│          Substanţa                Doza zilnică (mg)       Nivel     │

├─────────────────────────────────────────────────────────────────────┤

│Amitriptilina                          50-150                B       │

│Venlafaxina                            75-150                B       │

│Naproxen                              2 x 250-500            B       │

│Petasites(extract de radacina                                        │

│de brusture)                           2 x75                 B       │

│Bisoprolol                             5-10                  B       │

└─────────────────────────────────────────────────────────────────────┘

*ST*

    Tabelul 6. Tratamentul profilactic de alegere terţiara (eficienţa probabilă)

*T*

┌─────────────────────────────────────────────────────────────────────┐

│          Substanţa                Doza zilnică (mg)       Nivel     │

├─────────────────────────────────────────────────────────────────────┤

│Acid acetilsalicilic                  300 mg                 C       │

│Gabapentin                            1200-1600 mg           C       │

│Magnesium                             24 mmol                C       │

│Tanacetum parthenium                  3 x 6.25 mg            C       │

│Riboflavina                           400 mg                 C       │

│Coenzima Q10                          300 mg                 C       │

│Candesartan                           16 mg                  C       │

│Lisinopril                            20 mg                  C       │

│Methisergida                          4-12 mg                C       │

└─────────────────────────────────────────────────────────────────────┘

*ST*

    Betablocantele

    Betablocantele sunt în mod clar eficiente în profilaxia migrenei şi au fost foarte bine studiate într-o multitudine de studii clinice randomizate placebo-controlate. Cele mai bune dovezi au fost obţinute în ceea ce priveşte metoprololul [87-91] şi propranololul [87,88,92-97]. Deasemenea bisoprololul [91,99], timololul [93,100] şi atenololul [101] pot fi eficiente dar dovezile sunt mai puţin convingătoare decât în cazul metoprololului şi propranololului.

    Blocantele de canale de calciu

    Frunarizina, un blocant de canale de calciu nespecific s-a dovedit a fi eficientă în profilaxia migrenei în câteva studii [90,98,102-111]. Doza folosita este de 5-10 mg, pacienţi de sex feminin având beneficiu de la doze mai mici decât pacienţi de sex masculin [112]. Un alt blocant de canale de calciu nespecific, ciclandelatul, a fost deasemenea studiat însă are rezultate contradictorii [107, 113-116] pe masură ce studiile mai bine puse la punct vor fi negative, ciclandelatul nu va mai fi recomandat.

    Medicaţia antiepileptică

    Acidul valproic în doză de cel puţin 600 mg [117-120] şi topiramatul în doze cuprinse între 25-100mg [121-124], au dovezi de eficacitate în mai mult de un studiu clinic placebo-controlat. Rata de eficacitate este comparabilă cu a metoprolorului, propranololului şi flunarizinei. Topiramatul este de asemenea eficace în profilaxaia migrenei cronice şi poate avea unele efecte şi în migrena prin exces medicamentos [125, 126]. Alte tratamente anticonvulsivante studiate în profilaxia migrenei sunt lamotrigina şi gabapentinul. Lamotrigina nu a redus frecvenţa atacurilor migrenoase însă poate fi eficientă în reducerea frecvenţei aurei migrenoase [127,128]. Gabapentinul şi-a arătat eficienţa într-un studiu placebo-controlat în doze cuprinse între 1200-1600 mg folosind analiza de tip 'fără- intenţie-de-a-trata' [129]. Folosirea oxcarbazepinei nu a demonstrat nici un beneficiu într-un studiu foarte recent.

    AINS

    În unele studii comparative folosirea ASA a fost echivalată sau chiar cu rezultate mai slabe decât un comparator (cu eficienţă cunoscută în migrenă) şi niciodată nu au avut o eficienţă mai bună decât placebo într-o comparaţie directă. În două studii cohorta ASA 200-300 mg a redus frecvenţa atacurilor migrenoase [131-132]. Naproxenul 1000 mg a avut rezultate mai bune decât placebo în trei studii clinice controlate [133-135]. Deasemenea acidul tolfenamic şi-a arătat eficienţa în două studii placebo-controlate [136-137].

    Antidepresivele

    Singurul antidepresiv cu eficienţă consistentă în ceea ce priveşte profilaxia migrenei este amitripltilina cu doze cuprinse între 10 şi 150 mg. Aceasta a fost studiată în trei studii placebo-controlate, toate cu rezultate pozitive [138-141]. Având în vedere că studiile cu amitriptilină au fost studii mici şi au arătat existenţa efectelor secundare, acest tratament are o indicaţie de nivel B. În cazul femoxetinei s-au realizat două studii mici placebo-controlate cu rezultate pozitive [142,143]. Fluoxetina în doze cuprinse între 10 şi 40 mg a fost eficientă în trei studii placebo-controlate [144-146] şi ineficientă într-un altul[147].

    Venflaxina cu eliberare prelungită (doze între 75-150 mg) şi-a arătat eficienţa într-un studiu placebo-controlat şi două studii deschise [149,150] astfel aceasta poate fi recomandată ca un antidepresiv de a doua alegere în profilaxia migrenei.

    Alte medicamente

    Lisinoprilul şi candesartanul, agenţi antihipertensivi, şi-au arătat eficienţa în profilaxia migrenei, în câte un studiu clinic placebo-controlat, însă aceste rezultate trebuie confirmate înainte ca acestea să fie definitiv recomandate. Acelaşi lucru este valabil şi în cazul dozelor crescute de riboflavina şi coenzima Q10 [153,154]. Pentru magneziu administrat oral există studii controversate (unul pozitiv şi unul negativ) [155, 156]. Un medicament provenit din plante este extractul din rădăcina de brusture (petasites hybridus). Acesta administrat în doza de 75 mg în două studii placebo-controlate a arătat un remediu [157, 158]. Un alt remediu din plante, extractul de iarbă moale (tanaceum parthenium) a fost studiat în câteva studii placebo-controlate având rezultate controversate. Deasemenea două studii recente şi bine puse la punct au arătat un rezultat negativ [159] şi unul pozitiv [160]; iar din revizuirea Cochrane a rezultat o metaanaliza negativă a tuturor studiilor controlate în ceea ce priveşte tanacetum [161].

    În studiile mai vechi clonidina, pizotifenul şi metilsergida au fost eficiente în profilaxia migrenei. Studiile mai recente şi mai bine concepute asupra clonidinei nu au confirmat eficienţa acesteia. Metilsergida care este clar eficientă şi poate fi recomandată pentru tratamentul profilactic pe termen scurt (maxim 6 luni) datorita efectelor secundare [163]. Pizotifenul nu este recomandat în mod uzual dearece eficienţa acestuia nu este mai bună decât a substanţelor sus menţionate iar efectele advese sun considerate severe (ameţeală, scădere în greutate) şi de aceea uzul acestuia a fost limitat [164], însă unii experţi îl găsesc util în tratamentul migrenei la copii. Derivaţii de ergot au fost deasemenea folosiţi în profilaxia migrenei, însă dovezile pentru folosirea dihidroergotaminei sunt insuficiente, câteva studii având atat rezultate pozitive cât şi negative.

    Toxina botulinică a fost studiată în patru studii placebo-controlate [165-168], însă numai unul dintre ele i-a arătat eficienţa în doză mică (dar nu şi în doză mare)[165]. Într-un alt studiu o analiza 'post hoc' a unui subgrup de pacienţi cu migrenă cronică fără alt tratament profilactic s-a demonstrat prezenţa benefiiilor prin administrarea toxinei botulinice de tip A [168], aceasta indicaţie fiind în prezent evaluată într-un studiu.

    Remediile homeopatice [169-171], montelukastul [172], acetazolamida 500 mg pe zi [173], lanepitant-ul [174] nu sunt eficiente în profilaxia migrenei.

    Situaţii speciale

    Situaţii de urgenţă

    Pacienţii cu atacuri migrenoase severe, aflaţi într-o situaţie de urgenţă de cele mai multe ori încearcă medicaţia orală însă fără nici un succes. În această situaţie tratmentul de primă intenţie este ASA 1000mg intravenos cu/fără metoclopramid [47]. Alternativ poate fi administrat sumatriptan 6 mg subcutan. Pentru tratamentul statusului migrenos experţii in domeniu recomanda administrarea de prednison 50-100 mg sau dexametazonă 10 mg desi în studiile placebo-controlate, nu există dovezi ale unei eficacităţi consistente [175] sau în prevenirea recurenţelor [176-179].

    Deasemenea avand in vedere consensul la care au ajuns experţii şi rezultatele studiilor deschise dihidroergotamina în doza de 2 mg (spray intranazal sau supozitoare) este recomandată în atacurile migrenoase severe [29]. Metamizolul administrat intravenos este superior faţă de palcebo însă poate determina hipotensiune severă şi reacţii alergice [24,180]. Administrarea intravenoasă de paracetamol în atacurile migrenoase nu a fost eficientă în studiile placebo-controlate [181].

    Migrena menstruală

    Au fost studiate o serie de tratamente pentru migrena menstruală. Pe de o parte, au fost studiaţi triptanii demonstrându-se aceeaşi eficacitate ca şi în cazul atacurilor din cadrul migrenei non-menstruale, pe de altă parte a fost studiată profilaxia migrenei menstruale pe termen scurt. Naproxenul (550 mg de două ori pe zi) reduce cefaleea din sindromul pre-menstrual [182], evaluându-se şi efectele sale asupra migrenei menstruale [182]. În două studii placebo-controlate, naproxenul administrat în săptămâna premergatoare şi cea de după menstruaţie, a dus la diminuarea cefaleei premenstruale; într-unul nu a fost redusă severitatea cefaleei [185] iar în cel de-al doilea a fost redusă atât severitatea cât şi necesitatea de tratament antialgic [184]. Chiar şi triptanii au fost folosiţi pe temen scurt în profilaxia migrenei menstruale. Există superioritate faţă de placebo pentru naratriptan (2x 1 mg pe zi timp de 5 zile începând cu două zile înainte de debutul menstrei) şi frovatriptan (2 x 2,5mg pe zi pentru 6 zile perimenstrual [186-188], însă se poate întâmpla ca atacul de migrena menstruală să fie întârziat şi să apară într-o altă perioadă a ciclului menstrual.

    Un alt tratament profilactic este terapia de substituţie estrogenică. Cele mai bune dovezi există pentru estradiol transdermic ( nu< 100 microg pentru 6 zile, perimenstrual) însă acesta nu este la fel de eficace ca betablocantele sau medicaţia de primă intenţie în profilaxia migrenei [189-192]. Un studiu recent nu a evidenţiat nici un beneficiu al substituţiei hormonale în ceea ce priveşte frecvenţa atacurilor migrenose pe perioada întregului ciclu menstrual.

    Migrena în sarcină

    Nu există studii clinice speciale care să evalueze tratamentul migrenei în sarcina, având în vedere ca marea majoritate a medicamentelor sunt contraindicate în sarcină. Dacă apare migrena, pe tot percursul sarcinii este permisă doar admistrarea de paracetamol. AINS pot fi administrate doar în trimestrul al doilea. Aceste recomandări sunt făcute de către autorităţile de reglementare în cele mai multe ţări europene, dar pot exista diferenţe în anumite privinţe, între ţări (AINS pot fi folosite şi în trimestrul I).

    Triptanii şi alcaloizii de ergot sunt contraindicaţi în sarcină. În ceea ce priveste sumatriptanul s-a întocmit un mare registru pe baza căruia s-a stabilit ca nu există efecte adverse sau complicaţii determinate de sumatriptan administrat pe parcursul sarcinii [194-198]. Rezultate similare au fost publicate şi pentru rizatriptan [199]. Bazându-se pe datele publicate, administrarea triptanilor în primul trimestru de sarcină este recomandată de experţi dacă copilul este supus unui risc mai mare prin atacuri migrenoase severe însoţite de vărsături decât de potenţialul efect al triptanilor. Pentru profilaxia migrenei se poate folosi doar magneziul şi metoprololul (nevel B de recomandare)

    Migrena la copii şi adolescenţi

    Singurele analgezice cu dovezi de eficienţă în tratamentul acut al migrenei la copii şi adolescenţi sunt ibuprofenul 10 mg pe Kg corp şi paracetamolul 15 mg pe Kg corp [201]. Singurul medicament antiemetic ce poate fi folosit la copii până la 12 ani este demperidonul. Sumatriptanul spray intra-nazal în doză de 5-20 mg este singurul triptan cu studii pacebo-controlate pozitive în tratamentul acut al migrenei la copii şi adolescenţi [202-204], doza recomandată pentru adolescenţii peste 12 ani fiind de 10 mg. Triptanii administraţi oral nu au arătat o eficienţă semnificativă în primele studii placebo-controlate pentru copii şi adulţi [205-207]. Acest lucru s-a întâmplat datorită răspunsului crescut la placebo, de aproximativ 50% în cadrul acestei grupe de vârstă. Însă în analizele 'post hoc', zolmitriptanul în doze de 2,5-5 mg a fost eficient la adolescenţii cu vârsta cuprinsa între 12-17 ani [208,209]. În studii recente, zolmitriptanul administrat oral în doza de 2,5 mg [210], 5 mg intra-nazal şi rizatriptanul administrat oral în doza de 5-10 mg [212] au fost superioare administrării placebo în tratamentul acut al migrenei. Ergotamina nu trebuie folosită în cazul copiilor şi adolescenţilor. Atât copii cât şi adolescenţii pot dezvolta cefalee indusă medicamentos în cazul excesului de analgezice, ergotamină sau triptani.

    Pentru profilaxia migrenei la copii şi adolescenţi cele mai eficiente s-au dovedit a fi flunarizina 10 mg şi propranololul 40-80 mg [206,213]. Recent s-a dovedit că şi topiramatul în doze cuprinse între 15-200 mg este eficient atal la copii cât şi la adolescenţi [214,215]. Alte medicamente nu au fost studiate sau nu şi-au arătat eficienţa.

    Necesitatea de reactualizare

    Aceste recomandări trebuie să fie reactualizate în 3 ani şi trebuie completate cu recomandările pentru tratamentul non-farmacologic.

    Cefaleea în "ciorchine" şi alte cefalalgii vegetative trigeminale ( hemicrania paroxistică, atacurile de cefalee unilaterală de tip nevralgic, de scurtă durată, cu hiperemie conjunctivală şi lăcrimare (sindromul SUNCT)] reprezintă boli rare dar încapacitante, având un impact major asupra calităţii vieţii pacientului. Obiectivul acestui studiu este să elaboreze recomandări bazate pe dovezi pentru tratamentul tuturor acestor tipuri de cefalee bazându-se pe cercetările în literatura de specialitate şi pe consensul la care au ajuns experţii în domeniu. Toate sistemele bibliografice medicale disponibile au fost cercetate pentru o gamă de studii în ceea ce priveşte cefaleea în "ciorchine", hemicrania paroxixtică şi sindromul SUNCT. Concluziile acestor studii au fost evaluate în concordanţă cu recomandările EFNS (European Federation of Neurological Societies) astfel rezultând recomandări de nivel A, B sau C şi indicaţii de bună practică clinică ("good practice points").

    Pentru tratamentul acut al atacurilor de cefalee în "ciorchine", oxigenul 100% cu un flux de cel puţin 7l/min timp de 15 minute sau sumatriptanul administrat subcutanat sunt de elecţie. În profilaxia cefaleei în éciorchine" este indicat verapamilul în doză zilnică de cel puţin 240 mg (doza maxima depinde de eficacitate şi tolerabilitate). Deşi nu sunt disponibile studii clinice de clasa I sau II steroizii sunt în mod clar eficienţi în tratamentul cefaleei în "ciorchine". Aşadar este recomandată folosirea metilprednisolonului în doză de cel puţin 100 mg (sau un corticosteroid echivalent) administrat oral sau până la 500 mg intravenos pe zi timp de 5 zile sau mai mult (apoi dozele se scad progresiv). Ca alternativă la tratament se recomandă folosirea metisergidei, litiului şi topiramatului. Intervenţiile chirurgicale, deşi promiţătoare, necesită evaluări ştiinţifice suplimentare. În cazul hemicraniei paroxistice, tratamentul cu indometacin în doză zilnică de până la 225 mg este de prima intenţie. În ceea ce priveşte sindromul SUNCT studii largi au arătat că lamotrigina este cel mai eficient tratament de prevenţie, însă este util şi tratamentul cu topirama şi gabapentin. În tratamentul acut se poate folosi şi lidocaina administrată intravenos în cazul pacienţilor pentru care atacurile frecvente sunt extrem de încapacitante şi supărătoare.

    Obiective

    Scopul acestor ghiduri este de a elabora recomandări bazate pe dovezi în ceea ce priveşte tratamentul medicamentos al cefaleei în "ciorchine", hemicraniei paroxixtice şi sindromului SUNCT. Este inclusă, deasemenea, o descriere scurtă a tuturor acestor tulburări. Cefalalgiile sunt definite pe baza criteriilor de diagnostic ale International Headache Society (IHS) [1].

    Istoric

    A doua ediţie a clasificării IHS a furnizat un nou grup al cefaleelor primare denumit cefalalgii vegetative trigeminale (TACs), care presupune activarea căilor trigeminovasculare nociceptive şi activare cerebrală autonomă reflexă [1]. Toate aceste sindroame cefalalgice au în comun două trăsături: atacuri de cefalee unilaterală de tip nevralgic, de scurtă durată şi simptome craniene vegetative tipice de însoţire. Aceste sindroame variază în durată, frecvenţă şi ritmicitatea atacurilor precum şi în intensitatea durerii şi a simptomatologiei vegetative. În prezent următoarele sindroame fac parte din grupul TACs:

    ● Cefaleea în "ciorchine" episodocă şi cronică

    ● Hemicrania paroxistică episodică şi cronică

    ● Sindromul SUNCT.

    Aceste sindroame variază în durată, frecvenţă şi ritmicitatea atacurilor [2] precum şi în intensitatea durerii şi a simptomatologiei vegetative dar şi în ceea ce priveşte opţiunile de tratament (vezi tabelul 4). Într-o serie de studii de caz, bine documentate, ce au prezentat trei tipuri de cefalee în 'ciorchine' atipică, autorul sugerează că pe masură ce specialiştii în cefalee văd mai multe cazuri de cefalee cluster vor fi identificate noi forme de astfel de sindroame cefalalgice primare bine definite [3]. Conceptul de sindroame vegetative trigeminale este în mod sigur folositor pentru clinicienii ce sunt în căutarea unor explicaţii fiziopatologice pentru grupul cefaleelor neurovasculare primare, şi permit abordarea unor strategii variate în tratamentul şi profilaxia acestor cefalee în funcţie de context.

    Scopul acestei lucrări a fost să eleboreze recomandări bazate pe dovezi în ceea ce priveşte tratamentul diferitelor tipuri de cefalee vegetativă trigeminală. Aceste recomandări sunt bazate pe dovezi ştiinţifice rezultate în urma studiilor clinice precum şi pe expertiza comitetului European Federation of Neurological Societies (EFNS). Aspectele legale în ceea ce priveşte prescrierea anumitor tratamente şi disponibilitatea acestora în diferite ţări europene nu vor fi luate în considerare. Definirea nivelelor de recomandare este în acord cu criteriile EFNS [4]

    Strategia de cercetare

    Cerecetarea în literatura în domeniu a fost facută folosindu-se bazele de date bibliografice MedLine, Science Citation Index, şi Cochrane Library; cuvintele cheie folosite fiind "cefaleea cluster" şi "hemicrania paroxistica" şi "sindromul SUNCT" (ultima căutare în Ianuarie 2006). Toate documentele publicate în engleză, franceză, germană au fost luate în considerare atunci când acestea au prezentat un studiu clinic controlat sau o serie de cazuri în ceea ce priveşte tratamentul a cel puţin cinci pacienţi (sau mai puţini în cazul hemicraniei paroxistice şi sindromului SUNCT). În plus, a fost consultate volume revizuite [5,6] şi recomandările germane de tratament pentru cefaleea cluster [7] precum şi articole cu informaţii noi de la cele mai recente congrese ale IHS (Kyoto, 25 octombrie 2005).

    Metodele prin cares-a ajuns la un consens

    Toţi autorii au făcut cercetări în literatură. Toţi membrii comitetului au citit prima schiţă şi au discutat modificarea acesteia prin poşta electronică. O a doua schiţă a fost redactată de către preşedinte şi rediscutată. Toate recomandările au fost aprobate de toţi membrii în unanimitate. Istoricul strategiei de cercetare şi prin care s-a ajuns la un consens precum şi definirea dozelor recomandate folosite în acest raport este în concordanţă cu ghidurile EFNS.

    Sindroame clinice

    Clasificarea internaţională a tulburărilor cefalalgice (Internationa Classification of Headache Disorders [1]) foloseşte criterii de diagnostic explicite (vezi tabelele 13). O singură investigaţie (ex. imagistică) nu poate diagnostica si diferenţia diferitele tipuri de sindroame cefalalgice idiopatice [8]. Folosirea neuromagisticii (computer tomograf cerebral, IRM, angiografia-RM) variază larg în cazul pacienţilor cu cefalee. Investigaţiile electrofiziologice şi de laborator inclusiv examenul lichidului cefalorahidian sunt inutile. Pentru diagnosticul iniţial şi în cazul unui examen neurologic anormal se va lua în considerare explorarea imagistica prin tomografie computerizată cerebrală şi IRM cerebral pentru a exclude alte anomalii cerebrale. În mod particular, la pacienţii în vârstă procesele expansive sau malformaţiile situate pe linie mediană se asociază cu cefaleea "cluster" simptomatică [9,10], iar sindromul SUNCT poate aparea în cazul leziunilor ce implică fosa posterioară sau o zona a glandei pituitare [11].

    Tabelul 1. Criteriile de diagnostic pentru cefaleea în "ciorchine"

*T*

┌──────────────────────────────────────────────────────────────────────────────┐

│Clasificarea internaţională a tulburărilor cefalalgice                        │

│A: cel puţin cinci atacuri ce îndeplinesc criteriile B şi D                   │

│B: atacuri severe şi foarte severe de cefalee cu localizare unilarerală       │

│orbitală, supraorbitală şi/sau temporală, care netratate au o durată de 15-180│

│minute. Pe parcursul timpului (dar mai puţin de jumătate din această)         │

│atacurile pot fi mai puţin severe, mai puţin frecvente sau de durată mai      │

│scurtă.                                                                       │

│C: cefaleea este acompaniată de cel puţin unul dintre următoarele simptome    │

│ipsilaterale cu durerea                                                       │

│1. congestie conjunctivală sau lacrimare                                      │

│2. congestie nazală şi/sau rinoree                                            │

│3. edem al pleoapei                                                           │

│4. transpiraţie la nivelul frunţii şi feţei                                   │

│5. mioză şi/sau ptoză                                                         │

│6. stare de nelinişte şi agitaţie                                             │

│D: atacurile pot avea o frecvenţă de unu până la opt atacuri pe zi            │

│E: anamneza, examenul fizic şi neurologic nu sugerează o altă boală sau       │

│aceasta este exclusă de investigaţii adecvate                                 │

└──────────────────────────────────────────────────────────────────────────────┘

┌──────────────────────────────────────────────────────────────────────────────┐

│Cefaleea "cluste"r episodică: cel puţin două perioade de cefalee cluster cu   │

│durata de 7 zile până la un an separate de perioade fără cefalee cu           │

│durata > 1 an                                                                 │

│Cefaleea "cluster" cronică: atacuri cu durata de mai mult de un an fără       │

│remisiune sau cu remisiune < 1 lună                                           │

│Cefaleea "cluster" probabilă: atacuri cu caracteristic ce îndeplinesc         │

│criteriile pentru cefaleea cluster cu excepţia unuia dintre ele.              │

└──────────────────────────────────────────────────────────────────────────────┘

*ST*

    Tabelul 2. Criteriile de diagnostic pentru hemicrania paroxistică

*T*

┌──────────────────────────────────────────────────────────────────────────────┐

│A: cel puţin 20 atacuri ce îndeplinesc criteriile B şi D                      │

│B: atacuri severe şi foarte severe de cefalee cu localizare unilarerală       │

│orbitală, supraorbitală şi/sau temporală, care netratate au o durată          │

│de 2-30 minute                                                                │

│C: cefaleea este acompaniată de cel puţin unul dintre următoarele simptome    │

│1. congestie conjunctivală sau lacrimare, ipsilateral                         │

│2. congestie nazală şi/sau rinoree, ipsilateral                               │

│3. edem al pleoapei, ipsilateral                                              │

│4. transpiraţie la nivelul frunţii şi feţei, ipsilateral                      │

│5. mioză şi/sau ptoză, ipsilateral                                            │

│D: atacurile pot avea o frecvenţă de cinci sau mai multe atacuri pe zi, în mai│

│mult de jumătate din timp, deşi pot apărea perioade în care frecvenţa este mai│

│scăzută                                                                       │

│E: atacurile sunt prevenite complet prin administrarea de indometacin în doză │

│terapeutică                                                                   │

│F: simptomele nu pot fi atribuite altor boli                                  │

└──────────────────────────────────────────────────────────────────────────────┘

*ST*

    Tabelul 3. Criteriile de diagnostic pentru sindromul SUNCT

*T*

┌──────────────────────────────────────────────────────────────────────────────┐

│A: cel puţin cinci atacuri ce îndeplinesc criteriile B şi D                   │

│B: atacuri de cefalee cu caracter de junghi sau pulsatil, cu localizare       │

│unilarerală orbitală, supraorbitală şi/sau temporală, cu durată de 5-240      │

│secunde                                                                       │

│C: cefaleea este acompaniată de congestie conjunctivală sau lacrimare         │

│ipsilaterală                                                                  │

│D: atacurile pot avea o frecvenţă de 3 până 200 atacuri pe zi                 │

│E: simptomele nu pot fi atribuite altor boli                                  │

└──────────────────────────────────────────────────────────────────────────────┘

*ST*

    Cefaleea "cluster" episodică şi cronică (IHS 3.1)

    Criteriile de diagnostic pentru cefaleea în "ciorchine" sunt prezentate în tabelul 1. Cefaleea "cluster" este definită ca cefalee paroxistică, strict unilaterală, foarte severă, durerea maximă fiind localizată la nivel retroorbital. Simptomele vegetative unilaterale cum ar fi ptoza, mioza, lacrimaţia, congestia conjunctivală, rinoreea, congestia nazală, sunt prezente doar pe parcursul atacului dureros şi sunt ipsilaterale cu durerea, indicând hiperactivitate parasimpatică şi tulburare simpatică. Aproximativ 3% din pacienţi nu prezintă simptome vegetative [12], şi în cazuri rare, la pacienţii la care cefaleea cluster îşi schimbă sediul tulburările simpatice persistă pe acea parte a feţei anterior afectată [6]. O altă trăsătură clinică marcantă a sindromului este ritmicitatea circadiană a atacurilor dureroase de scurtă durată (15-180 minute). În forma episodică, atacurile apar zilnic pentru câteva săptămâni urmate de o perioadă de remisiune. În forma cronică atacurile apar fără perioade semnificative de remisiune, însă pot exista perioade de creştere a frecvenţei ca şi cum ar exista un motiv de ciclicitate sezonieră. În medie o perioadă de "cluster" durează 6-12 săptămâni în timp ce remisiunea poate avea o durată de până la 12 luni. Cefaleea "cluster" este considerată o tulburare a bioritmului deoarece atacurile apar uneori cu o periodicitate mare şi crizele apar de obicei pe parcursul primăverii şi toamnei. Mai mult, au fost detectate tulburări în eliberarea diurnă a hormonilor implicaţi în bioritmicitate. Comparativ cu migrena, cefaleea în "ciorchine" este mai rar întâlnită [13-15]. Prevalenţa cefaleei "cluster" este de mai puţin de 1% [16] şi afectează în principal barbaţii [17], cu raportul între sexul masculin şi cel feminin între 2,5 la 1 şi 7,1 la 1 [18]. Recent numărul pacienţilor de sex feminin a crescut [19]. Nu este clar dacă aceasta schimbare este naturală sau de fapt a crescut capacitatea de a recunoaşte tulburarea [20]. Nu a fost descris un fond genetic pentru cefaleea "cluster", dar este posibil să existe [16]. Cefaleea "cluster" este rară dar cu siguranţă întâlnită şi la copii, existând cazuri familiale într-un procent de 2-7%. Medie de vârstă la care apar atacurile este între 28 şi 30 de ani (însă acestea pot să apara la orice vârstă). După 15 ani, 80% din pacienţii cu cefalee "cluster" încă vor mai prezenta atacuri [18].

    Hemicrania paroxistică periodică şi cronică

    Hemicrania paroxistica a fost descrisă pentru prima dată în 1974 în formă cronică [21,22]. Atacurile paroxistice de cefalee, caracterul şi localizarea durerii, şi simptomele vegetative sunt similare cu cele observate în cefaleea "cluster". În contrast cu cefaleea "cluster", atacurile sunt mai scurte (2-30 minute) şi mai frecvente (mai mult de 5 atacuri pe zi). Simptomatologia vegetativă este de obicei mai puţin severă decât în cefaleea cluster. Criteriile de diagnostic pentru hemicrania paroxistică sunt prezentate în tabelul 2. O parte a pacienţilor relatează că atacurile survin după o iritare a zonei gâtului, în principal în segmentele cervicale C2 şi C3. Există forme episodice şi forme cronice de hemicranie paroxistică. Criteriile de diferenţiere între acestea sunt aceleaşi ca şi pentru cefaleea "cluster" (vezi mai sus). Cel mai important criteriu pentru diagnosticul hemicraniei paroxistice este răspunsul complet la administrarea de indometacin. La o săptămână (uneori 3 zile) după iniţierea tratamentului cu indometacin în doză adecvată, atacurile dispar şi acest efect se menţine pe termen lung. Prevalenţa este foarte mică; însă nu se ştiu cifrele exacte. Se estimează că hemicrania paroxistică reprezintă aproximativ 3-6 % din toate cefalalgiile vegetative trigeminale. Cefaleea debutează de obicei între 20 şi 40 ani, deşi s-au descris cazuri cu debut în copilărie cu răpuns bun la indometacin [23,24].

    În contrast cu cefaleea cluster raportul între sexul masculin şi cel feminin este de 1:3.

    Sindromul SUNCT (IHS 3.3)

    Numele acestui sindrom ("Atacuri de cefalee unilaterală de tip nevralgic, de scurtă durată, cu hiperemie conjunctivală şi lăcrimare") descrie trăsăturile sale caracteristice. A fost descris pentru prima dată în 1989 [25, 26]. Criteriile de diagnostic sunt prezentate în tabelul 3. Sindromul SUNCT este caracterizat de atacuri foarte scurte (5-240 secunde) cu durere de tip nevralgic şi intensitate severă. Atacurile au o frecvenţă medie de 60 (3-200) pe zi, sunt strict unilaterale (periorbitale) şi sunt de obicei declanşate de atingere, mestecat sau de actul vorbirii, iar în momentul în care au fost declanşate nu exista perioadă refractară. Simptomele vegetative sunt limitate la congestie conjunctivală şi lacrimare.

    Formele distincte de SUNCT episodice şi cornice, nu sunt încă incluse în clasificarea internaţională formală, dar acestea sunt recunoscute clinic. Cel mai important diagnostic diferenţial îl reprezintă nevralgia trigeminală. În nevralgia trigeminală spre deosebire de SUNCT simptomele vegetative nu sunt atât de proeminente iar atacurile declanşate de un "trigger" au o perioadă refractară clară [27]. Sindromul SUNCT este rar şi adevărata lui frecvenţă nu este clară. Raportul sex masculin la sex feminin este de 1:4. diagnosticul sindromului SUNCT urmează acelaşi tipar ca în cazul cefaleei "cluster".

    Tratamentul cefaleei cluster

    Tratamentul cefaleei "cluster" se bazează mai mult pe date empirice decât pe un mecanism fiziopatologic al bolii [20,28,29]. Deşi atacurile dureroase sunt de obicei cumplite tratamentul cu placebo prezintă rate similare de eficacitate cu cele observate în tratamentul migrenei [30], de aproximativ 30%.

    În general tratamentul cefaleei "cluster" poate fi împărţit în terapia acută menită să înlăture atacurile şi terapia profilactică menită să prevină recurenţa atacurilor în perioada de 'cluster' [11,31,32]. Tratamentul non-farmacologic este ineficient la aproape toţi pacienţii (tabelul 4).

    Tabelul 4. Comparaţie clinică între cefaleea cluster cu sindroame cefalalgice înrudite

*T*

┌────────────────────┬───────────────────┬─────────────────┬───────────────────┐

│                    │ Cefalee "cluster" │   Hemicrania    │   Sindrom SUNCT   │

│                    │                   │   paroxistica   │                   │

├────────────────────┼───────────────────┼─────────────────┼───────────────────┤

│Epidemiologie       │                   │                 │                   │

│  Sex               │3:1                │1:3              │8:1                │

│  Prevalenţa        │0,9%               │0,02%            │Foarte rară        │

│  Vârstă de debut   │28-30 ani          │20-40 ani        │20-50 ani          │

│Durerea             │                   │                 │                   │

│  Calitatea         │Sfredelitoare,     │Sfredelitoare    │Junghi             │

│                    │pulsatilă          │                 │                   │

│                    │Foarte crescută    │                 │                   │

│  Intensitatea      │Periorbital        │Crescută         │Moderat-crecută    │

│  Localizare        │15-120 min         │Orbital, temporal│Orbital, temporal  │

│  Durata atacului   │1-8/zi             │2-45 min         │5-240 secunde      │

│  Frecvenţa atacului│++                 │1-40/zi          │1/zi până la 30/ora│

│Simptome vegetative │                   │++               │+                  │

│Ritmicitatea        │+                  │                 │                   │

│circadiană          │                   │(-)              │-                  │

│Declanşarea de către│++                 │                 │                   │

│alcool              │                   │(+)              │(-)                │

└────────────────────┴───────────────────┴─────────────────┴───────────────────┘

*ST*

    - =fără, (-) =rar, (+) =mai puţin frecvent, + = modest, ++ =puternic

    Tratamentul atacului

    Inhalarea de oxigen pur (100%) prin mască facială cu un flux de 7l/min (uneori mai mult de 10l/min) este eficientă în oprirea atacului [33,34] şi trebuie făcută în poziţie şezândă. Nu există contraindicaţii cunoscute în ceea ce priveşte oxigenoterapia (tabelul 5), acesta fiind sigur şi fără efecte secundare. În cazul unora dintre pacienţi oxigenoterapia este eficientă şi atunci când durerea a atins intensitatea maximă, în timp ce în cazul altora atacul este mai degrabă amânat cu minute, ore - decât stopat complet. În cel din urmă caz oxigenoterapia trebuie restricţionată, deoarece poate să crească semnificativ frecvenţa atacului [20].

    Aproximativ 60% din pacienţii cu cefalee cluster răspund la acest tratament, cu o reducere semnificativă a intensităţii durerii în aproximativ 30 minute [35,36]. Un studiu placebo-controlat, dublu-orb a confirmat fără îndoială că oxigenul hiperbar este ineficient în prevenirea atacurilor de cefalee cluster [37]. În studiile placebo-controlate dublu-orb, sumatriptanul, un agonist 5HT 1B/1D, injectat subcutanat în doză de 6 mg este eficient în aproximativ 75% din cazuri (dispariţia durerii după 20 minute) [38-40]. Doze mai mici de 6 mg au fost deasemenea descrise ca fiind eficiente [41]. La majoritatea pacienţilor tratamentul este sigur, fără dovezi de tahifilaxie sau rebound, chiar şi după folosirea sa frecventă [42-44], deşi dovezi recente sugerează că pacienţii cu cefalee cluster şi migrenă pot prezenta recădere a cefaleei [45]. Contraindicaţiile sunt reprezentate de bolile cardio şi cerebrovasculare şi hipertensiunea arterială netratată. Cele mai neplăcute efecte adverse sunt toracalgiile şi paresteziile [46]. În studii clinice dublu-orb placebo-controlate recente, sumatriptanul spray intra-nazal 20 mg [47,48] şi zolmitriptanul 10 mg [49] au fost eficiente în aproximativ 30 minute. Autorii au decoperit ca zolmitriptanul spray intra-nazal 5 mg are eficenţa crescută, un studiu clinic bine conceput ce tocmai a fost finalizat [50].

    Tratamentul preventiv cu agonişti 5HT1B/1D (triptani) pentru cefaleea "cluster" rămâne controversat. Într-un studiu pacebo-controlat sumatriptanul administrat oral în doza de 100 mg nu a fost eficient [51]. În studii clinice deschise, 40 mg/zi de eletriptan [52] sau 2,5-5 mg pe zi de naratriptan [53] au redus numărul atacurilor la pacienţii cu cefalee "cluster". Ergotamina administrată oral a fost folosită în tratamentul atacurilor de cefalee "cluster" pentru mai mult de 50 de ani [54-56] şi este eficientă atunci când este administrată faza iniţială atacului, fiind recomandată sub formă de aerosoli [57,58], însă nu există studii recente. Într-un singur studiu dihidroergotamina administrată intranazal în atac nu a fost superioară fără de placebo [59]. Foarte recent, administrarea intravenoasă a 1 mg dihidrergotamină timp de 3 zile s-a dovedit eficientă în atenuarea atacurilor severe, într-un studiu retrospectiv deschis [60], aceasta fiind şi experienţa noastră în cazul unor pacienţi.

    Ergotamina a fost luată în considerare şi pentru tratamentul profilactic pe termen scurt, administrându-se seara pentru a preveni atacurile pe parcursul nopţii [28,61].

    Administrarea intra-nazal a lidocainei (1 ml cu o concentraţie de 4-10%, ipsilateral cu durerea, cu capul înclinat la 45 grade şi rotat spre partea afectată cu 30-40 grade) este eficientă în cel puţin o treime din cazuri [62-64]. Se pare că aceasta bolchează regiunea fosetei ganglionului pterigopalatin (sfenopalatin). Folosirea lidocainei s-a bazat pe observaţia timpurie că, în stoparea atacurilor de cefalee "cluster" cocaina este eficientă, deşi este greu de determinat dacă efectul clinic al cocainei pentru a stopa atacurile [65] este determinat de proprietăţile sale anestezice sau euforizante.

    Foarte recent, octreotidul in doza de 100 μg administrat subcutan s-a dovedit eficient în tratamentul atacului din cefaleea "cluster", într-un studiu dublu-orb, placebo-controlat [66], confirmând constatările anterioare asupra eficacităţii administrării parenterale a somatostatinei în cefaleea "cluster" [67].

    Tabelul 5. Recomandările de tratament pentru cefaleea "cluster", hemicrania paroxistică şi sindromul SUNCT

*T*

┌──────────────────────────────────────────────────────────────────────────────┐

│           Tratament de electie                                               │

├──────────────────────────────────────────────────────────────────────────────┤

│   Terapie   cefalee cluster   hemicranie paroxistica    sindrom SUNCT        │

├──────────────────────────────────────────────────────────────────────────────┤

│Acute           oxygen100%, 15 l/min (A)             fără              fără   │

│                Sumatriptan 6 mg s.c. (A)                                     │

│                Sumatriptan 20 mg intranazal (A)                              │

│                Zolmitriptan 5 mg intranazal (A/B)                            │

│                Zolmitriptan 10 mg intranazal (A/B)                           │

│                Zolmitriptan 10 mg oral (B)                                   │

│                Zolmitriptan 5 mg oral (B)                                    │

│                Lidocaina intranazal (B)                                      │

│                Octreotid (B)                                                 │

│Preventative         Verapamil (A)                            Indomethacin (A)│

│Lamotrigina (C)                                                               │

│                Steroizi(A)                        Verapamil (C)              │

│                Carbonat de litiu (B)              AINS(C)                    │

│                 Metilsergida(B)                                              │

│                Topiramate (B)                                                │

│                Ergotamin tartrat (B)                                         │

│                Acid valproic (C)                                             │

│                Melatonina (C)                                                │

│                Baclofen (C)                                                  │

│Pentru dozele exacte vezi textul (A = eficient, B = probabil eficient,        │

│C = posibil eficient                                                          │

└──────────────────────────────────────────────────────────────────────────────┘

*ST*

    Tratamentul medicamentos de prevenţie

    Importanţa unui tratament profilactic eficient nu trebuie ignorată. Deoarece mare parte a pacienţilor au între 1-8 atacuri cu durată scurtă pe zi, încercările repetate de a folosi medicaţie pentru a le stopa poate să ducă la exces medicamentos şi toxicitate. Scopul primar al terapiei de prevenţie este de a determina o supresie a atacurilor şi de a menţine remisiunea peste durata presupusă pentru o perioada "cluster".

    Verapamilul în doză zilnică de 240-960 mg este considerat de elecţie în profilaxia cefaleei "cluster" periodice sau cronice [11, 68], deşi sunt disponibile puţine studii dublu-orb placebo-controlate. Studiile controlate care au comparat verapamilul şi litiul cu placebo au demonstrat eficacitatea ambelor substanţe, cu un debut mai rapid al acţiunii în cazul verapamilului [69]. Comparaţia între verapamil 360 mg şi placebo, a aratat deasemenea superioritatea verapamilului [70]. În unele cazuri poate fi necesară o doză zilnică mai mare de 720 mg [11,71]. Sunt necesare evaluări electrocardiografice (ECG) pentru a evalua creşterea timpului de conducere cardiacă refelectată în alungirea intervalului PR [72]. Uneori ECG-ul poate fi necesar datorită efectelor inotrop negative ale verapamilului. Efectele secundare ale verapamilului sunt bradicardia, edeme gambiere, constipaţie, tulburări gastrointestinale, hiperplazie gingivală [73] şi cefalee surdă. Însă este bine tolerat în general şi poate fi folosit în combinaţie cu sumatriptan, ergotamina, corticosteroizi şi alte substanţe folosite în profilaxie. Nu există date clare despre doza optimă de verapamil. O creştere a dozei cu 80 mg la fiecare 14 zile este recomandată, eficienţa maximă fiind la 2-3 săptămâni de la iniţierea tratamentului. Atât comprimatele standard cât şi cele cu eliberare prelungită sunt utile, însă nu au existat studii clinice care să le compare eficacitatea. În primele două saptămâni de tratament cu verapamil este admisă de către unii clinicieni şi administrarea de corticosteroizi.

    Nu există studii adecvate randomizate, placebo-controlate pentru uzul corticosteroizilor în cefaleea cluster. Câteva studii deschise şi serii de cazuri au fost publicate şi revizuite de Ekborn şi Hardebo [19]. Toate studiile deschise au demonstrat bine-cunoscută eficienţă a steroizilor administraţi în diferite scheme terapeutice (30 mg prednison/zi sau chiar mai mult, 2x4 mg dexametazona/zi). Acestea sunt opţiuni terapeutice foarte eficiente, care suprimă rapid atacurile până ce intră în acţiune un medicament cu durată lungă de acţiune. Unii pacienţi nu prezintă atacuri atunci când se află în tratament cu corticosteroizi, în acest caz fiind necesară administrarea continuă. Ca şi în cazul verapamilului nu există un regim special de administrare a steroizilor. La începutul tratamentului se poate administra prednison în doze de 60-100 mg o dată pe zi pentru cel puţin 5 zile, apoi se scade doza cu 10 mg în fiecare zi. Aproximativ 70-80% din toţi pacienţii cu cefalee cluster răspund la tratamentul cu steroizi. Se poate administra şi terapie combinată cu steroizi administraţi oral şi intravenos.

    Litiul (carbonatul de litiu) a fost studiat în doze cuprinse între 600-1500 mg în mai mult de 20 de studii deschise, revizuite de Ekborn [75]. O îmbunătăţire în cefaleea cluster cronică a apărut în mai mult de 78% din cazuri (63% în cefaleea cluster episodică). Însă un studiu recent placebo-controlat nu a demonstrat acelaşi beneficiu al litiului administrat în cefaleea cluster periodică [76], dar un studiu comparativ, transversal, dublu-orb, litiul şi verapamilul au avut eficacitate similară (cu îmbunătăţire mai rapidă a simptomatologiei după administrarea de verapamil)[69]. Nivelul plasmatic trebuie măsurat şi ţinut la 0,6-1,2 mmol/l [77].

    Este necesar controlul periodic al funcţiei hepatice, renale şi tiroidiene precum şi al elecrolitilor. Efectele secundare majore sunt hipertiroidie, tremor şi insuficienţă renală. Deoarece litiul are o fereastră terapeutică îngustă este recomandat în principal pentru profilaxia cefaleei cluster cronică când alte tratamente sunt ineficiente sau contraindicate. Metilsergida a fost recomandată pentru formele episodice de cefalee "cluster" [19,20,78,79], însă nu există studii clinice dublu-orb, placebo-controlate. Ratele de eficienţă fost raportate în studii clinice deschise şi revizuite de Ekborn [5]. Numărul de pacienţi care au răspuns pozitiv la administrarea de metilsergida variază între 20 şi 73%, fiind mai eficientă în formele episodice de cefalee cluster. Dozele folosite în studiile deschise au variat de la 4 la 16 mg. De obicei metilsergida se admninistrează în doză de 4-8 mg zilnic, doza poate fi crescută până la 12 mg (se începe cu 1 mg zi). Metilsergida trebuie utilizată cu precauţie când pacienţii primesc derivaţi de ergotamina sau triptani. Deoarece folosirea pe termen lung creşte riscul de fibroza pulmonară şi retroperitoneală, tratamentul este limitat la 6 luni [80,81]. Medicaţia antiserotoninergică, cum ar fi pizotifenul (3 mg/zi) şi-a demonstrat eficienţa în profilaxia cefaleei "cluster' într-un studiu simplu-orb, pacebo-controlat mai vechi [82]. Pe baza analizei a şapte studii clinice mici s-a concluzionat ca pizotifenul are doar efecte modeste [83], folosirea acestuia fiind limitată de reacţiile sale adverse cum ar fi oboseala şi creşterea în greutate. Acidul valproic a fost studiat în două studii clinice deschise având rezultate acceptabile [84, 85] şi într-un studiu controlat în care nu s-au evidenţiat diferenţe faţa de placebo[86]. Aceste studii sugerează că acidul valproic este în general ineficient în cefaleea "cluster", dar poate fi încercat ca medicaţie de alegere terţiară în doze zilnice între 5 şi 20 mg/kg corp. Studiile deschise arată că topiramatul este eficient în profilaxia cefaleei "cluster" [87-90]. Doza recomandată este de cel puţin 100 mg zilnic, cu doza de iniţiere de 25 mg. Reacţiile adverse ale acestuia sunt tulburările cognitive, paresteziile şi scăderea în greutate, fiind contraindicat în litiaza renală.

    În ceea ce priveşte administrarea intranazală a capsaicinei de partea afectată au fost publicate două studii deschise [91,92] şi un studiu dublu-orb, placebocontrolat [93], acestea demonstrand eficacitatea acesteia în cazul a două treimi din pacienţi, după administrări repetate. Administrarea intranazală de civamida a demonstrat eficacitate modestă într-un studiu recent dublu-orb, placebo-controlat [94]. De aceste studii susţin că sunt studii orb, acest lucru este greu de realizat având în vedere efectul iritant al administrarii intranazale.

    Melatonina în doză de 10 mg, administrată oral şi-a dovedit eficienţa într-un studiu dublu-orb, placebo-controlat [95], însă în cefaleea "cluster" refractară nu prezintă eficacitate suplimentară [96].

    Nu există dovezi ca baclofenul în doze de 15-30 mg [97], toxina botulinică [98] sau clonidina administrată transdermic [99] au vreun efect în tratamentul profilactic al cefaleei cluster. Deşi nu există dovezi concrete care să ateste superioritatea combinaţiilor medicamentoase în tratamentul profilactic al cefaleei cluster, este important de reţinut că unii pacienţi pot avea un beneficiu mai mare prin administrarea unei combinaţii medicamentoase decât de pe urma administrării unor doze crescute dintr-un singur medicament [20]. În practica clinică, este foarte des necesară o combinaţie medicamentoasă, folosind în general, verapamilul (240-480 mg) ca medicaţie standard la care se adaugă oricare din medicamentele folosite în profilaxia cefaleei "cluster", sus menţionate. Pe baza consensului la care s-a ajuns la cel de al-X-lea seminar Internaţional de Cercetare al Cefaleei, se pot recomanda combinaţii medicamentoase în cazul pacienţilor cu cefalee "cluster" refractară la administrarea unui singur medicament [100].

    Tratamentul interventional şi chirurgical

    S-a observat că blocul anestezic al nervului occipital mare a determinat o reducere semnificativă a atacurilor de cefalee "cluster" la aproximativ două treimi din pacienţi [101,102], fiind confirmate observaţiile anterioare, fiind însă necesare studii controlate.

    De asemenea, injectarea suboccipitală de steroizi cu durată lungă de acţiune s-a demonstrat a fi eficientă în profilaxia cefaleei "cluster", într-un studiu dublu-orb, placebo-controlat [103, 104]. Dacă toate variantele de tratament medicamentos sunt ineficiente şi a fost exclusă o cauză secundară pentru cefaleea "cluster', opţiunea de tratamentul chirurgical trebuie prezentată pacientului. Procedurile chirurgicale trebuie luate în considerare, însă cu precauţie deoarece nu există date pe termen lung disponibile şi deoarece ele pot induce nevralgie trigeminală sau anaesthesia dolorosa. Au fost sugerate diferite modalităţi de prevenţie pentru cefaleea "cluster": aplicaţiile de glicerol sau anestezice locale la nivelul cisternei trigeminale a ganglionului Gasser [105]; rizotomia cu radiofrecvenţa a ganglionului Gasser [106] sau a nervului trigemen [107]; decompresia microvasculară [108]; rezecţia sau blocarea nervului pietros superficial [109] sau a ganglionului pterigopalatin [110]. Există, de asemenea raportări de cazuri cu cefalee "cluster" şi sindroame înrudite în care tratamentul chirurgical a fost complet ineficient [111-114]. În unele circumstanţe, cefaleea "cluster" cronică trebuie judecată cu precauţie, deoarece cursul natural al bolii presupune şi perioade de remisiune. Pe de altă parte, există dovezi clare că denervarea trigeminală completă nu este eficientă în prevenirea atacurilor de cefalee cluster sau a simptomelor vegetative [111]. Foarte recent, a fost demonstrată eficienţa stimulării cerebrale profunde a hipotalamusului postero-inferior [115, 116] în cazul unor pacienţi cu cefalee "cluster" rezistentă la tratament [117-119], fiind publicate recomandări pentru selectarea pacienţilor ce pot efectua această procedură.

    Recomandări

    Nivel A de recomandare

    Prima opţiune de tratament în atacul de cefalee "cluster" trebuie să fie oxigenoterapia cu oxigen 100% cu flux de 7l/min timp de 15 minute (studii de clasa II) sau injectarea subcutană de sumatriptan 6 mg (studii clinice de clasa I). O alternativă poate fi reprezentată de sumatriptan în doză de 20 mg, administrat intra-nazal sau zolmitriptan în doză de 5 mg spray intranazal ( fiecare având câte un studiu clinic de clasa I), cu dezavantajul unui timp de intrare în acţiune mai lung şi avantajul de a putea trata mai multe atacuri pe parcursul a 24 ore decât cu sumatriptan injectat subcutan.

    Profilaxia cefaleei "cluster" trebuie făcută iniţial cu verapamil în doză zilnică de cel puţin 240 mg (doza maximă depinde de eficacitate şi tolerabilitate, monitorizarea prin ECG fiind obligatorie în cazul în care se cresc dozele). Deşi nu sunt diponibile studii clinice de clasa I şi II, steroizii sunt în mod clar eficienţi în tratamentul cefaleei cluster. Aşadar, este recomandată administrarea orală a cel puţin 100 mg metilprednisolon (sau un corticosteroid echivalent) sau 500 mg i.v pe zi timp de cinci zile (cu scăderea progresivă a dozelor).

    Nivel B de recomandare

    Lidocaina (4%) administrată intranazal şi octreotidul (100 microg) administrat subcutan pot fi încercate în tratamentul acut al atacurilor de cefalee "cluster" dacă medicaţia de nivel A de recomandare este ineficientă sau contraindicată. Administrarea orală de zolmitriptan în doze de 5-10 mg este eficientă în cazul unor pacienţi (studiu de clasa I) însă dozele mari pot determina mari reacţii adverse şi îi pot limita uzul. Metilsergida şi litiul reprezintă medicaţie de alegere secundară în cazul în care verapamilul este ineficient sau contraindicat.

    Corticosteroizii pot fi utilizaţi pe perioade scurte când crizele sunt scurte sau pentru a ajuta la stabilirea unei alte medicaţii. Topiramantul este promiţător, însă în acest moment există doar studii deschise. Melatonina este utilă în cazul unor pacienţi. Cu excepţia litiului, doza maximă depinde de eficienţă şi tolerabilitate. Tartratul de ergotamina este recomandat pentru profilaxia pe termen scurt (studii de clasa III). În ciuda studiilor de clasa II cu rezultate pozitive, pizotifenul şi capsaicina trebuie utilizate doar în cazuri rare datorită efectelor adverse.

    Nivel C de recomandare.

    Baclofenul administrat în doze de 15-30 mg şi acidul valproic au probabil eficienţă şi pot fi încercate ca medicaţie de terţă-alegere. La majoritatea pacienţilor cu cefalee "cluster" nu sunt indicate intervenţiile chirurgicale. Pacienţii cu cefalee "cluster" cronică refractară la tratament trebuie îndrumaţi către centre cu experienţă atât în intervenţiile neurodistructive cât şi neuromodulatorii pentru a li se prezenta toate alternativele înainte ca intervenţia să fie efectuată, această recomandare fiind privită ca o indicaţie de bună practică clinică ("good practice point").

    Tratamentul hemicraniei paroxistice

    Prin definiţie indometacinul în doză zilnică de 225 mg este eficient [121-124], fiind clar superior faţă de placebo la pacienţii cu hemicranie paroxistică tipică [125]. Indometacinul trebuie administrat în trei sau mai multe doze pe zi datorită timpului de înjumătăţire de doar 4 ore. Mulţi pacienţi necesită o doză mare de indometacin doar pe parcursul primelor saptămâni de tratament, apoi se pot încerca doze mai mici. Foarte rar sunt necesare doze mai mari de 200 mg/zi. Un inhibitor de pompă de protoni trebuie asociat atunci când apar reacţii adverse precum tulburări gastrointestinale şi sângerare digestivă. Indometacinul administrat intramuscular în doză de 50 mg poate determină încetarea atacului în 30 de minute.

    Nu există un alt medicament pentru tratamentul hemicraniei paroxistice cu efecte similare cu ale indometacinului, deşi studiile deschise (de clasa IV) evidenţiază o eficacitate moderată altor tratamente în cazul în care indometacinul nu este tolerat. Cea mai bună alternativă o reprezintă conform acestor studii deschise, verapamilul [124,126]. Au fost publicate puţine raportări cu rezultate pozitive pentru acetazolamida [127] şi antiinflamatoare nesteroidiene (AINS)-piroxicam [128] precum şi pentru acid acetilsalicilic [21, 124]. Sumatriptanul administrat subcutan este ineficient [129]. Raportări limitate ale efectelor pozitive al coxibilor au fost considerate nefolositoare din motive de siguranţă în ceea ce priveşte utilizarea acestora pe termen lung [130,131]. Blocul anestezic al nervilor pericranieni [132] pare să fie ineficient deşi un membru al grupului de experţi a observat răspuns excelent la blocarea anestezică a nervului occipital mare [133].

    În concluzie, hemicrania paroxistică trebuie tratată cu indometacin în doze de până la 200 mg (nivel A de recomandare). Ca alternativă de tratament se poate folosi verapamilul şi alte AINS (nivel C de recomandare).

    Tratamentul sindromului SUNCT

    Până nu demult, nu a existat un tratament cunoscut a fi eficient în sindromul SUNCT, incluzând şi indometacinul în doze mari sau blocul anestezic [134]. Nu au fost publicate studii controlate, iar raritatea cu care se întâlneşte acest sindrom face ca acesta să fie dificilă efectuarea acestor studii. Însă, au fost publicate studii de caz pentru anumite medicamente şi recent serii largi de 52 de pacienţi dintr-un centru medical, care au dus la definirea sindromului şi a posibilităţilor de tratament. Datorita dizabilităţii semnificative indusă de SUNCT ar trebui încercate toate opţiunile de tratament.

    Dintre toate medicamentele folosite în sindromul SUNCT, lamotrigina este cea mai eficientă [136] acest lucru fiind în concordanţă cu studiile de caz precedente [26, 134, 137, 138]. Alte opţiuni de tratament sunt gabapentinul [139,140], topiramatul [141, lidocaina intravenos [142] şi fenitoin intravenos [143]. În unele circumstanţe aceste medicamente au fost administrate în combinaţie.

    În concluzie, rezultatele recente ale unor serii de cazuri largi sugerează că lamotrigina este tratamentul de elecţie în SUNCT, urmat de topiramat şi gabapentin.

    Necesitatea de actualizare

    Aceste recomandări trebuie să fie reactualizate în 3 ani, în principal în ceea ce priveşte eficienţa noilor tratamente antiepileptice în profilaxia cefaleei cluster precum şi în ceea ce priveşte eficacitatea, tolerabilitatea şi rezultatele pe termen lung pentru stimularea hipotalamică.

    EFNS guidelines on cognitive rehabilitation: report of an EFNS task force

    Cuvinte cheie: acalculie, afazie, apraxie, atenţie, memorie, recuperare, neglijare unilaterala.

    Tulburările de limbaj, percepţie spaţială, atenţie, memorie, calcul şi praxie reprezintă consecinte frecvent întâlnite după o leziune cerebrală dobândită [in particular AVCcerebral (AVC) sau leziune cerebrala traumatica (LCT)] şi reprezintă o cauză majoră de dizabilitate. Recuperarea afaziei şi, mai recent, a altor tulburări cognitive reprezintă un domeniu important al recuperării neurologice. Acest ghid este o sinteza a dovezilor existente asupra eficacitatii recuperarii cognitive. Dat fiind numărul limitat si calitatea in general scazuta a studiilor clinice randomizate din aceasta arie de interventie terapeutica, Grupul de Lucru a luat în considerare, pe lângă articolele din librăria Cochrane, si dovezi din clase mai joase, care au fost analizate critic pana la stabilirea unui consens în acest domeniu. În particular, au fost luate în discuţie dovezi provenite din studii efectuate pe grupuri mici de pacienţi sau cazuri unice, incluzand o analiza statistica adecvata a dimensiunilor efectului lor. Concluzia generala este ca s-au putut aduna dovezi pentru a stabili recomandări de nivel A, B sau C pentru anumite forme de recuperare cognitiva a pacienţilor cu deficite neuropsihologice, in stadiul post-acut al unei leziuni focale cerebrale (AVC, LCT). Aceste domenii sunt reprezentate de terapia afaziei, recuperarea neglijarii spatiale unilateral (NSU), antrenamentul atenţiei în faza post-acută după LCT, folosirea dispozitivelor electronice ajutatoare de memorie în cazul deficitelor de memorie şi tratamentul apraxiei cu ajutorul strategiilor compensatorii. În aceasta arie există o nevoie certa de studii clinice cu design adecvat, care să ţină seama de probleme specifice cum ar fi heterogenitatea pacienţilor şi standardizarea tratamentului.

    Obiective

    Recuperarea tulburărilor funcţiilor cognitive (limbaj, percepţie spaţiala, atenţie, memorie, calcul, praxii) după leziuni neurologice dobândite de diferite etiologii (în mod particular AVC şi LCT) reprezintă un domeniu aflat în dezvoltare continuă al recuperarii neurologice, care a mobilizat un interes deosebit in cercetare în ultimii ani. În anul 1999, sub auspiciile Federatiei Europene a Societatilor de Neurologie (E.F.N.S.), s-a format un Grup de Lucru asupra Recuperării Cognitive. Scopul acestuia a fost să evalueze dovezile existente asupra eficienţei clinice a recuperarii cognitive dupa AVC si LCT şi să elaboreze recomandări pentru practica neurologică. Ghidul curent reprezintă o actualizare si o revizuire a ghidului anterior, care a fost publicat în 2003 în Revista Europeană de Neurologie (Cappa si colab., 2003).

    Introducere

    În elaborarea acestui ghid, autorii s-au limitat la evaluarea studiilor privind recuperarea tulburarilor neuropsihologice non-progresive datorate AVC si leziunii cerebrale traumatice (LCT). În consecinta, mai multe arii importante ale "recuperarii cognitive", cum ar fi demenţele, bolile psihiatrice şi tulburările de dezvoltare cerebrală au fost excluse. În plus, nu a fost luat in considerare tratamentul farmacologic in recuperare.

    Prevalenta şi relevanţa recuperarii cognitive după AVC sau LCT necesită elaborarea unor recomandări de practică medicală în acest domeniu. Acest lucru a fost recunoscut formal de un subcomitet al Grupului Interdisciplinar de Interes Special asupra Leziunii Cerebrale al Congresului American de Medicină Recuperatorie. Recomandarile initiale ale comitetului au fost publicate în anul 1992 sub forma unui Ghid de Recuperare Cognitivă (Harley si colab., 1992) si s-au bazat pe "opinia experţilor în acest domeniu, fara a lua în considerare dovezile empirice privind eficienţa recuperarii cognitive. Mai recent, un articol care a revizuit toată literatura de specialitate asupra recuperarii cognitive post LCT aparute între ianuarie 1988 - august 1998 (incluzand 11 studii clinice randomizate) a observat că eficacitatea programelor de recuperare cognitive este limitata de heterogenitatea pacienţilor, a interventiilor şi a obiectivelor acestor studii (NIH Consensus Development Panel, 1999).

    Trebuie subliniat de la începutul ghidului că nivelul prezent al studiilor asupra eficacitatii recuperarii cognitive este nesatisfăcător. Membrii acestui Grup de Lucru sunt convinşi de faptul că standardele studiilor ce evaluează interventii chirurgicale sau farmacologice se aplică şi în cazul recuperării. În mod special, este necesar să se demonstreze că recuperarea este eficienta nu doar in ameliorarea functionala, ci are efecte sustinute la nivel de dizabilitate. Din nefericire, majoritatea studiilor clinice randomizate din acest domeniu prezintă o metodologie slabă calitativ, nu includ un număr suficient de subiecţi şi/sau nu evalueaza rezultatele obtinute la nivel de dizabilitate. Multe alte studii nu compara intervenţia terapeutică faţă de placebo.

    Strategia de căutare

    Fiecărui membru al Grupului de Lucru i-a fost repartizat un domeniu de recuperare cognitive (SFC-afazia, SC-neglijarea unilaterala, BR-atenţia, BS-memoria, CvH-apraxia, TB-acalculia) şi fiecare membru a căutat sistematic în bazele de date de Medicină Bazată pe Dovezi: Libraria Cochrane, Medline şi PsychInfo, folosind cuvinte cheie adecvate, si a revizuit tratatele si ghidurile existente. Consensul general a fost de a include numai articolele continand date care pot fi gradate pe nivele de recomandare, in conformitate cu recomandările pentru elaborarea ghidurilor de management neurologic ale EFNS - revizuite (Brainin si colab., 2004).

    Metodele de atingere a consensului

    Colectarea datelor şi analiza nivelului de evidenţă a fost realizată independent de către fiecare membru al Grupului de Lucru, in functie de repartizarea descrisa anterior. Pe baza acestor analize, SFC a elaborat un document iniţial care a fost analizat de membrii comisiei de redactare a ghidului până când discrepantele de viziune asupra fiecărui subiect au fost rezolvate şi s-a ajuns la un consens.

    Rezultate

    Recuperarea afaziei

    Recuperarea vorbirii si a tulburărilor de limbaj după o leziune cerebrală reprezintă domeniul cu cea mai lunga tradiţie al recuperarii deficitelor cognitive dobandite, ce datează încă din secolul 19 (Howard si Hatfield, 1987). Recuperarea afaziei a beneficiat de o varietate de abordări, de la metode ce folosesc stimularea până la incercarile recente de a stabili programe de tratament bazate pe principiile neuropsihologiei cognitive (Basso si colab., 2003). Nevoia de a stabili eficacitatea recuperarii limbajului a dus la numeroase studii, ce datează inca din perioada de dupa cel de-al doilea Război Mondial, studii bazate pe o varietate de metodologii. O meta-analiză a studiilor ce tratează eficacitatea recuperării limbajului postAVC a fost facută publică de către investigatorii Cochrane. Această meta-analiză a inclus studii şi articole despre recuperarea vorbirii si limbajului post AVC publicate până în ianuarie 1999 (Greener si colab., 2000).

    Concluzia acestei meta-analize a fost că "terapia vorbirii si a limbajului pentru pacientii cu afazie după un AVC nu a fost clar demonstrata fie ca eficienta, fie ca ineficienta în cadrul unui studiu clinic randomizat. Deciziile privind managementul acestor pacienţi trebuie astfel luate in functie de alte tipuri de dovezi. Trebuie efectuate studii ulterioare care să arate dacă terapia vorbirii si a limbajului este eficientă la pacientii afazici. Dacă cercetatorii aleg să realizeze un studiu clinic, acesta trebuie să fie suficient de mare pentru a avea putere statistica si trebuie sa fie clar prezentat". Această concluzie s-a bazat pe un numar limitat de studii clinice randomizate (12), toate considerate de slaba calitate. Alta analiza, efectuata de Cicerone şi colab. (2000) a ajuns la o concluzie diferita, şi anume că "terapiile cognitiv-lingvistice" pot fi considerate ca Standard de Practica pentru afazia post AVC; concluziile pozitive obtinute similar pentru afazia post LCT s-au bazat pe dovezi mai putin consistente. Motivele pentru care s-a ajuns la astfel de concluzii contradictorii constau în criteriile diferite utilizate de cele doua analize. Mai multe studii incluse de Cicerone si colab. (2000) nu au fost luate în considerare în review-ul Cochrane pentru motivele expuse în continuare. Un studiu efectuat de Hagen (1973) a fost exclus pentru faptul că nu s-a efectuat o randomizare reală a pacienţilor ( aceştia erau alocaţi secvenţial în grupul cu sau fara tratament ale studiului). Un alt studiu efectuat de Katz şi Wertz (1997) a fost exclus probabil pentru că a evaluat doar recuperarea asistată de calculator a limbajului citit. Alte două mici studii clinice randomizate evaluate de experţii Cochrane, care au raportat rezultate pozitive ale tratamentului, au fost excluse din cauza faptului că erau dedicate tulburărilor de comunicare secundare LCT (Helffenstein şi Wechsler., 1982; Thomas-Stonell si colab., 1994).

    Câteva studii clinice randomizate care au comparat terapia cu stimularea nestructurată s-au bazat pe un număr limitat de sesiuni de tratament. O meta-analiză efectuată de Bhogal si colab. (2003) a arătat că studiile care au raportat un beneficiu semnificativ al terapiei limbajului aveau incluse un număr de 8,8 ore de terapie efectivă pe săptămână timp de 11,2 săptămâni, faţă de numai 2 ore/săptămâna timp de 22,9 săptămâni in studiile cu rezultate negative. Lungimea totală a tratamentului a fost corelată semnificativ statistic si invers proporţional cu modificarea medie a scorurilor in Indexul Porch de Aptitudini de Comunicare (IPAC). Numărul de ore de terapie efectuate pe săptămână a fost corelat semnificativ statistic cu o mai mare îmbunătăţire în scorul IPAC şi la testul token. Aceste rezultate sugerează că un program intensiv de terapie a limbajului de-a lungul unei perioade scurte de timp poate ameliora semnificativ rezultatele terapiei limbajului şi vorbirii la un pacient cu afazie secundară unui AVC.

    Analiza Cochrane nu a inclus dovezi de clasa II sau III. Astfel, a exclus cele trei studii mari efectuate de Basso si colab. (1979), Shewan şi Kertesz (1985) şi Poeck si colab. (1989), care au arătat toate beneficii semnficative ale tratamentului. Un studiu mic de clasa II efectuat de Carlomagno si colab. (2001) a sustinut utilitatea recuperarii scrisului pentru pacienti in stadiul post-acut. Dovezi suplimentare privind eficienţa terapiei provin din unele studii randomizate recente efectuate pe un număr mic de pacienţi (clasa II). Unul din acestea a arătat un beneficiu al terapiei de grup a limbajului faţă de amânarea terapiei, cu efecte pozitive atât pe testele limbajului cât şi pe cele de comunicare (Elman şi Bernstein-Ellis, 1999). Alt studiu mic a comparat efectele terapiei comasate în şedinţe multiple cu tratamentul convenţional si a demonstrat o superioritate semnificativă a primului tip de terapie (Pulvermueller si colab., 2000). Un studiu recent, randomizat, recent a comparat terapia semantic cu terapia fonologică a anomiei; în ambele cazuri s-a observat o ameliorare semnificativă a capacităţii de comunicare (Doesborgh si colab., 2004).

    În mod similar, studiile de caz unic au fost excluse din evaluarea Cochrane. Acest fapt este in mod special relevant deoarece majoritatea abordarilor terapeutice recente, bazate pe metoda neuropsihologică cognitivă fac uz de metodologia cazului unic. Intr-un articol de sinteza, Robey si colab. (1999) au discutat critic aceasta abordare şi au concluzionat că la pacientii afazici se pot obţine beneficii mari prin terapia limbajului.

    Recomandări:

    Concluziile analizei Cochrane efectuate asupra recuperarii afaziei post AVC nu sunt compatibile cu recomandări de nivel A pentru terapia afaziei. Există totusi numeroase dovezi din studii de clasa II şi III, cât şi din raportări riguroase de cazuri unice, care ii indica eficacitatea probabila (recomandare de grad B). În mod evident există nevoia de studii suplimentare în acest domeniu. În mod special, dovezile asupra eficienţei terapiei pragmatic-conversa ţionale după LCT se bazeaza pe un numar limitat de studii cu număr mic de pacienţi si trebuie confirmate.

    Recuperarea neglijarii spatiale unilaterale

    Prezenţa neglijarii unilaterale după episodul acut este considerata un factor de prognostic negativ pentru nivelul de independenţă al pacientului (Denes si colab., 1982; Stone si colab., 1992); astfel, un efort considerabil a fost dedicat recuperarii acestei tulburari. În aceasta sectiune sunt analizate principalele studii în acest domeniu, ca si unele recent publicate (Robertson, 1999; Robertson and Hawkins, 1999; Diamond, 2001; Pierce and Buxbaum, 2002; Kerkhoff, 2003; Paton si colab., 2004) ca si o analiză Cochrane (Bowen si colab., 2002). Aceasta din urmă a analizat 15 studii şi a evidenţiat faptul că recuperarea cognitivă duce la o îmbunătăţire semnificativă şi persistenta la nivelul deficitului neurologic. Nu există, totusi, dovezi suficiente care să confirme sau să infirme efectul pozitiv al recuperarii cognitive la nivelul dizabilităţii sau in ce priveste destinatia pacientului după externarea din spital. Au fost folosite diferite tipuri de abordari pentru recuperarea acestui deficit, iar aici sunt revizuite dovezile existente in privinta lor.

    Antrenamentul combinat de scanare vizuală, citit, copiere şi descriere a figurilor a dus la o îmbunătăţire semnificativă statistic a simptomelor de neglijare într-un studiu de clasa II (Antonucci si colab., 1995) şi în două studii de clasa III (Pizzamiglio si colab., 1992; Vallar si colab., 1997). Antrenamentul de scanare a câmpului vizual folosit ca singura tehnică de recuperare a ameliorat semnificativ neglijarea într-un studiu de clasa I (Weinberg si colab., 1977). Semnalizarea spaţio-motorie sau vizuo-spaţio-motorie a îmbunătăţit semnificativ neglijarea într-un studiu de clasa I (Kalra si colab., 1997) şi în două studii de clasa III (Lin si colab., 1996; Frassinetti si colab., 2001). Semnalizarea vizuala cu stimuli kinetici a produs o ameliorare semnificativa, desi tranzitorie, în trei studii de clasa III (Pizzamiglio si colab., 1990; Butter si colab., 1990; Butter şi Kirsch, 1995). Totusi, stimularea optokinetica nu a ameliorat neglijarea într-un studiu de clasa I recent (Pizzamiglio si colab., 2004). Folosirea feedback-ului video (Tham şi Tegner, 1997) sau a feedback-ului vizuo-motor (Harvey si colab., 2003) au ameliorat semnificativ performanţele activitatilor antrenate în două studii de clasa III si respectiv II. Antrenamentul atenţiei susţinute, creşterea nivelului de atentie alertă sau semnalizarea pentru atenţia spaţiala au ameliorat semnificativ neglijarea in studii de clasa III (Hommel si colab., 1990; Ladavas si colab., 1994; Robertson si colab., 1995; Kerkhoff, 1998).

    Mai multe studii au investigat efectele reprezentărilor multi-senzoriale cu rol de influentare, însă efectele acestor metode au fost tranzitorii, durand doar putin mai mult decat perioada stimulării adecvate. Stimularea vestibulară prin injectarea de apă rece în conductul auditiv extern de partea stanga a avut efecte semnificative asupra a diferite aspecte ale neglijarii unilaterale in doua studii de clasa III (Rode şi Perenin, 1994; Rode si colab., 1998). Stimularea galvanică vestibulară a ameliorat semnificativ simptomele neglijarii într-un studiu de clasa III (Rorsman si colab., 1999). Stimularea electrică transcutanată a musculaturii cervicale de partea stângă a avut rezultate semnificative in 3 studii de clasa III (Vallar si colab., 1995; Guariglia si colab., 1998; Perennou si colab.,2001); acelaşi efect a fost obţinut după stimularea prin vibraţie a musculaturii cervicale intr-un studiu de clasa II, acesta fiind singurul studiu in care efectul s-a menţinut şi după 2 luni (Schindler si colab., 2002). Modificarile orientarii trunchiului au avut rezultate pozitive semnificative intr-un studiu de clasa II (Wiart si colab., 1997).

    Introducerea relativ recenta a ochelarilor prismatici deviaţi cu 10 grade spre dreapta a produs o îmbunătăţire semnificativă, desi tranzitorie, a simptomelor neglijarii in 2 studii de clasa II (Rossetti si colab., 1998; Angeli si colab., 2004) si un studiu de clasa III (Farne si colab., 2002). Folosirea acestor ochelari pe o perioada de 2 săptămâni, intr-un studiu de clasa III, a dus la o ameliorare semnificativă statistic, menţinută pe termen lung (Frassinetti si colab., 2002). Utilizarea forţată a hemicâmpului vizual stâng sau a ochiului stâng s-a soldat cu o îmbunătăţire relativă a neglijarii intr-un studiu de clasa II (Beis si colab., 1999) si 2 studii de clasa III (Butter şi Kirsch, 1992; Walker si colab., 1996).

    Antrenamentul ghidat de computer a dat rezultate mixte. Un studiu de clasa I (Robertson si colab., 1990) si un studiu de clasa III (Bergego si colab., 1997) nu raportează efecte pozitive semnificative, in timp ce un alt studiu mai recent de clasa II a demonstrat o ameliorare semnificativa a motilităţii cu scaunul cu rotile (Webster si colab., 2001).

    Recomandări

    Mai multe metode de recuperare a neglijarii au fost investigate în studii de clasa I şi II. Dovezile actuale sustin o recomandare de nivel A pentru antrenamentul scanării vizuale şi antrenamentul vizuo-spaţio-motor, şi de nivel B pentru folosirea combinată a scanarii vizuale, cititului, copiatului si descrierea unui desen; pentru orientarea trunchiului; pentru aplicarea vibraţiilor la nivelul gâtului; pentru folosirea forţata a ochiului stâng. Ochelarii cu prismă au indicaţie de nivel B pentru efectul lor tranzitor şi de nivel C pentru efectul pe termen lung, dacă sunt folosiţi pe perioade mai lungi. Există recomandări de nivel B pentru feedback-ul video şi nivel B-C pentru antrenamentul atenţiei susţinute şi al atentiei alerte. Stimularea electrica transcutanata a musculaturii cervical şi stimularea vestibulară, calorică sau galvanică au nivel de recomandare C din cauza efectelor lor tranzitorii. Atentionarea vizuala prin stimuli kinetici şi folosirea antrenamentului asistat de computer pentru recuperarea neglijarii au valoare controversata.

    Recuperarea tulburarilor de atenţie

    Deficitele de atenţie pot apărea în multe tipuri de leziuni cerebrale, inclusive AVC si LCT (Bruhn şi Parsons, 1971; Van Zomeren şi Van DenBurg 1985). Un studiu de pionerat în domeniu a fost efectuat în 1978 de către Ben-Yishay si colab. şi a explorat tratamentul deficitelor de focalizare si mentinere a atenţiei la 40 de adulţi cu leziuni ale creierului. S-a observat o îmbunătăţire a efectuarii sarcinilor de antrenament al atenţiei dar şi generalizarea beneficiului pe alte scoruri psihometrice ale atenţiei, ce s-a menţinut in timp la 6 luni. Pacienţii aflaţi la 4-6 ani de la producerea unei LCT au fost incluşi într-un studiu cu design complex, cu niveluri bazale multiple, în care s-a constatat ca reintarirea prin semnale contingente a fost eficace in cresterea capacitatii de mentinere a atentiei asupra unei sarcini (Wood, 1986). Mai multe studii ulterioare (Ponsford şi Kinsella 1988; Niemann si colab., 1990; Novack si colab., 1996) au incorporat explicit şi/sau evaluat intervenţii terapeutice asupra atenţiei cum ar fi feedback-ul, reintarirea şi învăţarea strategică cadrul programelor de recuperare a atentiei.

    Analiza Cochrane efectuata de Lincoln si colab. în 2000, asupra studiilor controlate de antrenament al atentiei in AVC a identificat un singur studiu care a aratat eficacitatea metodei asupra îmbunătăţirii atenţiei susţinute (Schoettke 1997).

    Cicerone si colab. au evaluat in anul 2000 13 studii, dintre care 3 studii prospective controlate şi randomizate (Niemann si colab., 1990; Gray si colab., 1992; Novack si colab., 1996), 4 studii controlate de clasa II (Strache 1987; Ponsford şi Kinsella 1988; Sohlberg şi Mateer 1989; Sturm şi Wilmes 1991) şi 6 studii clinice de clasa III (Wood, 1986; Ethier si colab., 1989; Gray and Robertson, 1989; Gansler and McCaffrey, 1991; Wilson and Robertson, 1992; Sturm si colab., 1997). Majoritatea studiilor controlate au comparat antrenamentul atenţiei cu o metodă alternativă de tratament, fără să includă pacienţi care nu au primit tratament; o distincţie importantă trebuie făcută între studiile efectuate în faza acută şi cele de faza post-acută. Cicerone si colab. (2000) au ajuns la concluzia că dovezile din două studii clinice randomizate ce au inclus 57de pacienţi (Niemann si colab., 1990; Gray si colab., 1992) şi două studii controlate (Strache 1987; Sohlberg şi Mateer 1989), ce au inclus 49 de subiecţi, sustin eficacitatea antrenamentului atenţiei dincolo de efectele stimulării cognitive nespecifice la pacienţii cu LCT sau AVC în faza post-acuta de recuperare. Cicerone si colab. (2000) recomandă acestă formă de terapie ca ghid de practică pentru aceşti pacienţi. Intervenţiile terapeutice nu trebuie să includă numai antrenament prin stimuli diferiţi şi complecşi, dar şi activităţi effectuate de un terapeut cum ar fi monitorizarea performanţelor pacienţilor, asigurarea de feedback şi de strategii de învăţare. Antrenamentul atenţiei pare să fie mai eficace atunci când este direcţionat spre îmbunătăţirea performanţelor subiectului in efectuarea unor activitati complexe, funcţionale. Cu toate acestea, efectul terapiei poate fi relativ mic sau doar specific activitatii antrenate; astfel este nevoie să examinăm impactul terapiei atenţiei asupra prognosticului funcţional si asupra activitătilor vietii cotidiene (ADL).

    Studii în perioada acută

    Un studiu de clasa I şi două studii de clasa II au examinat eficienţa terapiei atenţiei în cursul perioadei acute de recuperare. Studiul de clasa I efectuat de Novack si colab. (1996) a comparat eficacitatea tratamentului ţintit ce a constat în intervenţii secvenţiale, ierarhizate, indreptate asupra unor mecanisme specifice ale atenţiei, versus terapia nestructurată ce a constat în activităţi neierarhizate, non-secventiale ce necesitau abilităţi ale memoriei şi raţiunii. Ambele grupuri de pacienţi au avut o evoluţie bună, dar nu au existat diferenţe între ele; ameliorarile observate s-au datorat probabil recuperării spontane. 10 pacienţi cu LCT severă au fost evaluaţi într-un studiu de clasa II cu design cu niveluri bazale multiple, în care s-a folosit un program de remediere a deficitelor vitezei de procesare la 6-34 de saptamani de la producerea leziunii (Ponsford şi Kinsella, 1988). Autorii au raportat că nu există beneficii sau generalizare a efectelor prin antrenamentul atenţiei, deşi la unii pacienţi s-a obţinut o ameliorare după combinarea antrenamentului atenţiei cu feedback-ul şi mecanismele de recompensă furnizate de un terapeut. Un alt studiu de clasa II (Sturm şi Wilmes, 1991) a evaluat 35 de pacienţi cu AVC lateralizat si a aratat efecte benefice ale antrenamentului atenţiei asupra a 5 până la 14 parametri, în special asupra vitezei de percepţie şi atenţiei selective după o leziune a emisferului stâng.

    Studii în perioada post-acută

    Două studii de clasa I şi două studii de clasa II au stabilit eficacitatea terapiei atenţiei în perioada post-acută de recuperare. Gray si colab. (1992) au tratat randomizat 31 de pacienţi cu disfuncţie de atenţie, fie prin antrenament computerizat al atenţiei, fie printr-o cantitate echivalenta de utilizare recreationala a computerului. Imediat după antrenament, grupul experimental a prezentat îmbunătăţiri marcata a doi parametri ai atenţiei (dar când s-au luat în considerare ca şi co-variabile scorul de inteligenţă premorbid şi timpul scurs de la producerea leziunii, efectul tratamentului nu a mai fost semnificativ); la 6 luni, grupul cu tratament a prezentat o ameliorare continua si performante superioare comparativ cu grupul control în ceea ce priveşte testele ce implica memoria de lucru auditiv-verbală. Autorii au sugerat că îmbunătăţirea, ce a continuat de-a lungul perioadei de urmarire, s-a corelat cu un model de antrenament strategic ce a devenit din ce in ce mai automatizat si integrat intr-o gama larga de comportamente (Gray si colab., 1992). În cel de-al doilea studiu de clasa I de faza post-acuta (Niemann si colab., 1990), pacienţi cu LCT moderată până la severă, aflati in comunitate, au fost testaţi pentru deficite de orientare, tulburări vizuale, afazie şi manifestări psihiatrice. Grupul de atrenament experimental al atenţiei a avut rezultate semnificativ mai bune, comparativ cu grupul de tratament alternative (al memoriei) la 4 evaluari ale atentiei administrate de-a lungul intregii perioade de tratament, desi efectele nu s-au generalizat la un al doilea set de masuratori neuropsihologice.

    Sohlberg şi Mateer (1989) au condus un studiu de clasa II cu design cu nivele bazale multiple, cu 4 pacienţi, pentru a evalua eficacitatea unui program de antrenament specific, ierarhizat al atenţiei. Toţi pacienţii au prezentat o ameliorare pe un singur test de evaluare a atenţiei, administrat după antrenamentul specific dar nu si după antrenamentul de procesare vizuo-spaţială; această ameliorare s-a generalizat şi la problemele cognitive si ale vietii cotidiene. Strache (1987) a condus un studiu prospectiv de clasa II la pacienţi cu leziuni cerebrale de etiologie mixtă (traumatism, accidente vasculare) şi a evaluat două intervenţii terapeutice strans apropiate pentru îmbunătăţirea concentrarii cu subiecţi dintr-un grup de control care au efectuat doar recuperare generală.

    După 20 de şedinţe de tratament, amândouă terapiile adresate atenţiei au dus la o ameliorare semnificativă a parametrilor masurati prin comparatie cu subiectii control, cu un grad de generalizare la nivelul memoriei şi testelor de inteligenţă. Rath si colab. (2004) au examinat în trei studii controlate de clasa II, corelate intre ele, constructul de rezolvare a problemelor in relaţia acestuia cu evaluarea deficitelor la pacienţi de nivel mai inalt, ambulatori, cu LCT. Diferenţele dintre cele două grupuri au fost semnificative în primul rând la nivelul sarcinilor de atenţie efectuate contra cronometru, apoi la nivelul inventarului psiho-social si a capacităţii de admitere a propriilor probleme realizate chiar de pacient. Aceasta înseamnă că sunt necesare o multitudine de soluţii diferite de abordare a constructului de rezolvare a problemelor (abordare multidimensională) pentru a obţine o recuperare bună. Au fost făcute mai multe încercări de stabilire a rolului diferenţial privind eficacitatea antrenării unor componente specifice ale atenţiei. Rios si colab. (2004), într-un studiu controlat de clasa II la pacienţi cu LCT, au considerat atenţia o funcţie cognitivă de bază, necesară pentru alte procese cognitive. Ea este împărţită în 4 subprocese diferite: flexibilitate cognitivă, viteză de procesare, memoria de lucru şi de interferenţă, care trebuie luate in considerare. Rezultatul acestui studiu susţine punctul de vedere precum că aceste diferite subprocese ale controlului atenţional pot fi diferenţiate în procese de nivel înalt şi jos poate avea importansiţă pentru evaluarea şi recuperarea neuropsihologice.

    Îmbunătăţirile vitezei de procesare apar mai puţin robuste decât îmbunătăţirile sarcinilor ce nu depind de viteza de lucru (Ponsford şi Kinsella 1988; Ethier si colab., 1989; Sturm si colab., 1997). În plus, mai multe studii sugerează că există un beneficiu mai mare al antrenamentului atenţiei asupra sarcinilor mai complexe, ce necesită atenţie selectivă sau divizata, decât asupra sarcinilor de bază de timp de reactie sau de vigilenta (Sturm şi Wilmes, 1991; Gray si colab., 1992; Sturm si colab., 1997). Wilson şi Robertson (1992) au implementat o serie de intervenţii individualizate cu rolul de a facilita controlul voluntar al atenţiei in timpul activitatilor functionale si au observant scăderea efectiva a lipsurilor de atenţie pe care subiecţii le-au experimentat atunci când au citit romane şi texte.

    Recomandări

    În timpul perioadei acute de recuperare intraspitalicesti, nu există dovezi suficiente care să facă distincţia între efectele antrenamentului specific al atenţiei si recuperarea spontană sau intervenţii de recuperare cognitivă mai generale, la pacienţii cu AVC sau LCT moderate sau severe. Astfel, intervenţiile specifice adresate atenţiei în timpul fazei de recuperare acuta nu sunt recomandate. Din contra, existenţa unor dovezi de clasa I privind eficienţa antrenamentului atenţiei in faza post-acută a unui LCT este compatibila cu o recomandare de grad A.

    Recuperarea memoriei

    Afectarea memoriei reprezintă o sechelă bine documentată după LCT şi a fost observată şi după AVC. Unele studii ce au investigat recuperarea memoriei au fost orientate spre ameliorarea problemelor memoriei generale cum ar fi probleme de învăţare si recuperare datelor sau probleme legate de funcţionarea cotidiană. Alte studii au fost orientate spre probleme specifice cum ar fi orientarea, date, nume, fizionomii, întâlniri şi sarcini de rutină. O altă categorie de studii a investigat tulburările specifice ale memoriei cum ar fi problemele memoriei vizuale versus cele ale memoriei verbale. Deoarece memoria nu reprezintă un concept unitar, studiile de recuperare se adreseaza diferitelor aspecte ale memoriei cum ar fi memoria de lucru sau memoria prospectivă.

    Studiile evaluate aici se împart în trei mari categorii: studii ce folosesc tehnici de recuperare fără ajutoare de memorie externe, studii ce folosesc tehnici cu ajutoare externe non-electronice ale memoriei şi studii adresate rolului tehnologiilor electronice de asistare a memoriei [există un review privind tehnicile şi procedurile de recuperare prin proceduri bazate pe computer sau ajutor exten al memoriei efectuat de Kapur în 2004].

    Studii asupra tehnicilor de recuperare fără ajutoare externe de memorie

    Eficacitatea acestor tehnici a fost evaluată în 3 studii de clasa III-a. Doornhein şi de Haan (1998) au investigat tulburarile de memorie a 12 pacienţi cu AVC. S-au folosit antrenamente de strategie a memoriei timp de 4 săptămâni, cu 2 sesiuni pe săptămână.

    Programul de antrenament a constat din 6 strategii de memorie în grupul ţintă şi din antrenament nespecific de sesiuni de exerciţiu repetitiv asupra memoriei în grupul de control. La sfârşitul tratamentului, s-a observat o diferenţă semnificativă între cele două grupuri la testul de asociere nume - fizionomii. Totusi, diferenţa medie ponderata a arătat că antrenamentul strategiilor de memorie nu a avut efecte semnificative asupra tulburării de memorie sau acuzelor subiective de pierdere a memoriei. Berg si colab. (1991) (studiu de clasa III) au investigat antrenamentul strategiilor de memorie versus exerciţii şi practici repetitive versus nici o intervenţie terapeutică la 39 de pacienţi cu LCT. Numai în grupul care a efectuat antrenament cu strategii de memorie a fost observată o ameliorarea a funcţiilor memoriei, efectul cel mai important fiind observat la 4 luni de la începerea terapiei. Ryan şi Ruff (1988) (studiu de clasa III) a investigat 20 de pacienţi cu LCT, folosind strategii de stimulare şi repetiţie vizuală, în asociere cu sarcini în cascadă versus un tip oareare de tratament alternativ.

    După 6 săptămâni de antrenament, amândouă grupurile au prezentat o ameliorare funcţională a memoriei. Antrenamentul a fost cel mai eficient la pacienţii cu tulburare de memorie uşoară prezentă înainte de iniţierea tratamentului.

    În concluzie, un studiu de clasa III nu a demonstrat efecte pozitive asupra tulburării de memorie folosind strategii compensatorii, pe când un alt studiu de clasa III a raportat un efect pozitiv, iar un altul tot de clasa III a raportat doar un efect de antrenament pentru tulburarea de memorie uşoară.

    Mai multe studii de clasa III au comparat învăţarea fără erori (pacienţii au fost impiedicati sa facă erori) cu învăţarea în care eroarea a fost acceptată, la pacienţi cu tulburări de memorie; aceste studii au demonstrat că pacienţii cu AVC sau LCT care au beneficiat de învăţare fără erori au avut beneficial cel mai mare (Baddeley şi Wilson, 1994; Squires si colab., 1997; Hunkin si colab., 1998). O metaanaliză cantitativă asupra învăţării implicite şi recuperării memoriei la pacienţi cu LCT, AVC şi boală Altzheimer a fost efectuată de către Kessels şi de Haan în 2003 (studiu de clasa IV). Autorii au comparat metoda învăţării cu impiedicarea erorilor şi metoda învăţării cu indicii evanescente. Autorii au descoperit un avantaj al învăţării cu impiedicarea erorilor şi în plus au arătat că superioritatea acestei tehnici de învăţare depinde de sarcina exactă utilizată, ca şi de modul în care a fost testată memoria.

    Acest lucru a fost exemplificat de Riley si colab. în 2004 (studiu de clasa III) când a comparat eficacitatea învăţării fără erori şi fără atenuare (errorless learning without fading-ELWF) şi metoda indiciilor evanescente (vanishing cues-MVC), vizand determinarea superiorităţii uneia din aceste tehnici asupra performanţelor memoriei explicite sau implicite. MVC a avut rezultate mai bune decât ELWF in rememorarea reusita cu efort, sugerand un efect pozitiv al MVC asupra memoriei explicite. În cazul memoriei implicite, MCV a fost mai eficientă decât ELWF la utilizarea unui test de completare a unui trunchi, dar nu şi în cazul testelor de asociere liberă sau a testelor de identificare perceptuală. Autorii au ajuns la concluzia că eficacitatea relativă a celor două metode depinde de modul în care memoria a fost testată. Un alt studiu de clasa III a comparat învăţatul fără permiterea erorilor (errorless learning) şi învăţarea cu permiterea erorilor (errorfull learning) cu sau fără expunerea anterioara a participanţilor (pacienti cu LCT si AVC) la stimulii ţintă (Kalla si colab., 2001). Autorii au raportat un avantaj semnificativ al învăţării cu impiedicarea erorilor faţă de cea de a doua tehnică. Pre-expunerea la stimulii ţintă a crescut şi mai mult avantajele învăţării cu impiedicarea erorilor. Wilson si colab. (2001) a efectuat un studiu multicentric, folosind nouă experimente în trei faze, ce au comparat învaţarea fără permiterea erorilor şi învăţarea cu erori ("trial-and-error") la pacienţi cu AVC şi LCT.

    Autorii au descoperit că dacă pacienţii cu tulburari de memorie au fost preveniţi pentru a nu face erori în situaţii în care a fost facilitată recuperarea memoriei implicite pentru materialul învăţat (dar nu şi în situaţiile ce necesitau explicită de asociaţii noi) a avut un efect pozitiv asupra învăţării. Rezultatele lor sugerează în plus că, în anumite circumstanţe, învăţarea cu prevenirea erorilor poate avea un beneficiu mai mare la pacienţii cu afectare mai severă a memoriei.

    În concluzie, diferite serii de studii de clasa III au raportat un avantaj în folosirea tehnicii de învăţare cu prevenirea erorilor asupra tehnicii de învăţare cu erori. Există unele indicaţii că beneficiul învăţării cu prevenirea erorilor depinde de tipul de sarcină folosit, de modul în care memoria este testată şi de severitatea tulburării de memorie. Pre-expunerea la stimulii ţintă pare să măreasca beneficiul învăţării cu prevenirea erorilor.

    Hillary si colab. (2003) au investigat o tehnica diferita de învăţare. Autorii au investigat daca învăţarea la un pacient cu LCT moderat sau sever este ameliorată prin procedura de spaţiere a repetitiilor, utilizand drept control sesiuni de invatare consecutive. Această tehnică se bazează pe efectul de spaţiere, efect care s-a dovedit că îmbunătăţeşte învăţarea şi memoria atunci când sesiuni repetate sunt distribuite în timp (repetitii spatiate). Autorii au descoperit că participanţii în studiu şi-au reamintit şi au recunoscut semnificativ mai multe cuvinte spaţiate decât cuvinte comasate la testul de învăţare prin ascultarea unei liste de cuvinte. Dupa eliminarea influenţei statistice a statusurilor neuropsihologice diferite ale pacientilor, a persistat o influenta semnificativa a efectului de spaţiere asupra performanţelor de reamintire şi recunoaştere. Aceste rezultate confirmă descoperirile unui studiu de clasa III precedent (Schacter si colab., 1985), în care tehnica de recuperare spaţiata a fost folosită la 4 pacienţi cu tulburare de memorie usoara pana la severa. Au fost raportate rezultate mai bune in invatarea informatiilor noi.

    În concluzie, 2 studii de clasa III au raportat avantajul tehnicilor de recuperare spatiata asupra unor performante specifice de memorie.

    Studii privind tehnicile de recuperare ce folosesc ajutoare externe non-electronice ale memoriei

    Ajutorul extern al memoriei cum ar fi folosirea unui notes sau jurnal a fost investigat in două studii de clasa III şi intr-o serie de studii de caz unic (studii de clasa IV). Schmitter-Edgecombe si colab., (1995) (studiu de clasa III) au investigat antrenamentul memoriei prin folosirea unui caiet-notes la pacienţii cu LCT şi au raportat o scădere semnificativă a deficitelor cotidiene de memorie în grupul pacienţilor care au folosit acest caiet comparativ cu grupul de control. Intr-un alt studiu de clasa III, Ownsworth si McFarland (1999) au investigat eficienţa folosirii doar a unui jurnal versus jurnal plus antrenament prin auto-instructare la pacienţi cu tulburări de memorie de diferite etiologii, inclusiv AVC şi LCT. Comparativ cu grupul care a folosit doar jurnalul, cel de la doilea grup a prezentat o folosire mai constantă în timp a jurnalului, un nivel mai scăzut de tulburări de memorie şi a considerat această strategie ca fiind mai folositoare.

    În concluzie, două studii de clasa III sustin folosirea unor proceduri non-electronice de susţinere a memoriei cum ar fi jurnalul sau caietul de notite. Se pare că folosirea combinată a unui ajutor extern de memorie (jurnal) şi a unor strategii interne de antrenament creşte eficacitatea metodei.

    Eficacitatea metodelor non-electronice externe de ajutare a memoriei a fost confirmată în mai multe studii de caz sau studii necontrolate (studii de clasa IV; Sohlberg şi Mateer, 1989; Zencius si colab., 1990; Burke si colab., 1994; Squires si colab., 1996).

    Există un studiu de clasa IV care pare sa sugereze că nu toate strategiile de ajutare a memoriei sunt benefice. Evans si colab., (2003) au investigat ajutoarele sau strategiile de memorie la un mare număr de pacienţi cu leziuni cerebrale de diferite etiologii. Cele mai folosite ajutoare de memorie au fost mijloacele externe cum ar fi calendare, liste, caiete şi jurnale. Totusi, pe baza evaluarilor de eficacitate obţinute de la rude/persoane independente, cele mai larg folosite ajutoare/strategii nu au fost in mod necesar considerate si cele mai eficiente.

    Folosirea tehnologiilor de asistare electronică a memoriei

    Creşterea disponobilităţii calculatoarelor, internetului, dispozitivelor de comunicaţie wireless şi a altor dispozitive electronice deschide o serie largă de posibilităţi de incorporare a acestor tehnologii in recuperarea memoriei [pentru un review al tehnologiei de asistare a funcţiilor cognitive a se vedea LoPresti si colab., 2004]. Ceea ce este surprinzător este faptul că în ciuda unui cost relativ scăzut şi a unei disponibilităţi crescute a acestor dispozitive sunt inca relative puţine studii bine controlate în acest domeniu. Între primele studii efectuate a fost un studiu de clasa III de Kerner şi Acker (1985 ) care a arătat ameliorarea performanţei memoriei la pacienţii cu afectare usoara sau moderata a memoriei post LCT, după folosirea unui software de antrenament computerizat al memoriei. Dovezi privind eficienţa antrenamentului memoriei asistat de computer apar din două studii de clasa IV (Glisky şi Glisky 2002; Kapur si colab., 2004). Un alt studiu de clasa III a evaluat eficienţa a patru strategii de antrenament asistat de calculator al memoriei (ritm propriu, feedback, personalizare, prezentări vizuale) la pacienţi chinezi cu traumatisme cerebrale inchise (Tam şi Man, 2004). Comparând memoria pre- şi post-testare (chestionare computerizate) a pacientului şi a grupului de studiu s-a văzut o îmbunătăţire semnificativă la nivelul tuturor celor patru teste de memorie dar nu şi într-o măsurare independentă a rezultatelor memoriei. Pe lângă computere, sistemele de pagere portabile au fost folosite pentru a îmbunătăţi performanţele memoriei. Wilson si colab. (2001) (studiu de clasa III) au investigat eficienţa unui sistem de pager portabil programat extern (NeuroPage) pe un număr mare de pacienţi cu LCT, AVC si pe alti pacienti cu probleme de memorie si/sau de planificare/organizare.

    Peste 80% din pacienţii care au efectuat studiul de 16 săptămâni şi au folosit sistemul de pager au prezentat o îmbunătăţire semnificativă în efectuarea activităţilor de zi cu zi (îngrijire personală, administrarea medicamentelor, respectarea intalnirilor), iar această îmbunătăţire s-a menţinut la 7 săptămâni de la returnarea pager-ului. Merită menţionat că acest studiu a fost aprofundat de Inglis si colab. (2002), care au dezvoltat un ajutor interactiv al memoriei folosind un PDA cu transmitere de date către reţeaua de telefonie mobilă. Neuropage poate astfel comunica cu computerul îngrijitorului care la rândul său poate verifica de la distanta folosirea şi funcţionalitatea PDA-ului. Nu a fost publicat inca nici un studiu controlat privind eficacitatea acestuia. Într-un studiu de caz LCT de clasa IV s-a arătat eficacitatea unui sistem de paging alfanumeric (Kirsch si colab., 2004). Un alt dispozitiv electronic de ajutare a memoriei este organizatorul vocal portabil (voice organizer-VO). Acest dispozitiv poate fi programat să recunoască tiparul individual de vorbire al pacientului, să stocheze mesaje dictate de utilizator şi să reproducă mesaje la intervale de timp prestabilite. Hart şi colab. (2002) au investigat eficacitatea unui astfel de sistem pacienţii cu tulburari de memorie secundare LCT, in a facilita reamintirea scopurilor terapiei şi a planurilor, într-un design cu control intra-subiect (studiu de clasa III). Acest studiu a demonstrat că ţintele terapeutice inregistrate au fost reamintite mai bine prin aceste mijloace decât cele neinregistrate, atât în condiţii de reamintire libera cât şi cu indicii. Autorii menţionează faptul că rezultatele studiului trebuiesc interpretate cu grijă pentru că studiul a inclus un număr mic de pacienţi, a avut un timp de instructaj mic şi nu a existat un sistem independent de evaluare a memoriei. Eficacitatea folosirii unui dispozitiv VO a fost demonstrată într-un studiu bine controlat de clasa IV la pacienţi cu tulburări de memorie de diferite etiologii, inclusive LCT (van den Broek si colab., 2000). Tehnologia realităţii virtuale a fost folosită în evaluarea memoriei pentru a furniza o evaluare controlata si mai valida ecologic decat este posibil intr-un centru de recuperare.

    Rolul acestei tehnologii în recuperarea memoriei a fost investigat în două studii de clasa III [a se vedea review-ul efectuat asupra utilizarii si potentialului realitatii virtuale in recuperara memoriei de Brooks şi Rose, 2003]. Două studii clinice de clasa III au investigat performanţa pacienţilor cand sarcini specifice de memorie au fost efectuate într-un mediu virtual. Efectul participării active şi pasive intr-un mediu virtual non-imersiv asupra memoriei spaţiale la pacienti cu AVC a fost determinat de către Rose si colab. (1999) (studiu de clasa III). A fost evaluata performanta pacienţilor la testele de memorie de recunoastere spatiala si a obiectelor, dupa explorarea activa a mediului virtual sau observarea sa pasiva.

    Pacienţii cu AVC ca şi cei control au avut o performanţă mai buna la testele de recunoaştere spaţială activă decât la recunoasterea pasivă. Totusi, subiecţii de control pasivi au avut un scor mai bun la recunoaşterea obiectelor decât în mediu activ, pe când pacienţii cu tulburări de memorie nu au avut nici o diferenţă între scorurile obţinute la recunoaşterea pasivă sau activă a obiectelor. Grealy si colab. (1999) au evaluat într-un studiu de clasa III impactul mediilor de exersare virtuale stimulante, non-imersive, asupra atenţiei, procesarii informaţiilor, învăţarii şi memoriei la pacienti cu LCT. Compararea scorurilor de înainte şi de după interventie a arătat o îmbunătăţire semnificativă a atenţiei, procesării informaţiei şi învăţării verbale şi vizuale. Nu a fost observată nici o ameliorare a funcţiei memoriei care a fost testată prin testul memoriei logice şi testul figurilor complexe.

    Cele două studii de clasa III arată faptul că pacienţii pot prezenta o ameliorare a performanţelor memoriei spaţiale sau a învăţării verbale sau vizuale într-un mediu virtual.

    Recomandări

    Cicerone si colab. (2000) (utilizand un sistem diferit de cotare decat cel folosit aici) recomanda ca practică standard antrenamentul compensator al memoriei la pacienţii cu tulburări de memorie usoare. Acesti autori subliniază faptul că independenţa în funcţionarea zilnică, implicarea activă în identificarea tulburării de memorie ce necesita tratament şi capacitatea şi motivaţia de a continua strategii de tratament active si independente contribuie semnificativ la remedierea efectiva a memoriei. Pe baza dovezilor existente, noi considerăm că folosirea unor strategii de ajutare a memoriei non-electronice poate fi eficienta (nivel C), desi ramane neclar gradul in care nivelul beneficiului depinde de severitatea tulburării de memorie. Strategiile specifice de învăţare cum ar fi învăţarea cu impiedicarea erorilor sunt sustinute de o serie de studii de clasa III şi sunt astfel clasificate ca probabil eficace (nivel B). Totuşi, unele studii sugereaza că eficienţa unei tehnici specifice de invatare depinde de tipul de exerciţiu folosit, de implicarea memoriei implicite sau explicite şi de severitatea tulburării memoriei. Două studii de clasa III şi mai multe studii de clasa IV au arătat un posibil efect benefic în urma utilizării unui dispozitiv non-electronic de ajutare al memoriei cum ar fi un jurnal sau un caiet de notite (recomandare de nivel C). Sistemele electronice externe de ajutare a memoriei cum ar fi calculatoarele, pager-ele sau organizatoarele vocale portabile au fost dovedite a avea eficienţă în mai multe studii de clasa III şi sunt astfel recomandate ca probabil eficace in ameliorarea activitatilor cotidiene ale pacienţilor cu AVC şi LCT (nivel de recomandare B).

    Folosirea sistemelor de realitate virtuală s-a asociat cu un efect favorabil asupra învăţării verbale, vizuale şi spaţiale la pacientii cu tulburări de memorie după un AVC sau TBI în 2 studii de clasa III.

    Nu există în acest moment dovezi privind superioritatea învăţarii si antrenarii memoriei prin sisteme de realitate virtuală versus dispozitive non-virtuale; din acest motiv nu se poate face o recomandare privind specificitatea unei anumite tehnici. În acest moment antrenamentul memoriei într-un sistem de realitate virtuală este clasificat ca posibil eficient (nivel C).

    Deşi există un număr mare de studii în domeniul recuperării memoriei, există un număr de probleme evidenţiate în ghidurile precedente privind heterogenitatea populaţiilor studiate (ca vârstă, etiologie şi tipul leziunilor cerebrale, severitatea acestor leziuni, severitatea deficitelor funcţionale, timpul de la aparitie) şi dificultatea interpretării rezultatelor se menţine şi în acest ghid.

    Este de presupus ca tipul şi intensitatea strategiilor terapeutice au efecte diferite ce depind de tipul de circuite neurologice afectate, profilul de afectare funcţională, vârsta şi sexul pacientului, de timpul post-leziune la care se iniţiază terapia, nivelul de educaţie al pacientului şi alţi factori externi (sociali, vocaţionali). Numărul de variabile implicat face dificilă generalizarea şi favorizează elaborarea de programe de antrenament individuale adaptate circumstanţelor pacientului. Nu se pot face recomandări specifice pentru diferitele grupe diagnostice sau stadii de severitate. Încă există o lipsă de studii care să compare direct pacienţi cu patologii diferite (AVC vs. LCT), tipul şi severitatea leziunii cerebrale, vârstă, sex sau stadiul de recuperare.

    Recuperarea apraxiei

    Deşi incidenţa apraxiei după leziuni cerebrale dobândite este foarte mare, datele din literatură referitoare la tratament şi recuperare sunt foarte puţine. Există câteva motive privind aceasta lipsa de dovezi (Maher şi Ochipa, 1997). În primul rând, pacienţii cu apraxie nu isi conştientizează adesea deficitul si rareori îl consideră o problemă; în al doilea rând, mulţi cercetători consideră că recuperarea apraxiei este spontană şi nu necesită tratament; in al treilea rand, unii autori consideră că apraxia apare doar atunci când pacientului i se cere să îndeplinească o anumită sarcină, iar comportamentul adevărat este acela din afara testării. Totuşi există un consens în faptul că apraxia scade scorul activităţilor zilnice (ADL). Goldenberg si colab., (2001) au evaluat ADL complexe la pacienţi cu apraxie şi la subiecţi de control. Autorii au ajuns la concluzia că pacienţii cu apraxie au prezentat mai multe dificultăţi în îndeplinirea sarcinilor decât pacienţii cu leziuni ale emisferului stâng fără apraxie si decat subiectii sanatosi de control. În alte două studii s-au găsit rezultate similare: Hanna-Paddy si colab. (2003) au stabilit o legătură semnificativa între severitatea apraxiei şi dependent in funcţionarea fizica. Walker si colab. (2004) au studiat impactul deficitului cognitiv asupra capacităţii de îmbrăcare a hainelor post AVC folosind analiza video; pacienţii care nu s-au putut îmbrăca cu un tricou au prezentat în cele ce au urmat hemineglijare şi apraxie. Aceste rezultate sugerează necesitatea tratamentului apraxiei, ca parte a unui program global de neurorecuperare dupa leziuni cerebrale. În acest scurt rezumat, vor fi revizuite studii ce examinează eficacitatea tratării apraxiei; acestea studii sunt fie observaţionale, fie experimentale, iar calitatea lor va fi descrisă mai jos.

    Există două studii clinice randomizate recente asupra recuperării apraxiei. Smania si colab., (2000) au evaluat într-un studiu randomizat controlat eficacitatea unui program de recuperare la pacienţi cu apraxia membrelor. În studiu au fost incluşi 13 pacienţi cu leziune cerebrală dobândită la nivelul emisferului stâng şi apraxia membrelor (cu durata de peste două luni). Grupul studiat a beneficiat de un antrenament experimental de recuperare pentru apraxia membrelor, constând într-un program de antrenament comportamental cu exerciţii de reproducere a anumitor gesturi.

    Grupul de control a primit tratament convenţional pentru afazie. Evaluarea a constat în teste neuropsihologice pentru afazie, înţelegerea verbală, inteligenţă generala, apraxie orală, apraxie construcţională, şi trei teste pentru funcţia praxică a membrelor (apraxie ideaţională şi ideomotorie şi recunoaşterea gesturilor).

    Activităţile de zi cu zi legate de fiecare test au fost folosite pentru masurarea rezultatelor finale. Pacienţii din grupul de studiu au prezentat îmbunătăţiri semnificative la teste, ca si o scadere semnificativa a erorilor, atât în ceea ce priveşte apraxia ideaţională cât şi cea ideomotorie. La grupul de control performanţele nu s-au modifcat semnificativ. Rezultatele arătă deci o posibilă eficienţă a programelor de antrenament specific pentru recuperarea apraxiei membrelor. Donkervoort si colab. (2002) au evaluat eficacitatea unei strategii de antrenament la pacienţi cu AVC situat în emisferul stâng şi apraxie, printr-un studiu controlat. 113 pacienţi cu AVC de emisfer stâng şi apraxie au fost randomizaţi în două grupuri de tratament: (i) strategie de antrenament integrată in terapia ocupaţională uzuala si (ii) doar terapia ocupaţională uzuala.

    Evaluarea primara a constat intr-o observare standardizata a ADL de catre un cercetător independent. S-au folosit apoi pentru a măsura rezultatele secundare scoruri ADL adiţionale (indexul Barthel ADL, ADL evaluate de terapeuţii ocupationali si de pacienţi). După 8 săptămâni de tratament, pacienţii care au folosit recuperarea strategică (n=43) au prezentat o ameliorare semnificativă faţă de grupul care a primit tratament uzual (n=39), cuantificată prin observarea scorului ADL. Aceste rezultate reflecta un efect usor spre moderat (effect size 0,37) al strategiei de recuperare asupra funcţionării zilnice a pacientului. În ceea ce priveşte rezultatele secundare, s-a masurat un efect mediu (effect size 0,47) la aplicarea indexului Barthel ADL. Nu s-au găsit efecte benefice ale antrenamentului strategic după 5 luni de urmărire.

    Recent am efectuat analize secundare ale datelor obţinute de Donkervoort si colab. (2002) pentru a examina transferul efectelor antrenamentului prin strategii cognitive la pacienţi cu apraxie post AVC de la sarcinile pentru care s-a efectuat antrenament la cele neantrenate. Analiza a arătat că în ambele grupuri de tratament, scorurile ADL pentru cerinţele improvizate s-au îmbunătăţit semnificativ după 8 săptămâni de antrenament, în comparaţie cu scorurile iniţiale. Modificările de scor ale activităţilor improvizate au fost mai mari în grupul cu strategie de antreanment prin comparaţie cu grupul ce a primit tratament uzual. Aceste rezultate sugerează că transferul antrenamentului este posibil, dar sunt necesare alte studii pentru a confirma aceste rezultate (Geusgens si colab., 2005).

    Mai multe studii de clasa II susţin eficacitatea recuperarii apraxiei. Goldenberg şi Hagman (1998) au studiat un grup de 15 pacienţi cu apraxie, care prezentau erori fatale în ADL: o eroare a fost catalogata drept fatală dacă pacientul nu putea acţiona fără ajutor sau dacă eroarea impiedica pacientul să realizeze cu succes sarcina propusa. Studiul s-a desfasurat în modul următor: în fiecare săptămână s-a aplicat un test ADL; între teste una din cele trei activităţi a fost antrenată, dar nu s-au oferit sfaturi terapeutice ci doar sustinere pentru celelalte două activităţi. În fiecare săptămână s-a efectuat antrenament pentru o altă activitate, în timp ce celelalte activităţi învăţate anterior erau aplicate in viaţa de zi cu zi. Dacă apăreau erori fatale în cursul activităţilor, se practica un nou ciclu de terapie. La sfărşitul terapiei, 10 pacienţi puteau practica toate cele trei activităţi fără a face erori fatale. Trei pacienţi au făcut doar o eroare fatală. Nu s-a putut efectua o generalizare a efectelor recuperarii de la activităţi invăţate la activităţi spontane. Şapte pacienţi au fost reexaminaţi după şase luni; numai acei pacienţi care au continuat sa practice activităţile in viaţa curentă au prezentat rezultate pozitive.

    Van Heugten si colab. (1998) au făcut un studiu în care au evaluat un program terapeutic de învăţare a strategiilor de compensare a apraxiei. Rezultatul a fost studiat pe un model pre-post-test; evaluările au fost făcute la debut şi după 12 săptămâni de terapie. 33 de pacienţi cu AVC şi apraxie au fost trataţi prin terapie ocupationala în unităţi de recuperare, spitale generale, centre de recuperare şi centre de nursing. Pacienţii au prezentat îmbunătăţiri semnificative în funcţionarea ADL şi îmbunătăţiri mici la testele de apraxie şi funcţionare motorie. Dimensiunea efectului pentru disabilităţi, cuprinsă între 0,92 şi 1,06, a fost comparată cu dimensiunea efectului pentru apraxie (0,34) şi pentru funcţionarea motorie (0,19). Efectul semnificativ al tratamentului a fost sesizat şi când s-au luat în considerare ameliorarea individuala şi ameliorarea subiectiva. Aceste rezultate sugerează că programul pare a fi benefic în învăţarea de catre pacienţi de strategii compensatoare ce îi ajută în funcţionarea mai independentă, în ciuda prezenţei îndelungate a apraxiei. Poole (1998) a publicat un studiu în care a examinat abilitatea participanţilor cu AVC de emisfer stâng de a invata folosirea unei singure mâini la legarea şireturilor de la pantof. Pacienţii cu AVC de emisfer stâng cu sau fără apraxie şi grupul de control au fost învăţaţi să se lege la şireturi cu o singură mână. Retinerea s-a testat după un interval de 5 minute în care participanţii efectuau alte sarcini. Numărul de încercări după care s-a învăţat sarcina a diferit considerabil în rândul grupurilor. Totuşi, la sarcina de reţinere grupul de control şi grupul pacienţilor cu AVC fără apraxie au avut nevoie de un număr similar de încercări, în timp ce grupul pacienţilor cu apraxie au necesitat semnificativ mai multe încercări faţă de celelalte două grupuri. Toate grupurile au necesitat mai puţine încercări la etapa de reţinere faţă de etapa de învăţare.

    Alte dovezi provin din studii de caz. Wilson (1988) a studiat o adolescentă cu o leziune cerebrală extinsă post accident de anestezie. Una din consecinţele cele mai dizabilitante ale leziunii a fost apraxia, ce a determinat ca pacienta să fie aproape complet dependentă în viaţa de zi cu zi. Wilson a concluzionat că programul "step-by step" a fost un succes în învăţarea de catre pacienta a câtorva sarcini, dar la urmarirea ulterioara nu s-a observat generalizarea la noi sarcini. Maher si colab. (1991) au studiat efectele terapiei la un pacient în vărstă de 55 ani cu apraxie ideomotorie si cu păstrarea recunoaşterii gesturilor.

    Pacientul a primit terapie zilnic timp de două săptămâni, o oră pe zi. În timpul terapiei i s-au oferit mai multe indicii care au fost retrase sistematic in timp ce i s-a furnizat si feedback si i s-au corectat greşelile făcute de-a lungul terapiei. Producerea gesturilor s-a imbunătăţit calitativ. Ochipa si colab. (1995) au formulat ulterior un program de terapie menit să elimine tipuri specifice de erori. Praxia a fost studiată la doi pacienţi cu AVC. Se pare că ambii pacienţi au obţinut îmbunătăţiri importante, dar efectele observate au fost specifice tratamentului: tratamentul unei anumit tip de eroare nu a avut efect pe alte tipuri de gesturi, netratate. Jantra si colab. (1992) a studiat un pacient în vârstă de 61 de ani cu AVC de emisfer drept urmat de mers apraxic. După trei săptămâni de antrenament al mersului suplimenat cu indicii vizuale, pacientul a devenit independent, avand o ambulatie sigura. Pilgrim şi Humphreys (1994) au prezentat cazul unui pacient cu emisfer cerebral drept dominanat si leziune cerebrală cu apraxie ideomotorie pe membrul superior stâng. Performanţa pacientului pe 10 sarcini a fost evaluată înainte şi după recuperarea în trei modalităţi diferite. Un model mixt de analiză a variantei (ANOVA) a fost aplicat si a aratat rezultate pozitive ale trtamentului, dar cu putina ameliorare în viaţa de zi cu zi. Bulter (1997) a prezentat un studiu de caz care a explorat eficacitatea stimulării tactile şi kinestezice, ca strategie de interventie, în plus faţă de medierea verbală şi vizuală, la un pacient cu apraxie ideatică şi ideomotorie post traumatism cerebral. Rezultatele au indicat o îmbunătăţire după o perioada de antrenament si dovezi limitate privind eficacitatea stimulării senzoriale aditionale.

    Goldenberg si colab. (2001) au condus un studiu terapeutic cu 6 pacienţi apraxici în care au comparat două metode de tratament: antrenament direct al activităţii bazat pe realizarea ghidata a întregii activităţi versus antrenament de explorare ţintit spre a învăţa pacientul relaţiile structură-funcţie ce stau la baza realizarii corecte a activitatii, dar care nu a implicat realizarea actuala a activităţii. Antrenamentul bazat pe explorare nu a prezentat nici un efect benefic, în timp ce antrenamentul direct al activităţii a redus erorile şi nevoia de asistenţă. Efectele antrenamentului s-au păstrat în timp, dar rata erorilor a crescut când activităţile învăţate s-au testat cu un set partial diferit de obiecte. Performanţele s-au îmbunătăţit iniţial cu testarea repetată a activităţilor neantrenate, dar numărul de erori nu a scăzut şi aceeasi cantitate de asistenţa a fost necesară în continuare entru acitivitatile neantreate, în timpul efectuării antrenamentului altor activităţi. Întrucât rezultatele terapeutice au fost restrânse la activităţile antrenate şi într-un anumit grad la obiectele de antrenament, autorii au concluzionat că terapia trebuie adaptată la nevoile specifice ale fiecărui pacient şi ale familiei acestuia şi trebuie legate strans de acivitatile de rutina, normale ale vietii cotidiene.

    Recomandări

    Există dovezi de nivel A privind eficacitatea tratamentului apraxiei folosind strategii compensatorii. Tratamentul trebuie să fie direcţionat pe activităţile funcţionale, care sunt structurate şi practicate folosind abordări de învăţare cu impiedicarea erorilor.

    Întrucât transferul antrenamentului este dificil de obţinut, antrenamentul trebuie să se concentreze pe activităţi specifice într-un context specific apropiat de rutina zilnică a pacientului.

    Recuperarea apraxiei nu ar trebui să fie ţinta terapiei. Sunt necesare studii ulterioare asupra interventiilor terapeutice, care trebui de asemenea să stabilească daca efectele lor se generalizeaza la activităţi neantrenate şi în situaţii noi.

    Recuperarea acalculiei

    Disfuncţii ale procesării numerelor şi de calcul (DPNC) pot apare după numeroase tipuri de leziuni cerebrale. Frecvenţa tulburărilor legate de calcul la pacienţi cu patologie neurologică este între 10% şi 90% în funcţie de patologia determinantă şi de localizarea cerebrală a leziunii (Jackson şi Warrington, 1986).

    S-au aplicat două tipuri de intelegere a DPNC. Prima, tehnica de "reconstituire" sau "re-învăţare" constă în practici extensive pentru pacienţii cu capacitati marcat afectate/pierdute. Cealaltă, abordarea indirectă, promovează folosirea unor strategii de "back-up" bazată pe abilităţile reziduale ale pacientului (Girelli si colab., 2002). În acest caz tratamentul nu se adresează atat restabilirii funcţionalităţii componentei lezate, ci mai degrabă încearcă să exploateze abilităţile păstrate pentru a compensa deficitul. Ambele tipuri de recuperare constau în antrenament pas cu pas, de prezentare de probleme cu grad de dificultate crescut gradat, cu indicii ajutătoare şi alte tipuri de asistenţă, care vor fi utilizate din ce în ce mai puţin odată cu recuperarea; în toate cazurile pacientul va primi feedback direct asupra acurateţii si/sau a erorilor făcute.

    Rezultatele finale post terapie constau in mod tipic in compararea performantelor individuale pre- si post-tratament la testele de transcodare si de calcul simplu şi complex. Majoritatea modelelor de cercetare şi procedurilor de evaluare statistică sunt preluate din cercetările pe un singur subiect (Kratochwill şi Levin, 1992; Randall si colab., 1999). Gravitatea disabilităţii funcţionale în viaţa zilnică este rar evaluată sau estimată în acest tip de studii.

    Deoarece informatiile din bazele de date au fost nesatisfăcătoare, autorii au revizuit ei insisi datelele existente in literatura şi au folosit o sinteza pre-existenta despre acest subiect (Girelli şi Seron, 2001).

    Studiile sunt în principal "cvasi-experimentale", folosind cazuri unice sau grupuri mici si abordări ghidate de principiile neuropsihologiei cognitive (Shallice, 1979; Caramazza, 1989; Riddoch şi Humphreys, 1994; Seron, 1997) şi cercetări pe un singur subiect (Kratochwill şi Levin, 1992; Randall si colab., 1999) (dovezi de clasa II, III si IV). Studiile de grup ce folosesc grupuri de control sunt considerate neadecvate de cei mai mulţi autori datorită motivelor cunoscute (probleme cu selecţia pacienţilor, omogenitatea grupului, heterogenitatea deficitului subiacent şi a nivelului funcţional premorbid). Grupul de studiu analizat recent de Gauggel şi Billino (2002) se confruntă cu efectele motivării şi mai puţin cu tratamentul specific.

    Recuperarea DPNC poate fi grupată în mai multe arii de intervenţie. Recuperarea abilităţii de transcodare (abilitatea de a traduce stimuli numerici între diferitele formate), a fost efectuată cu succes în câteva studii (Deloche si colab., 1989; Deloche si colab., 1989, 1992; Jacquemin si colab., 1991; Sullivan si colab., 1996), în principal prin reînvăţarea de catre pacient a setului de reguli necesar. Deficitele de calcul aritmetic (înmulţiri simple, adunări, scăderi sau împărţiri făcute în memorie) au fost ţinta mai multor studii de recuperare (Miceli şi Capasso, 1991; Hittmair-Delazer si colab., 1994; Girelli şi Delazer, 1996; Whestone, 1998; Girelli si colab., 2002; Domahs si colab., 2003, 2004). În toate studiile, practica susţinută pe domeniul de cunoastere deficitar, de exemplu tabla înmulţirii, a determinat îmbunătăţiri semnificative.

    Un rezultat pozitiv a fost obţinut printr-un program de recuperare bazat pe folosirea strategică a cunoştinţelor reziduale de aritmetică ale pacientului (Girelli si colab., 2002). Acest caz specific sugerează că integrarea cunoştinţelor declarative, procedurale şi conceptuale au un rol critic în procesul de reachiziţie a acestei functii. Miceli si Capasso (1991) au recuperat cu succes un pacient cu deficit al procedurilor aritmetice (cunoasterea necesara pentru rezolvarea calculelor multi-digit).

    Deficitul de rezolvare a problemelor de aritmetică (abilitatea de a obţine soluţii la probleme de aritmetică complexe, cu multe nivele) a fost tratat într-un studiu (Delazer si colab., 1998). Studiul a fost parţial un succes, întrucât pacienţii au găsit un numar crescut de soluţii corecte la probleme beneficiind de indicii, dar nu a avut acelasi efect asupra procesului de executie actual.

    Recomandări

    În general, datele existente sugerează ca tehnicile de recuperare folosite pentru a trata variante selectate de DPNC au avut succes (cotare de nivel C). Este de notat ca au fost observate îmbunătăţiri semnificative chiar si la pacienţii cronici cu deficite severe. Câteva obiecţii trebuie menţionate în acest context. În prezent, există puţine date despre prognosticul şi recuperarea spontană a DPNC, si astfel efectele diferitelor intervenţii în stadiile precoce ale deficitelor de calcul sunt greu de evaluat. Mai mult, diferite tulburări neurologice (AVC, demenţă şi traumatism) au fost doar în parte comparate în ceea ce priveşte efectul lor specific asupra DPNC. În plus, nu a fost studiat în detaliu în ce măsură deficitele de atenţie sau ale funcţiilor executive pot influenţa recuperarea DPNC.

    Recomandări generale

    În opinia noastră, există dovezi suficiente pentru a da o recomandare de nivel A, B sau C pentru unele forme de recuperare cognitivă la pacienţi cu deficite neuropsihologice în faza post-acută a unei leziuni cerebrale focale (AVC, LCT).

    Această concluzie generală este bazată pe un număr limitat de studiii clinice randomizate, şi este suţinută de un număr considerabil de dovezi provenind din studii de clasa II, III şi IV. În particular, folosirea unor studii riguroase de tip caz-control a fost luată în considerare de autori ca sursa de dovezi acceptabile in acest domeniu specific, în care aplicarea metodologiei studiilor clinice randomizate este dificilă din motive legate de lipsa unui consens asupra ţintei tratamentului, de metodologia intervenţiei, ca şi de evaluarea rezultatelor.

    Recomandări pentru viitor

    În viitor sunt clar necesare studii mari randomizate, controlate care să evalueze metodologii de tratament bine definite pentru situaţii clinice frecvent intalnite (de ex. evaluarea eficacităţii unei terapii a neglijarii spatiale unilaterale asupra disabilităţii motorii pe termen lung la pacienţii cu AVC de emisfer drept). Principala dificultate a acestei abordari constă în natura extrem de heterogena a deficitelor cognitive. De exemplu, este greu de crezut că acelaşi tratament standardizat al afaziei poate fi eficient pentru un pacient cu jargonafazie fluenta, cu neologisme ca si pentru unul cu afazie non-fluenta cu agramatisme. Cercetarea în neuropsihologie s-a concentrat pe evaluarea unor terapii specifice, derivate din teorie, pe deficite cognitive bine definite, de obicei prin folosirea metodologiei de studiu de caz (de exemplu, eficienţa unei intervenţii lingvistice comparate cu stimularea simpla a abilităţii de a recupera unitati lexicale apartinand unei clase bine definite). Pentru acest Grup de Lucru, amândouă metodele reprezinta directii de cercetare potenţial fructuoase în domeniu.

    Studiile viitoare vor trebui să definească mai bine pacientii inclusi din punct de vedere clinic şi patologic. Diferenţierea grosieră între AVC şi LCT utilizata in prezent este clar insuficientă: trebuie făcută o distincţie între principalele categorii de boli cerebrovasculare, ca şi o subdivizare pe categorii patologice a supravieţuitorilor unui LCT, pentru a îmbunătaţi calitatea studiilor de recuperare cognitivă.

    Consideraţii

    A. Bellman şi C. Bindschaedler au contribuit la review-urile despre despre ULN. L. Bonfiglio, P. Bongioanni şi S. Chiocca au contribuit la review-urile despre recuperarea atenţiei. M. Delazer şi L. Girelli au contribuit la review-urile despre acalculie.

*ST*

    Cuvinte cheie: regula deciziei clinice, tomografie computerizată, ghid, traumatism cranian, complicaţie intracraniena, traumatism rebral minor, factori de risc.

    În 1999 a fost constituit sub auspiciile Federatiei Europene a Societatilor de Neurologie (EFNS) un Grup de Lucru pentru investigarea leziunii cerebrale traumatice usoare (LCTU). Scopurile acestuia au fost de a defini aceasta entitate si de a propune pentru LCTU o nomenclatură uniforma şi unanim acceptată, ca şi dezvoltarea unui set de reguli care sa ghideze managementul initial, în ceea ce priveste investigatiile auxiliare, decizia de spitalizare, observarea şi urmărirea pacientului.

    Introducere

    Faptul că traumatismul extremităţii cefalice poate produce leziuni cerebrale este cunoscut de mult timp, iar termenul "commotio cerebri" era deja utilizat în secolul al XVI-lea de catre Ambroise Pare (conform lui Denny-Brown şi Russel, 1941; Frowein şi Firshing, 1990). Traumatismul capului este o cauză frecventă de morbiditate şi mortalitate în tarile europene. Incidenţa leziunii cerebrale traumatice (LCT) variază între 229 si 1967 cazuri la 100000 locuitori pe an, cu incidenţa maximă la barbati cu vârste intre 15-24 ani (Jennett, 1996; Kraus şi col. 1996). LCT este principala cauză de deces a persoanelor sub 45 ani (Jennett 1996; Kraus şi col. 1996).

    În mod uzual LCT se clasifică drept uşoară, moderată sau severă (Tabelul 1).

    Potrivit unei opinii general raspandite, pacientii cu LCTU au la internarea in spital un scor CGS (Glasgow Coma Score) de 13-15 (Teasdale şi Jennett, 1974; Williams şi colab., 1990; Gomez şi colab., 1996; Haydel şi colab., 2000; Stiell şi colab., 2001). În LCT moderate, scorul GCS la internare este de 9-12, iar în cazul LCT severe, la internare scorul GCS este ≤ 8 după resuscitare (Tabelul 1) (Bullock şi colab., 1996). Un al patrulea grad (critic) se referă la cea mai severă formă de LCT, în care apar semne de lezare a trunchiului cerebral (cu sindroame bulbare sau mezencefalice acute), cu reactii pupilare diminuate/absente si postură de decerebrare, sau fără reacţie pupilară şi motorie. Prognosticul este aproape invariabil sever (deces sau stare vegetativa/sindrom apalic traumatic) (Tabelul 1) (Gerstenbrand şi Lucking, 1970; Frowein şi Firsching, 1990; Stein şi Spettell, 1995).

    Peste 95% din totalul LCT sunt considerate uşoare, în timp ce leziunile moderate şi severe reprezinta impreuna doar 5% din cazuri (Meerhoff şi colab., 2000). Mortalitatea LCTU este mică (intre 0,04-0,29% cazuri) şi este aproape exclusiv cauzată de hemoragia intracraniană (Klauber şi colab., 1989). Hemoragia intracraniană (extradurală sau subdurală) ce necesită adesea interventie neurochirurgicală apare la 0,2-3,1% din totalul pacienţilor cu LCTU şi intre 6,3% şi 21% din pacienţi au alte complicaţii intracraniene observate la examenul CT cerebral (Shackford şi colab., 1992; Stein şi Ross, 1992; Borczuk, 1995; Culotta şi colab., 1996; Dunham şi colab., 1996; Hsiang şi colab., 1997; Haydel şi colab., 2000; Stiell şi colab., 2001).

    Recunoaşterea precoce a simptomelor şi semnelor cunoscute a creşte riscul dezvoltării unei hemoragii intracraniene reprezintă aspectul cheie al evaluării iniţiale a pacientului (Haydel şi colab., 2000; Stiell şi colab., 2001).

    Strategia de căutare

    Grupul de Lucru a căutat sistematic literatura de limba engleză din baza de date MEDLINE (1966-2001) folosind urmatoarele cuvinte cheie: traumatism cranian minor, traumatism cranian uşor, leziune cerebrala traumatica usoara, leziune cerebrala traumatica şi management. Articolele suplimentare au fost obţinute din bibliografia articolelor găsite pe MEDLINE (incluzand si pe cele in limba germana), ca si din tratate. Articolele au fost selectate dacă contineau date asupra a cel putin uneia din urmatoarele chestiuni: pacienti clasificaţi dupa unul din sistemele de clasificare cunoscute (de ex. scorul GCS de 13-15 la internare), date de prognostic ( anomalii CT, indicaţia de intervenţie neurochirurgicală, mortalitatea) sau informaţii privind managementul acestor pacienţi. Articolele considerate a avea valoare istorică au fost de asemenea incluse. Pentru a alcătui acest ghid a fost strâns în final un total de 125 de articole. Informaţii suplimentare pot fi găsite pe site-ul EFNS. Acolo unde s-a considerat potrivit, s-a furnizat o clasificare pe nivele de evidenta a intervenţiilor şi testelor de diagnostic; s-au furnizat grade de recomandare pentru management conforme cu recomandările ghidurilor de management neurologic ale EFNS (Hughes şi colab., 2001).

    Mecanismele LCT

    LCT este în mod obişnuit consecinţa impactului la nivelul capului, în timpul caruia acestuia i se transmite energie (impuls) ce determina accelerare, decelerare sau rotaţie bruste. Traumatismul poate fi închis, dacă craniul ramane intact, sau penetrant, dacă cutia craniană şi (frecvent) dura sunt penetrate de obiecte ascuţite (leziuni de armă de foc, cuţit, şurubelniţă, săgeţi) (Bayston şi colab., 2000).

    Leziunea focală, sau leziunea de contact, cum ar fi fractura de craniu, hematomul extradural, hematom subdural datorat contuziei, contuzia corticală sunt produse prin forţele de impact ce acţionează direct asupra craniului şi produc o compresie a ţesutului subjacent locului de impact (lovitura) sau a ţesutului situat la distanta de locul de impact (contralovitură) (Pudenz şi Shelden, 1946; Sellier şi Unterharnscheidt, 1963).

    Impactul asupra capului per se nu produce în mod obligatoriu disfuncţia creierului sau leziunea creierului. Cu excepţia fracturii de craniu şi a hematomului extradural, toate tipurile de leziuni cerebrale pot fi produse prin accelerarea (unghiulară) a capului fără impact, cu condiţia să existe un episod de pierdere a stării de constienţă(PC) (Gennarelli şi colab.,1982). În acest mod, forţele de forfecare generate în interiorul creierului la rotatia sa brusca pot leza axonii şi vasele de sânge (Houlbourn, 1943; Gennarelli, 1983; Grcevic, 1988; Gerstenbrand şi Stepan, 2001). Există controverse privind posibilitatea aparitiei disfuncţiei cerebrale difuze după LCTU, în absenţa leziunilor structurale. Spatz şi colab. au definit "commotio cerebri" ca pe o tulburare funcţională fara nici o leziune cerebrala structurala (Trotter, 1924; Spatz, 1936). Această definiţie are consecinte considerabile asupra terminologiei folosite şi este o sursă frecventă de probleme medico-legale si de asigurare după LCT.

    Leziunea cerebrala post-traumatică poate fi de asemenea clasificată în functie de evoluţia sa temporala (Teasdale, 1995; Maas şi colab.,1997). Leziunea primară apare în momentul impactului şi se presupune a fi ireversibilă. Leziunea secundară a creierului evoluează în ore sau zile dupa impact, ca o consecinta a unor complicaţii sistemice (predominant hipoxie şi hipotensiune) sau intracraniene (edem cerebral, hernie transtentoriala sau foraminala).

    Complicaţiile terţiare (sepsis, complicatii tromboembolice, polineuropatie de boli critice) pot apărea la zile sau săptămâni de la traumatism, ca rezultat al unui status catabolic alterat sau a trombozelor secundare imobilizării la pat, deficitelor motorii sau infecţiilor (Gerstenbrand, 1977).

    Clasificarea LCTU

    Pentru descrierea si definirea LCTU au fost folosiţi mulţi termeni diferiti (Frowein şi Firsching 1990; Williams şi colab., 1990; Evans, 1992; Pople şi colab., 1993; Birbamer şi colab., 1994; Stein şi Spettell, 1995; Teasdale, 1995; Culotta şi colab., 1996; Gomez şi colab., 1996; Saab şi colab., 1996; Arienta şi colab., 1997; Ingebrigtsen şi colab., 2000 Gerstenbrand şi Stepan, 2001; von Wild şi Terwey, 2001). În acest ghid este propusă o clasificare bazată pe scorul GCS la internare, istoricul traumatismului [de ex. durata PC si a amneziei post-traumatice (APT)], semnele neurologice şi factorii de risc pentru complicaţii intracraniene. Au fost propuse mai multe subclasificări care sa faciliteze deciziile iniţiale de management (recomandare de nivel B) (Tabelul 1, şi apoi Figura 1).

    Recomandări: LCTU este definită ca o consecinţă a unui traumatism inchis (non-penetrant) cu accelerare, decelerare sau rotatie brusca a capului, cu un scor GCS la internare de 13-15. Dacă durata episodului de pierdere a stării de conştienţă este de maxim 30 minute şi dacă amnezia postraumatică durează mai putin de 60 minute, prognosticul pacientului este considerat bun (mortalitate < 1%), în special în absenţa factorilor de risc (mortalitatea se apropie de 0) (recomandare de nivel B) (Tabelul 1).

    Scorul GCS la internare

    Determinarea cat mai precisa a GCS la internare este importanta, deoarece numărul de anomalii intracraniene şi necesitatea intervenţiilor neurochirurgicale sunt invers proporţionale cu acesta (Culotta şi colab.,1996; Gomze şi colab., 1996). Timpul scurs între momentul accidentului şi momentul internarii în spital poate influenţa scorul GCS. Studiile recente au folosit limita de 24 ore ca intarziere maxima admisa a internarii în spital, dar aceasta întârziere nu este frecvent menţionată (Jennett, 1996; Haydel şi colab., 2000; Stiell şi colab., 2001). Scorul GCS este de asemenea cel mai frecvent folosit şi la populaţia pediatrică; totusi el este mai putin adecvat pentru copiii foarte mici, ale caror activitate motorie şi limbaj nu sunt inca dezvoltate complet; din acest motiv au fost dezvoltate scale alternative (Simpson şi colab.,1991; Durham şi colab., 2000). Scala GCS Pediatrică foloseşte scoruri maximale ajustate în functie de vârstă, dar se bazeaza pe un punctaj de 14 faţă de scara de 15 puncte GCS (Reilly şi colab., 1988).

    Tabelul 1. Clasificarea leziunii traumatice a creierului. ( GCS-scara de comă Glasgow; PC-pierderea stării de conştienţă; APT-amnezie post-traumatică.

*T*

┌─────────────────────┬────────────────────────────────────────────────────────┐

│Clasificare          │Scorul GCS la internare şi caracteristicile clinice     │

│                     │modificate functie de sistemele de clasificare American,│

│                     │Olandez şi Scandinav (Teasdale şi Jennett, 1974; Stein  │

│                     │şi Spettell, 1995; Maas şi colab., 1997; Ingebrigtsen şi│

│                     │colab., 2000; Twijnstra şi colab., 2001)                │

├─────────────────────┼────────────────────────────────────────────────────────┤

│Uşor                 │GCS=13-15                                               │

│     Categoria 0     │GCS=15, Nu există PC, APT, = leziunea capului fără      │

│                     │leziunea creierului                                     │

│                     │Nu există factori de risc.                              │

│                     │                                                        │

│     Categoria 1     │GCS=15,PC≤30 min, APT≤1 ora                             │

│                     │Nu există factori de risc                               │

│                     │                                                        │

│     Categoria 2     │GCS=15 şi există factori de risc                        │

│                     │                                                        │

│     Categoria 3     │GCS=13-14                                               │

│                     │PC<30 min, APT< 1 oră                                   │

├─────────────────────┼────────────────────────────────────────────────────────┤

│                     │Cu sau fără factori de risc prezenti                    │

│Moderat              │GCS=9-12                                                │

│Sever                │GCS≤8                                                   │

│Critic               │GCS=3-4, lipsa reacţiilor pupilare şi reacţii motorii   │

│                     │absente sau răspuns prin decerebrare                    │

│                     │                                                        │

└─────────────────────┴────────────────────────────────────────────────────────┘

*ST*

    Durata episodului de pierdere a conştienţei

    Este esential ca după un traumatism cranian să se evalueze prezenta unui episod de pierdere a stării de conştienţă ca şi durata acetui episod, pentru că pierderea conştienţei se asociază cu un risc crescut de fractură a craniului şi de complicaţii intracraniene (EL=Clasa a III-a) (Teasdale şi colab., 1999; Stein şi Spettell, 1995; Gomez şi colab., 1996).

    Nu există un consens privind cat timp trebuie sa dureze o pierdere a stării de conştienţă traumatica pentru a fi definita ca LCTU. Au fost propuse durate de 5, 10, 15-20 sau 30 minute (Rimel şi colab., 1981; Williams şi colab., 1990; Evans, 1992; Hahn şi McLone, 1993; Gomez şi colab., 1996; Jennett, 1996; Haydel şi colab., 2000; Ingebrigtsen şi colab., 2000). În mod similar, nu există o durata prestabilită a comei care sa poata defini LCTU, şi astfel fiecare limită este în mod necesar arbitrara. Scopul Grupului de Lucru este acela de a armoniza acest ghid cu alte clasificări internaţionale (de ex. Comitetul pentru LCTU al Congresului American de Medicină Recuperatorie, 1993). Există unele studii care demonstrează că prognosticul nu este afectat negativ de prezenta unui scurt episod de pierdere a stării de conştienţă. La copii, s-a aratat ca prognosticul este bun în 100% din cazurile în care episodul de pierdere a stării de conştienţă a durat mai putin de 15 minute (Hahn şi McLone, 1993) (dovada de clasa a II-a). Într-un alt studiu, durata episodului de pierdere a conştienţei dupa LCTU nu s-a corelat cu numarul acuzelor subiective post-traumatice, cu performanţa neurocognitivă şi cu factorii de risc emoţionali preexistenţi ( Ruff şi Jurica, 1999) (dovada de clasa a II-a). Jennett (1996) a afirmat că o durată a stării de alterare a conştienţei mai mică de 15-30 minute poate fi considerată uşoară (dovada de clasa a IV-a).

    Amnezia post-traumatică

    Amnezia post-traumatică (anterogradă) reprezintă perioada în care pacientul nu este capabil sa inregistreze amintiri în mod continuu (amnezie pentru evenimentele în desfasurare) şi este adesea caracterizată prin confuzie (Levin şi colab., 1979; Tate şi colab., 2000). Trebuie făcută distincţia între amnezie şi dezorientare, deoarece cele două simptome nu dispar intotdeauna în acelaşi timp (Tate şi colab., 2000). Prognosticul LCTU si reluarea activitatii profesionale depind într-o mai mare măsură de durata amneziei posttraumatice decât de scorul GCS la internare (dovada de clasa a III-a) (van der Naalt şi colab., 1999a). Dacă durata episodului de APT este mai mică de 24 de ore, prognosticul favorabil (masurat prin Glasgow Outcome Scale) se intalneste la 100% din pacienti (dovada de clasa a II-a) (van der Naalt şi colab., 1999). Amnezia retrogradă se referă la pierderea memoriei pentru perioada dinaintea traumatismului.

    Recomandări: O durată a amneziei post-traumatice mai mică de 1 oră şi/sau o amnezie retrograda mai mică de 30 minute sunt compatibile cu LCTU şi se asociază cu un prognostic bun (recomandare de nivel B).

    Factorii de risc

    Au fost identificate o serie de simptome, semne şi factori de risc care se corelează cu un risc crescut de leziuni intracraniene (nivele de evidenta clasa II-III) (Masters şi colab., 1987; Chan şi colab., 1990; Arienta şi colab., 1997; Haydel şi colab., 2000).

    Recomandări: Recunoaşterea acestor factori de risc este importantă; asemenea factori trebuie incluşi într-un sistem de clasificare pentru evaluarea suplimentară a riscului de complicaţii imediate (hematom extracerebral) (recomandare de nivel B). În plus, acesta permite evaluarea riscului de acuze pe termen lung.

    Complicaţii

    Anomaliile intracraniene

    Variatele complicaţiil ale LCTU (craniene, extracerebrale şi intracerebrale) pot fi clasificate în complicaţii care necesită (adesea) intervenţia neurochirurgicala (hematom extracerebral, fractură prin înfundare, extinderea liniei de fractură) şi în complicatii care nu pot fi tratate neurochirurgical (zonele de contuzie, edemul cerebral, leziunea difuză, micile hemoragii, hemoragia subarahnoidiană posttraumatică, pneumocefalia) (Teasdale şi colab., 1990; Lloyd şi colab., 1997; Ingebrigtsen şi colab., 2000). Examinarea CT cerebrala este foarte sensibilă în detectarea hematomului extracerebral şi a altor anomalii intracraniene, desi nu există nici o clasificare formala a LCTU bazata pe examenul CT cerebral, şi nici nu se cunosc sensibilitatea şi specificitatea şi variabilitatea inter- si intraobservator a variatelor anomaliilor intracraniene observate la examenul CT cerebral. Procentul pacienţilor cu anomalii intracraniene variază în funcţie de definiţiile utilizate, criteriile de includere clinică şi metoda radiologică folosită (Stein şi Spettel, 1995; Cullota şi colab., 1996). Aceste anomalii variază între 3% şi 13% la pacientii cu scor GCS la internare de 15 şi între 25% şi 37,5% la un pacient cu scor GCS la internare de 13 (Stein şi Ross, 1992; Culotta şi colab., 1996; Dunham şi colab., 1996, Stiell şi colab., 2001).

    Recomandări: termenul de complicaţie intracraniană cuprinde toate anomaliile craniene, extracerebrale şi intracerebrale secundare traumatismului capului care sunt observate la examinarea CT cerebrala si care sunt probabil rezultatul traumatismului cranian (recomandare de nivel C).

    Această definiţie a complicaţiilor intracraniene afectează managementul pe termen scurt şi lung al pacienţilor şi face posibilă raportarea complicaţiilor pe termen scurt şi lung ale anomaliilor intracraniene prezente dupa LCTU.

    Rezultatele examinarii CT cerebrale pot de asemenea prognoza şi absenţa progresiei tardive a bolii. Într-un studiu pe 2032 pacienţi, nu s-a observat nici o deteriorare neurologică şi nu s-a evidentiat nici un hematom, atunci cand examinarea CT cerebrală efectuată în primele 24 ore de la traumatism a fost în limite normale (nivel de evidenta de clasa a II-a) (Dunham şi colab., 1996).

    Recomandări: LCTU se poate solda cu o varietate de complicaţii (intra)craniene care se pot trata sau nu neurochirurgical. Examenul CT cerebral reprezintă "standardul de aur" pentru detectarea anomaliilor intracraniene şi reprezintă o metodă sigură pentru trierea pacienţilor care nu vor ramane internati (Livingston şi colab., 1991; Dunham şi colab., 1996) (recomandare de grad B).

    Tabelul nr. 2

*T*

┌─────────────────────────────────────┬──────────────────────────────────────┐

│Factorii de risc pentru dezvoltarea  │Referinţe                             │

│complicatiilor intracraniene după    │                                      │

│LCTU                                 │                                      │

├─────────────────────────────────────┼──────────────────────────────────────┤

│Un istoric neclar sau ambiguu al     │Masters si colab. (1987), Vos si      │

│traumatismului                       │colab. (2000)                         │

├─────────────────────────────────────┼──────────────────────────────────────┤

│Amnezia posttraumatică continua*)    │Haydel si colab. (2000), Stiell si    │

│                                     │colab. (2001)                         │

├─────────────────────────────────────┼──────────────────────────────────────┤

│Amnezie retrogradă cu durata peste   │                                      │

│30 minute                            │Stiell si colab. (2001)               │

├─────────────────────────────────────┼──────────────────────────────────────┤

│Traumatism deasupra nivelului clavi- │Feuerman si colab. (1988), Haydel si  │

│culelor, inclusiv semne clinice de   │colab.(2000), Masters si colab.(1987),│

│fractură de craniu (fractura de bază │Stiell si colab. (2001), Teasdale si  │

│de craniu sau fractură cu infundare) │colab. (1990)                         │

├─────────────────────────────────────┼──────────────────────────────────────┤

│Cefalee severă                       │Haydel si colab. (2000)               │

├─────────────────────────────────────┼──────────────────────────────────────┤

│Varsaturi                            │Nee si colab. (1999), Haydel si colab.│

│                                     │(2000), Stiell si colab. (2001)       │

├─────────────────────────────────────┼──────────────────────────────────────┤

│Deficite neurologice focale          │Masters si colab. (1987), Teasdale si │

│                                     │colab. (1990)                         │

├─────────────────────────────────────┼──────────────────────────────────────┤

│Crize epileptice                     │Masters si colab. (1987)              │

├─────────────────────────────────────┼──────────────────────────────────────┤

│Vârsta sub 2 ani                     │Masters si colab. (1987), Levin si    │

│                                     │colab. (1992b)                        │

├─────────────────────────────────────┼──────────────────────────────────────┤

│Varsta peste 60 ani**)               │Gomez si colab. (1996), Haydel si     │

│                                     │colab. (2000), Stiell si colab. (2001)│

├─────────────────────────────────────┼──────────────────────────────────────┤

│Coagulopatii                         │Saab si colab. (1996), Stein si colab.│

│                                     │(1992), Volans (1998)                 │

├─────────────────────────────────────┼──────────────────────────────────────┤

│Energie mare a impactului            │American College of Surgeons (1997),  │

│traumatic***)                        │Bartlett si colab. (1998), Stiell si  │

│                                     │colab. (2001)                         │

├─────────────────────────────────────┼──────────────────────────────────────┤

│Intoxicaţia cu alcool/medicamente    │Cardoso şi Galbraith (1985), Boyle si │

│                                     │colab. (1991), Kelly (1995)           │

└─────────────────────────────────────┴──────────────────────────────────────┘

*ST*

---------

    *) Amnezia post-traumatică persistenta poate fi interpretată ca o reacţie verbala de 4 la aprecierea scorului GCS şi astfel poate fi definita ca avand scor GCS<15.

    **) Regula Canadiană de CT cerebral a descoperit ca vârsta peste 65 ani poate fi un factor de risc(Stiell şi colab., 2001).

    ***) Un accident (de vehicul) cu energie de impact mare este definit ca ca un accident produs la viteza initiala >64 km/h, cu deformarea majora a autovehiculului, cu intruziune in compartimentul pasagerilor >30 cm, timp de extragere din autovehicul >20 min, cadere >6m, rostogolire, accidente auto-pietonale sau accidente de motocicletă produse la > 32 km/h sau cu separarea motociclistului de motocicletă [Ghidurile de Suport Vital Avansat ale Traumei - conform Comitetului de Traumatologie al Colegiului American de Chirurgie, 1997; Bartlett şi colab., 1998)

    Intervenţia neurochirurgicală

    Probabilitatea unei intervenţii neurochirurgicale după LCTU variază între 0,2 şi 3,1%. în diferite studii, intervenţia neurochirurgicala este definita drept craniotomie sau craniectomie exploratorii sau pentru evacuarea hematomului, cu elevarea fracturii craniene înfundate, monitorizarea presiunii intracraniene, intubaţia datorata leziunii cerebrale, tratament medical agresiv sau ramane nespecificata (Stein şi Ross, 1992; Culotta şi colab., 1996; Gomez şi colab., 1996; Haydel şi colab., 2000; Stiell şi colab., 2001). Un hematom extradural sau epidural reprezintă acumularea de sânge între dură şi osul cranian, fiind adesea rezultatul rupturii arterei meningee medii în stransa legatura cu o fractură a osului temporal sau cu alte localizări, ca rezultat al torsiunii vaselor durale sau al dezlipirii de tăblia osoasă - inclusiv în fosa posterioară (Frowein şi Firsching, 1990). Deşi asemenea hematoame sunt probabil prezente din momentul impactului şi se vizualizează pe examenul CT cerebral drept colecţii hematice, există adesea o întârziere (perioadă lucidă) între traumatism şi momentul în care hematomul extradural creşte în dimensiuni şi devine simptomatic (de obicei de pana la 6 ore de la impact) (Knuckey şi colab., 1989; Smith şi Miller 1991). Cu cât este mai mic scorul GCS la internare, cu atât creşte riscul unui hematom extracerebral intracranian (Teasdale şi colab., 1990; Stein şi Spettell, 1995; Gomez şi colab., 1996).

    Frecvenţa hematomului extracerebral (extradural sau subdural) variază de la 1/31370 pacienţi conştienţi, fără istoric de pierdere de conştienţă, până la 1/8 (12,7%) din pacienţii cu scor GCS de 13 la internare (Teasdale şi colab., 1990; Culott şi colab., 1996). O meta-analiză a 10 studii în care cel puţin 50% din pacienţi au efectuat examen CT cerebral a aratat o frecvenţa medie ponderata de 0,083% a hemoragiei intracraniene după LCTU [95% CI: 0,03-0,13%] (Hofman şi colab., 2000).

    Mortalitatea după LCTU, după excluderea altor leziuni sistemice (multiple), este foarte redusă şi aproape exclusiv legată de un diagnostic tardiv sau ratat al deteriorarii secundare unei hemoragii intracraniane (în mod specific un hematom extradural) (nivel de evidenta clasa II-III) (Mendelow şi colab., 1979; Klauber şi colab.,1989; Shackford şi colab., 1992; Culotta şi colab., 1996; Dunham şi colab., 1996; Gomez şi colab., 1996; Jennett, 1996; Servadei şi colab., 2001; Stiell şi colab., 2001). Prognosticul unui hematom extradural este bun, mai ales dacă a fost detectat rapid la pacientul complet conştient şi dacă se intervine chirurgical cat mai rapid posibil pentru evacuarea lui (Paterniti şi colab., 1994; Servadei şi colab., 1995; Servadei, 1997). Totuşi, atunci cand deteriorarea neurologică este rapidă sau cand pacienţii sunt deja în comă, mortalitatea creşte net în raport cu intervalul de timp dintre deteriorare si momentul intervenţiei neurochirurgicale (nivel de evidenta clasa III) (Mendelow şi colab., 1979; Seeling şi colab., 1984; Servadei, 1997).

    Extinderea traiectului de fractură are o frecvenţă foarte mică, de 0,05%-0,6%.

    Apare cel mai frecvent la copii mai mici de 6 ani, atunci când se produce o ruptură a durei sub un traiect de fractură craniana, iar pulsaţiile sistolo-diastolice duc la lărgirea marginilor fracturii şi interpoziţia leptomeningelui sau a creierului în traiectul de fractură. Reprezintă o complicaţie pe termen lung, ce poate apare atunci cand diagnosticul precoce şi interventia sunt amanate.

    Recomandări: hemoragia extracerebrală (hematomul extradural) care poate fi tratată neurochirurgical reprezintă potential cea mai severă complicaţie după LCTU (recomandare de nivel B). Un hematom extradural poate fi usor identificat prin examen CT cerebral, care trebuie efectuat în urgenta (recomandare de nivel B).

    Recomandări: Scopul principal al managementului iniţial în LCTU este de a identifica pacienţii cu risc de a dezvolta anomalii intracraniene şi mai ales pe cei care pot necesita tratament neurochirurgical. Utilizarea unui algoritm de decizie clinica bazat pe factorii de risc poate facilita acest proces (recomandare de nivel B) (vezi figura 1).

    Crizele epileptice

    Pacienţii cu LCTU au un risc doar uşor crescut de a dezvolta crize epileptice posttraumatice, incluzand crizele posttraumatice precoce (crize ce apar în prima săptămână) (Schiehout şi Roberts, 1997; Annegers şi colab., 1998).

    Tratamentul antiepileptic profilactic nu este recomandat. O trecere în revista sistematica a studiilor randomizate controlate ce a inclus 2036 pacienţi a arătat că tratamentul antiepileptic profilactic nu scade mortalitatea, invaliditatea neurologică sau aparitia tardivă a crizelor (nivel de evidenta de clasa I) (Schierhout şi Roberts, 1998). Dacă apar crize epileptice recurente, tratamentul este probabil necesar şi trebuie luata în considerare o explicatie alternativa a acestor crize (hematomul tardiv, sindrom Wernicke-Korsakoff, sevraj la alcool sau tulburări electrolitice).

    Recomandări: Nu există dovezi suficiente pentru necesitatea tratamentului antiepileptic profilactic după o criza ce apare precoce dupa LCTU (recomandare de nivel A).

    Fractura de bază de craniu

    Fractura de bază de craniu sau fractura osului temporal sau o fractura deschisa cresc riscul de scurgere a LCR şi de formare a unei fistule LCR (Dagi şi colab., 1983; Brodie, 1997; Brodie şi Thompson, 1997). Incidenţa raportata a fistulei LCR după o fractură de bază de craniu variază între 10% şi 20%, iar incidenţa meningitei bacteriene intre 2% până la 50% (Leech şi Paterson, 1973; Dagi şi colab., 1983; Helling şi colab.,1988; Marion, 1991; Brodie, 1997; Brodie şi Thompson, 1997). Rolul profilaxiei antibiotice în fracturile de bază de craniu sau fracturile deschise ramane controversat; concluziile a două metaanalize recente ce au evaluat rolul profilaxiei antibiotice au produs rezultate contradictorii (Demetriades şi colab., 1992; Brodie, 1997; Villalobos şi colab., 1998).

    Recomandări: nu există dovezi suficiente care să recomande folosirea profilaxiei antibiotice a meningitei la pacienţii cu semne clinice de fractură de baza de craniu. Este necesara studierea problemei utilizării profilaxiei antibiotice pentru fistula LCR posttraumatica (recomandare de nivel C) (Grupul de Lucru al Societăţii Britanice de Chimioterapie Antimicrobiana, 1994).

    Pacientii sub tratament anticoagulant

    Recomandări: toţi pacienţii cu traumatism cranian trebuie întrebaţi dacă folosesc tratament anticoagulant (recomandare de nivel C). Toţi pacienţii cu traumatism cerebral aflati sub tratament anticoagulant necesita verificarea valorii INR şi revizuirea indicaţiei de anticoagulare (recomandare de nivel C).

    Aceşti pacienţi trebuiesc internaţi şi ţinuţi sub supraveghere neurologica (recomandare de nivel C) (Saab şi colab., 1996).Dacă examenul CT cerebral arată un hematom intracranian, valoarea INR trebuie corectata imediat.

    (Supra-)anticoagularea se corecteaza cel mai bine cu plasmă proaspătă congelată şi vitamină K. Dacă sunt prezente tulburări spontane de coagulare sau leziuni hemoragice suplimentare, trebuie consultat un specialist în probleme de coagulare (recomandare de nivel C).

│                   Mild Traumatic Brain Injury (GCS = 13-15)                │

└────────────────────────────────────────────────────────────────────────────┘

┌──────────────────────┐  ┌──────────────────────┐  ┌──────────────────────┐

│     Categoria 0      │  │     Categoria 1      │  │     Categoria 2      │

│GCS=15                │  │GCS=15                │  │GCS=15 cu factori de  │

│Fără LOC              │  │LOC < 30 minute       │  │       risc *)        │

│Fără PTA              │  │PTA < 60 minute       │  │     Categoria 3      │

│Fără Factori de Risc  │  │Fără factori de risc*)│  │GCS=13-14 cu sau fără │

│                      │  │                      │  │   factori de risc*)  │

└──────────────────────┘  └──────────────────────┘  └──────────────────────┘

          │                          │                          │

          ▼                          ▼                          ▼

   ┌────────────────┐      ┌──────────────────┐     ┌───────────────────┐

   │   Externare    │      │ CT = recomandat  │     │ CT = Obligatoriu  │

   └────────────────┘      └──────────────────┘     └───────────────────┘

                                     │                          │

                                     ▼                          ▼

                      ┌─────┬────────────────────────────────────────┐

                      │ NU  │           Examen CT anormal            │

                      └─────┤ Fractura craniu (lineară, cu înfundare │

               ┌────────────│ baza de craniu)                        │

               │            │ Hematom extradural                     │

               │            │ Hematom subdural                       │

               │            │ Contuzie                               │

               │            │ Hemoragie intracraniană                │

               │            │ Edem cerebral localizat/difuz          │

               │            │ Hemoragie subarahnoidiana              │

               │            │ Pneumoencefal                          │

               │            └────────────────────────────────────────┘

               │                   ┌──────┐

               │                   │  DA  │  │

               │                   └──────┘  ▼                  ┌──────┐

               │                ┌────────────────────────────┐  │  NU  │

               ▼                │  Indicaţie operatorie ?    │  └──────┘

                                │                            ├─────┐

                                └────────────────────────────┘     │

                                    ┌──────┐                       │

                                    │  DA  │ │                     │

                                    └──────┘ ▼                     ▼

┌────────────────────────┐  ┌─────────────────────┐  ┌────────────────────────┐

│ Externare (Categoria 1)│  │ Internare în secţie │  │ Internare pe secţie    │

│ cu instrucţiuni de     │  │ de neuro-traumato-  │  │ (dacă este categoria   │

│ alarmă privind leziu-  │  │ logie               │  │ 2 sau 3)               │

│ nile traumatice dacă   │  │                     │  │ Observaţie 24 ore      │

│ pacientul nu are o     │  │                     │  │ Consult neuro-trauma-  │

│ coagulopatie sau alte  │  │                     │  │ tologie                │

│ leziuni concomitente   │  │                     │  │ Repeta examen CT sau   │

│ (politrauma).          │  │                     │  │ IRM                    │

└────────────────────────┘  └─────────────────────┘  └────────────────────────┘

    Figura 1. Algoritm de decizie pentru managementul iniţial al pacienţilor cu LCTU (modificat după ghidurile olandez şi scandinav) (Ingebrigtsen şi colab., 2000; Twijnstra şi colab., 2001).

    GCS-Scala de Comă Glasgow; LOC-pierderea stării de conştienţă; PTA-amnezie posttraumatică; IRM-imagistică prin rezonanţă magnetică; CT-tomografia computerizată. *)Factorii de risc sunt prezentati în tabelul 2. **)dacă disponibilitatea examenului CT cerebral este limitată, se poate efectua radiografie de craniu conventionala, însă sensibilitatea şi specificitatea ei în detectarea anomaliilor intracraniene este scazuta.

    Investigaţii auxiliare

    Radiografia de craniu vs. CT cerebral

    Valoarea diagnostică a radiografiei de craniu simple reprezintă un subiect de dezbatere. Deoarece studii mai vechi au arătat că prezenţa unei fracturi craniene pe radiografia simplă creste riscul de hemoragie intracraniană, radiografia de craniu a fost folosită ca principala metodă de triere a pacienţilor pe care s-au bazat deciziile de management clinic (nivel de evidenta clasa III) (Mendelow şi colab., 1983; Teasdale şi colab., 1990; Masters şi colab., 1987; Nee şi colab., 1990). Totusi, studii recente care au comparat radiografia de craniu şi CT cerebrală au arătat că prezenta fracturii craniene pe radiografie are o sensibilitate şi o specificitate reduse în evaluarea prezentei hemoragiei intracraniane (Borczuk, 1995). O meta-analiză a confirmat faptul că radiografia de craniu are putina valoare în bilantul initial al LCTU (nivel de evidenta clasa I) (Hofmann şi colab., 2000). Pe baza studiilor în care cel puţin 50% din pacienţi au efectuat CT cerebral, sensibilitatea estimata a semnelor radiologice de fractura craniana în diagnosticul de hemoragie intracranina a fost de numai 0,38, cu o specificitate corespunzatoare de 0,95 (Hofmann şi colab., 2000).

    Recomandări: Radiografia de craniu are valoare insuficientă pentru detectarea anomaliilor intracraniene la pacientii cu LCTU (recomandare de Grad A).

    Tomografia computerizată

    Două studii prospective mari au investigat rezultatele utilizarii examenului CT cerebral în evaluarea necesitatii intervenţiei neurochirurgicale sau în evaluarea leziunilor cerebrale importante clinic, după LCTU (Haydel şi colab., 2000; Stiell şi colab., 2001). Un studiu prospectiv efectuat pe 1429 pacienţi cu traumatism cranian minor (definit în acest studiu prin pierderea stării de conştienţă şi un scor GCS la internare de 15) a aratat ca, în urma analizei statistice H^2 si a determinarii raporturilor de probabilitate pentru fiecare, s-au identificat şapte factori predictivi (cefalee, vomă, crize epileptice, amnezie posttraumatică, traumatism deasupra nivelului claviculei, intoxicaţii alcoolice sau medicamentoase acute şi vârsta peste 60 ani). Acest model a demonstrat o sensibilitate de 100% (95% CI:95-100%) pentru prezenţa complicatiilor intracraniene. Aplicarea acestor criterii ar fi rezultat într-o folosire a examenului CT cerebral la 78% din pacienţi, reducînd astfel nevoia de examinare prin CT cerebral la 22% din pacienţi (Haydel şi colab., 2000).

    Studiul Canadian de cohortă prospectiv a evaluat 3121 de pacienţi, din care 250 (8%) au avut leziuni cerebrale importante clinic şi 31 pacienţi (1%) au necesitat intervenţie neurochirurgicală. Au fost identificati cinci factori de risc inalt, cu sensibilitate de 100% (95% CI: 92-100%), care au valoare predictiva asupra necesităţii intervenţiei neuro-chirurgicale (lipsa atingerii unui scor GCS de 15 în primele 2 ore, suspiciunea de fractură de craniu deschisă, orice semne de fractură de bază de craniu, mai mult de două episoade de vomă, şi vârsta peste 65 ani) (Stiell şi colab., 2001). Interesant, aceşti factori ar fi decis efectuarea de examen CT cerebral la 32% din pacienţi. în plus, au fost identificati alţi doi factori de risc cu valoare medie (amnezie pentru o perioada dinaintea impactului > 30 minute, mecanism periculos al traumatismului), care au avut o sensibilitate de 98,4% (95% CI: 96-99%) şi o specificitate de 49,6% pentru predicţia unei leziuni cerebrale clinic importante. Folosirea suplimentară a acestor doi factori de risc ar fi dus la creşterea utilizării examenului CT cerebral la 54% pacienti. Amândouă studiile au stabilit că utilizarea examenului CT cerebral în LCTU se poate limita, în conditii de siguranta, la pacienţii care prezinta anumite semne clinice (Haydel şi colab., 2000; Stiell şi colab., 2001).

    Recomandări: Examenul CT cerebral reprezintă "standardul de aur" pentru detecţia anomaliilor ameninţătoare de viaţă (şi a altor anomalii intracraniene) dupa LCTU şi este recomandat pacienţilor cu pierdere de conştienţă documentata şi/sau amnezie posttraumatică; el este considerat obligatoriu pentru toti pacienţii cu anumite trasaturi clinice (scor GCS=13-14, factori de risc prezenţi) (recomandare de grad B).

    IRM

    IRM cerebrală nu este folosită de rutină la pacientul cu LCT, deşi în faza acuta (in primele 3 zile) este mult mai sensibilă decât CT cerebral în descoperirea anomaliilor intracraniene (Wilson şi colab., 1988; Yokota şi colab., 1991; Levin şi colab., 1992a; van der Naalt şi colab., 1999b).

    Secvenţele de difuzie (DWI) pot evidentia anomalii care nu sunt detectate de IRM convenţional (Wieshmann şi colab., 1999; Rugg-Gunn şi colab., 2001).

    Relaţia între anomaliile intracraniene observate la IRM şi evolutia pacientului nu este în intregime clară şi este nevoie de studii suplimentare (Voller şi colab., 2001). Când au fost comparate rezultatele IRM efectuate precoce (in primele 21 zile de la traumatism) şi tardiv (intre 5-18 luni de la traumatism) la pacienţi cu LCT uşoara, moderata sau severa, scorurile evolutiei neuropsihologice a pacientilor s-au corelat doar cu rezultatele IRM tardive (Wilson şi colab., 1988).

    Recomandare: IRM poate fi utila pentru detectarea anomaliilor cerebrale structurale la pacienţii fara anomalii la examinarea CT cerebrala, în special la cei cu simptomatologie persistenta timp îndelungat (recomandare de grad B).

    PET şi SPECT

    Folosirea tomografiei cu emisie de pozitroni (PET) şi a tomografiei computerizate cu emisie de foton unic (SPECT) cu hexametilpropilenaminooxim-Tehneţiu^99m pot arăta anomalii în stadiile acute şi cronice ale unui traumatism cerebral, la pacienţi la care examenele CT şi IRM cerebrale si examenul clinic nu evidentiaza leziuni (Ichise şi colab., 1994; Jacobs şi colab., 1994; Ruff şi colab., 1994). Un examen SPECT normal in primele 1-4 săptămâni de la o LCT minora sau moderata prevede un prognostic bun dupa 1 an, cu o valoare predictivă negativă de 97% (Jacobs şi colab., 1994). Specificitatea anomaliilor cerebrale a fost însă pusă sub semnul întrebării (Alexander ,1998). Un aspect asemănător de hipometabolism la nivelul cortexului fronto-polar şi temporal lateral şi în ganglionii bazali a fost raportat la pacienţi cu depresie dar fără traumatism (Dolan şi colab., 1994; Mayberg, 1994).

    Recomandare: Nu se poate da nici o recomandare de folosirea a PET sau SPECT cerebrale în faza iniţială de dupa o LCTU.

    Markeri biochimici ai LCT

    După o LCT pot fi eliberate în circulaţie proteine specifice cerebrale cum ar fi S100B şi enolaza specific-neuronala. Nivelele serice ale S100B sunt mai mari la pacienţii cu patologie intracraniană şi se corelează cu evolutia clinica şi cu severitatea leziunilor cerebrale primare şi secundare (nivel de evidenta II) (Raabe şi colab., 1999; Romner şi colab., 2000). Nivelele serice nedetectabile de S100B au valoare predictiva pentru un aspect normal al examinarii CT; astfel S100B poate fi folosita pentru selectia pacientilor ce vor efectua CT cerebral după LCTU (nivel de evidenta de clasa I) (Romner şi colab., 2000).

    Totuşi, aceste rezultate trebuie confirmate în studii prospective mari. În viitor, aceşti markeri pot fi importanţi în context medico-legal, pentru a dovedi ca simptomele si semnele acute şi/sau invaliditatea pe temen lung sau afectarea neuropsihologica dupa LCTU reprezinta intradevar consecinta lezarii structurale a creierului sau se datoreaza stressului psihologic provocat de eveniment, intoxicaţiei etilice, bolilor preexistente, leziunilor sistemice sau altor cauze (Romner şi colab., 2000).

    Recomandare: Studiul markerilor biochimici ai LCTU este de interes considerabil (in special valoarea predictivă negativă a concentratiei lor serice normale pentru absenta anomaliilor intracraniene), insă în prezent nu se poate face nici o recomandare şi există nevoie de studii suplimentare (recomandare de grad B).

    Managementul iniţial al pacientului

    Conform ghidurilor de Suport Avansat al Vieţii în Traumatisme (Advanced Trauma Life Support) emise de Comitetul de Traumatologie al Colegiului American de Chirurgie, orice pacient cu traumatism cranian trebuie evaluat chirurgical (nivel de evidenta de clasa III). Triajul corect presupune evaluarea căilor aeriene, respiraţiei şi circulaţiei şi de asemenea evaluarea stării coloanei cervicale. Examenul neurologic este obligatoriu şi trebuie să cuprindă evaluarea stării de conştienţă, prezenţa amneziei anterograde sau retrograde şi/sau a dezorientării, evaluarea funcţiilor cerebrale superioare, prezenţa deficitelor neurologice focale (raspunsuri motorii sau reflexe asimetrice, pareza unilaterala sau deficit de nervi cranieni), reflexele pupilare, tensiunea arterială şi pulsul (Valadka şi Narayan, 1996; Ingebrigtsen şi colab., 2000; Tate şi colab., 2000). În plus, trebuiesc căutate activ semne de suferinta de lob frontal, semne cerebeloase şi tulburări de sensibilitate.

    Recomandare: Toţi pacienţii cu LCT trebuie sa fie examinaţi neurologic, pe lângă examinarea chirurgicala. În plus, obţinerea unei anamneze detaliate (inclusiv a medicatiei), de preferat de la un martor al accidentului sau de la personalul care a acordat primul ajutor în afara spitalului este foarte importanta în evaluarea circumstanţelor producerii accidentului şi a duratei pierderii stării de conştienţă şi a amneziei (recomandare de grad C).

    Principala problemă în practica medicală curentă o reprezintă raspunsul la întrebarea dacă pacientii trebuie internati de rutină, fără să efectueze neapărat examen CT cerebral sau dacă pacienţii trebuie internaţi selectiv dar să efectueze CT cerebral. Pacientii cu LCTU din categoria 2 si 3 trebuie evaluati cu examen CT. (nivel de evidenta de clasa a III-a) (Teasdale şi colab., 1990; Shackford şi colab., 1992; Stein şi Ross, 1992). Figura 1 prezinta un algoritm de management iniţial al pacienţilor.

    Recomandări: Spitalele trebuie să pregătească un protocol de resuscitare şi triaj al pacienţilor cu LCTU (recomandare de grad C). Pacienţii aflaţi in categoria 2 şi 3 din clasificarea LCT trebuie internaţi într-un centru de neurotraumatologie. Toţi copii cu LCTU trebuie examinaţi de un pediatru sau de un neurolog pediatru (recomandare de grad C). Examenul CT cerebral este recomandat pentru pacienţii din categoria 1 şi este obligatoriu pentru toti pacienţii din categoria 2 sau 3 (a se vedea fig.1) (recomandare de grad B).

    [Daca CT nu este disponibil, se poate efectua radiografie de craniu conventionala, dar sensibilitatea si specificitatea acesteia pentru anomalii intracraniene este scazuta.] Dacă examenul CT cerebral este în limite normale, pacienţii adulti din categoria 1 pot fi externaţi. Pacientul si membrii familiei trebuie sa fie avertizati asupra semnalelor de alarmă ce pot indica eventuale leziuni cerebrale. Complianţa este mult mai bună dacă se dau instrucţiuni atât în scris cât şi verbal (nivel de evidenta de clasa III) (de Louw şi colab., 1994; Valadka şi Narayan, 1996; Ingebrigtsen şi colab., 2000). Examenul CT cerebral poate fi repetat dacă prima examinare a arătat anomalii sau dacă pacientul are factori de risc pentru complicaţii ulterioare (tabelul 2) (recomandare de grad C).

    Supravegherea clinică

    O altă problemă discutata o reprezintă necesitatea şi durata supravegherii neurologice a pacientului după o LCTU. Pacienţii din categoria 1 pot fi externaţi cu instructiuni de avertizare pentru traumatism cranian, dacă examenul CT este normal (apendix publicat pe pagina web a E.F.N.S.: http://www.efns.org) (Waren şi Kissoon, 1989; Ward şi colab., 1992, Valadka şi Narayan, 1996). Pacienţii din categoriile 2 şi 3 trebuie de preferinta sa fie internaţi pentru supraveghere, deşi aceasta necesitate este discutabila pentru unii pacienţii din categoria 2 (de ex. cu vârsta peste 60 ani, fără tratament anticoagulant). Ghidurile scandinave recomandă o perioadă de supraveghere de minim 12 ore, în timp ce alte ghiduri recomandă o perioadă de 24 ore sau chiar mai mare (Masters şi colab., 1987; Bartlett şi colab., 1998; Academia Americana de Pediatrie, 1999; Ingebrigtsen şi colab., 2000; Twijnstra şi colab., 2001). Scopul principal al perioadei de observaţie clinica constă în identificarea precoce a semnelor de hematom extradural sau subdural sau a edemului cerebral difuz. Un obiectiv secundar este acela de a determina durata amneziei posttraumatice. Un hematom extradural se dezvoltă de obicei în 6 ore de la traumatism şi astfel examenul CT cerebral initial poate fi fals negativ dacă este efectuat foarte devreme (în prima oră) (Frowein şi colab.,1989; Smith şi Miller, 1991; Servadei şi colab., 1995). Examinarea neurologica repetata (a se vedea mai sus) este deci obligatorie pentru detecţia în timp util a deteriorării clinice sau a altor deficite neurologice (deficite senzoriale, semne de lob frontal, semne cerebeloase, etc).

    Recomandare: Examenul neurologic trebuie efectuat repetat, cu o frecventa ce depinde de starea clinică a pacientului şi de prezenta anomaliilor CT. De exemplu, pacientul trebuie examinat la fiecare 15-30 minute şi, dacă nu apar nici o complicatie sau deteriorare, la fiecare 1-2 ore. Folosirea unei liste de semne neurologice este utila în documentarea stării neurologice a pacientului şi a evoluţiei acesteia. Dacă apare o deteriorare, cauzele intracraniene posibile trebuie evaluate prin examen CT cerebral (repetat) (recomandare de grad C).

    Repaosul la pat

    Nu există studii clinice randomizate care să evalueze valoarea şi durata repaosului la pat sau durata concediului medical după o LCTU. O evaluare a practicii din diferite spitale europene a arătat diferenţe majore privind recomandarea de repaos la pat şi durata acestuia, supravegherea la domiciliu, concediul medical şi controalele ultarioare (de Kruijk şi colab., 2001). Un studiu în care pacienţii au fost randomizati pentru repaos complet la pat (6 zile) faţă de lipsa repaosului la pat nu a arătat nici o eficacitate terapeutica în privinta reducerii numărului de acuze posttraumatice si asupra calităţii vietii la 6 luni de la traumatism (de Kruijk şi colab., 2001). Reînceperea gradată a activităţilor după externare şi controlul ulterior pot influenţa pozitiv procesul de recuperare (nivel de evidenta de clasa IV) (Alexander, 1995; Kibby şi Long, 1997; Ingebrigtsen şi colab., 1998).

    Recomandare: Nu se pot da recomandări cu privire la necesitatea şi durata perioadei de repaos la pat. Reluarea gradată a activităţilor (inclusiv reîntoarcerea la serviciu) este probabil cea mai bună strategie (recomandare de grad B).

    Urmărirea pacienţilor

    S-a demonstrat că evaluarea de specialitate în regim de vizite ambulatorii regulate scade eficient morbiditatea socială şi severitatea simptomelor dupa LCTU (Wade şi colab., 1998). Un studiu randomizat controlat mare a arătat că pacienţii cu amnezie posttraumatică mai scurtă de 7 zile şi care au primit o interventie de specialitate au prezentat semnificativ mai putina invalidare sociala şi mai puţine simptome posttraumatice la 6 luni de la traumatism decât cei care nu au fost supusi acestui protocol (Wade şi colab., 1998) (nivel de evidenta de clasa II).

    Recomandare: Se recomanda ca toţi pacienţii cu LCTU din categoria 3 care au fost internaţi în spital să fie evaluaţi ulterior în regim ambulator cel puţin 1 dată, la aproximativ 1-2 săptămâni de la externare (recomandare de grad C) (Wade şi colab., 1998). Pacienţii care sunt externaţi imediat, cu instructiuni de avertizare pentru traumatismul cranian, trebuie isi contacteze medicul de familie. Acesta trebuie să îndrume pacientul spre medicul neurolog dacă simptomele persistă (recomandare de grad C).

    Majoritatea pacienţilor îşi reiau activitatea în ciuda prezentei unor simptome (van der Naalt şi colab., 1999a). Simptomele tipice posttraumatice constau în cefalee, ameţeală, oboseală, iritabilitate, anxietate, insomnie, fotofobie, fonofobie, tulburări de memorie şi de concentrare (Dikmen şi colab., 1986; Evans, 1992; Binder, 1997). Aceste simptome apar de obicei în primele 6-12 săptămâni de la traumatism şi tind să dispară la 6 luni; totuşi, pentru 7-8% dintre pacienţi simptomele posttraumatice devin cronice (Fenton şi colab., 1993; Bohnen şi colab., 1994; Dikmen şi colab., 1994, 1995; Binder, 1997). Acesti pacienti se adresează neurologului pentru reevaluari succesive din cauza prezenţei şi persistenţei simptomatologiei posttraumatice ce constă în cefalee, ameţeală, scăderea capacităţii de concentrare şi tulburări de memorie.

    Recomandare: Pentru pacienţii cu simptome persistente, examinarea neuropsihologica este utila dupa 6 luni pentru a determina daca aceste simptome sunt de natură organică sau reprezinta consecinta unei personalităţi premorbide, a anxietatii, a stressului psihologic reactiv la eveniment, a altor tulburari preexistente sau a altor cauze (recomandare de grad C) (Alexander, 1995).

    Concluzii

    Aceste ghiduri propun o folosire extensiva a examenului CT cerebral. în plus, folosirea unei reguli clinice de efectuare a CT si internare în spital dupa LCTU poate creşte utilizarea CT cerebral, comparativ cu alte protocoale existente. În prezent nu există consens în literatura daca pacientii cu LCTU trebuie internati selectiv în spital dar supusi examenului CT cerebral, sau daca toti pacienţii trebuie internati şi doar un număr limitat dintre ei să fie examinaţi prin CT (Stiell şi colab., 2001; Twijnstra şi colab., 2001). O strategie care utilizeaza examenul CT cerebral pentru toţi pacienţii cu LCTU, indiferent de semnele clinice, nu este probabil cost-eficientă. Factorii de risc consacrati ai sechelelor intracraniene se bazeaza predominant pe studii retrospective, care nu au folosit intotdeauna examenul CT cerebral ca "standard de aur".

    Astfel, valoarea factorilor clinici de risc ca predictori ai sechelelor precoce si tardive (simptome, tulburari neuropsihologice) trebuie validata prin studii europene prospective. De asemenea, trebuie evaluat daca este posibil ca, prin folosirea unei reguli de predictie clinică, sa se reduca utilizarea examinării CT cerebrale, fără ca evolutia clinica a pacientilor sa fie afectata negativ. Dacă aceasta abordare este posibila, va creşte eficacitatea investigatiilor din punct de vedere al timpului si costului. În studiile viitoare, prognosticul pacientului va trebui să includă nevoia de intervenţie neurochirurgicala, anomaliile CT si evolutia clinica pe termen lung (6 luni - 1 an), măsurata prin scale neuropsihologice si/sau scale neurologice si de apreciere a calitatii vieţii.

    Examinarea prin tomografie computerizată este metoda imagistică preferată pentru LCTU, deşi examinarea IRM este mai sensibilă. Odată cu creşterea disponibilităţii IRM, această metodă poate avea un rol mai mare în detectarea anomaliilor intracraniene mai subtile ale pacientilor cu LCTU (Haydel şi colab., 2000; Voller şi colab., 2001). în final, este de interes explorarea în continuare a utilitatii marker-ilor biochimici ca indicatori ai leziunii cerebrale după LCTU.

    Cuvinte cheie:

    tromboză venoasă cerebrală, diagnostic, heparină, tromboliză, prognostic.

    Tromboza sinusurilor şi venelor cerebrale (Cerebral Venous and Sinus Thrombosys-CVST) este o boală rară responsabilă pentru mai puţin de 1% din totalul accidentelor vasculare cerebrale. Diagnosticul corect este frecvent trecut cu vederea din cauza spectrului larg de manifestări clinice şi adesea din cauza debutului subacut şi evolutiei trenante. Măsurile terapeutice actuale folosite în practica medicală includ administrarea de heparină ajustată funcţie de APTT şi heparine cu greutate moleculară mică (LMWH) ajustate funcţie de greutatea corporală; tratament trombolitic; tratament simptomatic ce constă in controlul crizelor epileptice şi al hipertensiunii intracraniene. Grupul de lucru al acestui ghid a folosit baza de date MEDLINE(National Lybrary of Medicine), Registrul Cochrane al trial-urilor randomizate(CENTRAL-Cochrane Central Register of Controlled Trials) şi Libraria Cochrane, studii care să confere semnificaţie statistica intervenţiilor terapeutice şi să elaboreze recomandări de tratament pe bază de dovezi. Deasemenea, s-a făcut revizuirea unor capitole din tratate importante şi articole publicate în reviste de mare impact.

    Recomandările au fost facute pe baza consenului experţilor. în situatiile in care nu există dovezi semnificative dar a existat un consens al experţior s-au elaborat recomandări de buna practică medicală. Pacienţii cu CVST, făra contraindicaţii pentru anticoagulante, trebuie să primească fie heparine cu greutate moleculara mica(LMWH) ajustate pe kg/corp, fie heparină ajustată pe baza APTT-ului (conform recomandarilor de bună practică medicală).

    Hemoragia cerebrală secundară trombozei venoase sau ale sinusurilor cerebrale nu reprezintă o contraindicaţie de anticoagulare cu heparină. Durata optimă a tratamentului anticoaculant oral după episodul acut rămâne o controversă în continuare. Tratamentul anticoagulant oral poate fi prescris timp de 3 luni la pacienţii cu un factor de risc tranzitor, 6-12 luni la un pacient cu CVST idiopatică şi la cei cu trombofilie "uşoară". Tratamentul pe termen nedefinit poate fi prescris la un pacient cu două sau mai multe episoade de CVST sau la pacienţii cu un episod de CVST şi trombofilie severă (recomandare de bună practică medicală). Nu există dovezi consistente care să justifice folosirea de trombolitice fie local fie sistemic în tromboza sinusurilor şi venelor cerebrale. Dacă starea clinică a unui pacient se deteriorează sub tratament anticoagulant corect condus şi eficient şi alte cauze de deterioare decât CVST au fost excluse se poate incerca tromboliza la pacienţi atenţ selecţionaţi fara hemoragie intracraniană (recomandare de bună practică medicală). Nu există date din studii controlate care să evalueze riscurile şi beneficiile unor masuri terapeutice asupra hipertensiunii intracraniene (cu herniere secundară) la un pacient cu CVST severă.

    Tratamentul edemului cerebral (hiperventilaţie, diuretice osmotice şi craniotomie de decompresiune) trebuie folosit ca prima intentie la pacienţii ce prezintă hipertensiune intracraniană (recomandare de bună practica medicală).

    Introducere şi obiective

    Tromboza sinusurilor şi venelor cerebrale reprezintă o boală rară responsabila pentru sub 1% din totalul cauzelor de accidente vasculare cerebrale. Incidenţa reală a bollii în populaţia generală nu este cunoscută pentru că nu există studii populaţionale dar într-un centru terţiar ne putem aştepta la aproximativ cinci-opt cazuri pe an[1,2]. Un studiu efectuat în

    Canada arată o incidenţă de 0,67 cazuri la 100.000 copii sub 18 ani, şi dintre aceştia 43% din cazuri au apărut în perioada neonatală[3]. Vârful de incidenţă la adulţi este în a treia decadă cu un raport bărbaţi/femei de 1,5/5 pe an[2,4].

    Diagnosticul reprezintă în continuare o provocare din cauza manifestărilor clinice multiple şi din cauza debutului subacut şi evoluţiei trenante. Cefaleea este cea mai frecventă manifestare a unei tromboze a sistemului venos cerebral şi apare la aproximativ 90% din pacienţi[5]. Debutul cefaleei poate fi supraacut ("thunderclap headache") în acest caz diferenţierea faţa de o hemoragie subarahnoidiană fiind practic imposibilă[6]. Crizele epileptice focale sau generalizate din tromboza sistemului venos cerebral (CVST) apar cu o frecvenţă mai mare decât într-un accident vascular cerebral de cauza arterială, în procent de 40% din cazuri, putând creşte până la 76% la pacientele aflate în perioada perinatală[5]. Deficitele neurologice focale (incluzând crize epileptice focale) sunt cele mai frecvente semne întâlnite în tromboza sistemului venos cerebral. Aceste semne neurologice includ deficite motorii sau senzoriale, afazie şi hemianopsie şi apar în 40-60% din cazuri. La un pacient cu deficite neurologice focale şi crize epileptice focale însoţite de cefalee şi modificări ale stării de conştienţă trebuie să ne gândim intotdeauna şi la o tromboză în sistemul venos cerebral. Un sindrom de hipertensiune intracraniană manifestat prin cefalee, vomă şi vedere înceţoşată reprezintă o simptomatologie uşor de recunoscut în cazul trombozei sistemului venos cerebral şi reprezintă aproximativ 20-40% din totalul manifestărilor acestei boli. Alterarea stării de conştienţă manifestată prin stupor cu evolutie până la coma poate apărea la 15-19% din pacienţi la momentul internării[5,7] şi apare de obicei în cazurile severe cu tromboză extensivă sau în tromboza sistemului venos profund cu afectarea bilaterală a talamusului[4,5]. Dintre toate manifestările trombozei sistemului venos cerebral, starea de comă la momentul internării reprezintă cel mai important factor de prognostic negativ [4,5].

    Angiografia cerebrală "4 vase" s-a impus încă de la dezvoltarea metodei ca "gold-standard" pentru diagnosticul bolli, dar astăzi imagistica prin rezonanţă magnetică (MRI) şi angiografia prin rezonanţă magnetică (MRA) sunt considerate ca cele mai bune metode imagistice pentru diagnosticul şi evaluarea trombozei sistemului venos cerebral[8]. Tomografia computerizată cerebrală nu este suficientă pentru stabilirea diagnosticului însă în combinaţie cu angio-CT-ul poate defini un diagnostic pozitiv; folosirea substanţelor de contrast iodate şi expunerea la radiaţii limitează examinarea prin tomografie computerizată pentru urmarirea în timp.

    Măsurile terapeutice actuale cuprind administrarea de heparină sau heparine cu greutate moleculară mică, trombolitice şi tratament simptomatic ce constă în controlul crizelor epileptice şi al hipertensiunii intracraniene. În mod particular folosirea heparinei a stârnit multe controverse. Cu toate că anticoagulantele sunt eficiente în tratamenul trombozelor venoase intracraniene, rata crescută de transformare hemoragică spontană întâlnită la aceşti pacienţi a făcut pe mulţi clinicieni să ezite în a administra heparina din motive de siguranţă. Recent introducerea tratamentului trombolitic local a complicat şi mai mult discuţiile privind managementul optim al trombozelor venoase intracraniene[9].

    Scopul acestui grup de lucru a fost acela de a cauta dovezile care susţin acest tratament şi de a elabora recomandări bazate pe cele mai puternice evidente de eficienţă şi siguranţă ale tratamentului anticoagulant, trombolitic şi simptomatic.

    Materiale şi Metode

    Strategia de căutare

    S-a efectuat o cercetare în baza de date MEDLINE şi EMBASE între 1996 şi 2004 cu următorii termeni: 1, tromboză venoasă cerebrală şi sinusuri; 2, tromboză venoasă cerebrală; 3, tromboză venoasă corticală; 4, tromboză intracraniană. Termenii de la 1-4 au fost combinaţi cu următorii termeni de căutare: 7, tratament; 8, medicamente; 9, terapie; 10 studiu clinic controlat; 11, studiu clinic randomizat; 12, studiu multicentric; 13, meta-analiză; 14, anticoagulare; 15, tromboliză; 16, tromboliză locală; 17, tratament antiepileptic; 18, presiune intracraniană; 19, steroizi; 20, hiperventilaţie; 21 diuretice osmotice; 22, craniectomie; 23, chirurgie decompresivă.

    Deasemenea s-a efectuat o căutare în Registrul Cochrane al trial-urilor randomizate (CENTRAL-Cochrane Central Register of Controlled Trials) şi in Libraria Cochrane pentru articole legate de subiectul acestui ghid. Au fost examinate articolele şi capitolele de cărti dedicate acestui subiect, dacă s-a considerat că acestea conţin informaţii importante şi exhaustive. Căutarea informaţiilor necesare s-a efectuat numai în literatura publicată în limba engleză şi au fost vizate numai studiile cu subiecţi umani. Revizuirea literaturii a fost efectuată de către K.E. şi F.M. care au elaborat un document , care mai departe a fost transmis tuturor membrilor grupului de lucru. Aceştia din urmă au reexaminat documentul şi au trimis completările şi sugestiile lor.

    Recomadările acestui ghid au fost elaborate prin consensul tuturor membrilor, fiecare membru al comisiei a contribut personal conform experienţei clinice acumulate. Dacă nu au existat dovezi clare, recomandarea a fost făcută prin consens şi clasificată ca fiind de bună practică medicală. Documentul final poartă semnătura şi avizul tuturor membrilor grupului de lucru.

    Clasarea evidenţelor privind tratamentul s-a facut conform ghidului de elaborare a recomandărilor de tratament neurologic emis de către un grup de lucru desemnat de către EFNS[10].

    Tratamentul trombozelor venoase intracraniene

    Tratamentul cu heparină

    Motivele administrării tratamentului anticoagulant în tromboza venoasă intracraniană sunt: prevenirea extinderii trombului, favorizarea resorbţiei spontane a trombului şi prevenirea unui eveniment embolic pulmonar în special la cei cu tromboze venoase profunde extracraniene. Pe de altă parte administrarea de anticoagulante în trombozele venoase intracraniene pot agrava sau induce o eventuală sângerare intracraniană, aceasta din urmă poate apărea la aproximativ 40-50% din pacienţi [5,11] şi este principalul motiv pentru care se opreşte tratamentul anticoagulant. În plus administrarea de anticoagulante se asociează cu creşterea riscului de sângerare extracraniană.

    Pentru analiza eficienţei şi siguranţei administrării de anticoagulante în tromboza venoasă intracraniană s-au efectuat până în prezent doar două studii randomizate mici. Eficacitatea acestor două studii a fost evaluată folosind ca si criteriu principal evoluţia nefavorabilă a pacientului şi nu s-a folosit drept criteriu de evaluare evoluţia favorabilă (scorul Rankin 0-1, de exemplu), criteriu care s-ar fi putut dovedi mult mai bun mai ales că tromboza venoasă intracerebrală are un prognostic mai bun decât un eveniment cerebro-vascular arterial. Pe lângă această deficienţă, urmarirea pacienţilor s-a facut pe o perioadă de trei luni, o durată mult prea scurtă având în vedere faptul că ameliorarea şi recuperarea după un asemenea eveniment poate depasi un interval de trei luni.

    Primul studiu evaluat [12] a comparat heparina ajustată funcţie de APTT versus placebo la douăzeci de pacienţi (câte 10 pacienţi în fiecare grup). Opt pacienţi din grupul celor care au primit heparină şi-au revenit complet la starea iniţială şi nu a fost raportat nici un deces, pe când în grupul celor care au primit placebo numai un pacient din zece şi-a revenit complet şi trei au decedat. Eficacitatea tratamentului a fost evaluată folosind o scală special dezvoltată pentru acest studiu, scală care evalua cefaleea, deficitele neurologice focale, crizele epileptice şi starea de conştienţă. Folosind această scală s-a observat un beneficiu semnificativ la pacienţii care au primit medicatie activa la trei zile de la debut, iar acest beneficiu a ramas semnificativ dupa trei luni de evoluţie. În grupul pacienţilor ce au primit medicatie activa au existat trei pacienţi care aveau hemoragie intracerebrală încă de la debutul bolii şi nici un alt eveniment hemoragic intracerebral nou nu a apărut, pe când în grupul placebo doi pacienţi cu hemoragie cerebrala la debut au murit şi încă alte două noi evenimente hemoragice intracerebrale au apărut. Nu a existat nici un episod de sângerare extracerebrală în grupul farmacologic activ iar în cadrul grupului placebo a apărut un eveniment probabil de trombembolism pulmonar fatal.

    Evaluarea obiectivelor studiului a fost criticată [13] pentru că această nouă scală de severitate nu şi-a dovedit utilitatea în evaluarea prognosticului la pacienţii cu tromboză venoasă intracraniană. Folosind gradul de invaliditate şi mortalitatea ca principale obiective ale studiului diferenţele semnificative dintre cele două grupuri nu s-au menţinut. Cu toate aceste inconveniente studiul a demonstrat un oarecare beneficiu al anticoagulantelor în tromboza venoasă intracerebrală, şi poate cel mai important lucru a demonstrat siguranţa administrarii heparinei nefracţionate la aceşti pacienţi.

    Un al doilea studiu randomizat a comparat heparinele cu greutate moleculară mică (LMWH) cu placebo la 60 pacienţi cu tromboză venoasă intracerebrală[11]. Evolutia nefavorabila în studiu a fost definita ca numărul de decese şi un index Barthel mai mic de 15 evaluat la trei săptămâni şi la trei luni de la iniţierea studiului. La trei săptămâni la şase din 30 pacienţi din grupul activ terapeutic s-a observat un prognostic prost( 20%) comparativ cu un prognostic prost la şapte pacienţi din totalul de 29 (21%) ai grupului de control. La trei luni de urmărire trei pacienţi din bratul activ( 10%) şi şase pacienţi din grupul placebo (21%) au avut un prognostic prost ceea ce corespunde unei scăderi nesemnificative a riscului absolut de 11% în favoarea LMWH. Nu a apărut nici o hemoragie intracerebrală sau agravarea unei hemoragii preexistente la cei 15 pacienţi cu hemoragie intracerebrală (apărută înaintea iniţierii tratamentului) din braţul activ. În braţul activ a existat o hemoragie extracerebrală majoră iar în grupul de control a existat un posibil eveniment tromboembolic fatal.

    O meta-analiză a acestor două studii a arătat că folosirea anticoagulantelor heparinice a dus la o scădere absolută a riscului de deces şi invaliditate de 13% (CI:-30-+3) cu o reducere relativă a riscului de moarte şi invaliditate de 54% [14]. Cu toate că diferenţa nu a atins semnificaţie statistică amândouă studiile au demonstrat eficienţă şi un efect clinic important al anticoagulantelor, în plus au dovedit că anticoagulantele sunt sigure în tromboza venoasă intracerebrală. Astfel anticoagulantele pot fi folosite la pacienţii cu tromboză venoasă intracerebrală deoarece ele ar putea să reducă riscul de deces şi de invaliditate şi nu cresc riscul de hemoragie intracerebrală, cel puţin aşa au demonstrat aceste studii. La pacienţii cu sindrom de hipertensiune intracraniană şi tromboză venoasă intracerebrală care au risc de pierdere pemanentă a vederii trebuie adoptată o atitudine prudentă. Aceşti pacienţi necesită puncţii lombare repetate pentru extragerea de lichid cefalorahidian în vederea scaderii presiunii intracerebrale şi tratamentul anticoagulant cu heparină nu trebuie administrat decât după 24 ore de la ultima puncţie.

    Nu există dovezi clare care să precizeze dacă heparina nefracţionată sau LMWH sunt egal eficiente în tratamentul trombozelor venoase intracraniene.

    O meta-analiză care a comparat eficienţa dozelor fixe de LMWH versus heparină nefracţionată ajustată după valoarea APTT-ului în tromboembolismul venos extracranian a demonstrat superioritatea heparinelor cu masă moleculară mică şi un risc mai mic de complicaţii hemoragice faţă de heparina nefracţionată[15]. Avantajele LMWH constau într-o mobilitate mai mare a pacientului datorită căii de administrare subcutanate şi lipsa nevoii de monitorizare şi ajustare permanentă a dozelor.

    Avantajul heparinelor nefracţionate apare în special la pacienţii gravi la care normalizarea APTT-ului după 1-2 ore de la oprirea infuziei poate fi benefică mai ales în caz de sângerare sau nevoia unei intervenţii chirurgicale.

    Indicaţii de bună practică medicală

    Dovezile actuale sustin că la pacienţii cu tromboză venoasă intracerebrală fără contraindicaţii de tratament anticoagulant se poate administra fie LMWH ajustate funcţie de greutate, fie heparină nefracţionată ajustată până la de cel puţin două ori valoarea APTT-ului. Hemoragia intracerebrală secundară trombozei venoase intracraniene nu este o contraindicaţie pentru tratamentul anticoagulant al trombozei. Din cauza motivelor menţionate mai sus LMWH sunt preferate la pacienţii cu tromboză venoasă cerebrală necomplicată.

    Tratamentul trombolitic

    În prezent nu există dovezi provenite din studii randomizate care să evalueze eficacitatea şi siguranţa tratamentului trombolitic administrat fie sistemic fie local la pacienţii cu tromboză venoasă cerebrală. Tratamentul trombolitic are potenţialul de a restabili rapid fluxul venos cerebral iar acest efect a fost evidenţiat recent în diverse serii de cazuri [16-19]. Aceşti pacienţi au primit heparină nefracţionată combinată fie cu urokinază fie cu activator recombinant al plasminogenului tisular (rtPA), acesta din urmă având mai puţine complicaţii hemoragice datorită selectivităţii crescute şi a timpului de injumătăţire plasmatic redus.

    Două studii nerandomizate ce au folosit heparină nefracţionată şi rtPA au fost facute până în prezent pe un total de 21 pacienţi[17,18]. Primul studiu făcut în Corea [17] a inclus şapte pacienţi şi a folosit o doză medie de 135 mg rtPA (doza a variat între 50-300 mg) pe când cel de-al doilea studiu efectuat în Statele Unite [18] a folosit o doză medie de 46 mg (23-128 mg) şi a inclus 12 pacienţi. În amândouă studiile s-a folosit un microcateter introdus în sistemul venos intracerebral în zona trombozei, prin abordul venei femurale, prin care s-a administrat rtPA iniţial în bolus ulterior folosindu-se infuzie continuă. În urma analizei celor două studii s-a observat că reperfuzia completă a fost obţinută la 15 pacienţi din totalul de 22 într-un timp rapid (timpul mediu a fost de 20 ore în primul studiu şi 29 ore în al doilea studiu) urmată de imbunatăţire clinică completă. Cu toate că rezultatul a fost foarte bun au apărut două complicaţii hemoragice extracraniene în studiul corean, iar în studiul american la doi pacienţi cu hemoragie cerebrală prezentă anterior trombolizei a urmat o deterioare clinică importantă prin expansiunea hematomului intracerebral.

    Astfel deşi recanalizarea vasului a fost obţinută rapid, tromboliza locală se asociază cu un risc crescut de complicatii hemoragice mai ales la pacienţii care se prezintă cu hemoragie intracerebrală secundară trombozei venoase [9]. Nu există studii randomizate care să compare tromboliza locală intracerebrală cu administrarea de anticoagulante heparinice şi nu avem dovezi care să confirme că tratamentul trombolitic produce o îmbunătaţire clinică mai importanta decât anticoagulantele. Actual tromboliza se poate folosi în cazurile la care administrarea de heparină nu a îmbunătăţit starea clinică a pacientului.

    Colaborarea Internaţională pentru Studiul Trombozei Venoase intracerebrale (ISCVT) a identificat două noi criterii de prognostic negativ pe lângă cauza primară a trombozei venoase şi anume tromboze concomitente în sistemul venos profund extracerebral şi coma ca manifestare la debutul trombozei intracerebrale. Se pare că aceste două criterii sunt cei mai importanţi factori de prognostic negativ în tromboza venoasă intracerebrală [5]. În cadrul acestui studiu mai mult de 80% din totalul de 624 pacienţi adulţi au primit tratament anticoagulant şi pacienţii comatosi au alcătuit un subgrup cu risc crescut de mortalitate [7]. În cazul acestui subgrup efectul anticoagulantelor nu a putut preveni leziunile cerebrale ireversibile şi aceşti pacienţi ar putea beneficia de administrarea tratamentului trombolitic. O analiză sistematică a folosirii tromboliticelor în tromboza venoasă intracerebrală sugerează că acestea pot avea un efect benefic la pacienţii gravi aflaţi în comă [20]. 38% din cazurile analizate au fost în stare de comă la debutul tratamentului trombolitic, din aceştia şase (13%) au murit chiar în conditiile administrării tratamentului trombolitic. Hemoragia intracerebrală a apărut la 17% din cazuri şi a avut o evoluţie negativă la 5% din aceştia. Prin comparaţie o analiză retrospectivă efectuată la pacienţi aflaţi în comă la debut şi care au primit tratament anticoagulant arată că opt pacienţi (53%) din totalul de 15 au murit în conditiile administrării heparinei [7]. În studiul ISCVT 12 pacienţi (38%) din totalul de 31 au decedat[5]. Cu toate ca au fost rezultate favorabile, această analiză retrospectivă nu poate stabili cu certitudine beneficiul trombolizei pentru că au fost analizate studii de caz, serii de cazuri necontrolate placebo şi nu a fost stabilită o indicaţie precisă pentru folosirea trombolizei. Pentru a demonstra eficienţa şi siguranţa trombolizei în tromboza venoasă intracerebrală este necesară efectuarea de studii clinice randomizate controlate placebo. Cu toate că este necesar acest studiu, el nu poate fi realizat într-un singur centru din cauza numărului mic de cazuri grave în special în centrele unde se asigură un diagnostic rapid. Numai un studiu internaţional multicentric poate să tranşeze rolul trombolizei în tromboza venoasă intracerebrală.

    Indicaţii de bună practică medicală

    Există dovezi insuficiente care să specifice rolul trombolizei la pacientul cu tromboză venoasă intracerebrală. Dacă un pacient se agravează în ciuda folosirii eficiente şi corecte a heparinei şi alte cauze de deterioare nelegate de tromboză au fost excluse se poate incerca tromboliză în special la pacienţii care nu au hipertensiune intracraniană. Nu se cunoaşte ce trombolitic se poate folosi (urokinază sau rtPA), dozele, calea de administrare (sistemică sau locală) şi nici metoda de administrare (bolusuri repetate sau bolusuri urmate de infuzie continuă).

    Anticoagularea orală

    Nu există date din studii controlate placebo care să arate beneficiul şi durata optimă a anticoagulării orale după o tromboză venoasă intracraniană, insă majoritatea experţilor recomandă acest tratament după faza acută a bolii. În studiul ISCVT durata medie de anticoagulare orală a fost de 7,7 luni [5]. Un studiu publicat recent, în care 33 de pacienţi cu tromboze venoase intracraniene au fost evaluaţi folosind imagistica prin rezonanţă magnetică (IRM), a arătat că recanalizarea trombului apare la o durată de aproximativ 4 luni indiferent dacă anticoagulantul a fost continuat şi după această perioadă.

    Aceste date pot fi folosite pentru a opta pentru durata tratamentului anticoagulant oral dar nu se ştie dacă absenţa recanalizării sau recanalizarea incompletă cresc riscul de retromboză. Nu a apărut nici o recidivă a trombozei la pacienţiii din cele două studii de urmarire, care aveau semne de recanalizare incompletă sau absentă în mai mult de 40% din cazuri[21,22].

    În mod asemănator trombozelor venoase extracraniene, intervalul INR ţintă trebuie să fie situat între 2-3. Durata tratamentului anticoagulant oral poate fi de 3 luni dacă tromboza venoasă intracerebrală a fost secundară unui trigger tranzitor sau reversibil şi timp de 6-12 luni dacă a fost idiopatică [23].

    Riscul de recidivă poate fi mai mic decăt la pacientii cu tromboză venoasă extracerebrală. Studiul ISCVT arată că 2,2% din pacienţi au avut o recidivă a trombozei intracraniene în timpul unui interval mediu de urmarire de 16 luni [5]. Prelungirea tratamentului anticoagulant oral creşte riscul unor evenimente hemoragice însă conform ISCVT pacientul cu tromboză venoasă intracerebrală are un risc de 4,3% de a dezvolta alte evenimente trombotice extracraniene şi asociază un risc de 2,5% de a dezvolta tromboză venoasă profundă la nivelul membrelor inferioare şi venele pelvisului şi un risc de 0,5% de a dezvolta trombo-embolism pulmonar. Tratamentul anticoagulant oral este folosit timp de 6-12 luni la un pacient cu tromboză venoasă extracerebrală şi o tulburare de coagulare de tipul deficitului de proteină C şi S, heterozigot pentru factorul V Leiden şi mutaţie de tipul G20210A a trombinei. Anticoagularea pe termen nedefinit se foloseşte la un pacient care asociază un deficit sever de coagulare cum ar fi deficitul de antitrombină III şi fenotipul homozigot pentru factorul V Leiden precum şi la un pacient cu două sau mai multe episoade de tromboză venoasă extracerebrală idiopatică [23].

    Decizia de anticoagulare orală şi durata acestui tratament trebuie să fie una individualizată şi trebuie să ţină cont de factorii precipitanţi, deficitele ereditare de coagulare şi de riscul hemoragic al pacientului. Un pacient cu tromboză venoasă intracerebrală trebuie urmarit frecvent după un asemenea episod şi trebuie să fie avertizat asupra semnelor incipiente ale unui nou episod (cefaleea).

    Indicaţii de bună practică medicală

    Nu există date care să arate durata optimă de anticoagulare orală după un episod de tromboză venoasă intracerebrală. în mod similar trombozelor venoase extracraniene, anticoagulantul oral poate fi folosit timp de 3 luni la un pacient cu un factor favorizant tranzitor, 6-12 luni la un pacient ce asociază deficite uşoare de coagulare. Anticoagularea orală pe termen nedefinit trebuie iniţiată la un pacient ce asociază două sau mai multe episoade de tromboză venoasă sau care asociază un deficit ereditar sever de coagulare.

    Tratamentul simptomatic

    Acesta presupune utilizarea antiepilepticelor, managementul hipertensiunii intracraniene şi tratamentul antialgic.

    Controlul crizelor epileptice

    Nu există date care să arate eficienţa utilizării profilactice a antiepilepticelor la un pacient cu tromboză venoasă intracerebrală. Unii autori recomandă utilizarea profilatică a antiepilepticelor [24] din cauza incidenţei crescute a crizelor epileptice (crize multiple sau chiar status epileptic), pe când alţii nu recomanda asocierea acestui tratament [25]. Un studiu recent publicat demonstrează că prezenţa de edem localizat sau infarcte ischemice sau hemoragice la examinarea prin tomografie computerizată sau RM reprezintă un important predictor pentru crizele epileptice aparute precoce [26]. Cu toate că acest studiu are dovezi insuficiente pentru a da recomandări de tratament, el sugerează un beneficiu al profilaxiei crizelor la un pacient cu leziunile descrise mai sus. Dacă nu există astfel de leziuni şi nici deficite neurologice focale nu putem lua în considerare o concluzie privind iniţierea profilaxiei crizelor. Dacă nu a fost iniţiat un tratament antiepileptic profilactic, acesta trebuie iniţiat şi trebuie atinse concentraţii plasmatice efective în mod rapid după prima criză. Riscul de a dezvolta crize epileptice recurente după o tromboză venoasă intracerebrală este mic comparativ cu riscul crescut din timpul episodului de boală. Incidenţa epilepsiei simptomatice după un asemenea episod a fost raportat de la 5% până la 10% [5,26,27]. Un studiu de urmărire arată că aceste crize apar în primul an după episodul acut [26].

    Cel mai important predictor al epilepsiei simtomatice a fost prezenţa revărsatelor hemoragice la internare. În toate cele trei serii de cazuri epilepsia simtomatică a apărut dacă crizele epileptice din cadrul episodului acut au fost precoce în evoluţia bolii. Astfel tratamentul antiepileptic prelungit mai mult de un an după o tromboză venoasă se poate justifica doar dacă pacientul a prezentat crize precoce în evoluţia bolii sau dacă a prezentat revărsate hemoragice la internare. La pacientul care nu are factorii de risc descrişi mai sus, tratamentul antiepileptic poate fi intrerupt gradat după episodul acut.

    Indicaţii de bună practică medicală

    Profilaxia crizelor epileptice poate fi incepută la un pacient cu deficite neurologice focale sau în cazul prezenţei leziunilor focale la imagistica cerebrală în momentul internării. Durata optimă de tratament la aceşti pacienţi nu este cunoscută.

    Tratamentul hipertensiunii intracraniene

    Edemul cerebral apare la aproximativ 50% din pacienţii cu tromboză venoasă cerebrală, însă edemul cerebral minim nu necesită tratament întrucât prin îmbunătăţirea fluxului sangvin venos dupa administrarea de anticoagulante, hipertensiunea intracraniană poate fi redusă la majoritatea pacienţilor [24,25].

    La un pacient cu hipertensiune intracraniană şi tulburări de vedere secundare trebuie efectuată o puncţie lombară şi trebuie extras suficient lichid cefalorahidian pentru a obţine o presiune la inchidere normală. După efectuarea acestei manevre, anticoagulantele injectabile nu trebuie iniţiate într-un interval de timp mai mic de 24 ore de la manevră. Deşi nu există date suficiente acetazolamida poate fi administrată dacă pacientul are edem papilar. La unii pacienţi deteriorarea vederii continuă chiar dacă s-a administrat acetazolamidă şi s-au efectuat puncţii lombare evacuatorii repetate. În aceste cazuri trebuie luată în considerare oportunitatea plasării unui şunt (lombo-peritoneal, ventriculo-peritoneal sau fenestrarea nervului optic).

    Tratamentul antiedematos cerebral trebuie iniţiat doar la aproximativ 20% din pacienţii cu tromboze venoase intracerebrale şi el trebuie administrat conform principiilor generale de tratament ale acestei afecţiuni: ridicarea capului la 30°, hiperventilaţie cu atingerea unei PaCO(2) de 30-35 mmHg, diuretice osmotice administrate intravenos. Trebuie avut în vedere faptul că diureticele osmotice pot fi dăunatoare în cazul unei obstrucţii a fluxului sangvin venos doarece eliminarea din circulaţia intracerebrală poate fi deficitara. Utilizarea tri-hidroxi-metil-aminometanul (THAM) cu administrarea intravenoasa la un pacient ventilat mecanic scade presiunea intracraniana prin vasoconstricţie mediată de alcaloză. Restricţia de lichide pentru tratamentul edemului cerebral trebuie evitată pentru că poate determina o creştere adiţională a vâscozităţii sângelui. Tratamentul cu corticosteroizi nu se recomandă în general la aceşti pacienţi deoarece eficacitatea lor nu este dovedită şi în plus pot avea efect protrombotic. Recent în cadrul ISCVT, într-o serie de cazuri nu a fost observat nici un beneficiu al adminstrării de steroizi [28]. În cazurile foarte grave cu hemoragii cerebrale masive şi semne de herniere transtentorială, craniectomia decompresivă poate salva viaţa pacientului. În acest caz tromboliza locală nu poate fi efectuată din cauza rscului mare de expansiune a hematomului. Stefini a raportat o serie de trei cazuri cu pupile cu midriază fixă datorată unei hernieri transtentoriale la care a efectuat craniotomie de decompresiune; doi din aceşti pacienţi şi-au revenit cu deficite neurologice minime [29]. Hematomul intracranian secundar unei tromboze venoase cerebrale nu trebuie îndepărtat chirurgical deoarece distrucţia neuronală este adesea mai mică decăt într-o hemoragie cu sursă arterială ceea ce explică reversibilitatea deficitelor neurologice chiar şi in cazurile grave [30].

    Indicaţii de bună practică medicală

    La pacienţii cu tromboză venoasă cerebrală şi hipertensiune intracraniană manifestată prin pierderea acuităţii vizuale se poate incerca extragerea de lichid cefalo-rahidian prin puncţii lombare repetate, administrare de acetazolamidă şi proceduri chirurgicale de drenare a LCR-ului. Nu există date care să confirme eficienţa şi siguranţa administrării de corticosteroizi sau efectuarii craniotomiei de decompresiune la un pacient cu hipertensiune intracraniană. Tratamentul hipertensiunii intracraniene trebuie condus după principiile generale de management ale acestei afecţiuni. La pacienţii cu hemoragii intracerebrale masive şi semne de herniere, craniotomia de decompresiune trebuie privită ca una experimentală, şi este nevoie de cercetare suplimentară.

    Cuvinte cheie: durere centrală, durere neuropatică, simptome de durere, neuropatie dureroasă, tratament farmacologic, nevralgie postherpetică, calitatea vieţii, nevralgie trigeminală.

    Tratamentul durerii neuropatice rămâne nesatisfăcător, deşi a crescut mult numărul studiilor în acest domeniu. Comitetul de Redacţionare EFNS a urmărit să evalueze dovezile deja existente despre tratamentul farmacologic al durerii neuropatice. Studiile au fost clasificate după etiologia afecţiunilor. S-a apelat la studii de clasa I şi II, dar s-au luat în considerare şi studii de clasă mai mică în condiţiile în care nu existau alte dovezi.

    Au fost evaluate doar terapiile realizabile pentru un pacient ambulator. Au fost căutate efectele asupra semnelor şi simptomelor durerii, calităţii vieţii şi comorbidităţilor. Majoritatea studiilor randomizate controlate au inclus pacienţi cu nevralgie postherpetică şi polineuropatie dureroasă, în special de cauză diabetică. Aceste studii au oferit dovezi de nivel A pentru eficacitatea antidepresivelor triciclice, gabapentinei, pregabalinei şi opioidelor, cu un număr mare de studii de clasa I, urmate de Lidocaina topică şi antidepresivele mai noi, Venlafaxina şi Duloxetina. Un număr mic de studii controlate s-au concentrat asupra durerii centrale, nevralgiei trigeminale, altor cauze periferice de durere neuropată şi durerii neuropate de etiologie multiplă. Principalele cauze periferice de durere neuropată răspund similar la antidepresive triciclice, gabapentină şi pregabalină, dar unele afecţiuni, cum ar fi neuropatia HIV sunt mai refractare. Sunt prea puţine studii despre durerea centrală, terapia de combinare şi comparaţii directe. Pentru studiile viitoare, noi recomandăm urmărirea calităţii vieţii şi a semnelor şi simptomelor durerii cu metode standardizate.

    GENERALITĂŢI ŞI OBIECTIVE

    În ciuda numărului în creştere de studii randomizate placebo-controlate despre durerea neuropată în ultimii ani, tratamentul medical al acesteia este departe de a fi satisfăcător, mai puţin de jumătate dintre pacienţi atingând un beneficiu semnificativ sub terapie farmacologică [1,2]. Studiile controlate randomizate (RC) în general au inclus pacienţi clasificaţi în funcţie de etiologie. Majoritatea studiilor s-au concentrat pe nevralgia postherpetică şi polineuropatia dureroasă, în timp ce foarte puţine s-au ocupat de alte dureri neuropate, cum ar fi: nevralgia trigeminală, durerea centrală, radiculopatii dureroase (despre această ultimă patologie nu există nici un studiu randomizat controlat). Recent au fost propuse terapii care vizează mecanismele durerii [3,4], dar rămân în continuare destul de dificil de aplicat în practica clinică [5-7].

    Deşi meta-analizele sau bilanţurile sistematice despre tratamentul în durerea neuropată au fost recent publicate [1,2,8-11], există încă o lipsă a consensurilor privind ghidurile de terapie în durerea neuropată. Acest lucru se poate datora heterogenităţii acestui tip de durere datorită etiologiei, simptomelor, semnelor şi mecanismelor de producere.

    Obiectivele Comitetului de Redacţionare au fost: (1) să examineze toate studiile randomizat controlate efectuate în diferite condiţii privind durerea neuropată; (2) să evalueze efectele medicamentelor asupra simptomelor, calităţii vieţii şi somnului determinate de durere, precum şi reacţiile adverse; (3) să propună recomandări bazate pe rezultatele acestor studii cu scopul de a ajuta clinicienii în alegerea lor terapeutică pentru diferite tipuri de durere neuropată; (4) să propună noi studii care ar putea clarifica aspectele nerezolvate.

    METODE

    Am consultat biblioteca Cochrane, iar atunci când aceasta nu ne-a putut furniza informaţiile necesare legate de o anumită condiţie a durerii neuropate sau un medicament presupus a fi activ în durerea neuropată, am extins căutările cu MEDLINE verificând meta-analize, articole şi raportări clinice. Pentru a ne folosi de cele mai noi informaţii, am cerut companiilor farmaceutice producătoare de medicamente cu importanţă în această patologie să ne furnizeze studii încă nepublicate (Anexa A).

    Pentru a putea furniza neurologilor indicaţii clare privind tratamentul pentru cele mai studiate tipuri de durere neuropată, Comitetul de Redacţionare a decis să redacteze capitole separate pentru polineuropatiile dureroase, nevralgia postherpetică, nevralgia trigeminală, durerea de tip central, injuriile măduvei spinării, durerea poststroke şi scleroză multiplă, dar să furnizeze informaţii şi despre celelalte tipuri de durere neuropată mai puţin studiate (posttraumatică, postchirurgicală, durerea membrului fantomă, sindromul Guillan-Barre). Fiecare capitol a fost atribuit pentru doi autori ai Comitetului de Redacţionare.

    Clasificarea dovezilor

    Clasificarea dovezilor şi recomandărilor au fost în acord cu standardele EFNS [12].

    În particular, clasa I se referă nu doar la studii adecvate prospective randomizate controlate, ci şi la bilanţuri sistematice.

    Criterii de includere şi excludere

    Studiile incluse au îndeplinit următoarele criterii: (1) studii randomizate sau nonrandomizate controlate de clasa I sau II; (2) diminuarea durerii a fost considerată scopul primar şi a fost evaluată cu scale de validitate; (3) minim 10 pacienţi incluşi; (4) durata tratamentul şi urmărirea pacienţilor clar specificate; (5) evaluarea tratamentului pentru cel puţin 1 săptămână; (6) tratament fezabil pentru un pacient ambulator (administrarea intravenoasă, subcutanată sau intratecală sau blocurile nervoase nu au fost luate în considerare); (7) evaluarea medicamentelor utilizate curent sau a celor aflate în faza clinică III de dezvoltare; (8) includerea pacienţilor cu durere secundară unei leziuni/boli definite a sistemului nervos [13] sau nevralgie trigeminală idiopatică; (9) traducerea completă a lucrării în engleză, franceză, daneză, finlandeză, germană, italiană, portugheză, spaniolă.

    Criteriile de excludere au fost: serii duplicate de pacienţi, studii necontrolate, durere fără evidenţierea unei leziuni nervoase (cum ar fi durerea facială atipică, CRPS tip I sau lombalgia), rezultate nevalidate sau neconvenţionale, intervenţii nonfarmacologice, terapii care acţionează direct asupra bolii.

    Informaţii selectate din studii

    Am extras din articolele care au îndeplinit criteriile noastre de căutare, informaţii despre eficacitatea terapiilor şi reacţiile adverse, dar şi efectele lor asupra simptomelor şi semnelor durerii, calităţii vieţii, stării afective. Am făcut referinţă la meta-analizele recente atunci când aceste studii nu au furnizat informaţii legate de aceste aspecte. Am folosit numărul necesar de pacienţi ce trebuie trataţi (NNT) pentru a obţine răspunsul la un medicament, cu un interval de confidenţă de 95% pentru studiile de clasa I sau II pentru a câştiga informaţii privind eficacitatea unui medicament.

    Aceste valori au fost calculate pentru noile studii sau extrase din meta- analizele recente realizate de membrii Comitetului de Redactionare [2,9,14] sau din baza de date Cochrane [11,15-17]. Nu am utilizat şi numărul de pacienţi ce trebuie vătămaţi datorită lipsei de criterii uniforme pentru stabilirea evenimentelor de lezare [2].

    REZULTATE

    Polineuropatia dureroasă

    Polineuropatia dureroasă este o cauză comună de durere neuropată. Polineuropatia diabetică este exemplul clasic. Pacienţii se prezintă în general cu dureri spontane sau provocate de diverşi stimuli cu o distribuţie simetrică şi distală [18]. Deşi unul sau mai multe simptome dureroase caracteristice neuropatiei apar la majoritatea pacienţilor, cel mai frecvent simptom a fost durerea profundă [18]. Polineuropatia dureroasă diabetică şi non-diabetică au simptomatologie şi răspuns terapeutic asemănătoare (clasa I) [19]. Singurele excepţii sunt neuropatia HIV şi neuropatia indusă de chimioterapie, care sunt descrise separat.

    Antidepresivele

    Antidepresivele au fost recent revizuite în două meta-analize de clasa I pentru durerea neuropată, incluzând polineuropatia dureroasă. Dovezi legate de eficacitatea antidepresivelor triciclice (Amitriptilina, Clomipramina, Desipramina, Imipramina, Tabelul 1) există încă de acum 30 de ani, când au fost introduse pentru prima dată în terapia plineuropatiei dureroase. Majoritatea datelor survin din studii mici încrucişate de clasa I sau II, care pot supraestima eficacitatea lor.

    Tabelul 1. Mecanismele de acţiune predominante ale principalelor medicamente

*T*

┌───────────────┬──────────────────────────────────────────────────────────────┐

│   Medicament  │    Mecanism de acţiune                                       │

├───────────────┼──────────────────────────────────────────────────────────────┤

│Amitriptilina  │Antidepresiv triciclic, inhibă recaptarea demonoamine         │

├───────────────┼──────────────────────────────────────────────────────────────┤

│Capsaicina     │Depolarizează membrana nervoasă printr-un receptor vaniloid de│

│(topic)        │tip 1, iniţial stimulează apoi blochează fibrele nervoase din │

│               │piele                                                         │

├───────────────┼──────────────────────────────────────────────────────────────┤

│Carbamazepina  │Blochează canalele de sodiu voltaj-dependente                 │

├───────────────┼──────────────────────────────────────────────────────────────┤

│Clomipramina   │Antidepresiv triciclic, inhibă recaptarea de monoamine        │

├───────────────┼──────────────────────────────────────────────────────────────┤

│Desipramina    │Antidepresiv triciclic, inhibă recaptarea de noradrenalină    │

├───────────────┼──────────────────────────────────────────────────────────────┤

│Dextrometorfan │Antagonist NMDA                                               │

├───────────────┼──────────────────────────────────────────────────────────────┤

│Duloxetina     │Inhibă recaptarea de serotonină-noradrenalină                 │

├───────────────┼──────────────────────────────────────────────────────────────┤

│Gabapentina    │Se leagă de subunitatea α 2 delta a canalelor presinaptice de │

│               │calciu voltaj-dependente cu reducerea eliberării presinaptice │

│               │de mediatori                                                  │

├───────────────┼──────────────────────────────────────────────────────────────┤

│Imipramina     │Antidepresiv triciclic, inhibă recaptarea de monoamine        │

├───────────────┼──────────────────────────────────────────────────────────────┤

│Lidocaina      │Blochează canalele de sodiu periferice                        │

│(topic)        │                                                              │

├───────────────┼──────────────────────────────────────────────────────────────┤

│Lamotrigina    │Inhibă canalele de sodiu voltaj-dependente presinaptice şi    │

│               │reduce eliberarea presinaptică de mediatori                   │

├───────────────┼──────────────────────────────────────────────────────────────┤

│Memantina      │Antagonist NMDA                                               │

├───────────────┼──────────────────────────────────────────────────────────────┤

│Nortriptilina  │Inhibă recaptarea de noradrenalină                            │

├───────────────┼──────────────────────────────────────────────────────────────┤

│Oxcarbazepina  │Blochează canalele de sodiu şi calciu voltaj-dependente       │

├───────────────┼──────────────────────────────────────────────────────────────┤

│Oxicodona      │Agonist al receptorilor opioizi μ                             │

├───────────────┼──────────────────────────────────────────────────────────────┤

│Pregabalina    │Se leagă de subunitatea α 2 delta a canalelor presinaptice de │

│               │calciu voltaj-dependente cu reducerea eliberării presinaptice │

│               │de mediatori                                                  │

├───────────────┼──────────────────────────────────────────────────────────────┤

│Tetrahidroca-  │Agonist al receptorilor canabinoizi CB1 şi CB2                │

│nabino         │                                                              │

├───────────────┼──────────────────────────────────────────────────────────────┤

│Topiramat      │Blochează canalele de sodiu voltaj-dependente şi inhibă       │

│               │eliberarea glutamatului prin acţiune asupra receptorilor      │

│               │AMPA/kainat                                                   │

├───────────────┼──────────────────────────────────────────────────────────────┤

│Tramadol       │Agonist al receptorilor opioizi μ şi inhibitor al recaptării  │

│               │de monoamine                                                  │

├───────────────┼──────────────────────────────────────────────────────────────┤

│Valproat       │Creşte eliberarea de GABA la nivelul creierului               │

├───────────────┼──────────────────────────────────────────────────────────────┤

│Venlafaxina    │SNRI, inhibă recaptarea de serotonină-noradrenalină           │

└───────────────┴──────────────────────────────────────────────────────────────┘

*ST*

    NNT pentru antidepresivele triciclice în polineuropatia dureroasă este 2.1 (CI 1.8-2.6) pentru medicamente care inhibă recaptarea de serotonină şi noradrenalină şi 2.5 (CI 1.9-3.6) [14]. Într-un studiu, Amitriptilina a fost uşor, dar semnificativ mai eficientă decât Maprotilina (clasa I) [20], în timp ce un alt studiu a eşuat să arate diferenţe între Clomipramina şi Desipramina (clasa I) [21].

    Inhibitorii selectivi de recaptare a serotoninei (SSRI) sau Mianserina determină efect clinic minor sau insuficient de diminuare a durerii în 4 studii de clasa I [11,14], în timp de inhibitorii de recaptare de serotonină-noradrenalină (SNRI), cum ar fi Venlafaxina (150-225mg/zi)(clasa I:22,23) sau Duloxetina (60-120mg/zi)(clasa I:24,25), sunt eficienţi, deşi efectele lor sunt moderate. Într-un studiu comparativ de 33 de pacienţi, Venlafaxina a fost mai puţin eficientă decât Imipramina în ceea ce priveşte proporţia de pacienţi ce au răspuns (clasa I: 23). Cu doze adecvate, NNT a fost 4.6 (CI 2.9-10.6) pentru Venlafaxina (150-225 mg/zi) şi 5.2 (CI 3.7-8.5) pentru Duloxetina (60- 120 mg/zi).

    Antiepilepticele

    Două studii mici dublu-orb încrucişate, publicate acum 30 de ani, au raportat un important efect al Carbamazepinei în polienuropatia dureroasă diabetică, dar metodele nu se ridică la standardele de astăzi (clasa III: 26,27). Un studiu mic dublu-orb cu 16 pacienţi raportează eficacitate similară între Carbamazepina şi Nortriptilin-Flufenazina, dar numărul de pacienţi este prea mic pentru a arăta o diferenţă (clasa II: 28).

    Datele despre Oxcarbazepina au fost evazive în polineuropatia dureroasă judecând după abstractele congresului EFNS din 2004, cu câteva studii negative nepublicate. Cu toate acestea, un studiu recent dublu-orb controlat placebo cu durata de 16 săptămâni, arăta că Oxcarbazepina (300-1800 mg/zi) a avut un efect benefic modest, dar semnificativ pentru pacienţii cu polineuropatie dureroasă diabetică cu NNT=5.9 (CI 3.2-42.2) (clasa II:29).

    Lamotrigina are eficienţă semnificativă cu NNT=4.0 (CI 2.1-42) la pacienţii cu polineuropatie dureroasă diabetică (clasa I: 30).

    Topiramatul a eşuat în a ameliora durerea din polineuropatia diabetică în 3 studii controlate mari (clasa I: 31), iar un altul a arătat un efect modest cu NNT=7.4 (4.2-28.5) (clasa I: 32).

    Pentru ca datele despre Valproat sunt controversate cu 2 studii pozitive (NNT=1.5; CI 1.2-2.2) (clasa II: 33,34) şi unul negativ (clasa I: 35), potenţialul lui în polineuropatia dureroasă trebuie clarificat.

    Antiepilepticele cu cele mai bune dovezi pentru eficacitatea în polineuropatia dureroasă sunt Gabapentinul (1200-3600 mg/zi) şi Pregabalinul (150-600 mg/zi) (clasa I:36-39]. Aceste medicamente ameliorează durerea din polineuropatia diabetică consistent de-a lungul mai multor studii (NNT=3.9, CI 3.2-5.1). Majoritatea studiilor iniţiale despre Pregabalin au fost negative pentru că ele au inclus pacienţi neresponsivi la Gabapentin, dar alte 2 studii recente de clasa I randomizate controlate, fără acest criteriu, au raportat eficacitate similară [40,41]. Un singur studiu a comparat Gabapentinul (1800 mg/zi) cu Amitriptilina (75 mg/zi). Datorită numărului prea mic de pacienţi, diferenţa de eficacitate şi tolerabilitate între aceste două medicamente nu a putut fi stabilită (clasa II: 42). Într-un studiu nepublicat care a comparat Pregabalina şi Amitriptilina cu placebo, Amitriptilina, şi nu Pregabalina, a fost semnificativ mai eficientă decât placebo (clasa II).

    Opioidele

    Oxicodona (doza medie 37-60 mg/zi cu limite 10-99 mg/zi), singurul opioid folosit în polineuropatia dureroasă, este eficient cu NNT=2.6 (CI 1.9-4.1) (clasa I: 43,44).

    Pacienţii care au mai primit opioide în antecedente au putut participa la aceste studii, ceea ce e posibil să fi crescut proporţia de răspunsuri pozitive şi să fi redus rata efectelor adverse. Tramadolul 200-400 mg/zi, cu efecte opioide şi monoaminergice, are eficacitate în polineuropatia dureroasă cu NNT=3.4 (CI 2.3-6.4) (clasa I: 45,46).

    Altele

    Mexiletina (antiaritmic) nu a arătat un efect semnificativ în 4 studii de clasa I-II în polineuropatia dureroasă. Capsaicina aplicată local a furnizat rezultate discrepante de-a lungul a 5 studii de clasa I-II care nu au evidenţiat ameliorarea durerii semnificativ [2]. Senzaţia intensă de arsură la locul aplicării scade destul de mult complianţa. Memantina (anatagonist NMDA) nu a arătat eficacitate convingătoare în polineuropatia dureroasă (clasa I: 47), în timp ce ameliorare în durere a arătat Dextrometorfanul în 2 studii mici (clasa II: 47,48). Eficacitatea Levodopei a fost raportată într-un studiu mic randomizat controlat (clasa II: 49). Alte medicamente încercate în polineuropatia dureroasă (Aspirina, AINS, Clonidina aplicată local) au eficacitate limitată sau absentă pe baza studiilor de clasă I-II.

    Neuropatia asociată cu infecţia HIV şi neuropatia indusă de chimioterapie

    Două studii randomizate controlate nu au arătat beneficiu terapeutic din parte Lamotriginei (300-600 mg/zi) la pacienţii cu neuropatie HIV-asociată, exceptând subgrupurile de pacienţi care primeau concomitent agent antiretroviral (clasa I/II: 50,51): studiul cu cel mai mare număr de pacienţi (227) care a folosit randomizare stratificată, a arătat eficacitate pentru grupul care primea agent antiretroviral şi a arătat efect placebo înalt în grupul care nu primea agent antiretroviral [51], în timp ce studiul mai mic a demonstrat efecte benefice în grupul care nu primea agent antiretroviral [50].

    Într-un studiu încrucişat randomizat controlat, Gabapentina (până la 2400 mg/zi) a ameliorat durerea şi somnul în aceeaşi măsură ca şi placebo (clasa II: 52).

    Există dovezi, din studii de clasa I/II, că Amitriptilina [53,54], Lidocaina locală [55], Mexiletina [54,56] şi Capsaicina nu au eficacitate.

    Un studiu de clasa II randomizat controlat, efectuat pentru pacienţii cu neuropatie indusă de Cisplatin, a raportat un mic beneficiu din partea Notriptilinei (100 mg/zi) asupra durerii şi paresteziilor, dar marea limitare a acestui studiu este distincţia dificilă între durere şi parestezii [58].

    Terapii combinate

    Două studii randomizat controlate au studiat terapia combinată. Cel mai mare, care a inclus şi pacienţi cu nevralgie postherpetică, a demonstrat efectele sinergice ale Gabapentinului şi Morfinei, cu instalarea analgeziei la doze mai mici din fiecare medicament, dar efectul adiţional al combinaţiei a fost scăzut (clasa I: 59). Un alt studiu a arătat superioritatea combinaţiei Gabapentin-Venlafaxină asupra durerii, stării afective şi calităţii vieţii în comparaţie cu Gabapentin plus placebo, dar studiul a avut un număr prea mic de pacienţi (11) (clasa II: 39).

    Recomandări

    Terapiile cu eficacitate stabilită pe baza studiilor de clasa I în polineuropatia dureroasă (exceptând neuropatia HIV-asociată) sunt antidepresivele triciclice, Duloxetina, Venlafaxina, Gabapentinul, Pregabalinul, opioidele şi Tramadolul (nivel A de recomandare).

    Antidepresivele triciclice (Amitriptilina şi Imipramina) în doze adecvate par să aibă cea mai mare eficacitate pe baza NNT, dar multe dintre studiile mici pot supraaprecia eficacitatea. Noi recomandăm antidepresivele triciclice sau Gabapentinul că prima alegere. SNRI (Duloxetina şi Venlafaxina) sunt considerate terapii de linia a doua pentru că au eficacitate moderată, dar sunt mai sigure şi au mai puţine contraindicaţii decât antidepresivele triciclice şi ar trebui preferate acestora la pacienţii cu factori de risc cardiovascular. Opioidele şi Lamotrigina sunt terapii de linia a doua sau a treia. Terapiile cu eficacitate minimă sunt: Capsaicina, Mexiletina, Oxcarbazepina, SSRI, Topiramatul (nivelul A), Memantina, Mianserina şi Clonidina locală (nivelul B). În ceea ce priveşte Carbamazepina, oveile sunt limitate (nivelul C), la fel şi pentru Dextrometorfan şi Levodopa. Pentru Valproat până acum s-au obţinut rezultate discrepante.

    Polineuropatia HIV-asociată a fost refractară la majoritatea acestor medicamente.

    Acest aspect probabil că se datorează unui mecanism aparte de producere a durerii sau unui răspuns placebo înalt, observat în majoritatea studiilor. Doar Lamotrigina a fost raportată ca fiind eficientă la pacienţii care primesc agent antiretroviral într-un studiu de clasa I, dar un alt studiu mai mic de clasa II a raportat rezultate total opuse (nivel B).

    Nevralgia postherpetică

    Nevralgia postherpetică este o consecinţă dureroasă a herpesului zoster. Cei mai importanţi factori de risc pentru nevralgia postherpetică sunt vârsta înaintată şi durerea acută severă. Pacienţii cu nevralgie postherpetică descriu durere cu caracter de arsură constantă, durere intermitentă cu caracter lancinant şi alodinie (în peste 90% dintre cazuri). Pentru fiecare individ, oricare din componente poate fi mai evidentă [60].

    Antidepresivele

    Amitriptilina (65-100 mg/zi), Nortriptilina (89 mg/zi), Desipramina (65-73 mg/zi) sunt eficiente în nevralgia postherpetică pe baza a trei studii de clasa I-II placebocontrolate cu NNT=2.6 (CI 2.1-3.5) (clasa I: 8,9). În două studii mici comparative, antidepresivul Maprotilina a fost găsit ca fiind mai puţin eficient decât Amitriptilina (clasa II: 61) şi Nortriptilina la fel de eficientă că Amitriptilina, dar mai bine tolerată (clasa II: 62). Nu există studii randomizate controlate despre eficacitatea SSRI sau SNRI în nevralgia postherpetică.

    Antiepilepticele

    Gabapentina (1800-3600 mg/zi) (clasa I: 63,64) şi Pregabalina (150-600 mg/zi) (clasa I: 65,66) s-au arătat constant a fi eficiente în nevralgia postherpetică cu un NNT de 4.4 (CI 3.3-6.1) pentru Gabapentin şi 4.9 (CI 3.7-7.6) pentru Pregabalin (clasa I: 9).

    Recent, au fost raportate foarte bune rezultate cu Valproatul cu un NNT=2.1 (CI 1.4- 4.2) (clasa II:66).

    Terapii topice

    Aplicaţii repetate de Lidocaină patch (5%) au demonstrat eficacitate în nevralgia postherpetică cu alodinie în trei studii placebo-controlate, toate cu durată scurtă de desfăşurare (până la 3 săptămâni) (clasa II: 68-70). Un studiu cu 32 de pacienţi nu a raportat nivelele bazale de durere şi a utilizat o înrolare îmbogăţită (doar pacienţii cu ameliorare clinică la tratamentul deschis ("open-label") cu lidocaină topică au fost şi recrutaţi). Două studii [69,70] au fost analize post-hoc cu informaţii provenite din studii mai largi care au inclus multiple etiologii de durere neuropată (clasa II: 71) inclusiv nevralgia postherpetică [68].

    Capsaicina aplicată topic 0.075% a fost găsită ca fiind eficientă, deşi într-un grad mic, în două studii paralele randomizate controlate şi cauzează frecvent senzaţie de arsură (clasa I: 72,73).

    Opioide

    Oxicodona, Morfina şi Metadona au avut eficacitate în nevralgia postherpetică în două studii încrucişate placebo-controlate randomizate (clasa I: 74,75). Un studiu paralel necontrolat placebo a raportat eficacitate mai mare a dozelor mari de Levorfanol comparativ cu dozele mici la pacienţii cu nevralgie postherpetică (clasa I:76). NNT pentru opioidele puternice în nevralgia postherpetică este 2.7 (CI 2.1-3.7) (clasa I: 9). Într-un studiu care a comparat Morfina cu eliberare lentă (91 mg/zi, limite 15-225 mg/zi) şi Metadonă (15 mg/zi) cu antidepresivele triciclice şi placebo, ameliorarea durerii a fost semnificativ mai mare cu Morfina comparativ cu Nortriptilina, în timp ce efectul analgezic al Metadonei a fost asemănător cu al antidepresivelor triciclice [75]. Au fost mai multe întrerupri de tratament pentru opioide decât pentru antidepresive triciclice, dar deteriorarea cognitivă a fost observată doar pentru antidepresivele triciclice.

    Tramadolul (doză medie 275 mg/zi până la 400 mg/zi) a arătat eficacitate moderată cu NNT=4.8 (CI 2.6-26.9) (clasa I: 77), studiu în care au fost incluşi doar pacienţii cu durere de mai puţin de un an, de aceea unii pacienţi s-au ameliorat spontan, ceea ce a crescut rata de răspuns placebo.

    Alte terapii

    Antagoniştii NMDA (Dextrometorfan, Memantina) şi benzodiazepinele (Lorazepam) sunt ineficiente în nevralgia postherpetică (clasa I/II: 47,48,78,79).

    Recomandări

    Medicamentele eficiente în nevralgia postherpetică sunt: antidepresivele triciclice, Gabapentina, Pregabalina şi opioidele (nivel A, clasa I). Medicamente cu eficacitate mai mică sunt: Capsaicina, Tramadolul, Lidocaina topic şi Valproatul (nivel B). Noi recomandăm antidepresivele triciclice sau Gabapentina /Pregabalina ca prima linie terapeutică. Lidocaina aplicată topic a fost evaluată doar la pacienţii cu alodinie în studii de scurtă durată, care au utilizat o recrutare îmbogăţită sau au fost analize posthoc derivate din studii mai mari. Datorită tolerabilităţii foarte bune, acest tratament poate fi preferat la vârstnici, mai ales la cei cu alodinie şi arie restrânsă de durere.

    Opioidele ar trebui recomandate că terapie de linia a doua din cauza reacţiilor adverse.

    Mexiletina, Lorazepamul şi antagoniştii NMDA au eficacitate slabă sau sunt ineficiente (nivel A).

    Nevralgia trigeminală

    Nevralgia trigeminală (NT) tipică se caracterizează prin durere paroxistică cu atacuri scurte, apărute brusc, asemănătoare şocurilor electrice. Durerea poate fi spontană sau determinată de diferiţi stimuli care acţionează la nivel facial sau intraoral (zone trigger). NT se împarte în: clasică (când este secundară unei compresii vasculare a nervului trigemen la nivelul unghiului cerebelopontin sau când nu se poate depista o cauză a durerii) şi simptomatică (când există o leziune la nivelul unghiului cerebelopontin: masă tumorală, scleroză multiplă). Pacienţii cu NT simptomatică răspund mai puţin la terapie [80]

    Antiepilepticele

    Fenitoina a fost primul medicament folosit în NT, cu rezultate pozitive, dar există doar studii de clasa IV despre acest aspect [81].

    Carbamazepina (200-1200 mg/zi) a fost studiată în urmă cu 40 de ani în trei studii placebo-controlate, care au inclus un total de 150 de pacienţi, cu un NNT=1.8 (1.3-2.2), studii de clasa II-III [16,81] şi a avut efect atât pe frecvenţa, cât şi pe intensitatea paroxismelor [82]. Utilizarea Carbamazepinei este complicată de farmacocinetica ei şi uneori de reacţiile adverse severe, în special la vârstnici. Cu toate acestea, eficacitatea ei foarte bună în NT compensează tolerabilitatea scăzută.

    Oxcarbazepina este folosită ca tratament iniţial în NT [83]. Este preferată Carbamazepinei datorită tolerabilităţii mai mari (clasa I: 84). Trei studii dublu-orb randomizate controlate au comparat Oxcarbazepina (doza medie 1083 mg/zi) cu Carbamazepina (doza medie 734 mg/zi) (Novartis, Basel, Switzerland). Doar unul din ele a fost publicat în extenso (clasa II: 85). În meta-analizele acestor studii, incluzând 130 de pacienţi, rezultatele au fost similare pentru cele două medicamente (88% dintre pacienţi au obţinut o reducere a atacurilor cu > 50%) (clasa II: 86). Aceste studii nu au fost controlate placebo şi doar unul publicat în extenso este în acord cu criteriile EFNS.

    Eficacitatea Carbamazepinei şi Oxcarbazepinei scade cu timpul (clasa I: 81).

    Lamotrigina (400 mg/zi) a fost eficientă ca terapie adiţională pe un index compozit de eficacitate la 14 pacienţi (clasa II: 87). Nu s-au obţinut rezultate statistice în ceea ce priveşte intensitatea şi frecvenţa paroxismelor.

    Alte antiepileptice (Clonazepam, Gabapentin, Valproat) au fost raportate ca fiind eficiente în studii mici necontrolate de clasa IV.

    Alte medicamente

    Studii mici de clasa II (10-15 pacienţi) au arătat că Baclofenul reduce numărul de atacuri [88,89]. Tocainida şi Pimozida au fost raportate ca fiind la fel de eficiente sau mai eficiente decât Carbamazepina (clasa II: 90,91), dar ele nu se mai folosesc.

    Terapii ineficiente

    Include anestezia topică oftalmică (clasa I: 92) şi Capsaicina topică (clasa III: 93).

    Tizanidina este mai puţin eficientă decât Carbamazepina (clasa II/III: 94,95).

    Terapii de combinare

    Terapiile combinate pot fi eficiente, dar nu există studii care să compare politerapia cu monoterapia [96].

    Nevralgia trigeminală simptomatică

    Lamotrigina, Gabapentina şi Topiramatul au fost raportate ca fiind eficiente în studii de clasa IV în NT asociată cu SM. Toate studiile legate de NT sn- dară unei tumori de unghi cerebelopontin au indicat tratamentul chirurgical.

    Recomandări

    Cele două medicamente cel mai frecvent folosite în NT idiopatică sunt Carbamazepina (200-1200 mg/zi) (nivel A) şi Oxcarbazepina (600-1800 mg/zi) (nivel B).

    Oxcarbazepina are mai puţine dovezi decât Carbamazepina, dar este mai sigură.

    Baclofenul şi Lamotrigina au doar dovezi de nivel C. Noi recomandăm ca primă opţiune terapeutică Carbamazepina sau Oxcarbazepina. Pentru că NT de obicei durează toată viaţa cu perioade de remisiune completă sau parţială şi perioade de recurentă, pacienţii trebuie educaţi să-şi adapteze dozele frecvenţei atacurilor. Nu există dovezi că terapia de combinare este avantajoasă. La pacienţii non-responsivi la tratamentul medical, intervenţiile chirurgicale au avut rezultate excelente. Mulţi pacienţi nu tolerează testarea farmacologică cu durata de câteva săptămâni şi au nevoie de tratament neurochirurgical. Baclofenul şi Lamotrigina sunt recomandate atunci când pacienţii sunt refractari la Carbamazepina sau Oxcarbazepina sau când refuză intervenţia chirurgicală.

    Încurajăm studiile controlate în NT simptomatică.

    Durerea centrală

    Durerea centrală sau durerea neuropatică de tip central se datorează unei leziuni în sistemul nervos central. Poate fi consecinţa unui accident vascular cerebral, sclerozei multiple, traumatismelor spinale sau altor etiologii [97]. Durerea poate avea diferite caractere: arsură, înţepătură, apăsare şi deseori se însoţeşte de disestezie, hiperalgezie sau alodinie, mai ales la periat sau rece [97,98].

    Antidepresivele triciclice

    Amitriptilina a fost studiată în durerea post-AVC şi post-traumatisme spinale. La 15 pacienţi cu durere post-AVC, Amitriptilina 75 mg/zi a fost superioară efectului placebo (NNT=1.7; CI 1.2-3.1) şi Carbamazepinei (800 mg/zi), aceasta din urmă având efect asemănător cu cel placebo (clasa I:99). Într-un studiu larg de pacienţi cu durere posttraumatisme spinale (n=84), Amitriptilina (doza medie de 55 mg/zi) a fost ineficientă, dar lipsa efectului se poate datora evaluării inadecvate a durerii neuropatice (clasa I: 100): scopul primar a fost durerea globală, şi doar analiza prin regresie s-a utilizat pentru a aprecia dacă efectul amitriptilinei a fost influenţat de prezenţa durerii neuropatice.

    Antiepilepticele

    Într-un studiu de clasa I cu 30 de pacienţi cu durere post-AVC, Lamotrigina (200 mg/zi) a redus semnificativ intensitatea durerii comparativ cu placebo [101]. La pacienţii cu traumatisme ale măduvei spinării, Lamotrigina (până la 400 mg/zi) nu a determinat un efect semnificativ asupra durerii spontane sau provocate, dar un efect a fost observat într-o analiză post-hoc la pacienţii cu traumatisme incomplete ale măduvei spinării (clasa I: 102).

    Într-un studiu mic încrucişat de 20 de pacienţi cu durere în urma traumatismelor măduvei spinării, Gabapentina (până la 3600 mg/zi) a avut eficienţă semnificativă (clasa II: 103). Pregabalina (doza medie 460 mg/zi) a fost semnificativ eficient într-un studiu larg (n=137) de clasa I paralel randomizat controlat (Pfizer).

    Într-un studiu randomizat controlat legat de traumatismele măduvei spinării, nu a fost vreo diferenţă între Valproat (până la 2400 mg/zi timp de 3 săptămâni) şi placebo (clasa II: 104).

    Opioidele

    Există un singur studiu randomizat controlat despre opioide, în afecţiuni ale sistemului nervos central sau periferic care determină durere (etiologii multiple); Levorfanol în doză mare (8.9 mg/zi) a fost mai eficient decât în doza mică (2.7 mg/zi) la pacienţii cu durere centrală, dar nu a existat un grup placebo (clasa I: 76). Nu au existat diferenţe pentru pacienţii cu traumatisme spinale, scleroză multiplă, nevralgia postherpetică sau polineuropatia dureroasă, dar pacienţii cu leziuni cerebrale au renunţat mai frecvent la medicaţie din cauza efectelor adverse.

    Altele

    Într-un studiu mic încrucişat cu 11 pacienţi cu traumatisme spinale, Mexiletina (450 mg/zi) nu a fost mai bun decât placebo (clasa II: 105). Dozele prea mici şi numărul redus de pacienţi ar putea juca un rol în rezultatele acestui studiu.

    Tratamentul canabinoid a fost studiat recent în două studii randomizate controlate despre durere la pacienţii cu scleroză multiplă. Într-un studiu cu 24 de pacienţi, Dronabinol (tetrahidrocanabinol, THC) 5-10 mg/zi, timp de 3 săptămâni, a fost superior efectului placebo cu un NNT=3.4 (CI 1.8-23.4) (clasa I: 106) asupra durerii şi paroxismelor dureroase, dar nu şi asupra mecanismelor alodiniei. Canabinoidele administrate sub formă de spray oral (2.7 mg THC şi 2.5 mg Canabidiol) sunt într-un studiu clinic de faza III pentru durerea din SM. Un studiu paralel placebo- controlat care a inclus 66 de pacienţi a arătat efecte benefice asupra durerii şi somnului (doza medie de administrări ale spray-ului 9.6, limite 2-25) cu un NNT=3.7 (CI 2.2-13) (clasa I: 107). Pacienţii incluşi au avut fie durere neuropatică, fie durere determinată de spasm, iar analizele post-hoc au indicat un efect mai bun pentru pacienţii cu spasme musculare dureroase.

    Recomandări

    Luând în considerare numărul mic de studii randomizat-controlate în durerea centrală şi numărul mic de pacienţi incluşi, tratamentul se bazează pe principii generale ale durerii neuropatice periferice. Există dovezi de nivel B pentru utilizarea Lamotriginei, Gabapentinei, Pregabalinei (studiu nepublicat) sau antidepresivelor triciclice pentru durerea post- AVC sau durerea din traumatisme spinale. Nivelul de evidenţă este scăzut pentru opioide în lipsa studiilor cu control placebo (nivel C). Există dovezi de nivel B în ceea ce priveşte ineficienţa Valproatului şi Mexiletinei în durerea din traumatismele spinale. În durerea centrală asociată cu SM, canabinoidele au arătat eficienţă semnificativă (nivel A), dar pot ridica probleme legate de siguranţă. De aceea, noi recomandăm încercarea iniţială a altor medicamente eficiente în durerea centrală.

    Condiţii de durere neuropatică mai puţin studiate

    Studiile randomizat controlate despre condiţiile neuropatice mai puţin studiate s-au referit la cancere infiltrative, membrul fantomă, leziune nervoasă postchirurgicală sau posttraumatică, sindromul Guillan-Barre sau etiologii multiple ale durerii neuropatice.

    Deşi multe studii randomizate controlate au fost efectuate în domeniul lombalgiei, nici unul nu a considerat durerea radiculară ca obiectiv primar. În ceea ce priveşte sindroamele cronice de durere radiculară, majoritatea studiilor au inclus pacienţi cu CRPS I sau au utilizat blocada nervilor simpatici (clasa I: 108).

    Durerea neuropatică datorată infiltrării canceroase Gabapentina (până la 1800 mg/zi) asociată cu opioide au indus efecte benefice modeste asupra durerii şi disesteziei într-un studiu mare (n=121) de clasa I randomizat controlat [109]; Gabapentina a fost în general bine tolerată, fără diferenţe faţă de placebo atunci când a fost retrasă. Un studiu RC cu doză mică de Amitriptilină (30-50 mg/zi) în combinaţie cu opioide pentru 10 zile a raportat un efect modest asupra durerii maxime dar nu şi asupra durerii medii.

    Durerea neuropatică postchirurgicală sau posttraumatică

    Trei studii au fost efectuate în durerea postmastectomie şi unul în durerea mixtă postchirurgicală legată de cancer. Un studiu mic (n=15) de clasa II a arătat eficienţa Amitriptilinei (25-100 mg/zi) în durere, somn şi activităţi zilnice [111]; efectele adverse au cauzat patru retrageri şi majoritatea pacienţilor au întrerupt tratamentul după studiu.

    Într-un studiu mic (n=13) de clasa II RC, caracterizat printr-un remarcabil răspuns placebo, doze mici de Venlafaxină (37.5-75 mg/zi) a avut efect pe durerea maximală, dar nu pe durerea medie [112]. Capsaicina topică (0.075%) a fost raportată ca fiind în general eficientă într-un studiu larg de clasa I în durerea postchirurgicală [113], în timp ce într-un studiu mic de clasa II cu pacienţi cu durere post- mastectomie, a avut efecte negative asupra durerii persistente şi efecte pozitive asupra durerii exacerbate şi intensităţii durerii [114]. Amândouă studiile au folosit placebo, ceea ce poate determina o eroare sistematică datorită senzaţiei de arsură pe care o induce Capsaicina.

    Există dovezi în ceea ce priveşte ineficienţa Propranololului în leziunile nervoase posttraumatice (clasa II: 115) sau a spray-ului canabinoid în durerea din leziunile prin smulgere a plexului brahial (clasa I: 116).

    Durerea membrului fantomă

    Într-un studiu mic (n=19) de clasa II TC, Gabapentina titrată până la 2400 mg/zi a fost eficienta pe durere, dar nu şi pe starea afectivă, somn sau activităţi zilnice [117]. Morfina sulfatată (70-300 mg/zi) a fost eficientă într-un studiu mic (n=12) de clasa II RC, dar majoritatea pacienţilor şi terapeuţilor au recunoscut tratamentul activ, ceea ce a descoperit controlul orb al studiului.

    Există dovezi în ceea ce priveşte ineficienţa Memantinei 30 mg/zi (clasa I: 119) sau Amitriptilinei 125 mg/zi (clasa II: 120).

    Sindromul Guillan-Barre

    Două studii de clasa II RC de durată scurtă (7 zile) au utilizat Gabapentina combinată cu opioidele. Gabapentina a fost superioară efectului placebo într-un studiu (n=18; 121) şi superior Carbamazepinei într-un altul (n=36; 122), cu reducere rapidă (2-3 zile) a durerii şi consumului de opioide. O cercetare sistematică a unui grup de consens susţine utilizarea Gabapentinei sau Carbamazepinei în unităţile de terapie intensivă în fază acută a bolii, în timp ce opioidele pot fi folosite, dar necesită monitorizare atentă a efectelor adverse [123]

    Durerile neuropatice de etiologie multiplă

    Studii despre durerea neuropatică de etilogie multiplă au inclus o proporţie mare de pacienţi cu CRPS (complex regional pain syndrome) sau radiculopatie. Pentru pacienţii cu durere neuropatică periferică există dovezi pentru eficacitatea antidepresivelor Bupropion 150 mg (clasa I: 124), Clomipramina (clasa II: 125,126), Nortriptilina (clasa II: 125); Carbamazepina (clasa II: 127) şi Lidocaina topică [71].

    Rezultate discrepante au fost raportate pentru Mexiletina (clasa I: 128,129) cu efecte pozitive asupra mecanismelor alodiniei [129]. Rezultatele cu anatagonistul NMDA, Riluzol, au fost negative într-un studiu (clasa II: 130). Un alt studiu a arătat rezultate negative pentru doze fixe de Morfină (clasa II: 127).

    Patru studii RC au examinat efectele opioidelor [76], Dextromorfanului (rezulate negative; clasa II: 131), Gabapentinei (clasa II: 132) sau canabinoidului CT3 (rezultate pozitive; clasa I: 133) la pacienţii curere neuropatică de etiologie multiplă periferică sau centrală. Studiul cu Gabapentină a fost pozitiv doar în unele aspecte ale durerii cu caracter de arsură şi hiperalgeziei, dar nu şi asupra durerii lancinante; aceste rezultate slabe se pot datora includerii unui grup larg de pacienţi fără dovezi de leziune nervoasă (CRPS tip I), care pot fi refractari la acest medicament.

    În două studii de clasa III, în care etiologia nu a fost menţionată deloc, unul cu Lamotrigina 200 mg/zi a fost negativ, iar celălalt cu Capsaicina singură sau în combinaţie cu Doxepina topică a avut rezultate pozitive pe câteva dintre simptomele dureroase [134,135].

    Recomandări

    Cele câteva condiţii neuropatice mai puţin studiate (durerea membrului fantomă, durerea neuropatică postchirurgicală, sindromul Guillan-Barre) par să aibă răspuns terapeutic similar pentru majoritatea medicamentelor folosite în celelalte condiţii neuropatice (ex: antidepresivele triciclice, Gabapentina, opioidele), dar rezultatele se bazează pe un număr mic de studii de clasa IIRC cu puţini pacienţi (nivel B). Durerea neuropatică datorată infiltrării canceroase pare a fi cea mai refractară la terapia medicamentoasă, probabil pentru că este o afecţiune progresivă.

    Efecte asupra semnelor şi simptomelor durerii

    Deşi majoritatea studiilor iniţiale au considerat durerea neuropatică ca fiind o entitate uniformă, studiile noi au evaluat diferite simptome şi semne ale durerii provocate. Antidepresivele triciclice şi SNRI au acţiune similară asupra durerii persistente şi paroxistice în polineuropatia dureroasă şi nevralgia postherpetică (clasa I/II: 23,24,61,62). Efectele antidepresivelor asupra semnelor şi simptomelor durerii provocate sunt controversate, cu efecte slabe asupra alodiniei comparativ cu durerea spontană (clasa I/II: 23,25,136,137), dar efecte pozitive asupra durerii provocate de periat (clasa II: 61, 62) sau presiune (clasa I: 23).

    Oxicodona şi Tramadolul au fost raportate ca ameliorând durerea continuă, durerea paroxistică şi simptomele durerii provocate (de atingere) în trei studii controlate în polineuropatia dureroasă şi nevralgia postherpetică (clasa I: 43,46,74).

    Lamotrigina a fost raportată ca fiind eficienţa pe alodinia provocată de frig, dar nu şi asupra alodinieimecanice din durerea centrală post-AVC (clasa I: 101). Efectele Gabapentinei asupra simptomelor distincte de durere au fost investigate într-un studiu larg cu pacienţi cu multiple etiologii de durere neuropată, dar studiul a avut mai multe limitări (vezi Condiţiile de durere neuropată mai puţin studiate). În nevralgia trigeminală, Carbamazepina a fost eficientă atât în atacurile spontane, cât şi în cele provocate (clasa II: 82), iar Carbamazepina şi Oxcarbazepina au avut eficienţă egală asupra durerii determinată de triggeri, cum ar fi mâncatul sau băutul (clasa I: 138).

    Un bilanţ sistematic al studiilor RC raportează că deşi Oxcarbazepina a redus numărul de atacuri spontane la majoritatea pacienţilor, nu a influentat durerea provocată de triggeri în 42% dintre cazuri (clasa I SR: 139).

    Eficacitatea Lidocainei topice a fost raportată pentru diverse simptome (arsură, durere surdă, durere provocată de stimuli tactili) (clasa II: 69), cu un efect slab pe semnele alodiniei mecanice comparati cu durerea în desfăşurare (clasa II: 71).

    Surprinzător, acest medicament s-a dovedit recent ca fiind mai eficient în alodinia pacienţilor cu nevralgie postherpetică şi afectarea funcţiei nociceptive comparativ cu cei fără afectare senzitivă (clasa II: 70).

    Din moment ce numeroase medicamente par să aibă eficacitate diferită pe variate simptome şi semne ale durerii neuropatice (date obţinute în general din studii mici), aceste date trebuie confirmate de studii largi cu metode de validare standardizate [140].

    Efecte asupra calităţii vieţii şi comorbidităţilor

    În general, calitatea vieţii este afectată la pacienţii cu durere neuropatică. Doar studii recente au examinat adecvat efectele diferitelor medicamente asupra calităţii vieţii, somnului şi comorbidităţilor (Fig.1). Efecte semnificative asupra calităţii vieţii, inclusiv somnul, au fost raportate pentru Gabapentina şi Pregabalina într-un studiu larg de clasa I în polineuropatia dureroasă, nevralgia post-herpetică sau traumatismele spinale [36-39, 59, 63-66, 132; Pfizer], pentru Duloxetina în polineuropatia dureroasă [24], (clasa I) şi pentru canabinoide în SM [106, clasa I] (nivel A). Un alt studiu nu a înregistrat efecte semnificative asupra calităţii vieţii prin utilizarea Pregabalinei, dar a notat efecte pozitive asupra somnului [40, clasa I]. Pregabalina)

    Figura 1. Calitatea vieţii/comorbidităţi. Numărul studiilor randomizate, controlate de clasa I şi II, care au arătat rezultate pozitive (alb) sau negative (negru) cu privire la măsurători ale calităţii vieţii/dispoziţiei. Două studii cu pregabalină (40) sau oxcarbazepină (29) au avut rezultate negative privind cele mai multe modalităţi de măsurare ale calităţii vieţii/dispoziţiei, dar au arătat efecte pozitive asupra somnului. Trei studii adiţionale cu lidocaină aplicată topic (71), pregabalină (41) sau canabinoizi (107) au evaluat doar somnul (nu sunt arătate aici.

    NOTĂ(CTCE)

    Figura 1. Calitatea vieţii/comorbidităţi, se găseşte în Monitorul Oficial al României, Partea I, Nr. 723 bis din 29 octombrie 2010, la pagina 1205 (a se vedea imaginea asociată).

    Gabapentina au avut efecte pozitive asupra stării afective (clasa I: 36,38,63,66) (nivel A).

    Opioidele puternice sau Tramadolul nu au îmbunătăţit calitatea vieţii sau starea afectivă în studii RC (clasa I: 44,45,74,76,77) cu excepţia a două studii (clasa I: 43, 59) (nivel B). Un studiu cu Oxicodonă în polineuropatia dureroasă nu a raportat efecte asupra calităţii vieţii sau stării afective, dar a avut efecte pozitive asupra somnului [29, clasa II]. Un studiu cu Lidocaina topică [71, clasa II] nu a înregistrat efecte benefice asupra calităţii somnului în durerea neuropatică de etiologie multiplă (nivel B).

    Reacţii adverse şi indicaţii de utilizare

    În această secţiune, am prezentat cele mai importante efecte adverse ale medicamentelor utilizate observate în mai multe studii despre durerea neuropatică şi indicaţii practice pentru utilizare.

    Antidepresivele triciclice

    Cele mai comune reacţii adverse sunt: uscăciunea mucoasei bucale, constipaţie, transpiraţie, ameţeală, tulburări de vedere, palpitaţii, hipotensiune ortostatică, sedare şi tulburări de micţiune. Antidepresive triciclice mai selective, cum ar fi Nortriptilina, sunt mai bine tolerate decât cele neselective, cu mai puţine efecte anticolinergice şi sedative ( clasa II ; 62 ). A fost semnalată o posibilă legatură între antidepresivele triciclice şi moarte subită cardiacă ; un studiu epidemiologic recent a arătat o uşoară creştere a riscului de moarte subită la cei care au primit antidepresive triciclice peste 100 mg/ zi [141]. De aceea, se recomandă atenţie în utiliyarea acestora la vârstnici şi la cei cu factori de risc cardiovascular [1,14]. Antidepresivele triciclice ar trebui iniţiate la doze mici (10-25 mg/zi în doză unică seara la culcare) şi titrate lent, pe măsura toleranţei. Dozele eficiente variază de la un pacient la altul, doza medie pentru Amitriptilină fiind de 75 mg/zi. Există controverse în ceea ce priveşte dozarea nivelului plasmatic al antidepresivelor triciclice (clasa I SR: 14,137, clasa II: 142).

    SNRI

    Inhibitorii recaptării de serotonina şi noradrenalină (Duloxetina, Venlafaxina) sunt mai siguri decât antidepresivele triciclice şi sunt o opţiune mai bună decât acestea la pacienţii cu boală cardiacă. Riscul relativ pentru efecte adverse este mai mic şi nu este nevoie de monitorizarea nivelului plasmatic. Cele mai comune reacţii adverse ale Duloxetinei au fost: greaţă, vărsătură, constipaţie, somnolenţă, uscăciunea mucoasei bucale, transpiraţie, anorexie, slabiciune [24,25, clasa I]. Deşi imediata eliberare a Venlafaxinei este asociată cu reacţii adverse ale SNC şi simptome somatice, cum ar fi agitaţie, diaree, creşterea enzimelor hepatice, hipertensiune, hiponatremie (clasa I SR: 143), formulele cu eliberare prelungită sunt mai uşor de tolerat, principalele reacţii secundare fiind cele gastrointestinale (clasa I: 22,23). Într-un studiu de comparaţie, Venlafaxina (225 mg/zi) nu a fost superioară Imipraminei (150 mg/zi) ţinând cont de tolerabilitate şi reacţii adverse [23].

    Doza optimă pentru Duloxetina este 60 mg/zi; doza de 120 mg/zi nu este mai eficientă decât cea de 60 mg/zi, iar doza de 20 mg/zi este ineficientă [24,25]. Doze mari de Venlafaxină (150-225 mg/zi) au fost raportate ca fiind eficiente în timp ce dozele mici (75 mg/zi) nu au eficienţă (clasa I/II: 76,112).

    Carbamazepina/Oxcarbazepina

    Carbamazepina determină frecvent reacţii adverse care include sedare, ameţeală, tulburări de mers. Enzimele hepatice, celulele sangiune, plache ele şi natremia trebuie monitorizate cel puţin înprimul an de terapie din cauza riscului de hepatită, de reacţii anaplazice sau de hiponatremie. Inducţia sistemului enzimatic microzomal poate influenţa metabolizarea altor medicamente.

    În contrast cu Carbamazepina, Oxcarbazepina nu determină inducţie enzimatică şi există risc scăzut de alergie cutanată încrucişată. În primele luni de tratament trebuie monitorizată natremia, pentru că şi Oxcarbazepina induce hiponatremie, mai ales la bătrâni (6% din 54 de pacienţi) (clasa I SR: 84). În ceea ce priveşte alte efecte adverse, deşi Oxcarbazepina are o toleranţă mai bună [86,138, 139] nu există dovezi consistente de clasa I. Într-un studiu recent cu pacienţi cu polineuropatie dureroasă diabetică, 27,5% dintre pacienţii care primeau Oxcarbazepină au întrerupt tratamentul din cauza efectelor secundare centrale şi gastrointestinale (comparativ cu 8% în grupul placebo) (clasa II: 29).

    Ambele medicamente trebuie iniţiate în doze mici şi lent crescute până devin eficiente sau nu mai pot fi tolerate. Dozele eficiente sunt: 200-1200 mg/ zi pentru Carbamazepină şi 600-1800 mg/zi pentru Oxcarbazepină.

    Gabapentina/Pregabalina

    Cele mai comune reacţii adverse sunt: ameţeală, somnolenţă, edemul periferic, uscăciunea mucoaselor (frecvenţa similară pentru ambele medicamente). În timp ce Gabapentina este tolerată şi la doze mari (>2400 mg/zi) (clasa I SR: 15,17), efectele secundare ale Pregabalinei se schimbă mult cu doza: la 150-300 mg/zi are acelaşi efect ca şi placebo (clasa I: 37,40), în timp ce la 600 mg/zi rata de întrerupere a terapiei ajunge la 20% (clasa I: 42,65). Dozele eficiente pentru Gabapentină sunt 1200-3600 mg/zi, iar pentru Pregabalina 150-600 mg/zi. Gabapentina necesită titrare individuală lentă cu o doză iniţială de 300mg/zi (sau mai puţin la vârstnici), în timp ce

    Pregabalina poate fi titrată mai rapid şi are un debut mai precoce al efectului (<1 săptămână). Gabapentina se administrează de 3 ori/zi, în timp de Pregabalina se administrează de 2 ori/zi.

    Lamotrigina

    Lamotrigina este în general bine tolerată. Reacţiile adverse includ: ameţeală, greaţă, cefalee şi oboseală (clasa I:30,39,101,102). Poate produce reacţii alergice cutanate severe. Într-o meta-analiză ce a colectat informaţii de la 572 de pacienţi, 9% au întrerupt medicaţia din cauza efectelor adverse majore (cel mai comun rash-ul) (clasa I: 144). Pentru a minimaliza apariţia rash-ului cutanat, se recomandă titrarea lentă a dozelor şi trebuie evitată asocierea cu Valproatul. Terapia se începe cu 25 mg/ zi şi se creşte cu 25mg /săptămână. Dozele analgezice ale Lamotriginei sunt 200-400 mg/zi.

    Opioidele/Tramadolul

    Cele mai comune reacţii adverse ale opioidelor sunt constipaţia, sedarea, greaţa, ameţeala şi vărsătura. Riscul de deteriorare cognitivă a fost raportat că fiind neglijabil (clasa I: 75,76), deşi Morfina afectează atenţia la doze foarte mari (până la 300 mg/ zi) (clasa II: 118). Profilul reacţiilor adverse ale opioidelor în durerea neuropată a fost raportat ca fiind bun, mai ales pentru Oxicodonă (clasa I: 43,44,74-76), uneori, în mod surprinzător, cu o rată de întrerupere a medicaţiei similară cu cea a grupului placebo. Cu toate acestea, mai puţin de 20% dintre pacienţi continuă opioidele după 1 an, din cauza balanţei nefavorabile între eficacitate şi efecte adverse (clasa I SR: 5), iar studiile RC au fost prea scurte pentru a furniza dovezi despre toleranţă şi dependenţă. În acord cu recomandările europene recente, opioidele trebuie considerate terapie de a doua linie pentru pacienţii cu durere cronică non-canceroasă [145]. Dozele trebuie titrate individual în funcţie de eficienţă şi reacţii secundare. Dozele eficiente au fost de 10-120 mg/zi pentru Oxicodonă şi 15-300 mg/zi pentru Morfină.

    Tramadolul poate determina ameţeală, uscăciunea mucoaselor, greaţă, constipaţie, somnolenţă, cu mult mai multe întreruperi de terapie decât placebo (clasa I: 46,76). Există un risc crescut de crize epileptice la pacienţii cu istoric de epilepsie sau cei care primesc medicaţie antiepileptică. Sindromul serotoninergic (variate combinaţii de mioclonus, rigiditate, hiperreflexie, tremor, confuzie, agitaţie, comă, instabilitate autonomă, febră, greaţă, diaree, flush şi rar rabdomioliză şi moarte) poate apărea dacă Tramadolul este utilizat în combinaţie cu alte medicamente serotoninergice (în particular SSRI). Tramadolul trebuie iniţiat în doze mici, mai ales la pacienţii vârstnici (50 mg/zi) şi apoi titrat în limita toleranţei. Dozele eficiente sunt de 200-400 mg/zi.

    Utilizarea Lidocainei patch este foarte sigură cu absorbţie sistemică redusă şi efecte adverse localeuşoare (reacţii cutanate) (clasa II: 68,69). Pentru a acoperi aria dureroasă pot fi folosite până la 4 patchuri/zi. Titrarea nu este necesară.

    Canabinoidele au fost în general bine tolerate în doze mici (10 mg/zi pentru Dronabinol) şi cu titrare lentă. Reacţiile adverse sunt ameţeală, uscăciunea mucoaselor şi sedarea (clasa I: 106,107). Există un studiu care a înregistrat afectarea semnificativă a memoriei după utilizarea canabinoidelor sub formă de spray [107]. Prin utilizarea pe termen lung, creşte riscul de dependenţă fizică şi toleranţă.

    Recomandări finale

    Alegerea medicaţiei de primă linie în durerea neuropată trebuie să ţină seama nu numai de eficacitatea relativă bazată pe studiile de comparaţie directă între medicamente, dar şi de raportul eficienţă/siguranţă. Efectul asupra diferitelor simptome ale durerii, comorbidităţilor şi calităţii vieţii trebuie documentat. Aceste aspecte au fost studiate în puţine studii şi pentru puţine medicamente, iar evaluarea semnelor şi simptomelor a folosit uneori metode inadecvate şi nevalidate [140].

    Efectele medicamentelor în afecţiuni periferice neuropate diferite pot avea similarităţi, exceptând polineuropatia HIV şi nevralgia trigeminală. Durerea centrală a fost mai puţin studiată. De aceea, următoarele recomandări se referă în special la durerea neuropatică periferică. Recomandările privind alte condiţii pot fi găsite în Tabelul 2.

    Medicamentele recomandate ca primă linie de terapie sunt antidepresivele triciclice, gabapentina şi pregabalina (nivel A, mai multe studii de clasa I). Antidepresivele triciclice par mai eficiente judecând după NNT, dar este posibil ca aceste date să fi fost supraestimate, iar superioritatea lor nu a fost confirmată de studii comparative. Ele pot avea efecte secundare cardiace şi trebuie folosite cu atenţie la pacienţii vârstnici. Terapia de linia a doua include: Lidocaina topică, SNRI (Venlafaxina şi Duloxetina), Lamotrigina şi Tramadolul. Lidocaina topică poate fi preferată la unii pacienţi cu nevralgie postherpetică sau neuropatie focală, mai ales la vârstnici. Contrar aspectelor legate de eficacitatea lor slabă în durerea neuropatică [147], opioidele s-au dovedit eficiente în mai multe studii de clasa I în diferite condiţii neuropate (nivel A), dar ar trebui propuse doar ca terapie de linia a doua sau a treia în durerea cronică non-canceroasă [145]. Nu există suficiente dovezi despre utilizarea Carbamazepinei, Oxcarbazepinei (cu excepţia nevralgiei trigeminale), Capsaicinei (exceptând nevralgia postherpetică), Mexiletinei, anatgonistilor NMDA, SSRI, Topiramatului. În ciuda folosirii de lungă durată a Valproatului în epilepsie, studii RC recente de clasa II au prezentat rezultate controversate despre utilizarea lui în durerea neuropată. Valproatul are nevoie de alte studii pentru a stabili nivelurile de recomandare.

    În ceea ce priveşte comorbidităţile şi calitatea vieţii, doar Gabapentina, Pregabalina şi Duloxetina au fost adecvat studiate cu efecte pozitive şi de aceea ar putea fi recomandate pacienţilor cu impact sever al durerii asupra calităţii vieţii sau comorbidităţilor (nivel A). Opioidele nu au avut efect asupra acestor aspecte. În ceea ce priveşte semnele şi simptomele durerii, doar antidepresivele şi opioidele/Tramadolul au fost eficiente pe durerea continuă sau paroxistică, în timp ce efecte pe alodinia indusă de periaj au fost raportate pentru Lidocaina topică şi opiozi/Tramadol (nivel B). Utilizarea Lidocainei topice poate fi preferată la pacienţii cu alodinie mecanică.

    Terapiile combinate pot fi propuse atunci când monoterapia nu este satisfăcătoare şi trebuie preferate medicamentele cu mecanisme de acţiune complementare. Până acum s-a dovedit eficientă combinaţia Gabapentin/Morfină (nivel A).

    Am propus următoarele strategii pentru studiile viitoare: (1) Eficacitatea ar trebui urmărită prin criterii standardizate şi acceptate internaţional [138]; (2) 

trebuie obţinute criterii universale şi identice în ceea ce priveşte efectele dăunătoare; (3) studii comparative pentru diferite medicamente şi diferite mecanisme şi tipuri de durere permit alcătuirea unui algoritm pentru terapia durerii; (4) raţiunea terapiei combinate urmează a fi stabilită.

    Vrem să mulţumim următoarelor companii pentru că ne-au furnizat documentare despre studiile efectuate pentru diverse medicamente: Cephalon, Endo, Forest Pharmaceuticals, Janssen&Johnson, Lundbeck, Novartis, Pfizer, Schwartz Pharma, UCB Pharma şi Wyeth.

    Avem cunoştinţă că mai multe studii importante sunt în curs de desfăşurare şi se aşteaptă apariţia unor noi medicamente cu dovezi adecvate. Ne propunem să reînnoim aceste ghiduri peste 2 ani.

    Tabelul 2. Clasificarea dovezilor despre medicamentele folosite în polineuropatia dureroasă, nevralgia postherpetică, nevralgia trigeminală şi durerea centrală, cu recomandările de prima şi a doua linie terapeutică

*T*

┌───────────────┬──────────────┬───────────────┬────────────────────┬───────────────┬───────────────┐

│   Condiţia    │              │               │ Nivelul C sau      │               │               │

│ durereoasă    │  Nivelul A   │  Nivelul B    │ rezultate slabe/   │ Recomandări   │ Recomandări   │

│               │              │               │ discrepante pentru │de primă linie │de linia a doua│

│               │              │               │   nivelul A/B      │ terapeutică   │  terapeutică  │

├───────────────┼──────────────┼───────────────┼────────────────────┼───────────────┼───────────────┤

│Polineuropatia │Gabapentina   │Lamotrigina    │Capsaicina topic    │Gabapentina    │Lamotrigina    │

│dureroasă      │Opioide       │               │Carbamazepina       │Pregabalina ATC│Opioide        │

│               │Pregabalina   │               │Levodopa Mexiletina │               │SNRI           │

│               │SNRI ATC      │               │Antagonişti NMDA    │               │Tramadol       │

│               │Tramadol      │               │Oxcarbazepina SSRI  │               │               │

│               │              │               │Topiramat Valproat  │               │               │

│               │              │               │                    │               │               │

├───────────────┼──────────────┼───────────────┼────────────────────┼───────────────┼───────────────┤

│Nevralgia      │Gabapentina   │Capsaicina     │Antagonişti NMDA    │Gabapentina    │Capsaicina     │

│postherpetică  │Opioide       │topic Lidocaina│Lorazepam,          │Pregabalina    │Opioide        │

│               │Pregabalina   │topic Tramadol,│Mexiletina          │Lidocaina topic│Tramadol       │

│               │ATC           │Valproat       │                    │ATC            │Valproat       │

├───────────────┼──────────────┼───────────────┼────────────────────┼───────────────┼───────────────┤

│Nevralgia      │Carbamazepina │Oxcarbazepina  │Baclofen Lamotrigina│Oxcarbazepina  │Chirurgie      │

│trigeminală    │              │               │                    │Carbamazepina  │               │

├───────────────┼──────────────┼───────────────┼────────────────────┼───────────────┼───────────────┤

│Durerea        │              │Canabinoide    │Mexiletina, Opioide │Amitriptilina  │Canabinoide    │

│centrală       │              │Gabapentina    │                    │Gabapentina    │Lamotrigina    │

│               │              │Pregabalina    │                    │Pregabalina    │Opioide        │

│               │              │Amitriptilina  │                    │               │               │

│               │              │Lamotrigina    │                    │               │               │

└───────────────┴──────────────┴───────────────┴────────────────────┴───────────────┴───────────────┘

*ST*

    DECLARAŢA CONFLICTELOR DE INTERESE

    Următorii autori au efectuat studii sau au fost consultaţi de următoarele companii farmaceutice: NA: GlaxoSmithKline, Grunenthal, Novartis, Pfizer, Pierre Fabre, Sanofi-Aventis; GC: GlaxoSmithKline, Lundbeck, Janssen, Novartis, Pfizer; MH: Janssen- Cilag, Merck, Mundipharma, Organon, Orion, Pfizer, Sanofi; PH: Bioschwartz, GlaxoSmithKline, Lundbeck, Pfizer; TSJ: Eli Lilly, GlaxoSmithKline, Grunenthal, Lundbeck, Neurosearch, Pfizer; TN: Allergan, Astra- Zenaca, GlaxoSmithKline, GWPharma, Napp, Novartis, Pfizer, Renovis, SchwartzPharma; SS: Eli Lilly, GlaxoSmithKline, Grunenthal, Lundbeck, Novartis, Pierre Fabre, UCB Pharma.

    Ceilalţi autori nu au nimic de declarat.

    Anexa A: Monitorizarea companiilor farmaceutice care au fost contactate (v. metodologie):

    Cephalon, Elan, Endo, Forest Pharmaceuticals, GSK, GW Pharma, Janssen & Johnson, Lilly, Lundbeck, Newron, Novartis, Pfizer, Schwarz Pharma, SigmaTau, UCB Pharma, Wallace Laboratories, Wyeth.

    Companii care au avut materiale relevante pe care le-au trimis autorilor:

    Cephalon, Endo, Forest Pharmaceuticals, Janssen&Johnson, Lundbeck, Novartis, Pfizer, Schwarz Pharma, UCB Pharma, Wyeth.

    Anexa B: Lista de acronime

    AIDS, acquired immunodeficiency syndrome; CBZ,carbamazepine; CI, confidence intervals; CP, central pain; CRPS, complex regional pain syndrome; EMLA, eutectic mixture of local anaesthetics (lidocaine and prilocaine); GABA, gamma-aminobutyric acid; GBP, gabapentin; LTG, lamotrigine; MS, multiple sclerosis; NMDA, N-methyl-Daspartate; NNH, number needed to harm; NNT, number needed to treat; NSAID, nonsteroidal anti-inflammatory drug; OXC, oxcarbazepine; PHN, postherpetic neuralgia; PPN, painful polyneuropathy;

    RCT, randomized controlled trial; SCI, spinal cord injury; SNRI, serotoninnoradrenalin reuptake inhibitor antidepressants; SR, systematic review or metaanalysis; SSRI, selective serotonin reuptake inhibitor antidepressants; TCA, tricyclic antidepressants; TN, trigeminal neuralgia; VAS, visual analogue scale.

    Sindromul post-polio (SPP) este caracterizat de scăderea forţei musculare instalată brusc sau progresiv, atrofie, dureri musculare şi fatigabilitate la câţiva ani după o infecţie acută cu virusul polio. Scopul acestui articol este de a oferi criterii de diagnostic pentru SPP şi de a evalua dovezile existente în ceea ce priveşte manevrele terapeutice.

    Au fost cercetate bazele de date Medline, EMBASE şi ISI. S-a ajuns la un consens după discuţii prin poşta electronică. Se recomandă ca şi criterii de diagnostic, definiţia Halstead pentru SPP ce datează din 1991. Antrenamentul aerobic supravegheat de întreţinere musculară, atât izokinetic cât şi izometric, reprezintă o metodă sigură şi eficientă pentru a preveni declinul pacienţilor cu scădere moderată a forţei musculare (nivel B). Antrenamentul determină, deasemenea, diminuarea oboselii musculare şi durerii şi îmbunătăţirea forţei musculare. Recunoaşterea disfuncţiei respiratorii şi începerea ventilaţiei non-invazive previne sau întârzie declinul funcţiei respiratorii şi necesitatea de ventilaţie invazivă (nivel C). Antrenamentul în grup, cu urmarirea regulată şi educaţia pacientului, sunt utile pentru statusul mental şi bunăstarea pacientului. Scăderea în greutate, ajustarea şi introducerea unor dispozitive de asistenţă mulate pe necesităţile pacientului sunt de luat în considerare (indicii de practică clinică corectă). S-a desfăşurat un număr mic de studii controlate pentru tratamentul potenţial specific al SPP, însă nu a fost raportat nici un efect terapeutic definit pentru agenţii terapeutici evaluaţi (piridostigmina, corticosteroizi, amantadina).

    Viitoarele studii randomizate ar trebui să se adreseze în principal tratamentului durerii, care este raportată în mod obişnuit de pacienţii cu SPP. Sunt necesare deasemenea studii care evaluează efectele pe termen lung ale antrenamentului muscular.

    Obiective

    Scopul este de a defini sindromul post-polio (SPP) şi de a evalua dovezile existente pentru eficacitatea clinică a manevrelor terapeutice şi pe această bază să asigure ghiduri clinice pentru managementul SPP.

    Istoric

    Mulţi pacienţi care anterior au prezentat o infecţie cu virusul polio prezintă la câţiva ani după episodul acut noi episoade de scădere de forţă musculară, atrofie, fatigabilitate, dureri articulare şi musculare precum şi intoleranţă la frig. În anul 1875 a fost descris de către Raymond [1] un caz de atrofie şi scădere musculară instalate la mulţi ani după episodul acut, paralitic. Termenul de sindrom post-polio a fost introdus în 1985 de către Halstead pentru a cuprinde toate problemele medicale, ortopedice şi psihologice în legătură posibilă sau indirectă cu dizabilitatea pe termen lung ce apare la mulţi ani după episodul acut.

    Criteriile pentru SPP sunt următoarele:

    1. Istoric confirmat de infecţie cu virus polio.

    2. Recuperare neurologică şi funcţională parţială sau completă după episodul acut.

    3. Perioade de minim 15 ani de stabilitate neurologică şi funcţională.

    4. Apariţia a două sau mai multe dintre următoarele probleme de sănătate după o perioadă stabilă: fatigabilitate prelungită, dureri musculare şi/sau articulare, agravarea sau instalarea scăderii forţei musculare, noi atrofii musculare, inabilitate funcţională şi intoleranţă la frig.

    5. Nu există alte explicaţii medicale. [2]

    Halstead a revizuit criteriile în 1991 şi a adăugat la acestea ca fiind criteriu necesar pentru diagnosticul SPP, cu sau fără alte simptome coexistente, "debutul brusc sau progresiv al unei noi scăderi de forţă musculară" [3].

    Dalakas a redefinit şi îngustat folosirea termenului de SPP în anul 1995. Acesta a combinat criteriile pentru atrofia musculară post-polio (AMPP), de exemplu atrofia musculară nou instalată la cel puţin 15 ani după infecţia acută şi simptomele următoare: fatigabilitate şi toleranţa scăzută, deformări scheletale progresive şi dureri articulare [4].

    A fost introdus un al treilea termen în 1996 şi anume disfuncţia musculară postpolio (DMPP) care respectă criteriile următoare:

    1. Istoric de poliomielită paralitică confirmată sau nu; recuperare funcţională completă sau parţială.

    2. Dezvoltarea unor noi disfuncţii musculare: scăderea forţei musculare, atrofie musculară, durere musculară şi fatigabilitate după o perioadă de minim 15 ani de stabilitate musculară.

    3. Examen neurologic compatibil cu antecendentele de infecţie cu virus polio: leziuni de neuron motor periferic, reflexe osteotendinoase diminuate sau absenţe, fără afectare de sensibilitate, modificări compatibile la examinarea electromiografică (EMG) şi/sau imagistică, prin rezonanţă magnetică [5].

    Simptomele raportate pentru SPP sunt aceleaşi în toate părţile lumii, însă predomină scăderea forţei musculare, atrofia, fatigabilitate generalizată, fatigabilitate după efort, dureri musculare, fasciculaţii, crampe, intoleranţă la frig şi dureri articulare [2,6-13]. Se pare că istoricul de poliomielită paralitică creşte mortalitatea pe termen lung [14].

    Prevalenţa SPP a fost raportată ca fiind între 15 şi 80% dintre toţi pacienţii cu infecţii anterioare cu virus polio, aceasta depinzând de criteriile aplicate pentru populaţia studiată [4,6,11,15-18]. În multe studii populaţionale au fost folosiţi termeni ca "instalare tardivă a simptomelor de poliomielită", în loc de se folosi termenul de SPP. Studiile desfăşurate în mediul intraspitalicesc au folosit termenul de SPP însă este discutabil dacă lotul de pacienţi aleşi este reprezentativ. Din aceste motive prevalenţa exactă a SPP este greu de stabilit. În cazul populaţiei europene un studiu olandez a raportat o prevalenţă de aproximativ 46% a simptomelor cu debut tardiv după o infecţie cu virus polio, iar un studiu desfăşurat în Edinburgh a raportat o prevalenţă mai mare de 60%, în Estonia s-a raportat o prevalenţă de 52%, în Norvegia 60% şi în Danemarca 63% [6,12,19,90]. În ceea ce priveşte tratamentul simptomatic şi obiectivele clinice, diferenţa dintre scăderea de forţă musculară, neevolutivă după o infecţie cu virus polio şi SPP este de obicei nesemnificativa. Însă ar exista un mare beneficiu atât pentru uzul clinic cât şi pentru cercetare dacă s-ar ajunge la un consens în ceea ce priveşte termenul de SPP. Toate cele trei definiţii sunt bazate pe principiul excluderii unor alte cauze pentru deteriorarea şi simptomatologia recent instalată. Halstead susţinea că este suficientă prezenţa a două simptome diferite cum ar fi durerea articulară sau intoleranţa la frig pentru diagnosticul de SPP, însă mai târziu a redefinit SPP şi a introdus ca şi criteriu obligatoriu pentru diagnostic scăderea forţei musculare recent apărută.

    Dalakas a propus o abordare neuromusculară mult mai ţintită în care este esenţială prezenţa atrofiei recente. Marea majoritate a pacienţilor acuză scădere de forţă musculară inainte ca aceasta să fie decelabilă la examenul clinic. Aceste constatări pot fi confirmate de evaluarea forţei musculare izometrice şi de imagistica prin tomografie computerizată ([21,22], observaţii nepublicate). Atrofia reprezintă stadiul terminal al deteriorării neuromusculare şi prin folosirea acesteia ca şi criteriu necesar vor fi excluşi pacienţii aflaţi într-un stadiu precoce al afecţiunii. Sugerăm să fie utilizată definiţia lui Halstead din 1991 pentru criteriile SPP folosite în Europa şi de către European Federation of Neurological Society (EFNS), cu menţiunea că trebuie luată în considerare scăderea de forţă musculară recent instalată. Diagnosticul de SPP este un diagnostic de excludere, fără a exista o analiză sau test specific pentru SPP, iar rolul investigaţiilor este de exclude a orice alta cauză capabilă să determine apariţia de noi simptome şi deteriorare clinică [4,23].

    Rolul neurofiziologiei clinice

    Neurofiziologia clinică este folosită din 4 motive. În primul rând, pentru a stabili afectarea tipică a neuronului motor periferic (obiectivată electromiografic, cu determinări senzitive şi motorii normale, cu excepţia parametrilor ce reflectă atrofia musculară). În al doilea rând, pentru a exclude alte cauze, aceasta fiind parte a definiţiei SPP şi nu este neobişnuit să găsim pacienţi la care diagnosticul iniţial trebuie revizuit. În al treilea rând, pentru a descoperi tulburări nervoase sau musculare, cum ar fi compresiuni sau radiculopatii. În al patrulea rând, pentru a evidenţia gradul de pierdere a neuronilor motori. Aceasta nu poate fi cuantificat clinic, deoarece pierderea neuronală poate fi mascată de sprouting-ul (înmugurirea) nervos compensator şi de hipertrofia fibrelor musculare [24]. Studiile macro EMG au arătat ca pierderea neuronală de până la 50% poate fi compatibilă cu un tablou clinic normal. În studii longitudinale cu macro EMG s-a demonstrat o pierdere neuronală continuă cu viteză exagerată comparativ cu degenerarea normală specifică vârstei. Scăderea de forţă musculară apare atunci când mecanismele compensatorii nu mai sunt suficiente şi când Macro MUP depăşeşte de 20 ori dimensiunea normală [25].

    Strategia de cercetare

    Au fost cercetate în perioada 1966 - 2004: Medline via Pubmed, EMBASE, ISI şi Cochrane Library. Cuvintele cheie au fost SPP/post-poliomyelitis/PPMA/PPMD/poliomyelitis în combinaţie cu termenii management, therapy, treatments, medicaments, physiotherapy şi intervention. În bazele de date cercetate nu există metaanalize în ceea ce priveşte intervenţiile pentru SPP. Datele au fost clasificate în conformitate cu nivelul ştiintific de evidenţă ca şi clase I-IV [26].

    Recomandările sunt date conform schemei pentru ghidurile EFNS ca nivel A-C. Când au fost disponibile doar evidenţe de clasa IV dar a existat un consens, recomadările sunt făcute ca indicaţii de practică clinică corectă [26]. Consensul a fost atins în principal prin corespondenţa prin poşta electronică. Membrii grupului din Olanda, Norvegia, Polonia, Suedia şi Marea Britanie au răspuns la un chestionar despre diagnostic, management şi tratament al pacienţilor cu SPP.

    Rezultate

    Registrele naţionale

    Nici una dintre ţările reprezentate în comitet nu aveau anterior ghiduri pentru diagnosticul sau tratamentul SPP. Criteriile de diagnostic aplicate au fost cele ale lui Halstead (Suedia), Borg (Olanda), şi Dalakas (Norvegia). Nu există centre naţionale competente în domeniu în nici una dintre ţări. Specialităţile medicale implicate erau în principal medicina fizică şi recuperatorie, neurologie, neurofiziologie clinică, pneumologie şi ortopedie. Neurologii erau implicaţi în diagnostic, iar medicii de recuperare medicală în managementul şi îngrijirea pe termen lung. În Marea Britanie, pacienţii cu SPP erau în principal îngrijiţi de către medicii de familie, cu un contact redus cu asistenţa medicală de nivel secundar.

    Intervenţii terapeutice

    Inhibitorii de acetilcolinesteraza, steroizii şi amantadină

    Efectul piridostigminei în SPP a fost investigat în patru studii accentul fiind pus pe fatigabilitate, forţă musculară şi calitatea vieţii. Două studii pilot, deschise, au indicat un efect pozitiv asupra fatigabilităţii [27, 28], însă acest lucru nu a fost confirmat în două studii dublu orb randomizate în care s-a folosit 180 mg de piridostigmina [29, 30].

    Horemans şi colaboratorii au raportat o îmbunătăţire semnificativă a mersului, dar diferenţa în ceea ce priveşte forţa cvadricepsului nu a fost semnificativă după cum au raportat Trojan şi colaboratorii. Aşadar există evidenţe de clasa I că piridostigmina nu este eficientă în managementul fatigabilităţii şi forţei musculare din SPP. Există două studii randomizate placebo cotrolate care investighează efectul dozelor crescute de prednisolon (80 mg/zi) şi amantadină (200 mg/zi) asupra forţei musculare şi fatigabilităţii [31,32]. În aceste studii au fost incluşi un număr mic de pacienţi, 17 şi respectiv 23, şi doar Stein şi colaboratorii au folosit calcule cu putere statistică. Nu a existat efect semnificativ asupra îmbunătăţirii forţei musculare sau fatigabilităţii în oricare dintre aceste studii de clasa I.

    Antrenamentul muscular

    Se pare că folosirea excesivă a musculaturii şi antrenamentul pot agrava simptomele SPP şi pot determina scăderea forţei musculare [33]. Marea majoritate a pacienţilor au fost sfătuiţi să evite suprasolicitarea musculară şi antrenamentul intensiv [34,35].

    Studii ale morfologiei musculare şi capacitaţii oxidative în muşchiul tibial anterior sugerează o activitate musculară crescută datorită tulburărilor de mers şi a greutăţii corporale ce trebuie susţinută [36,37]. Când a fost urmărit prospectiv, potenţialul de acţiune motorie macro EMG (MOP), în muşchiul tibial anterior, s-a descoperit a fi crescut, însă nu au fost modificări în ceea ce priveşte amplitudinea Macro MUP în muşchiul biceps brahial [38]. Acesta indică un proces de denevare-reinervare mai pronunţat în muşchiul tibial, care poate fi datorat utilizării zilnice a acestuia şi a faptului că activitatea musculară este mai mare la nivelul membrelor inferioare. Însă nu există studii prospective care să demonstreze că activitatea musculară crescută sau antrenamentul pot determina pierderea forţei musculare comparativ cu lipsa antrenamentului sau activitate musculară minimă. Dimpotrivă, pacienţii cu activitate fizică regulată au prezentat mai puţine simptome şi un nivel funcţional crescut faţă de pacienţii fizic inactivi [12,39].

    Un studiu randomizat a evidenţiat îmbunătăţirea semnificativă a forţei musculare după 12 săptămâni de antrenament de tip izometric al muşchilor mâinii [40]. Studiile nerandomizate cu programe de antrenament cu durată între 6 săptămâni şi 7 luni, implicând atât antrenament izokinetic, izometric şi de anduranţă, au demonstrat o creştere semnificativă a forţei musculare izokinetice şi izometrice [41-44]. Nu au fost raportate efecte secundare. Există evidenţe de clasă II şi III că antrenamentul supravegheat creşte forţa musculară la pacienţii cu SPP, însă efectele pe termen lung (ani) nu sunt documentate şi ar necesita studii prospective. În cazul pacienţilor ce nu prezintă boala cardio-vasculară un studiu randomizat raportează îmbunătăţirea tonusului cardiovascular după programe de exerciţii supravegheate folosind biciclete ergometrice [45] (clasa I). Antrenamentul aerobic al extremităţilor superioare a avut efecte benefice asupra consumului de oxigen, ventilaţiei pe minut, timpului  şi forţei exerciţiului [46] (clasa II).

    Execiţiile de mers aerobic sunt utile la economisirea mişcărilor şi creşterea anduranţei fără îmbunătăţirea tonusului cardio-vascular [47]. Ernstoff şi colaboratorii au raportat o creştere în performanţa de lucru prin reducerea frecvenţei cardiace pe parcursul exerciţiilor; asadar, antrenamentul de anduranţă pare să îmbunătăţească tonusul cardiovascular (clasa IV). Este important să subliniem că majoritatea studiilor bazate pe exerciţiul fizic au fost executate sub supraveghere, cu efort submaximal depus, pauze intermitente şi perioade de odihnă între sesiunile de exerciţii pentru a preveni apariţia efectelor de suprasolicitare. Acesta este un aspect important pentru orice pacient cu SPP. Supravegherea presupune terapeuţi specializaţi care pot sfătui participanţii la antrenament în ceea ce priveşte efortul necesar, tehnica, timpul efortului şi perioadele de odihnă. Majoritatea participanţilor la aceste studii aveau vârsta sub 60 ani. Efectul programelor de exerciţii pentru subiecţi cu vârsta mai mare de 60 ani este mai puţin documentat. Un studiu randomizat al pacienţilor cu SPP ce prezentau durere, slăbiciune musculară şi fatigabilitate la nivelul umerilor, a comparat efectul exerciţiilor, cu efectul exerciţiilor combinate cu modificarea stilului de viaţă şi cu modicarea stilului de viaţă [48]. Toate cele trei grupuri au înregistrat îmbunătăţiri, însă există o diferenţă semnificativă la cele două grupuri care au practicat exerciţii (clasa II). Obiectivele primare ale acestor studii au fost o combinaţie de mai multe simptome. Sunt necesare mai multe studii pentru a identifica îmbunătăţirea unor anumite simptome înainte de a fi trase concluziile în ceea ce priveşte modificările stilului de viaţă.

    Tratamentul în climat cald şi antrenamentele în apă

    Raportările pacienţilor indică un efect pozitiv al climatului cald şi al antrenamentului în apă în ceea ce priveşte durerea şi fatigabilitatea. Un studiu randomizat a evidenţiat reducerea semnificativă a durerii, a problemelor legate de sănătate şi a depresiei pentru ambele grupuri după programe de antrenament identice atât în Norvegia cât şi în Tenerife [49]. Nu au existat diferenţe semnificative între testele făcute pentru mers. Ambele grupuri şi-au îmbunătăţit abilitatea la mers, şi-au redus nivelul fatigabilităţii, depresiei, şi problemele legate de starea de sănătate. Însă efectul a avut o durată semnificativ mai lungă în grupul Tenerife (clasa I).

    Exerciţiile dinamice în apă, exceptând înnotul, reduc durerea, îmbunătăţesc statusul cardiovascular într-un studiu controlat dar nerandomizat (clasa III) [50].

    Un studiu-interviu calitativ (clasa IV) a indicat un efect pozitiv al încrederii în sine după antrenamentul în apă [51].

    Suportul respirator

    Funcţia respiratorie redusă datorată slăbiciunii muşchilor respiratori şi/sau deformărilor cutiei toracice poate apărea la pacienţii cu antecedente de infecţie polio [52,53].

    Pacienţii cu deformări ale cutiei toracice au un risc crescut de hipoventilaţie nocturnă şi tulburări respiratorii în somn [52,54,55]. Prevalenţa disfuncţiei respiratorii este mai mare în cazul pacienţilor trataţi cu respiraţie artificială în faza acută [52]. Dificultatea în respiraţie este o acuză obişnuită la pacienţii cu SPP dar nu este neapărat relaţionată cu disfuncţia respiratorie. Două studii intraspitaliceşti au arătat că funcţia respiratorie a fost normală la majoritatea pacienţilor care au acuzat dificultate în respiraţie, iar decondiţionarea cardiovasculară şi suprapoderalitatea au fost cele mai obişnuite cauze ale acestui simptom [11,56]. Disfuncţia respiratorie poate apărea fără scurtarea respiraţiei şi se poate însoţi de somnolenţă diurnă, cefalee matinală şi fatigabilitate [57].

    Nu există studii randomizate care să evalueze efectul suportului respirator. Rapoartele arată că introducerea precoce a antrenamentelor respiratorii noninvazive, cum ar fi ventilaţia intermitentă cu presiune pozitivă (VIPP) sau ventilatoarele bifazice cu presiune pozitivă (BIPAP) cu piesa bucală sau nazală, pot stabiliza situaţia şi preveni complicaţii precum infecţiile respiratorii, declinul funcţiei respiratorii, sau pot amâna necesitatea ventilaţiei invazive (traheostomie) [54,58] şi desemenea îmbunătăţesc capacitatea de exerciţiu [59] (Clasa IV). Dacă este necesar suportul respirator invaziv, pacienţii cu SPP cu traheostomă şi ventilaţie mecanică la domiciliu percep o stare bună de sănătate în ciuda dizabilităţii fizice severe [60] (Clasa III). În cazul pacienţilor care folosesc deja suport respirator intermitent este util antrenamentul musculaturii respiratorii [61] (clasa IV), fiind benefice precauţii generale cum ar fi renunţarea la fumat, mobilizarea secreţiilor şi asistarea tusei.

    Simptome bulbare

    În cazul pacienţilor cu SPP, slăbiciunea musculaturii bulbare determină disfagie, disfonie, modificări ale vocii [62,65]. Studii de caz arată că logopedia şi antrenamentul musculaturii laringiene sunt utile pentru aceşti pacienţi [65] (clasa IV).

    Controlul greutăţii, dispozitive de asistare şi modificarea stilului de viaţă

    A fost subliniată importanţa scăderii în greutate, adaptarea la dispozitivele de asistare şi modificarea activitaţii zilnice [35,66,67]. Dovezile ştiinţifice pentru aceste recomandări sunt limitate dar a existat un consens în grupul nostru că pacienţii cu scădere de forţă musculară beneficiază în urma scăderii în greutate, ortezelor, cârjelor şi cărucioarelor mobile, care le facilitează activitatea zilnică (indicaţii de practică clinică corectă).

    Participarea în programele de antrenament muscular şi antrenamentul de anduranţă duce în multe cazuri la scăderea în greutate, dar nu există nici o dovadă că scăderea în greutate poate ameliora simptomatologia. Pacienţii cu IMC (indice de masă corporală) mai mare de 25, obezi, nu au raportat mai multe simptome decât cei cu greutate normală [11]. Pe de altă parte creşterea recentă în greutate reprezintă un factor predictiv pentru SPP [68]. Tulburările de somn sunt frecvente la pacienţii cu SPP [11], şi pot fi reprezentate de apnee obstructivă în somn, fatigabilitate la trezire şi pe parcursul zilei, cefalee matinală, somnolenţă diurnă, sindromul picioarelor neliniştite şi hipoventilaţie [69,71]. Este universal acceptat faptul că obezitatea este corelată cu apneea obstructivă de somn, iar controlul greutaţii corporale este crucial [72]. A crescut numărul pacienţilor ce necesită suport ventilator la domiciliu datorită hipoventilaţiei indusă de obezitate [73]. Din această perspectivă se consideră necesară scăderea în greutate în cazul pacienţilor cu SPP (clasa IV). Un studiu pilot a demonstrat că folosirea cârjelor metalice şi a ortezelor din carbon cu greutate mică pot fi utile în îmbunătăţirea calităţii mersului [74]. Analiza biomecanică a modului în care pacientul se deplasează poate determina proiectarea unor orteze optime şi îmbunătăţirea functionalităţii membrelor inferioare (clasa IV) [75]. Perioadele frecvente de odihnă, conservarea energiei şi simplificarea sarcinilor de serviciu sunt utile în cazul pacienţilor cu fatigabilitate [76].

    Acceptatrea disabilităţilor, mijloace educaţionale

    Pierderea functionalităţii, creşterea dizabilităţii şi handicapului sunt frecvent întâlnite la pacienţii cu SPP [6, 11,77]. Acestea au ca urmare o alterare a bunăstării pacientului şi stress emoţional. Antrenamentul în grup cu alţi pacienţi ce suferă de SPP, urmarirea regulată a pacienţilor în clinici specializate previne declinul status-ului mental şi determină o experienţă proprie pozitivă [51,78] (Clasa III). Acceptarea dispozitivelor de asistare, suportul social şi implicarea în activităţile zilnice pot facilita îndeletnicirile zilnice (Clasa III) [79].

    Recomandări

    Nivel A

    Au fost finalizate un număr mic de studii controlate în ceea ce priveşte potenţialul tratament specific pentru SPP, însă nu a fost raportat nici un beneficiu terapeutic pentru agenţii medicamentoşi evaluaţi (piridostigmina, steroizii şi amantadina).

    Nivel B

    Antrenamentul muscular supravegheat, atât izokinetic cât şi izometric, reprezintă o cale sigură şi eficientă de prevenire a declinului forţei musculare în cazul pacienţilor cu scădere de forţă musculară uşoară-moderată, şi poate reduce fatigabilitatea musculară, scăderea forţei musculare şi durerii.

    Nu există studii care să evalueze efectul antrenamentului muscular la pacienţii cu impotenţă funcţională severă şi nici efectele pe termen lung ale acestuia nu sunt încă explorate. Trebuie luate măsuri pentru a evita suprasolicitarea musculară precum pauze intermitente, perioade de odihnă între seriile de exerciţii fizice precum şi efectuarea unor exerciţii submaximale. Antrenamentul în climat cald şi exerciţiile acvatice (altele decât înnotul), sunt utile în mod particular.

    Nivel C

    Recunoaşterea disfuncţiei respiratorii şi introducerea precoce a suportului ventilator non-invaziv previne sau întârzie declinul funcţiei respiratorii şi necesitatea suportului ventilator invaziv. Antrenamentul musculaturii respiratorii poate îmbunătăţi funcţia respiratorie. Antrenamentul în grup, urmărirea regulată a pacienţilor şi educaţia acestora sunt utile pentru statusul mental al pacienţilor şi bunăstarea acestora.

    Indicaţii de practică clinică corectă: scăderea în greutate, ajustarea şi introducerea unor dispozitive de asistare potrivite; pentru toate acestea nu există dovezi ştiintifice semnificative.

    Necesitatea revizuirii ghidurilor

    Există studii în desfăşurare care evaluează efectul terapiei imunomodulatoare în SPP [80], rezultatele acestora fiind diponibile în următorii 2 ani. Este util ca revizuirea acestor ghiduri să se facă în acelaşi interval de timp. Studiile clinice prospective care să evalueze forţa musculară şi statusul funcţional pe parcursul evoluţiei naturale a bolii, sunt binevenite. Sunt necesare, deasemenea, studii care să evalueze efectele antrenamentului muscular asupra pacienţilor cu scădere de forţă musculară severă şi în plus ar fi necesare studii prospective care să evalueze efectele pe termen lung ale antrenamentului muscular. Sunt necesare studii clinice prospective suplimentare care să evalueze mijloacele terapeutice, cu focalizare asupra durerii şi fatigabilităţii deoarece acestea reprezintă simptome des întâlnite şi foarte incapacitante, iar dovezile privind modalitatea de tratament a acestora sunt limitate.

    Cuvinte cheie: demielinizare, ghiduri, MAG (glicoproteina asociată mielinei), gamapatie monoclonală, neuropatie, paraproteină, POEMS, tratament.

    GENERALITĂŢI

    Neuropatiile asociate cu paraproteine au heterogenitate clinică, neurofiziologică, neuropatologică şi hematologică. Obiective: Redactarea ghidurilor de consens bazate pe dovezi pentru managementul clinic al pacienţilor cu neuropatie demielinizantă paraproteinemică. Metode: Căutarea în MEDLINE şi bibioteca Cochrane pentru revizuirea datelor de evidenţă şi consens despre acest subiect.

    RECOMANDĂRI

    În absenţa datelor adecvate, recomandările bazate pe evidenţe nu s-au putut stabili, dar au fost emise recomandări de bună practică medicală: (1) Pacienţii cu NDP trebuie investigaţi pentru o discrazie celulară plasmatică malignă. (2) Paraproteina este mai probabil să cauzeze neuropatia dacă este IgM, iar anticorpii sunt prezenţi în ser sau la biopsie, sau dacă fenotipul clinic este de neuropatie senzitivă distală cronică. (3) Pacienţii cu NDP IgM de obicei au afectare predominant distală şi senzitivă, cu prelungirea latentelor motorii distale şi frecvent anticorpi antiMAG. (4) NDP IgM răspunde uneori la imunoterapie. Beneficiul trebuie pus în balanţă cu reacţiile adverse şi progresia de obicei lentă a bolii. (5) NDP IgG şi IgA nu pot fi diferenţiate de polineuropatia cronică inflamatorie demielinizantă (PCID) din punct de vedere clinic, electrofiziologic şi al răspunsului terapeutic. (6) Pentru sindomul POEMS trebuie luate în considerare iradierea locală sau rezecţia unui plasmocitom izolat şi administrarea de Melfalan cu sau fără corticosteroizi, împreună cu sfatul hemato-oncologic.

    OBIECTIVE

    Conceperea ghidurilor clinice de diagnostic, investigaţii şi tratament pentru pacienţii cu neuropatie demielinizantă şi paraproteinemie (neuropatie demielinizantă paraproteinemică, NDP) bazate pe date de evidenţă, iar unde acestea lipsesc, pe consensuri.

    GENERALITĂŢI

    Neuropatiile asociate cu prezenţa paraproteinelor (gamapatie monoclonală, imunoglobulină monoclonală) sunt dificil de clasificat datorită heterogenităţilor clinice şi electrofiziologice ale neuropatiei, datorită clasei, imunoreactivităţii şi patogenicităţii paraproteinei şi datorită malignităţii discraziei plasmatice celulare [1-3]. În absenţa unei clasificări diagnostice recunoscute, nu este încă posibil să se furnizeze criterii specifice de diagnostic şi tratament.

    Mulţi pacienţi cu NDP au o neuropatie care nu poate fi diferenţiată de polineuropatia cronică inflamatorie demielinizantă (PCID) şi nu există un consens dacă aceste două afecţiuni ar trebui considerate aceeaşi boală sau nu. Am concentrat acest ghid pe neuropatiile demielinizante. Neuropatiile axonale asociate cu paraproteinemie nu fac parte din scopul acestui ghid, dar sunt menţionate pe scurt la alte neuropatii cu paraproteină. Pentru că paraproteinele şi neuropatiile sunt frecvente, este incert dacă paraproteina cauzează neuropatia sau este o simplă coincidenţă.

    STRATEGIA DE CĂUTARE

    Am căutat în MEDLINE, din 1980 până în iulie 2004, articole despre NDP (diagnostic, tratament, ghiduri) şi în biblioteca Cochrane în septembrie 2004.

    METODE PENTRU STABILIREA CONSENSULUI

    Membrii Comitetului de Redacţionare au pregătit declaraţiile despre clasificare, investigaţii şi tratament, care au fost luate în considerare la şedinţa din septembrie 2004. Evidenţele au fost clasificate în clasele I-IV, iar recomandările în nivelurile A-C [4]. Când doar clasa IV de evidenţă a fost disponibilă, s-au oferit recomandări de bună practică medicală. Declaraţiile au fost colectate într-un singur document, care a fost revizuit până când a putut fi stabilit un consens unanim.

    REZULTATE

    Orice clasificare de diagnostic a NDP trebuie să ţină cont de: fenotipul clinic, clasa de imunoglobuline, prezenţa malignităţii, prezenţa anticorpilor antiMAG, fenotipul electrofiziologic şi relaţia cauzală între paraproteină şi neuropatie (Tabelul 1). Nu există consens în literatură care să indice o clasificare precedentă menită a fi luată în considerare. În această lucrare facem distincţie între NDP cu IgM şi NDP cu IgG sau IgA, pentru că NDP cu IgM tinde să aibă fenotip clinic tipic, anticorpi patogeni, o relaţie cauzală între paraproteină şi neuropatie, iar evidenţele despre tratament sunt diferite. Cu toate acestea, există numeroase trăsături comune clinice şi electrice între neuropatiile cu diferite tipuri de paraproteină. Siteurile web furnizează un tabel care rezumă evidenţele publicate despre investigaţiile în NDP (Anexa S1).

    Tabelul 1. Aspecte în clasificarea neuropatiilor paraproteinemice

*T*

┌─────────────────────────────────────────────────────────┐

│Fenotipul clinic                                         │

│Clasa de Imunoglobuline                                  │

│Gamapatia monoclonală de semnificaţie nedeterminată sau  │

│discrazia plasmatică celulară malignă                    │

│Prezenţa anticorpilor antiMAG Electrofiziologia          │

│Probabilitatea ca paraproteina să cauzeze neuropatie     │

└─────────────────────────────────────────────────────────┘

*ST*

    Investigaţii şi clasificarea paraproteinelor

    Generalităţi

    Deşi unele paraproteine pot fi detectate prin electroforeză serică a proteinelor, imunoelectroforeza serică şi electroforeza serică prin imunofixare sunt tehnici mult mai sensibile în a detecta concentraţii mici de paraproteină [5,6]. Trebuie identificate lanţurile grele şi uşoare. Prezenţa paraproteinei indică o afectare a celulelor plasmatice din măduva osoasă, care poate fi malignă (şi să necesite la rândul ei tratament) sau gamapatie monoclonală cu semnificaţie nedeterminată (Tabelul 2) [7].

    Pentru detectarea leziunilor de mielom, examinarea osoasă cu raze X are sensibilitate asemănătoare cu examinarea cu Tc99m sesta-2-metoxiizobutil-izonitril şi amândouă sunt superioare scintigrafiei cu radionuclid convenţional [8-10], deşi aceste investigaţii nu au putut diferenţia forma osteolitică de cea osteosclerotică a mielomului.

    Tabelul 2. Clasificarea afecţiunilor hematologice asociate cu paraproteinemie

*T*

┌────────────────────────────────────────────────────────────────────────────┐

│(1) Gamapatie monoclonală malignă                                           │

│(a) Mielom multiplu (evident, asimptomatic, nesecretant sau osteosclerotic) │

│(b) Plasmacitom (solitar, extramedular, solitar multiplu)                   │

│(c) Boala limfoproliferativă malignă                                        │

│(i) Macroglobulinemia Waldenstrom                                           │

│(ii) Limfomul malign                                                        │

│(iii) Leucemia limfatică cronică                                            │

│(d) Boala lanţurilor grele                                                  │

│(e) Amiloidoza primară (cu sau fără mielom)                                 │

│(2) Gamapatie monoclonală de semnificaţie nedeterminată                     │

└────────────────────────────────────────────────────────────────────────────┘

*ST*

    Investigaţii recomandate

    Tabelul 3 recomandă investigaţiile ce trebuie luate în considerare la pacienţii cu paraproteinemie.

    Electroforeza serică prin imunofixare trebuie efectuată pentru toţi pacienţii cu paraproteinemie cunoscută pentru a defini tipul de lanţ greu şi uşor, în toate neuropatiile demielinizante dobândite, sau dacă paraproteinemia este suspectată, dar nu a fost detectată prin electroforeză serică.

    Definiţia gamapatiei monoclonale cu semnificaţie nedeterminată (GMSN)

    Definiţia GMSN este diferită pentru IgM şi IgG sau IgA (Tabelul 4). Pacienţii cu GMSN IgM au fost clasificaţi ca având afecţiune IgM relaţionată dacă au caracteristici clinice ce pot fi atribuite parapro teinei (exemplu: neuropatia) sau gamapatie monoclonală asimptomatică cu IgM [11].

    Factori de bun prognostic care sugerează un risc scăzut de transformare malignă sunt următorii:

    i. GMSN cu IgM: HLG normală (Hb>12.5g/dl, limfocite<4x109/l), absenţa sau doar urme de proteine Bence-Jones în urină, VSH<40mm/h, proteine monoclonale<30g/l [12]

    ii. GMSN cu IgG sau IgA: absenţa sau doar urme de proteină Bence-Jones în urină, absenţa diminuării concentraţiilor serice de imuno- globuline policlonale, VSH<40mm/h, <5% infiltrat celular plasmatic în măduva osoasă, proteine monoclonale <20g/l [13, 14]

    Sindroamele tipice de NDP

    Cele mai comune tipuri de NDP sunt cele care asociază neuropatia demielinizantă şi GMSN fără simptome nonneurologice. Neuropatia este considerată de tip demielinizant, dacă satisface criteriile electrofiziologice pentru PCID [15]. Dacă sunt semne de demielinizare, dar nu sunt întrunite criteriile, trebuie luate în calcul alte investigaţii pentru a confirma demielinizarea (examinarea LCR şi biopsia nervoasă).

    NDP cu IgM

    Fenotipul clinic: Majoritatea pacienţilor cu NDP IgM au fenotipul clinic cu predominanţă distală simetrică a demielinizării, cu evoluţie cronică (peste 6 luni), lent progresivă, cu afectare predominant senzitivă, cu ataxie şi slăbiciune musculară uşoară sau absentă şi frecvent tremor (clasa IV de evidenţă) [1,16-20]. Acest fenotip se asociază mai ales cu IgM antiMAG şi unii pacienţi au mai ales ataxie cu afectarea sensibiltăţii vibratorii şi mioartrokinetice.

    Tabelul 3. Investigarea paraproteinemiei

*T*

┌──────────────────────────────────────────────────────────────────────────────┐

│(a) Electroforeza prin imunofixare serică                                     │

│(b) Examinare fizică pentru limfadenopatie, hepatoslenomegalie, macroglosie   │

│sau semne de sindrom POEMS (vezi Alte neuropatii asociate cu paraproteinemie) │

│(c) Hemoleucograma, funcţia renală şi hepatică, calciul, fosforul, VSH,       │

│proteina C reactivă, acidul uric, beta2- microglobulină, lactat-dehidrogenază,│

│factorul reumatoid, crioglobulinele serice                                    │

│(d) Concentraţia de IgG, IgA şi IgM                                           │

│(e) Detectarea proteinei Bence-Jones în urină pe 24 de ore (lanţuri uşoare) şi│

│proteinuria din urină pe 24 de ore                                            │

│(f) Examinarea scheletală cu raze X (craniu, pelvis, coloană vertebrală,      │

│coaste şi oase lungi) pentru a căuta leziuni litice sau sclerotice. Dacă      │

│aceasta este negativă, atunci se recomandă scanarea cu Tc99m sestaMIBI, dacă  │

│există suspiciune de mielom (IgA lamda şi IgG lamda sunt mai frecvent asociate│

│cu mielomul osteosclerotic)                                                   │

│(g) Ecografie abdominală sau tomografie computerizată de abdomen şi torace    │

│(pentru a detecta limfadenopatia sau hepatoslenomegalia)                      │

│(h) Consult hematologic şi examinarea măduvei osoase (morfologie,             │

│imunofenotipare şi biopsie)                                                   │

└──────────────────────────────────────────────────────────────────────────────┘

*ST*

    Tabelul 4. Definirea gamapatiei monoclonale cu semnificaţie nedeterminată

*T*

┌────────────────────────────────────────────────────────────────────────────┐

│(1) GMSN cu IgM:                                                            │

│(a) Nu există infiltrare limfoplasmacitară la biopsia de măduvă osoasă sau  │

│infiltrare negativă cu studii fenotipice negative                           │

│(b) Nu există semne sau simptome care să sugereze infiltrare tumorală       │

│(exemplu: simptome constituţionale, sindrom de hipervascozitate sau         │

│organomegalie)                                                              │

│(c) Nu există evoluţie către boala limfoproliferativă care să necesite      │

│tratament în 12 luni de la detectarea paraproteinei                         │

│(2) GMSN cu IgG sau IgA:                                                    │

│(a) Componenţa monoclonală ≤ 30g/l                                          │

│(b) Proteinurie ≤ 1g/24 de ore                                              │

│(c) Fără leziuni litice osoase                                              │

│(d) Fără anemie, hipercalcemie sau insuficienţă renală cronică              │

│(e) Infiltrare medulară cu celule plasmatice < 10%                          │

│(f) Fără evoluţie către mielom sau altă boală limfoproliferativă în primele │

│12 luni de la detectarea paraproteinei                                      │

└────────────────────────────────────────────────────────────────────────────┘

*ST*

    Caracteristicile clinice nu corespund în totalitate cu tipul paraproteinei: o minoritate de pacienţi cu NDP IgM au slăbiciune musculară proximală (cu fenotip asemănător NDP IgG/IgA), iar alţii cu fenotip clinic tipic de NDP IgM nu au paraproteinemie şi de aceea sunt clasificaţi ca având PCID [21].

    Electrofiziologie: pacienţii cu fenotipul clinic de demielinizare dobândită distală simetrică întrunesc de obicei criteriile electrofiziologice propuse pentru PCID. Ei pot avea caracteristici electrofiziologice adiţionale care indică scăderea vitezei de conducere predominant distal simetric şi uniform, de obicei fără blocuri de conducere (Tabel 5) [17,22,23].

    Anticorpi antiMAG şi alte antigene neurale:

    Aproape 50% dintre pacienţii cu NDP IgM au titruri mari de anticorpi antiMAG [24], mai frecvent asociate cu lanţuri uşoare tip kappa şi acesta este cel mai bine definit sindrom de NDP [25]. Testarea anticorpilor anti-antigene neurale trebuie luată în considerare la pacienţii cu NDP IgM (Tabelul 6).

    Tabelul 5. Caracteristici electrofiziologice asociate cu fenotipul clinic de demielinizare dobândită distală simetrică

*T*

┌────────────────────────────────────────────────────────────────────────────┐

│(a) Reducerea uniformă şi simetrică a vitezelor de conducere                │

│(afectarea senzitivă mai importantă decât cea motorie)                      │

│(b) Latenţe distale motorii prelungite disproporţionat                      │

│(indexul latenţei finale ≤ 0.25)                                            │

│(c) Afectarea severă a nervilor peronieri                                   │

│(d) Absenţa potenţialului sural (puţin probabil să avem potenţial de        │

│acţiune senzitiv "median anormal şi sural normal")                          │

│(e) Blocul motor de conducere parţial (indexul CMAP amplitudine proximală/  │

│distală <0.5) este foarte rar.                                              │

└────────────────────────────────────────────────────────────────────────────┘

*ST*

    NDP cu IgG sau IgA

    Pacienţii cu NDP cu IgG sau IgA de obicei au slăbiciune musculară proximală şi distală cu afectare senzitivă şi motorie ce nu poate fi diferenţiată de cea din PCID tipică. De obicei, au progresie mai rapidă decât cei cu demielinizare simetrică distală dobândită [19,20,26]. La pacienţii cu paraproteină IgG sau IgA nu s-a înregistrat un anticopr specific asociat cu neuropatia demielinizantă şi de aceea nu se face testare de Ac

    Tabelul 6. Anticorpi anti-antigene neurale la pacienţii cu NDP IgM

*T*

┌────────────────────────────────────────────────────────────────────────────┐

│(A) La pacienţii cu NDP IgM trebuie efectuată testarea pentru anticorpi     │

│antiMAG. Aceşti Ac pot fi consideraţi a fi:                                 │

│(i) Definiţi, dacă titrul Western Blot anti MAG umană este > 1/6400         │

│(j) Probabili titrul ELISA anti MAG umană sau paraglobozidă glucuronil-     │

│sulfatată > 1/6400                                                          │

│(k) Posibili dacă: complementul fixează Ac; IgM care leagă mielina detectate│

│prin imunohistochimie sau imunofluorescenţă în secţiunile nervoase (nu sunt │

│metode specifice şi pot fi pozitive şi la cei cu titru mare de Ac anti-     │

│sulfatide tip IgM) sau titruri joase de (i) sau (ii)                        │

│(B) La pacienţii cu NDP IgM, dar fără anticopri antiMAG trebuie luată în    │

│considerare pentru anticorpi antiantigene neurale (gangliozidele GQ1b, GM1, │

│GD1a, GD1b şi sulfatidele). Prezenţa acestor Ac creşte probabilitatea (dar  │

│nu o dovedeşte) unei legături patogene între paraproteinemie şi neuropatie. │

│(C) În suspiciunile de CANOMAD trebuie luată în considerare testarea pentru │

│Ac anti-gangliozide (preferabil prin cromatografie în strat subţire sau     │

│ELISA pentru Ac antiGQ1b).                                                  │

└────────────────────────────────────────────────────────────────────────────┘

*ST*

    Alte neuropatii asociate cu paraproteinemie

    Această secţiune menţionează pe scurt alte tipuri de neuropatie asociate cu paraproteine, incluzându-le pe cele cu afectare malignă hematologică, simptome sistemice sau electrofiziologie axonală, deşi acestea nu fac parte din ghidurile discutate detaliat în această lucrare.

    POEMS

    Polineuropatie, organomegalie, afectare endocrină, banda m şi modificări cutanate, toate reprezintă componentele sindromului POEMS, care de obicei se asociază cu un mielom multiplu osteosclerotic (cu paraproteină lamda IgG sau IgA) sau cu boala Castleman. Neuropatia POEMS seamănă cu PCID. Mulţi dintre pacienţii cu POEMS sunt diagnosticaţi iniţial ca având PCID sau NDP, până când devin evidente manifestări sistemice, cum ar fi: leziuni osoase sclerotice, hepatosplenomegalie, limfadenopatie, endocrinopatie, edem papilar, afectare cutanată (hipertricoză, hiperpigmentare, îngroşare difuză a pielii, hemangioame, pat unghial alb, rigidizarea degetelor) şi edem [27].

    Deseori, electrofiziologia arată un tablou mixt demielinizant şi axonal [28]. Aspecte care ajută la diferenţierea între POEMS şi PCID sunt: reducerea vitezelor de conducere motorie mai mult în segmentele intermediare decât distale (indexul latenţei finale = 0.35-0.5, exact invers decât în fenotipul cu demielinizare dobândită simetrică distală); raritatea blocurilor de conducere; amplitudine CMAP mai mică la nivelul membrelor inferioare decât superioare [29].

    Nu există un test diagnostic specific pentru POEMS, dar în cazul în care acesta este suspectat, trebuie efectuate următoarele investigaţii: teste serice endocrinologice (hormoni tiroidieni, FSH, LH, glucoză, prolactină, cortizol); ecografie sau tomografie abdominală şi toracală (organomegalie şi limfadenopatie); biopsie de piele (poate evidenţia hemangioame glomeruloide în derm) [30]; factorul de creştere endotelial vascular în ser [31]; biopsie nervoasă (poate evidenţia lamele necompactate de mielină) [32].

    Macroglobulinemia Waldenstrom

    Macroglobulinemia Waldenstrom este definită de prezenţa unei paraproteine IgM (de obicei kappa) (independent de concentraţie) şi de limfom limfo- plasmocitic infiltrativ cu pattern predominant intra-trabecular la biospia măduvei osoase (susţinut de testele imunofenotipice) [11]. Neuropatia asociată este heterogenă, dar uneori se caraterizează prin reactivitate antiMAG şi fenotip clinic de neuropatie IgM cu anticorpi antiMAG [33].

    CANOMAD

    CANOMAD (Chronic Ataxic Neuropathy with Ophtalmoplegia, IgM Monoclonal gammopathy, cold Agglutinins and Disialoganglioside antibodies) este o neuropatie rară similară sindromului cronic Fisher, cu electrofiziologie mixtă demielinizantă şi axonală [34].

    Alte neuropatii cu paraproteine

    Neuropatia axonală este frecvent prezentă la pacienţii cu GMSN, dar patogeneza şi relaţia cauzală variază şi nu vor fi discutate în acest capitol. Câţiva pacienţi cu crioglobulinemie [35] sau amiloidoză primară [36] au neuropatie demielinizantă, deşi mai mulţi au neuropatie axonală. Amiloidoza primară trebuie suspectată când predomină durerea neuropată sau disautonomia, şi poate fi demonstrată prin biopsia de rect, măduva osoasă, nerv sau aspirat de ţesut adipos.

    La pacienţii cu mielom multiplu litic (în general asociat cu paraproteina IgA sau IgG kappa sau lambda), neuropatia poate fi cauzată de mecanisme heterogene, inclusiv amiloidoză, toxice, afecţiuni metabolice, compresii de rădăcini spinale sau măduva spinării (prin colaps vertebral din cauza leziunilor litice) [37]. Infiltrarea extinsă a nervilor sau rădăcinilor nervoase din limfom sau leucemie poate determina slăbiciune musculară subacută asemănătoare cu cea din sindromul Guillan-Barre [38].

    Paraproteina cauzează neuropatia?

    O relaţie cauzală între paraproteină şi neuropatie este mai probabilă cu paraproteina IgM decât cu IgG sau IgA [15]. Comitetul de Redacţionare a clasificat PCID cu paraproteina separat de PCID fără paraproteină, dar nu există un consens printre experţi dacă NDP IgG/IgA reprezintă PCID cu paraproteină. Paraproteinele maligne pot cauza neuropatie, dar mecanismul este incomplet elucidat. Singurele criterii publicate în legătură cu cauzalitatea paraproteină-neuropatie au fost într-un studiu în care toţi pacienţii aveau fenotipul cu demielinizare distală simetrică şi GMSN IgM sau IgG [23]. Noi am modificat aceste criterii şi am propus factori care sugerează dacă paraproteina poate cauza neuropatie (Tabelul 7).

    Tabelul 7. Relaţia cauzală între paraproteină şi neuropatia demielinizantă:

*T*

┌────────────────────────────────────────────────────────────────────────────┐

│(1) Foarte probabilă dacă se evidenţiază, paraproteina IgM (GMSN sau        │

│macroglobulinemie Waldenstrom) şi (a) Titruri mari de anticorpi antiMAG     │

│sau antiGQ1b                                                                │

│(b) Biopsia nervoasă arată depozite de IgM sau complement pe mielina sau    │

│lamele de mielină larg spaţiate la microscopia electronică                  │

│(2) Probabil dacă                                                           │

│(a) Paraproteina IgM cu titruri mari de anticorpi IgM anti-alte antigene    │

│neurale (GM1, GD1a, GD1b, GM2, sulfatide) şi neuropatie senzitivă simetrică │

│predominant distală progresivă                                              │

│(b) Paraproteina IgG sau IgA şi biopsie nervoasă ca în                      │

│1(b) dar fără depozite de IgG sau IgA                                       │

│(3) Puţin probabilă cand unul dintre următoarele aspecte sunt prezente la   │

│un pacient cu GMSN fără anticorpi antiMAG (diagnosticul poate fi descris ca │

│PCID cu coincidenţa prezenţei de paraproteină)                              │

│(a) Timpul până la vârful neuropatiei < 6 luni                              │

│(b) Evoluţie recurent-remisivă sau monofazică                               │

│(c) Implicarea nervilor cranieni (excepţie CANOMAD) (d) Asimetrie           │

│(e) Istoric de infecţie                                                     │

│(f) Potenţial de acţiune senzitiv anormal median şi normal sural            │

│(g) Paraproteina IgG sau IgA fără caracteristici de biopsie 2(b).           │

└────────────────────────────────────────────────────────────────────────────┘

*ST*

    LCR şi biopsia de nerv

    Examinarea LCR şi biopsia nervoasă pot fi de ajutor în anumite circumstanţe (Tabelul 8, recomandare de bună practică medicală), dar în general nu sunt necesare dacă fiziologia demielinizantă este clară şi asociază GMSN. Proteinorahia este crescută în 75-86% dintre pacienţii cu NDP [17,23]. Prezenţa lamelelor de mielină spaţiate la microscopia electronică este înalt sugestivă şi specifică pentru neuropatie antiMAG. Depozitele de imunoglobuline pot fi identificate la nivelul structurilor nervoase [39,40].

    Tabelul 8. Examinarea LCR şi biopsia de nerv:

*T*

┌────────────────────────────────────────────────────────────────────────────┐

│(1) Examinarea LCR poate fi de ajutor în următoarele situaţii               │

│(a) La pacienţii cu patologie borderline electrofiziologică demielinizantă  │

│sau axonală, sau fenotip atipic, unde prezenţa proteinorahiei crescute ar   │

│putea indica patologia imun-mediată a neuropatiei                           │

│(b) Prezenţa celulelor maligne care ar confirma infiltrarea                 │

│limfoproliferativă                                                          │

│(2) Biopsia nervoasă (de obicei nervul sural) poate fi de ajutor în         │

│următoarele situaţii                                                        │

│(a) Amiloidoza                                                              │

│(b) Vasculita (Ex: datorată crioglobulinemiei)                              │

│(c) Infiltrare limfoproliferativă malignă a nervilor                        │

│(d) NDP IgM cu anticorpi antiMAG negativi sau NDP IgG sau IgA cu progresie  │

│cronică, unde evidenţierea lamelelor de mielină spaţiate la microscopia     │

│electronică sau a depozitelor de imunoglobuline şi/sau complement legate de │

│mielină ar putea susţine relaţia cauzală între paraproteină şi neuropatie.  │

│De cele mai multe ori, decizia clinică şi terapeutică se ia fără biopsie.   │

└────────────────────────────────────────────────────────────────────────────┘

*ST*

    Tratamentul neuropatiilor demielinizante paraproteinemice

    Monitorizarea bolii hematologice

    Pacienţii cu GMSN sau macroglobulinemie Waldenstrom asimptomatică nu au nevoie de tratament decât dacă este necesară tratarea neuropatiei sau a altor condiţii legate de IgM, conform unui consens de ghiduri [41]. Indiferent dacă au sau nu neuropatie, aceşti pacienţi trebuie evaluaţi frecvent din punct de vedere hematologic pentru detectarea precoce a unei transformări maligne, care apare la aproximativ 1.3% pe an. Trebuie măsurate următoarele: concentraţia de paraproteină, proteina Bence-Jones în urină, concentraţia de imunoglobuline serice, VSH, creatinina, calciu, beta2-microglobulina şi hemoleucograma completă, cu o frecvenţă de o dată pe an pentru GMSN şi o dată la 6 luni pentru macroglobulinemia Waldenstrom asimptomatică sau la fiecare 3 luni dacă există risc crescut de transformare malignă [12-14] (recomandare de bună practică medicală).

    NDP IgM

    Un bilanţ recent Cochrane al neuropatiilor paraproteinemice antiMAG a concluzionat că nu există date de evidenţă suficiente pentru a recomanda un anumit tip de imunoterapie [42]. Aceeaşi concluzie poate fi extinsă la neuropatiile paraproteinemice fără anticorpi antiMAG. Bazându-se pe evidenţele privind patogenicitatea anticorpilor antiMAG, terapia a fost direcţionată pentru a îndepărta din circulaţie aceşti anticorpi (plasmafereza), a-i inhiba (imunoglobuline iv) sau a reduce sinteza lor (corticosteroizi, imunosupresoare, agenţi cititoxici sau interferon alfa). Au fost efectuate doar 5 studii controlate cu un total de 97 de pacienţi [42].

    Plasmafereza: Prin revizuirea studiilor necontrolate şi raportărilor de caz [43] s-a constatat că plasmafereza a fost eficientă la aproximativ jumătate din pacienţi (singură sau în combinaţie cu altă terapie) (clasa IV de evidenţă). Cu toate acestea, nu s-a confirmat şi în 2 studii controlate. Unul a fost un studiu comparativ randomizat cu 44 de pacienţi cu neuropatie asociată cu gamapatie monoclonală IgM (33 aveau anticorpi antiMAG) şi a demonstrat că asocierea plasmafereză-Clorambucil nu a fost mai eficientă decât monoterapia cu Clorambucil [44] (clasa III de evidenţă). Într-un studiu controlat dublu-orb cu 39 de pacienţi cu neuropatie (axonală şi demielinizantă) asociată cu toate clasele de GMSN, plasmafereza a fost semnificativ eficientă în subgrupurile cu IgG şi IgA, dar nu şi pentru cei 21 de pacienţi cu IgM [45] (clasa II de evidenţă). În acest studiu, reactivitatea antiMAG nu a fost examinată.

    Corticosteroizii: Intr-o analiză a studiilor necontrolate şi raportărilor de caz [43], aproximativ jumătate dintre pacienţi au răspuns la corticosteroizii administraţi în asociere cu alte terapii, dar în monoterapie au fost rareori eficienţi (clasa IV de evidenţă).

    Imunoglobuline iv în doză mare: IgIv au fost eficiente la 2 din 11 pacienţi dintr-un studiu randomizat dublu-orb placebo-controlat [46] (clasa II de evidenţă). Un studiu multicentric încrucişat dublu-orb care a inclus 22 de pacienţi cu NDP IgM (din care jumătate aveau anticorpi antiMAG) a arătat ameliorare semnificativă la 4 săptămâni după IgIv comparativ cu placebo [47] (clasa II de evidenţă). Din păcate, intervalul prea scurt de urmărire a pacienţilor nu permite a se stabili dacă ameliorarea a fost utilă din punct de vedere clinic. Într-un alt studiu, 20 de participanţi au fost randomizaţi pentru IgIv sau Interferon alfa şi doar 1 din 10 pacienţi trataţi cu IgIv s-a ameliorat [48] (clasa II de evidenţă).

    Interferonul alfa: Într-un studiu comparativ împotriva IgIv, 8 din 10 pacienţi cu NDP şi anticorpi antiMAG s-au ameliorat cu Interferon alfa [48], dar ameliorarea s-a rezumat doar la simptomele senzitive (clasa II de evidenţă). Aceste rezultate nu au fost confirmate de aceiaşi autori într-un studiu randomizat placebo-controlat cu 24 de pacienţi cu NDP şi anticorpi antiMAG IgM [49] (clasa II de evidenţă).

    Terapii imunosupresoare: Într-o analiză a studiilor necontrolate şi raportarilor de caz [42,43], Clorambucilul a fost eficient la o treime dintre pacienţi, când a fost utilizat singur, şi la o proporţie uşor mai mare când a fost utilizat în combinaţie cu alte terapii (clasa IV de evidenţă). Ciclofosfamida a fost rar eficientă când a fost utilizată în monoterapie, dar a fost eficientă la 40-100% dintre pacienţi în două studii care au utilizat doze mari ciclice de Ciclofosfamidă (oral sau intravenos) împreună cu plasmafereza [51] sau corticosteroizi [50] (clasa IV de evidenţă).

    Există raportări recente despre eficacitatea altor terapii: Fludarabina [52,53], Cladribina [54], chimioterapie în doză mare urmată de transplant autolog de măduva osoasă [55] la pacienţii cu NDP IgM. Aceste studii au fost limitate la un număr foarte mic de pacienţi şi trebuie să fie confirmate de studii mai largi.

    Rituximab: Anticorpul monoclonal antiCD20 a fost testat în mai multe studii pilot. Într-un studiu prospectiv, peste 80% dintre cei 21 de pacienţi cu neuropatie cu IgM anti-antigene neurale (inclusiv antiMAG) au prezentat creşterea forţei musculare după 1 şi 2 ani, comparativ cu nici unul dintre cei 13 pacienţi netrataţi [56] (clasa III de evidenţă). Rata de îmbunătăţire a forţei a fost de 13% în primul an şi 23% în al doilea an. Nu s-a raportat câţi pacienţi cu anticorpi antiMAG s-au ameliorat sau dacă Rituximab a îmbunătăţit ataxia senzitivă (cea mai dizabilitantă trăsătură a bolii). Nu s-a înregistrat răspuns la Rituximab la 2 pacienţi, din care unul cu neuropatie motorie cronică cu gamapatie monoclonală IgM cu anticorpi anti-gangliozide [57]. Şase din nouă pacienţi cu polineuropatie cronică cu gamapatie monoclonală IgM şi IgM antiMAG trataţi cu Rituximab într-un studiu deschis de faza II au avut ameliorare clinică (≥2 puncte pe scala de ameliorare în neuropatie), doi au rămas stabili şi unul s-a înrăutăţit [58]. Doar 2 au avut ameliorare clinică semnificativă (≥10 puncte), iar 4 ameliorare moderată (≤5 puncte) (clasa IV de evidenţă).

    Recomandări de bună practică medicală în tratamentul NDP IgM:

    i. La pacienţii fără dizabilitate semnificativă, se recomandă tratament simptomatic pentru tremor şi parestezii, informând pacientul că este puţin probabil ca starea lui să se înrăutăţească semnificativ următorii ani (se amână terapia imunosupresoare sau imuno-modulatoare).

    ii. La pacienţii cu dizabilitate semnificativă sau înrăutăţire rapidă trebuie luate în considerare ca terapie de primă linie IgIv sau plasmafereză, deşi eficacitatea lor nu a fost demonstrată.

    iii. La pacienţii cu dizabilitate moderată sau severă, tratamentul imunosupresor trebuie luat în considerare, deşi eficacitatea pe termen lung nu a fost demonstrată. Rapoarte preliminarii sugerează că Rituximab poate fi o terapie promiţătoare.

    iv. Este nevoie de alte studii de cercetare.

    NDP IgG şi IgA

    Într-o analiză a studiilor necontrolate cu serii mici de pacienţi, 80% dintre cei cu neuropatie PCID-like au răspuns la aceleaşi terapii ca şi cele utilizate în PCID (corticosteroizi, plasmafereză şi IgIv) comparativ cu 20% dintre cei cu neuropatie axonală [59] (clasa IV de evidenţă). Singurul studiu randomizat controlat, cu 39 de pacienţi cu neuropatie asociată cu GMSN (18 cu IgG sau IgA, iar 21 cu IgM) [45], a arătat că plasmafereza a fost eficientă comparativ cu placebo doar la pacienţii cu IgG sau IgA (clasa II de evidenţă).

    Nu au existat diferenţe între patologia demielinizantă sau axonală a neuropatiei în răspuns la terapie.

    Recomandări de bună practică medicală în tratamentul NDP IgG sau IgA:

    La pacienţii cu neuropatie PCID-like, detecţia IgG sau IgA nu justifică o altă abordare terapeutică decât în PCID fără paraproteină.

    POEMS

    Nu există studii controlate despre tratamentul neuropatiei din POEMS. Pacienţii cu plasmocitom solitar pot beneficia de iradiere locală sau excizie chirurgicală. Într-un studiu retrospectiv recent cu 99 de pacienţi cu sindrom POEMS (inclusiv o revizuire a studiilor precedente) [27], 74% dintre pacienţi au avut oarecare răspuns la terapie (clasa IV de evidenţă). Iradierea locală, aplicată pacienţilor cu plasmocitom local sau dominant, a fost eficientă în 58% dintre 70 de pacienţi (54% s-au îmbunătăţit iar 4% au rămas stabili) (clasa IV de evidenţă). O combinaţie de Melfalan şi corticosteroizi a fost eficientă în 56% dintre 48 de pacienţi (44% s-au îmbunătăţit şi 12% au rămas stabili), în timp ce corticosteroizii în monoterapie au fost eficienţi la 22% dintre 41 de pacienţi (clasa IV de evidenţă).

    Plasmafereza, Azatioprina şi Ciclosporina au fost eficiente doar în combinaţie cu corticosteroizii. Nu există evidenţe că plasmafereza, IgIv sau alte droguri imunosupresoare sunt eficiente în monoterapie.

    Recomandări de bună practică medicală în tratamentul POEMS:

    i. Pacienţii trebuie manageriaţi împreună cu un hemato-oncolog

    ii. Iradierea locală sau chirurgia trebuie luate în considerare ca tratament iniţial la cei cu plasmacitom izolat.

    iii. Melfalanul (cu sau fără corticosteroizi) trebuie luat în considerare la pacienţii cu leziuni multiple sau fără leziuni detectabile osoase.

    Alte sindroame

    În neuropatia asociată cu mielom multiplu nu există studii controlate şi evidenţele legate de răspunsul terapeutic sunt prea puţine. Nu există studii controlate despre tratamentul pacienţilor cu neuropatie asociată cu macroglobulinemie Waldenstrom.

    MATERIAL SUPLIMENTAR

    Următorul material este disponibil online: www. blackwell-synergy.com. Este disponibilă Anexa S1 de evidenţă a investigaţiilor în neuropatia demielinizantă paraproteinemică.

    Cuvinte cheie: nevralgie de trigemen, diagnostic, contact neurovascular, IRM, reflex trigeminal, tratament, medicamente antiepileptice, decompresie microvasculară, gamma-knife.

    Diferite probleme privind diagnosticul, tratamentul medicamentos şi tratamentul chirurgical al nevralgiei de trigemen (TN) sunt încă nerezolvate. Societatea Americană de Neurologie şi Federaţia Europeană a Societăţilor Neurologice a investit un grup de lucru pentru a pregăti recomandările generale referitoare la această afecţiune. După o cercetare sistematică a literaturii de specialitate, grupul de lucru a alcătuit o serie de recomandări bazate pe dovezi. La pacienţii cu nevralgie de trigemen ar trebui să fie utilizată examinarea prin rezonanţă magnetică pentru a identifica pacienţii ce prezintă modificări structurale. Prezenţa tulburărilor de sensibilitate în sfera nervului trigemen, implicarea bilaterală şi reflexele trigeminale anormale ar trebui considerate utile pentru diagnosticul nevralgiilor trigeminale simptomatice, în timp ce vârsta tânără de instalare a simptomelor, implicarea primei diviziuni, lipsa răspunsului la tratament şi potenţialele evocate trigeminale anormale nu sunt utile pentru diferenţierea între nevralgiile trigeminale clasice şi cele simptomatice. Carbamazepina (clasă de evidenţă superioară) sau oxcarbazepina (tolerabilitate mai bună) ar trebui administrate ca primă linie terapeutică pentru controlul durerii. Pentru pacienţii cu NT refractară la tratament medicamentos ar putea fi luată în considerare terapia chirurgicală precoce. Ar putea fi încercate abordul percutan al Ganglionului Gasser, gamma knife şi decompresia microvasculară. Decompresia microvasculară ar putea fi considerată superioară celorlalte tehnici, ea oferind cea mai lungă durată de control al durerii. Superioritatea tratamentului chirurgical sau a celui medicamentos la pacienţii cu scleroză multiplă rămâne încă incertă.

    INTRODUCERE

    Societatea Americană de Neurologie şi Federaţia Europeană a Societăţilor Neurologice au decis să formuleze recomandări cu o bază ştiinţifică solidă, relevante clinic, care să ajute atât medicii specialişti, cât şi pe cei de alte specialităţi, să trateze nevralgia de trigemen (TN), recomandări ce privesc diagnosticul, tratamentul medicamentos şi tratamentul chirurgical.

    Asociaţia Internaţională pentru Studiul Durerii (IASP) defineşte TN ca episoade dureroase recurente severe, cu debut brusc, de obicei unilaterale, de scurtă durată, lancinante, în teritoriul de distribuţie al uneia sau mai multor ramuri ale nervului trigemen[54]. Incidenţa anuală a TN este de 4-5 cazuri la 100.000 [34]. TN este cea mai frecventă nevralgie. În ultima clasificare a Societăţii Internaţionale a Cefaleei [29] se face o diferenţiere între TN clasică şi cea simptomatică: TN clasică (CTN) include toate cazurile la care nu s-a găsit o etiologie, adică idiopatice, fiind incluşi şi pacienţii cu o potenţială compresie vasculară a nervului cranian V, în timp ce diagnosticul de TN simptomatică (STN) este rezervat cazurilor secundare tumorilor, sclerozei multiple, anomaliilor structurale de bază de craniu şi altor afecţiuni. Subliniem că TN sunt considerate forme tipice sau atipice be baza constelaţiei simptomelor şi nu a etiologiei, iar acest subiect nu este discutat în prezentul document.

    Primul lucru cu care se confruntă clinicianul ce are în faţă un pacient cu TN este diferenţierea între forma simptomatică şi cea clasică a TN, motiv pentru care se vor lua în considerare următoarele întrebări:

    1. Cât de des identifică examinările neuroimagistice obişnuite (CT, IRM) o cauză (excluzând contactul neurovascular) a TN?

    2. Ce trăsătură clinică sau imagistică identifică cu acurateţe pacienţii cu TN?

    3. La pacienţii cu TN clasică, examinarea prin IMN de înaltă rezoluţie îi identifică cu acurateţe pe cei cu contact neurovascular?

    Prima linie de tratament în nevralgia de trigemen este farmacologică, chiar dacă nu din alt motiv decât acela că în cele mai multe cazuri este cea mai la îndemână şi este de obicei eficace. Descoperirea fenitoinei în anul 1940 şi a carbamazepinei în anul 1960 a schimbat în mod considerabil opţiunile de tratament în TN, opţiuni care anterior erau aproape exclusiv chirurgicale. Următoarele întrebări sunt de luat în evidenţă:

    4. Care medicamente s-au dovedit eficiente în tratamentul CTN?

    5. Care medicamente s-au dovedit eficiente în tratamentul STN?

    6. Există dovezi ale eficacităţii medicamentelor de uz parenteral în exacerbările acute ale TN?

    Atunci când tratamentul medicamentos eşuează, fie din cauza ameliorării insuficiente a durerii, fie din cauza efectelor adverse intolerabile, următoarea opţiune de tratament ce trebuie avută în vedere este chirurgia. Ulterior trebuie determinate momentul optim al efectuării unei intervenţii chirurgicale şi care tehnică chirurgicală este cea mai potrivită. Există diferite tipuri de intervenţii chirurgicale care sunt cel mai bine clasificate în funcţie de ţinta principală: tehnici periferice ce ţintesc segmente ale nervului trigemen distal de ganglionul Gasser; tehnici percutanate ce ţintesc ganglionul Gasser; radiochirurgia gamma knife ce ţinteşte trunchiul nervului trigemen şi tehnici de decompresie vasculară la nivelul fosei posterioare.

    7. Când ar trebui efectuată una dintre aceste tehnici?

    8. Care tehnică oferă cea mai lungă perioadă fără durere, cu cele mai puţine complicaţii şi cu o calitate bună a vieţii?

    9. Care tehnică ar trebui utilizată la pacienţii cu scleroză multiplă?

    METODE DE CERCETARE

    AAN şi EFNS au constituit un panel de experţi compus din specialişti în domeniul NT şi neurologi generalişti cu expertiză metodologică. Au fost dezvăluite conflictele de interese. Membrii panelului nu au fost remuneraţi.

    S-au cercetat bazele de date MEDLINE, EMBASE şi biblioteca COCHRANE. Căutarea a cuprins documente publicate între momentul înfiinţării şi anul 2006. Pentru căutare s-au utilizat următoarele sinonime pentru TN: nevralgie de trigemen, tic douloureux, durere facială sau neuropatie trigeminală. Termenii de căutare au fost utilizaţi ca text word sau ca antet MESH. Prima căutare a fost suplimentată de o a doua care a folosit bibliografia ce includea articole actualizate şi datele suplimentare cunoscute de membrii panelului de experţi. Nu au fost acceptate decât comunicările originale complete. Membrii panelului au verificat relevanţa rezumatelor şi titlurilor. Ulterior, cel puţin doi membri ai panelului au verificat lucrările ce întruneau criteriile de includere. Un membru adiţional al panelului a arbitrat neînţelegerile.

    Metodele AAN şi EFNS de clasificare a dovezilor sunt foarte asemănătoare; acelea ce vizează recomandările - deşi în mare proporţie compatibile - diferă în privinţa câtorva aspecte. Appendixu-ul 1 prezintă comparaţia detaliată a celor două metode de clasificare şi stadializare (material suplimentar). Atât autorii americani, cât şi cei europeni au fost de acord cu clasificarea studiilor identificate (detaliile pot fi văzute în tabelele de dovezi 1-9). Nu s-a întâmplat acelaşi lucru şi cu clasificarea recomandărilor. Prezentul articol, scris pentru European Journal of Neurology, se bazează pe clasificarea EFNS a recomandărilor.

    REZULTATE

    1. Diagnostic

    Întrebarea numărul 1

    La pacienţii cu nevralgie de trigemen, fără alte semne sau simptome neurologice decât cele din sfera nervului trigemen, cât de des identifică explor ările neuroimagistice (CT, IRM) o cauză (excluzând contactul neurovascular)?

    Dovezi. Cinci articole (unul inclus în clasa IV) au raportat rezultatele explorărilor imagistice cerebrale la pacienţi consecutivi diagnosticaţi cu TN (Tabelul 1). Patru studii au inclus cohorte de pacienţi diagnosticaţi cu TN, din centre universitare şi terţiare oarecum specializate în TN. Din cauză că în aceste centre tind să fie trataţi pacienţi cu o patologie mai complexă şi în consecinţă mai puţin reprezentativi, aceste studii au fost considerate cu risc pentru stabilirea gradului de evidenţă, şi de aceea au fost catalogate drept studii de clasă III [16,27,50,69]. Limitele studiilor de imagistică cerebrală s-au încadrat între 10% şi 18%. Combinarea studiilor de clasa III conduce la o estimare globala în limita a 15% (CI 95%, între 11-20).

    Concluzii. La până la 15% dintre pacienţii cu nevralgie de trigemen, fără simptome neurologice în alte sfere decât cea trigeminală, explorarea neuroimagistică de rutină poate identifica o cauză (patru studii de clasă III).

    Întrebarea numărul 2

    La pacienţii cu nevralgie de trigemen, ce trăsătură clinică sau de laborator îi identifică cu acurateţe pe cei cu STN?

    Dovezi. S-au găsit şapte lucrări (una inclusă în clasa IV) care au studiat acurateţea trăsăturilor clinice în diferenţierea între STN şi CTN (Tabelul 2). Potenţialele manifestări clinice incluse în studii au fost: prezenţa tulburărilor de sensibilitate, vârsta de debut, implicarea primei diviziuni a nervului trigemen, afectarea trigeminal ă bilaterală, lipsa răspunsului la tratament.

    Un studiu a fost inclus în clasa III din cauza designului de tip caz-control şi a unui spectru îngust de pacienţi (DeSimone et al. 2005) [19]. Din cauza unui design de tip cohortă, pe un spectru larg de pacienţi, patru studii au fost considerate a avea un risc moderat scăzut de alterare statistică. Totuşi, dat fiind că aceste studii au colectat datele în mod retrospectiv, au fost incluse în clasa II [27,59,62,69]. Am găsit un studiu prospectiv de clasă I [16]. În aceste studii, implicarea primei diviziuni a nervului trigemen şi lipsa răspunsului la tratament nu s-au asociat cu un risc crescut de STN. Vârsta mai tânără s-a asociat semnificativ cu un risc crescut de STN. Totuşi, în aceste studii grupele de vârstă ale pacien ţilor cu CTN şi STN s-au suprapus în mare măsură. Astfel, deşi vârsta mai tânără creşte riscul de STN, acurateţea diagnostică a vârstei ca predictor a STN a fost prea scăzută pentru a fi semnificativă clinic. Tulburările de sensibilitate şi afectarea trigeminală bilaterală au fost semnificativ mai frecvente la pacienţii cu STN. Totuşi, la mulţi pacienţi fără tulburări de sensibilitate, cu afectare unilaterală a nervului trigemen s-a găsit o cauză a TN (Figura 1).

    Nouă studii au urmărit acurateţea diagnostică a explorărilor electrofiziologice în diferenţierea STN de CTN. Cinci studii au vizat acurateţea testării reflexului trigeminal (Tabelul 3); un studiu a avut un design prospectiv şi a fost inclus în clasa I [16]; celelalte studii fie au avut un design cazcontrol cu un spectru îngust de pacienţi, fie au fost retrospective, motiv pentru care au fost incluse în clasele II şi III [17,37,38,63]. Acurateţea diagnostică a reflexelor trigeminale pentru identificarea pacienţilor cu STN a fost, în cele mai multe studii, ridicată (sensibilitate între 59 şi 100%, specificitate între 93 şi 100%); sensibilitatea medie 94% (95% CI, 91-97); specificitatea medie 87% (95% CI, [77-93). Patru studii s-au adresat acurateţii potenţialelor evocate (Tabelul 4), două fiind incluse în clasa II şi două în clasa III [17,18,41,58]. Acurateţea diagnostică a potenţialelor evocate în identificarea pacienţilor cu STN a fost moderată (sensibilitate între 60 şi 100%, specificitate între 49 şi 76%); sensibilitate medie 84% (95% CI, 73-92), specificitate medie 64% (95% CI; 56-71).

    Concluzii. La pacienţii cu TN, afectarea primei diviziuni a nervului trigemen şi lipsa răspunsului la tratament probabil nu sunt asociate cu un risc crescut de STN (un studiu de clasă I, două studii de clasă II). Vârsta mai tânără de debut (un studiu clasă I, trei studii clasă II) şi potenţialele evocate trigeminale anormale (două studii de clasă II şi două studii de clasă III) sunt probabil asociate cu un risc crescut de STN. Totuşi, există o prea mare suprapunere a acestor caracteristici la pacienţii cu CTN şi STN pentru a fi considerate semnificative clinic. Prezenţa tulburărilor de sensibilitate şi implicarea bilaterală a nervilor trigeminali creşte probabil riscul de STN. Totuşi, absenţa acestor manifestări clinice nu exclude STN (un studiu de clasă I, două studii de clasă II). Având o specificitate mare (94%) şi o sensibilitate mare (87%), reflexele trigeminale anormale sunt probabil utile în diferenţierea STN de CTN (un studiu de clasă I şi două studii de clasă II).

    Întrebarea numărul 3

    La pacienţii cu nevralgie de trigemen clasică, examinarea prin IRM de înaltă rezoluţie identifică cu acurateţe pacienţii cu compresie neurovasculară?

    Dovezi. Şaisprezece lucrări au studiat rezultatele explorării pacienţilor cu nevralgie de trigemen prin IRM de înaltă rezoluţie ca explorare efectuată de obicei anterior decompresiei microvasculare. Nouă studii au fost incluse în clasa IV din cauză că s-au bazat pe abilitatea chirurgului de a detecta prezenţa contactelor vasculare; în aceste studii, chirurgul a găsit întotdeauna un vas în contact cu nervul trigemen. În Tabelul 5 sunt prezentate şapte studii de calitate înaltă şi caracteristicile lor metodologice. Un studiu a fost de tip caz-control pe un spectru îngust de pacienţi şi un altul a fost retrospectiv (clasa III) [23,50]. Cinci studii au fost de tip cohortă prospectivă (clasa I) [1,60,40,52,79]. Cea mai comună referire standard a acestor studii a fost comparaţia între aspectul RM al părţii ipsilaterale simptomelor cu cel contralateral. Analiza statistică a arătat o asociere foarte semnificativă între prezen ţa imaginii RM sugestive pentru contactul vascular şi prezenţa TN (p<0,0001). Specificităţile şi sensibilităţile au variat însă mult în studiile de clasă I-III (sensibilitate între 52 şi 100%; specificitate între 29 şi 93%), iar în trei studii de clasă I asocierea a fost nesemnificativă. Heterogenitatea rezultatelor se poate datora diferenţei între variatele tehnici RM utilizate. Deocamdată nu putem stabili care tehnică RM este mai de încredere.

    Concluzii. Din cauza inconsecvenţei rezultatelor, nu există dovezi suficiente pentru a accepta sau a respinge utilitatea examinării IRM în identificarea contactelor vasculare la pacienţii cu CTN sau pentru a indica cea mai de încredere tehnică. Totuşi, având în vedere rezultatele analizei statistice, sugerăm ca orice pacient la care se intenţionează efectuarea decompresiei vasculare să se efectueze o examinare RM.

    Recomandări privind diagnosticul

    La pacienţii cu nevralgie de trigemen, fără alte simptome neurologice decât cele din sfera trigeminală, ar trebui efectuată de rutină o explorare imagistică pentru a identifica STN (nivel C). Vârsta tânără de debut, afectarea primei diviziuni a nervului trigemen, lipsa răspunsului la tratament şi potenţialele evocate trigeminale anormale nu ar trebui să fie luate în considerare pentru a detecta STN (nivel B). Prezenţa tulburărilor de sensibilitate în teritoriul trigeminal sau afectarea bilaterală a nervului trigemen ar trebui considerate folositoare în diferenţierea între STN şi CTN. Totuşi, absenţa acestor manifestări clinice nu ar trebui considerată utilă în diferenţierea celor două tipuri de nevralgie (nivel B). Măsurarea reflexelor trigeminale într-un laborator calificat de electrofiziologie ar trebui, de asemenea, considerată utilă în diferenţierea celor două tipuri de nevralgie de trigemen (nivel B). Nu există suficiente dovezi pentru a accepta sau a respinge utilitatea examinărilor RM în identificarea pacienţilor cu CTN care au şanse de a răspunde la decompresie vasculară.

    2. Tratamentul medicamentos

    Întrebarea numărul 4

    Care medicamente s-au dovedit eficiente în tratamentul neralgiei clasice de trigemen (CTN), în general?

    Dovezi. Cercetarea noastră a identificat 15 studii randomizate controlate care au studiat eficacitatea diferitelor medicamente în TN. În trei dintre acestea numărul de pacienţi (de la 3 la 6) a fost prea mic. Din cele 12 rămase, opt au fost studii placebo controlate şi trei au folosit carbamazepina ca termen de comparaţie (Tabelele 6 şi 7).

    Fenitoina este primul medicament eficient folosit în CTN, dar nu au fost niciodată publicate studii controlate randomizate (patru studii deschise de clasă III, cf. Sindrup şi Jensen) [71].

    Patru studii placebo-controlate (de clasă I sau II), pe un total de 147 de pacienţi, au demonstrat eficacitatea carbamazepinei (CBZ) [14,36,58,68]. În aceste studii, răspunsul la tratament a fost robust, cu un număr de pacienţi trataţi (NNT) pentru a obţine o ameliorare importantă a durerii de 1,7-1,8 [71,77,78]. CBZ a redus atât frecvenţa, cât şi intensitatea paroxismelor dureroase şi a fost la fel de eficientă în atacurile spontane şi în cele declanşate de factori specifici [14]. Eficacitatea CBZ este diminuată de tolerabilitatea scăzută, astfel că numărul pacienţilor trataţi la care au apărut efecte adverse a fost de 3,4 pentru cele minore şi de 24 pentru cele serioase [53,77,78]. Utilizarea antiepilepticelor mai vechi, cum este carbamazepina, este adesea complicată de factori farmacocinetici şi de frecvente efecte adverse [77,78]. Balanţa între efectul terapeutic şi efectele adverse este în mod particular importantă la vârstnici.

    Oxcarbazepina (OXC) este des utilizată în tratamentul iniţial al TN [32]. Preferinţa ei, în detrimentul CBZ, se datorează în principal eficacităţii documentate în epilepsie, tolerabilităţii superioare şi potenţialului scăzut de interacţiune cu alte medicamente (clasa I) [41]. Trei studii randomizate controlate (RCTs), toate dublu orb, pe un total de 130 de pacienţi, au comparat oxcarbazepina 600-1800 mg/zi cu CBZ, la pacienţi cu CTN (clasă II şi meta-analize) 7,8,45]. Reducerea numărului atacurilor şi ameliorarea durerii au fost bune atât pentru CBZ, cât şi pentru OXC (la 88% dintre pacienţi s-a redus numărul atacurilor cu peste > 50%). Aceste studii au folosit CBZ drept comparaţie şi nu placebo, şi de aceea nu poate fi calculat NNT pentru OXC.

    Au fost cercetate şi alte medicamente în studii singulare: baclofenul a fost superior placebo în reducerea numărului de paroxisme dureroase (clasa II) [26]; lamotrigina (400 mg/zi) a fost eficientă ca terapie adjuvantă conform unui indice compozit de eficacitate (clasa II) 81]; pimozide a fost mai eficient decât CBZ (clasa II) [44]; tocainida a fost mai eficientă decât CBZ (clasa III) [46]. Într-un studiu pe un grup mic de pacienţi (majoritatea suferiseră deja o procedură chirurgicală în sfera trigeminală sau primeau alta medicaţie), tizanidina a fost superioară placebo, dar efectul ei s-a atenuat după 1-3 luni (clasa III) [25].

    Studii mici deschise (de clasă IV) au sugerat că şi alte clase de medicamente au efecte benefice (clonazepam, gabapentin, valproat); în general însă proporţia pacienţilor a căror stare s-a îmbunătăţit a fost mai mică decât cea obţinută cu CBZ.

    Într-un studiu randomizat placebo-controlat de clasă I, anestezicele oftalmice topice s-au dovedit ineficiente [39].

    Concluzii. S-a stabilit că CBZ este eficientă în ameliorarea durerii la pacienţii cu TN (mai multe studii de clasă I şi II). Oxcarbazepina (o meta-analiză şi un studiu de clasă II) este probabil eficientă, iar baclofenul, lamotrigina şi pimozidul sunt posibil eficiente în ameliorarea durerii la pacienţii cu TN (clasă II). Anestezicele oftalmice topice sunt probabil ineficiente în controlul durerii la pacienţii cu TN. Nu sunt suficiente dovezi pentru a afirma sau a nega eficienţa clonazepamului, gabapentinului, fenitoninei, tizanidinei, capsaicinei topice şi valproatului în controlul durerii la pacienţii cu TN.

    Având în vedere mecanismul relativ îngust de acţiune al medicamentelor disponibile, tratamentele combinate ar putea fi utile. Totuşi, nu sunt studii publicate care să compare în mod direct politerapia cu monoterapia [61].

    Intrebarea numărul 5

    Ce medicamente s-au dovedit eficiente în tratamentul STN

    Dovezi. Nu există studii placebo-controlate pentru pacienţi cu STN. Toate studiile existente sunt de mici dimensiuni, deschise şi au în vedere TN asociată cu scleroza multiplă (clasa IV). S-a raportat că lamotrigina a fost mai eficientă decât CBZ la 18 pacienţi [43]. Trei studii pe un total de 19 pacienţi au raportat un efect al gabapentinului, administrat singur sau în asociere cu CBZ [35,72,73].

    Un studiu a raportat eficienţa topiramatului la şase pacienţi [86]. Două studii de clasă IV au raportat eficienţa misoprostolului (analog de prostaglandină E1) la un total de 25 de pacienţi [21,26].

    Concluzii. Nu sunt suficiente dovezi pentru a afirma sau a nega eficienţa gabapentinului, lamotriginei, misoprostolului şi topiramatului în tratamentul durerii la pacienţii cu STN (studii de clasă IV).

    Întrebarea numărul 6

    Există dovezi de eficienţă ale medicamentelor de uz parenteral în exacerbările acute ale TN?

    Dovezi. Nu am găsit studii randomizate, controlate, publicate despre utilizarea parenterală a opioidelor, TCAs, benzodiazepinelor, medicamentelor antiepileptice şi analgeticelor non-opioide. Tratatele fac remarci pasagere despre administrarea intravenoasă a medicamentelor antiepileptice în tratamentul urgent al tn, iar cheshire [15] a raportat că trei pacienţi au răspuns rapid la administrarea intravenoasă a fosfenitoinului (clasa iv)

    Concluzii. Nu există suficiente dovezi pentru a afirma sau a nega eficienţa fosfenitoinului administrat intravenos sau a altor medicamente i.v. în tratamentul acut al durereii din TN (clasa IV).

    Recomandări referitoare la tratamentul medicamentos

    S-a stabilit că CBZ este eficientă (nivel A), iar oxcarbazepina probabil eficientă (nivel B) în controlul durerii la pacienţii cu CTN. Pot fi luate în considerare în controlul durerii la pacienţii cu CTN şi baclofenul, lamotrigina şi pimozidul (nivel C). Anestezicele oftalmice topice sunt probabil ineficiente în controlul durerii la pacienţii cu CTN (nivel B). Nu există suficiente dovezi pentru a afirma sau a nega eficacitatea altor medicamente la pacienţii cu CTN, a oricărui tip de medicament la pacienţii cu STN şi a medicamentelor de uz parenteral în tratamentul acut al pacienţilor cu TN.

    Dovezi transpuse în context clinic. În conformitate cu recentele ghiduri EFNS [3], cele două medicamente ce pot fi utilizate ca primă linie de tratament sunt CBZ (200-1200 mg/zi) şi OXC (600-1800 mg/zi). Deşi CBZ beneficiază de dovezi mai puternice, OXC pune mai puţine probleme legate de siguranţă. Dacă nici unul dintre aceşti blocanţi ai canalelor de Na nu este eficient, atunci următorul pas de urmat este consultarea unui chirurg. Dacă intervenţia chirurgicală este improbabilă (de ex. din cauza fragilit ăţii pacientului), nu există suficiente dovezi pentru a sugera care ar trebui să fie următorul pas. Dovezi limitate susţin terapia suplimentară cu lamotrigină sau înlocuirea medicamentului iniţial cu baclofen (pimozidul nu mai este în uzul curent). Efectul altor medicamente folosite frecvent pentru durerea neuropata, ca gabapentinul, pregabalinul, SSRIs sau antidepresivele triciclice este necunoscut.

    Pacienţii ar trebui încurajaţi să ajusteze dozele în funcţie de frecvenţa atacurilor, dat fiind că ameliorarea spontană în CTN este rară şi că această afecţiune este ciclică, cu perioade de remisiune parţială sau completă şi recurenţe.

    3. Tratamentul chirurgical

    Din analiza literaturii am găsit trei studii randomizate controlate prospective de clasă I, un studiu de tip cohortă prospectivă de clasă II şi numeroase studii de clasă III în care rezultatele au fost analizate independent (explicit menţionate). Majoritatea dovezilor a fost de clasă IV.

    Întrebarea numărul 7

    Când ar trebui să se recurgă la chirurgie?

    Dovezi. Nu există studii care să se fi ocupat exclusiv de această problemă. S-au găsit unele îndrumări în două studii (clasă III) în care pacienţii au fost întrebaţi în mod explicit după operaţie dacă ar fi ales intervenţia chirurgicală [82,83]. Zakrzewska şi Patsalos [83] au urmărit pe o perioadă de 15 ani o cohortă de 15 pacienţi care iniţial au fost trataţi cu medicamente şi ulterior, când acestea nu au mai fost eficiente în controlul durerii, li s-a propus intervenţia chirurgicală. Doisprezece pacienţi au suferit diferite tipuri de intervenţii chirurgicale şi opt dintre aceştia au declarat că ar fi preferat să facă operaţia mai devreme. Într-un studiu larg pe pacienţi supuşi intervenţiilor chirurgicale la nivelul fosei posterioare, mai mult de 70% dintre cei 245 de pacienţi trataţi prin decompresie vasculară au declarat că ar fi preferat să facă operaţia mai devreme [82].

    Concluzii. Este posibil ca pacienţii cu TN refractară la tratamentul medicamentos să prefere o intervenţie chirurgicală precoce (două studii de clasă III).

    Întrebarea numărul 8

    Care tehnică chirurgicală oferă cea mai lungă perioadă fără durere, cu cele mai puţine complicaţii şi o calitate bună a vieţii?

    Dovezi. Dovezile provenite din comparaţia directă între diferite tehnici chirurgicale sunt insuficiente [2,13,30]. Datele demografice ale pacienţilor incluşi în analiza noastră pot fi găsite în Tabelul 8, iar complicaţiile în Tabelul 9 şi Figura 2.

    Tehnici periferice. Aceste tehnici implică blocul sau distrucţia unor segmente ale nervului trigemen distal de ganglionul Gasser. Două studii mici randomizate controlate (clasă I) au arătat că utilizarea streptomicinei şi lidocainei comparativ cu utilizarea lidocainei singură nu are nici un efect asupra durerii [9,74]. Sunt raportate serii de cazuri în care s-au studiat alte tehnici periferice (ce includ: crioterapia, neurectomiile, injectarea de alcool, injectarea de fenol, acupunctura periferică, termocoagularea prin radiofrecvenţă), dar nu există o evaluare independentă a rezultatelor (clasă IV). Aceste studii au arătat că la 50% dintre pacienţi durerea a reapărut după un an. Morbiditatea asociată tehnicilor periferice a fost mică. Nu există date despre calitatea vieţii pacienţilor.

    Tehnici percutanate ce vizează ganglionul Gasser. Aceste tehnici [48] (denumite şi rizotomii percutane) implică traversarea foramen ovale cu o canulă şi ulterior lezarea controlată a ganglionului trigeminal sau a rădăcinii cu diverse mijloace: termice (termoacoagularea prin radiofrecvenţă, RFT) [75], chimice (injectarea de glicerol) [28] sau mecanice (compresia cu un balon umflat în cavitatea Meckel) [56]. În ciuda faptului că există mii de pacienţi care au efectuat sau efectuează aceste proceduri percutane, nu am găsit decât serii necontrolate de cazuri. Doar două rapoarte despre RFT, unul despre injectarea de glicerol şi unul despre compresia cu balon, au publicat rezultate independente (clasă III) [20,55,60,84]. La 90% dintre pacienţi procedurile au dus la ameliorarea durerii. Eşecul se datorează de obicei dificultăţilor tehnice. La urmărirea pe o perioadă de un an, 68-85% dintre pacienţi nu prezentau durere, dar după trei ani acest procent a scăzut la 54-64%. După o perioadă de cinci ani, aproximativ 50% dintre pacienţi nu prezentau încă durere. După efectuarea acestor proceduri, pierderea sensibilităţii apare la aproape jumătate din pacienţi (Figura 2). Mai puţin de 6% dezvoltă disestezii supărătoare. Incindenţa anesteziei dureroase (anesthesia dolorosa) este de aproximativ 4%. Post operator, 12% dintre pacienţi au afirmat un discomfort cu caracter de arsură, apăsare, durere uşoară sau oboseală. La 4% dintre pacienţi apare pierderea sensibilităţii la nivelul corneei, cu risc de apariţie a cheratitei. Afectările în sfera celorlalţi nervi cranieni sunt rare. Complicaţia perioperatorie majoră este meningita, în principal aseptică (0,2%). Până la 50% dintre pacienţii care suferă o tehnică prin compresie cu balon prezintă probleme de mas-ticaţie temporare şi rareori cronice [20]. Mortalitatea este extrem de mică [80].

    Chirurgia gamma-knife. Aceasta este singura tehnică neinvazivă, tehnică ce constă în focalizarea unui fascicul de radiaţii pe rădăcina nervului la nivelul fosei posterioare. Există un studiu controlat randomizat de clasă I ce compară două regimuri diferite [24]. Acest studiu a arătat că nu există diferen ţe majore între cele două tehnici gamma-knife folosite. S-au găsit şi trei serii de cazuri (clasă III) care au evaluat rezultate independente şi au urmărit pacienţii pe termen lung [49,64,67]. La un an după terapia prin gamma-knife 69% dintre pacienţi, care nu luau nici un medicament, nu aveau durere. Acest procent a scăzut la 52% la trei ani. Ameliorarea durerii poate apărea şi la o lună (în medie) după terapia prin gamma-knife [47]. Într-un studiu de clasă III, tulburările de sensibilitate apar în medie la 6% dintre pacienţi. Totuşi, într-o serie largă de cazuri (clasa IV) sunt raportate parestezii la nivelul feţei la 9-37% dintre pacienţi (care tind să se amelioreze în timp) şi pierderea supărătoare a sensibilităţii sau/şi parestezii supărătoare la 6-13% dintre pacienţi (totuşi anestezia dureroasă este practic absentă) [30,47, 70,76]. Nu au fost raportate complicaţii în alte teritorii decât cel al nervului trigemen. Calitatea vieţii s-a îmbunătăţit şi 88% dintre pacienţi au fost mulţumiţi de rezultat.

    Decompresia microvasculară. Aceasta este o ocedură neurochirurgicală majoră ce impune craniotomie pentru a aborba nervul trigemen în fosa posterioară. Sunt identificate şi mutate vasele ce comprimă nervul. Procedura presupune păstrarea funcţiei nervului trigemen. Au fost identificate cinci rapoarte care au evaluat rezultate independente (clasă III) [4,11,65,82,85]. La 99% dintre pacienţi se obţine ameliorarea durerii. La un an după operaţie peste 80% dintre pacienţi nu au durere, la trei ani 75% şi la cinci ani 73%. Mortalitatea medie asociată acestei operaţii este de 0,2%, deşi în unele rapoarte creşte până la 0,5% [33,80]. Cea mai mică morbiditate postoperatorie se înregistrează în centrele medicale mari [33]. Până la 4% dintre pacienţi prezintă probleme majore ca fistule ale lichidului cefalo-rahidian, infarcte sau hematoame. Meningita aseptică este cea mai comună complicaţie (11%). Diplopia datorată lezării nervilor abducens sau trohlear este tranzitorie, iar pareza facială este rară. Pierderea sensibilităţii apare la 7% dintre pacienţi [5]. Hipoacuzia ipsilaterală este complicaţia majoră pe termen lung şi poate apărea la până la 10% dintre pacienţi, în funcţie de modul de evaluare (audio- metrie sau acuze subiective) (Figura 2).

    Recurenţa durerii după procedurile chirurgicale.

    Recurenţa durerii la cinci ani după diferitele operaţii, în special proceduri ablative, este o acuză comună la până la 50% dintre pacienţi. S-au găsit câteva studii referitoare la aceste recurenţe, dar au fost de calitate slabă şi nici unul nu a folosit observatori independenţi [80]

    Concluzii. Tehnicile percutanate ce ţintesc ganglionul Gasser, gamma-knife şi decompresia microvascular ă sunt posibil eficiente în tratamentul TN (multe studii de clasă III). Decompresia microvascular ă oferă cea mai lungă perioadă fără durere, comparativ cu alte tehnici chirurgicale (multe studii de clasă III). Dovezile despre tehnicile periferice par să fie negative (două studii de clasă I referitoare la utilizarea streptomicinei/lidocainei), fie insuficiente (studii de clasă IV pentru toate celelalte tehnici chirurgicale periferice).

    Întrebarea numărul 9

    Ce tehnici chirurgicale ar trebui utilizate la pacienţii cu scleroză multiplă?

    Dovezi. Există numai serii mici de cazuri care au raportat rezultatele tratamentului la pacienţii cu scleroză multiplă, rezultate care arată o tendinţă generală de eficacitate mai scăzută la aceşti pacien ţi. Dacă la examinarea RM nu este identificată o compresie vasculară permanentă a nervului trigemen, atunci majoritatea autorilor recomandă utilizarea procedurilor ce vizează ganglionul Gasser. Rapoartele de cazuri referitoare la beneficiul decompresiei microvasculare la pacienţii cu scleroză multiplă sugerează o eficacitate mai scăzută decât în cazul pacienţilor fără scleroză multiplă [12,22].

    Concluzii. Nu există dovezi suficiente pentru a afirma sau a nega eficacitatea tratamentului chirurgical la pacienţii cu scleroză multiplă. Datorită incertitudinii rezultatului postoperator, considerăm că la aceşti pacienţi terapia medicamentoasă trebuie evaluată cu atenţie şi cei cu dovezi de rezistenţă la medicamente trebuie îndrumaţi către proceduri chirurgicale.

    RECOMANDĂRI REFERITOARE LA TRATAMENTUL CHIRURGICAL

    La pacienţii cu nevralgie de trigemen refractară la tratamentul medicamentos poate fi luată în considerare terapia chirurgicală precoce (nivel C). Pot fi luate în considerare tehnicile percutane ce vizează ganglionul Gasser, gamma-knife şi decompresia microvasculară (nivel C). Decompresia microvascular ă poate fi considerată superioară celorlalte tehnici chirurgicale, oferind cea mai lungă perioadă fără durere (nivel C). Deşi există dovezi insuficiente referitoare la tratamentul chirurgical al TN la pacienţii cu scleroză multiplă, recomandăm o explorare amănunţită a mijloacelor farmacologice înainte de tratamentul chirurgical (recomandare de bună practică medicală).

    CONCLUZII ŞI RECOMANDĂRI PENTRU CERCETĂRILE VIITOARE

    În ceea ce priveşte diagnosticul, concluzionăm că tulburările de sensibilitate, afectarea bilaterală sau reflexele trigeminale anormale sunt indicatori utili pentru STN, în timp ce vârsta tânără de debut, afectarea primei diviziuni, lipsa răspunsului la tratament şi potenţialele evocate trigeminale anormale nu sunt. Recomandăm în nevralgia clasică de trigemen utilizarea carbamazepinei sau oxcarbazepinei ca medicamente de primă linie şi a baclofenului şi lamotriginei ca medicamente de linia a II-a. Deşi tehnicile chirurgicale beneficiază de dovezi de nivel scăzut, rezultatele obţinute la mii de pacienţi arată că aceste tehnici sunt eficace în nevralgia de trigemen şi că au un nivel de siguranţă acceptabil. Este deocamdată imposibilă o comparaţie directă bazată pe dovezi între diferitele tehnici chirurgicale. Totuşi, pentru a le diferenţia succint, putem spune că tehnicile percutane ce vizează ganglionul Gasser pot fi efectuate în siguranţă la vârstnici, dar duc frecvent la amorţirea feţei. Decompresia microvasculară oferă cea mai lungă perioadă de ameliorare a durerii, dar are un risc de complicaţii neurologice majore, gamma-knife este tehnica cea mai puţin invazivă şi cea mai sigură, dar efectul asupra durerii poate întârzia să apară cu până la o lună.

    Pentru a îmbunătăţi managementul TN ar fi util un număr de studii: studii populaţionale pe pacienţi cu TN pentru a determina adevărata prevalenţă a STN la cei cu TN fără simptome în altă sferă decât cea trigeminală; mai multe studii de tip cohortă prospectivă pe pacienţi cu TN pentru a determina care caracteristici clinice şi care studii electrofiziologice identifică pacienţii cu STN; studii de 

cohortă pe pacienţi cu STN la care se intenţionează efectuarea unei decompresii microvasculare, cu descrierea contactului vascular (dacă există unul) evidenţiat de examinarea RM anterioară operaţiei; studii randomizate controlate referitoare la noi medicamente comparate cu CBZ, cu o sensibilitate adecvată a probelor şi cu urmărire pe toate rezultatele relevante, ce includ: tolerabilitatea, siguranţa, calitatea vieţii; studii care să se adreseze directdefinirii farmacorezistenţei şi a selectării pacienţilor pentru îndrumare către chirurgie; studii randomizate controlate pe pacienţi cu nevralgie de trigemen simptomatică; studii randomizate controlate care să compare diferitele tehnici chirurgicale; studii de cohortă pe termen lung care să determine cât de repede devine ineficient tratamentul medicamentos.

    În final, privim această primă încercare de formulare a unor recomandări comune AAN-EFNS drept un succes. Toate aspectele specifice legate de nevralgia de trigemen şi toate rezultatele căutării specificate în acest document au fost agreate atât de autorii americani, cât şi de cei europeni. Au apărut divergenţe legate de nivelul recomandărilor, dar, în final, acestea au dus la formularea a două documente ce diferă puţin. Credem că AAN şi EFNS ar trebui să facă eforturi suplimentare pentru a preîntâmpina problemele rămase nerezolvate.

    DECLARAŢIA CONFLICTELOR DE INTERESE

    Următorii autori (iniţiale) au conferenţiat sau au oferit consultanţă pentru următoarele companii farmaceutice: G.C.: Lundbeck, Novartis, Pfizer; G.C.: Bohringer, GlaxoSmithKline, Pfizer; TN: Allergan, Astra-Zeneca, GlaxoSmithKline, GWPharma, Napp, Novartis, Pfizer, Renovis, SchwaryPharma, Wyeth; JMZ: UCB Pharma.

    Autorii nu au alte conflicte de interese de declarat.

    MATERIAL SUPLIMENTAR

    Următorul material suplimentar este disponibil pentru articolul online:

    Appendix S1. Comparaţia între metodele AAN şi EFNS de clasificare a dovezilor şi de formulare a claselor de recomadări.

    Appendix S2. Bibliografia completă.

    Acest document este disponibil online ca parte a articolului online la adresa: http://www.blackwellsynergy. com/doi/abs/10.1111/j.1468-1331.2008. 02185.x

    Notă: Blackwell Publishing nu sunt responsabili pentru conţinutul sau funcţionalitatea oricărui material suplimentar al autorilor. Orice nelămuriri (mai puţin lipsa materialului) trebuie adresate autorului corespunzător al articolului.

    Tabelul 1. Diagnostic: Frecvenţa cu care tehnicile neuroimagistice au identificat pacienţii cu TN simptomatică

┌────────────────┬───┬────────────┬────────────┬────────────┬──────────┬──────────┬────┬───────────┐

│ Primul autor/  │Cla│ Eşantion   │ Populaţia  │Colectarea  │Criterii  │Modalitate│Nr. │ Pacienţi  │

│ Anul           │sa │            │            │  datelor   │ TN       │          │to  │   cu      │

│                │   │            │            │            │          │          │tal │  STN(CI)  │

│                │   │            │            │            │          │          │de  │           │

│                │   │            │            │            │          │          │paci│           │

│                │   │            │            │            │          │          │enţi│           │

│                │   │            │            │            │          │          │cu  │           │

│                │   │            │            │            │          │          │TN  │           │

├────────────────┼───┼────────────┼────────────┼────────────┼──────────┼──────────┼────┼───────────┤

│Cruccu 2006 [16]│III│Pacienţi    │Centre de   │prospectiv  │IHS       │RMN       │120 │16 cu SM   │

│                │   │consecutivi │adresare    │            │          │          │    │6 cu tumori│

│                │   │cu TN       │            │            │          │          │    │           │

├────────────────┼───┼────────────┼────────────┼────────────┼──────────┼──────────┼────┼───────────┤

│Sato 2004 [69]  │III│Pacienţi    │Universitate│retrospectiv│IASP      │RMN sau CT│ 61 │7 cu tumori│

│                │   │consecutivi │            │            │          │          │    │           │

│                │   │cu TN şi RMN│            │            │          │          │    │           │

├────────────────┼───┼────────────┼────────────┼────────────┼──────────┼──────────┼────┼───────────┤

│Goh 2001 [27]   │III│Pacienţi    │Centrul     │retrospectiv│Nu sunt   │ RMN      │40*a│     4     │

│                │   │consecutivi │naţional    │            │menţionate│          │    │           │

│                │   │cu TN şi RMN│dentar      │            │          │          │    │           │

├────────────────┼───┼────────────┼────────────┼────────────┼──────────┼──────────┼────┼───────────┤

│Majoie 1998     │III│Pacienţi    │Universitate│retrospectiv│Nu sunt   │ RMN      │22  │3 cu tumori│

│[50]            │   │consecutivi │            │            │menţionate│          │    │1 cu       │

│                │   │cu TN       │            │            │          │          │    │anevrism   │

├────────────────┼───┼────────────┼────────────┼────────────┼──────────┼──────────┼────┼───────────┤

│Nomura          │IV │Pacienţi    │Universitate│retrospectiv│Nu sunt   │RMN sau CT│164 │22 leziuni │

│1994            │   │consecutivi │            │            │mentionate│          │    │cu efect   │

│[59]            │   │cu TN       │            │            │(sgn.neu- │          │    │de masă    │

│                │   │            │            │            │rologice  │          │    │           │

│                │   │            │            │            │în altă   │          │    │           │

│                │   │            │            │            │sferă     │          │    │           │

│                │   │            │            │            │decât cea │          │    │           │

│                │   │            │            │            │trigemi-  │          │    │           │

│                │   │            │            │            │nală)     │          │    │           │

├────────────────┴───┴────────────┴────────────┴────────────┴──────────┼──────────┴────┼───────────┤

│Toate datele din                                                      │Limite 37/243  │ 15%       │

│studiile de                                                           │               │(11-20)    │

│clasa III                                                             │               │           │

├──────────────────────────────────────────────────────────────────────┴───────────────┴───────────┤

│*a)pacienţi cu simptome sau semne în altă sferă decât cea trigeminală excluse; CI: 95% interval de│

│încredere; SM scleroza multiplă                                                                   │

└──────────────────────────────────────────────────────────────────────────────────────────────────┘

*ST*

    Tabelul 2. Acurateţea diagnostică a manifestărilor clinice în diferenţierea TN simptomatice de TN clasică

*T*

*Font 9*

┌───────────┬────┬─────┬──────┬────┬────────────┬───────┬─────────┬──────┬────────┬─────┐

│Primul     │    │     │      │    │            │       │         │      │        │     │

│autor      │Cla-│Desi-│Spec- │CTN/│ Număr      │Vârsta │Tulburări│Prima │Bilate- │Răs- │

│Anual      │sa  │gn   │tru   │STN │            │medie  │de sensi-│divi- │ ral    │puns │

│           │    │     │      │    │            │±SD    │bilitate │ziune │        │slab │

│           │    │     │      │    │            │       │         │      │        │la   │

│           │    │     │      │    │            │       │         │      │        │radio│

│           │    │     │      │    │            │       │         │      │        │tera │

│           │    │     │      │    │            │       │         │      │        │pie  │

├───────────┼────┼─────┼──────┼────┼────────────┼───────┼─────────┼──────┼────────┼─────┤

│Cruccu     │I   │CO P │larg  │CTN │   96       │  62±12│     0/96│28/136│    0/96│     │

│2006 [16]  │    │     │      │STN │24(mixt)    │  51±10│     2/24│  9/33│    0/24│     │

├───────────┼────┼─────┼──────┼────┼────────────┼───────┼─────────┼──────┼────────┼─────┤

│De Simone  │III │CC P │îngust│ CTN│   13       │  60±12│     4/13│  8/25│    0/13│     │

│2005 [19]  │    │     │      │ STN│15 (MS)     │  43±11│    10/15│  3/23│    0/15│ -   │

├───────────┼────┼─────┼──────┼────┼────────────┼───────┼─────────┼──────┼────────┼─────┤

│Sato       │II  │CO R │larg  │CTN │   43       │       │         │      │        │ 3/43│

│2004       │    │     │      │STN │7(cu tumori)│       │         │      │        │  2/7│

├───────────┼────┼─────┼──────┼────┼────────────┼───────┼─────────┼──────┼────────┼─────┤

│           │    │     │      │    │            │       │         │      │        │     │

│Ogutcen-   │II  │CO R │arg   │CTN │   31       │       │         │      │    0/31│     │

│Toller 2004│    │     │      │STN │7(leziuni cu│       │         │      │    1/7 │     │

│[62]       │    │     │      │    │efect de    │       │         │      │        │     │

│           │    │     │      │    │masă)       │       │         │      │        │     │

├───────────┼────┼─────┼──────┼────┼────────────┼───────┼─────────┼──────┼────────┼─────┤

│Goh        │II  │CO R │larg  │CTN │   36       │60±13  │     0/36│      │    0/36│10/35│

│2001       │    │     │      │STN │6(leziuni cu│54±11  │     2/6 │      │    0/6 │ 3/6 │

│[27]       │    │     │      │    │efect de    │       │         │      │        │     │

│           │    │     │      │    │masă)       │       │         │      │        │     │

├───────────┼────┼─────┼──────┼────┼────────────┼───────┼─────────┼──────┼────────┼─────┤

│Hooge      │IV  │CS R │îngust│CTN │    0       │  -    │      -  │      │   -    │   - │

│1995 [31]  │    │     │      │STN │5 (MS)      │ 51    │     3/35│      │    5/35│ 2/20│

├───────────┼────┼─────┼──────┼────┼────────────┼───────┼─────────┼──────┼────────┼─────┤

│Nomura     │II  │CO R │larg  │CTN │  142       │47±13  │    1/142│ 11/58│    0/58│     │

│1994 [59]  │    │     │      │    │            │(n=58) │         │      │        │     │

│           │    │     │      │STN │22(leziuni  │48±16  │    11/22│  6/22│    0/22│     │

│           │    │     │      │    │cu efect de │       │         │      │        │     │

│           │    │     │      │    │masă)       │       │         │      │        │     │

├───────────┴────┴─────┴──────┴────┼────────────┼───────┼─────────┼──────┼────────┼─────┤

│      Analiza Claselor I-III      │P assoc     │<0,0001│<0,001   │NS    │<0,001  │NS   │

│                                  │Sen % (CI)  │   -   │37(27-49)│23(15-│1,4(0-7)│39(18│

│                                  │Spe% (CI)   │   -   │98(96-99)│34)   │100 (98-│-65) │

│                                  │Pos LR      │   -   │18,5     │79(73-│100)    │83(74│

│                                  │            │       │         │84)   │larg    │-9)  │

│                                  │            │       │         │1,1   │        │2,3  │

├──────────────────────────────────┴────────────┴───────┴─────────┴──────┴────────┴─────┤

│CO: studiu de cohortă. CC.: caz control. CS: serii de cazuri. P: prospectiv. R:        │

│retrospectiv sau nedescris. CI: 95% interval de încredere. P assoc: probabilitatea unei│

│asocieri semnificative statistic între prezenţa caracteristicilor şi prezenţa TN       │

│simptomatică. Sen: sensibilitate. Spe: specificitate. Sensibilităţi calculate pentru   │

│prezenţa caracteristicilor în TN simptomatică. Specificităţi calculate pentru absenţa  │

│caracteristicilor în TN clasică. Pos LR: positive likelihood ratio                     │

└───────────────────────────────────────────────────────────────────────────────────────┘

*ST*

    Tabelul 3. Acurateţea diagnostică a testării reflexelor trigeminale pentru diferenţierea între TN simptomatică şi TN clasică

*T*

*Font 9*

┌───────────┬────┬─────┬──────┬──────────┬───────┬─────────┬───────┬────────┬───────┐

│Primul     │    │     │      │Ref.      │STN/A/T│CIN/A/T  │P assoc│Spe(CI) │Sen(CI)│

│autor      │Cla-│Desi-│Spec- │standard  │       │         │       │        │       │

│Anual      │sa  │gn   │tru   │          │       │         │       │        │       │

├───────────┼────┼─────┼──────┼──────────┼───────┼─────────┼───────┼────────┼───────┤

│Kimura 1970│    │     │      │          │       │         │       │        │       │

│[38]       │III │CC P │îngust│Clinic    │ 1/1   │ 1/14    │ NS    │   93%  │ 100%  │

├───────────┼────┼─────┼──────┼──────────┼───────┼─────────┼───────┼────────┼───────┤

│Ongerboer  │III │CC R │îngust│Clinic    │16/16  │ 0/11    │<0,0001│  100%  │ 100%  │

│de Visser  │    │     │      │          │       │         │       │        │       │

│1974 [63]  │    │     │      │          │       │         │       │        │       │

├───────────┼────┼─────┼──────┼──────────┼───────┼─────────┼───────┼────────┼───────┤

│Kimura 1983│    │     │      │          │       │         │       │        │       │

│[37]       │II  │CC P │larg  │Clinic    │10/17  │ 4/93    │<0,0001│   96%  │  59%  │

├───────────┼────┼─────┼──────┼──────────┼───────┼─────────┼───────┼────────┼───────┤

│Cruccu 1990│II  │CC P │larg  │Clinic    │       │         │       │        │       │

│[17]       │    │     │      │imagistic │  4/4  │ 2/30    │<0,0003│   93%  │ 100%  │

├───────────┼────┼─────┼──────┼──────────┼───────┼─────────┼───────┼────────┼───────┤

│Cruccu 2006│    │     │      │          │       │         │       │        │       │

│[16]       │I   │CC P │larg  │Clinic RMN│ 23/24 │ 7/96    │<0,0001│   93%  │  96%  │

├───────────┴────┴─────┴──────┴──────────┼───────┼─────────┼───────┼────────┼───────┤

│Analiza claselor I-III                  │54/62  │14/244   │<0,0001│   94%  │  87%  │

│                                        │       │         │       │(91-97) │(77-23)│

├────────────────────────────────────────┴───────┴─────────┴───────┴────────┴───────┤

│Testarea reflexelor trigeminale: R1 clipit precoce după stimulare supraorbitală    │

│(ptr ram oftalmic), SP1 reflex inhibitor masseterian precoce după stimulare        │

│infraorbitală (ptr ram maxilar), SP1 reflex inhibitor masseterian precoce după     │

│stimulare mentală sau reflexul tendonului mandibular (ptr ram mandibular).         │

│A/T:anormal/total. CO: studiu de cohortă. CC: caz control. P: colectare            │

│prospectivă a datelor. R: colectare retrospectivă sau nedescrisă a datelor.        │

│CI: 95% interval de încredere. Sen: sensibilitate. Spe: specificitate. P assoc:    │

│probabilitatea unei asocieri semnificative statistic între prezenţa caracteristi-  │

│cilor şi prezenţa TN simptomatică. Sensibilităţi calculate pentru prezenta         │

│reflexelor trigeminale anormale la pacienţii cu TN simptomatică. Specificităţi     │

│calculate pentru absenţa reflexelor trigeminale anormale la pacienţii cu TN        │

│clasică.                                                                           │

└───────────────────────────────────────────────────────────────────────────────────┘

*ST*

    Tabelul 4. Acurateţea diagnostică a potenţialelor evocate pentru diferenţierea între TN simptomatică şi TN clasică

*T*

*Font 8*

┌───────────┬────┬─────────┬──────┬──────────┬────────────┬───────┬────────┬───────┬───────┬───────┐

│Autor/Anul │    │Meto-    │Design│Spectru   │Ref.Standard│STN A/T│CTN A/T │P assoc│Sen    │ Spe   │

│           │Cla-│da       │      │          │            │       │        │       │(CI)   │ (CI)  │

│           │sa  │         │      │          │            │       │        │       │       │       │

├───────────┼────┼─────────┼──────┼──────────┼────────────┼───────┼────────┼───────┼───────┼───────┤

│Leandri    │III │Electric-│CC P  │îngust    │imagistic   │ 18/23 │  9/38  │<0,0001│   78% │   76% │

│1988 [43]  │    │TEPs     │      │          │            │       │        │       │       │       │

├───────────┼────┼─────────┼──────┼──────────┼────────────┼───────┼────────┼───────┼───────┼───────┤

│Cruccu     │III │Electric-│      │          │            │       │        │       │       │       │

│1990 [17]  │    │TEPs     │CC P  │larg      │imagistic   │  4/4  │  9/30  │<0,05  │  100% │   70% │

├───────────┼────┼─────────┼──────┼──────────┼────────────┼───────┼────────┼───────┼───────┼───────┤

│Cruccu     │II  │Laser-   │      │          │            │       │        │       │       │       │

│2001 [18]  │    │TEPs     │CC P  │larg      │RMN         │ 20/20 │  24/47 │<0,0001│  100% │   49% │

├───────────┼────┼─────────┼──────┼──────────┼────────────┼───────┼────────┼───────┼───────┼───────┤

│Mursch     │II  │Electric-│      │          │            │       │        │       │       │       │

│2002 [57]  │    │TEPs     │CO R  │larg      │nespecificat│  6/10 │  13/37 │   NS  │   60% │   65% │

├───────────┴────┴─────────┴──────┴──────────┴────────────┼───────┼────────┼───────┼───────┼───────┤

│Analiza claselor I-III                                   │  48/57│5 5/152 │<0,0001│   84% │   64% │

│                                                         │       │        │       │(73-92)│(56-71)│

├─────────────────────────────────────────────────────────┴───────┴────────┴───────┴───────┴───────┤

│TEPs, potenţiale evocate trigeminale; A/T: anormal/total. CO: studiu de cohortă. CC caz control.  │

│P: colectare prospectivă a datelor.                                                               │

│R: colectare retrospectivă sau nedescrisă a datelor. CI: 95% interval de încredere.               │

│Sen: sensibilitate. Spe: specificitate. P assoc: probabilitatea unei asocieri semnificative       │

│statistic între prezenţa caracteristicilor şi prezenţa TN simptomatică. Sensibilităţi calculate   │

│pentru prezenţa potenţialelor evocate anormale la pacienţi cu TN simptomatică. Sensibilităţi      │

│calculate pentru absenţa potenţialelor evocate anormale la pacienţi cu TN clasică.                │

└──────────────────────────────────────────────────────────────────────────────────────────────────┘

*ST*

    Tabelul 5. Acurateţea diagnostică a explorării RMN pentru identificarea contactelor vasculare anormale la pacienţii cu TN clasică

*T*

*Font 8*

┌───────────┬────┬────────┬──────┬───────┬──────┬─────────────┬─────────┬────────┬────────┬─────┬────┐

│Autor/     │Cla │Metoda  │Design│Spectru│Masca-│Ref. Standard│Simptoma-│Asimpto-│P asoc. │Sen  │Spe │

│Anul       │sa  │        │      │       │te    │             │tic      │matic   │        │(CI) │(CI)│

│           │    │        │      │       │      │             │NVC/T    │NVC/T   │        │     │    │

├───────────┼────┼────────┼──────┼───────┼──────┼─────────────┼─────────┼────────┼────────┼─────┼────┤

│Korogi     │I   │3D-TOF  │CO P  │larg   │  Da  │Partea       │         │        │        │     │    │

│1995 40]   │    │        │      │       │      │simptomatică │   12/16 │  4/16  │<0,012  │ 75% │ 75%│

├───────────┼────┼────────┼──────┼───────┼──────┼─────────────┼─────────┼────────┼────────┼─────┼────┤

│Masur      │I   │3D-FLASH│CO P  │larg   │  Da  │Partea       │         │        │        │     │    │

│1995 52]   │    │        │      │       │      │simptomatică │   12/18 │ 10/18  │  NS    │ 67% │ 44%│

├───────────┼────┼────────┼──────┼───────┼──────┼─────────────┼─────────┼────────┼────────┼─────┼────┤

│Majoie     │III │3D-FISP │      │       │      │             │         │        │        │     │    │

│1997 51]   │    │MP-RAGE │CC P  │îngust │  Da  │Clinic       │   10/13 │  8/113 │<0,0001 │ 77% │ 93%│

├───────────┼────┼────────┼──────┼───────┼──────┼─────────────┼─────────┼────────┼────────┼─────┼────┤

│Yamakami   │I   │CISS-3D-│CO P  │larg   │  Da  │Partea       │         │        │        │     │    │

│2000 79]   │    │TOF     │      │       │      │simptomatică │   14/14 │  7/30  │<0,0001 │ 100%│ 77%│

├───────────┼────┼────────┼──────┼───────┼──────┼─────────────┼─────────┼────────┼────────┼─────┼────┤

│Benes      │I   │3D-Fies-│      │       │      │             │         │        │        │     │    │

│2005 6]    │    │ta      │CO P  │larg   │  Da  │Partea       │         │        │        │     │    │

│           │    │3D-FSPGR│      │       │      │simptomatică │   11/21 │  10/21 │   NS   │  52%│ 52%│

├───────────┼────┼────────┼──────┼───────┼──────┼─────────────┼─────────┼────────┼────────┼─────┼────┤

│Anderson   │I   │3D-TOF  │      │       │      │             │         │        │        │     │    │

│2006 1]    │    │3D-Gad  │CO P  │larg   │  Da  │Partea       │         │        │        │     │    │

│           │    │        │      │       │      │simptomatică │   42/48 │  34/48 │   NS   │  88%│ 29%│

├───────────┼────┼────────┼──────┼───────┼──────┼─────────────┼─────────┼────────┼────────┼─────┼────┤

│Erbay 2006 │III │CISS-MPR│CO P  │larg   │  Da  │Partea       │         │        │        │     │    │

│23]        │    │        │      │       │      │simptomatică │   30/40 │  10/40 │<0,0001 │  75%│ 75%│

├───────────┴────┴────────┴──────┴───────┴──────┴─────────────┼─────────┼────────┼────────┼─────┼────┤

│Analiza claselor I-III                                       │131/170  │ 83/286 │<0,0001 │  77%│71% │

│                                                             │         │        │        │(70- │(65-│

│                                                             │         │        │        │ 83) │76) │

├─────────────────────────────────────────────────────────────┴─────────┴────────┴────────┴─────┴────┤

│NVC/T:neurovascular contact/total. CO: studiu de cohortă. CC: caz control. P: colectare prospectivă │

│a datelor. R: colectare retrospectivă sau nedescrisă a datelor. CI: 95% interval de încredere.      │

│P assoc: probabilitatea unei asocieri semnificative statistic între prezenţa caracteristicilor şi   │

│prezenţa TN. Sen: sensibilitate. Spe: specificitate. Sensibilităţi calculate pentru prezenţa        │

│contactului neurovascular pe partea simptomatică. Sensibilităţi calculate pentru absenţa contactului│

│neurovascular pe partea asimptomatică.                                                              │

└────────────────────────────────────────────────────────────────────────────────────────────────────┘

*ST*

    Tabelul 6. Tratamentul medicamentos. Studii placebo controlate

*T*

*Font 7*

┌───────────────┬────┬──────────────────┬─────────────┬────────────────┬─────────────┬─────────────┬───────────┬──────┬──────┬───────────┐

│Autor/an       │Cla-│Nr. pacienţi      │Intervenţie  │   Design       │  Tip de     │Nr. de       │Rezultate  │Ameli-│Ame-  │Durata tra-│

│               │sa  │                  │             │                │ alocare     │renunţări    │           │orări │lio-  │tamentului │

│               │    │                  │             │                │             │             │           │cu    │rări  │şi urmă-   │

│               │    │                  │             │                │             │             │           │activ │cu    │rirea pe   │

│               │    │                  │             │                │             │             │           │      │place-│termen lung│

│               │    │                  │             │                │             │             │           │      │ bo   │           │

├───────────────┼────┼──────────────────┼─────────────┼────────────────┼─────────────┼─────────────┼───────────┼──────┼──────┼───────────┤

│Campbell et al.│I   │70 (77 de pacienţi│ CBZ         │R,D-B, dublu C-O│Nespecificată│Nespecificăt,│Severitatea│58%   │26%   │4 săptămâni│

│1966 [14]      │    │recrutaţi); vârste│300-800 mg/zi│                │             │posibil nici │durerii    │      │      │Fără F/U   │

│               │    │între 20-84       │             │                │             │una          │Lipsa paro-│68%   │26%   │           │

│               │    │                  │             │                │             │             │xismelor   │      │      │           │

│               │    │                  │             │                │             │             │Trigger    │68%   │40%   │           │

│               │    │                  │             │                │             │             │inactiv    │      │      │           │

├───────────────┼────┼──────────────────┼─────────────┼────────────────┼─────────────┼─────────────┼───────────┼──────┼──────┼───────────┤

│Killian&Fromm  │II  │24 (30 de pacienţi│   CBZ       │R,D-B, iniţial  │Nespecificat │3 la activ,  │Răspunsul  │24/24 │0/24  │C-O, 5 zile│

│1968 [36]      │    │recrutaţi); vârste│400-1000 mg/ │C-O,            │             │la placebo   │global la  │(com- │("la  │Extensie, 2│

│               │    │între 36-83       │zi           │urmat de        │             │nemenţionat  │durere     │plet  │toţi  │luni-36 de │

│               │    │                  │             │extensie        │             │             │           │sau f │răs-  │săptămâni  │

│               │    │                  │             │"closed label"  │             │             │           │bun)  │puns  │           │

│               │    │                  │             │                │             │             │           │      │minim │           │

│               │    │                  │             │                │             │             │           │      │sau   │           │

│               │    │                  │             │                │             │             │           │      │abse- │           │

│               │    │                  │             │                │             │             │           │      │ent") │           │

├───────────────┼────┼──────────────────┼─────────────┼────────────────┼─────────────┼─────────────┼───────────┼──────┼──────┼───────────┤

│Nicol 1969     │II  │44(din 54 incluşi)│CBZ 100-     │R,D-B, modificat│Nespecificat │     10      │Răspunsul  │15/20 │6/7   │C-O, 2     │

│[58]           │    │                  │2400 mg/zi   │CO, urmat de    │             │urmărire     │global la  │(bun  │(bun  │săptămâni  │

│               │    │                  │             │extensie        │             │insuficientă │durere     │sau   │sau   │F/U până la│

│               │    │                  │             │"closed label"  │             │             │           │exce- │exce- │46 de luni │

│               │    │                  │             │                │             │             │           │lent) │lent) │           │

├───────────────┼────┼──────────────────┼─────────────┼────────────────┼─────────────┼─────────────┼───────────┼──────┼──────┼───────────┤

│Rockcliff et al│II  │9; vârste între   │CBZ          │R,D-B, C-O,     │Farmacist    │Nici o       │Preferinţa │8/9   │0/9   │3 zile     │

│1984 [26]      │    │37-81             │600 mg/zi    │design          │independent  │renunţare    │pacientului│      │      │F/U 7-10   │

│               │    │                  │             │secvenţial      │             │             │           │      │      │luni, media│

│               │    │                  │             │                │             │             │           │      │      │9 luni     │

├───────────────┼────┼──────────────────┼─────────────┼────────────────┼─────────────┼─────────────┼───────────┼──────┼──────┼───────────┤

│Fromm et al.   │II  │10; vârste între  │Baclofen     │Randomizare     │Nespecificat │Nici o       │Fără paro- │7/10  │1/10  │O săptămână│

│1984 [26]      │    │59-78             │40-80 mg/zi  │neclară, D-B,C-O│             │renunţare    │xisme      │redu- │redu- │Fără F/U   │

│               │    │                  │             │                │             │             │           │cere  │cere  │           │

├───────────────┼────┼──────────────────┼─────────────┼────────────────┼─────────────┼─────────────┼───────────┼──────┼──────┼───────────┤

│Zarkrzewska et │II  │14; vârste între  │Lamotrigina  │R,D-B, C-O,     │Nespecificat │1 la placebo │Index      │7/13  │1/14  │2 săptămâni│

│al. 1997 [81]  │    │44-75             │400 mg/zi    │"add on"        │             │             │compozit,  │      │      │Fără F/U   │

├───────────────┼────┼──────────────────┼─────────────┼────────────────┼─────────────┼─────────────┼───────────┼──────┼──────┼───────────┤

│Fromm 1993 [25]│III │11; vârste între  │Tizanidina   │Randomizare     │Nespecificat │1 la placebo │Frecvenţa  │8/10  │4/10  │0 săptămână│

│               │    │41-83; majoritatea│12 mg/zi     │neclară, D-B,C-O│             │             │paroxis-   │redu- │redu- │F/U şase   │

│               │    │pacienţilor       │             │                │             │             │melor      │cere  │cere  │pacienţi   │

│               │    │fuseseră operaţi  │             │                │             │             │           │      │      │(dispariţia│

│               │    │sau luau medica-  │             │                │             │             │           │      │      │efectului  │

│               │    │mente concomi-    │             │                │             │             │           │      │      │în 1/3     │

│               │    │tente             │             │                │             │             │           │      │      │luni)      │

│               │    │                  │             │                │             │             │           │      │      │           │

├───────────────┼────┼──────────────────┼─────────────┼────────────────┼─────────────┼─────────────┼───────────┼──────┼──────┼───────────┤

│Kondziolka et  │I   │47; vârste între  │Proparacaina │R,D-B, C-O      │Nespecificat │Nici o renun-│Scorul     │6/25  │6/25  │30 de zile │

│al. 1994 [39]  │    │26-82             │0,5% picături│                │             │ţare         │durerii,   │      │      │Fără       │

│               │    │                  │oculare      │                │             │             │frecvenţa  │      │      │F/U        │

│               │    │                  │             │                │             │             │           │      │      │           │

├───────────────┴────┴──────────────────┴─────────────┴────────────────┴─────────────┴─────────────┴───────────┴──────┴──────┴───────────┤

│R, randomizat; D-B, dublu orb; C-O cross-over; PG, grup paralel; CBZ carbamazepina; NK necunoscut                                       │

└────────────────────────────────────────────────────────────────────────────────────────────────────────────────────────────────────────┘

*ST*

    Tabelul 7. Tratamentul medicamentos. Studii ce folosesc comparaţia cu CBZ

*T*

*Font 7*

┌───────────────┬────┬──────────────────┬─────────────┬────────────────┬─────────────┬─────────────┬───────────┬──────┬──────┬───────────┐

│Autor/an       │Cla-│Nr. pacienţi      │Intervenţie  │   Design       │  Tip de     │Nr. de       │Rezultate  │Îmbu- │Îmbu- │Durata tra-│

│               │sa  │                  │             │                │ alocare     │renunţări    │           │nătă- │nătă- │tamentului │

│               │    │                  │             │                │             │             │           │ţiri  │ţiri  │şi urmă-   │

│               │    │                  │             │                │             │             │           │în    │în    │rirea pe   │

│               │    │                  │             │                │             │             │           │cazul │cazul │termen lung│

│               │    │                  │             │                │             │             │           │medica│compa-│           │

│               │    │                  │             │                │             │             │           │mentu-│rato  │           │

│               │    │                  │             │                │             │             │           │lui de│rului │           │

│               │    │                  │             │                │             │             │           │studiu│      │           │

├───────────────┼────┼──────────────────┼─────────────┼────────────────┼─────────────┼─────────────┼───────────┼──────┼──────┼───────────┤

│Lindstrom&     │III │12; vârste        │Tocainida    │R, D-B, C-O     │Nespecificat │TOC 0        │Durerea    │9/12  │10/12 │2 săptămani│

│Lindstrom      │    │între 41-         │20 mg/kg/zi  │                │             │CBZ 0        │globală    │      │      │fără F/U   │

│1987 [46]      │    │                  │             │                │             │             │           │      │      │           │

├───────────────┼────┼──────────────────┼─────────────┼────────────────┼─────────────┼─────────────┼───────────┼──────┼──────┼───────────┤

│Lechin et. Al. │II  │48; vârste        │Pimozid      │R, D-B, C-O     │Nespecificat │PMZ 0        │"Scorul    │48/48 │27/48 │8 săptămâni│

│1989 [44]      │    │între 48-68       │4-12 mg/zi   │                │             │CBZ          │compozit   │      │      │durata F/U │

│               │    │                  │vs. CBZ      │                │             │nespecificat │TN"        │      │      │nespecifi- │

│               │    │                  │0,3-1,2 g/zi │                │             │             │           │      │      │cată       │

├───────────────┼────┼──────────────────┼─────────────┼────────────────┼─────────────┼─────────────┼───────────┼──────┼──────┼───────────┤

│Liebel 2001[45]│II  │48; vârste        │OXC 600 mg/zi│R, D-B, PG      │Nespecificat │OXC 0        │Reducerea  │24/24 │19/20 │6-32       │

│               │    │între 38- 83      │crescută la  │                │             │CBZ 2        │atacurilor │      │      │săptămâni  │

│               │    │                  │doza "optimă"│                │             │             │cu 50%     │      │      │           │

│               │    │                  │vs. CBZ 400  │                │             │             │           │      │      │           │

│               │    │                  │mg/zi până   │                │             │             │           │      │      │           │

│               │    │                  │la "optimă"  │                │             │             │           │      │      │           │

├───────────────┼────┼──────────────────┼─────────────┼────────────────┼─────────────┼─────────────┼───────────┼──────┼──────┼───────────┤

│Beydoun et al. │II  │130 (metaanaliza  │OXC 700-900  │R,D-B, PG       │Nespecificat │             │Nr.de      │63/69 │54/61 │6-8        │

│2000, 2002     │    │a 3 studii)       │mg/zi vs. CBZ│                │             │             │atacuri    │      │      │saptamani  │

│[7,8]          │    │                  │500-1200mg/zi│                │             │             │săptămânale│      │      │           │

│               │    │                  │             │                │             │             │(eficaci-  │      │      │           │

│               │    │                  │             │                │             │             │tatea      │      │      │           │

│               │    │                  │             │                │             │             │globală pe │      │      │           │

│               │    │                  │             │                │             │             │durerea    │      │      │           │

│               │    │                  │             │                │             │             │evocată)   │      │      │           │

│               │    │                  │             │                │             │             │           │      │      │           │

├───────────────┴────┴──────────────────┴─────────────┴────────────────┴─────────────┴─────────────┴───────────┴──────┴──────┴───────────┤

│R, randomizat; D-B, dublu orb; C-O cross-over; PG, grup paralel; CBZ carbamazepina; OXC, oxcarbazepina; PMZ, pimozid;                   │

│TOC, tocainida; NK, necunoscut.                                                                                                         │

└────────────────────────────────────────────────────────────────────────────────────────────────────────────────────────────────────────┘

    Tabelul 8. Tratament chirurgical: date demografice ale pacienţilor incluşi în studiile de clasa III

*T*

*Font 7*

┌───────────────────┬───────┬──────────┬────────┬────────┬────────┬────────┬────────┬──────────┬──────────┬───────┬──────┬───────┐

│                   │ Mittal│Zakrzewska│North et│  de    │ Barker │Broggi  │Piatt at│Zakrzewska│Zakrzewska│Maesawa│Petit │Regis  │

│                   │ et al.│et al.1999│al.1990 │Siqueira│et al.  │et al.  │al.1984 │et al.    │et al.    │et al. │et al │et al. │

│                   │ 1986  │[84]      │[60]    │2006[20]│1996 [4]│2000[11]│[65]    │1993 [85] │2005 [82] │2001   │2003  │2006   │

│                   │ [55]  │          │        │        │        │        │        │          │          │[49]   │[64]  │[67]   │

├───────────────────┼───────┼──────────┼────────┼────────┼────────┼────────┼────────┼──────────┼──────────┼───────┼──────┼───────┤

│Tehnica            │ RFT   │    RFT   │    GR  │   BC   │   MVD  │   MVD  │   MVD  │     MVD  │     MVD  │   GKS │  GKS │   GKS │

├───────────────────┼───────┼──────────┼────────┼────────┼────────┼────────┼────────┼──────────┼──────────┼───────┼──────┼───────┤

│Nr. pacienţilor    │ 229   │    48    │    85  │  105   │  1185  │   250  │   104  │      65  │     245  │   220 │  112 │   110 │

├───────────────────┼───────┼──────────┼────────┼────────┼────────┼────────┼────────┼──────────┼──────────┼───────┼──────┼───────┤

│Nr. intervenţiilor │ 280   │    48    │   109  │  105   │  1204  │        │   105  │      66  │     245  │       │      │       │

├───────────────────┼───────┼──────────┼────────┼────────┼────────┼────────┼────────┼──────────┼──────────┼───────┼──────┼───────┤

│Bărbaţi %          │ 42,9  │    40    │        │   42   │    40  │  48,6  │    42  │      37  │      34  │    42 │ 37,5 │    57 │

├───────────────────┼───────┼──────────┼────────┼────────┼────────┼────────┼────────┼──────────┼──────────┼───────┼──────┼───────┤

│Femei %            │ 57,1  │    60    │        │   57   │    60  │  51,4  │    63  │      63  │      66  │    66 │ 62,5 │    43 │

├───────────────────┼───────┼──────────┼────────┼────────┼────────┼────────┼────────┼──────────┼──────────┼───────┼──────┼───────┤

│Partea dreaptă %   │ 57    │    58    │    59  │   69   │    61  │  54,7  │    60  │      65  │          │  60,9 │  48  │    53 │

├───────────────────┼───────┼──────────┼────────┼────────┼────────┼────────┼────────┼──────────┼──────────┼───────┼──────┼───────┤

│Partea stângă %    │ 43    │    38    │    41  │   29   │    37  │  45,3  │    43  │      33  │          │  39,1 │  49  │    47 │

├───────────────────┼───────┼──────────┼────────┼────────┼────────┼────────┼────────┼──────────┼──────────┼───────┼──────┼───────┤

│Bilateral %        │ 2,8         4    │     0  │    1   │     2  │   1,4  │     1  │       2  │          │       │   3  │     0 │

├───────────────────┼───────┼──────────┼────────┼────────┼────────┼────────┼────────┼──────────┼──────────┼───────┼──────┼───────┤

│Durata medie (ani) │ 7,5              │   9,2  │  9,5   │     8  │   8,5  │     4  │          │     6,7  │    8  │      │     6 │

├───────────────────┼───────┼──────────┼────────┼────────┼────────┼────────┼────────┼──────────┼──────────┼───────┼──────┼───────┤

│Durata 1-5 ani%    │  50        65    │        │        │        │        │        │          │          │       │      │       │

├───────────────────┼───────┼──────────┼────────┼────────┼────────┼────────┼────────┼──────────┼──────────┼───────┼──────┼───────┤

│Durata > 6 ani%    │  50   │    35    │        │        │        │        │        │          │          │       │      │       │

├───────────────────┼───────┼──────────┼────────┼────────┼────────┼────────┼────────┼──────────┼──────────┼───────┼──────┼───────┤

│limitele duratei   │       │          │        │        │        │        │        │          │          │       │      │       │

│(ani)              │0,4-32 │          │  1-50  │  .05-30│   1-44 │        │  1-44  │          │          │ 0,4-47│0,2-40│ 0,7-44│

├───────────────────┼───────┼──────────┼────────┼────────┼────────┼────────┼────────┼──────────┼──────────┼───────┼──────┼───────┤

│Media/mediana      │       │          │        │        │        │        │        │          │          │       │      │       │

│vârstei op         │60,5   │          │62      │   61   │    57  │   56   │  56,7  │     54   │    59    │   70  │   64 │   68  │

│                   │       │          │        │        │        │        │        │          │          │       │      │       │

├───────────────────┼───────┼──────────┼────────┼────────┼────────┼────────┼────────┼──────────┼──────────┼───────┼──────┼───────┤

│Limitele de vârstă │ 18-91 │          │  30-89 │  35-85 │  5-87  │ 20-74  │ 25-78  │  21-75   │          │ 26-92 │ 24-95│ 29-90 │

├───────────────────┼───────┼──────────┼────────┼────────┼────────┼────────┼────────┼──────────┼──────────┼───────┼──────┼───────┤

│Atipic %           │   0   │    35,4  │   12,9 │        │   0    │        │        │   0      │     ns   │  7,3  │  30  │       │

├───────────────────┼───────┼──────────┼────────┼────────┼────────┼────────┼────────┼──────────┼──────────┼───────┼──────┼───────┤

│SM %               │  5,6  │     0    │    4,7 │        │   0    │   4    │    0   │   0      │      0   │       │      │   7   │

├───────────────────┼───────┼──────────┼────────┼────────┼────────┼────────┼────────┼──────────┼──────────┼───────┼──────┼───────┤

│Simptomatic %      │    5  │     0    │        │        │   0    │        │        │   6      │          │   0   │      │       │

    Frecvenţa normalizată (%) sau vârsta de debut (ani)

---------

    NOTĂ(CTCE)

    Reprezentarea grafică a figurei 1, se găseşte în Monitorul Oficial al României Partea I, nr. 723 bis din 29 octombrie 2010, la pagina 1269, (a se vedea imaginea asociată).

    Figura 1. Diagnosticul diferenţial între nevralgia de trigemen clasică (CTN) şi cea simptomatică (STN). Răspunsul la tratament şi implicarea primei diviziuni a nervului trigemen sunt similare în cele două populaţii. Vârsta de debut este mai scăzută la cei cu CTN decât la cei cu STN (**p<0,0001). Nevralgia bilaterală şi tulburările de sensibilitate apar doar la cei cu STN (*p<0,001). Reflexele trigeminale (TR) sunt modificate la cei cu STN (87%) şi sunt normale la cei cu CTN (94%) (**p<0,0001). Date culese din 10 studii (Clasele I-III) pe 628 de pacienţi, detaliate în tabelele 2 şi 3.

    % pacienţi operaţi

---------

    NOTĂ(CTCE)

    Reprezentarea grafică a figurei 2, se găseşte în Monitorul Oficial al României Partea I, nr. 723 bis din 29 octombrie 2010, la pagina 1269, (a se vedea imaginea asociată).

    Figura 2. Complicaţiile procedurilor chirurgicale. Frecvenţa (%) complicaţiilor tehnicilor chirurgicale utilizate în nevralgia de trigemen. PGL: tehnici percutanate ce vizează Ganglionul Gasser (include termocoagularea prin radiofrecvenţa, rizotomia cu glicerol, compresia cu balon). MVD: decompresie micrivasculară; GKS: chirurgie gamma-Knife. Date obţinute din 14 studii (clasa III) pe 2785 de pacienţi operaţi, detaliate în Tabelul 9. *:multe studii de clasa IV raportează tulburări de sensibilitate în sfera trigeminală la 9-37% dintre pacienţi.

    Tabelul 9. Tratament chirurgical: complicaţii

    Cuvinte cheie: miastenia gravis, sindromul mistenic Eaton-Lambert, boli cu transmitere neuromusculară, neuromiotonie

    În ultimii ani s-au făcut progrese importante în ceea ce priveşte înţelegerea mecanis melor celulare şi moleculare care stau la baza bolilor joncţiunii neuromusculare de natură autoimună (miastenia gravis -MG), sindromul miastenic Eaton- Lambert (LEMS) şi neuromiotonia (hiperexcitabilitatea nervoasă periferică, sindromul Isaacs). Pentru a pregăti ghidurile de tratament în bolile autoimune ale joncţiunii neuromusculare, s-au făcut referinţe la materialele publicate în MEDLINE, EMBASE şi Biblioteca Cochrane şi la declaraţii pregătite şi acceptate de experţii în domeniu şi de reprezentanţii pacienţilor. Ghidurile terapeutice au fost stabilite în consens de comitetul de autori: (i) anticolinesterazicele sunt de prima intenţie în managementul MG (good practice point); (ii) plasmafereza este recomandată ca terapie de scurtă durată în MG, mai ales în cazurile severe pentru a induce remisiunea sau a pregăti pacientul pentru chirurgie (nivelul B de recomandare); (iii) imunoglobulinele administrate intravenos (IvIg) şi plasmafereza sunt echivalente ca eficacitate terapeutică în tratamentul exacerbărilor MG (nivelul A de recomandare); (iv) pentru pacienţii cu miastenie gravis autoimună fără patologie timică (timom) asociată, timectomia este recomandată ca opţiune pentru a creşte probabilitatea de remisiune sau ameliorare (nivelul B de recomandare); (v) dacă a fost diagnosticată o tumoră timică, timectomia trebuie practicată indiferent de severitatea MG (nivelul A de recomandare); (vi) corticosteroizii administraţi oral sunt de prima linie atunci când se impune imunosupresia în MG (good practice point); (vii) pentru pacienţii la care este necesară imunosupresia de lungă durată se recomandă asocierea Azatioprinei cu corticoterapia, ceea ce permite scăderea treptată a dozei de steroizi până la doza minimă eficientă (nivelul A de recomandare); (viii) 3,4diaminopiridina este recomandată ca tratament simptomatic, iar IgIv au efect pozitiv pe termen scurt în sindromul miastenic Eaton-Lambert (good practice point); (ix) toţi pacienţii cu neuromiotonie trebuie trataţi simptomatic cu droguri antiepileptice care reduc hiperexcitabilitatea nervoasă periferică; (x) managementul definitiv al neuromiotoniei paraneoplazice şi al sindromului miastenic Eaton-Lambert este tratamentul cancerului subiacent (good practice point); (xi) pentru tratamentul imunosupresor al sindromului miastenic Eaton-Lambert şi a afecţiunilor de joncţiune neuromusculară se poate face o analogie terapeutică între acestea şi tratamentul MG (good practice point).

    GENERALITĂŢI ŞI OBIECTIVE

    Bolile cu transmitere neuromusculară (NMT) de natură autoimună sunt afecţiuni destul de rare, dar cu grad mare de handicap. Miastenia gravis (MG) este determinată de autoanticorpi directionaţi împotriva receptorilor de acetilcolină de la nivelul joncţiunii neuromusculare (AChR). Atacul autoimun de la nivelul plăcii motorii determină transmitere neuromusculară deficitară şi slăbiciune musculară consecutivă. Sindromul miastenic Eaton-Lambert (LEMS) este cauzat de anticorpi direcţionaţi împotriva canalelor de calciu voltaj-dependente (VGCC) situate la nivelul membranei presinaptice din joncţiunea neuromusculară. Aceşti anticorpi inhibă eliberarea acetilcolinei în fanta sinaptică ceea ce determină transmitere neuromusculară deficitară şi slăbiciune musculară. Neuromiotonia (hiperexcitabilitatea nervoasă periferică, sindromul Isaacs) este cauzată de anticorpi direcţionaţi împotriva canalelor de potasiu voltaj-dependente (VGKC), ceea ce determină hiperexcitabilitate şi hiperactivitate spontană şi continuă la nivelul muşchiului striat care se traduce clinic prin crampe musculare dureroase şi rigiditate.

    Înţelegerea mecanismelor fiziopatologice ale transmiterii neuromusculare şi autoimune a crescut posibilitatea dezvoltării unor noi posibilităţi terapeutice. De aceea, în prezent, bolile neuromusculare sunt tratabile şi au prognostic bun. Metodele de tratament folosite în alte boli autoimune cu patogenie asemănătoare bolilor neuromusculare au fost aplicate şi în acestea din urmă. Deşi strategiile de terapie sunt în creştere prin elucidarea mecanismelor neurofiziopatologice, ele se bazează însă în special pe experienţa clinică. În această lucrare am revizuit literatura despre tratamentul bolilor neuromusculare autoimune şi ghidurile din medicina bazată pe dovezi.

    MATERIALE ŞI METODE

    Strategie de căutare

    S-a făcut documentare în MEDLINE 1966-2004 şi EMBASE 1966-2004 după următorii termeni: 1 - miastenie; 2 - miastenie gravis; 3 - Eaton-Lambert; 4 - sindromul miastenic Eaton-Lambert; 5 - neuromiotonie; 6 - sindromul Isaacs. Termenii 1-6 au fost combinaţi cu termenii: 7 - tratament; 8 - medicatie; 9 - terapie; 10 - studiu clinic controlat; 11 - studiu clinic randomizat; 12 - studiu clinic; 13 - studiu multicentric; 14-meta-analiza; 15 - studii încrucişate (cross-over); 16- timectomie; 17 - imunosupresie.

    Au fost incluse şi articole în engleză găsite în CENTRAL (Cochrane Central Register of Controlled Trials) în legătură cu managementul terapiei bolilor neuromusculare. S-au luat în considerare articole scrise în engleză care au putut fi evaluate conform ghidurilor EFNS.

    S-au folosit informaţii ale pacienţilor sau ale altor organizaţii voluntare şi ghiduri de tratament deja existente (inclusiv cele ale Academiei Americane de Neurologie).

    S-a apelat la datele Cochrane din proiectele finalizate sau în desfăşurare în ceea ce priveşte tratamentul sindromului Eaton-Lambert, tratamentul imunosupresor din miastenia gravis, utilizarea imunoglobulinelor în MG, plasmafereza în MG, asocierea între corticoterapie şi timectomie în MG.

    Metode pentru atingerea consensului

    Patru membri ai comitetului autor au pregătit părţile acestei lucrări şi principiile de tratament ale MG, sindromului miastenic Eaton-Lambert şi neuromiotoniei. Evidenţele au fost clasificate de la I la IV şi recomandările de la nivelul A la C, în acord cu schema stabilită de ghidurile EFNS [1]. Atunci când au fost disponibile numai dovezi de clasa IV, comitetul a recomandat sfaturi ca - recomandări de bună prcatică medicală - "good practice points". Declaraţiile au fost revizuite şi colectate într-un singur document, care a fost revizuit în mod repetat până s-a obţinut un consens.

    Conflicte de interese

    Nu au existat.

    MIASTENIA GRAVIS

    Miastenia gravis (MG) este caracterizată de slăbiciune musculară scheletală fluctuantă cu remisiuni şi exacerbări [2]. La 85% dintre pacienţii cu MG, boala este cauzată de anticorpi contra receptorilor de acetilcolină (AchR) situaţi pe membrana postsinaptică a joncţiunii neuromusculare care afectează transmiterea impulsului la acest nivel şi distrugerea plăcii motorii. Din cei 15% pacienţi care nu au aceşti anticorpi AchR, 20-50% au anticorpi MuSK, direcţionaţi contra tirozinkinazei muscular specifice [3]. Restul pacienţilor, cel mai probabil, au anticorpi direcţionaţi contra unor antigene necunoscute de la nivelul joncţiunii neuromusculare. MG se află în strânsă corelaţie cu patogenia timică. 15% dintre pacienţii cu MG au o tumoră timică şi frecvent au anticorpi directionaţi împotriva unor antigene adiţionale din muşchiul striat, cum ar fi ţitină sau receptorii rianodinici [5]. Aceşti anticorpi sunt mai frecvenţi la pacienţii cu timoame şi MG severă şi sunt consideraţi markeri utili pentru aceste condiţii [6,7]. 60% dintre pacienţii cu MG au hipertrofie de timus, în special femeile tinere, în comparaţie cu pacienţii cu debutul bolii la peste 50 ani, care au un timus normal sau atrofic.

    În trecut, miastenia gravis a cauzat frecvent dizabiliate cronică şi severă şi mortalitate destul de mare. În prezent, datorită îmbunătăţirii strategiilor terapeutice şi a terapiei intensive, prognosticul şi speranţa de viaţă se apropie de normal [8].

    Tratamentul simptomatic

    Inhibitorii de acetilcolinesteraza (dintre care Piridostigmina este cea mai folosită) inhibă liza acetilcolinei (Ach) la nivelul joncţiunii neuromusculare, ceea ce creşte disponibilitatea Ach de a stimula receptorii pentru Ach (AchR) şi astfel este facilitată transmiterea impulsului la nivelul plăcii motorii şi mai departe contracţia musculară. Aceste preparate fac parte din tratamentul simptomatic şi sunt folosite la debutul bolii (la pacienţii nou diagnosticaţi cu MG) şi în formele uşoare, lent progresive, mai ales oculare.

    Aceste medicamente sunt de obicei bine tolerate la dozele standard de până la 60 mg împărţite în 5 doze zilnice. Reacţiile adverse sunt cauzate de creşterea concentraţiei de Ach la nivelul sinapselor muscarinice şi nicotinice. Efectele muscarinice cele mai frecvente sunt reprezentate de hipermotilitate gastrointestinală (epigastralgii, diaree), creşterea secreţiei sudorale, creşterea secreţiilor bronşice şi gastrointestinale [9,10] şi bradicardie. Cel mai important efect advers nicotinic este reprezentat de fasciculaţii şi crampe musculare.

    Nu există studii placebo controlate-randomizate ale acestor medicamente, dar raportările de cazuri, seriile de cazuri şi experienţă clinică demonstrează că au un efect clinic important (clasa IV de evidenţă). Comitetul autor a hotărât că anticolinesterazicele trebuie să fie medicamentele de prima linie terapeutică în toate formele de MG (clasa IV de evidenţă).

    Doza optimă este determinată de o balanţă între îmbunătăţirea clinică şi efectele adverse şi poate varia cu timpul şi cu medicaţia asociată. Există un raport despre efectul adiţional al Piridostigminei adiministrată intranazal, deşi acest preparat nu este disponibil în comerţ [11] (clasa III de evidenţă).

    Un alt agent simptomatic, Efedrina, care creşte eliberarea de Ach, are acţiune mai slabă şi reacţii adverse mai multe decât Piridostigmina [12] (clasa III de evidenţă). Piridostigmina este preferată Efedrinei în tratamentul simptomatic al MG (nivelul C de recomandare).

    3,4-diaminopiridina eliberează Ach din porţiunea terminală a nervului şi se foloseşte în tratamentul sindromului Eaton-Lambert. Într-un studiu dublu-orb placebo-controlat, acest drog s-a demonstrat a fi eficient la pacienţii cu miastenie congenitală (ereditară şi non-imună). Pacienţii cu MG juvenilă nu au răspuns [13] (clasa III de evidenţă). Produsul nu este recomandat pacienţilor cu MG autoimună deşi poate fi folositor în unele forme de miastenie congenitală (nivelul C de recomandare).

    Tratamentul imunomodulator

    Terapia în MG urmăreşte supresia producţiei de anticorpi sau a efectelor acestora. Scopul imunoterapiei este de a induce şi menţine remisiunea. Pacienţii cu MG şi timoame sau cei cu anticorpi antititină sau anti-RyR, de obicei, au o boală severă [6,14] (clasa III de evidenţă) şi astfel ei au nevoie de un tratament mai agresiv (nivelul C de recomandare).

    Majoritatea studiilor despre tratamentul MG sunt insuficiente. Nu se poate cunoaşte câţi pacienţi au avut timoame şi nu se poate extrage din datele studiului - pe braţul de tratament - câţi dintre pacienţi au avut timom şi câţi nu. La pacienţii neoperaţi nu se cunoaşte câţi dintre ei au avut timom.

    În studiile efectuate înainte de 1980, nu se cunoaşte câţi pacienţi aveau AchR şi câţi nu, iar anticorpii anti MuSK au fost detectaţi foarte recent. Nu există studii controlate sau prospective în ceea ce priveşte imunosupresia la copii şi adolescenţi. Datele de până acum sugerează că fiecare subtip imunologic de MG are un spectru clinic diferit de manifestări clinice şi asociază patologii timice diferite care trebuie luate în considerare în stabilirea tratamentului optim.

    Plasmafereza

    Anticorpii pot fi îndepărtaţi din serul pacienţilor prin filtrare membranară sau centrifugare. Debutul ameliorării clinice apare din prima săptămână şi durează 1-3 luni. Beneficiile pe termen scurt ale plasmaferezi au fost revizuite de Gajdos [15] care a concluzionat: "Nu există studii randomizate adecvate, dar multe serii de cazuri raportează beneficii pe termen scurt ale plasmaferezei în MG, mai ales în criza miastenică." Numeroase rapoarte susţin această afirmaţie [16-18] (clasa IV). Consensul NIH din 1986 a stabilit că "plasmafereza e utilă a se efectua la pacienţii cu MG înainte de timectomie şi postoperator" şi că "poate avea valoare în ameliorarea simptomelor în timpul perioadei de iniţiere a terapiei imunosupresoare şi în criza miastenică" (clasa IV de evidenţă). Plasmafereza este recomandată în cazurile severe pentru inducerea remisiunii şi în pregătirea pentru chirurgie (nivelul B de recomandare).

    Există un raport despre folosirea repetată a plasmaferezei pentru o lungă perioadă de timp în MG refractară. Nu s-au demonstrat efecte benefice pe termen lung ale plasmaferezei în combinaţie cu imunosupresia faţă de imunosupresie în monoterapie [19] (clasa II de evidenţă). Rezumatul Cochrane concluzionează că: "nu există studii randomizate adecvate pentru a determina dacă plasmafereza îmbunătăţeşte prognosticul pe termen lung în MG" [15] (clasa I de evidenţă). De aceea, plasmafereza nu este recomandată pentru obţinerea imunosupresiei de lungă durată în MG (nivelul B de recomandare).

    Imunoglobuline administrate intravenos

    Imunoglobulinele administrate intravenos au un efect pozitiv în mai multe studii ale fazei acute de MG [20] (clasa IV de evidenţă). Au fost folosite pentru aceleaşi indicaţii ca şi plasmafereza: boală rapidă progresivă, pregătirea pacienţilor severi pentru timectomie şi adjuvant în minimalizarea reacţiilor adverse pe termen lung ale terapiei imunosupresoare [21]. Un studiu recent Cochrane a comparat eficacitatea IgIv cu plasmafereza, alte terapii sau placebo. Concluzia a fost că nu există diferenţe semnificative între IgIv şi plasmafereză în tratamentul exacerbărilor MG. Studii non-randomizate arată că ele au eficacitate egală în aceste situaţii [22] (clasa I de evidenţă) (nivelul A de recomandare). Două studii randomizate multicentrice sugerează că, deşi eficacitatea este egală, IgIv au efecte adverse mai reduse. De aceea, sunt de preferat [23] (clasa I de evidenţă). Studiul controlat al lui Gajdos, a utilizat un volum de plasmă pentru plasmafereză mai mic decât de obicei pentru tratamentul crizelor MG şi concluzia a fost că îmbunătăţirea clinică a apărut prea târziu pentru a putea stabili corect care terapie este mai eficientă. Există rezumate (dar nu şi articole in extenso) publicate, care menţionează că plasmafereza ar acţiona mai rapid în criza miastenică.

    În formele uşoare sau moderate de MG nu există diferenţă între IgIv şi placebo după 6 săptămâni. În exacerbările uşoare, nu s-au evidenţiat diferenţe între IgIv şi Metilprednisolon. Studii controlaterandomizate nu au arătat o ameliorare funcţională semnificativă pe termen lung prin utilizare repetată a IgIv în formele moderate sau severe de MG [22] (clasa I de evidenţă).

    Experienţa clinică, însă, sugerează că IgIv pot fi folositoare pacienţilor cu forme severe de MG, care nu răspund la doze maxime de steroizi sau imunosupresoare.

    Timectomia

    Există mai multe tehnici chirurgicale pentru timectomie: sternotomie totală sau parţială, transcervical ă sau toracoscopică. Nu există studii controlate randomizate pentru timectomie în MG. Este dificil să se facă o comparaţie între rezultatele diferitelor tehnici chirurgicale. Cu toate acestea, timectomia se practică frecvent în MG atât la pacienţii cu timoame, cât şi la cei fără timoame. Ameliorarea clinică postoperatorie apare în luni sau ani, ceea ce face dificil de diferenţiat efectele timectomiei de cele ale imunosupresiei (de obicei, se practică concomitent). Într-un studiu controlat s-a obţinut o rată de remisiune de 34% şi o rată de ameliorare de 32% după timectomie, în comparaţie cu 8% şi respectiv 16% la pacienţii fără intervenţie chirurgicală [24] (clasa III de evidenţă). Pentru ca timectomia să se poată practica, pacientul cu MG trebuie să fie într-o fază clinică stabilă de boală. Morbiditatea perioperatorie este foarte scăzută şi constă în probleme legate de cicatrizare, bronhopneumonie, afectarea nervului frenic, instabilitatea sternului după procedurile transsternale.

    Subcomitetul de Calitate Standard al Asociaţiei Americane de Neurologie [25,26] a analizat 28 de articole publicate în perioada 1953-1998 care descriu rezultatele în 21 de cohorte de pacienţi cu MG care asociază sau nu timectomia (clasa II de evidenţă). În majoritatea cazurilor s-au folosit proceduri transsternale şi s-au urmărit pacienţii timp de 3-28 de ani. Sunt numeroase probleme metodologice în aceste studii care includ definiţia remisiunii, criteriile de selecţie, terapia aplicată şi datele legate de prezenţa anticorpilor. În orice caz, 18 din cele 21 de cohorte au demonstrat ameliorarea clinică a pacienţilor cu MG care au fost supuşi timectomiei în comparaţie cu cei care nu au suferit această procedur ă. Se pare că aceşti pacienţi cu MG şi timectomie au şanse de 2 ori mai mari de a atinge remisiunea bolii, de 1,6 ori mai mari de a deveni asimptomatici şi de 1,7 ori mai mari de a se îmbunătăţi clinic. Nici un studiu nu a demonstrat influenţa negativă a timectomiei asupra cursului bolii. Un alt studiu a arătat următoarele: pacienţii cu miastenie oculară pură nu au beneficiat de pe urma timectomiei; prognosticul pacienţilor tineri cu timectomie nu a fost diferit faţă de al celor fără timectomie; MG uşoară (gradul 1-2 Osserman) nu beneficiază de chirurgie, în timp ce cazurile severe (gradul 2b-4 Osserman) cu timectomie au avut probabilitate de 3,7 ori mai mare de a atinge remisiunea decât cele fără timectomie (p<0.0077).

    Opinia generală este că timectomia precoce creşte şansele de remisiune rapidă în cursul bolii (acest lucru nu a putut fi însă verificat prin metaanaliza). Din considerente patogenice se preferă o timectomie precoce uneia tardive.

    Gronseth et al. menţionează că "pentru pacienţii cu MG autoimună ce nu asociază patologie timică, timectomia este recomandată ca opţiune terapeutică de a creşte probabilitatea de remisiune sau ameliorare". Recomandările lor sunt susţinute de comitetul autor al acestei lucrurări cu specificaţia că pacienţii cu MG şi anticorpi AchR reprezintă grupul care beneficiază cel mai mult de pe urma unei astfel de intervenţii (nivelul B de recomandare).

    Un studiu randomizat viitor urmează să stabilească eficacitatea timectomiei în diferite subgrupuri clinice şi imunologice de pacienţi cu MG. Indicaţia timectomiei la pacienţii cu MG, dar fără anticorpi AchR este controversată. Un studiu retrospectiv care a urmărit pacienţii timp de minim 3 ani a arătat rezultate similare la cei cu Ac AchR pozitivi sau negativi supusi timectomiei [27]. Remisiunea sau ameliorarea clinică a apărut în 57% dintre cei AcAchR pozitivi şi la 51% dintre cei AcAchR negativi. Un alt studiu [28] nu a putut demonstra vreun efect al timectomiei la pacienţii cu anticopri antiMuSK, dar aceste date nu au fost suficiente pentru a putea face o recomandare în prezent în ceea ce priveşte timectomia la pacienţii cu MG fără AcAchR.

    La pacienţii cu MG şi o tumoră timică are prioritate tratarea tumorii. Odată ce timomul a fost diagnosticat, timectomia este indicată indiferent de severitatea MG. Timomul este o tumoră cu grad de creştere lent şi de aceea înainte de timectomie trebuie atinsă o fază de stabilitate a MG. După timectomie, în general titrul AcAchR scade (mai puţin la pacienţii cu timoame decât la cei cu hiperplazie timică) [29]. Prognosticul acestor pacienţi este legat de prococitatea şi completa rezecţie a tumorii [30].

    Corticosteroizii

    În studiile observaţionale, remisiunea sau îmbunătăţirea clinică apare la 70-80% dintre pacienţii cu MG trataţi cu corticoizi, de obicei prednisolon [31] (clasa IV de evidenţă), dar eficacitatea nu a fost studiată în studii controlate dublu-orb. Steroizii au numeroase efecte adverse: creştere în greutate, retenţie de lichide, HTA, diabet zaharat, anxietate/ depresie/insomnie/psihoză, glaucom, cataractă, hemoragii sau perforaţii gastrointestinale, miopatie, susceptibilitate crescută la infecţii, necroză avasculară articulară. Riscul de osteoporoză este redus prin adiminstrarea concomitentă de bifosfonaţi [32] (clasa IV de evidenţă), iar antiacidele pot preveni complicaţiile digestive. Comitetul autor a fost de acord că Prednisolonul trebuie să fie prima opţiune terapeutică atunci când imunosupresia este necesară în MG. Unii pacienţi prezintă o înrăutăţire a tabloului clinic dacă Prednisolonul se începe în doze mari. Amelioarea simptomatologiei începe să apară după 4-10 zile şi uneori poate fi urmată de o criză miastenică. De aceea, se recomandă ca tratamentul cortizonic să se înceapă cu doze mici, 10-25 mg în zile alternative, care sunt apoi crescute lent până la 60-80 mg în zile alternative. Dacă însă pacientul este într-o stare gravă, se începe terapia cortizonică cu doze mari zilnice. Când apare remisiunea (de obicei după 4-16 săptămâni), dozele sunt scăzute lent până la doza minimă eficientă administrată în zile alternative.

    Azatioprina

    Azatioprina este unul dintre principalele droguri folosite în imunosupresie. Este metabolizată la 6-mercaptopurina, care inhibă sinteza AND şi ARN şi interferă cu funcţia limfocitelor T. Răspunsul terapeutic poate fi întârziat timp de 4-12 luni, iar efectul maximal apare după 6-24 luni. Azatioprina este în general bine tolerată, dar pot apărea reacţii idiosincrazice de tip pseudogripal sau complicaţii gastrointestinale (cum ar fi: pancreatita în 10% dintre cazuri, apare în primele zile de tratament sau hepatită). Leucopenia, anemia, trombocitopenia sau pancitopenia, atunci când apar, răspund la scăderea dozelor sau oprirea Azatioprinei. Efectele adverse hematologice şi hepatice, de obicei, nu reapar după reintroducerea medicamentului în schema terapeutică. Monitorizarea hemoleucogramei şi a enzimelor hepatice este obligatorie în timpul terapiei şi în funcţie de ele se stabileşte doza optimă. Aproximativ 11% din populaţie sunt heterozigoţi şi 0,3% sunt homozigoţi pentru mutaţii ale genei tiopurinmetil-ransferazei şi aceştia au un risc crescut de mielosupresie indusă de Azatioprină.

    Un studiu larg dubluorb randomizat a demonstrat eficacitatea mai mare a combinaţiei Azatioprină - steroizi faţă de monoterapia cu steroizi [33] (clasa I de evidenţă). Efectul imunosupresor este prezent şi în monoterapia cu Azatioprină [34] (clasa III de evidenţă). Într-un studiu randomizat de mici dimensiuni, Prednisonul s-a asociat cu o ameliorare mai semnificativă şi mai precoce a forţei musculare decât Azatioprina [35] (clasa III de evidenţă). Pentru pacienţii la care este necesară imunosupresia de lungă durată, noi recomandăm ca Azatioprina să se asocieze cu steroizii (care ulterior vor fi scăzuţi până la doza minimă eficientă, menţinând Azatioprina) (nivelul A de recomandare).

    Metotrexatul

    Metotrexatul poate fi folosit la pacienţii cu MG care nu răspund la imunosupresorul de primă intenţie. Este o medicaţie bine studiată în alte boli autoimune, dar există puţine date despre utilizarea lui în MG.

    Ciclofosfamida

    Ciclofosfamida este un agent alchilant cu proprietăţi imunosupresoare. Are un efect supresor important asupra limfocitelor B şi sintezei de anticorpi, iar în doze mari afectează şi limfocitele T. Întrun studiu randomizat dublu-orb care a inclus 23 de pacienţi cu MG, cei care au primit Ciclofosfamida asociată cu steroizi au prezentat o ameliorare semnificativă a forţei musculară în comparaţie cu cei care au primit placebo. Pulsurile intravenoase de Ciclofosfamidă au permis scăderea dozelor de steroizi cu păstrarea efectelor clinice şi, de asemenea, au scăzut riscul reacţiilor adverse [36] (clasa II de evidenţă). Efectele secundare ale Ciclofosfamidei (mielosupresie, infecţii oportuniste, toxicitate la nivelul vezicii urinare, sterilitate, neoplazii) limitează destul de mult utilizarea ei la pacienţii cu MG (se foloseşte la pacienţii care nu au răspuns la asocierea steroizilor cu alte droguri imunosupresoare: Azatioprina, Metotrexat, Ciclosporina sau Micofenolat mofetil (nivelul B de recomandare).

    Ciclosporina

    Ciclosporina este un imunosupresor folosit în transplantul de organe şi boli autoimune. Este un inhibitor al celulelor T prin inhibarea calcineurinei [37]. Tindall et al. a condus un studiu randomizat dublu-orb care a inclus 20 de pacienţi, timp de 6 luni, [38] (clasa II de evidenţă) [39,40] (clasa III de evidenţă). Grupul care a primit Ciclosporina a prezentat în comparaţie cu cel care a primit placebo o importantă ameliorare a forţei musculare şi o reducere a titrului de AcAchR. Alte două studii în desfăşurare şi unul retrospectiv susţin efectul benefic al Ciclosporinei [41-44] (clasa III de evidenţă). Efectele adverse sunt reprezentate de nefrotoxicitate şi hipertensiune arterială, de aceea trebuie luată în considerare ca opţiune terapuetică atunci când pacientul nu răspunde la Azatioprina (nivelul B de recomandare).

    Micofenolatul mofetil

    Metabolitul sau activ, acidul micofenolic, este un inhibitor al sintezei de purine, ceea ce intervine cu proliferarea selectivă a limfocitelor. Un studiu dublu-orb placebo controlat care a inclus 14 pacienţi a arătat că acest drog este eficient la pacienţii cu MG slab controlată terapeutic şi a permis scăderea dozelor de steroizi [45-51] (clasa III, IV de evidenţă).

    Micofenolatul mofetil poate fi încercat la pacienţii care nu răspund la Azatioprină (nivelul B de recomandare).

    FK506 (Tacrolimus)

    Tacrolimus este un macrolid molecular din aceeaşi clasă cu Ciclosporina. Inhibă proliferarea celulelor T activate pe calea calcium-calcineurină. FK506 modifică eliberarea calciului din reticulul sarcoplasmic (prin activarea receptorilor ryanodinici) potenţând astfel cuplarea excitaţiei cu contracţia şi crescând consecutiv forţa musculară [52]. Un studiu restrâns a arătat o îmbunătăţire clinică semnificativă cu reacţii advese minime la pacienţii cu MG [53-56] (clasa III de evidenţă). Pacienţii cu anticorpi antiRyR au avut un răspuns terapeutic rapid [53]. FK506 poate fi încercat la pacienţii cu MG insuficient controlată terapeutic şi în special la cei cu prezenţa în ser de anticorpi anti-RyR (nivelul C de recomandare).

    Anticorpi directionaţi împotriva antigenelor leucocitare

    Au fost raportate cazuri de îmbunătăţire clinică a pacienţilor cu MG refractară în urma terapiei cu anticorpi monoclonali direcţionaţi împotriva mai multor seturi de antigene leucocitare, cum ar fi CD20 (Rituximab) (inhibitor al celulelor B) 57] (clasa IV de evidenţă) sau CD4 (inhibitor al celulelor T0 [58] (clasa IV de evidenţă). Deocamdată însă nu există date sufieciente pentru a stabili recomandări ale terapiei cu anticorpi monoclonali în MG.

    Educaţia, controlul greutăţii şi stilul de viaţă

    S-a sugerat scăderea greutăţii pacientilor cu MG şi modificarea activităţilor zilnice pentru a susţine ameliorarea clinică, dar nu există date concludente care să susţină aceste ipoteze. Există raportări care susţin efectul benefic al gimnasticii respiratorii [59] (clasa III de evidenţă) şi generale [60] (clasa III de evidenţă) în MG. Exerciţiul fizic uşor practicat zilnic îmbunătăţeşte forţa musculară (nivelul C de recomandare).

    MG este asociată cu o rată uşor crescută faţă de populaţia generală a complicaţiilor în timpul travaliului şi în timpul intervenţiilor chirurgicale [61] (clasa II de evidenţă). 10-20% dintre nou-născuţii mamelor cu MG prezintă simptome tranzitorii de miastenie. Prezenţa bolii la mamă creşte riscul de artrogrifoză congenitală şi avorturi spontane [62]. Inhibitorii de acetilcolinesterază şi medicamentele imunosupresoare ar trebui continuate şi pe parcursul sarcinii atunci când este necesar (exceptând Metotrexatul şi Micofenolatul mofetil, precum şi medicamentele nou apărute pentru care încă nu există date în ceea ce priveşte folosirea lor la gravide) [63]. Imunosupresia poate ameliora MG fetală severă (clasa III de evidenţă). Femeile cu MG nu trebuie descurajate în ceea ce priveşte concepţia, iar sarcina nu agravează prognosticul bolii pe termen lung [64] (clasa II de evidenţă).

    Recomandări pentru miastenia gravis

    După ce diagnosticul de MG este stabilit, se începe terapia cu un inhibitor de acetilcolinesterază. Pacienţii cu timoame trebuie supuşi timectomiei. Pacienţii AcAchR pozitivi cu debutul bolii la vârstă tânară, cu boală generalizată care nu răspunde la Piridostigmina, trebuie luaţi în considerare pentru timectomie în primul an de la debut. Medicaţia imunosupresoară trebuie iniţiată la toţi pacienţii cu boală progresivă. Noi recomandăm să se înceapă cu Prednisolon asociat cu bifosfonaţi şi antiacide. Dacă rezultatele nu sunt satisfăcătoare, atunci se asociază şi Azatioprina. Pacienţii care nu răspund sau nu tolerează Azatioprina pot încerca unul dintre celelalte imunosupresoare.

    SINDROMUL MIASTENIC EATON-LAMBERT

    85% dintre pacienţii cu acest sindrom au anticorpi anti canale voltaj-dependente tip P/Q [65]. Boala se caracterizează prin slăbiciune musculară predominant proximală asociată cu simptome senzitive şi autonome. Ptoza palpebrală şi oftalmoplegia sunt mai uşoare decât în MG [66]. Rareori cauzează insuficienţă respiratorie [66]. În jumătate din cazuri, boala este de fapt o manifestare paraneoplazică a cancerului pulmonar cu celule mici [67].

    Tratamentul simptomatic şi imunomodulator

    S-a demonstrat că 3,4-diaminipiridina şi IgIv îmbunătăţesc forţa musculară şi aspectul potenţialelor compuse de unitate motorie în sindromul Eaton- Lambert [68] (clasa I de evidenţă).

    Prima opţiune terapuetică este 3,4-diamino- piridina [69]. Uneori poate fi obţinut un efect terapeutic mai bun dacă se asociază Piridostigmina. Când tratamentul simptomatic nu este suficient, seîncepe terapia imunosupresoare (de obicei o combinaţie între Prednison şi Azatioprina). Pot fi încercate şi alte droguri, cum ar fi Ciclosporina sau Micofenolatul mofetil, deşi există puţine date despre beneficiul lor în sindromul miastenic (clasa IV de evidenţă) (nivelul C de recomandare).

    Pentru pacienţii la care sindromul Eaton-Lambert reprezintă un sindrom paraneoplazic, tratarea tumorii este esenţială. Chimioterapia este de primă intenţie în cancerul pulmonar cu celule mici. Prezenţa sindromului miastenic la un pacient cu neoplasm pulmonar cu celule mici creşte speranţa de viaţă [70]. Pentru o mai bună informare asupra sindromului Eaton-Lambert poate fi consultat Ghidul EFNS de Management al Afecţiunilor Paraneoplazice.

    NEUROMIOTONIA (HIPEREXCITABILITATEA NERVOASĂ PERIFERICĂ)/SINDROMUL ISAACS

    Cea mai comună formă de hiperexcitabilitate nervoasă periferică este de natură autoimună şi este cauzată de anticorpi directionaţi contra canalelor de K voltaj-dependente [71], deşi aceşti anticorpi apar doar la 30-50% dintre pacienţi [71]. Neuromiotonia poate fi paraneoplazică în 25% dintre cazuri şi poate preceda diagnosticul tumorii (de obicei de timus sau pulmonară) cu până la 4 ani [72]. Se manifestă clinic prin hiperactivitate musculară scheletală spontană şi continuă care determină crampe musculare dureroase, rigiditate, pseudomiotonie, pseudotetanie şi slăbiciune musculară [73]. O treime dintre pacienţi au şi simptome senzitive şi până la 50% au hiperhidroză, ceea ce sugerează afectare autonomă. Pot apărea şi manifestări nervoase centrale (sindromul Morvan) [72,74].

    Tratamentul simptomatic şi imunomodulator

    În general, neuromiotonia se îmbunătăţeşte sub tratament simptomatic [73] (clasa IV de evidenţă). Carbamazepina, Fenitoina, Lamotrigina şi Valproatul de sodiu pot fi folosite, dacă este necesar chiar în combinaţie.

    Neuromiotonia se ameliorează în urma tratamentului cancerului subiacent [73]. Pentru pacienţii cu boală refractară la tratamentul simptomatic se poate încerca terapia imunomodulatoare. [73,75]. Plasmafereza poate produce ameliorarea simptomatologiei pentru 6 săptămâni asociată cu o reducere a activităţii electromiografice [73] şi a scăderii titrului de anticorpi antiVGKC [76]. Un singur studiu de caz a arătat că IgIv pot avea eficienţă [77]. Nu există studii pe termen lung în ceea ce priveşte imunosupresia în neuromiotonie. Cu toate acestea, Prednisolonul asociat cu Azatioprina sau Metotrexat, s-a demonstrat a fi util pentru pacienţii selectaţi [78] (clasa IV de evidenţă).

    Cuvinte cheie: encefalomielită acută diseminată, scleroza concentrică Balo, epilepsia refractară a copilului, polineuropatie cronică inflamatorie demielinizantă, dermatomiozită, sindromul Guillan-Barre, imunoglobuline intravenoase, neuropatie motorie multifocală, scleroză multiplă, miastenie gravis, neuromielită optică, encefalită Rasmussen, sindromul stiffman, sindromul post-polio.

    Deşi doze mari de IgIv sunt larg folosite în tratamentul numeroase boli neurologice mediate imun, consensul în ceea ce priveşte utilizarea lor optimă este insuficient. Eficacitatea IgIv a fost demonstrată în sindromul Guillan-Barre (nivelul A), mononeuropatia multifocală (nivelul A), exacerbări acute ale miasteniei gravis sau forme severe de MG pe termen scurt (nivelul A) şi unele neuropatii paraneoplazice (nivelul B). IgIv se recomandă ca terapie de linia a doua în combinaţie cu Prednisonul în dermatomiozită (nivelul B) şi polimiozită (nivelul C). IgIv trebuie considerate ca terapie de linia a doua sau a treia în scleroza multiplă recurentremisiv ă, dacă terapia convenţională imunomodulatoare nu este tolerată (nivelul B) şi în recăderile din timpul sarcinii sau postpartum (recomandare de bună practică medicală). IgIv par a avea efect favorabil în bolile neurologice paraneoplazice (nivelul A), sindromul stiffman, unele boli demielinizante acute şi epilepsia refractară a copilului (recomandare de bună practică medicală).

    GENERALITĂŢI

    Imunoglobulinele adiministrate intravenos (IgIv) au fost utilizate cu succes în tratamentul a numeroase boli autoimune care interesează sistemul nervos central sau periferic. Deşi mecanismele de acţiune ale Imunoglobulinelor nu au fost pe deplin elucidate, se ştie că ele interferă cu sistemul imunitar la mai multe niveluri. Efectul lor într-o anumită boală nu apare printr-un singur mecanism de acţiune, ci prin mai multe. IgIv reprezintă terapia de primă linie în sindromul GuillanBarre, polineuropatia cronică inflamatorie demielinizantă, neuropatia motorie focală şi dermatomiozită. De asemenea, pot fi folosite în bolile neuromusculare, scleroza multiplă şi boli rare neurologice ale adultului sau copilului, cum ar fi encefalita Rasmussen, sindromul "stiffman", sindromul post-polio. În acest capitol am revizuit toată literatura în ceea ce priveşte utilizarea IgIv în bolile neurologice şi astfel am stabilit recomandările utilizării lor în aceste boli, recomandări bazate pe dovezi.

    MATERIAL ŞI METODE Strategia de căutare

    S-au efectuat căutari sistematice în MEDLINE. Documentarea finală s-a făcut în decembrie 2007. Au fost revizuite articole relevante recente. Consensul a fost stabilit în urma unei şedinte a comitetului autor. Evidenţele au fost clasificate în clase de la I la IV, iar recomandările în nivele de la A la C în acord cu ghidurile EFNS [1]. Când doar clasa IV de evidenţă a fost disponibilă, s-au oferit sfaturi din practică clinică.

    MECANISMELE DE ACŢIUNE ALE IgIv ÎN BOLILE NEUROLOGICE

    Deşi IgIv sunt utilizate de peste 25 de ani, efectele lor clinice nu sunt cunoscute pe deplin. Deşi au multe mecanisme potenţiale de acţiune [2], nu se ştie dacă importanţa terapeutică o are unul, toate sau doar câteva din aceste mecanisme. Cel mai probabil, diferite efecte au importanţă în diferite boli. În această lucrare am luat în considerare mecanismele de acţiune ale IgIv cu relevanţă în bolile neurologice.

    Posibilitatea ca IgIv să acţioneze şi prin mecanisme non-imune [3] - legarea şi îndepărtarea toxinelor microbiene sau interacţiunea cu antigenele de suprafaţă a acestora are importanţă mai mică în bolile neurologice. Acţiunea directă asupra precursorilor oligodendrocitelor poate explica inducerea remielinizării [4,5], deşi au fost descise şi mecanisme alternative [6-9].

    Relevante din punct de vedere neurologic sunt în special efectele imunomodulatoare. IgIv reduc proliferarea celulelor T [10], suprimă activitatea citokinelor proinflamatorii [II-1, TNFα, IFN(gama)], induc apoptoza limfocitelor şi monocitelor [11], scad producţia endogenă de Ig, accelerează catabolismul Ig [3], suprimă diferenţierea celulelor B. Imunoglobulinele terapeutice exercită un efect de inhibare a producţiei de anticorpi mediat de regiunea Fc; de asemenea, modulează reţelele antiidiotipice vitale în toleranţa imună.

    IgIv conţin anticorpi antiidiotipici care se leagă de regiunea F(ab) pentru a neutraliza autoanticorpii (mecanism implicat în neuropatia GM1 şi probabil sindromul Guillan-Barre) [12,13]. IgIv sunt considerate efectori imuni citopatici care interferă cu sistemul complementului: efectele benefice ale IgIv se asociază cu dispariţia complementului din muşchi [14], supresia macrofagelor prin inducerea expresiei de Φ FCγRII-B şi reducerea activităţii fagocitare.

    SINDROMUL GUILLAN-BARRE

    Etiologia autoimună a bolii a permis introducerea în practică a imunoterapiei. Înainte ca aceasta să fie introdusă, 10% dintre pacienţi mureau şi 20% rămâneau cu dizabilităţi semnificative [15]. Plasmafereza a fost introdusă în 1978 şi s-a dovedit a avea un beneficiu important într-un studiu randomizat publicat în 1985 [16,17]. De atunci a devenit un standard de măsurare a eficacităţii altor metode terapuetice [18].

    Imunoglobulinele au început să fie folosite în sindromul Guillan-Barre în 1988 [19]. În 1992, un studiu randomizat a comparat IgIv cu plasmafereza, arătând efecte terapeutice similare [20]. În 5 studii cu un total de 582 de pacienţi, îmbunătăţirea gradului de dizabilitate a fost foarte asemănător comparând terapia cu IgIv şi plasmafereza, WMD 20,02 (95% CI 20.25-0.20) [20-24]. Eficacitatea IgIv a fost demonstrată la pacienţii cu sindrom Guillan- Barre incapabili să meargă fără sprijin (scor de dizabilitate≥3), care au început să primească IgIv în primele 2 săptămâni de la debutul bolii. Plasmafereza este şi ea eficientă atunci când este aplicată pacienţilor moderat-sever afectaţi [25] şi celor aflaţi în primele 4 săptămâni de la debut [17]. Acest aspect nu a fost studiat pentru terapia cu IgIv. Există un studiu care a comparat terapia cu plasmafereza şi cea cu plasmafereză urmată de administrarea de IgIv: cei 128 de pacienţi care au primit a doua variantă de terapie nu au avut un beneficiu semnificativ după 4 săptămâni de tratament, în comparaţie cu cei 121 care au fost trataţi doar prin plasmafereză [22].

    La copii, care au de obicei un prognostic mai bun al bolii decât adultii, datele de evidenţă se bazează pe trei studii în desfăşurare care sugerează că IgIv grăbesc recuperarea în comparaţie cu tratamentul suportiv [26-28], ceea ce este susţinut de un studiu observaţional [29].

    Un studiu recent raportează posibile efecte benefice minore ce pot fi obţinute din asocierea Metilprednisolonului intravenos în doze mari la terapia cu IgIv [30]. Semnificaţia acestui studiu a fost controversată [31].

    Comparaţiile între IgIv şi plasmafereză nu au arătat vreo diferenţă nici în prognosticul pe termen lung al bolii. Nici IgIv, nici plasmafereza şi nici alte terapii nu reduc semnificativ mortalitatea, care este de la 5 la 15% în spital [32].

    Prea puţine informaţii sunt disponibile în ceea ce priveşte dozajul IgIv. Doza uzuală este de 0,4g/kg/zi timp de 5 zile. Într-un studiu francez s-a arătat că terapia de 3 zile de 0,4 g/kg/zi IgIv a avut eficienţă uşor mai mică (dar nu semnificativ statistic) decât terapia de 6 zile de 0,4 g/kg/zi IgIv [25].

    În studiile retrospective, pacienţii cu anticorpi antigangliozide (GM1 sau GM1b) trataţi cu IgIv au avut o recuperare mai rapidă decât cei trataţi cu plasmafereză [33-35]. Nu există date de evidenţă care să susţină că este mai bine a se administra IgIv (2 g/kg) în 2 sau 5 zile. Există unele date care susţin că administrarea IgIv în 2 zile ar creşte rata de recădere [28].

    Deocamdată lipsesc informaţiile despre cum trebuie trataţi pacienţii care nu răspund la IgIv sau plasmafereză. În general, în cazurile în care pacienţii prezintă o îmbunătăţire sau stabilizare a bolii şi apoi o recădere, se încearcă retratarea lor cu IgIv (2 g/kg în 2-5 zile) sau cu plasmafereză. Există date care susţin că o recădere care apare după 9 săptămâni reprezintă debutul acut al polineuropatiei cronice inflamatorii demielinizante [36]. Unele centre tratează pacienţii care nu prezintă ameliorare clinică după 2-3 săptămâni cu o nouă cură de IgIv [37]. Nu s-au făcut studii despre utilizarea sau nu a IgIv în formele uşoare de sindrom Guillan-Barre sau sindromul Miller-Fisher. De asemenea, nu există studii care să indice dacă o nouă cură de IgIv, pentru pacienţii neresponsivi la prima cură, este justificată.

    Recomandări:

    IgIv 0,4 g/kg/zi, 5 zile, sau plasmafereza sunt terapii de primă linie şi sunt considerate a avea eficienţă similară (nivel A). IgIv au mai puţine efecte secundare decât plasmafereza, ceea ce ar favoriza terapia cu IgIv (nivel B). Adiministrarea de IgIv după plasmafereză nu aduce beneficii suplimentare şi de aceea nu este recomandată (nivel B). Combinaţia între Metilprednisolon iv în doze mari şi IgIv poate aduce un beneficiu minor pe termen scurt (nivel C). Copii, care în general au un prognostic mai bun, trebuie trataţi cu IgIv ca prima opţiune terapeutică (nivel C). Pacienţii care prezintă ameliorare clinică după IgIv, iar apoi fac o recădere, ar trebui să primească a doua cură de IgIv (recomandare de bună practică medicală). Pentru pacienţii care nu răspund la o primă cură de IgIv, ar trebui încercată a doua cură, dar nu există date care să susţină acest lucru (recomandare de bună practică medicală). Nu există recomandări în ceea ce priveşte administrarea de IgIv pacienţilor cu forme uşoare de boală sau cu sindrom Miller-Fisher.

    POLINEUROPATIA CRONICĂ INFLAMATORIE DEMIELINIZANTĂ

    Şapte studii controlate randomizate care au inclus 284 de pacienţi trataţi cu IgIv au fost rezumate în bilanţul sistematic Cochrane [38-44]. Patru studii au comparat 2 g/kg IgIv administrate în 2 sau 5 zile cu placebo, unul a comparat IgIv cu o terapie de 6 săptămâni de Prednison oral (scăzut treptat de la 60 la 10 mg) zilnic [41], iar unul a comparat terapia cu IgIv 1,8 g/kg cu plasmafereză de 2 ori pe săptămână, timp de 3 săptămâni, şi apoi o dată pe săptămână timp de 3 săptămâni [38].

    Meta-analiza a cinci studii placebo-controlate cu un total de 232 de pacienţi a arătat că IgIv produc o ameliorare semnificativă pentru dizabilităţile cu durată de 2-6 săptămâni cu un beneficiu relativ de ea ce determină un număr de tratat de 3,7, 95% CI 2,36-6,4. Două studii încrucişate au comparat plasmafereza asociată cu IgIv cu Prednisolonul asociat cu IgIv şi nu au arătat o diferenţă semnificativă, dar numărul de pacienţi nu a fost suficient (clasa II de evidenţă) [39]. Cele două studii au avut tehnici metodologice diferite. Oricum există multe studii observaţionale care raportează un efect benefic prin utilizarea corticosteroizilor exceptând forma pur motorie a PCID (în care s-a arătat că pot avea efect negativ) (clasa III şi IV de evidenţă) [46,47]. În afară de tratamentul formei pur motorie de PCID nu există date care să justifice o altă abordare terapeutică în celelalte variante PCID [46].

    Datele de control de lungă durată în ceea ce priveşte dizabilitatea sunt disponibile dintr-un studiu larg de 117 pacienţi [45]. Doza iniţială de încărcare a fost de 2 g/kg urmată de o doză de 1 g/kg la fiecare 3 săptămâni. După 24 de săptămâni, media diferenţei faţă de linia de bază a dizabilităţii a fost -1,1 (SD 1,8) în grupul tratat cu IgIv şi -0,3 (SD1,8) în grupul tratat cu placebo (diferenţa medie de-0,8 (95% CI -1,37 la -0,23). În a doua parte a studiului, după ce pacienţii au fost rerandomizaţi pentru IgIv sau placebo, s-a constatat un efect similar. Un studiu de lungă durată în desfăşurare, care a inclus 84 de pacienţi cu PCID responsivi la IgIv a raportat remisiunea la majoritatea pacienţilor. 73 de pacienţi (87%) au avut nevoie de două cure. Timpul mediu pentru remisiune a fost de 2,1 ani, iar 10% dintre pacienţi au avut nevoie de IgIv peste 8,7 ani [48].

    Recomandări

    Pacienţii cu forme foarte uşoare de boală care interferă foarte puţin cu activităţile zilnice pot fi doar monitorizaţi, fără terapie (recomandare de bună practică medicală). Tratamentul trebuie luat în considerare pentru pacienţii cu forme moderate sau severe de boală. IgIv (2 g/kg în 2-5 zile) (nivelul A) sau corticosteroizii (1 mg/kg sau 60 mg/zi) (nivelul B) pot fi utilizaţi ca prima linie terapeutică în formele senzitivo-motorii de PCID. Prezenţa contraindicaţiilor relative ar trebui să indice care dintre cele două opţiuni terapeutice trebuie aplicată (recomandare de bună practică medicală). Pentru forma pur motorie de PCID trebuie alese IgIv, iar dacă pacienţii primesc deja corticosteroizi, pacienţii trebuie monitorizaţi atent pentru o posibilă deteriorare clinică (recomandare de bună practică medicală). Dacă un pacient răspunde la IgIv, la următoarele administrări trebuie făcute tentative de a scădea doza pentru a descoperi dacă pacientul mai are nevoie de IgIv şi în ce doză (recomandare de bună practică medicală). Este important de evitat deteriorarea clinică ce apare înaintea următoarei cure de IgIv. Intervalele dintre curele de IgIv trebuie stabilite astfel încât această deteriorare să nu apară. Dacă un pacient cu PCID devine stabil în timpul terapiei cu IgIv, întâi se încearcă scăderea dozei de IgIv şi apoi frecvenţa administrării (recomandare de bună practică medicală). Aceste recomandări sunt în acord cu ghidurile EFNS de tratament în PCID publicate [46].

    NEUROPATIA MOTORIE MULTIFOCALĂ

    Există puţine opţiuni terapeutice pentru pacienţii cu neuropatie motorie multifocală (NMM). NMM, de obicei, nu răspunde la steroizi sau plasmafereză şi pacienţii chiar pot prezenta înrăutăţirea bolii dacă aceste terapii sunt aplicate [49-52]. Eficacitatea IgIv în NMM a fost sugerată de mai multe studii deschise necontrolate; în 94 de cazuri raportate, publicate între 1990 şi 2004, o îmbunătăţire a forţei musculare a fost observată la 81% dintre pacienţi şi o ameliorare a dizabilităţii în 74% (clasa IV de evidenţă) [53]. Există patru studii controlat randomizate care au studiat administrarea IgIv în NMM [54-57], care au inclus 45 de pacienţi.

    34 de pacienţi au fost randomizaţi să primească IgIv sau placebo [53]. Au fost utilizate scale diferite de dizabilitate. Tratamentul cu IgIv a fost superior celui cu placebo în inducerea creşterii de forţă musculară şi diferenţa a fost semnificativă (P=0,0005; NNT 1,4 ; 95% CI 1,1-1,8) (clasa I de evidenţă). Pentru că slăbiciunea musculară este singurul factor determinant al dizabilităţii la pacienţii cu NMM, se poate presupune că ameliorarea forţei musculare va determina şi scăderea dizabilităţii după tratamentul cu IgIv.

    Titrul mare de anticorpi antigangliozide GM1 şi evidenţierea blocurilor de conducere bine definite s-au corelat cu răspunsul favorabil la administrarea IgIv (clasa IV de evidenţă) [58]. Aproximativ o treime din pacienţi au o remisiune susţinută (>12 luni) sub tratamentul cu IgIv; aproximativ jumătate din pacienţi au nevoie de infuzii repetate de IgIv, iar dintre ei, jumătate au nevoie şi de tratament imunosupresor [59]. Efectul benefic al IgIv scade după folosirea îndelungată, chiar şi atunci când dozele sunt crescute, probabil datorită degenerării axonale continue [60,61]. Cu toate acestea, într-un studiu retrospectiv, terapia cu doze de menţinere mai mari de IgIv decât normal (1,6-2 g/kg 4-5 zile) a promovat reinervarea, a scăzut numărul de blocuri de conducere şi a prevenit degenerarea axonală pentru 10 pacienţi cu NMM timp de 12 ani [62].

    Recomandări

    Cum nu există alte posibilităţi terapeutice cu efect benefic demonstrat, se recomandă ca prima linie de tratament IgIv (2 g/kg în 2-5 zile) (nivelul A). În cazul în care prima cură este eficientă, trebuie luate în considerare şi alte cure (nivelul C). Un număr considerabil de pacienţi au nevoie de tratament prelungit, dar trebuie făcute încercări de a scădea dozele pentru a afla dacă pacientul are întradev ăr nevoie de IgIv (recomandare de bună practică medicală). Frecvenţa administrărilor trebuie reglată în funcţie de răspunsul individual, în timp ce regimul tipic de tratament este de 1 g/kg la fiecare 2-4 săptămâni sau 2 g/kg la fiecare 4-8 săptămâni (recomandare de bună practică medicală). Un ghid recent european de tratament despre managementul NMM precizează şi alte opţiuni terapeutice [63].

    NEUROPATIA DEMIELINIZANTĂ PARAPROTEINEMICĂ

    Paraproteinemia sau gamapatia monoclonală se caracterizează prin prezenţa în ser de imunoglobuline anormale (proteina M) produse de măduva osoasă. Diferitele tipuri de imunoglobuline sunt clasificate în funcţie de tipul de lanţ greu: IgG, IgA sau IgM. Paraproteinemiile non-maligne sunt numite gamapatii monoclonale cu semnificaţie necunoscută (GMSN).

    Paraproteinele apar la 10% dintre pacienţii cu neuropatie periferică ce nu este secundară unei boli primare [64]. În 60% dintre pacienţii cu neuropatie legată de GMSN, paraproteina face parte din clasa IgM [65]. La aproape 50% dintre pacienţii care au paraproteină IgM şi neuropatie periferică, proteina M reacţionează împotriva glicoproteinei asociate mielinei [66]. Cea mai comună neuropatie periferică cu GMSN tip IgM are manifestare distală şi este de tip demielinizant cu distribuţie simetrică. Pacienţii cu neuropatie paraproteinemică cu IgG sau IgA au, de obicei, afectare proximală şi distală, imposibil de distins de PCID.

    Există două studii randomizate placebo-controlate în care s-au administrat IgIv la 33 de pacienţi cu neuropatie demielinizantă paraproteinemică IgM [67,68] (clasa II de evidenţă). Un alt studiu randomizat care a inclus 20 de pacienţi a comparat IgIv şi intereronul α [69] (clasa II de evidenţă). Rezultatele acestor studii au fost rezumate în bilanţul Cochrane [70], care a concluzionat că IgIv sunt relativ sigure şi pot aduce beneficiu pe termen scurt. Există 6 studii de clasa IV [71-76] care totalizează 56 de pacienţi trataţi cu IgIv. Dintre aceştia, 26 au avut o amelioare clinică semnificativă. În ghidurile EFNS de tratament, IgIv au fost indicate în neuropatia demielinizantă paraproteinemică IgM doar pacienţilor cu dizabilitate importanţa sau deteriorare clinică rapidă [77].

    Nu există studii controlate despre terapia cu IgIv în neuropatia paraproteinemică IgG sau IgA. Există un singur studiu retrospectiv de 20 de pacienţi cu neuropatie IgG trataţi cu IgIv; beneficiul terapeutic a fost înregistrat la 8 dintre ei [78] (clasa IV de evidenţă). Un studiu prospectiv a demonstrat ameliorare clinică la 2 din 4 pacienţi cu neuropatie pararoteinemică IgG [72] (clasa IV de evidenţă). Într-o analiză care a inclus 124 de pacienţi cu neuropatie paraproteinemică IgG, 81% dintre cei 67 de pacienţi cu neuropatie predominant demielinizantă au răspuns la imunoterapiile utilizate în PCID (inclusiv IgIv) în comparaţie cu 20% dintre cei cu neuropatie axonală [79] (clasa IV de evidenţă). O analiză Cochrane a stabilit că există un suport limitat pentru imunoterapie (inclusiv IgIv) la pacienţii cu neuropatie paraproteinemică IgG sau IgA [80]. Ghidurile de tratament EFNS concluzionează că detecţia IgG sau IgA nu justifică o abordare terapeutică diferită de cea din PCID fără paraproteinemie [77].

    Recomandări

    IgIv trebuie considerate ca tratament iniţial în neuropatia demielinizantă paraproteinemică IgM (nivelul B de recomandare). Atât timp cât efectele pe termen lung şi raportul cost-beneficiu nu se cunosc, nu se recomandă utilizarea IgIv pacienţilor fără dizabilitate semnificativă (recomandare de bună practică medicală). Pentru pacienţii cu dizabilitate importantă sau deteriorare rapidă, IgIv pot fi încercate, deşi eficacitatea lor nu a fost demonstrată (recomandare de bună practică medicală). Pentru pacienţii cu neuropatie PCID-like, detecţia paraproteinemiei nu justifică o abordare terapeutică diferită de cea a pacienţilor cu PCID fără paraproteină.

    SINDROAMELE PARANEOPLAZICE

    Sindroamele paraneoplazice reprezentate de sindromul miastenic Eaton-Lambert şi neuromiotonia sunt considerate cele care răspund cel mai bine la terapie imunosupresoare. Există un singur raport care arată beneficiul pe termen scurt al IgIv în ceea ce priveşte forţa musculară [81] (clasa II de evidenţă). O analiză Cochrane recentă a arătat că date limitate dintr-un studiu placebo-controlat au indicat îmbunătăţirea forţei musculare după IgIv [82]. Răspunsul la IgIv probabil nu este diferit la pacienţii cu sindrom Eaton-Lambert paraneoplazic şi la cei cu sindrom Eaton-Lambert nonparaneoplazic. Un singur raport de caz descrie îmbunătăţirea clinică după IgIv în neuromiotonie [83], în timp ce altul demonstrează înrăutăţirea bolii după IgIv [84]. Simptomele din sindromul paraneoplazic opsoclonus-ataxie la copiii cu neuroblastom se pare că se îmbunătăţesc la terapia cu IgIv, deşi nu există date despre beneficiile pe termen lung [85] (clasa IV de evidenţă). La pacienţii adulţi, răspunsul imunosupresor este mai diminuat, deşi se pare că IgIv grăbesc recuperarea (clasa IV de evidenţă) [86]. Există prea puţine date despre utilizarea IgIv în degenerescentă cerebeloasă paraneoplazică, encefalită limbică sau neuropatiă senzitivă paraneoplazică. În rapoartele publicate, pacienţii au fost trataţi cu o combinaţie de imunosupresoare sau imnunomodulatoare, inclusiv IgIv, cu răspuns slab [87] (clasa IV de evidenţă).

    Recomandări

    IgIv pot fi încercate în sindromul miastenic Eaton-Lambert paraneoplazic şi în sindromul opsoclonus-ataxie la pacienţii pediatrici cu neuroblastom (recomandare de bună practică medicală). Nu se pot face recomandări clare despre utilizarea IgIv în neuromiotonia paraneoplazică, degenerescentă cerebeloasă paraneoplazică, encefalita limbică sau neuropatia senzitivă paraneoplazică.

    MIOPATIILE INFLAMATORII

    Trei categorii de miopatii inflamatorii sunt revizuite în ceea ce priveşte terapia cu IgIv: dermatomiozită, polimiozită şi miozită cu corpi de incluzie.

    Dermatomiozita

    Datele publicate aici se bazează pe un studiu randomizat controlat, pe un studiu nonrandomizat controlat, unul retrospectiv şi patru serii de cazuri. Un studiu randomizat pe 3 luni a comparat terapia cu IgIv şi Prednison cu placebo şi Prednison la 15 pacienţi rezistenţi terapeutic [88]. Pacienţii care au primit IgIv au prezentat o ameliorare semnificativă pe scara simptomelor (P=0.035) şi o modificare a scalei MRC (P=0.018) (clasa II de evidenţă). Un studiu retrospectiv [89] şi două serii de cazuri [90,91] au încercat IgIv ca terapie adiţională (clasa III de evidenţă), 82% dintre aceşti pacienţi prezentând ameliorare clinică. Un studiu non-randomizat şi o serie de cazuri au inclus pacienţi cu dermatomiozită sau polimiozită [92,93]. Rezultatele au fost pozitive în ambele situaţii (clasa IV de evidenţă).

    Recomandări

    IgIv sunt recomandate ca opţiune terapeutică secundară în combinaţie cu Prednisonul la pacienţii cu dermatomiozită care nu au răspuns suficient la terapia cu steroizi (nivelul B de recomandare). IgIv sunt recomandate împreună cu medicaţia imunosupresoare ca o măsură de a putea scădea doza de corticosteroizi în dermatomiozită (nivelul C de recomandare). IgIv nu sunt recomandate ca monoterapie în dermatomiozită (recomandare de bună practică medicală). În formele severe de dermatomiozită, IgIv pot fi considerate ca opţiune terapeutică de prima linie în asociere cu medicaţie imunosupresoare (recomandare de bună practică medicală).

    MIOZITA CU CORPI DE INCLUZIE

    Trei studii randomizat controlate cu număr mic de pacienţi au fost publicate. Două au fost studii încrucişate care au comparat IgIv cu placebo la 19 pacienţi [94] şi 22 de pacienţi [95] (clasa II de evidenţă). Rezultatele au fost negative chiar dacă efecte pozitive simptomatice au fost înregistrate. Într-un alt studiu randomizat controlat, IgIv plus Prednison au fost comparate cu placebo plus Prednison la 35 de pacienţi [96] (clasa II de evidenţă). Rezultatele au fost, de asemenea, negative.

    Recomandări

    IgIv nu sunt recomandate în tratamentul miozitei cu corpi de incluzie sporadică (nivelul A de recomandare).

    POLIMIOZITA

    Un singur studiu non-randomizat [97] (clasa III de evidenţă) şi două serii de caz (clasa IV de evidenţă) despre terapia IgIv în polimiozită au fost publicate. Doar primul a folosit IgIv exclusiv la pacienţii cu polimiozită. Acest studiu a raportat ameliorare clinică la 71% dintre pacienţi, cu îmbunătăţirea semnificativă a forţei musculare, a dizabilităţii musculare şi a nivelului de CK (P<0.01). Dozele de steroizi au putut fi scăzute după terapia cu IgIv (P<0.05).

    IgIv pot fi considerate ca terapie alternativă la pacienţii care nu răspund la terapia imunosupresoare convenţională. Dozele şi durata sunt cele recomandate pentru dermatomiozită.

    Recomandări

    IgIv pot fi considerate o opţiune terapeutică pentru pacienţii cu polimiozită care nu răspund la tratamentul imunosupresor (nivelul C de recomandare).

    MIASTENIA GRAVIS

    Miastenia gravis este cauzată de autoanticorpi direcţionaţi împotriva unor antigene situate pe mebrana postsinaptică a joncţiunii neuromusculare; pentru majoritatea pacienţilor, aceşti anticorpi sunt direcţionaţi contra receptorilor de acetilcolină (AchR), în 5% dintre cazuri sunt direcţionaţi contra tirozin-kinazei muscular specifice (MuSK), iar în alte 5% împotriva unor antigene necunoscute. S-a demonstrat că aceşti anticorpi au o influenţa directă asupra slăbiciunii musculare. Plasmafereza cu îndepărtarea autoanticorpilor are un efect pozitiv bine documentat [98].

    O ameliorare a slăbiciunii musculare în MG a fost indusă de IgIv, fapt documentat de 5 studii controlate, prospective, cuprinzând 338 de pacienţi (cele 3 studii mai mari reprezintă clasa I de evidenţă [99-101], iar cele 2 mai mici reprezină clasa II de evidenţă [102,103]). Un singur studiu placebocontrolat, care a inclus 51 de pacienţi cu evoluţie progresivă, a studiat efectul IgIv pe termen scurt. S-a obţinut o îmbunătăţire cantitativă importantă a forţei musculare. Efectul pozitiv a apărut după 2 săptămâni şi a durat 4 săptămâni. Celelalte patru studii au arătat că IgIv au aceeaşi eficacitate terapeutică în faza acută de exacerbare a bolii, ca şi plasmafereza (clasa I de evidenţă). S-a înregistrat o uşoară întârziere a instalării efectului în terapia cu IgIv faţă de plasmafereză, dar cu mai puţine reacţii adverse. Nu s-a dovedit a fi o diferenţă importantă între doza de 2 g/kg timp de 2 zile faţă de 1 g/kg într-o zi (doza mai mare are însă o uşoară superioritate) [100].

    Variaţia titrului de anticorpi antiAchR nu a fost semnificativă [99,102].

    Există câteva rapoarte retrospective sau prospective la pacienţii cu MG trataţi cu IgIv în fazele de exacerbare, unele dintre ele făcând comparaţia cu alte terapii (clasa III de evidenţă şi clasa IV de evidenţă). Doza utilizată cel mai frecvent a fost de 2 g/kg. Aceste studii au arătat o importantă ameliorare clinică după IgIv în toate grupele musculare, ameliorarea începând după 3-6 zile [104-109].

    Există raportări despre efectul pozitiv al IgIv şi la pacienţii cu MG şi anticorpi antiMuSK [110,111]. În singurul studiu prospectiv placebo-controlat au fost incluşi 14 pacienţi cu anticorpi antiMuSK şi 13 pacienţi fără anticorpi decelabili [101]. Nu au fost raportate rezultatele în funcţie de tipul de anticorpi, dar s-a demonstrat că IgIv au avut efect benefic la pacienţii cu anticorpi nonAchR (clasa IV de evidenţă).

    Un ghid EFNS recent şi două analize Cochrane au concluzionat că utilizarea IgIv este bine documentată în terapia de scurtă durată pentru exacerbările acute şi formele severe de MG [98,112]. S-a pus în discuţie dacă plasmafereza are un efect mai rapid decât IgIv în criza miastenică, dar acest lucru nu a putut fi dovedit în studiile controlate.

    IgIv sunt frecvent folosite la pacienţii cu MG înainte de timectomie sau alte intervenţii chirurgicale. Această terapie se recomandă celor cu slăbiciune musculară severă, simptome bulbare, funcţie respiratorie deprimată sau cu timoame. Nu există însă studii controlate pentru această practică. Efectul pozitiv bine documentat al IgIv în exacerbările acute de boală este util şi în stările postoperatorii (recomandare de bună practică medicală). IgIv sunt recomandate în MG severă sau în exacerbările acute ale MG la gravide, sau înainte de naştere. IgIv au fost recomandate şi pentru MG neonatală [113] (recomandare de bună practică medicală).

    IgIv au fost propuse şi pentru terapia de lungă durată a MG severe. Există însă prea puţine studii care au inclus un număr prea mic de pacienţi; aceste studii au înregistrat îmbunătăţire clinică importantă care a apărut după câteva zile şi s-a menţinut până la 2 ani [114-116] (clasa IV de evidenţă). Doza de întreţinere de IgIv a fost administrată la 1-4 luni. Majoritatea pacienţilor din aceste studii au primit simultan şi terapie imunosupresoare sau simptomatică. De aceea, se consideră că nu există suficiente date pentru a recomanda utilizarea IgIv în terapia de lungă durată a pacienţilor cu MG 98, [112,113].

    Recomandări

    IgIv au efect pozitiv în tratamentul exacerbărilor acute ale MG şi în formele severe de boală (nivelul A de recomandare). Au efect similar cu plasmafereză. Terapia cu IgIv este sigura care se poate folosi la copii, gravide şi vârstnici cu alte patologii importante. Nu există suficiente date pentru a recomanda IgIv în terapia cronică a MG (asociate sau nu cu alte imunomodulatoare).

    SINDROMUL POST - POLIO

    Sindromul post-polio (SPP) se caracterizează prin săbiciune musculară nouă, atrofie musculară, fatigabilitate şi durere, apărute la câţiva ani după poliomielita acută. Alte cauze de slăbiciune musculară nou instalată trebuie excluse [117,118]. Prevalenţa sindromului post-polio la pacienţii cu antecedente de poliomielită a fost de 20-60% (depinde de regiunea geografică). În Europa, ultima mare epidemie a fost în anii '50 şi a afectat mai ales copiii mici. Prevalenţa sechelelor poliomielitei este de 50-200/100.000.

    Sindromul post-polio este cauzat de degenerarea unităţilor motorii, iar neuronii motori nu pot menţine toate terminaţiile lor nervoase. Markeri imunologici şi inflamatori au fost depistaţi în LCR şi ţesutul nervos central [119].

    Există două studii randomizate controlate în ceea ce priveşte tratamentul cu IgIv în SPP (clasa I de evidenţă) [120,121] care au inclus 155 de pacienţi. În plus, mai există un studiu necontrolat de 14 pacienţi [122] şi un raport de caz [123] (clasa IV de evidenţă). În studiul cel mai important, s-a remarcat îmbunătăţirea forţei musculare în 8,3% dintre cazuri după două cure de IgIv timp de 3 luni. S-a înregistrat, de asemenea, creşterea activităţii fizice şi îmbunătăţirea clinică subiectivă [121]. Cel mai mic studiu a inclus 20 de pacienţi şi un singur ciclu de IgIv care a scăzut durerea, dar nu a îmbunătăţit forţa musculară şi fatigabilitatea [120]. Există un raport de caz al unui pacient cu progresie rapidă a slăbiciunii musculare care a prezentat o ameliorare marcată după administrarea de IgIv [123]. IgIv reduc citokinele proinflamatorii din LCR [119,120].

    Sindromul post-polio este o afecţiune cronică. Deşi a fost descris efectul modest al IgIv în evoluţia bolii pe termen scurt, nu se ştie nimic depre efectul lor pe termen lung. Nu se cunosc relaţiile dintre răspunsul clinic la tratamentul cu IgIv şi severitatea SPP, modificările inflamatorii din LCR sau modificările LCR după administrarea IgIv. Doza optimă de IgIv şi frecvenţa administrării nu au putut fi stabilite. Nu a putut fi evaluat raportul cost/beneficiu. În ghidurile EFNS au fost evaluate terapii non-IgIv pentru SPP [117].

    Recomandări

    IgIv au un efect pozitiv minor până la moderat asupra forţei musculare şi calităţii vieţii în SPP (clasa I de evidenţă). Efectul de lungă durată, doza şi raportul cost/beneficiu nu se cunosc, de aceea utilizarea de rutină a IgIv în SPP nu este recomandată (recomandare de bună practică medicală). La câţiva pacienţi cu o progresie rapidă a slăbiciunii şi atrofie musculară (mai ales dacă s-a evidenţiat o inflamaţie la nivelul măduvei spinării) IgIv pot fi încercate în cazul în care pot fi urmărite riguros forţa musculară şi calitatea vieţii (recomandare de bună practică medicală).

    SCLEROZA MULTIPLĂ

    Până de curând, patru studii randomizate dubluorb au arătat un efect benefic pe activitatea bolii în scleroză multiplă forma recurent-remisivă (SMRR) [124-127]. Toate cele 4 studii au fost incluse în clasa II de evidenţă din cauza limitărilor în metodologie sau dimensiune. IgIv în doza de 0,15-0,2 g/kg la fiecare 4 săptămâni timp de 2 ani au determinat o scădere pronunţată în rata de racădere în două studii placebo-controlate (59% în studiul lui Fazekas et al. [125] şi 63% în studiul lui Achion et al.) [124]. Cel mai mare studiu, cu o durată de 2 ani, care a inclus 150 de pacienţi, a arătat un efect benefic semnificativ pe scala EDSS faţă de bază, comparând cu placebo (P=0.008) [125]. Un studiu mic ce a utilizat două doze diferite de IgIv (0,2 g/kg şi 0,4 g/ kg la fiecare 4 săptămâni) a arătat o scădere semnificativ ă a ratei de recădere în comparaţie cu placebo, dar nici o diferenţă între cele două doze de IgIv [126]. Un studiu încrucişat ce a inclus pacienţi cu SMRR a arătat un efect benefic al IgIv (2 g/kg la fiecare 4 săptămâni) faţă de placebo, pe leziunile captatante de gadoliniu evidenţiate la RM [127].

    O metaanaliză ce a cuprins 4 studii a arătat o reducere importantă a ratei anuale de recădere (P=0,00003) şi a progresiei bolii (P=0,04) (clasa I de evidenţă) [128].

    Bazându-ne pe aceste date, recomandăm utilizarea IgIv ca opţiune terapeutică secundară, dacă alte terapii injectabile nu au fost tolerate [129]. IgIv nu au putut fi incluse în terapia de primă linie datorită datelor limitate de evidenţă a eficacităţii clinice şi pentru că doza optimă de IgIv nu a putut fi stabilită.

    Recent, studiul PRIVIG (127 de pacienţi cu SMRR) de preventie a recăderilor prin terapia cu IgIv 0,2 g/kg şi 0,4 g/kg lunar a eşuat să demonstreze efectul poztiv asupra ratei de recădere şi a activităţii leziunilor evidenţiate prin RM [130].

    Într-un studiu cu 91 de pacienţi cu sindroame clinice izolate, IgIv au redus semnificativ rata de conversie la scleroza multiplă clinic definită (P=0,03) şi au scăzut leziunile noi T2 evidenţiate la RM, comparativ cu placebo (clasa II de evidenţă) [131].

    În scleroza multiplă secundar-progresivă, un studiu larg placebo-controlat cu 318 pacienţi care au primit IgIv 1 g/kg lunar, a eşuat să demonstreze un efect pozitiv asupra ratei de recădere, deteriorării scalei EDSS şi volumului leziunilor T2 (clasa I de evidenţă). Singurul efect benefic a fost reducerea atrofiei cerebrale [132]. Foarte recent, un studiu placebo-controlat cu 231 de pacienţi (cu scleroză multiplă primar-34 sau secundar-197 progresivă) care au primit 0,4 g/kg lunar timp de 2 ani, a arătat o întârziere în progresia EDSS (P=0,04) deşi efectul a fost limitat la pacienţii cu scleroză multiplă primar progresivă (clasa II de evidenţă) [133]. Studii mici au arătat că IgIv pot reduce rata de recădere la femei după naştere (clasa IV de evidenţă) [134-136].

    Două studii de 76 şi 19 pacienţi cu exacerbări acute de boală au arătat că IgIv nu au avut efect asupra recuperării din fazele acute de boală când au fost asociate Metilprednisolonului iv. (clasa II de evidenţă) [137,138]. Deficitele cronice vizuale sau motorii nu au fost afectate de adiministrarea de IgIv comparativ cu placebo (clasa I de evidenţă) [139-141].

    Recomandări

    IgIv pot fi considerate ca opţiune terapuetică secundară sau terţiară în SMRR dacă terapia convenţională imunomodulatoare nu este tolerată din cauza efectelor adverse sau patologiei asociate (nivelul B de recomandare) şi, în mod particular, în sarcină, unde alte terapii nu pot fi utilizate (recomandare de bună practică medicală). IgIv nu sunt recomandate pentru tratamentul SM secundar progresiv (nivelul A de recomandare). IgIv nu par să aibă valoare ca terapie adiţională Metilprednisolonului în exacerbările acute (nivelul B de recomandare) şi nu sunt recomandate pentru simptomele cronice ale SM (nivelul A de recomandare). Pentru sindroamele clinice izolate şi SM primar progresivă nu există suficiente date pentru a face recomandări.

    ALTE BOLI DEMIELINIZANTE ALE SISTEMULUI NERVOS CENTRAL

    Neuromielita optică (boala Devic) este o boală demielinizantă a măduvei spinării şi nervilor optici, care se manifestă prin atacuri recurente şi tendinţă la prognostic prost. Există un singur studiu de caz care sugerează că administrarea lunară de IgIv a fost asociată cu reducerea recăderilor (clasa IV de evidenţă) [142].

    Scleroza concentrică Balo este o boală severă demielinizantă cu prognostic prost. Există un raport de caz care sugerează că IgIv (0,4 g/kg/zi timp de 5 zile) şi Interferonul beta-1a administrat postpartum pot determina ameliorare neurologică parţială (clasa IV de evidenţă) [143].

    Encefalomielita acută diseminată (EMAD) este o boală demielinizantă monofazică, mediată imun, care afectează sistemul nervos central şi se asociază cu morbiditate şi mortalitate importante. Studii controlate despre terapia în EMAD nu există. Tratamentul standard este cu corticosteroizi în doze mari. Utilizarea IgIv (0,4 g/kg/zi timp de 5 zile sau 1 g/kg/zi timp de 2 zile) a fost raportată ca putând avea efect favorabil când este terapie iniţială, atât la adult cât şi la copil (clasa IV de evidenţă) [144-148]. IgIv pot avea efecte benefice ca terapie de a doua linie (clasa IV de evidenţă) [149-152], mai ales la pacienţii care nu au răspuns la terapia cu steroizi (clasa IV de evidenţă) [153-155] sau la pacienţii cu implicarea sistemului nervos periferic şi eşuarea terapiei cortizonice (clasa IV de evidenţă). Combina ţia alternativă de IgIv şi steroizi (clasa IV de evidenţă) [156-161] sau de IgIv, plasmafereză şi steroizi ar putea avea efect favorabil dacă este adminstrată precoce în cursul bolii (clasa IV de evidenţă) [162,163].

    Recomandări

    IgIv pot avea efect favorabil în EMAD şi de aceea ar trebui încercate (0,4 g/kg/zi timp de 4-5 zile) la pacienţii care nu răspund la doze mari de steroizi (recomandare de bună practică medicală). Curele pot fi repetate. Plasmafereza trebuie şi ea luată în considerare la pacienţii care nu răspund la corticoterapie.

    SINDROMUL STIFF-PERSON

    Datele publicate sunt valabile dintr-un studiu randomizat dublu-orb, placebocontrolat, încrucişat (clasa I de evidenţă) [164], din opiniile unor experţi naţionali (clasa IV de evidenţă) [165], din 3 studii necontrolate (clasa IV de evidenţă) [166-168], două serii de caz (clasa IV de evidenţă) [169,170], 16 raportări de caz (clasa IV de evidenţă) şi 5 analize retrospective din studii clinice randomizate controlate (clasa I de evidenţă) [171-175].

    Studiul randomizat [164] a înrolat 16 pacienţi care au fost trataţi cu 2 g/kg de IgIv (împărţite în două doze timp de 2 zile) sau placebo pentru 3 luni. După o lună fără terapie, fiecare pacient a trecut la terapia alternativă pentru încă 3 luni. Toţi pacienţii au fost urmăriţi cel puţin 3 luni după infuzii. Rezultatele au arătat un declin semnificativ al scorului de rigiditate pentru cei care au primit IgIv şi rebound când au fost trecuţi la terapia cu placebo. 11 dintre cei 16 pacienţi care au primit IgIv au fost capabili să meargă fără ajutor. Durata beneficiului a fost de 6- 12 săptămâni până la un an. Titrul seric de anticorpi antiGAD a scăzut după administrarea de IgIv, dar nu şi după placebo. Acest studiu a demonstrat că terapia cu IgIv este sigură şi eficientă pentru pacienţii cu sindrom stiff-man.

    Studiile necontrolate au arătat că IgIv au îmbunătăţit calitatea vieţii la 6 pacienţi cu sindrom stiff- man [166], iar la alte 2 grupuri (compuse fiecare din 3 pacienţi) au determinat ameliorare obiectivă [167,168]. Două serii de caz au arătat ameliorare clinică la 5 din 6 pacienţi trataţi cu IgIv [169,170].

    Recomandări

    Se recomandă a se folosi IgIv (2 g/kg în 2-5 zile) la pacienţii cu sindrom stiff-man care răspund incomplet la Diazepam sau Baclofen şi au dizabilitate importantă din cauza rigidităţii trunchiului (nivelul A de recomandare) (clasa I de evidenţă).

    EPILEPSIA REZISTENTĂ LA TRATAMENT

    Epilepsia infantilă rezistentă la tratament include mai multe boli, cum ar fi: sindromul Landau-Kleffner, sindromul West, sindromul Lennox-Gastaut, epilepsia mioclonică severă sau epilepsii rezistente care se manifestă tipic în copilărie sau adolescenţă şi se caracterizează prin disfuncţie neurologică progresivă. Tratamentul standard pentru epilepsia rezistentă constă în antiepileptice, doze mari de steroizi sau plasmafereză. Tratamentul chirurgical trebuie luat în considerare. Raportări de cazuri au arătat că uneori epilepsia rezistentă poate răspunde la IgIv (clasa IV de evidenţă) [176,177].

    Aproximativ 100 de pacienţi cu sindrom West sau Lennox-Gastaut au fost trataţi cu IgIv cu rezultate variabile [177,178]. Terapia a determinat reducerea crizelor cu îmbunătăţirea aspectului EEG în aproape jumătate dintre cazuri. Efectele pozitive au durat de la câteva zile la câteva săptămâni sau luni. Recăderile au fost frecvente.

    Utilizarea cu succes ca monoterapie iniţială în sindromul Landau-Kleffner a fost raportată în câteva studii de caz [179,180], iar la câţiva pacienţi după terapia iniţială cu steroizi sau antiepileptice cu steroizi [182,183,184].

    Studiile de caz despre folosirea IgIv în epilepsia rezistentă au sugerat că administrarea lunară de IgIv (0,4 g/kg pentru 5 zile la interval de 4 săptămâni) poate ameliora boala în cazul pacienţilor refractari la antiepileptice, steroizi sau plasmafereză [186].

    Recomandări

    IgIv par să aibă un efect favorabil în epilepsia rezistentă şi pot fi încercate la pacienţii refractari la alte terapii (recomandare de bună practică medicală). IgIv au fost administrate în doze de 0,4 g/kg/zi, timp de 4-5 zile, iar curele pot fi repetate la 2-6 săptămâni.

    EFECTE SECUNDARE ALE IgIv

    Efectele secundare ale plasmaferezei şi terapiei cu IgIv au fost raportate în mai multe studii. Acestea au evidenţiat mai frecvent pneumonia, atelectazia, tromboza şi efectele hemodinamice în terapia prin plasmafereză. Reacţiile adverse ale IgIv au inclus: hipotensiunea, dispneea, febra, hematuria, greaţa, vărsătura, meningismul, acutizarea insuficienţei renale cronice, infactul miocardic acut, eritemul dureros.

    Efectele adverse ale IgIv în tratamentul bolilor autoimune neurologice au fost studiate prospectiv în timpul a 84 de cure terapeutice, cu un total de 341 de administrări, în condiţii clinice de rutină [187]. Cefaleea a apărut în 30% dintre cazuri. Efecte adverse severe care să nu permită continuarea terapiei au apărut în 4% dintre cazuri. Acestea au inclus: tromboza de vena jugulară, reacţii alergice şi senzaţie de presiune retrosternală. Modificările de laborator au inclus: anomalii ale enzimelor hepatice şi modificări de hemoleucogramă (leucocite, eritrocite, hematocrit, hemoglobină). Nici una dintre acestea nu a avut relevanţă clinică. Pe baza acestor date, se consideră terapia cu IgIv ca fiind relativ sigură. Pentru a evita complicaţiile, se recomandă monitorizarea atentă a hemoleucogramei, funcţiei hepatice şi funcţiei renale [187].

    CONFLICTE DE INTERESE

    Cuvinte cheie: encefalomielită acută diseminată, scleroza concentrică Balo, epilepsia refractară a copilului, polineuropatie cronică inflamatorie demielinizantă, dermatomiozită, sindromul Guillan-Barre, imunoglobuline intravenoase, neuropatie motorie multifocală, scleroză multiplă, miastenie gravis, neuromielită optică, encefalită Rasmussen, sindromul stiffman, sindromul post-polio.

    Deşi doze mari de IgIv sunt larg folosite în tratamentul numeroase boli neurologice mediate imun, consensul în ceea ce priveşte utilizarea lor optimă este insuficient. Eficacitatea IgIv a fost demonstrată în sindromul Guillan-Barre (nivelul A), mononeuropatia multifocală (nivelul A), exacerbări acute ale miasteniei gravis sau forme severe de MG pe termen scurt (nivelul A) şi unele neuropatii paraneoplazice (nivelul B). IgIv se recomandă ca terapie de linia a doua în combinaţie cu Prednisonul în dermatomiozită (nivelul B) şi polimiozită (nivelul C). IgIv trebuie considerate ca terapie de linia a doua sau a treia în scleroza multiplă recurentremisiv ă, dacă terapia convenţională imunomodulatoare nu este tolerată (nivelul B) şi în recăderile din timpul sarcinii sau postpartum (recomandare de bună practică medicală). IgIv par a avea efect favorabil în bolile neurologice paraneoplazice (nivelul A), sindromul stiffman, unele boli demielinizante acute şi epilepsia refractară a copilului (recomandare de bună practică medicală).

    GENERALITĂŢI

    Imunoglobulinele adiministrate intravenos (IgIv) au fost utilizate cu succes în tratamentul a numeroase boli autoimune care interesează sistemul nervos central sau periferic. Deşi mecanismele de acţiune ale Imunoglobulinelor nu au fost pe deplin elucidate, se ştie că ele interferă cu sistemul imunitar la mai multe niveluri. Efectul lor într-o anumită boală nu apare printr-un singur mecanism de acţiune, ci prin mai multe. IgIv reprezintă terapia de primă linie în sindromul GuillanBarre, polineuropatia cronică inflamatorie demielinizantă, neuropatia motorie focală şi dermatomiozită. De asemenea, pot fi folosite în bolile neuromusculare, scleroza multiplă şi boli rare neurologice ale adultului sau copilului, cum ar fi encefalita Rasmussen, sindromul "stiffman", sindromul post-polio. În acest capitol am revizuit toată literatura în ceea ce priveşte utilizarea IgIv în bolile neurologice şi astfel am stabilit recomandările utilizării lor în aceste boli, recomandări bazate pe dovezi.

    MATERIAL ŞI METODE Strategia de căutare

    S-au efectuat căutari sistematice în MEDLINE. Documentarea finală s-a făcut în decembrie 2007. Au fost revizuite articole relevante recente. Consensul a fost stabilit în urma unei şedinte a comitetului autor. Evidenţele au fost clasificate în clase de la I la IV, iar recomandările în nivele de la A la C în acord cu ghidurile EFNS [1]. Când doar clasa IV de evidenţă a fost disponibilă, s-au oferit sfaturi din practică clinică.

    MECANISMELE DE ACŢIUNE ALE IgIv ÎN BOLILE NEUROLOGICE

    Deşi IgIv sunt utilizate de peste 25 de ani, efectele lor clinice nu sunt cunoscute pe deplin. Deşi au multe mecanisme potenţiale de acţiune [2], nu se ştie dacă importanţa terapeutică o are unul, toate sau doar câteva din aceste mecanisme. Cel mai probabil, diferite efecte au importanţă în diferite boli. În această lucrare am luat în considerare mecanismele de acţiune ale IgIv cu relevanţă în bolile neurologice.

    Posibilitatea ca IgIv să acţioneze şi prin mecanisme non-imune [3] - legarea şi îndepărtarea toxinelor microbiene sau interacţiunea cu antigenele de suprafaţă a acestora are importanţă mai mică în bolile neurologice. Acţiunea directă asupra precursorilor oligodendrocitelor poate explica inducerea remielinizării [4,5], deşi au fost descise şi mecanisme alternative [6-9].

    Relevante din punct de vedere neurologic sunt în special efectele imunomodulatoare. IgIv reduc proliferarea celulelor T [10], suprimă activitatea citokinelor proinflamatorii [II-1, TNFα, IFN(gama)], induc apoptoza limfocitelor şi monocitelor [11], scad producţia endogenă de Ig, accelerează catabolismul Ig [3], suprimă diferenţierea celulelor B. Imunoglobulinele terapeutice exercită un efect de inhibare a producţiei de anticorpi mediat de regiunea Fc; de asemenea, modulează reţelele antiidiotipice vitale în toleranţa imună.

    IgIv conţin anticorpi antiidiotipici care se leagă de regiunea F(ab) pentru a neutraliza autoanticorpii (mecanism implicat în neuropatia GM1 şi probabil sindromul Guillan-Barre) [12,13]. IgIv sunt considerate efectori imuni citopatici care interferă cu sistemul complementului: efectele benefice ale IgIv se asociază cu dispariţia complementului din muşchi [14], supresia macrofagelor prin inducerea expresiei de Φ FCγRII-B şi reducerea activităţii fagocitare.

    SINDROMUL GUILLAN-BARRE

    Etiologia autoimună a bolii a permis introducerea în practică a imunoterapiei. Înainte ca aceasta să fie introdusă, 10% dintre pacienţi mureau şi 20% rămâneau cu dizabilităţi semnificative [15]. Plasmafereza a fost introdusă în 1978 şi s-a dovedit a avea un beneficiu important într-un studiu randomizat publicat în 1985 [16,17]. De atunci a devenit un standard de măsurare a eficacităţii altor metode terapuetice [18].

    Imunoglobulinele au început să fie folosite în sindromul Guillan-Barre în 1988 [19]. În 1992, un studiu randomizat a comparat IgIv cu plasmafereza, arătând efecte terapeutice similare [20]. În 5 studii cu un total de 582 de pacienţi, îmbunătăţirea gradului de dizabilitate a fost foarte asemănător comparând terapia cu IgIv şi plasmafereza, WMD 20,02 (95% CI 20.25-0.20) [20-24]. Eficacitatea IgIv a fost demonstrată la pacienţii cu sindrom Guillan- Barre incapabili să meargă fără sprijin (scor de dizabilitate≥3), care au început să primească IgIv în primele 2 săptămâni de la debutul bolii. Plasmafereza este şi ea eficientă atunci când este aplicată pacienţilor moderat-sever afectaţi [25] şi celor aflaţi în primele 4 săptămâni de la debut [17]. Acest aspect nu a fost studiat pentru terapia cu IgIv. Există un studiu care a comparat terapia cu plasmafereza şi cea cu plasmafereză urmată de administrarea de IgIv: cei 128 de pacienţi care au primit a doua variantă de terapie nu au avut un beneficiu semnificativ după 4 săptămâni de tratament, în comparaţie cu cei 121 care au fost trataţi doar prin plasmafereză [22].

    La copii, care au de obicei un prognostic mai bun al bolii decât adultii, datele de evidenţă se bazează pe trei studii în desfăşurare care sugerează că IgIv grăbesc recuperarea în comparaţie cu tratamentul suportiv [26-28], ceea ce este susţinut de un studiu observaţional [29].

    Un studiu recent raportează posibile efecte benefice minore ce pot fi obţinute din asocierea Metilprednisolonului intravenos în doze mari la terapia cu IgIv [30]. Semnificaţia acestui studiu a fost controversată [31].

    Comparaţiile între IgIv şi plasmafereză nu au arătat vreo diferenţă nici în prognosticul pe termen lung al bolii. Nici IgIv, nici plasmafereza şi nici alte terapii nu reduc semnificativ mortalitatea, care este de la 5 la 15% în spital [32].

    Prea puţine informaţii sunt disponibile în ceea ce priveşte dozajul IgIv. Doza uzuală este de 0,4g/kg/zi timp de 5 zile. Într-un studiu francez s-a arătat că terapia de 3 zile de 0,4 g/kg/zi IgIv a avut eficienţă uşor mai mică (dar nu semnificativ statistic) decât terapia de 6 zile de 0,4 g/kg/zi IgIv [25].

    În studiile retrospective, pacienţii cu anticorpi antigangliozide (GM1 sau GM1b) trataţi cu IgIv au avut o recuperare mai rapidă decât cei trataţi cu plasmafereză [33-35]. Nu există date de evidenţă care să susţină că este mai bine a se administra IgIv (2 g/kg) în 2 sau 5 zile. Există unele date care susţin că administrarea IgIv în 2 zile ar creşte rata de recădere [28].

    Deocamdată lipsesc informaţiile despre cum trebuie trataţi pacienţii care nu răspund la IgIv sau plasmafereză. În general, în cazurile în care pacienţii prezintă o îmbunătăţire sau stabilizare a bolii şi apoi o recădere, se încearcă retratarea lor cu IgIv (2 g/kg în 2-5 zile) sau cu plasmafereză. Există date care susţin că o recădere care apare după 9 săptămâni reprezintă debutul acut al polineuropatiei cronice inflamatorii demielinizante [36]. Unele centre tratează pacienţii care nu prezintă ameliorare clinică după 2-3 săptămâni cu o nouă cură de IgIv [37]. Nu s-au făcut studii despre utilizarea sau nu a IgIv în formele uşoare de sindrom Guillan-Barre sau sindromul Miller-Fisher. De asemenea, nu există studii care să indice dacă o nouă cură de IgIv, pentru pacienţii neresponsivi la prima cură, este justificată.

    Recomandări:

    IgIv 0,4 g/kg/zi, 5 zile, sau plasmafereza sunt terapii de primă linie şi sunt considerate a avea eficienţă similară (nivel A). IgIv au mai puţine efecte secundare decât plasmafereza, ceea ce ar favoriza terapia cu IgIv (nivel B). Adiministrarea de IgIv după plasmafereză nu aduce beneficii suplimentare şi de aceea nu este recomandată (nivel B). Combinaţia între Metilprednisolon iv în doze mari şi IgIv poate aduce un beneficiu minor pe termen scurt (nivel C). Copii, care în general au un prognostic mai bun, trebuie trataţi cu IgIv ca prima opţiune terapeutică (nivel C). Pacienţii care prezintă ameliorare clinică după IgIv, iar apoi fac o recădere, ar trebui să primească a doua cură de IgIv (recomandare de bună practică medicală). Pentru pacienţii care nu răspund la o primă cură de IgIv, ar trebui încercată a doua cură, dar nu există date care să susţină acest lucru (recomandare de bună practică medicală). Nu există recomandări în ceea ce priveşte administrarea de IgIv pacienţilor cu forme uşoare de boală sau cu sindrom Miller-Fisher.

    POLINEUROPATIA CRONICĂ INFLAMATORIE DEMIELINIZANTĂ

    Şapte studii controlate randomizate care au inclus 284 de pacienţi trataţi cu IgIv au fost rezumate în bilanţul sistematic Cochrane [38-44]. Patru studii au comparat 2 g/kg IgIv administrate în 2 sau 5 zile cu placebo, unul a comparat IgIv cu o terapie de 6 săptămâni de Prednison oral (scăzut treptat de la 60 la 10 mg) zilnic [41], iar unul a comparat terapia cu IgIv 1,8 g/kg cu plasmafereză de 2 ori pe săptămână, timp de 3 săptămâni, şi apoi o dată pe săptămână timp de 3 săptămâni [38].

    Meta-analiza a cinci studii placebo-controlate cu un total de 232 de pacienţi a arătat că IgIv produc o ameliorare semnificativă pentru dizabilităţile cu durată de 2-6 săptămâni cu un beneficiu relativ de ea ce determină un număr de tratat de 3,7, 95% CI 2,36-6,4. Două studii încrucişate au comparat plasmafereza asociată cu IgIv cu Prednisolonul asociat cu IgIv şi nu au arătat o diferenţă semnificativă, dar numărul de pacienţi nu a fost suficient (clasa II de evidenţă) [39]. Cele două studii au avut tehnici metodologice diferite. Oricum există multe studii observaţionale care raportează un efect benefic prin utilizarea corticosteroizilor exceptând forma pur motorie a PCID (în care s-a arătat că pot avea efect negativ) (clasa III şi IV de evidenţă) [46,47]. În afară de tratamentul formei pur motorie de PCID nu există date care să justifice o altă abordare terapeutică în celelalte variante PCID [46].

    Datele de control de lungă durată în ceea ce priveşte dizabilitatea sunt disponibile dintr-un studiu larg de 117 pacienţi [45]. Doza iniţială de încărcare a fost de 2 g/kg urmată de o doză de 1 g/kg la fiecare 3 săptămâni. După 24 de săptămâni, media diferenţei faţă de linia de bază a dizabilităţii a fost -1,1 (SD 1,8) în grupul tratat cu IgIv şi -0,3 (SD1,8) în grupul tratat cu placebo (diferenţa medie de-0,8 (95% CI -1,37 la -0,23). În a doua parte a studiului, după ce pacienţii au fost rerandomizaţi pentru IgIv sau placebo, s-a constatat un efect similar. Un studiu de lungă durată în desfăşurare, care a inclus 84 de pacienţi cu PCID responsivi la IgIv a raportat remisiunea la majoritatea pacienţilor. 73 de pacienţi (87%) au avut nevoie de două cure. Timpul mediu pentru remisiune a fost de 2,1 ani, iar 10% dintre pacienţi au avut nevoie de IgIv peste 8,7 ani [48].

    Recomandări

    Pacienţii cu forme foarte uşoare de boală care interferă foarte puţin cu activităţile zilnice pot fi doar monitorizaţi, fără terapie (recomandare de bună practică medicală). Tratamentul trebuie luat în considerare pentru pacienţii cu forme moderate sau severe de boală. IgIv (2 g/kg în 2-5 zile) (nivelul A) sau corticosteroizii (1 mg/kg sau 60 mg/zi) (nivelul B) pot fi utilizaţi ca prima linie terapeutică în formele senzitivo-motorii de PCID. Prezenţa contraindicaţiilor relative ar trebui să indice care dintre cele două opţiuni terapeutice trebuie aplicată (recomandare de bună practică medicală). Pentru forma pur motorie de PCID trebuie alese IgIv, iar dacă pacienţii primesc deja corticosteroizi, pacienţii trebuie monitorizaţi atent pentru o posibilă deteriorare clinică (recomandare de bună practică medicală). Dacă un pacient răspunde la IgIv, la următoarele administrări trebuie făcute tentative de a scădea doza pentru a descoperi dacă pacientul mai are nevoie de IgIv şi în ce doză (recomandare de bună practică medicală). Este important de evitat deteriorarea clinică ce apare înaintea următoarei cure de IgIv. Intervalele dintre curele de IgIv trebuie stabilite astfel încât această deteriorare să nu apară. Dacă un pacient cu PCID devine stabil în timpul terapiei cu IgIv, întâi se încearcă scăderea dozei de IgIv şi apoi frecvenţa administrării (recomandare de bună practică medicală). Aceste recomandări sunt în acord cu ghidurile EFNS de tratament în PCID publicate [46].

    NEUROPATIA MOTORIE MULTIFOCALĂ

    Există puţine opţiuni terapeutice pentru pacienţii cu neuropatie motorie multifocală (NMM). NMM, de obicei, nu răspunde la steroizi sau plasmafereză şi pacienţii chiar pot prezenta înrăutăţirea bolii dacă aceste terapii sunt aplicate [49-52]. Eficacitatea IgIv în NMM a fost sugerată de mai multe studii deschise necontrolate; în 94 de cazuri raportate, publicate între 1990 şi 2004, o îmbunătăţire a forţei musculare a fost observată la 81% dintre pacienţi şi o ameliorare a dizabilităţii în 74% (clasa IV de evidenţă) [53]. Există patru studii controlat randomizate care au studiat administrarea IgIv în NMM [54-57], care au inclus 45 de pacienţi.

    34 de pacienţi au fost randomizaţi să primească IgIv sau placebo [53]. Au fost utilizate scale diferite de dizabilitate. Tratamentul cu IgIv a fost superior celui cu placebo în inducerea creşterii de forţă musculară şi diferenţa a fost semnificativă (P=0,0005; NNT 1,4 ; 95% CI 1,1-1,8) (clasa I de evidenţă). Pentru că slăbiciunea musculară este singurul factor determinant al dizabilităţii la pacienţii cu NMM, se poate presupune că ameliorarea forţei musculare va determina şi scăderea dizabilităţii după tratamentul cu IgIv.

    Titrul mare de anticorpi antigangliozide GM1 şi evidenţierea blocurilor de conducere bine definite s-au corelat cu răspunsul favorabil la administrarea IgIv (clasa IV de evidenţă) [58]. Aproximativ o treime din pacienţi au o remisiune susţinută (>12 luni) sub tratamentul cu IgIv; aproximativ jumătate din pacienţi au nevoie de infuzii repetate de IgIv, iar dintre ei, jumătate au nevoie şi de tratament imunosupresor [59]. Efectul benefic al IgIv scade după folosirea îndelungată, chiar şi atunci când dozele sunt crescute, probabil datorită degenerării axonale continue [60,61]. Cu toate acestea, într-un studiu retrospectiv, terapia cu doze de menţinere mai mari de IgIv decât normal (1,6-2 g/kg 4-5 zile) a promovat reinervarea, a scăzut numărul de blocuri de conducere şi a prevenit degenerarea axonală pentru 10 pacienţi cu NMM timp de 12 ani [62].

    Recomandări

    Cum nu există alte posibilităţi terapeutice cu efect benefic demonstrat, se recomandă ca prima linie de tratament IgIv (2 g/kg în 2-5 zile) (nivelul A). În cazul în care prima cură este eficientă, trebuie luate în considerare şi alte cure (nivelul C). Un număr considerabil de pacienţi au nevoie de tratament prelungit, dar trebuie făcute încercări de a scădea dozele pentru a afla dacă pacientul are întradev ăr nevoie de IgIv (recomandare de bună practică medicală). Frecvenţa administrărilor trebuie reglată în funcţie de răspunsul individual, în timp ce regimul tipic de tratament este de 1 g/kg la fiecare 2-4 săptămâni sau 2 g/kg la fiecare 4-8 săptămâni (recomandare de bună practică medicală). Un ghid recent european de tratament despre managementul NMM precizează şi alte opţiuni terapeutice [63].

    NEUROPATIA DEMIELINIZANTĂ PARAPROTEINEMICĂ

    Paraproteinemia sau gamapatia monoclonală se caracterizează prin prezenţa în ser de imunoglobuline anormale (proteina M) produse de măduva osoasă. Diferitele tipuri de imunoglobuline sunt clasificate în funcţie de tipul de lanţ greu: IgG, IgA sau IgM. Paraproteinemiile non-maligne sunt numite gamapatii monoclonale cu semnificaţie necunoscută (GMSN).

    Paraproteinele apar la 10% dintre pacienţii cu neuropatie periferică ce nu este secundară unei boli primare [64]. În 60% dintre pacienţii cu neuropatie legată de GMSN, paraproteina face parte din clasa IgM [65]. La aproape 50% dintre pacienţii care au paraproteină IgM şi neuropatie periferică, proteina M reacţionează împotriva glicoproteinei asociate mielinei [66]. Cea mai comună neuropatie periferică cu GMSN tip IgM are manifestare distală şi este de tip demielinizant cu distribuţie simetrică. Pacienţii cu neuropatie paraproteinemică cu IgG sau IgA au, de obicei, afectare proximală şi distală, imposibil de distins de PCID.

    Există două studii randomizate placebo-controlate în care s-au administrat IgIv la 33 de pacienţi cu neuropatie demielinizantă paraproteinemică IgM [67,68] (clasa II de evidenţă). Un alt studiu randomizat care a inclus 20 de pacienţi a comparat IgIv şi intereronul α [69] (clasa II de evidenţă). Rezultatele acestor studii au fost rezumate în bilanţul Cochrane [70], care a concluzionat că IgIv sunt relativ sigure şi pot aduce beneficiu pe termen scurt. Există 6 studii de clasa IV [71-76] care totalizează 56 de pacienţi trataţi cu IgIv. Dintre aceştia, 26 au avut o amelioare clinică semnificativă. În ghidurile EFNS de tratament, IgIv au fost indicate în neuropatia demielinizantă paraproteinemică IgM doar pacienţilor cu dizabilitate importanţa sau deteriorare clinică rapidă [77].

    Nu există studii controlate despre terapia cu IgIv în neuropatia paraproteinemică IgG sau IgA. Există un singur studiu retrospectiv de 20 de pacienţi cu neuropatie IgG trataţi cu IgIv; beneficiul terapeutic a fost înregistrat la 8 dintre ei [78] (clasa IV de evidenţă). Un studiu prospectiv a demonstrat ameliorare clinică la 2 din 4 pacienţi cu neuropatie pararoteinemică IgG [72] (clasa IV de evidenţă). Într-o analiză care a inclus 124 de pacienţi cu neuropatie paraproteinemică IgG, 81% dintre cei 67 de pacienţi cu neuropatie predominant demielinizantă au răspuns la imunoterapiile utilizate în PCID (inclusiv IgIv) în comparaţie cu 20% dintre cei cu neuropatie axonală [79] (clasa IV de evidenţă). O analiză Cochrane a stabilit că există un suport limitat pentru imunoterapie (inclusiv IgIv) la pacienţii cu neuropatie paraproteinemică IgG sau IgA [80]. Ghidurile de tratament EFNS concluzionează că detecţia IgG sau IgA nu justifică o abordare terapeutică diferită de cea din PCID fără paraproteinemie [77].

    Recomandări

    IgIv trebuie considerate ca tratament iniţial în neuropatia demielinizantă paraproteinemică IgM (nivelul B de recomandare). Atât timp cât efectele pe termen lung şi raportul cost-beneficiu nu se cunosc, nu se recomandă utilizarea IgIv pacienţilor fără dizabilitate semnificativă (recomandare de bună practică medicală). Pentru pacienţii cu dizabilitate importantă sau deteriorare rapidă, IgIv pot fi încercate, deşi eficacitatea lor nu a fost demonstrată (recomandare de bună practică medicală). Pentru pacienţii cu neuropatie PCID-like, detecţia paraproteinemiei nu justifică o abordare terapeutică diferită de cea a pacienţilor cu PCID fără paraproteină.

    SINDROAMELE PARANEOPLAZICE

    Sindroamele paraneoplazice reprezentate de sindromul miastenic Eaton-Lambert şi neuromiotonia sunt considerate cele care răspund cel mai bine la terapie imunosupresoare. Există un singur raport care arată beneficiul pe termen scurt al IgIv în ceea ce priveşte forţa musculară [81] (clasa II de evidenţă). O analiză Cochrane recentă a arătat că date limitate dintr-un studiu placebo-controlat au indicat îmbunătăţirea forţei musculare după IgIv [82]. Răspunsul la IgIv probabil nu este diferit la pacienţii cu sindrom Eaton-Lambert paraneoplazic şi la cei cu sindrom Eaton-Lambert nonparaneoplazic. Un singur raport de caz descrie îmbunătăţirea clinică după IgIv în neuromiotonie [83], în timp ce altul demonstrează înrăutăţirea bolii după IgIv [84]. Simptomele din sindromul paraneoplazic opsoclonus-ataxie la copiii cu neuroblastom se pare că se îmbunătăţesc la terapia cu IgIv, deşi nu există date despre beneficiile pe termen lung [85] (clasa IV de evidenţă). La pacienţii adulţi, răspunsul imunosupresor este mai diminuat, deşi se pare că IgIv grăbesc recuperarea (clasa IV de evidenţă) [86]. Există prea puţine date despre utilizarea IgIv în degenerescentă cerebeloasă paraneoplazică, encefalită limbică sau neuropatiă senzitivă paraneoplazică. În rapoartele publicate, pacienţii au fost trataţi cu o combinaţie de imunosupresoare sau imnunomodulatoare, inclusiv IgIv, cu răspuns slab [87] (clasa IV de evidenţă).

    Recomandări

    IgIv pot fi încercate în sindromul miastenic Eaton-Lambert paraneoplazic şi în sindromul opsoclonus-ataxie la pacienţii pediatrici cu neuroblastom (recomandare de bună practică medicală). Nu se pot face recomandări clare despre utilizarea IgIv în neuromiotonia paraneoplazică, degenerescentă cerebeloasă paraneoplazică, encefalita limbică sau neuropatia senzitivă paraneoplazică.

    MIOPATIILE INFLAMATORII

    Trei categorii de miopatii inflamatorii sunt revizuite în ceea ce priveşte terapia cu IgIv: dermatomiozită, polimiozită şi miozită cu corpi de incluzie.

    Dermatomiozita

    Datele publicate aici se bazează pe un studiu randomizat controlat, pe un studiu nonrandomizat controlat, unul retrospectiv şi patru serii de cazuri. Un studiu randomizat pe 3 luni a comparat terapia cu IgIv şi Prednison cu placebo şi Prednison la 15 pacienţi rezistenţi terapeutic [88]. Pacienţii care au primit IgIv au prezentat o ameliorare semnificativă pe scara simptomelor (P=0.035) şi o modificare a scalei MRC (P=0.018) (clasa II de evidenţă). Un studiu retrospectiv [89] şi două serii de cazuri [90,91] au încercat IgIv ca terapie adiţională (clasa III de evidenţă), 82% dintre aceşti pacienţi prezentând ameliorare clinică. Un studiu non-randomizat şi o serie de cazuri au inclus pacienţi cu dermatomiozită sau polimiozită [92,93]. Rezultatele au fost pozitive în ambele situaţii (clasa IV de evidenţă).

    Recomandări

    IgIv sunt recomandate ca opţiune terapeutică secundară în combinaţie cu Prednisonul la pacienţii cu dermatomiozită care nu au răspuns suficient la terapia cu steroizi (nivelul B de recomandare). IgIv sunt recomandate împreună cu medicaţia imunosupresoare ca o măsură de a putea scădea doza de corticosteroizi în dermatomiozită (nivelul C de recomandare). IgIv nu sunt recomandate ca monoterapie în dermatomiozită (recomandare de bună practică medicală). În formele severe de dermatomiozită, IgIv pot fi considerate ca opţiune terapeutică de prima linie în asociere cu medicaţie imunosupresoare (recomandare de bună practică medicală).

    MIOZITA CU CORPI DE INCLUZIE

    Trei studii randomizat controlate cu număr mic de pacienţi au fost publicate. Două au fost studii încrucişate care au comparat IgIv cu placebo la 19 pacienţi [94] şi 22 de pacienţi [95] (clasa II de evidenţă). Rezultatele au fost negative chiar dacă efecte pozitive simptomatice au fost înregistrate. Într-un alt studiu randomizat controlat, IgIv plus Prednison au fost comparate cu placebo plus Prednison la 35 de pacienţi [96] (clasa II de evidenţă). Rezultatele au fost, de asemenea, negative.

    Recomandări

    IgIv nu sunt recomandate în tratamentul miozitei cu corpi de incluzie sporadică (nivelul A de recomandare).

    POLIMIOZITA

    Un singur studiu non-randomizat [97] (clasa III de evidenţă) şi două serii de caz (clasa IV de evidenţă) despre terapia IgIv în polimiozită au fost publicate. Doar primul a folosit IgIv exclusiv la pacienţii cu polimiozită. Acest studiu a raportat ameliorare clinică la 71% dintre pacienţi, cu îmbunătăţirea semnificativă a forţei musculare, a dizabilităţii musculare şi a nivelului de CK (P<0.01). Dozele de steroizi au putut fi scăzute după terapia cu IgIv (P<0.05).

    IgIv pot fi considerate ca terapie alternativă la pacienţii care nu răspund la terapia imunosupresoare convenţională. Dozele şi durata sunt cele recomandate pentru dermatomiozită.

    Recomandări

    IgIv pot fi considerate o opţiune terapeutică pentru pacienţii cu polimiozită care nu răspund la tratamentul imunosupresor (nivelul C de recomandare).

    MIASTENIA GRAVIS

    Miastenia gravis este cauzată de autoanticorpi direcţionaţi împotriva unor antigene situate pe mebrana postsinaptică a joncţiunii neuromusculare; pentru majoritatea pacienţilor, aceşti anticorpi sunt direcţionaţi contra receptorilor de acetilcolină (AchR), în 5% dintre cazuri sunt direcţionaţi contra tirozin-kinazei muscular specifice (MuSK), iar în alte 5% împotriva unor antigene necunoscute. S-a demonstrat că aceşti anticorpi au o influenţa directă asupra slăbiciunii musculare. Plasmafereza cu îndepărtarea autoanticorpilor are un efect pozitiv bine documentat [98].

    O ameliorare a slăbiciunii musculare în MG a fost indusă de IgIv, fapt documentat de 5 studii controlate, prospective, cuprinzând 338 de pacienţi (cele 3 studii mai mari reprezintă clasa I de evidenţă [99-101], iar cele 2 mai mici reprezină clasa II de evidenţă [102,103]). Un singur studiu placebocontrolat, care a inclus 51 de pacienţi cu evoluţie progresivă, a studiat efectul IgIv pe termen scurt. S-a obţinut o îmbunătăţire cantitativă importantă a forţei musculare. Efectul pozitiv a apărut după 2 săptămâni şi a durat 4 săptămâni. Celelalte patru studii au arătat că IgIv au aceeaşi eficacitate terapeutică în faza acută de exacerbare a bolii, ca şi plasmafereza (clasa I de evidenţă). S-a înregistrat o uşoară întârziere a instalării efectului în terapia cu IgIv faţă de plasmafereză, dar cu mai puţine reacţii adverse. Nu s-a dovedit a fi o diferenţă importantă între doza de 2 g/kg timp de 2 zile faţă de 1 g/kg într-o zi (doza mai mare are însă o uşoară superioritate) [100].

    Variaţia titrului de anticorpi antiAchR nu a fost semnificativă [99,102].

    Există câteva rapoarte retrospective sau prospective la pacienţii cu MG trataţi cu IgIv în fazele de exacerbare, unele dintre ele făcând comparaţia cu alte terapii (clasa III de evidenţă şi clasa IV de evidenţă). Doza utilizată cel mai frecvent a fost de 2 g/kg. Aceste studii au arătat o importantă ameliorare clinică după IgIv în toate grupele musculare, ameliorarea începând după 3-6 zile [104-109].

    Există raportări despre efectul pozitiv al IgIv şi la pacienţii cu MG şi anticorpi antiMuSK [110,111]. În singurul studiu prospectiv placebo-controlat au fost incluşi 14 pacienţi cu anticorpi antiMuSK şi 13 pacienţi fără anticorpi decelabili [101]. Nu au fost raportate rezultatele în funcţie de tipul de anticorpi, dar s-a demonstrat că IgIv au avut efect benefic la pacienţii cu anticorpi nonAchR (clasa IV de evidenţă).

    Un ghid EFNS recent şi două analize Cochrane au concluzionat că utilizarea IgIv este bine documentată în terapia de scurtă durată pentru exacerbările acute şi formele severe de MG [98,112]. S-a pus în discuţie dacă plasmafereza are un efect mai rapid decât IgIv în criza miastenică, dar acest lucru nu a putut fi dovedit în studiile controlate.

    IgIv sunt frecvent folosite la pacienţii cu MG înainte de timectomie sau alte intervenţii chirurgicale. Această terapie se recomandă celor cu slăbiciune musculară severă, simptome bulbare, funcţie respiratorie deprimată sau cu timoame. Nu există însă studii controlate pentru această practică. Efectul pozitiv bine documentat al IgIv în exacerbările acute de boală este util şi în stările postoperatorii (recomandare de bună practică medicală). IgIv sunt recomandate în MG severă sau în exacerbările acute ale MG la gravide, sau înainte de naştere. IgIv au fost recomandate şi pentru MG neonatală [113] (recomandare de bună practică medicală).

    IgIv au fost propuse şi pentru terapia de lungă durată a MG severe. Există însă prea puţine studii care au inclus un număr prea mic de pacienţi; aceste studii au înregistrat îmbunătăţire clinică importantă care a apărut după câteva zile şi s-a menţinut până la 2 ani [114-116] (clasa IV de evidenţă). Doza de întreţinere de IgIv a fost administrată la 1-4 luni. Majoritatea pacienţilor din aceste studii au primit simultan şi terapie imunosupresoare sau simptomatică. De aceea, se consideră că nu există suficiente date pentru a recomanda utilizarea IgIv în terapia de lungă durată a pacienţilor cu MG 98, [112,113].

    Recomandări

    IgIv au efect pozitiv în tratamentul exacerbărilor acute ale MG şi în formele severe de boală (nivelul A de recomandare). Au efect similar cu plasmafereză. Terapia cu IgIv este sigura care se poate folosi la copii, gravide şi vârstnici cu alte patologii importante. Nu există suficiente date pentru a recomanda IgIv în terapia cronică a MG (asociate sau nu cu alte imunomodulatoare).

    SINDROMUL POST - POLIO

    Sindromul post-polio (SPP) se caracterizează prin săbiciune musculară nouă, atrofie musculară, fatigabilitate şi durere, apărute la câţiva ani după poliomielita acută. Alte cauze de slăbiciune musculară nou instalată trebuie excluse [117,118]. Prevalenţa sindromului post-polio la pacienţii cu antecedente de poliomielită a fost de 20-60% (depinde de regiunea geografică). În Europa, ultima mare epidemie a fost în anii '50 şi a afectat mai ales copiii mici. Prevalenţa sechelelor poliomielitei este de 50-200/100.000.

    Sindromul post-polio este cauzat de degenerarea unităţilor motorii, iar neuronii motori nu pot menţine toate terminaţiile lor nervoase. Markeri imunologici şi inflamatori au fost depistaţi în LCR şi ţesutul nervos central [119].

    Există două studii randomizate controlate în ceea ce priveşte tratamentul cu IgIv în SPP (clasa I de evidenţă) [120,121] care au inclus 155 de pacienţi. În plus, mai există un studiu necontrolat de 14 pacienţi [122] şi un raport de caz [123] (clasa IV de evidenţă). În studiul cel mai important, s-a remarcat îmbunătăţirea forţei musculare în 8,3% dintre cazuri după două cure de IgIv timp de 3 luni. S-a înregistrat, de asemenea, creşterea activităţii fizice şi îmbunătăţirea clinică subiectivă [121]. Cel mai mic studiu a inclus 20 de pacienţi şi un singur ciclu de IgIv care a scăzut durerea, dar nu a îmbunătăţit forţa musculară şi fatigabilitatea [120]. Există un raport de caz al unui pacient cu progresie rapidă a slăbiciunii musculare care a prezentat o ameliorare marcată după administrarea de IgIv [123]. IgIv reduc citokinele proinflamatorii din LCR [119,120].

    Sindromul post-polio este o afecţiune cronică. Deşi a fost descris efectul modest al IgIv în evoluţia bolii pe termen scurt, nu se ştie nimic depre efectul lor pe termen lung. Nu se cunosc relaţiile dintre răspunsul clinic la tratamentul cu IgIv şi severitatea SPP, modificările inflamatorii din LCR sau modificările LCR după administrarea IgIv. Doza optimă de IgIv şi frecvenţa administrării nu au putut fi stabilite. Nu a putut fi evaluat raportul cost/beneficiu. În ghidurile EFNS au fost evaluate terapii non-IgIv pentru SPP [117].

    Recomandări

    IgIv au un efect pozitiv minor până la moderat asupra forţei musculare şi calităţii vieţii în SPP (clasa I de evidenţă). Efectul de lungă durată, doza şi raportul cost/beneficiu nu se cunosc, de aceea utilizarea de rutină a IgIv în SPP nu este recomandată (recomandare de bună practică medicală). La câţiva pacienţi cu o progresie rapidă a slăbiciunii şi atrofie musculară (mai ales dacă s-a evidenţiat o inflamaţie la nivelul măduvei spinării) IgIv pot fi încercate în cazul în care pot fi urmărite riguros forţa musculară şi calitatea vieţii (recomandare de bună practică medicală).

    SCLEROZA MULTIPLĂ

    Până de curând, patru studii randomizate dubluorb au arătat un efect benefic pe activitatea bolii în scleroză multiplă forma recurent-remisivă (SMRR) [124-127]. Toate cele 4 studii au fost incluse în clasa II de evidenţă din cauza limitărilor în metodologie sau dimensiune. IgIv în doza de 0,15-0,2 g/kg la fiecare 4 săptămâni timp de 2 ani au determinat o scădere pronunţată în rata de racădere în două studii placebo-controlate (59% în studiul lui Fazekas et al. [125] şi 63% în studiul lui Achion et al.) [124]. Cel mai mare studiu, cu o durată de 2 ani, care a inclus 150 de pacienţi, a arătat un efect benefic semnificativ pe scala EDSS faţă de bază, comparând cu placebo (P=0.008) [125]. Un studiu mic ce a utilizat două doze diferite de IgIv (0,2 g/kg şi 0,4 g/ kg la fiecare 4 săptămâni) a arătat o scădere semnificativ ă a ratei de recădere în comparaţie cu placebo, dar nici o diferenţă între cele două doze de IgIv [126]. Un studiu încrucişat ce a inclus pacienţi cu SMRR a arătat un efect benefic al IgIv (2 g/kg la fiecare 4 săptămâni) faţă de placebo, pe leziunile captatante de gadoliniu evidenţiate la RM [127].

    O metaanaliză ce a cuprins 4 studii a arătat o reducere importantă a ratei anuale de recădere (P=0,00003) şi a progresiei bolii (P=0,04) (clasa I de evidenţă) [128].

    Bazându-ne pe aceste date, recomandăm utilizarea IgIv ca opţiune terapeutică secundară, dacă alte terapii injectabile nu au fost tolerate [129]. IgIv nu au putut fi incluse în terapia de primă linie datorită datelor limitate de evidenţă a eficacităţii clinice şi pentru că doza optimă de IgIv nu a putut fi stabilită.

    Recent, studiul PRIVIG (127 de pacienţi cu SMRR) de preventie a recăderilor prin terapia cu IgIv 0,2 g/kg şi 0,4 g/kg lunar a eşuat să demonstreze efectul poztiv asupra ratei de recădere şi a activităţii leziunilor evidenţiate prin RM [130].

    Într-un studiu cu 91 de pacienţi cu sindroame clinice izolate, IgIv au redus semnificativ rata de conversie la scleroza multiplă clinic definită (P=0,03) şi au scăzut leziunile noi T2 evidenţiate la RM, comparativ cu placebo (clasa II de evidenţă) [131].

    În scleroza multiplă secundar-progresivă, un studiu larg placebo-controlat cu 318 pacienţi care au primit IgIv 1 g/kg lunar, a eşuat să demonstreze un efect pozitiv asupra ratei de recădere, deteriorării scalei EDSS şi volumului leziunilor T2 (clasa I de evidenţă). Singurul efect benefic a fost reducerea atrofiei cerebrale [132]. Foarte recent, un studiu placebo-controlat cu 231 de pacienţi (cu scleroză multiplă primar-34 sau secundar-197 progresivă) care au primit 0,4 g/kg lunar timp de 2 ani, a arătat o întârziere în progresia EDSS (P=0,04) deşi efectul a fost limitat la pacienţii cu scleroză multiplă primar progresivă (clasa II de evidenţă) [133]. Studii mici au arătat că IgIv pot reduce rata de recădere la femei după naştere (clasa IV de evidenţă) [134-136].

    Două studii de 76 şi 19 pacienţi cu exacerbări acute de boală au arătat că IgIv nu au avut efect asupra recuperării din fazele acute de boală când au fost asociate Metilprednisolonului iv. (clasa II de evidenţă) [137,138]. Deficitele cronice vizuale sau motorii nu au fost afectate de adiministrarea de IgIv comparativ cu placebo (clasa I de evidenţă) [139-141].

    Recomandări

    IgIv pot fi considerate ca opţiune terapuetică secundară sau terţiară în SMRR dacă terapia convenţională imunomodulatoare nu este tolerată din cauza efectelor adverse sau patologiei asociate (nivelul B de recomandare) şi, în mod particular, în sarcină, unde alte terapii nu pot fi utilizate (recomandare de bună practică medicală). IgIv nu sunt recomandate pentru tratamentul SM secundar progresiv (nivelul A de recomandare). IgIv nu par să aibă valoare ca terapie adiţională Metilprednisolonului în exacerbările acute (nivelul B de recomandare) şi nu sunt recomandate pentru simptomele cronice ale SM (nivelul A de recomandare). Pentru sindroamele clinice izolate şi SM primar progresivă nu există suficiente date pentru a face recomandări.

    ALTE BOLI DEMIELINIZANTE ALE SISTEMULUI NERVOS CENTRAL

    Neuromielita optică (boala Devic) este o boală demielinizantă a măduvei spinării şi nervilor optici, care se manifestă prin atacuri recurente şi tendinţă la prognostic prost. Există un singur studiu de caz care sugerează că administrarea lunară de IgIv a fost asociată cu reducerea recăderilor (clasa IV de evidenţă) [142].

    Scleroza concentrică Balo este o boală severă demielinizantă cu prognostic prost. Există un raport de caz care sugerează că IgIv (0,4 g/kg/zi timp de 5 zile) şi Interferonul beta-1a administrat postpartum pot determina ameliorare neurologică parţială (clasa IV de evidenţă) [143].

    Encefalomielita acută diseminată (EMAD) este o boală demielinizantă monofazică, mediată imun, care afectează sistemul nervos central şi se asociază cu morbiditate şi mortalitate importante. Studii controlate despre terapia în EMAD nu există. Tratamentul standard este cu corticosteroizi în doze mari. Utilizarea IgIv (0,4 g/kg/zi timp de 5 zile sau 1 g/kg/zi timp de 2 zile) a fost raportată ca putând avea efect favorabil când este terapie iniţială, atât la adult cât şi la copil (clasa IV de evidenţă) [144-148]. IgIv pot avea efecte benefice ca terapie de a doua linie (clasa IV de evidenţă) [149-152], mai ales la pacienţii care nu au răspuns la terapia cu steroizi (clasa IV de evidenţă) [153-155] sau la pacienţii cu implicarea sistemului nervos periferic şi eşuarea terapiei cortizonice (clasa IV de evidenţă). Combina ţia alternativă de IgIv şi steroizi (clasa IV de evidenţă) [156-161] sau de IgIv, plasmafereză şi steroizi ar putea avea efect favorabil dacă este adminstrată precoce în cursul bolii (clasa IV de evidenţă) [162,163].

    Recomandări

    IgIv pot avea efect favorabil în EMAD şi de aceea ar trebui încercate (0,4 g/kg/zi timp de 4-5 zile) la pacienţii care nu răspund la doze mari de steroizi (recomandare de bună practică medicală). Curele pot fi repetate. Plasmafereza trebuie şi ea luată în considerare la pacienţii care nu răspund la corticoterapie.

    SINDROMUL STIFF-PERSON

    Datele publicate sunt valabile dintr-un studiu randomizat dublu-orb, placebocontrolat, încrucişat (clasa I de evidenţă) [164], din opiniile unor experţi naţionali (clasa IV de evidenţă) [165], din 3 studii necontrolate (clasa IV de evidenţă) [166-168], două serii de caz (clasa IV de evidenţă) [169,170], 16 raportări de caz (clasa IV de evidenţă) şi 5 analize retrospective din studii clinice randomizate controlate (clasa I de evidenţă) [171-175].

    Studiul randomizat [164] a înrolat 16 pacienţi care au fost trataţi cu 2 g/kg de IgIv (împărţite în două doze timp de 2 zile) sau placebo pentru 3 luni. După o lună fără terapie, fiecare pacient a trecut la terapia alternativă pentru încă 3 luni. Toţi pacienţii au fost urmăriţi cel puţin 3 luni după infuzii. Rezultatele au arătat un declin semnificativ al scorului de rigiditate pentru cei care au primit IgIv şi rebound când au fost trecuţi la terapia cu placebo. 11 dintre cei 16 pacienţi care au primit IgIv au fost capabili să meargă fără ajutor. Durata beneficiului a fost de 6- 12 săptămâni până la un an. Titrul seric de anticorpi antiGAD a scăzut după administrarea de IgIv, dar nu şi după placebo. Acest studiu a demonstrat că terapia cu IgIv este sigură şi eficientă pentru pacienţii cu sindrom stiff-man.

    Studiile necontrolate au arătat că IgIv au îmbunătăţit calitatea vieţii la 6 pacienţi cu sindrom stiff- man [166], iar la alte 2 grupuri (compuse fiecare din 3 pacienţi) au determinat ameliorare obiectivă [167,168]. Două serii de caz au arătat ameliorare clinică la 5 din 6 pacienţi trataţi cu IgIv [169,170].

    Recomandări

    Se recomandă a se folosi IgIv (2 g/kg în 2-5 zile) la pacienţii cu sindrom stiff-man care răspund incomplet la Diazepam sau Baclofen şi au dizabilitate importantă din cauza rigidităţii trunchiului (nivelul A de recomandare) (clasa I de evidenţă).

    EPILEPSIA REZISTENTĂ LA TRATAMENT

    Epilepsia infantilă rezistentă la tratament include mai multe boli, cum ar fi: sindromul Landau-Kleffner, sindromul West, sindromul Lennox-Gastaut, epilepsia mioclonică severă sau epilepsii rezistente care se manifestă tipic în copilărie sau adolescenţă şi se caracterizează prin disfuncţie neurologică progresivă. Tratamentul standard pentru epilepsia rezistentă constă în antiepileptice, doze mari de steroizi sau plasmafereză. Tratamentul chirurgical trebuie luat în considerare. Raportări de cazuri au arătat că uneori epilepsia rezistentă poate răspunde la IgIv (clasa IV de evidenţă) [176,177].

    Aproximativ 100 de pacienţi cu sindrom West sau Lennox-Gastaut au fost trataţi cu IgIv cu rezultate variabile [177,178]. Terapia a determinat reducerea crizelor cu îmbunătăţirea aspectului EEG în aproape jumătate dintre cazuri. Efectele pozitive au durat de la câteva zile la câteva săptămâni sau luni. Recăderile au fost frecvente.

    Utilizarea cu succes ca monoterapie iniţială în sindromul Landau-Kleffner a fost raportată în câteva studii de caz [179,180], iar la câţiva pacienţi după terapia iniţială cu steroizi sau antiepileptice cu steroizi [182,183,184].

    Studiile de caz despre folosirea IgIv în epilepsia rezistentă au sugerat că administrarea lunară de IgIv (0,4 g/kg pentru 5 zile la interval de 4 săptămâni) poate ameliora boala în cazul pacienţilor refractari la antiepileptice, steroizi sau plasmafereză [186].

    Recomandări

    IgIv par să aibă un efect favorabil în epilepsia rezistentă şi pot fi încercate la pacienţii refractari la alte terapii (recomandare de bună practică medicală). IgIv au fost administrate în doze de 0,4 g/kg/zi, timp de 4-5 zile, iar curele pot fi repetate la 2-6 săptămâni.

    EFECTE SECUNDARE ALE IgIv

    Efectele secundare ale plasmaferezei şi terapiei cu IgIv au fost raportate în mai multe studii. Acestea au evidenţiat mai frecvent pneumonia, atelectazia, tromboza şi efectele hemodinamice în terapia prin plasmafereză. Reacţiile adverse ale IgIv au inclus: hipotensiunea, dispneea, febra, hematuria, greaţa, vărsătura, meningismul, acutizarea insuficienţei renale cronice, infactul miocardic acut, eritemul dureros.

    Efectele adverse ale IgIv în tratamentul bolilor autoimune neurologice au fost studiate prospectiv în timpul a 84 de cure terapeutice, cu un total de 341 de administrări, în condiţii clinice de rutină [187]. Cefaleea a apărut în 30% dintre cazuri. Efecte adverse severe care să nu permită continuarea terapiei au apărut în 4% dintre cazuri. Acestea au inclus: tromboza de vena jugulară, reacţii alergice şi senzaţie de presiune retrosternală. Modificările de laborator au inclus: anomalii ale enzimelor hepatice şi modificări de hemoleucogramă (leucocite, eritrocite, hematocrit, hemoglobină). Nici una dintre acestea nu a avut relevanţă clinică. Pe baza acestor date, se consideră terapia cu IgIv ca fiind relativ sigură. Pentru a evita complicaţiile, se recomandă monitorizarea atentă a hemoleucogramei, funcţiei hepatice şi funcţiei renale [187].

    Federaţia Societăţilor Neurologice Europene a desemnat un grup de lucru care să analizeze şi să elaboreze recomandări de diagnostic şi tratament pentru tulburările de somn asociate cu bolile neurodegenerative şi accidentele vasculare cerebrale. Pacienţii cu boli neurologice prezintă adesea tulburări ale somnului de tipul: tulburări ale respiraţiei asociate cu somnul (SBD-sleep breathing disorder), insomnie, tulburări comportamentale motorii şi tulburări asociate cu somnul REM, ce afectează somnul nocturn şi funcţionarea individului în cursul zilei. Polisomnografia este investigaţia minimă ce trebuie efectuată la pacientul cu tulburări ale somnului în bolile neurologice. Un examen complet videopolisomnografic sau video-electroencefalografie-polisomnografie trebuie efectuat la un pacient cu tulburări motorii sau de comportament în cursul somnului. Polisomnografia respiratorie are o specificitate şi o sensibilitate medie la un pacient cu SBD fără patologie neurologică, însă la un pacient cu boli neurologice aceşti indici nu au fost evaluaţi până în prezent. Oximetria are o specificitate şi sensibilitate mică în evaluarea unei SBD. Dispozitivele de respiraţie cu presiune pozitivă continuă sau intermitentă sunt cel mai eficient tratament al SBD la un pacient cu boli neurologice. Nu există nevoia unor studii suplimentare pentru analiza procedurilor diagnostice şi modalităţilor de tratament la un pacient cu tulburări de somn şi boli neurodegenerativi şi accidente vasculare cerebrale.

    Obiective:

    ● Analizarea tipurilor de tulburări de somn care apar la pacienţii cu boli neurologice (AVC şi boli neurodegenerative)

    ● Analizarea procedurilor de evaluare diagnostică la aceşti pacienţi

    ● Raportarea nivelului de evidentă al procedurilor diagnostice şi tratamentelor menite să amelioreze această patologie.

    Introducere

    Somnul este un proces activ, generat şi modulat la nivelul sistemului nervos central, aflat sub controlul unor numeroase sisteme neuronale localizate la nivelul hipotalamusului, trunchiului cerebral şi talamusului. Somnul este perturbat în multe boli neurologice prin mai multe mecanisme: leziuni ale zonelor ce controlează mecanismul somnului, leziuni ale sistemului nervos ce produc durere, deficite motorii sau tulburări ale motilităţii (tremor, rigiditate, distonie, etc) sau medicamente folosite pentru controlul simptomelor neurologice. Hipersomnolenţa, atacurile de somn, fragmentarea somnului, stridorul nocturn, tulburările comportamentale asociate somnului REM (RBD), crizele epileptice nocturne, sindromul picioarelor neliniştite, mişcarile periodice ale picioarelor în somn sunt manifestări din ce în ce mai des întâlnite şi asociate unor boli neurologice. În plus sindromul apneei obstructive în somn este cea mai frecventă tulburare a somnului cu o prevalenţă de 2-4% în populaţia generală adultă. La pacienţii cu AVC, demenţe, boală Parkinson, boli ale neuronului motor, sindroame parkinsoniene atipice, mielopatii, polineuropatii, miopatii şi boli ale plăcii neuro-musculare sindromul apneei obstructive în somn (OSAS) şi alte SBD apar foarte frecvent şi au o prevalenţă ce depăşeşte adesea 30% (tabelul 1). Apneea obstructivă în somn se asociază frecvent cu un risc crescut cardiovascular sau cerebrovascular şi crează 

frecvent probleme familiale şi sociale şi este o cauză importantă de accidente de muncă sau de maşină. Nu există nici o dovadă care să ateste ca tulburările de respiraţie asociate somnului reduc funcţionarea diurnă a pacientului şi cresc mortalitatea.

    Procedurile diagnostice şi de tratament ale tulburărilor somnului s-au dezvoltat foare mult în ultimii ani. Electroencefalografia digitală, polisomnografia, inregistrările audio-vizuale, înregistrarea respiraţiilor scurtate, actigrafia reprezintă câteva exemple de astfel de proceduri.

    Tratamente noi au fost dezvoltate pentru multe din tulburările somnului şi includem aici hipersomnia din boala Parkinson, mişcările anormale în timpul somnului şi fragmentarea somnului. La fel pentru tulburările de respiraţie asociate somnului au fost dezvoltate diverse dispozitive pentru respiraţie: ventilaţie cu presiune pozitivă continuă (CPAP), CPAP auto-ajustat, presiune pozitivă variabilă (VPAP), presiune pozitivă pe două nivele la pacienţii cu apnee obstructivă, pe când la pacienţii cu paralizii diafragmatice au fost dezvoltate dispozitive de ventilaţie barometrice sau volumetrice neinvazive. CPAP reduce anomaliile respiraţiei, ameliorează anomaliile somnului, reduce simptomele diurne şi riscul cardiovascular şi cerebrovascular. La un pacient cu scleroză laterală amiotrofica sau atrofie multisistem datele recente sugerează că ventilaţia non invazivă poate îmbunătăţii calitatea vietii şi poate creşte supravieţuirea.

    Deşi tulburările de somn reprezintă o patologie importantă asociată bolilor neurologice acestea nu au fost evaluate în studii care să determine beneficiul după diagnosticarea şi tratamentul specific al acestor tulburări. Deoarece managementul tulburărilor de somn în bolile neurologice au mai fost evaluate şi de alte grupuri de lucru ale EFNS (sindromul picioarelor neliniştite, narcolepsie, epilepsie) acest document se va axa în principal pe două patologii: boli neurodegenerative şi accidente vasculare cerebrale. Principalele obiective urmărite sunt prevalenţa acestor afecţiuni, procedurile diagnostice, tehnici de evaluare şi modalităţi de tratament. Acest ghid nu îşi propune să evalueze tulburarea de somn din boli precum epilepsia, boli neuro-oncologice, cefalee, boli prionice, etc. Ghidul enumerează principalele tulburări ale somnului şi prevalenţa lor în bolile neurologice-insomnii, hipersomnii, parasomnii şi tulburări ale ritmului circadian. Obiectivul secundar este acela de a prezenta pe scurt principalele proceduri folosite în patologia somnului şi a clasa dovezile de eficienţă a diverselor intervenţii terapeutice.

    Grupul de lucru a revizuit literatura din următoarele domenii:

    1. Taupatiii [ Boală Alzheimer, Paralizie Supranucleară Progresivă şi Degenerescenţă Cortico-Bazală]

    2. Synucleinopatii [ Boală Parkinson, Atrofie Multisistem, Demenţa cu Corpi Lewy]

    3. AVC, SLA, miastenia gravis, ataxii spino-cerebeloase, distrofie miotonică.

    Strategia de căutare

    S-au căutat date din literatură în mai multe baze de date incluzând MEDLINE, PubMed, EMBASE, WEB OF SCIENCE, Cochrane, Clinical Trials, National LIbrary of Medicine şi National Guideline Clearinghouse. Căutarea s-a bazat pe date scrise până în octombrie 2004, în cazul diverselor patologii neurologice cu afectare a somnului cele mai importante fiind bolile neurodegenerative şi AVC-urile. În plus date suplimentare au fost colectate din tratatele de neurologie, articole sau prin contactarea diverselor centre de Medicină Paliativă şi companii farmaceutice. Literatura revizuită a fost cea publicată în limbile europene.

*T*

──────────────────────────────────────────────────────────────────────────────

               Anamnestic   Parasomnie   Insomnie-      Hipersomnie    SBD

              tulburări de               fragmentarea

                  somn      RBD          somnului/

                                         tulburări

                                         circadiene

──────────────────────────────────────────────────────────────────────────────

 Boala     42-98[132-135]  30-50 [136]     30-80      15-51           20-66

 Parkinson                                            [132,137,138]   [139,140]

                                          [133,134]

 MSA       70 [141,142]    70-            52 [152]    50 [132]        19-69

                           100[78,141,142]                            [30,132]

 Boală     >25 [143,144]   2[145]      Frecvent [146] Frecvent [146]  43-84

 Alzheimer                                                            [24,147]

 AVC                       NR          38[148]        20-40 [149]     60-70[149]

 Boli neuro- NR            NR          NR                             40-77

                                                                      [150,151]

 Musculare

 PSP         NR            13-27      [152] 40-100    27 [152]        60 [152

                                      [152,153]

 Demenţa cu  53 [154]     80-90 [145] 18 [154]        Frecvent [154]   NR

 Corpi

 Lewy

──────────────────────────────────────────────────────────────────────────────

*ST*

    Tabelul 1. Frecvenţa de aparitie a tulburărilor de somn în bolile neurologice.

    NR-ne-raportate

    Criterii de selecţie

    Au fost analizate pe cât posibil studii clinice randomizate la adulţii cu boli neurodegenerative (boli de neuron motor, PD, MSA, CBD, AD/demenţe) adresate tulburărilor de somn cum ar fi insomnia, parasomnia sau hipersomnia. Pe lângă aceste studii randomizate s-au analizat şi studii observaţionale. Diverse tulburări de somn au fost descrise în bolile neurodegenerative, însă grupul de lucru a decis să nu le includă în acest ghid pentru că majoritatea studiilor sunt serii de cazuri iar unele din aceste serii nu au avut înregistrări polisomnografice. S-a efectuat o căutare suplimentară în august 2007 însă nu au fost identificate studii suplimentare în acest domeniu, care sa afecteze substanţial concluziile acestui ghid.

    Analiza şi colectarea datelor

    Abstractele au fost selectate de câtre preşedintele grupului de lucru şi studiile au fost analizate individual de câtre membrii grupului; unde a fost necesar s-au obţinut textele complete ale acestor articole. Aceste studii au fost clasificate şi ordonate conform nivelului de evidenţă pentru intervenţii terapeutice şi metode de diagnostic [1]. Metodele de diagnostic şi intervenţiile terapeutice vor fi discutate individual pentru fiecare afecţiune.

    Metodele de asigurarea a unui consens

    Acolo unde datele din literatură diferă au avut loc discuţii între membrii grupului de lucru pentru un consens. Datele şi puterea lor de evidenţă au fost analizate individual de către membrii acestui grup de lucru.

    Tulburările de somn

    Clasificarea tulburărilor de somn

    În clasificarea internaţională a tulburărilor de somn (ICSD-2) sunt descrise 95 de tulburări specifice [2]. ICSD-2 are opt categorii distincte:

    1. Insomnii

    2. Tulburări de respiraţie asociate somnului

    3. Hipersomii care nu sunt secundare tulburărilor de respiraţie asociate somnului

    4. Tulburări ale ritmului circadian

    5. Parasomnii

    6. Tulburări de motilitate asociate somnului

    7. Simptome izolate

    8. Alte tulburări de somn.

    În continuare vor fi descrise doar câteva din aceste tulburări de somn asociate bolilor neurologice.

    Insomnia

    Insomniile sunt definite ca dificultâţi repetate pentru iniţierea, durata, consolidarea sau calitatea somnului în ciuda existenţei timpului necesar şi oportunităţii de a dormi şi se soldează cu afectarea funcţionării diurne. Simptomele insomniei includ în mod tipic dificultatea iniţierii sau menţinerii somnului şi presupun perioade nocturne în care pacientul nu doarme sau perioade insuficiente alocate somnului. Insomniile tipice includ insomnia acută şi insomniile psihofiziologice cronice. Această tulburare de somn este frecvent asociată bolilor neurologice deoarece poate avea loc degenerarea sau lezarea ariilor sistemului nervos central implicate în controlul somnului, simptome motorii sau senzitive prezente în patologia neurologică (durere, reducerea motilităţii nocturne, activitate motorie nocturnă, etc). Aceste tulburări produc scaderea pragului de trezire din somn cu treziri frecvente sau efectele secundare ale tratamentului din bolile neurologice care pot creşte gradul de alertă al pacientului.

    Tulburări de respiraţie asociate somnului-SBD

    Acestea se caracterizează prin anomalii ale respiraţiei ce apar în timpul somnului. O clasificare uniformă a acestori tulburări a fost efectuată de Academia Americană a Somnului şi a fost inclusă în ICSD-2:

    1. Sindromul de apnee obstructivă în somn (OSAS)

    2. Sindromul de apnee/hipopnee centrală în somn (CSAHS)

    3. Sindromul respiraţiilor tip Cheyne -Stokes (CSBS)

    4. Sindroame de hipoventilaţie/hipoxemie asociate somnului.

    Sindromul de apnee obstructivă in somn

    Acest sindrom se caracterizează prin episoade recurente de obstrucţie parţială (ce produce hipopnee) sau completă (ce produce apnee) aparute în cursul somnului terminate adesea cu trezirea pacientului. Pentru a defini acest sindrom sunt necesare cel puţin cinci episoade obstructive în cursul unei ore (index apnee hipopnee AHI>5). Apneea este definită ca o incetare a ventilaţiei pe o perioadă mai mare de 10 secunde. Hipopneea se defineşte astfel:

    1. O scădere evidentă de peste 50% a fluxului aerian în timpul somnului

    2. O scădere evidentă în amplitudine a respiraţiei asociată cu o desaturare în sângele periferic de peste 3% sau care produce o trezire din somn

    3. Acest eveniment trebuie să dureze peste 10 secunde.

    Sindromul de apnee obstructivă în somn se asociază cu somnolenţă diurnă exagerată, sforăit excesiv, treziri repetate din somn, somn neodihnitor, oboseală diurnă, şi/sau scaderea capacităţii de concentrare şi insomnie. OSAS apare la mai mult de 2% din femeile şi peste 4% din bărbaţii peste vârsta de 30 ani [4] şi incidenţa lui creşte cu vârsta. Acest sindrom se asociază frecvent cu obezitatea, anomalii cranio-faciale sau de căi respiratorii superioare, boli cardiace, pulmonare, endocrine (acromegalie, mixedem, diabet) şi boli cerebrovasculare.

    La polisomnografie se înregistrează o desaturare a oxihemoglobinei, fragmentarea somnului, scăderea perioadelor de somn REM şi scăderea stadiillor 3 şi 4 ale somnului non-REM.

    Sindromul de apnee/hipopnee centrală în somn (CSAHS)

    Acest sindrom este definit prin episoade recurente de apnee în timpul somnului fără prezenţa obstrucţiei căilor respiratorii. Apneea/hipopneea centrală este definită prin:

    1. scăderea fluxului aerian cu peste 50%

    2. absenţa triggerului respirator determinat prin activarea respiratorie

    3. durată mai mare de 10 secunde

    Aceste episoade se pot asocia cu desaturarea oxihemoglobinei, treziri frecvente şi somnolenţă diurnă. Sindromul de apnee centrală poate fi împărţit în: normocapnic (apneea centrală în cursul somnului idiopatică, respiraţii Cheyne-Stokes şi apnee centrală în cursul somnului indusă de altitudine) şi hipercapnic [acesta se suprapune parţial cu sindromul de hipoventilaţie asociată somnului]. Sindromul de apnee centrală în cursul somnului se asociază cu somnolenţă diurnă excesivă, treziri nocturne frecvente şi episoade frevente de apnee centrala în somn cu frecvenţă de peste 5 pe oră. La trezirea din somn pacientul ar trebui să fie normocapnic. Factorii predispozanţi includ creşterea răspunsului ventilator la dioxidul de carbon care poate apărea în leziuni ale trunchiului cerebral din infarcte, hemoragii, demielinizare, tumori, etc. Nu se cunosc date epidemiologice despre acest sindrom dar se pare că frecvenţa lui este destul de mică.

    Înregistrarea polisomnografică arată episoade de apnee sau hipopnee fără activare respiratorie a mişcărilor toraco-abdominale; aceste episoade se asociază cu treziri. Apneea centrală apare mai frecvent in somnul superficial, mai puţin în stadiul 2 al somnului NREM şi somnul REM, rar în stadiul 3 şi 4 al somnului NREM. Apneea centrală poate aparea şi la un pacient cu apnee obstructivă în timpul somnului.

    Sindromul respiraţiilor tip Cheyne-Stokes (CSBS)

    Acest sindrom se caracterizează prin fluctuaţii ciclice ale respiraţiei cu perioade de apnee sau hipopnee ce alternează cu perioade de hiperpnee. Frecvenţa lui este de aproximativ 50% la pacienţii cu insuficienţă cardiacă severă sau boli neuroloigice în special boli cerebrovasculare acute. De obicei el apare în timpul somnului însă în cazurile grave apare şi în perioada de veghe. Frecvent se asociază cu modificări cardiovasculare, fragmentarea somnului, somnolenţă diurna excesivă şi un răspuns anormal la CO2. La examinarea polisomnografică apare un pattern respirator tipic în special în cursul somnului NREM.

    Sindroame de hipoventilaţie/hipoxemie asociate somnului

    Sindromul de hipoventilaţie/hipoxemie asociat somnului se defineşte ca hipoventilaţia asociată scăderii ventilaţiei alveolare care se soldează cu creşterea presiunii arteriale a CO(2) şi hipoxemie. Se asociază frecvent cu eritrocitoză, hipertensiune arterială pulmonară, cord pulmonar cronic, insuficienţă respiratorie şi somnolenţă diurnă excesivă. Pe lângă aceste manifestări pot aparea hipertensiune arterială sistemică şi aritmii cardiace.

    Factorii predispozanţi includ obezitatea morbidă (BMI:35 kg/m²), boli restrictive ale cutiei toracice, boli neuromusculare (SLA), leziuni ale măduvei cervicale sau bulbului, leziuni de nerv frenic, polineuropatii cronice sau acutepoliradiculo/polineuropatii demielinizante acute inflamatorii, hipoventilaţie alveolară centrală idiopatică, boli pulmonare obstructive cronice şi mixedem.

    La inregistrarea polisomnografică se observă o creştere nocturnă a PaCO(2) şi desaturarea sângelui arterial. Hipoventilaţia şi hipoxemia apar mai frecvent în cursul somnului REM decât NREM. În timpul perioadei de veghe presiunea arterială a oxigenului şi a dioxidului de carbon nu reflectă modificările din timpul somnului.

    Hipersomnii neasociate tulburărilor de respiraţie din timpul somnului

    Hipersomnia şi somnolenţa diurnă excesivă se definesc ca incapacitatea individului de a rămâne alert şi treaz în cursul zilei rezultând în accese involuntare de somn. Cele mai frecvente manifestări de acest gen includ narcolepsia, sindromul picioarelor neliniştite şi sindromul miscărilor periodice ale picioarelor în cursul somnului. Hipersomnia apare frecvent în bolile neurologice şi poate apărea prin degenerarea centrilor somnului, fragmentarea somnului sau secundare medicţiei.

    Tulburările ritmului circadian

    Anomaliiie ritmului circadian se referă la nealinierea între pattern-ul de somn al pacientului şi pattern-ul de somn dorit sau privit ca normă socială acceptată. Majoritatea acestor tulburări se asociază cu factori externi sociali, însă în bolile neurologice care distrug aferenţele nucleului suprachiasmatic (leziuni bilaterale ale retinei, nervilor opici, chiasmei sau leziuni hipotalamice) pot apărea anomalii ale ritmului circadian.

    Parasomniile

    Reprezintă evenimente externe sau fizice nedorite asociate somnului şi apar la trezire, trezirea parţială şi tranziţia din stadiile somnului. Ele nu cauzează modificări de genul insomniei sau somnolenţă excesivă insă presupun comportamente anormale apărute în somn cu frevenţă mai mare de apariţie la copii, dar pot apărea şi la adulţi. Aceste tulburări se pot clasifica în:

    1. tulburări de trezire (din somnul NREM): confuzie la trezire, mers în somn, terorile nocturne ("sleep terror")

    2. parasomnii asociate somnului REM: tulburări de comportament-RBD, paralizie recurentă asociată somnului, coşmaruri.

    3. Alte parasomnii: enuresis, catatrenie-zgomote anormale apărute în cursul somnului.

    Dintre toate aceste manifestări, RBD sunt cele mai frecvente în bolile neurodegenerative.

    Tulburările comportamentale asociate somnului REM-RBD

    Se caracterizează prin mişcări anormale puternice apărute în timpul somnului REM din cauza lipsei de inhibiţie a tonusului muscular şi activităţii asociate somnului REM. Pentru diagnostic sunt necesare următoarele criterii:

    1. Prezenţa somnului REM fără atonie: efectuarea unei electromiografii în cursul somnului arată activitate electrică susţinută sau cu creştere intermitentă a tonusului muscular sau mişcări fazice submentale şi torsiuni ale membrelor.

    2. Cel puţin una din următoarele manifestări:

    a. Traumatisme asociate somnului, comportamente cu potenţial traumatic

    b. Anomalii ale somnului REM documentate polisomnografic

    c. Absenţa activităţii epileptiforme pe EEG-ul înregistrat în cursul somnului doar dacă RBD poate fi distins cu uşurinţă de alte modificari paroxistice apărute în somnul REM

    d. Dacă modificarea somnului nu poate fi explicată printr-o altă patologie a somnului sau boli neurologice, medicale, psihiatrice, utilizarea de medicamente sau alte substanţe.

    Pacientul sau partenerul de somn pot avea diverse traumatisme din cauza anomaliei somnului. RDB apar la o proporţie importantă din pacienţii cu boală Parkinson [5], MSA şi demenţa cu corpi Lewy [6-9], boala Machado-Joseps [10-12]. În plus pacienţii cu RBD au un risc crescut de a dezvolta mai târziu boală Parkinson, demenţă cu corpi Lewy sau atrofie multisitem [13]. Prezenţa halucinaţiilor în boala Parkinson a fost asociată cu prezenţa RDB [5] din cauza transportului redus de dopamină la nivelul striatului [14]. Un diagnostic pus corect presupune examinare polisomnografică completă asociată de preferinţă cu înregistrarea audiovizuală concomitentă. Deşi există un număr impresionant de comportamente motorii în RDB secundare unei boli neurologice majoritatea lor sunt minore şi numărul comportamentelor cu potenţial violent este redus [15].

    Tulburări de mişcare asociate somnului

    Se caracterizează prin mişcări anormale relativ simple de obicei stereotipice ce apar în somn. Acestea sunt de obicei PLM, RLS, crampe ale piciorului, bruxism, tulburări de mişcare ritmica şi alte mişcări anormale. Dintre acestea RLS şi PLM apar în special în bolile neurologice însă nu vor fi discutate aici pentru că fac obiectul de studiu al altor ghiduri [16].

    Tulburările de somn care apar în bolile neurologice

    Taupatiile

    Pacienţii cu PSP, boală Alzheimer-AD, şi degenerescenţă cortico-bazală prezintă adesea tulburări ale ritmului circadian, ale somnului, probleme la trezirea din somn şi probleme diurne cauzate de disfuncţia somnului [17-24].

    1. În boala Alzheimer apar tulburări ale somnului sau probleme la trezirea din somn de genul atacurilor de somn, episoade de micro-somn (episoade scurte involuntare de pierdere a atenţiei asociate cu evenimente ale somnului) şi somnolenţă diurnă.

    2. Insomnia (fragmentarea somnului, dificultate în menţinerea somnului) este un fenomen comun însoţit de confuzie nocturnă şi nelinişte nocturnă, psihoze la apariţia soarelui, nicturie.

    3. Somnolenţa diurnă excesivă, atacurile de somn şi episoadele de microsomn din timpul zilei se asociază cu probleme cognitive la aceşti pacienţi.

    4. Tulburările asociate somnului cum ar fi RBD, RLS, PLM, mişcări distonice nocturne sau crampele pot apărea în paralizia supranucleară progresivă, boala Alzheimer şi degenerscenţa corticobazală însă aceastea apar cu o frecvenţă mai mare în sinucleinopatii.

    5. Tulburările de respiraţie asociate somnului apar frecvent în boala Alzheimer şi se asociază cu o progresie a bolii şi un prognostic negativ. Apneea obstructivă a somnului apare frecvent în AD însă importanţa clinică este discutabilă.

    Recomandări:

    Tulburările somnului apar frecvent la pacienţii cu taupatii şi clinicianul trebuie să fie conştient de aceste probleme (nivel C-V). Este o nevoie evidentă de studii controlate şi elaborarea unor tratamente pentru a putea trage o concluzie în privinţa acestui subiect.

    Sinucleinopatii

    Boala Parkinson-PD, atrofia multisistem-MSA şi demenţa cu corpi Lewy-DLB se asociază cu tulburări majore ale somnului şi pacientii suferă probleme frevente în timpul somnului sau în cursul zilei datorate tulburării somnului [25-31]:

    1. Tulburările motorii din boala Parkinson afectează somnul şi constau în akinezie nocturnă, distonie apărută dimineaţa, crampe dureroase, tremor şi dificultăţi la intoarcerea în pat.

    2. Tulburări ale somnului legate de tratamentul PD de exemplu insomnie, halucinaţii şi anomalii ale motilităţii.

    3. Simptome apărute în somn de genul halucinaţiilor, coşmaruri, insomnie (fragmentarea somnului, dificultate în menţinerea somnului), nicturie, atacuri de panică, psihoze.

    4. Somnolenţă diurnă excesivă, atacuri de somn, micro-somn în timpul orelor dimineţii.

    5. Tulburări asociate somnului ce include RBD, RLS, PLM, crampe, tulburări de respiraţie asociate somnului, mişcări distonice nocturne.

    6. Stridorul laringian şi apneea obstructivă de somn apare frecvent la pacienţii cu atrofie multisistem; prezenţa stridorului se asociază cu un prognostic prost.

    Recomadări: Există dovezi importante că la majoritatea pacienţilor cu sinucleinopatii apar una sau mai multe tulburări ale somnului. Evaluarea polisomnografică asociată de preferinţă cu inregistrare audio-video trebuie efectuată la aceşti pacienţi mai ales când există suspiciunea unei tulburări de comportament asociate somnului REM sau tulburări de respiraţie ăn somn (Nivel C-V). Este nevoie în continuare de studii randomizate şi noi tratamente de investigat pentru a ajunge la o concluzie.

    Accidente vasculare cerebrale

    Un pacient cu un AVC, în special ischemic, suferă de tulburări de somn diferite cu o frecvenţă diferită funcţie de deficitele neurologice apărute [32-41].

    1. Tulburări ale respiraţiei asociate somnului în special apneea obstructivă şi desaturarea nocturnă apar frecvent (peste 50%) la pacienţii cu AVC. După recuperarea unui accident vascular cerebral SBD apar secundar unei leziuni ale centrilor respiratori din bulb sau unei leziuni de trunchi cerebral. Este posibil ca apneea obstuctivă care precede un AVC să predispună ca acest pacient să facă un eveniment cerebrovascular, pentru că apneea obstructivă a fost propusă ca un factor de risc cardiovascular. Deoarece apneea obstructivă se asociază frecvent cu obezitatea, diabetul zaharat, boala cardiacă ischemică şi hipertensiunea arterială, ramâne să se stabilească daca această relaţie este una de cauzalitate sau factor de comorbiditate. Există modificări ale hemodinamicii cerebrale ce apar în apneea obstrutivă ce pot avea un rol în patogeneza unui AVC. SBD şi AVC sunt patologii frecvente şi se asociază cu o mortalitate şi morbiditate crescută.

    2. Un pacient cu AVC poate prezenta alte tulburări de somn cum ar fi mişcările periodice în cursul somnului-PLMS.

    3. Insomnia post-AVC este frecvent raportată.

    4. Somnolenţa sau oboseala apar frecvent, mai ales în cadrul unei afectări talamice.

    Recomandări: Tulburările de somn şi în special anomaliile respiraţiei sunt frecvent întâlnite la un pacient cu AVC. Relatia dintre SBD şi un accident vascular cerebral şi efectul tratamentului tulburării de somn nu este complet elucidată. Este necesară o atenţie deosebită pentru a identifica tulburarea de respiraţie într-un AVC (Nivel IIIC). Relaţia dintre aceste patologii este incomplet elucidată şi este nevoie de studii suplimentare.

    Boli musculare, boli ale joncţiunii neuro-musculare, boli ale neuronului motor

    Tulburări ale respiraţiei asociate somnului apar în câteva boli neuro-musculare cum ar fi distrofia musculară, distrofia miotonică, miastenia gravis, SLA şi sindromul post-polio. Deşi există anumite diferenţe, câteva caracteristici generale se pot identifica: hipoxemia în special în cursul somnului REM, hipoventilaţia din cursul somnului este de obicei non-obstructivă şi severitatea se asociază cu deficitul de forţa a musculaturii respiratorii [42,43]. Pacienţii cu SLA prezintă o deteriorare motorie progresivă cu scaderea forţei respiratorii progresivă care se manifestă iniţial în timpul somnului când stimularea motorie este redusă. Această manifestare apare la pacienţii cu forma bulbară a bolii ce afectează coarnele anterioare C3-C5 [44,45]. Prognosticul este frecvent legat de forţa musculaturii respiratorii [46] şi moartea nocturnă subită apare adesea în cursul somnului. Indicii respiratori, cum ar fi saturaţia nocturnă în oxigen scăzută, sunt indicatori de prognostic negativ [47,48] şi afectarea muşchiului diafragm se asociază frecvent cu scaderea perioadei somnului REM [49].

    Tulburarea primară de respiraţie în cursul somnului la un pacient cu SLA este un sindrom de hipoventilaţie asociat somnului pe când apneea obstructivă este rară [45]. Pentru evaluarea unui astfel de pacient este necesară identificarea şi evidentierea activă, încă din anamneză, a tulburărilor de somn. Hipoventilatia nocturnă se asociază frecvent cu oboseală, insomnie, somn neodihnitor, cefalee apărută dimineaţa şi somnolenţa diurnă [50]. Se cosideră că oximetria este necesară pentru identificarea sau screening-ul pacienţilor cu SLA [48,51]. Trebuie avut în vedere faptul că presiunea CO(2) poate creşte înainte de a scădea saturaţia oxigenului la un pacient cu boală obstructivă cronică concomitentă. Oximetria nocturnă a fost propusă pentru screening-ul şi evaluarea tratamentului [48,45], însă nu există studii care să compare eficacitatea diagnostică a polisomnografiei, poligrafia respiratorie şi oximetria nocturnă la aceşti pacienţi.

    Recomandări: Polisomnografia cu înregistrarea şi monitorizarea dioxidului de carbon (expirator sau transcutanat) trebuie avută în vedere la un pacient cu hipoventilaţie asociată somnului. Rolul oximetriei în identificarea tulburărilor de somn asociate somnului în bolile neuro-musculare nu este stabilit [45,52] (Nivel C).

    Alte boli

    Diverse boli neurodegenerative sau boli genetice pot cauza tulburări ale somnului. Pacienţii cu SCA3 (Machado-Joseph) pot avea manifestări ce sugerează RLS, PLM, paralizie de corzi vocale, şi RBD [10-12,53,54]. În boala Huntington mişcările involuntare tind să diminueze în timpul somnului [55], pe de altă parte apar alte tulburări de somn cum ar fi perturbarea pattern-ului obişnuit al somnului cu latenţă crescută în iniţierea somnului, eficienţă redusă a somnului, treziri nocturne frecvente şi scăderea somnului cu unde lente cu un timp crescut de stare de veghe. Aceste anomalii se corelează parţial cu durata de evoluţie a bolii, severitatea formei clinice şi gradul de atrofie al nucleului caudat [56]. Cu toate acestea alte studii nu au observat o tulburare specifică a somnului la pacienţii cu boală Huntington [57].

    Recomandări: Unele studii sugerează că tulburări ale somnului apar în boli neurologice genetice (Nivel C-V). Nu se pot emite alte recomandări de tratament sau de diagnostic fără studii clinice suplimentare.

    Metode de diagnostic în tulburările somnului

    Metodele diagnostice includ: polisomnografia, polisomnografia parţială, poligrafia parţială şi poligrafia cu canale limitate: oximetria pentru determinarea SaO(2) şi actimetria. Somnul diurn poate fi evaluat prin "multiple sleep latency test-MSLT" sau prin testul de menţinere a stării de veghe-MWT şi electroencefalografie.

    Aceste teste sunt trecute în revistă în tabelul 2.

    Monitorizarea supravegheată sau nesupravegheată

    Monitorizarea supravegheată presupune prezenţa în laboratorul de investigaţie a unei persoane sau grup de persoane instruite în momentul examinarii. Avantajele constau în faptul că pacientul este monitorizat permanent, sunt posibile intervenţii terapeutice, pacienţii cu handicap fizic sau mental pot fi monitorizaţi şi este posibilă monitorizarea simultană a mai multor persoane. Dezavantajele constau în creşterea costurilor prin necesitatea de echipamente speciale, asigurarea cazării în spital şi este necesară asigurarea de personal şi timp acestor înregistrări.

    Monitorizarea nesupravegheată presupune lipsa unui personal calificat pentru monitorizarea pacientului şi a înregistrării. Acest tip de înregistrare se efectuează ambulator sau într-un spital. Pacienţii sunt instruiţi cu privire la înregistrare si se montează echipamentul în cursul după-amiezei zilei respective. Datele sunt analizate în ziua urmatoare. Avantajele acestei tehnici constau în scăderea necesarului de personal calificat şi economisirea timpului şi dezavantajul principal al metodei este faptul că se pot pierde date importante. Intervenţiile şi înregistrarea video nu se pot efectua, şi în practica medicală numărul de variabile fiziologice urmărite este limitat. Pe lângă aceste dezavantaje este necesar ca pacientul să înţeleagă şi să colaboreze pentru a obţine informaţiile necesare şi pentru a manipula materialul tehnic.

    Tehnici de înregistrare

    Polisomnografia reprezintă "gold-standard-ul" de diagnostic în medicina somnului [58-61]. Prin definiţie polisomnografia evaluează stadiile somnului şi presupune următoarele proceduri:

    ● Polisomnografia de rutină evaluează electroencefalograma, electrooculograma şi electromiografia bărbiei pentru măsurarea prezenţei şi profunzimii somnului. În plus poate înregistra intervalul PR şi electromiografia muşchiului tibial anterior.

    ● Polisomnografia extinsă presupune derivaţii suplimentare pentru înregistrarea electromiografică, electroencefalografică, a presiunii intraesofagiene, PaCO2 şi a altor variabile fiziologice.

    ● Video-polisomnografia presupune înregistrare audio-video sincron cu polisomnografia.

    ● Electroencefalografia şi polisomnografia completă. În cazuri particulare se poate obţine o înregistrare electroencefalografică pe 21 de canale cu polisomnografie şi înregistrare video.

    ● Poligrafie parţială. Este o tehnică care presupune măsurători selecţionate fără înregistrarea stadiilor somnului prin EEG, electrooculogramă şi EMG. Se monitorizează un surogat al înregistrării standard (lipsa artefactelor de mişcare, sforăit, folosirea unui chestionar) şi astfel există o limitare a metodei în înregistrarea corectă a stadiilor somnului.

    ● Poligrafie respiratorie şi monitorizare cardiorespiratorie. Tehnica măsoară o combinaţie de mai multe variabile: efortul respirator (toracic şi/sau abdominal), fluxul aerian, pulsoximetria, electrocardiografia şi sforăitul. Principala aplicaţie a acestei tehnici a fost investigată în sindromul de apnee obstructivă în somn fără a fi evaluată în alte tulburări de respiraţie asociate somnului. O meta-analiză efectuată pentru determinarea rolului acestei tehnici la pacienţii fără boli neurologice a demonstrat că specificitatea şi sensibilitatea metodei în diagnosticul OSAS comparată cu metoda "gold-standard"-PSG sunt moderate, şi variază între 82-94% respectiv 82-100% (clasa I). Până în prezent nici un studiu nu a comparat această tehnică cu polisomnografia la pacienţii cu boli neurologice.

    ● Oximetria măsoară valoarea saturaţiei oximehoglobinei [SaO(2)] folosind un senzor plasat de obicei pe un deget sau la nivelul lobului urechii în timpul somnului. Utilitatea metodei poate fi subdivizată astfel:

    1. Pentru identificarea sindromului de apnee obstructivă în somn valoarea diagnostică este scăzută cu o sensibiltate şi specificitate ce variază între 36100%, respectiv 23-99%. Sensibilitatea şi specificitatea sunt moderate doar în identificarea apneei de somn moderate (AHI:10/h) cu valori de 92%, respectiv 97%.

    2. Oximetria singură nu poate face difenţa dintre apneea obstructivă şi apneea centrală.

    3. Oximetria este insuficientă pentru identificarea stridorului din atrofia multisistem pentru că aceşti pacienţi prezintă rar desaturare în timpul stridorului; desaturarea apare dacă există un fenomen de apnee de somn.

    4. A fost evaluată oximetria în hipoventilaţia alveolară într-un studiu la pacienţi cu SLA şi s-a descoperit că oximetria trebuie efectuată de rutină pentru a evalua saturaţia nocturnă (dovezi de clasa II) pentru a identifica hipoventilaţia alveolară şi pentru identificarea oportunităii de tratament cu ventilaţie noninvazivă cu presiune pozitivă-NIPPV [48]. Un consens stabilit în 1999 de câtre Asociaţia Respiratorie Europeană recomandă iniţierea NIPPV la pacienţii cu boli neuro-musculare (incluzând aici SLA), când una din următoarele condiţii sunt îndeplinite:

    a. Simptomatologie (oboseală, dispnee, cefalee matinală, ortopnee) şi

    b. Un criteriu din următoarele:

    i. PaCO(2) peste 45 mmHg;

    ii. Oximetrie nocturnă ce demonstrează o desaturare mai mică de 88% pentru mai mult de 5 minute;

    iii. Pentru boli neuro-musculare progresive (nu este cazul SLA) presiuni maximale inspiratorii mai mici de 60 cmH(2)O sau

    iv. Capacitate vitală forţată <50% din valoarea prezisă [62].

    Au fost definite alte criterii pentru a creşte sensibilitatea identificării insuficienţei respiratorii la pacientii cu SLA, de exemplu o saturaţie medie nocturnă mai mică de 93%, valoare care se asociază cu o supravieţuire mai mică, ceea ce sugerează ca valoarea poate avea importanţă în iniţierea tratamentului [47]; în plus s-au folosit pe lingă desaturare indexul apnee-hipopnee şi simptomatologia.

    Utilizarea oximetriei în screeningul SBD la un pacient cu patologie neurologică este complexă. Valoarea diagnostică în diferenţierea între apnee obstructivă şi apnee centrală este mică-moderată şi insuficientă pentru evaluarea stridorului. Pe de altă parte este nevoie de o metodă de screening rapidă pentru a identifica hipoventilaţia alveolară; oximetria se corelează în studiile efectuate până în acest moment cu severitatea bolii [48] dar este nevoie de studii suplimentare pentru a documenta rolul oximetriei în bolile neurologice.

    ● Actimetria presupune prezenţa unui senzor situat la nivelul unui membru de obicei cel nondominant ce măsoară prezenţa şi intensitatea mişcărilor pe un timp relativ lung de obicei săptâmâni. Această metodă permite măsurarea gradului de activitate (în cursul zilei) sau inactivitate (în cursul nopţii) pe parcursul acestei perioade [64-66]. Actimetria are o valoare minoră în diagnosticul bolilor de somn primare însă poate avea un rol important la pacienţii cu perturbări ale ciclului somn-veghe sau modificări ale motilităţii şi determinarea mişcărilor membrelor în cursul somnului [67].

    ● Numărul de nopţi de înregistrare necesare stabilirii sau excuderii unui diagnostic de tulburare de somn nu a fost definit clar. Pentru diagnosticul unei tulburări de respiraţie asociate somnului nu există diferenţe de înregistrare între prima şi a doua noapte. Acest lucru sugerează că pentru diagnosticul unei tulburări de respiraţie asociate somnului este necesară o înregistrare pozitivă însă este necesară atenţie sporită dacă înregistrarea este negativă mai ales dacă înregistrarea a fost perturbată de procedura de înregistrare [68]. Fată de SBD nu există informaţii importante pentru a determina de câte nopţi de inregistrare este nevoie pentru a diagnostica alte anomalii ale somnului la pacienţii cu patologie neurologică cum ar fi PLM, RBD sau crizele epileptice nocturne.

    ● Înregistrarea în cursul zilei presupune monitorizarea PSG, MSLT/MWT şi EEG standard.

    ● Polisomnografia diurnă are ca scop înlocuirea PSG nocturne care este costisitoare. Testul este efectuat în cursul zilei într-o perioadă de somn şi are o sensibilitate şi o specificitate slabă-moderată de 66-100% respectiv 66-100% (clasa II). Până în prezent nu există date care să determine valoarea PSG diurne la un pacient cu patologie neurologică şi lipsa de dovezi nu indică faptul că testul diurn poate înlocui înregistrarea nocturnă la un pacient cu patologie neurologică şi tulburări de somn. Astfel polisomnografia diurnă la un pacient cu patologie neurologică se bazează pe dovezi puţine şi nu este recomandată.

    ● Test de latenţă multiplă a somnului-"multiple sleep latency test-MSLT" şi testul de menţinere a stării de veghe-MWT. Aceste teste măsoară timpul necesar pacientului să adoarmă când este plasat într-un mediu adecvat somnului. În cadrul testului MSLT pacientul este plasat într-o cameră întunecată şi ferită de zgomote fiind instruit sa nu se opună somnului. Când efectuează testul MWT pacientul e plasat într-o cameră cu iluminare uşoară şi cu pacientul întins la aproximativ 30 grade şi este instruit să se opună somnului. Prin examen EEG este monitorizat debutul somnului cu un protocol de 4-5 perioade de somn efectuate la două ore începând în mod tipic la ora 9:30-10:00 după o înregistrare polisomnografică prealabilă. Testul MSLT determină capacitatea pacientului de a adormi, pe când testul MWT determină capacitatea de a rămâne în stare de veghe. Aceste două teste nu sunt asemănatoare ceea ce explică şi corelaţia slabă dintre ele (0,41-0,52) [69]. Criteriile de definire ale debutului si duratei fiecărei perioade de somn cât şi valorile normale ale testului MSLT nu sunt uniforme, deşi o latenţă medie mai mică de 5 minute este considerată anormală. Valorile normale ale testului MWT sunt mai bine stabilite: în varianta de 20 de minute o latenţă mai mică de 11 minute este considerată anormală [69] (clasa III). În ciuda acestor limitări testele neuro-fiziologice pot fi efectuate la pacienţii cu patologie neurologică (nivel C). Totuşi majoritatea recomadărilor bazate pe dovezi elaborate până în acest moment nu au inclus pacienţi cu patologie neurologică şi este nevoie de studii suplimentare la aceşti pacienţi.

    ● EEG standard - această metodă are o indicaţie limitată în diagnosticul patologiei somnului asociată unei boli neurologice cu excepţia epilepsiei (nivel C).

*T*

──────────────┬────────────────────────────────────────────────────────────────

 Tipul metodei│    Definitie      Indicatie            Avantaje/

              │                                        dezavantaje

──────────────┼────────────────────────────────────────────────────────────────

 PSG          │Multicanal, EEG,     Screening de rutina  Gold-Standard

              │EOG, EMG             pentru tulburari de

              │submentonier, ECG,   somn:SBD, PLM,       Poate fi efectuat in

              │respiratie +/- EMG   insomnia             sau in afara

              │tibial                                    spitalului.

              │                                          Consumator de timp,

              │                                          pret moderat,

              │                                          personal calificat

              │

 PSG extinsa  │PSG de rutina plus    Refux esofagian,

              │canal pt EMG,         mioclonii, depinde de

              │presiune esofagiana,  canalele selectate

              │CO(2)

 Video-PSG    │PSG plus inregistrare Comportamente sau   Prezenta inregistrarii

              │video                 miscari in timpul   video, se obtine o

              │                      somnului            inregistrare

              │                                          functionala completa,

              │                                          este limitata de

              │                                          numarul de canale,

              │                                          scumpa,

              │                                          consumatoare de

              │                                          timp, personal

              │                                          calificat

              │

 PSG-EEG      │EEG complet (21      Tulburari de

 complet      │canale) +PSG         comportament in

              │                     somn, miscari in

              │                     somn, epilepsie

              │

 Poligrafie   │

 partiala     │

 Poligrafie   │

 respiratorie │Monitorizarea        OSAS                 Usor de realizat,

              │respiratiei, SaO(2)                       ieftina, sensibilitate

              │+parametrii cardiaci                      si specifictate

              │                                          moderata pt OSAS,

              │                                          nu a fost validat pt

              │                                          alta patologie

 Oximetrie    │Monitorizare SaO(2)  SBD                  Usor de realizat,

              │                     screening/           ieftina,

              │                     monitorizare         sensibilitate si

              │                                          specificitate scazuta

              │                                          pt SBD

              │

 Actigrafie   │Determinarea        Tulburari de somn    Ieftina, utilitate

              │activitatii motorii                      clinica limitata

              │diurne sau nocturne

──────────────┴────────────────────────────────────────────────────────────────

*ST*

    Tabelul 2-Metodele diagnostice folosite pentru explorarea tulburarilor de somn in bolile neurologice

    Tratamentul tulburărilor de somn

    Tratamentul tulburărilor de respiraţie asociate somnului în bolile neurologice

    Tratamentul sindromului de apnee obstructivă în somn

    1. Presiunea pozitivă continuă -CPAP este un tratament foarte bine documentat pentru apneea obstructivă din somn (AHI>15/h) şi îmbunătăţeşte anomaliile respiratorii nocturne, funcţionarea diurnă şi anomaliile cognitive [70-72] (nivel A). Nu există o diferenţă semnificativă privind efectele tratamentului sau modificări ale parametrilor respiratori între CPAP cu presiune fixă sau CPAP cu presiune autoajustată [73] (nivel A). La unii pacienţi de exemplu cei cu boli neuromusculare CPAP este greu de acceptat şi se poate folosi bi-level PAP [74] (nivel B).

    2. CPAP şi bi-level PAP pot fi benefice la un pacient cu AVC si cu anomalii de respiraţie [75], dar dovezile că aceasta influenţează calitatea vieţii, simptomele diurne, reabilitarea, mortalitatea şi morbiditatea sunt limitate. Studii recente sugerează că tratamentul cu CPAP la un pacient cu AVC şi apnee de somn poate reduce riscul unor noi evenimente vasculare [76]; totuşi un studiu controlat arată că acest efect este limitat cu excepţia pacienţilor simptomatici [77] (nivel C).

    3. Tulburarea severă de respiraţie asociată somnului incluzând aici stridorul laringian din MSA poate fi tratată cu CPAP sau bi-level PAP. Un studiu recent sugerează că CPAP la un pacient cu stridor laringian şi MSA are o toleranţă bună, nu au apărut recurenţe ale stridorului , îmbunătăţire simptomatică a calităţii somnului şi o creştere a supravieţuirii la pacienţii cu MSA ce nu asociază stridor [78,79] (Nivel C).

    4. Pentru un pacient cu OSAS fără patologie neurologică sunt dovezi limitate că administrarea orală de oxigen (OA) îmbunătăţeşte simptomele de somnolenţă şi tulburări de respiraţie apărute în somn comparativ cu cazurile de control (nivel B). nCPAP este aparent mai eficientă decăt aplicarea orală de oxigen în ameliorarea tulburărilor respiratorii asociate somnului (nivel B). Până în momentul în care nu vor exista dovezi privind eficienţa aplicării orale de oxigen trebuie să fim precauţi când administram OA la un pacient cu OSAS şi patologie neurologică. OA trebuie folosită doar la pacienţii care nu acceptă sau nu sunt complianţi la tratamentul cu nCPAP [80,81] (Nivel C).

    5. Cu toate că tratamentul chirurgical poate fi folosit în cazuri selecţionate atent, numărul de studii controlate ce se adresează tratamentului chirurgical în OSAS este limitat [82] (nivel C). Nu există nici un studiu care să arate că tratamentul chirurgical are vreun efect în OSAS şi boli neurologice (nivel C) şi este posibil să fie contraindicat.

    6. Tratamentul medicamentos nu are nici un efect pozitiv în OSAS [83] (nivel A). Nu există nici un studiu disponibil care să demonstreze vreun efect al medicaţiei asupra OSAS şi patologiei neurologice (nivel C).

    7. Unii pacienţi cu OSAS prezintă o greutate crescută şi un profil negativ al stilului de viaţă (fumat, alcool, exerciţiu fizic), cu toate acestea nici un studiu nu a evaluat efectul intervenţiei asupra acestor factori [84] (nivel C). Nici un studiu nu a evaluat efectul intervenţiei asupra stilului de viaţă la pacienţii cu OSAS şi patologie neurologică. (nivel C)

    Tratamentul sindromului de apnee - hipopnee centrală în somn

    Diferite serii de cazuri au arătat că tratamentul cu CPAP nu influenţează răspunsul CO(2) în acest sindrom cu toate că a apărut o reducere a perioadelor de apnee, o creştere a PaO(2) şi reducere a somnolenţei [85-87] (clasa IV). Probabil că din cauza rarităţii acestei boli nu există nici un studiu randomizat care să evalueze tratamentul acestui sindrom. A fost încercat tratament medical cu acetazolamidă şi teofilină [88] dar dovezile privind eficienta lor sunt limitate (nivel C).

    Tratamentul sindromului respiraţiilor tip Cheyne-Stokes

    Iniţial CPAP a fost folosit la pacienţii cu apnee centrală /CSBS şi insuficienţă cardiacă [89-92], dar recent a fost dovedit că ventilaţia adaptativă are efect benefic prin creşterea presarcinii la pacientul cu insuficienţă cardiacă semnificativă şi reducerea anomaliilor respiratorii [93] (clasa IV). Un studiu recent randomizat controlat placebo arată că folosirea ventilaţiei adaptative noninvazive îmbunătăţeşte funcţionarea diurnă şi parametrii cardiaci şi respiratori [94] (clasa II). Experienţa folosirii ventilaţiei adaptative, CPAP sau bi-level CPAP la pacienţii cu respiraţie tip Cheyne-Stokes datorate insuficienţei respiratorii centrale prin leziunea bulbului este limitată, şi nivelul de evidenţă este slab (nivel C).

    Tratamentul sindromului de hipoventilaţie în somn

    Tratamentul presupune NIPPV cu bi-level PAP (bi-PAP, PAP variabil - VPAP), ventilaţie volumetrică noninvazivă, şi eventual ventilaţie invazivă sub controlul parametrilor respiratori nocturni [95] (clasa IV). CPAP nu este tratamentul recomandat pentru că efortul motor al respiraţiei este redus la aceşti pacienţi şi CPAP poate înrăutăţi tulburarea respiratorie. NIPPV poate reduce anomaliile somnului, creşte funcţia cognitivă şi poate alungi perioada de timp până când traheostomia este necesară [96,97] (clasa IV). Tratamentul acestui sindrom necesită implicarea unei echipe specializate şi necesită discutarea aspectelor etice ale management-ului pacientului legate în special de timpul şi necesitatea traheotomiei. (nivel C)

    Urmărirea pacientului

    Deşi nu există nici o dovadă privind modul în care se face urmărirea pacientului cu CPAP şi NIPPV noi recomandăm evaluare frecventă cu controlul aderenţei şi eficacitatea tratamentului (nivel C).

    Aspecte etice

    Tratamentul pacienţilor cu boli neurologice severe cum ar fi SLA şi MSA cu NIPPV prezintă probleme medicale şi etice care trebuie evaluate. Implicarea corectă a familiei şi pacientului şi folosirea tratamentului şi limitările acestuia trebuie discutate cu atenţie. Este important să se clarifice limitele tratamentului şi trebuie discutată oportunitatea acestuia, iniţierea şi oprirea lui. Apar adesea probleme etice importante cum ar fi când trebuie iniţiat, oprit sau dacă trebuie aplicată ventilaţia invazivă[63,98].

    Tratamentul medical

    Tratamentul somnolenţei diurne excesive în bolile neurologice

    Câteva grupuri de pacienţi cu boli neurologice prezintă somnolenţă diurnă. Etiologia acestora poate fi secundară bolii de bază, medicaţiei (dopaminergice sau benzodiazepine), tulburări ale somnului cum ar fi apneea de somn, fenomene motorii nocturne, etc. La pacienţii la care aceşti factori nu pot fi modificaţi, modafinilul-un medicament care promovează trezirea, poate fi folosit. Modafinilul a fost introdus iniţial pentru tratamentul somnolenţei excesive diurne secundare narcolepsiei [99-104]. Serii de cazuri [105,106] şi studii clinice controlate dublu orb [107,108] sugerează că modafinilul reduce somnolenţa diurnă excesivă la pacienţii cu boală Parkinson (clasa IIB). Modafinilul a fost studiat în SLA [109], în depresia post AVC [110,111], însă nici un studiu clinic contolat nu a fost efectuat (clasa IV). În plus modafinilul a fost folosit pentru tratamentul hipersomnolenţei secundare OSAS fără boli neurologice concomitente [112]. Nu există studii care să evalueze dacă celelalte medicamente cu acţiune centrală precum metilfenidatul pot avea efecte similare.

    Alte tratamente ale tulburărilor somnului în bolile neurologice

    Tratamentul tulburărilor de somn în bolile neurodegenerative este adesea complex şi implică strtegii terapeutice diferite. Tratamentul unor tulburări nocturne la pacienţii cu boală Parkinson poate înrăutăţi simptomele nocturne datorate altor cauze şi pot creşte EDS. Simptomele motorii din boala Parkinson pot fi tratate cu agonişti dopaminergici cu durată lungă de acţiune pentru a obţine o stimulare continuă a receptorilor dopaminergici în cursul nopţii; atât simptomele nocturne cât şi simptomele psihiatrice pot fi secundare acestui tratament şi astfel în ambele cazuri este necesară reducerea dozelor sau oprirea tratamentului. Din moment ce pacienţii cu taupatii prezintă diferite probleme ale somnului şi au deficite cognitive şi motorii severe evaluarea polisomnografică este necesară pentru evaluarea acestor simptome legate de somn. Acest lucru pune probleme clinice importante pentru că unele tulburări de somn cum ar fi RLS şi PLMS pot fi ameliorate cu agonişti dopaminergici şi alte tulburări cum ar fi insomnia şi EDS se pot ameliora prin reducerea medicaţiei dopaminergice (nivel C). Clonazepamul şi donepezilul probabil asociate cu melatonina au fost folosite pentru tratamentul RBD în serii de cazuri însă nu există studii controlate [28,113]. Pacienţii cu demenţă prezintă adesea anomalii ale ritmului circadian care se pot îmbunătăţi prin administrarea de melatonină şi sau fototerapie [114-131]. În cazuri selecţionate tratamentul cu hipnotice poate fi folosit dar nu există dovezi privind eficienţa lor şi în plus există riscul abuzului cronic sau al înrăutăţirii SBD. Pentru a ajunge la o concluzie este nevoie de studii controlate privind eficienţa unor noi intervenţii terapeutice.

    Recomandări

    1. Pacienţii cu boli neurologice prezintă adesea tulburări ale somnului semnificative care pot afecta atât somnul nocturn cât şi funcţionarea diurnă cu o creştere a morbidităţii cât şi a mortalităţii. Multe din aceste tulburări sunt tratabile şi de aceea o cunoaştere mai bună a acestora trebuie să îndrume clinicianul să le caute activ la pacienţii cu boli neurodegenerative, neuromusculare şi cerebrovasculare. Aceste recomandări nu sunt urmare a unor studii de gradul A sau B în acest domeniu.

    2. Polisomnografia reprezintă modalitatea minimă de diagnostic a celor mai comune tulburări de somn la pacienţii cu boli neurologice.

    3. La pacienţii cu tulburări motorii sau comportamentale nocturne este necesar un examen video-PSG/video-EEG-PSG.

    4. Poligrafia respiratorie are o sensibilitate şi specificitatea moderată pentru diagnosticul de OSAS, dar valoarea acesteia pentru diagnosticul SBD sau OSAS în boli neurologice nu a fost evaluat comparativ cu "gold-standard"-ul -PSG.

    5. Oximetria are o sensibilitate-specificitate mică pentru identificarea OSAS în bolile neurologice deoarece nu poate diferenţia între apneea centrală sau obstructivă şi este insuficientă în identificare stridorului. Este posibi ca oximetria să aibă un rol în screening-ul hipoventilaţiei din bolile neuromusculare şi să fie folositoare în controlul tratamentului cu CPAP.

    6. Pacienţii cu tulburări de respiraţie asociate somnului şi slăbiciune musculară şi/sau comorbidităţi cardiace sau pulmonare, pot prezenta un sindrom de hipoventilaţie în somn care se manifestă devreme în cursul evoluţiei prin creşterea CO(2), prin urmare PaCO(2) trebuie evaluată şi controlată în cursul înregistrării din timpul somnului.

    7. CPAP cu presiune fixă/CPAP autoajustat este cel mai eficient tratament al pacienţilor cu OSAS şi probabil este eficient şi în cazul pacienţilor cu OSAS concomitent cu boli neurologice. Este nevoie pentru evaluarea suplimentară a efectului CPAP la aceştia din urmă.

    8. Bi-level PAP/VPAP, NIPPV şi ventilaţia volumetrică sunt utile pentru sindromul de apnee centrală în somn, respiraţiile de tip Cheyne-Stokes şi hipoventilaţiei alveolare.

    9. Este nevoie evidentă pentru efectuarea unor studii viitoare care să se adreseze procedurilor diagnostice şi modalităţilor de tratament la pacienţii cu tulburări de somn şi patologie neurologică.

